
PIRMAS SKYRIUS 

Auštant penkiolika tarnų, apsirengusių mėlynomis, sidab- 
rų papuoštomis grafo Kamerono šeimos livrėjomis, vienu metu 
išvažiavo iš Heivcnhersto. Jie vežė vienodus skubius laiškus, 
kuriuos ledi Elizabetos dėdė, misteris Džulijus Kameronas, 
įsakė pristatyti į penkiolika namų įvairiose Anglijos vietose. 

Visus laiškus adresuotus siejo vienas dalykas; kickvienas 
jų kažkada buvo prašęs ledi Elizabetos rankos. 

Perskaitę laiškus, visi džentelmenai stebėjosi jų turiniu. 
Vieni neįstengė tuo patikėti, kiti šaipėsi, treti pajuto žiaurų 
atsilyginimą už skriaudą. Dvylika iš karto atsisakė neįtikėtino 
Džulijaus Kamerono pasiūlymo ir puolė ieškoti draugų, su 
kuriais galėtų pasidalyti tuo nepaprastai gardžių pikantiškos 
paskalos kąsneliu. 

Trims Džulijaus Kamerono laiškas sužadino kitokius jaus- 
mus. 


Lordas Džonas Marčmenas buvo ką tik grįžęs iš medžiok- 
lės, kai iš Heivenhersto atvyko tarnas ir liokajus jam padavė 
laišką. | 

- Tenutrenkia mane perkūnas! - instinktyviai išsprūdo lor- 
dui, skaitančiam šį laišką. 

Laiške buvo pranešama, kad misteris Džulijus Kameronas 
nori matyti savo giminaitę ledi Elizabetą Kameron ištekėjusią 
už tinkamo vyro ir tuojau pat. Todėl, rašė misteris Kameronas, 
jis pasirengęs persvarstyti anksčiau atmestą Džono siūlymą 
vestį ledi Elizabetą. Suprasdamas, kad nuo jų paskutinio susi- 

ikimo praėjo pusantrų metų, Džulijus Kameronas pasirengęs 
atsiųsti savo giminaitę su atitinkama palyda paviešėti savaitę 
pas Džoną, kad jie „galėtų atnaujinti pažintį". 

Negalėdamas patikėti savo akimis, lordas Marčmenas 
vaikščiojo iš kampo į kampą. Jis dar du kartus perskaitė visą 
leišką. 


- Tenutrenkia manc perkūnas, - vėl pakartojo lordas. 


Suleidęs pirštus į rusvus plaukus, pasimetęs lordas Marč- 
menas pasižiūrėjo į sieną, kuri nuo viršaus iki apačios buva 
nukabinėta jo didžiausiomis brangenybėmis Žvėrių, sume- 
džiotų Europoje ir kituose pasaulio žemynuose, galvomis. Įdč- 
miai stiklinėmis akimis žvelgė briedis, greta jo šiepė dantis 
šernas. Pakėlęs ranką, lordas meiliai juokais pakasč briedžio 
tarpuragę, taip reikšdamas dčkingumą laimingai dienai, kai jis 
sumedžiojo tą trofėjų. 

Jo akyse pasirodė žavingas Elizabetos Kameron paveikslas 

puikus veidas, žalios akys, švelni oda ir nuostabi šypsena. 
Susitikęs su ja vos du kartus, jis buvo taip susižavėjęs ta kuklia 
septyniolikmete mergina, kad iš karto puolė prie Elizabetos 
brolio prašyti jos rankos, bet gavo šaltą atsakymą. 

Matyt, Džulijus Kameronas, dabartinis Elizabetos globė- 
jas, Kitaip vertino Džoną. | 

Galbūt už to sprendimo slypėjo pati mieloji ledi, gal tie du 
susitikimai parke jai irgi buvo tokie pat įsimintini, kaip ir jam. 

Džonas priėjo prie kitos sienos, ant kurios kabėjo daugybė 
meškerių, ir pagalvojęs paėmė vieną iš jų. Jis nusprendė, kad 
šiandieną kibs upčtakiai, kartu prisiminė ir puošnius, medaus 
spalvos Elizabetos plaukus. Jie Žvilgėjo saulėje taip, kaip ir 
vandenį skrodžiančio upctakio pelekai. Analogija lordui pasi- 
rodė tokia tiksli ir poetiška, kad jis apstulbo radęs šį palyginimą 
ir padėjo meškerę. Lordas Marčmenas nutarė, tokį kompli- 
mentą pasakyti Elizabetai, kai priims jos dėdės pasiūlyma, o 
ledi kitą mėnesį atvažiuos paviešėti pas jį. 


Seras Fransis Belheivenas, keturioliktasis Džulijaus Ka- 
merono adresatas, skaitė laišką sėdėdamas su atlasiniu cha- 
latu savo miegamajame, o čia pat lovoje jo laukė nuoga 
meilužė. 

- Fransi, mielasis, - suburkavo ji, nagais braukdama per 
atlasinę paklodę. Kas įdomaus tame laiške, kad tu, užuot 
buvęs su manimi, sėdi ir skaitai jį? : 

Fransis Belheivenas pakėlė galvą ir susiraukė - jam buvo 
1emalonus meilužės nagų keliamas garsas. 

- Nedraskyk paklodės, mano meile, tarė jis. Viena 
aklodė kainuoja trisdešimt svarų sterlingų. 

- Jeigu aš būčiau tau brangi, paprieštaravo Eloiza, 
tengdamasi vengti graudaus tono, - tu negalvotum, kick ji 
cainuoja. 

Fransis Belhcivenas buvo toks šykštus, kad Eloiza kartais 
>agalvodavo: jeigu už jo ištekės, tai per metus gali gauti tik 
nieną ar dvi sukneles. 

Jeigu aš būčiau tau brangus, taikiai atsakė jis, tai 
„aupiau žiūrėtum į mano pinigus. 

Fransis Belheivenas turėjo keturiasdešimt penkerius metus, 
xct ne karto nebuvo vedęs, nors draugių jam nickada netrūko. 
Moterys - jų kūnai, jų veidai - jam teikė didžiulį malonumą... 

Tačiau dabar jam reikėjo teisėto įpėdinio, todėl prireikė ir 
teisėtos žmonos. Pastaruoju metu Fransis daug svarstė, kokius 
gana griežtus reikalavimus turi atitikti laiminga jauna ledi, jo 
būsima išrinktoji. Seras Belheivenas norėjo turėti ne tik jauną, 
bet ir turtingą žmoną, kad neiššvaistytų jo pinigų. 

Džulijus, nukreipęs žvilgsnį nuo laiško į Eloizą ir gailiai 
vimą savo būsimai žmonai. Ji turi pakęsti jo crotinį apetitą ir 
norą pajvairinti seksualinį meniu. Žmona neturi būti susirau- 
kusi kaip džiovinta slyva dėl vieno kito vyro meilės nuotykio. 
Būdamas keturiasdešimt penkerių metų, jis neketino paklus- 
ti kokiai nors dievobaimingų pažiūrų į moralę ir ištikimybę 
mergelei. 

Fransio akyse pasirodė Elizabetos Kameron paveikslas ir 
ažgožė jo nuogą meilužę. Kai jis beveik prieš dvejus metus 
piršosi Elizabetai, ji buvo nepaprasta gražuolė: puiki krūtinė, 
lieknas liemuo ir neužmirštamas veidas. Turto turėjo irgi už- 
tektinai. Tiesa, vėliau sklido gandai, kad paslaptingai dingus 
broliui -ji liko beveik elgeta, bet jos dėdė laiške priminė, jog 

Elizabetos kraitis bus pakankamai didelis, tai reiškė, kad gan- 
dai, kaip ir visada, nepasitvirtino. 

- Fransi! 

Jis atsistojo, priėjo prie lovos ir atsisėdo šalia Eloizos. 
Viena ranka Fransis paglostė jos klubus, o kita pasiekė skam- 
baliuką. 

- Minutėlę, mano brangioji, - tarė jis, kai į miegamąjį įbėgo 
tarnas. Ištiesęs jam laišką, nurodė: - Pasakyk mano sekretoriui, 
kad nusiųstų teigiamą atsakymą. 


Paskutinis laiškas iš Jano Torntono namų Londone buvo 
persiųstas į jo užmiesčio dvarą Montmeiną, kur atsidūrė ant 
rašomojo stalo, įvairiausių laiškų laukiančių šeimininko dėme- 
sio, krūvoje. Janas atplėšė Džulijaus Kamerono laišką, diktuą- 
damas savo naujajam sekrctoriui, bet sprendimą, kaip į jį 
atsakyti, priėmė kur kas greičiau negu lordas Džonas Marčme- 
nas ar seras Fransis Belheivenas. 

Janas žiūrėjo į laišką, visiškai netikėdamas juo, o naujasis 
sekretorius Pitersas, kuris pas jį dirbo tik dvi savaites, mintysę 
meldėsi už atokvėpį ir rašė tokiu greičiu, kokiu tik pajėgė, labai 
stengdamasis neatsilikti nuo šeimininko diktavimo. 

- Šitas, - atžariai tarė Janas, - man atsiųstas arba per 
klaidą, arba juokais. Bet kuriuo atveju tai rodo velniškai 
blogą skonį. 

Jano atmintyje šmėkštelėjo Elizabeta Kameron, apdairi, 
lengvabūdė, veidu ir kūnu jį apsvaiginusi koketė. Kai jis sutiko 
Elizabetą, ji buvo sužadėta su vikontu. Matyt, Elizabeta neiš- 
tekėjo - be abejo, pametė jį dėl ko nors, turinčio geresnių 
perspektyvų. Janas gerai žinojo, kad anglų dvarininkai vesdavo 
tik dėl prestižo ir pinigų, o seksualinio pasitenkinimo vėliau 
ieškodavo kur nors kitur. Aišku, kad Elizabetos Kamergn gi- 
minaičiai vėl pateikė ją į vedybų aukcioną. Jie, matyt, nggiapras- 
tai nori jos atsikratyti, jeigu Elizabeta pasirengusi atsisakyti 
savo titulo dėl Jano pinigų... Šis pasiūlymas buvo toks neįtikė- 

tinas, kad Janas atmetė jį. Tas laiškas - aišku, kvailas pokštas, 
kurį sukurpė, be abejo, kažkas, kas prisiminė paskalą apie (ą 
vakarą užmiesčio name, kas sumanė palinksminti Janą. 

Visiškai išmetęs iš galvos pokštininką ir Elizabetą Kame- 
ron, Torntonas žvilgtelėjo į iškankintą sekretorių, kuris pašė- 
lusiai greitai rašė. 

- Nereikia atsakyti, - tarė jis numetęs laišką į šalį. Tačiau 
baltas lapas nuslydo poliruotu ąžuoliniu stalu ir lėtai krito 
žemyn. Pitersas negrabiai sujudėjo, norėdamas pačiupti laiš- 
ką, bet kai pasilenkė, visa kita korespondencija, kurią jis 
tvarkė, nuo jo kelių nukrito ant grindų. 

- Atleiskite, sere, - pralemeno sekretorius mikčiodamas, 
pašokęs ir mėgindamas surinkti dešimtis nukritusių popieriaus 
lapų. 

- Atleiskite, misteri Torntonai, - pridūrė jis, panikos apim- 
tas, griecbdamas kontraktus, kvietimus bei laiškus ir pakrikai 
juos rinkdamas į krūvą. 

Šeimininkas, atrodo, jo negirdėjo. Jis vėl su pertrūkiais 
davinėjo nurodymus, per stalą D ukizkiai atitinkamus kvie- 
timus ir laiškus. 

- Atsakykite neigiamai į tris pirmuosius, teigiamai - į 
ketvirtąjį, neigiamai - į penktąjį. Į šį - nusiųskite nuoširdžiau- 
šią užuojautą. [tą - atsakykite, pagiškindamas, kad aš ketinu 
vykti į Škotiją, pakvieskite atvažiuoti ten pas mane, ir duo- 
kite nurodymą paruošti namą. 

Kitoje stalo pusėje, spausdamas prie krūtinės popierius, 
Pitersas pakėlė galvą. 

- Taip, misteri Tasatanai, - tarė jis, stengdamasis suteikti 
kuo daugiau tvirt sak balsui. Tačiau "1 


kitas I kada 
Likusią dienos dalį Janas praleido užsidaręs su Pitersu 
iktuodamas popicriuose paskendusiam tarnautojui. 


Vakaras praėjo su grafu Melbornu, būsimu Jano uošviu, 
svarstant jo ir grafo dukters vedybų kontraktą. 

Pitersas dalį vakaro praleido bandydamas iš vyresniojo 
liokajaus sužinoti, kuriuos kvietimus jo šeimininkas greičiausia 
galėjo priimti ir kuriuos atmesti. 

ANTRAS SKYRIUS 


Ledi Elizabeta Kameron, Heivenhersto grafaitė, lioka- 
jaus, kuris prireikus (o prireikdavo visada) kartu atliko ir 
grumo“ pareigas, padedama, nušoko nuo senyvo amžiaus ku- 
melės. . | 

- Ačiū, Čarlzai, - tarė ji, maloniai šypsodamasi senam tar- 
nui. 

Tuo momentu grafaitė buvo visiškai nepanaši į aristokratę 
ir net į šiaip aukštuomenės moterį: plaukus dengė mėlyna 
skarelė, surišta ant pakaušio, o suknelė buvo be papuošimų ir 
šiek tiek senamadiška, ant rankos kabėjo pintas krepšys, su 
kuriuo ji buvo išvykusi į kaimą apsipirkti. Tačiau net padėvėti 
drabužiai, sena kumelė ir krepšys ant rankos nepajėgė sudaryti 
įspūdžio, kad Elizabeta Kameron yra prasčiokė. Iš po skarelės 
ant | pečių ių nugaros driekėsi puikūs auksiniai plaukai; dažniau- 
nulieti skruostikauliai buvo šiek tiek pakelti, sveikata trykštanti 
oda - pieno baltumo, lūpos“ -fyškios ir švelnios. Tačiau nuosta- 
biausiai atrodė akys po grakščios formos antakiais; ilgos, aukš- 
tyn užriestos blakstienos įrėmino nepaprastai skaisčiai žalios 
spalvos akis. Ne žalsvos ar jūros vandens spalvos, o žalios, 
nuostabiai raiškios akys spindėdavo kaip smaragdai, kai Eliza- 
beta būdavo laiminga; jos pata žavo, 

Liokajus viltingai pasižiūrėjo Hkrep$ 
pirkinius, bet Elizabeta liūdnai šypsodamasi palingavo galvą. 

- Pyragų nėra, Čarlzai. Jie labai brangūs, o misteris Džen- 
kinsas nenorėjo būti supratingas. Aš pažadėjau pirkti visą tuzė 


+ Grumas - tarnas, lydintis raitelį arba ckipažą. - Vert. pastaba. 


ną, bet jis nenorėjo nuleisti nė penso, todėl aš iš principo 
nepirkau nė vieno. Žinote, - prisipažino ji šyptelėjusi, - praeitą 
savaitę, kai misteris pamatė mane įeinančią į jo krautuvėlę, tai 
pasislėpė už maišų su miltais. 

- Jis - bailys, - tarė išsišiepdamas Čarlzas. Prekiautojai ir 
krautuvininkai gerai žinojo, kad Elizabeta iš šilingo išspausdavo 
viską, ką tik galėdavo (kol jis pradėdavo cypti), o kai pradėdavo 
derėtis - tai atsitikdavo kiekvieną kartą - jie retai ją įveikdavo. 
Šiuose sandėriuose Elizabeta buvo pranašesnė ne grožiu, 0 protu, 
nes ji mokėjo ne tik mintinai sudėti bei sudauginti, bet ir buvo 
tokia žavinga, blaiviai mąstanti, išradinga, vardydama priežastis, 
verčiančias ją siekti pakenčiamos kainos, kad išsekindavo savo 
priešininkus arba taip juos supainiodavo, jog jie sutikdavo su ja. 

Elizabeta taupydavo pinigus ne tik derėdamasi su prekiau- 
tojais; vargu ar Heivenherste buvo atvejų ir dalykų, kai ji 
netaupė, užtat tai duodavo vaisių. Devyniolikos metų Elizabe- 
tos pečius slėgė nedidelio protėvių dvaro ir aštuoniolikos tarnų, 
kurių kadaise buvo devyniasdešimt, rūpesčių našta, bet ji, gau- 
dama menką šykštaus dėdės finansinę paramą, įsigudrino pa- 
daryti tai, kas, atrodo, buvo neįmanoma. Elizabeta gelbėjo 
Heivenherstą nuo varžytinių, maitino ir rengė dvare likusius 
tarnus. Vienintelė „prabanga“ buvo mis Liusinda Trokmorton- 
Džons, anksčiau buvusi Elizabetos duenja , odabar apmokama 
kompanionė, gaunanti labai mažą atlyginimą. Nors Elizabeta 
Heivenherste galėjo gyventi ir viena, bet tuo atveju būtų nesu- 

grąžinamai prarasti net jos reputacijos likučiai. 

Elizabeta atidavė krepšį liokajui ir linksmai pasakė: 

- Vietoj pyragų aš nupirkau braškių. Misteris Tergudas 
supratingesnis už misterį Dženkinsą. Jis sutinka: kai perkama 
daug prekių, tai už kiekvieną atskirai reikia mokėti pigiau. 

Čarlzas pasikasė pakaušį, klausydamasis tų sudėtingų sam- 
protavimų, bet pasistengė atrodyti, kad suprato. 


+ Duenja - vyresnio amžiaus moteris, lydinti merginą ir prižiūrinti, kad ji gerai 
elgtųsi. - Vert. pastaba. 

- O, žinoma, - pritarė jis nuvesdamas arklį, - bet kuriam 
kvailiui aišku. 

- Aš irgi taip manau, - tarė ji, po to apsisuko ir lengvai 
užbėgo paradinio įėjimo laiptais, jau galvodama apie išlaidų 
knygas. 

Bentneris atidarė paradines duris, solidaus seno vyresniojo 
liokajaus veidas buvo sujaudintas. Nesitveriančio iš džiaugsmo 
žmogaus, kuriam savigarbos jausmas neleidžia to parodyti, 
tonu, jis pranešė: 

- Yra svečių, mis Elizabeta! 

Heivenherste pusantrų metų nebuvo svečių, todėl nieko 
stebetino, kad Elizabetą apėmė kvailas džiaugsmo jausmas, 
kuris virto suglumimu. Tai negalėjo būti dar vienas kreditorius; 
Elizabeta jiems visiems sumokėjo, nors Heivenherstas neteko 
visų brangenybių ir didžiosios dalies baldų. 

- Kas? - paklausė ji, įeidama į vestibiulį ir pakeldama rankas 
aukštyn skarelci nusirišti. 

Bentnerio veidą nušvietė džiugus šypsnys. 

- Tai Aleksandra Lorens! Ogi... Taunsend, - pasitaisė jis 
prisiminęs, kad dabar jų viešnia ištekėjusi. 

Iš džiugaus netikėtumo Elizabeta akimirką apmirė, po to 
pasisuko ir ledi netinkama manicra nubėgo, nusinešdama ska- 
relę į svetainę. Su skarele rankoje ji sustojo prie slenksčio, jos 
žvilgsnis nukrypo į kambario viduryje stovinčią, elegantišku 
kelioniniu raudonos spalvos kostiumu apsirengusią, jauną, gra- 
žią brunetę. Viešnia atsigręžė, abi merginos įdėmiai žiūrėjo 
viena į kitą, jų veiduose iš lėto pasirodė šypsena ir sušvito 
akyse. Elizabeta tarė pašnibždomis, jos balse buvo girdėti susi- 
žavėjimas, abejonė ir neapsimestinis džiaugsmas. 

- Alekse, tai iš tikrųjų tu? 

Brunete plačiai šypsodamasi linktelėjo. 

Jos stovėjo nejudėdamos, dvejodamos, abi ieškodamos 
viena kitoš pasikeitimų per pusantrų metų, abi su tam tikru 
nuogąstavimu klausdamos savęs, ar tie pakitimai nėra itin di- 

deli. Kambario tyloje vaikiškos draugystės ir ilgametės simpa- 
tijos saitai ėmė traukti jas vieną prie kitos, ragindami žengti 
vieną neryžtingą žingsnį, po to kitą, ir staiga jos pasileido bėgti 
viena prie kitos, apsikabino ir juokėsi iš džiaugsmo. 

- O, Alekse, tu nuostabiai atrodai, aš taip tavęs ilgėjausi,- 
juokėsi Elizabeta, vėl apkabindama viešnią. 

Aukštuomenėje „Aleksė“ buvo Aleksandra, hercogienė 
Hotorn, bet Elizabetai ji buvo Aleksė, brangiausia draugė, kuri 
buvo išvykusi į ilgą povestuvinę kelionę ir dėl to tikriausiai dar 
negirdėjo į kokią siaubingą istoriją buvo pakliuvusi Heiven- 
hersto šeimininkė. 

Pasodinusi Aleksę ant sofos, Elizabeta ją apibėrė klausi- 
mais: | 

- Kada tu grįžai iš povestuvinės kelionės? Ar laiminga? 
Kokia proga čia atvykai? Kiek laiko galėsi paviešėti? 

- Aš irgi pasiilgau tavęs, - atsakė šypsodamasi Aleksė ir 
pradėjo atsakinėti į klausimus tokia tvarka, kokia buvo patei- 
kusi Elizabeta. - Mes grįžome prieš tris savaites. Aš nepaprastai 
laiminga. Aš čia atvažiavau, žinoma, pasimatyti su tavimi ir galiu 
paviešėti kelias dienas, jeigu tu panorėsi. 

- Žinoma, noriu, - linksmai atsakė Elizabeta. - Aš visiškai 
neturiu jokių planų, išskyrus šią dieną. Atvažiuoja mano 
dėdė. 

Iš tikrųjų Elizabetos visų metų aukštuomenės gyvenimo 
tvarkaraštis buvo visiškai tuščias, o nuo retų dėdės apsilankymų 
jai buvo dar blogiau, negu nuo nieko neveikimo. Tačiau dabar 
visa tai neturėjo jokios reikšmės. Elizabeta buvo tokia laiminga 
matydama draugę, kad negalėjo nesišypsoti. 

Kaip irvaikystėje, nusiavę batelius, parietę po savimi kojas, 
mergaitės šnekučiavo kaip artimos giminės, išsiskyrusios me- 
tams ir vis dėlto amžinai susietos laimingų, malonių ir liūdnų 
mergaitiškų prisiminimų. 

- Argi kada nors galima pamiršti, - po dviejų valandų 
juokdamasi paklausė Elizabeta, - tuos nuostabius juokaujamus 

turnyrus, kuriuos rengdavome kiekvieną kartą, kai Merės Ele- 
nos šeimoje švęsdavome gimtadienį? 

- Niekada, - jausmingai atsakė Alcksė, šypsodamasi tai 
prisiminusi. 

- Per turnyrą tu kiekvieną kartą mane išmesdavai iš balno, 
- tarė Elizabeta. 

- Taip, bet tu laimčdavai visas šaudymo rungtis. Bent tol, kol 
tavo tėvai to nesužinojo ir nenusprendė, jog tu jau esi per daug 
suaugusi ir išauklčta gerų elgesio manierų, kad dar tebežaistum 
su mumis. - Aleksė surimtėjo. - Po to mums labai trūko tavęs. 

- Bet ne taip, kaip man trūko tavęs. Aš visada gerai žinojau 
tų turnyrų dienas ir slankiojau čia liūdėdama ir visiškai nusivy- 
lusi įsivaizduodama, kaip jūs linksminatės. Po to su Robertu 
nusprendėme rengti savo turnyrus ir priversdavome juose da- 
lyvauti visus tarnus, - pridūrė ji juokdamasi ir įsivaizduodama 
save su broliu tomis, seniai pračjusiomis dienomis. 

Po minutės Aleksės šypsena dingo. 

- Kur Robertas? - Tu visiškai nekalbi apie jį. 

- Jis... - Elizabeta nutilo žinodama, kad negalės papasakoti 
apie savo brolio dingimą, neatskleisdama to, kas buvo įvykę 
anksčiau. Be to, kažkas kupiname užuojautos Aleksės Žvilgs- 
nyje Elizabetai sukėlė nerimą: ar tik jos draugė nebus girdėjusi 
visos tos siaubingos istorijos. Kaip apie visai įprastą dalyką ji 
pasakė: - Robertas dingo pricš pusantrų metų. Aš manau, kad 
galbūt tai susiję su... na, su skolomis. Geriau nekalbėkime apie 
tai, - skubiai pridūrė ji. 

- Gerai, - sutiko Aleksė dirbtinai šypsodamasi, - apie ką 
mes kalbėsime? 

- Apie tave, - net nepagalvojusi pasakė Elizabeta. 

Laikas bėgo greitai: Aleksandra pasakojo apie vyrą, kurį 
dievino, apie įvairių pasaulio šalių įžymias vietas, kurias ji 
aplankė per povestuvinę kelionę. 

- Papasakok apie Londoną, - paprašė Elizabeta, kai Aleksė 
baigė pasakoti apie užjūrio miestus. 

- Ką tu nori sužinoti? - surimtėjusi paklausė ji. 

Elizabeta pasilenkė į priekį ir išsižiojo norėdama pateikti 
klausimų, kurie jai buvo labai svarbūs, bet išdidumas neleido jų 
pasakyti garsiai. 

- O, nieko ypatingo, - pamelavo ji... „Aš noriu sužinoti, ar 
mano draugai juokiasi iš manęs, ar smerkia, ar dar blogiau - 
gailisi manęs", - galvojo Elizabeta. - „Aš noriu sužinoti, ar visi 
žino, kad aš dabar neturiu nė skatiko. O labiausiai aš noriu 
sužinoti, kodėl nė vienas iš jų nesiteikė aplankyti manęs arba 
nors atsiųsti Žinutę". 

Prieš pusantrų metų, per pirmą savo debiutą aukštuome- 
nėje, ji iš karto įgijo pasisekimą, jai piršosi rekordinis skaičius 
jaunikių. Dabar, turėdama devyniolika metų, Elizabeta buvo 
tos pačios aukštuomenės, kuri tada sekė ja, garbino ją ir meili- 
nosi jai, atskalūnė. Elizabeta pažeidė aukštuomenės taisykles 
ir dėl to tapo skandalo, kuris tarsi žaibas įžiebė jos pyktį, heroje. 

Su nerimu žiūrėdama į Aleksandrą, Elizabeta galvojo: ar 
aukštuomenė žino visą tą istoriją, ar tik jos skandalingąją dalį, 
ar dar tebekalba apie ją, ar galiausiai jau viskas aprimę. Aleksė 
išvyko į ilgą kelionę kaip tik prieš tą įvykį ir Elizabeta norėjo 
sužinoti, ar viešnia girdėjo apie tai sugrįžusi. 

Klausimai kirbėte kirbėjo Elizabetos galvoje, bet ji nega- 
lėjo rizikuoti jų pateikti dėl dviejų priežasčių. Pirma, galimi 
atsakymai galėjo ją pravirkdyti, O ji nenorėjo įsiverkti. Antra, 
norėdama paklausti Aleksės ją dominančių dalykų, ji privalėjo 
draugei papasakoti viską, kas jai atsitiko. Tačiau Elizabeta 
buvo per daug vieniša ir nelaiminga, kad duotų pretekstą tai 
sužinojusiai Aleksei palikti ją. 

- Ką konkrečiai tu nori sužinoti, - paklausė Aleksė, nutai- 
siusi visiškai nieko nereiškiančią šypseną, šypseną, kuri turėjo 
nuo draugės paslėpti gailestį ir nusivylimą. 

- Viską! - skubiai atsakė Elizabeta. 

- Na, gerai, - tarė Aleksė, stengdamasi pakeisti slogią 
atmosferą, susidariusią kambaryje nuo išsakytų nemalonių Eli- 

zabetos klausimų. - Lordas Diusenberis ką tik susižadėjo su 
Sesilija Lakrua. 

- Kaip miela, -su švelnia žavinga šypsena ir neapsimestinai 
džiugiu balsu atsakė Elizabeta. - Jis labai turtingas ir iš puikios 
šeimos. 

- Jis - nepataisomas pasileidelis, nepraeis nė trys mėnesiai 
nuo jungtuvių, kai įsigis meilužę, - atvirai paprieštaravo Aleksė; 
jos atvirumu visada stebėjosi ir iš dalies žavėjosi Elizabeta. 

- Aš tikiuosi, kad tu klysti. 

- Ne. Tačiau jeigu tu manai, kad aš klystu, galime eiti 
lažybų, - tęsė Aleksė jausdamasi labai laiminga, kad draugės 
akys sublizgėjo iš juoko, ir nieko negalvodama pridūrė: 

- Na, pavyzdžiui, iš trisdešimties svarų sterlingų. 

Staiga Elizabeta pajuto, kad nebegali tverti tokios neaiš- 
kios padėties. Ji būtinai norėjo sužinoti: ar Aleksė čia atvyko 
ištikimybės vedama, ar klaidingai galvodama, kad Elizabeta 
dar tebėra populiariausia Londono moteris. Žiūrėdama į mė- 
lynas Aleksės akis, Elizabeta oriai ir ramiai tarė: 

- Aš neturiu trisdešimties svarų sterlingų, Alekse. 

Ji atsakė Elizabetai rimtu žvilgsniu, stengdamasi sulaikyti 
užuojautos ašaras. 

- Aš Žinau. | 

Elizabeta išmoko įveikti žiaurius likimo smūgius, slėpti 
savo baimę ir laikytis išdidžiai. Dabar, sutikusi gerumą ir ištiki- 
mybę, ji beveik pasidavė nekenčiamoms ašaroms, kurių nepa- 
Jėgė išspausti jos tragedija. Vos įstengdama įveikti spazmą 
gerklėje, ji tyliai ištarė: 

- Ačiū. 

- Nėra ko man dėkoti. Aš girdėjau visą tą nešvarią istoriją 
ir netikiu nė vienu žodžiu. Dar daugiau, aš noriu, kad tu 
atvyktum sezonui. į Londoną ir paviešėtum pas mus. - Pasilen- 
kusi į priekį, ji paėmė Elizabetą už rankos. - Dėlsavo savigarbos 


+ Sezonas - aukštuomenės balių ir pasilinksminimų metas, kai dvarininkai iš 
dvarų grįžta į miestą. - Vert pastaba. 

tu privalai jiems visiems nurodyti jų tikrą vietą. Aš tau padėsiu. 
Dar geriau, aš įtikinsiu savo vyro senelę tave pagloboti. Patikėk 
manim, - baigė Aleksė susijaudinusi, bet meiliai šypsodamasi, - 
niekas nedrįs tavęs nuskriausti, jeigu tave parems našlaujanti 
hercogienė Hotorn. 

- Prašom, Alekse, nutilti. Tu nežinai, ką kalbi. Net jeigu aš 
ir norėčiau, O aš nenoriu, ji niekada nesutiktų. Aš jos nepažįstu, 
bet hercogienė Hotorn tikriausiai žino apie mane viską, aš 
noriu pasakyti, tai ką apie mane kalba žmonės. 

Aleksė nuo jos neatitraukė žvilgsnio. 

- Dėlvieno dalyko tu teisi - ji girdėjo paskalas, kai manęs 
čia nebuvo. Tačiau aš su ja apie tai pasikalbėjau ir senclė 
pasirengusi susitikti su tavimi, po to nuspręsti, ką daryti. Ji 
pamils tave, kaip ir aš. Kai tai įvyks, ji apvers visą pasaulį 
aukštyn kojomis, kad priverstų aukštuomenę būti palankią 
tau. 

Elizabeta papurtė galvą, įveikdama gerklę užspaudusį 
spazmą, atsiradusį dėl prieštaringų dėkingumo ir pažeminimo 
jausmų. 

- Aš vertinu tai, tiesa, vertinu, bet negalėčiau to ištverti. 

- Jau nusprendžiau, - švelniai įspėjo Aleksė, - mano vyras 
gerbia mano nuomonę ir jis, be abejo, pritars. O dėl suknelių 
pasirodymui aukštuomenės sezone, tai aš turiu tokių, kurių nė 
karto nebuvau apsivilkusi. Aš paskolinsiu... 

- Jokiu būdu! - sušuko Elizabeta. - Prašom, Alekse, - 
maldavo ji suvokdama, kaip tikriausiai nedėkingai skamba 
jos žodžiai. - Bent jau palik man nors truputį savigarbos. Bc 
to, - pridūrė meiliai šypsodamasi Elizabeta, - aš nesu tokia 
nelaiminga, kaip tu, atrodo, manai. Aš turiu tave. Aš turiu 
Heivenherstą. 

- Aš tai žinau, - tarė Aleksė - Tačiau aš žinau ir tai, kad tu 
čia negali pasilikti visą gyvenimą. Atvykusi į Londoną, tu galėsi 
ir nepasirodyti aukštuomenei, jeigu nenorėsi. Tačiau mes laiką 
leisime kartu. Aš pasiilgau tavęs. 

- Tu būsi per daug užsiėmusi, - atsakė Elizabeta, prisimi- 
nusi beprotišką aukštuomenės gyvenimo sūkurį, būdingą sezo- 
nui. 

- Aš nebūsiu per daug užsiėmusi, - paprieštaravo Aleksė 
su akyse paslėptu džiaugsmu. - Aš laukiuosi kūdikio. 

Elizabeta suspaudė ją savo glėbyje. 

- Aš atvažiuosiu, - nė negalvodama sutiko ji. - Tačiau 
aš galėsiu apsistoti savo dėdės miesto name, jeigu jo ten 
nebus. 

- Mūsų name, - spyrėsi Aleksė. 

- Pasižiūrėsime, - irgi užsispyrusi paprieštaravo Elizabeta. 
Po to iškilmingai pasakė: - Kūdikis! 

- Atleiskite, mis Alekse, - įsiterpė Bentneris ir suglumęs 
atsigręžė į Elizabetą. - Ką tik atvyko jūsų dėdė. Jis tuojau pat 
nori pamatyti jus savo kabinete. 

Sutrikusi Alcksė savo žvilgsnį nuo vyresniojo liokajaus 
nukreipė į Elizabetą. 

- Kai aš atvažiavau Heivenherstas atrodė tuštokas. Kick 
čia tarnų? 

- Aštuontolika, - atsakė Elizabeta. - Kol čia gyveno Rober- 
tas, iš devyniasdešimties buvo likę keturiasdešimt penki, bet 
dėdė beveik visus atleido. Jis pasakė, kad jie mums nereikalingi, 
ir, patikrinęs ūkio knygas, man įrodė, jog mes negalime jiems 
nieko suteikti, išskyrus maistą ir pastogę. Vis dėlto aštuoniolika 
jų dar liko, - pridūrė ji ir nusišypsojusi tęsė: - Jie visą laiką 
gyveno Heivenherste, todėl čia ir jų namai. | 

Atsistojusi Elizabeta sutramdė baimės priepuolį, kuris 
buvo ne kas kita, kaip įprasta reakcija į būsimą susitikimą su 
dėde. 

- Tai ilgai neužtruks. Dėdė Džulijus niekada neužsibūna 
ilgiau, negu būtinai reikia. 

Bentneris užgaišo apsimetęs, kad ima nuo stalo puodukus, 
ir pasižiūrėjo įkandin Elizabetos. Kai ji nuėjo tiek toli, kad 
nebeišgirstų jų kalbos, jis atsigręžė į hercogienę Hotorn, kurią 

pažinojo dar mažą mergytę, bėgiojančią su berniukiškais bri- 
džiais . 

- Atleiskite, jūsų malonybe, - pagarbiai tarė jis su nerimu 
sename gerame veide, - bet leiskite man pasakyti, kad aš labai 
džiaugiuosi, kad jūs esate čia, ypač dabar, kai yra atvažiavęs 
misteris Kameronas. 

- Na, ką jūs, ačiū, Bentneri. Malonu tave vėl pamatyti. Ar 
yra kokių nors ypatingų nemalonumų dėl misterio Kamerono? 

- Atrodo, gali būti. - Jis nutilo, priėjo prie durų, atsargiai 
pasižiūrėjo į vestibiulį, po to grįžo prie jos ir pasitikėdamas tarė: 
- Aronas, tai - mūsų vežėjas, ir aš... mums abiem šiandieną 
nepatiko misterio Kamerono išvaizda. Ir dar vienas dalykas, - 
pareiškė jis, imdamas arbatos padėklą. - Nė vienas iš mūsų čia 
nepasiliko dėl prieraišumo prie Heivenhersto. - Jo išbalusius 
skruostus išpylė suglumimo raudonis ir balsas iš susijaudinimo 
prikimo. - Mes pasilikome dėl mūsų jaunos šeimininkės. Su- 
prantate, mes - tai viskas, kas jai liko. 

Nuo Bentnerio prisipažinimo Aleksei ėmė graužti akis ir 
pasirodė ašaros, kol jis dar nebuvo pridūręs: 

- Mes neturime leisti misteriui Kameronui jos liūdinti, 
beje, jis visada taip elgiasi. 

- Ar yra priemonių jam sutrukdyti? - paklausė šypsodamasi 
Aleksė. 

Bentneris išsitempė, linktelėjo ir iškilmingai, tvirtai įsitiki- 
nęs tarė: 

- Ašužtai, kad jį reikia numesti nuo Londono tilto. Aronui 
labiau patinka nuodai. 

Jo žodžiuose skambėjo pyktis ir nuoskauda, bet juose 
nebuvo tikro įniršio ir Aleksė atsakė sąmokslininkiškai šypso- 
damasi: 

- Manau, kad aš pasirinkčiau antrąjį būdą, Bentneri, - jis - 
švaresnis. 


* Bridžiai - sportinės kelnės, kurių apačia siaura ir aptempta, ties keliais plates- 
nės. - Vert pastaba. 

Aleksandros pastaba buvo pokštas ir Bentneris atsakė įją 
pagarbiai nusilenkdamas, bet kai jų žvilgsniai susitiko, abu be 
žodžių suprato vienas kitą. Vyresnysis liokajus tarsi sakė jai: 
jeigu kada nors prireiks kokios nors tarnų pagalbos, hercogienė 
gali tikėtis visiškos ir besąlygiškos jų paramos. Hercogienės 
atsakymas garantavo jam, kad ji visiškai nesmerkia jo įsikišimo, 
vertina jo ketinimą ir prireikus tai turės omenyje. 

TREČIAS SKYRIUS 

Kai į kabinetą įėjo giminaitė, Džulijus Kameronas pakėlė 
galvą ir jo akys susiaurėjo iš susierzinimo: net dabar, kai Eliza- 
beta tapo beveik nuskurdusi našlaitė, jos laikysenoje išliko 
didingas grakštumas, o mažo smakro linija slėpė išdidų užsispy- 
rimą. Ji buvo prasiskolinusi ligi ausų ir kiekvieną mėnesį skolų 
vis daugėjo, bet vis tiek vaikščiojo aukštai iškelta galva, kaip ir 
jos nerūpestingas bei pernelyg savimi pasitikintis tėvas. Būda- 
mas trisdešimt penkerių metų, jis nuskendo, plaukdamas jachta 
kartu su žmona, tuo metu jau suspėjęs pralošti didžiąją paliki- 
mo dalį ir slapta įkeitęs savo žemę. Tačiau jis visada buvo 
pasipūtęs ir iki paskutinės gyvenimo dienos gyveno kaip kilmin- 
gas aristokratas. 

Būdamas jauniausias Heivenhersto grafo sūnus, Džulijus 
nepaveldėjo nei titulo, nei turto, nei žemės, bet vis dėlto labai 
taupydamas ir daug ko atsisakydamas, įstengė sukaupti nema- 
žai turto. Jis atsisakė visko, išskyrus to, kas buvo reikalingiausia, 
ir be paliovos stengėsi pagerinti savo dalią; vengė aukštuome- 
nės prabangos ir pagundų ne tik dėl didžiulių išlaidų, bet ir dėl 
to, kad nenorėjo trypčioti dvarininkų užkiemiuose. 

Po tokio aukojimosi, po spartakietiško gyvenimo, kuriam 
buvo pasmerkta ir jo žmona, likimas jį vis dėlto apgavo: jo 
žmona nepagimdė vaikų. Visą laiką persekiojantį nusivylimą 
stiprino tai, kad nebuvo kam paveldėti turto ir žemės, ncs 
nebuvo paveldėtojo, išskyrus Elizabetos sūnų, jeigu ji ištekėjusi 
pagimdytų. 

Dabar, kai Džulijus Kameronas žiūrėjo, kaip ji sėdosi ki- 
toje stalo pusėje, tos likimo patyčios persmelkė jį dar skausmin- 
giau. Iš tiesų, jis gyveno dirbdamas ir visko atsisakydamas, o 
viskas, ko jis pasiekė, tik padidins jo neprotingo brolio būsimo- 
jo vaikaičio turtą. Tarsi to būtų per mažai, kad įsiustų, jam dar 
reikėjo išsrėbti putrą, kurią po savo dingimo prieš dvejus metus 
paliko netikras Elizabetos brolis Robertas. Dabar Džulijui 
atiteko garbė įvykdyti Elizabetos tėvo raštišką nurodymą ište- 
kinti ją už vyro, pagal galimybes turinčio ir titulą, ir turto. Prieš 
mėnesį pradėjęs jos vyro paiešką, Džulijus manė, kad užduotis 
bus gana lengva. Juk prieš dvejus metus, kai Elizabeta debiu- 
tavo aukštuomenėje, dėl grožio, nepriekaištingos kilmės ir 
tariamo turtingumo jai per keturias savaites pasipiršo rekordi- 
nis jaunikių skaičius - penkiolika. Džulijaus nuostabai, tik trys 
iš anksčiau pasipiršusiųjų į jo laišką atsakė teigiamai, o kai kurie 
iš viso neatsiuntė jokio atsakymo. Žinoma, ne paslaptis, kad 
dabar Elizabeta yra neturtinga, bet Džulijus, norėdamas atsi- 
kratyti giminaitės, pasiūlė gerą kraitį. Jam viską matuojančiam 
pinigais, jau vien tik kraitis turėjo padaryti Elizabetą pakanka- 
mai pageidaujama nuotaka. Apie baisų, su ja susijusį skandalą 
Džulijus mažai ką žinojo ir dar mažiau norėjo žinoti. Jis vengė 
aukštuomenės su jos visomis paskalomis, nepadorybėmis ir 
nesaikingumais. 

Elizabetos pateiktas klausimas nutraukė jo apmaudžius 
apmąstymus. 

- Ką jūs, dėde Džulijau, ketinote su manimi aptarti? 

Kadangi neabejotinas Elizabetos pasitikėjimas savimi 
buvo išreikštas rūstokai, Džulijaus apmaudas ir pasipiktinimas 
jo balsą padarė griežtesnį negu paprastai. 

Aš šiandieną šia atvažiavau apsvarstyti užsitęsusių tavo 
ištekėjimo reikalų. į 

- Mano... ištekėjimo? - nustebo Elizabeta taip suglumusi, 
jog net nukrito jos tvirta savigarbos kaukė ir akimirkai ji tapo 
panaši į vaiką, vienišą, sutrikusį, pakliuvusį į keblią padėtį. 

- Manau, kad tu išgirdai, ką pasakiau, - griežtai tarė Džu- 
lijus, atsilošęs ant kėdės atramos. - Aš pasirinkau tris vyrus. Du 
iš jų yra tituluoti, vienas - ne. Kadangi tavo tėvas titulams teikė 
didžiulę reikšmę, tai aš tau išrinksiu aukščiausią titulą turintį 
vyrą, kuris pasipirš manydamas, kad aš jį išrinkau. 

- Kaip... - Elizabeta buvo priversta nutilti, kad galėtų susi- 
kaupti ir tęsti pokalbį. - Kaip jūs išrinkote tuos vyrus? 

- Iš Liusindos aš sužinojau vardus ir pavardes tų vyrų, kurie 
per tavo debiutą kalbėjosi su Robertu apie santuoką su tavimi. 
Aš kiekvienam iš jų nusiunčiau po laišką, kuriame pareiškiau 
tavo ir savo - tavo globėjo - norą pakartotinai apsvarstyti juos 
kaip galimus kandidatus į tavo vyrus. 

Elizabeta suspaudė krėslo alkūnramsčius, stengdamasi nu- 
slopinti ją apėmusį siaubą. 

- Jūs norite pasakyti, - sušnibždėjo ji dusdama, - kad savo- 
tiškai viešai pasiūlėte mano ranką tam, kuris panorės mane 
vesti? 

- Taip, - atkirto Džulijus, įtūžęs nuo jos žodžiuose paslėpto 
kaltinimo, kad jis pasielgė jai arba jam - tokio luomo žmonėms 
-- neleistinu būdu.- Be to, tau galbūt pravartu žinoti, kad tavo 
Įegendinis patrauklumas kitai lyčiai nublukęs. Tik trys iš pen- 
kiolikos pareiškė norą atnaujinti pažintį su tavimi. 

Iki širdies gelmių pažeminta Elizabeta nieko nematančiu 
žvilgsniu žiūrėjo į sieną už dėdės. 

- Aš negaliu patikėti, kad jūs taip pasielgėte. 

Jo delnas trenkė į stalą kaip griaustinis. 

- Aš veikiau pagal savo teises, giminaite, ir remdamasis 
ypatingu tavo išlaidaus tėvo nurodymu. Leisk tau priminti, kad 
po to, kai aš numirsiu, mano pinigai pateks tavo vyro globai ir 
galiausiai atiteks tavo sūnui. Mano pinigai. 

“Jau kelis mėnesius Elizabeta bandė perprasti savo dėdę, 
todėl širdies gilumoje suprato jo pykčio priežastį ir net užjautė jį. 

- Aš norėčiau, kad jus palaimintų Dievas turėti savo sūnų, 
- tarė ji dusdama. - Tačiau ne mano kaltė, kad jo neturite. Aš 

jums nepadariau nieko blogo, nesuteikiau dingsties manęs taip 
stipriai neapkęsti, kad galėtumėte taip su manimi pasielgti... 

Elizabeta nutilo pamačiusi, kaip suakmenėjo dėdės, supra- 
tusio jos žodžius kaip maldavimą, veidas. Ji pakėlė galvą ir kaip 
save gerbiantis žmogus paklausė: 

- Kas tie vyrai? 

- Seras Fransis Belheivenas, - trūkčiojančiu balsu tarė jis. 

Elizabeta nustebusi pasižiūrėjo į dėdę ir papurtė galvą. 

- Per išvyką aš buvau sutikusi šimtus vyrų, bet visiškai 
neprisimenu tokios pavardės. 

- Antras vyras - lordas Džonas Marčmenas, Kanfordo 
gralas. 

Elizabeta vėl papurtė galvą. 

- Pavardė tarsi girdėta, bet aš negaliu prisiminti to vyro 
veido. 

Aiškiai nusivylęs jos reakcija, dėdė susierzinęs tarė: 

- Tikriausiai prasta tavo atmintis, jeigu negali prisiminti 
riterio arba grafo, - sarkastiškai pridūrė jis. - Aš abejoju, ar tu 
prisiminsi misterį. 

Neteisingos pastabos įžeista Elizabeta sunkiai ištarė: 

- Kas trečias? 

- Misteris Janas Torntonas. Jis... 

Ši pavardė privertė Elizabetą pašokti nuo krėslo, o jos 
kūną persmelkė neapykantos ir siaubo šoko liepsna. 

- Janas Torntonas! - sušuko ji, atsirėmusi į stalą, kad nenu- 
griūtų. - Janas Torntonas! - pakartojo Elizabeta ir jos balsas 
nuskambėjo garsiau iš pykčio ir isteriško juoko. - Dėdėe, jeigu 
Janas Torntonas kalbėjo apie vedybas, tai tik prieš nutaikytą į 
jį Roberto pistoleto vamzdį. Jis niekada nenorėjo manęs vesti 
ir dėl to Robertas jį buvo iškvietęs į dvikovą. Ir Robertas šovė 
1JI- 

Užuot atlyžęs ar susierzinęs, dėdė žiūrėjo į ją visiškai abe- 
jingai ir Elizabeta piktai sušuko. 

- Jūs suprantate? 

- Ką aš suprantu? - piktai žiūrėdamas į giminaitę paklausė 
Džulijus. - Misteris Torntonas į mano laišką atsakė teigiamai ir 
labai nuoširdžiai. Galbūt jis apgailestauja dėl ankstesnio elgc- 
sio ir nori išpirkti savo kaltę. 

- Išpirkti savo kaltę! sušuko Elizabeta. - Aš nežinau, ar 
Janas Torntonas manęs neapkenčia, ar tiesiog niekina, bet 
galiu jums garantuoti, kad jis nenori ir niekada nenorėjo manęs 
vesti. Dėl jo aš negaliu pasirodyti aukštuomenėje. 

- Mano supratimu, tau reikia būti kuo toliau nuo blogos 
Londono įtakos, bet tai su šiuo reikalu nesusiję. Misteris Torn- 
tonas priėmė mano sąlygas. 

- Kokias sąlygas? 

Naudodamasis tuo, kad Elizabeta drebėjo iš siaubo, Džu- 
lijus nekeliančiu abejonių tonu pareiškė: 

- Visi kandidatai sutiko, kad tu trumpam atvažiuotum pas 
juos, jog įsitikintumėte, ar tinkate vienas kitam. Liusinda tave 
lydės kaip duenja. Tu privalai išvažiuoti po trijų dienų, pirmiau- 
sia pas Belheiveną, po to pas Marčmeną, vėliau pas Torntoną. 

Elizabetai ėmė suktis galva. 

- Aš negaliu tuo patikėti! - sušuko ji ir apimta sielvarto 
sugalvojo pirmą šovusį į galvą atsikalbėjimą: - Liusinda pirmą 
kartą po daugelio metų išėjo atostogų! Ji Devone, vieši pas seserį. 

- Tada vietoj jos pasiimk Bertą, o Liusinda atvyks vėliau, 
kai tu keliausi pas Torntoną į Škotiją. 

- Berta! Berta - kambarinė. Aš neteksiu geros reputacijos, 
jeigu būsiu savaitę vyro namuose viena, tik su kambarine vietoj 
kompanionės. 

- Tada nesakyk, kad ji kambarinė, - atkirto dėdė. - Kadangi 
laiškuose aš jau minėjau Liusindą Trokmorton-Džons kaip tavo 
duenją, tai tu gali sakyti, kad Berta - tavo teta. Nebereikia priešta- 
rauti, mis, - baigė jis. - Reikalai sutvarkyti. Kol kas viskas. Galite eiti. 

- Tai dar nenuspręsta! Paklausykite manęs, įvyko kažkokia 
baisi klaida. Janas Torntonas negali norėti manęs matyti labiau 
negu aš jo. 

- Jokios klaidos nėra, - neleidžiančiu prieštarauti tonu tarė 
jis. - Janas Torntonas gavo mano laišką ir priėmė mūsų siūlymą. 
Jis netgi nusiuntė nurodymą į savo namus Škotijoje. 

- Jūsų pasiūlymą, - sušuko Elizabeta, - ne mano! 

- Aš nebesvarstysiu su tavimi smulkmenų, Elizabeta. Šis 
pokalbis baigtas. 


KETVIRTAS SKYRIUS 


Elizabeta lėtai nuėjo vestibiuliu ir pasisuko už kampo, 
ketindama sugrįžti pas Aleksandrą, bet jai taip stipriai drebėjo 
keliai, jog buvo priversta sustoti ir ranka atsiremti į sieną, kad 
neparvirstų. Janas Torntonas... Po kelių dienų ji susitiks su 
Janu Torntonu. 

Jo vardas Elizabetos galvoje sukėlė paniką, privertęs ją 
suktis nuo sųsipainiojusių pasibjaurėjimo, pažeminimo ir bai- 
mės jausmų. Ji pasisuko ir įėjo į mažą svetainę, čia atsisėdo ant 
sofos, bereikšmiu žvilgsniu žiūrėdama į ryškią dėmę ant sienos 
apmušalų, kur kažkada kabėjo Rubenso paveikslas. 

Elizabeta nė minutės netikėjo, kad Janas Torntonas kada 
nors norėtų ją vesti, ji negalėjo surasti jokios įmanomos prie- 
žasties, kuri būtų jį privertusi priimti neregėtą negirdėtą dėdės 
siūlymą. 

Dabar, užvertusi aukštyn galvą ir užmerkusi akis, Elizabeta 
sunkiai galėjo patikėti, kad buvo tokia lengvabūdė ir nerimta 
tą savaitgalį, kai sutiko Janą Torntoną. Elizabeta buvo įsitiki- 
nusi, kad jos laukia nuostabi ateitis, ir tada nebuvo priežasčių 
kitaip manyti. Elizabetos tėvai mirė, kai jai sukako vienuolika 
metų, bet tuo sunkiu momentu šalia jos buvo Robertas, kuris 
galėjo ją paguosti, padrąsinti ir pažadėti, kad greitai vėl viskas 
bus puiku. Aštuoneriais metais vyresnis Robertas buvo jos 
netikras brolis - jos motinos sūnus iš pirmosios santuokos. 
Elizabeta mylėjo jį, pasikliaudavo juo nuo to laiko, kai tik 
prisimena. Tėvai taip dažnai išvažiuodavo iš namų, kad būdavo 
labiau panašūs į puikius svečius, atsirandančius ir dingstančius 

tris ar keturis kartus per metus, jai atvežančius dovanų, po to 
greitai dingstančius linksmų atsisveikinimų bangose. 

Išskyrus tėvų netektį, Elizabetos vaikystė buvo gana lai- 
minga. Žvali mergaitė buvo visų tarnų mylima, ant rankų ne- 
šiojama. Virėjas negailėjo saldumynų, vyriausiasis arklininkas 
Aronas mokė lošti vistą, o po kelerių metų išmokė šaudyti iš 
pistoleto, kad prireikus galėtų apsiginti. 

Tačiau iš visų „draugų“ daugiausia laiko Heivenherste 
Elizabeta praleido su Oliveriu, vyriausiuoju sodininku, kuris 
atsirado dvare, kai jai buvo vienuolika metų. Tylus, ramiomis 
akimis vyras dirbo oranžerijoje ir gėlynuose, tyliai šnekučiuo- 
damasis su savo auginiais ir augalais. 

- Augalams reikia meilės, - paaiškino Oliveris, kai vieną 
kartą Elizabeta jį užtiko oranžerijoje, meiliai besikalbantį su 
vystančia našlaite, - taip, kaip ir žmonėms. Ateik čia, - pašaukė 
jis Elizabetą, linktelėjęs į vystančią našlaitę. - Pasakyk tai mielai 
našlaitei palankų žodelį. 

Elizabeta pasijuto šiek tiek kvailai, bet padarė tai, ką sakė 
sodininkas, nes Oliverio reputacija niekas neabejojo - Heiven- 
hersto sodai pastebimai pagražėjo, kai jis atėjo čia dirbti. Todėl 
ji pasilenkė prie našlaitės ir rimtai tarė: 

- Aš viliuosi, kad tu greitai pasveiksi ir būsi tokia pat graži, 
kaip ir anksčiau. 

Po to ji pasitraukė per žingsnį ir ėmė laukti, kada pageltę, 
nusvirę lapai pakils į saulę. 

- Aš daviau jai specialių vaistų, - tarė. jis, atsargiai pcrkel- 
damas vazonėlį ant suolo, kur laikė visus sčrgančius savo pa- 
cientus. - Po kelių dienų tu ateisi ir pamatysi, ar našlaitė 
malonės parodyti, kiek geriau ji jaučiasi. 

Elizabeta vėliau suprato, kad visus žydinčius augalus Oli- 
veris vadino moteriškąja gimine - „ji", o visus kitus - vyriškąja - 
„Jis“. 


+ Vistas - toks kortų Žaidimas. - Vert. pastaba. 

Kitą dieną atėjusi į oranžeriją, Elizabeta pamatė, kad naš- 
laitė tokia pat nelaiminga. Po penkių dienų ji visai pamiršo šį 
augalą ir užėjo į oranžeriją pasidalyti pyragaičiu su Oliveriu. 

- Štai ten jūsų draugas laukia, mis, - tarė jis. 

Elizabeta priėjo prie stalo su dideliais augalais ir pamatė 
našlaitę: jos švelnūs žiedai laikėsi tiesiai ant gležnų plonų stie- 
belių, o lapeliai buvo atgiję ir pasikėlę aukštyn. 

- Oliveri, - susižavėjusi sušuko ji, - kaip tu tai padarei? 

- Tai jūsų geri žodžiai ir truputėlis mano vaistų ją išgydė, - 
tarė sodininkas. Kadangi jis Elizabetos akyse pamatė nuošir- 
daus susidomėjimo kibirkštėlę arba galhjjt norėdamas atitrauk- 
ti ką tik našlaite tapusią mergaitę nuo sielvarto, Oliveris 
vedžiojo ją po oranžeriją ir pasakojo, kaip vadinasi augalai, 
rodė, ką jis mėgino įskiepyti. 

Po to Oliveris paklausė, ar ji nenorėtų turėti savo mažo 
darželio. Kai Elizabeta pritariamai linktelėjo, jie nuėjo per visą 
oranžerijos daigyną planuodami, kokių gėlių jai reikėtų pasiso- 
dinti. 

Tą dieną Elizabeta susidomėjo augalų auginimu. Dirbda- 
ma šalia Oliverio, per liemenį pasirišusi prijuostę, kad nesu- 
teptų suknelės, ji mokėsi visko, ką sodininkas jai pasakojo apie 
savo „vaistus“ ir mulčius, apie bandymus vieną augalą įskiepyti 
į kitą. 

Kai Oliveris ją išmokė visko, ko mokėjo, tai Elizabeta 
pradėjo mokyti jį, nes mergaitė buvo pranašesnė - ji mokėjo 
skaityti, o Heivenhersto biblioteka buvo jos senelio pasididžia- 
vimas. Jie sėdėdavo greta ant sodo suoliuko ir Elizabeta jam iki 
sutemų skaitydavo apie senus ir šiuolaikinius metodus, pade- 
dančius augalams būti stipresniems ir sveikesniems. Per pen- 
kerius metus „mažasis“ Elizabetos darželis užėmė didelę 
gėlynų dalį. Kur tik mergaitė pasilenkdavo su kastuvu, ten, 
atrodė, gėlės pražysdavo aplinkui ją. 

- Jos žino, kas jūs mylite jas, - kartą pasakė Oliveris su 
šypsena, kuri retai pasirodydavo jo veide, kai mergaitė pasilen- 

kė ant ryškių daržinių našlaičių lysvelės, - irjos atsilygina meile 
jums, atiduodamos viską, ką gali. 

Kaip pablogėjusi sveikata privertė Oliverį išvykti į šiltes- 
nius kraštus, Elizabeta jo labai ilgėjosi ir dar daugiau laiko 
praleisdavo sode. Ten ji leido pasireikšti savo fantazijai, pla- 
nuodama augalų auginimo vietą ir įgyvendindama tuos planus, 
pasitelkdama liokajus ir grumus, kad padidintų klombas, kol jos 
užėmė naują gėlyną palei visą užpakalinę namo sieną. 

Be gėlininkystės ir bendravimo su tarnais, Elizabetai di- 
džiulį džiaugsmą teikė draugystė su Aleksandra Lorens - jos 
artimiausia kaimyne. „ 

Nors Aleksė buvo vyresnė už savo draugę, jos vienodai 
jautė didelį malonumą, kai naktį lovoje pasakodavo istorijas 
apie vaiduoklius, nuo kurių stingdavo kraujas, kol iš baimės 
pradėdavo nervingai juoktis, arba sėdėdamos trobelėje, įreng- 
toje Elizabetai ant didelio medžio šakų, patikėdavo viena kitai 
mergaitiškas paslaptis ir slaptas svajones. 

Net po to, kai Aleksė ištekėjo ir išvyko, Elizabeta niekada 
nesijautė vieniša, nes turėjo tai, ką mėgo ir kam skirdavo didelę 
laiko dalį. Ji turėjo Heivenherstą - pilį, kurią supo griovys ir 
aukšta mūro siena: tai buvo Elizabetos prosenelės, gyvenusios 
XIII amžiuje, kraitis. Tos prosenelės vyras, naudodamasis savo 
įtakinga padėtimi karaliaus dvare, įsigijo kelis ypatingus Hei- 
venhersto paveldėjimo teisės papildymus; tie papildymai ga- 
rantavo paveldėjimo teisę visiems laikams jo žmonai ir 
palikuonims tol, kol jie panorės jį valdyti, nepriklausomai nuo 
to, ar palikuonys bus vyriškos, ar moteriškos lyties. 

Taip, mirus tėvui, būdama vienuolikos metų, Elizabeta 
tapo Heivenhersto grafaite; nors tas titulas Elizabetai buvo 
mažai reikšmingas, Heivenherstas su jo turtinga istorija dabar 
jai buvo viskas. Sulaukusi septyniolikos metų, mergaitė gerai 
žinojo pilies biografiją, kaip ir savąją. Elizabeta žinojo viską 
apie atremtas apgultis, užpuolikų vardus ir strategiją. 
laikėsi Heivenhersto grafai bei grafienės, kad išsaugotų pi 

žinojo viską, kas tik įmanoma, apie ankstesnius pilies valdovus, 
jų laimėjimus ir silpnybes - nuo pirmojo grafo, kurio narsa ir 
kovos menas padarė jį legendinį (bet kurį slapta terorizavo 
žmona) iki jo sūnaus, įsakiusio nušauti savo nelaimingą arklį, 
nuo kurio jaunasis grafas nukrito mokydamasis mėtyti ietį 
Heivenhersto kieme. 

Griovys buvo užpiltas prieš šimtą metų, sienas aplink pilį 
nuvertė, o pastatą didino ir keitė, kol jis tapo panašus į dailų 
užmiesčio namą, kuris mažai arba beveik nebepriminė buvu- 
sios pilies. Tačiau iš bibliotekoje laikomų senovinių rankraščių 
bei piešinių Elizabeta labai tiksliai žinojo, kur kas buvo, pavyz- 
džiui, griovys, siena ir galbūt stulpas iečiai mėtyti. 

Dėl viso to septyniolikmetė Elizabeta Kameron labai sky- 
rėsi nuo daugumos kilmingų jaunų ledi. Labai apsiskaičiusi, 
santūri, turinti praktišką gyslelę, kuri kaskart vis labiau ryškėjo, 
Elizabeta iš beilifo jau žinojo, kaip valdyti dvarą. Visą gyveni- 
mą būdama ištikimų žmonių apsupta, ji naiviai optimistiškai 
manė, kad visi žmonės turi būti geri ir verti pasitikėjimo, kaip 
ir ji bei kiti Heivenhersto gyventojai. 

Todėl nebuvo nieko nuostabaus, kad tą lemtingą 
dieną, kai Robertas, netikėtai atvykęs iš Londono, ati- 
traukė Elizabetą nuo rožių, kurias ji apkarpinėjo, ir pla- 
čiai šypsodamasis pranešė, kad po šešių mėnesių ji bus 
Londono aukštuomenės debiutantė. Elizabeta pajuto tik 
pesitenkinimą ir nepatyrė jokio nerimo, kad gali pasitai- 
kyti kokių nors sunkumų. 

- Viskas parengta, - susijaudinęs tarė Robertas. - Ledi 
Džeimison, pagerbdama mūsų motinos, kurią ji mylėjo, atmi- 
nimą, sutiko tave pristatyti aukštuomenei. Tai labai brangiai 
kainuos, bet viskas atsimokės. 

Elizabeta nustebusi pasižiūrėjo į jį. 

- Tu anksčiau niekada nekalbėjai, kiek kas kainuoja. Juk 
mes neturime finansinių problemų, Robcrtai? 


+ Beilifas - dvaro valdytojas. Vert. pastaba. 

- Nebeturime, - pamelavo jis. Mes turimėdidžiulį turtą štai 
čia, tik aš to nesupratau. 

- Kur? - paklausė Elizabeta, - visiškai pasimetuši dė! to, ką 
išgirdo, ir apimta nerimo. | 

Juokdamasis Robertas pritempė seserį prie veidrodžio, 
sučmė delnais jos veidą ir privertė pasižiūrėti į save. 

Suglumusi Elizabeta žvilgtelėjo į brolį, po to pasižiūrėjo į 
save veidrodyje ir nusijuokė. 

- Kodėl nepasakei, kad aš purvina? - tarė ji, pirštų galiukais 
nuo skruosto nušluostydama nedidelę dėmelę: 

- Elizabeta, - nusišaipė Robertas, - tai viskas, ką tu matai 
veidrodyje - purvas ant tavo skruosto? 

- Ne, aš matau visą veidą. 

- Ir kaip jis tau atrodo? 

- Kaip mano veidas, - atsakė ji juokaujamai susierzinusi. 

- Elizabeta, štai tavo veidas dabar ir yra mūsų turtas, | 
sušuko jis. - Aš apie tai negalvojau ligi vakar dienos, kol Berti 
Krandlis nepapasakojo man, kokį nuostabų lordo Čeberlid 
pasiūlymą ką tik gavo jo sesuo. 

Elizabeta buvo apstulbinta. 

- Apie ką tu kalbi? 

- Aš kalbu apie tavo vedybas, - paaiškino nerūpestinga) 
šypsodamasis Robertas. - Tu dukart gražesnė už Berčio seserį 
Turėdama tokį veidą ir Heivenherstą kraičio tu gali taip ište- 
kėti, kad apie tave kalbės visa Anglija. Vedybos tau duo; 
brangenybių, suknelių ir gražių namų, o man - ryšių, kurie yrį 
vertingesni už pinigus. Be to, - pokštavo jis, - jeigu aš kartai 
neturėsiu pinigų, žinau, kad tu man mestelsi kelis tūkstagištu: 


Londone. ba 


Robertas nukreipė žvilgsnį į šalį irsunkidigtsi 
į sofą. E 

- Mes šiek tiek turime sunkumų, - prisipažino jis, kai sesuo 
atsisėdo šalia. Nors Elizabetai buvo tik septyniolika metų, ji 
mokėjo nustatyti, kada brolis ją apgaudinėja; dabar iš jos veido 
buvo aišku, kad tai ji ir įtaria. - Tikrai, - nenoriai prisipažino 
Robertas, - mūsų reikalai blogi. Labai blogi. 

- Kaip čia gali būti? - paklausė Elizabeta ir, nepaisydama 
ją apėmusios baimės, sugebėjo tai pasakyti ramiai. 

Iš suglumimo jo gražų veidą nutvieskė skaistus raudonis. 

- Pirmiausia, tėvas paliko didžiulių skolų, tarp jų ir praloštų 
kortomis. Aš taip pat įsigijau panašių skolų. Pastaraisiais metais 
aš kaip įmanydamas atremdavau jo ir savo kreditorius, bet 
dabar jie pradeda grasinti. Taigi mes visiškai prasiskolinome, ir 
aš ir tu. Mums reikės - įkeisti šito namo baldus, kad atlygintume 
kai kurias skolas, arba nė vienas iš mūsų negalės pasirodyti 
Londone, bet ne tai - blogiausia. Heivenherstas yra tavo, o ne 
mano, bet jeigu tu sėkmingai neištekėsi, tai galiausiai jis bus 
parduotas iš varžytinių, ir greitai. 

Elizabetos balsas vos vos drebėjo, bet ją apėmė nerimas ir 
baimė. 

- Tu ką tik sakei, kad sezonas Londone brangiai kainuos ir 
mes tikriausiai neturime tiek pinigų, - praktiškai sumojo ji. 
 - Kreditoriai atsitrauks, kai tik sužinos, jog tu sužadėta su 
turtingu vyru, ir aš pažadu: mums nebus sunkumų surasti vieną 
iš tokių vyrų. 

„ Elizabeta pagalvojo, kad visas planas yra paremtas tik 
įšskaičiavimu, bet Robertas papurtė galvą. Šį kartą jis pasirodė 
praktiškesnis. 

- Tu - mergina, mano mieloji, ir turi ištekėti, tu žinai - visos 
merginos turi ištekėti. Būdama Heivenherste, tu nesusipažinsi 
su tinkamu vyru. Aš nemanau, kad mes privalome priimti bet 
kurį pasipiršimą. Aš išrinksiu, kurį vyrą galėtum pamilti. Po to, 
- nuoširdžiai pažadėjo jis, - aš sutarsiu ilgas sužadėtuves, rem- 
damasis tuo, kad tu esi labai jauna. Nė vienas gerbiamas vyras 
nepanorės skubinti tuoktis septyniolikmetės, kol ji tam nepa- 

siruošusi. Tai vienintelis būdas, - įspėjo Robertas, kai ji, bent 
jam taip pasirodė, ketina su juo ginčytis. 

Nors ir izoliuotai gyvendama Elizabeta žinojo, kad brolis 
pagrįstai laukė jos vedybų. Dar tėvai Elizabetai aiškino, kad jos 
pareiga - ištekėti pagal šeimos norą. Šiuo atveju netikras brolis 
turėjo vyro parinkimo teisę ir Elizabeta visiškai juo pasitikėjo. 

- Nieko, - mažumėlę erzino Robertas. - Argi tu niekada 
nesvajoji vilkėti gražių suknelių ir apie tai, kad tau meilintųsi 
gražūs kavalieriai ? 

- Galbūt šiek tiek, - prisipažino sumišusi ir šypsodamasi 
Elizabeta, nes tai ji truputį per kukliai pasakė. Ji buvo normali, 
sveika mergina, išsiilgusi meilės ir perskaičiusi pakankamai meilės 
romanų. Paskutiniai Roberto žodžiai skambėjo labai patraukliai 
- Labai gerai, - ryžtingai tarė ji šypsodamasi. - Mes pabandysime. 

- Mes privalome padaryti daugiau, negu pabandyti, Eliząj 
beta, mes privalome laimėti, nes kitaip, užuot tapusi grafienė 
arba dar kuo nors geriau ir susilaukusi savo vaikų, tu būsė 
bekraitė arba kieno nors vaikų guvernantė. Aš atsidursiu neiš- 
simokančių skolininkų kalėjime. 

Užteko Elizabetai įsivaizduoti Robertą drėgnoje kamero- 
je ir save be Heivenbhersto, kad prisiverstų beveik su viskuo 
sutikti. 

- Palik viską sutvarkyti man, - tarė Robertas. Elizabeta taip 
ir padarė. 

Pusę metų Robertas paskyrė kliūtims, kurios galėtų su- 
trukdyti seseriai įspūdingai pasirodyti Londone, įveikti. Buvo 
pasamdyta moteris, misis Porter, kad išmokytų Elizabetą 
sudėtingo aukštuomenės gyvenimo meno, kurio nežinojo jo: 
motina ir buvusi guvernantė. Iš misis Porter mergaitė sužinojo 
kad jai niekada nereikia parodyti savo išminties, apsiskaitymc 
ir reikšti net mažiausio susidomėjimo gėlininkyste. . 

Buvo pasamdyta brangi Londono moteriškų drabužių siu 
vėja, kuri sumanytų ir pasiūtų suknelių, pasak misis Porter 
būtinai reikalingų sezonui. 

Į Heivenherstą atvyko mis Liusinda Trokmorton-Džons, 
kuri tarnavo kompanione kelioms aukštuomenės debiutan- 
tėms, turėjusioms didelį pasisekimą ankstesniais sezonais, ir 
tapo Elizabetos duenja. Tai buvo šiurkščiais, Žilais, užpakalyje 
surištais į kuodą plaukais ir tiesi kaip styga apie penkiasdešim- 
ties metų moteris; jos veidas visą laiką atrodė iškreiptas kan- 
čios, tarsi ji jaustų kažkokį nemalonų kvapą, bet būdama gerai 
išauklėta, nenorėtų to parodyti. Be bauginamos duenjos išvaiz- 
dos, netrukus po susipažinimo su ja, Elizabeta pastebėjo, kad 
mis Trokmorton-Džons turi keistą įprotį valandas sėdėti neju- 
dėdama, nepajudindama nė pirštelio. 

; Elizabeta nenorėjo taikstytis su sustingusia Liusindos 
vejo ir ėmė ieškoti būdų, kaip ją sušvelninti. Erzindama 
fi vadindavo duenją Liuse. Kai išgirdusi familiarų draugišką 
vardą ledi rūsčiai susiraukė, mergaitė ėmėsi kitų priemonių. 
Ji greitai jų surado. Praėjus kelioms dienoms po atvykimo į 
Heivenhcrstą, ji užklupo Elizabetą didžiulėje pilies bibliote- 
koje, sėdinčią krėsle, parietusią po savimi kojas, įsikniaubu- 
sią į knygą. 

- Jūs mėgstate skaityti? - griežtai, bet nustebusi, paklausė 
Liusinda, nes pamatė viršelyje auksu įspaustą pavadinimą. 

- Taip, - patvirtino šypsodamasi Elizabeta. - O jūs? 

- Jūs skaitėte Kristoferį Marlou ? 

- Taip, bet man labiau patinka Šekspyras. 

Potojos įprato kiekvieną vakarą, po vakarienės, aptarinėti 
perskaitytas knygas. Greitai Elizabeta suprato įsigijusi nesąmo- 
ningą duenjos pagarbą. Sunku buvo suvokti, ar jai Liusinda 
gimpatizuoja, nes vienintelis jausmas, kurį kada nors išreiškė ta 
Redi, buvo pyktis, ir tai tik vieną kartą, kaime, jį sukėlė nevido- 
as krautuvininkas. Suspaudusi rankose visada nešiojamą 
kėtį, Liusinda puolė vargšą vyrą, priversdama jį eiti atbulą 
savo krautuvėlėje, tuo pat metu lediniu tonu paleisdama tokią 


* Kristoferis Marlou (1564-1593) - anglų dramaturgas, Šekspyro pirmtakas. - 
ert. pastaba. 

nuostabią sąmojingo ir kandaus įniršio srovę, kokios Elizabeta 
dar nebuvo girdėjusi. 

- Mano charakteris, - oriai parciškė Liusinda, Elizabetos 
nuomonc, vietoj atsiprašymo, - tai vienintelis mano trūkumas. 

Pati Elizabeta manė, kad Liusė, sėdėdama visiškai ramiai 
ant sofų ir kėdžių, visas savo emocijas laikydavo savyje kelerius 
metus, kol pagaliau jos išsiverždavo kaip tie ugnikalniai, apie. 
kuriuos ji skaitė, išmesdami išsilydžiusius akmenis. 

Tuo metu, kai Kameronai su Liusinda ir reikalingais tarnais 
atvyko į Londoną pirmam Elizabetos pasirodymui, ji jau žinėjo 
viską, ko ją buvo išmokiusi misis Porter, ir jautė, jog gali įveikti 
sunkumus, apie kuriuos pasakojo mokytoja. Iš tikrųjų mintyse 
svarstydama etiketo taisykles, Elizabeta nustebo, kad jamskiriamą 
toks didelis dėmesys. Mergaitė suprato, kad vienintelė BA 
debiutantės pareiga - mokėti mandagiai kalbėti tik nuvalkio 1 
temomis, bet kokiu būdu slėpti savo intelektą ir mokėti šokti. “> 

Kitą dieną po to, kai Elizabeta ir Robertas apsistojo išsi- 
nuomotahe miesto name, pas juos atvyko ledi Džeimison, 
sutikusi pristatyti mergaitę aukštuomenei. Su ja atvažiavo dvi 
dukterys, Valerija ir Harisa. Valerija buvo metais vyresnė už 
Elizabetą ir debiutavo pernai, o Harisa, penkeriais metais vy- 
resnė, buvo jauna našlė; jos vyras, senas lordas Diumontas,, 
atidavė Viešpačiui siclą praėjus mėnesiui po vestuvių, palikda- 
mas savo žmoną turtingą, laisvą ir visiškai nepriklausomą. 

Dvi savaites iki sezono pradžios Elizabeta praleido daug 
laiko su turtingomis jaunomis debiutantėmis, kurios susirink- 
davo Džeimisonų svetainėje linksmai paplepėti apie viską ir 
visus. Juos į Londoną atvedė kilni pareiga ir asmeniniai interčai 
sai: ištekėti už turtingiausio jaunikio ir taip pagausinti šeimo 
turtus ir sustiprinti jos visuomeninę padėtį. 

Šioje svetainėje Elizabeta tęsė ir tobulino savo išsilavini! 
mą. Savo nuostabai, ji nustatė, kad misis Porter buvo teisi - Čia 
buvo didžiuojamasi ryšiais ir pažintimis. Be to, aukštuomenėje 
nelaikoma bloga manicra svarstyti kitų žmonių finansinę padč- 

tį, ypač nevedusių džentelmenų padėtį ir perspektyvas. „Lor- 
das Pitersas - puikus kandidatas. Jo pajamos - dvidešimt tūks- 
tančių svarų sterlingų ir perspektyva, kad paveldės savo dėdės 
titulą, jeigu dėdė numirs nuo širdies priepuolio, kas yra labai 
įtikėtina", - pareiškė viena mergužėlė, o kitos pridūrė: „Šorha- 
mas turi puikų dvarą Vitšyre ir mama sėdi kaip ant adatų 
laukdama, ar jis nepasipirš. Tik pamanykit, Šorhamo smarag- 
dai!.." „Robelslis važinėja puošnia mėlyna puskariete, bet tėtis 
sakė, kad jis prasiskolinęs, ir aš jokiu būdu neturiu apie jį 
galvoti." „Elizabeta, palauk, kol susipažinsi su Ričardu Šipliu!" 

„Jokiomis aplinkybėmis juo nesusižavėk; jis - didžiausias nevi- 
donas ir nors išsičiustijęs, bet neturi nė skatiko!" Pastarąjį 
| patarimą pateikė Valerija Džeimison, kuri mergaičių buvo 
Įaikoma artimiausia Elizabetos drauge. 

"Elizabeta noriai su jomis bendravo ir iš pažiūros dėjosi į 
galvą jų patarimus. Tačiau jai labiausiai kėlė nerimą mergaičių 
požiūris į žmones, kuriuos jos laikė žemesniais už save. 

Jauną ledi, savo vyresnįjį liokajų ir vežiką laikiusią sau 
lygiais, tai stebino. 

Tačiau j ji pamilo Londoną su jo judriomis gatvėmis, gerai 
patiko turėti lraugių, kurios sudarė linksmą E gan kai 
apie ką nors neliežuvavo. 

Vakare, per pirmąjį balių, Elizabetos drąsa ir džiugesys, 
deja, netikėtai dingo. Džeimisonų namuose lipdama laiptais 
aukštyn šalia Roberto, ji staiga pajuto baimę, kurios niekada 
nebuvo patyrusi. Jos galva sukosi nuo visų „reikia“ ir „negali- 
ma", kuriuos buvo išmokusi, ją apėmė kažkoks liguistas įsitiki- 
nimas, kad ji taps žinomiausia sezono debiutante, per visus 
balius sėdinčia prie sienos. Tačiau įėjusi į salę, mergaitė pamatė 
tai, kas ją privertė pamiršti drovumą bei baimę, ir jos akys 
nušvito iš pasigėrėjimo: kafdeliabruosc švietė šimtai tūkstan- 


+ Kandeliabras - didelė puošni pastatoma žvakidė su dviem arba keliomis šako- 
mis. - Vert. pastaba. 

čių Žvakių, salėje vaikščiojo gražūs vyrai ir puikiai šilkais bei 
atlasu apsirengusios moterys. 

Nepastebėdama, kaip juonuoliai atsisukdavo pasižiūkėti 
į ją, Elizabeta švytinčiomis akimis Žvilgtelėjo į besišypsanįį 
brolį. ( 

- Robertai, - sušnibždėjo ji. - Ar tu įsivaizdavai, kad pasau) 
lyje yra tokių gražių žmonių ir tokių nuostabių kambarių? 

Apsirengusi permatoma, auksiniais blizgučiais nuklo 
balta muslinine suknele, su baltomis, į plaukus įpintomis i 
mis, švytėdama žaliomis akimis Elizabeta Kameron buvo pana 
Ši į pasakų princesę. 

Mergaitė buvo žavinga ir tas žavesys jai suteikė bevei 
dangiško spindesio, kai Elizabeta pagaliau tiek atsigavo, ka 
pajėgė nusišypsoti ir pasisveikinti su Valerija bei jos draugais. 

Baigiantis vakarui, Elizabeta jautėsi kaip stebuklinėje pas 
sakoje. Jaunuoliai būriavosi aplink ją: maldaudavo, kad juos jai 
pristatytų, troško su ja pašokti, norėjo jai atnešti punšo. Eliza- 
beta šypsojosi ir šoko, bet niekada nesigriebė koketiškų gudry-| 
bių, kurias naudojo kitos mergužėlės; vietoj jų Elizabeta su 
nuoširdžiu dėmesiu ir miela šypsena klausėsi ją kalbinusių 
kavalierių, taip ji suteikdavo jaunuoliams pasitikėjimo irdeng- 
viau užsimegzdavo pokalbis, kai jie vesdavo šokti. Iš tikrųjų 
mergina buvo sujaudinta užkrečiamo linksmumo, sužavėta; 
nuostabios muzikos, apakinta pasisekimo ir visi tie jausmai: 
atsispindėjo jos švytinčiose akyse ir žavingoje šypsenoje. Per 
savo pirmąjį balių Elizabeta buvo pasakų princesė, kerinti, 
žavinga, besisukanti šokio sūkuryje po šviečiančiais kandeliab- 
rais, žavingų princų apsupta, negalvojanti, kad visa tai gali 
pasibaigti. Elizabetos Kameron dangiškas grožis, auksiniai 
plaukai ir spindinčios žalios akys pavergė Londoną. Pcr maži 
pasakyti, kad ji buvo madinga: ji pati buvo mada. 

Kitą rytą vizituotojai į jos namą veržėsi vienas po'kito ir| 
čia, o ne pokylių salėje, Elizabeta pasiekė didžiausių laimėjimų, 
nes ji buvo ne tik graži: namuose su ja bendrauti buvo kur kas 

bloniau negu baliuje. Per tris savaites jai pasipiršo keturiolika 
šentelmenų ir Londonas ūžė dėl tokio negirdėto įvykio. Net 
kis Merei Glaston, puikiai dviejų ankstesnių sezonų karalaitei, 
buvo tiek kartų pasipiršta. 

Dvylika pretendentų buvo jauni, beprotiškai įsimylėję ir 
inkami, du - kur kas vyresni, bet tiek pat įsimylėję. Robertas 
Tabai išdidžiai ir netaktiškai gyrė ją jaunikiams ir negailestingai 
atmetinėjo jų, kaip netinkamų ir nevertų, siūlymus. Tvirtai 
laikydamasis Elizabetai duoto pažado išrinkti jai idealų vyrą, su 
kuriuo ji galėtų laimingai gyventi, jis vis delsė. 

Penkioliktasis pretendentas atitiko visus reikalavimus. Be 
galo turtingas, gražus ir solidus dvidešimt penkerių metų vikontas 
Mondeveilis, be abejonės, buvo vienas iš puikiausių sezono jau- 
nikių. Robertas tai žinojo ir, kaip prisipažino Elizabetai tą vakarą, 
buvo taip susijaudinęs, jog užsimiršo ir beveik peršoko per stalą, 
kad pasveikintų jaunąjį vikontą su būsimosiomis vestuvėmis. 

Elizabeta buvo labai patenkinta ir sužavėta, kad džentel- 
menas, kuriuo ji labiausiai gėrėjosi, buvo tas, kuris jai pasipiršo 
ir buvo pasirinktas. 

- O, Robertai, jis nepaprastai gražus. Aš... aš nebuvau 
įsitikinus;, kad jam taip patinku, jog jis pasipirštų. 

Robertas švelniai pabučiavo ją į kaktą. 

- Princesė, - paerzino jis, - bet kuris vyras, pažvelgęs į tave, 
netenka galvos. Greitai viskas išsispręs. 

Elizabeta šyptelėjo jam ir patraukė pečiais. Merginą labai 
erzino kalbos apie jos veidą, tarsi ji neturėtųproto. Be to, visas 
šis beprotiškas sezono šurmulys ir trumpalaikė Eiksmybė, 
kurie iš pradžių j jai labai patiko, greitai ėmė blankti. Iš tiesų 
stipriausias jausmas, kuris ją apėmė, kai Robertas paskelbė 
apie vedybas, buvo palengvėjimas, kad viskas išsisprendė. 

- Mondeveilis ketina pas tave užvažiuoti šiandien dieną, - 
tęsė Robertas. - Tačiau aštnenoriu jam duoti atsakymo dar 
savaitę arba dvi. Laukimas tik sustiprins jo ryžtą, be to, tu 
nusipelnei kelias dienas pabūti laisva prieš sužadėtuves. 

Sužadėta. Elizabeta pajuto keista silpnumą ir aišku neri- 
mą, nors ir suprato, kad tai yra kvaila. 

- Prisipažįstu, kad aš bijojau jam pasakyti, jog tavo kraitis 
viso labo penki tūkstančiai svarų sterlingų, bet, atrodo, tai jo 
nedomina. Jis taip pareiškė. Pasakė, kad jis nori tik tavęs. 
Pasakė, kad ketina tave apiberti delno dydžio rubinais. 

- Tai... nuostabu, - tyliai ištarė Elizabeta, visomis jėgomis 
stengdamasi pajusti kai ką daugiau negu palengvėjimą ir nuslo- 
pinti neaiškią blogą nuojautą. 

- Tu - nuostabi, - tarė jis, taršydamas jos plaukus. - Tu 
ištraukei tėvą, mane ir Heivenherstą iš sunkios padėties. 

Trečią valandą atvyko vikontas Mondeveilis. Elizabeta jį 
priėmė geltonojoje svetainėje. Jis įėjo, apžvelgė kambarį, poto 
pačmė ją už rankų ir žiūrėdamas į akis meiliai nusišypsojo: 

- Atsakymas - taip? - paklausė vikontas, veikiau tvirtinda- 
mas negu klausdamas. 

-Jūs jau kalbėjote su mano broliu? - nustebusi paklausė Elizabeta. 

- Ne, nekalbėjau. i 

- Tai iš kur jūs žinote, kad atsakymas - taip? - paklausė 
šypsodamasi ir apstulbusi Elizabeta. 

- Todėl, kad pirmą kartą per visą mėnesį su jumis nėra 

visada buvusios, ereliškų akių mis Liusindos Trokmorton- 
Džons. - Jis švelniai pabučiavo merginą į kaktą ir netikėtai 
užklupta Elizabeta paraudo. - Ar jūs nors šiek tiek įsivaizduo- 
jate, kokia esate graži? 
Elizabeta tai menkai įsivaizdavo, nors visi ir visada jai taip 
sakė, vis dėlto mergina nuslopino pavojingą norą atsakyti: „Ar 
jūs įsivaizduojate, kokia aš protinga?" Svarbiausia ne tai, kad 
turint šiokią tokią vaizduotę galima ją laikyti protinga, o tai, jog 
Elizabeta mėgo skaityti, mąstyti ir net svarstyti kokias nors 
problemas. Tačiau mergina nebuvo įsitikinusi, kad jam tai 
patiks. Vikontas niekada nereiškėsavo nuomonės apie bet ką, 
išskyrus kasdieniškus, visiems žinomus dalykus, ir niekada ne- 
klausinėjo jos nuomonės. 

- Jūs žavinga, - sukuždėjo jis. 

Elizabeta visiškai rimtai nustebo, kad jis taip mano. Mon- 
deveilis nežinojo, kad ji moka gaudyti žuvis arba juoktis, kad 
moka šaudyti iš pistoleto beveik kaip snaiperis. Jis nežinojo, 
kad Elizabeta dalyvavo važnyčiotojų lenktynėse Heivenherste 
arba kad gėlės, atrodo, pražysdavo specialiai jai. Mergina abe- 
jojo, ar vikontas panorės klausytis nuostabių istorijų apie Hei- 
venherstą ir jo įžymius gyventojus praeityje. Jis mažai ką 
težinojo apie ją, O ji dar mažiau apie vikontą. 

Ji norėjo paklausti Liusindos patarimo, bet ši turėjo daug 
karščio, jai skaudėjo gerklę, blogai virškino, todėl ji nuo vakar 
dienos gulėjo lovoje. 

Viso to sukeltas tam tikras nerimas kankino Elizabetą ir 
vėliau, kitą dieną kai ji važiavo į savaitgalio šventę, per kurią 
merginai buvo lemta sutikti Janą Torntoną, pakeitusį jos gyve- 
nimą. Šventė buvo surengta gražiame užmiesčio name, prik- 
lausančiame vyresnei Valerijos seseriai, ledi Harisai Diumont. 
Kai atvažiavo Elizabeta, dvaras jau buvo pilnas svečių, kurie 
flirtavo, linksminosi ir gausiai gėrė šampaną, besiliejantį iš 
krištolinių sodo fontanų. Londono mastu, svečių čia buvo ne- 
daug, arti šimto penkiasdešimt, iš jų tik dvidešimt penki, kartu 
su Elizabeta ir jos draugėmis, pasiliko visam savaitgaliui. Jeigu 
ji nebūtų gyvenusi atsiskyrėliškai ir nebūtų buvusi naivi, tai 
būtų atpažinusi tą ne visai padorią šį vakarą susirinkusių žmo- 
nių kompaniją. Mergina iš pirmo žvilgsnio būtų supratusi, kad 
svečiai daug vyresni ir labiau patyrę negu ji, jog jie čia elgėsi 
daug laisviau, negu tose vietose, kur anksčiau jai tekdavę būti. 
Elizabeta būtų išvažiavusi. 


Dabar sėdėdama Heivenhersto svetainėje ir prisimindama 
savo lemtingą klaidą tą savaitgalį, ji stebėjosi savo patiklumu ir 
naivumu. 

Atmetusi galvą ant sofos atramos ir užsimerkusi, Elizabeta 
bandė įveikti skausmingą pažeminimo spazmą, užspaudusį jos 

gerklę. „Kodėl, - apimta nevilties galvojo ji, - laimingi prisimi- 
nimai blanksta ir išnyksta iš atminties, kol visiškai užsimiršta, o 
siaubingi, atrodo, išlieka akinamai ryškūs ir labai skausmingi?" 
Net dabar mergina galėjo aiškiai prisiminti tą vakarą - matyti ir 
girdėti jį, jausti jo aromatą. 


Apkarpytuose soduose žydėte žydėjo gėlės, kai ji išėjo iš 
namo ieškoti draugių. Rožės. Visur tvyrojo rožių kvapas. Di- 
džiojoje salėje orkestrantai derino instrumentus ir staiga sode 
pasklido pirmieji nuostabūs valso garsai, pripildydami jį muzi- 
kos. Tirštėjo sutemos ir tarnai vaikščiojo laiptuotais sodo take- 
liais, uždegdami šviesius žibintus. Po kurio laiko Elizabeta 
suprato, kad ne visi takeliai bus apšviesti; žinoma, tie kurie yra 
žemiau terasų laiptų, liks patogiai tamsūs poroms, kurios vėliau 
panorės vienumos gyvatvorių arba oranžerijos labirintuose. 

Jai prireikė beveik pusvalandžio, kol surado drauges, susi- 
rinkusias linksmai paliežuvauti tolimame sodo kampe, kur jų 
beveik nebuvo galima pamatyti dėl aukštai apkarpytų krūmų. 
Elizabeta, priėjusi arčiau prie mergaičių, suprato, kad jos ne 
stovėjo prie gyvatvorės, o žiūrėjo pro ją, gyvai apkalbėdamos 
tą stebimąjį, kuris jas jaudino ir buvo apkalbų objektas. 

- Na štai, -sukikeno Valerija, žiūrėdama pro krūmus, - tai 
ir yra, ką mano sesuo vadina „vyrišku žavesiu". 

Netrukus pagarbiai nutilusios, visos trys merginos apžiūri- 
nėjo tą vyriškumo pavyzdį, kurį taip išgyrė Harisa, griežta 
teisėja ir įžymi Valerijos sesuo. 

Elizabeta ką tik pastebėjo žolės dėmę ant šviesiai žalsvo 
batelio ir susisielojusi galvojo, kad labai brangiai kainuos nauja 
pora ir ar negalima nusipirkti vieno batelio. 

- Aš dar vis netikiu, kad tai jis, - sušnibždėjo Valerija. - 
Harisa sakė, kad jis galbūt bus čia, bet aš nepatikėjau. Juk visos 
tiesiog numirs, kai mes grįžusios į Londoną papasakosime, kad 
jį matėme, - pridūrė Valerija, 0 pamačiusi Elizabetą pakvietė 
ją prie gyvatvorės. 

- Pasižiūrėk, Elizabeta, argi jis nėra dieviškas savo kažko- 
kia paslaptinga ir pavojinga išvaizda? 

Užuot žiūrėjusi pro gyvatvorę, Elizabeta nukreipė žvilgsnį 
įjos galą, apžiūrinėdama sodą, pilną puošniai apsirengusių vyrų 
ir moterų, kurie juokdamiesi ir plepėdami pamažu ėjo į pokylių 
salę, kur turėjo prasidėti šokiai, po to vėlyvoji vakarienė. Jos 
žvilgsnis instinktyviai krypo į vyrus atlasinėmis kelnėmis, įvai- 
riaspalvėmis liemenėmis, kurios juos darė panašius į ryškiaspal- 
vius povus ir margas papūgas. 

- Ką aš turiu pamatyti? 

- Misterį Janą Torntoną, kvailele! Ne, palauk, dabar tu jo 
nepamatysi. Jis nuėjo nuo žibinto. 

- O kas jis toks, tas Janas Torntonas? 

- Tai ir svarbiausia, kad niekas nežino, kaip yra iš tikrųjų! 
- Žmogaus, pranešančio nuostabią ir stulbinančią naujieną, 
tonu ji pridūrė: - Kai kas sako, kad jis - hercogo Stanhopo 
vaikaitis. 

Kaip ir visų debiutančių, Elizabetos buvo pareikalauta 
išstudijuoti Debreto „Perų knygą", kurią aukštuomenė garbi- 
no taip aistringai, kaip tikintis presbiterionas“ savo Bibliją. 

- Hercogas Stanhopas senas, - tarė ji šiek tiek patylėjusi, - 
Ir jis neturėjo įpėdinio! 

- Taip, tai visi žino, bet sako, kad Janas Torntonas jo... - 
Valerija sušnibždėjo, - nesantuokinis vaikaitis. 

- Matai, - autoritetingai pridūrė Penelopė, - hercogas Stan- 
hopas iš tiesų turėjo sūnų, bet hercogas prieš daugelį metų jo 
išsižadėjo. Mama man pasakojo, kad tai buvo tikras skandalas. 
- Po žodžio „skandalas“ visos klausiamai pasižiūrėjo į ją ir 
Penelopė tęsė: - Senojo hercogo sūnus vedė škotų valstiečio, 
beje, pusiau airio, dukterį. Ji buvo siaubinga moteris: visiškai 
nepriklausė aukštuomenei. Taigi jis galėtų būti hercogo vaikai- 
tis! 


+ Presbiterionai - kalvinistų atšaka, nepripažįstanti vyskupo valdžios. - Vert 
pastaba. 

- Žmonės mano, kad jis toks dėl savo pavardės, - su būdingu 
praktiškumu pareiškė Džordžina. - Vis dėlto tai gana paplitusi 
pavardė. 

- Aš girdėjau, kad jis toks turtingas, - įsiterpė Valerija, - 
kad vieną kartą Paryžiaus kazino pralošė kortomis iki dvidešimt 
penkių tūkstančių svarų sterlingų. 

- O, dėl Dievo meilės, - nusišaipė Džordžina. - Jis taip 
pasielgė ne dėl to, kad turtingas, o dėl to, kad yra lošėjas! Mano 
brolis jį pažįsta ir sako, kad Janas Torntonas - paprasčiausias 
lošėjas - nekilmingas, neišauklėtas, neturintis ryšių ir turtų. 

- Aš irgi tai girdėjau, - prisipažino Valerija, vėl žiūrėdama 
pro krūmus. - Žiūrėkite... - nutilo ji, - jis dabar matyti. Ledi 
Merė Voterli tiesiog kariasi ant kaklo. 

Merginos taip pasilenkė į priekį, kad beveik užgriuvo ant 
krūmų. 

- Aš ištirpčiau, jeigu jis pasižiūrėtų į mane. 

- Eus įsitikinusi, kad neištirptum, - tafė Elizabeta privers- 
tinai šypsodamasi, nes jautė, kad turi prisidėti prie pokalbio. 

- Tu jo dar nematei! 

Elizabetai nereikėjo nė žiūrėti į jį; ji gerai žinojo, kokie 
gražuoliai priverčia visas jos drauges alpti - šviesiaplaukiai, 
mėlynakiai, madingi, aukšti, nuo dvidešimt vienerių iki dvide- 
šimt ketverių metų. 

- Aš manau, kad Elizabeta per daug turi turtingų kavalie- 
rių, kad atkreiptų dėmesį į paprastą misterį, nesvarbu, kad jis 
gražus ir paslaptingas, - tarė Valerija, kai Elizabeta liko man- 
dagiai abejinga. | 

Elizabetai pasirodė, kad komplimente skambėjo pavydas 
ir nepalankumas. Įtarimas buvo toks nemalonus, kad mergina 
jį skubiai nuvijo šalin. Ji nebuvo nieko padariusi Valerijai ar 
kam nors kitam, kad nusipelnytų neapykantos arba priešišku- 
mo. Nuo atvykimo į Londoną dienos Elizabeta nė karto apie 
nieką nepasakė nė vieno blogo žodžio; tiesą sakant, ji niekada 
nedalyvaudavo apkalbose, kurios galėtų pakenkti, ir niekam jų 

nebekartojo. Ir dabar ji jautėsi nepaprastai nejaukiai girdėda- 
ma, ką merginos kalbėjo apie vyrą, kurį stebėjo. Elizabetai 
atrodė, kad žmogus turi teisę į savigarbą, nepriklausomai nuo 
rango arba iš viso jo neturėdamas. Tai, žinoma, buvo nedauge- 
lio žmonių nuomonė, kuri aukštuomenės akyse buvo netoli 
erezijos, todėl Elizabeta savo keistų pažiūrų joms neatskleidė. 

Tuo momentu Elizabeta jautė, kad tokios mintys draugių 
atžvilgiu būtų išdavystė, dar daugiau, ji tikriausiai buvo neman- 
dagi, nedalyvaudama jų pramogose ir nebandydama su jomis 
jaudintis dėl misterio Jano Torntono. Stengdamasi įsijausti į 
pokalbio atmosferą, ji nusišypsojo Valerijai ir tarė: 

- Aš neturiu tiek daug kavalierių ir esu įsitikinusi: jeigu jį 
pamatyčiau, tai irgi susidomėčiau, kaip ir visos. 

Kažkodėl Elizabetos žodžiai privertė patenkintas Valeriją 
ir Penelopę sąmokslininkiškai susižvalgyti, po to Valerija pa- 
aiškino: 

- Ačiū Dievui, Elizabeta, kad tu pritari, nes mes, trise, 
atsidūrėme keblioje padėtyje. Mes tikimės, kad tu padėsi mums 
iš jos išsikapstyti. 

- Kokie keblumai? 

- Na, matai, - paaiškino Valerija, dusdama nuo džiaugsmo 
antplūdžio (Elizabeta manė, kad nuo stipraus vyno taurių, 
kurias tarnai atkakliai siūlė visiems svečiams, taip pat ir mer- 
gaitėms). - Aš turėjau ilgai meilintis, kol Harisa leido mums čia 
savaitgaliui atvažiuoti. 

Kadangi Elizabeta tai jau Žinojo, todėl tik linktelėjo galvą 
ir laukė, kas bus toliau. 

- Kai šiandien dieną Harisa pasakė, kad Janas Torntonas 
iš tiesų bus čia, mes visos labai apsidžiaugėme. Tačiau ji pareiš- 
kė, kad jis į mus nekreips jokio dėmesio, nes esame per daug 
jaunos ir visiškai neatitinkame jo skonio. 

- Ji tikriausiai teisi, - abejingai nusišypsojo Elizabeta. 

- O, jis privalo! - Pasižiūrėjusi į drauges, tarsi kviesdama jas 
į pagalbą, Valerija atkakliai baigė: - Jis, be abejonės, privalo, 

nes mes trise susilažinome su Harisa iš visų savo trijų mėnesių 
kišenpinigių, kad šiandieną misteris Torntonas pakvies vieną iš 
mūsų šokti. Jis vargu ar taip pasielgs, jeigu jo nesudominsime 
iš anksto. 

- Iš visų savo pinigų? - tarė pasibaisėjusi tokiomis ekstrava- 
gantiškomis lažybomis. - Juk tu už juos ketinai pirkti tuos ametis- 
tus, kuriuos matei juvelyrinėje parduotuvėje Vestpulio gatvėje. 

- Aš už savo pinigus, - pridūrė Penelopė pasisukdama, kad 
vėl galėtų pasižiūrėti pro gyvatvorę, - ketinau nusipirkti tą 
nuostabią kumelaitę, kurią man tėtis atsisakė padovanoti. 

- Aš... aš tikriausiai galėčiau atsisakyti lažybų, - įsiterpė 
Džordžina. Jai aiškiai kėlė nerimą kažkas daugiau negu pinigai. 
- Aš nemanau... - pradėjo ji, bet Penelopė nekantriai sušuko: 

- Misteris Torntonas ateina mūsų link ir jis vienas! Mes 
nebeturėsime geresnės progos pamėginti atkreipti jo dėmesį 
kaip dabar, jeigu nepasuks į kitą pusę. 

Netikėtai tos neįtikėtinos lažybos pasirodė esančios neleis- 
tinas Žaidimas ir Elizabeta nusijuokė: 

- Tada aš duodu užduotį Valerijai atkreipti jo dėmesį, nes 
tai yra jos idėja ir ji labiausiai juo Žavisi. 

- Ne, mes paskiriame tave, - ryžtingai pareiškė Valerija. 

- Mane? Kodėl turiu būti aš? 

- Todėl, kad tau vienintelei jau keturiolika pasipiršo ir 
visiškai aišku, kad tikriausiai tau pasiseks. Beto, - pridūrė ji, kai 
Elizabeta užprotestavo, - vikontui Mondeveiliui nepadarys 
jokio įspūdžio, kad tas Janas torntonas, paslaptingas ir vyresnis 
už ją vyras, apie kurį puikiai tupinėjo Merė Džeimė Morison, 
pakvietė tave šokti ir atkreipė į tave ypatingą dėmesį. Kai tik 
Mondeveilis tai išgirs, akimirksniu atsiras kovos lauke. 

Pagal aukštuomenės taisykles Elizabeta niekada neleido 
sau parodyti nė mažiausio palankumo vikontui ir buvo nuste- 
busi, kad draugės įspėjo jos slaptus jausmus. Žinoma, jos nega- 
lėjo žinoti, kad gražus jaunuolis jau pasipiršo jai ir sutikimas 
buvo beveik duotas. 

- Spręsk greičiau, jis beveik šalia, -ėmė maldauti Penelopė, 
Džordžinos nervingos pašaipos lydima. 

- Na, padarysi? - atkakliai pareikalavo Valerija, o dvi jos 
draugės pradėjo trauktis atgal ir pasuko į namus. 

Elizabeta, išgėrusi savo pirmąjį gurkšnį vyno, kurį jai pasi- 
ūlė, kai tik išėjo iš namo į sodą, dvejojo. 

- Gerai, manau, kad taip, - tarė ji, švysteldama šypseną savo 
draugei. 

- Puiku. Nepamiršk, kad jis privalo su tavimi šokti šiandie- 
ną, nes kitaip neteksime pinigų! - juokdamasi Valerija padrą- 
sinamai stumtelėjo Elizabetą, po to pasisuko ant atlasinių 
kulniukų ir nubėgo už besijuokiančių draugių. 

+ Apkirpta gyvatvorė, pro kurią dairėsi merginos, slėpė Eli- 
zabetą, kai ji skubiai leidosi nuo dviejų plačių akmeninių pako- 
pų ant žolės ir žvalgėsi aplinkui, stengdamasi nuspręsti, ar jai 
pasilikti vietoje, ar atsisėsti ant nedidelio balto akmeninio 
suoliuko į kairę pusę nuo jos. Mergina pribėgo prie suoliuko ir 
atsisėdo, tuo metu pasigirdo batų kaukšėjimas laiptų pakopo- 
mis, vienas, du, ir... štai jis jau čia. 

Tuo momentu, neįtardamas, kad čia kas nors yra, Janas 
Torntonas žengė dar vieną žingsnį, po to sustojo prie degančio 
žibinto ir iš liemenės kišenės išsiėmė ploną cigarą. Elizabeta 
stebėjo jį, rausdama iš baimės ir nežinomo nuogąstingo jaudu- 
lio, kuriuos sukėlė vyro išvaizda ir slaptas įpareigojimas. Janas 
Torntonas visiškai ne toks, kokį tikėjosi pamatyti Elizabeta. Be 
to, jis buvo vyresnis, negu ji įsivaizdavo (jos nuomone jam buvo 
mažiausiai dvidešimt septyneri metai), nepaprastai aukštas 
(daugiau kaip šešių pėdų), galingų pečių ir ilgomis raumenin- 
gomis kojomis. Jo vešlūs plaukai buvo ne šviesūs, o sodrios 
kaštoniškai juodos spalvos ir atrodė banguoti. Vietoj įprastų 
ryškios'atlasinės liemenės ir baltų kelnių, kaip buvo apsirengę 
vyrai, jis vilkėjo juodais drabužiais, išskyrus baltus marškinius 
ir kaklaskarę, kurie buvo tokie balti, kad, atrodo, blizgėjo 
visiškai juodame liemenės fone. Elizabetai šovė į galvą mintis, 

kad Janas Torntonas panašus į didelį plėšrų paukštį prijaukintų 
margų povų būryje. Kol ji Žiūrėjo į vyrą, jis užsidegė cigarą, 
palenkęs tamsią galvą ir delnais pridengęs ugnį. Balti rankoga- 
liai kyšojo iš po juodos liemenės rankovių ir ryškioje oranžinėje 
liepsnos šviesoje ji pamatė, kad vyro rankos ir veidas buvo 
stipriai įdegę. 

Elizabeta atsiduso nesuvokdama, kad jai užėmė kvapą, ir tas 
silpnas garsas privertė vyrą staiga pakelti akis. Ar jis prisimerkė iš 
nuostabos ar nepasitenkinimo, Elizabeta negalėjo nustatyti. Ne- 
tikčtai užklupta pasislėpusi šeščlyje ir apžiūrinėjanti nepažįsta- 
mąjį, ji išdrožė pirmą idiotišką frazę, kuri šovė į galvą. 

- Aš niekada nemačiau, kaip vyrai rūko cigarą. Tai... jie 
visada išeina į kitą kambarį. 

Jo juodi antakiai truputį klausiamai pakilo. 

- Jūs esate prieš? - paklausė vyras baigęs prisidegti cigarą. 

Elizabetą nustebino du dalykai. Jo skvarbios akys buvo 
keistos spalvos - žvilgančio gintaro, o balsas - sodraus tembro, 
krūtininis; nuo to derinio ją užliejo keista šilumos banga. 

- Esu prieš? - abejingai pakartojo ji. 

- Prieš cigarus, - tarė vyras. 

- O, ne. Ne, - skubiai patikino Elizabeta, bet jai pasirodė, 
jog Janas Torntonas atėjo čia, norėdamas pabūti vienas ir 
surūkyti cigarą, vadinasi, jeigu ji būtų pasakiusi „taip, yra prieš", 
jis greičiausiai būtų nusisukęs ir nuėjęs, o ne užgesinęs cigarą, 
kad pasiliktų su ja. Už penkiasdešimt jardų, tolimame siauro, 
žole apžėlusio tako, kur jie stovėjo, gale pasigirdo merginų 
juokas ir Elizabeta nevalingai pasisukusi žibinto šviesoje pama- 
tė Valerijos rožinę ir Džordžinos geltoną sukneles, kol jos dar 
nesuspėjo liuoktelėti už gyvatvorės ir dingti iš akių. 

Dėl nederamo draugių elgesio Elizabetos veidą išpylė 
gėdos raudonis, o atsigręžusi ji pastebėjo, kad pašnekovas 
įdėmiai ją apžiūrinėja, įsikišęs rankas į kišenes, su cigaru dan- 
tyse, tokiuose baltuose kaip ir jo marškiniai. Vyras šiek tiek 
linktelėjo galvą į tą pusę, kur buvo mergaitės. 

- Jūsų draugės? - paklausė Janas Torntonas,ir Elizabetą 
užplūdo baisus kaltės jausmas „4arekiis S kažkokiu I būdu žinotų 
viską, ką jos buvo sumaniusios. 

Iš pradžių mergina nusprendė, kad reikia kažką sugalvoti, 
bet ji nemėgo meluoti, o jaudulį*keliančios vyro akys žiūrėjo 
tiesiai į ją. 

- Taip, draugės. - Patylėjusi, kol kuo gražiau suklostė savo 
šviesiai žalsvus sijonus, ji pažiūrėjo jam į veidą ir dėl viso ko 
neryžtingai nusišypsojo. Elizabeta prisiminė, kad jų niekas ne- 
supažindino; kadangi arti nieko nebuvo, kas galėtų tai deramai 
atlikti, skubiai ir sumišusi ji gelbėjo padėtį pati. 

- Aš - Elizabeta Kameron, - pareiškė ji. 

Šiek tiek pašaipiai palenkęs galvą, jis tarė: 

- Mis Kameron. 

Neturėdama kitos išeities, Elizabeta buvo priversta pa- 
klausti: 

- O jūs? 

- Janas Torntonas. 

- Sveiki, misteri Torntonai, - atsakė ji ir ištiesė ranką, kaip 
to reikalavo mandagumas. 

Šis gestas vyrui netikėtai sukėlė šypseną, lėtą, nepaprastai 
žavingą šypseną, kai jis padarė tai, kas tebuvo likę jam padaryti 
- žengė žingsnį į priekį ir paėmė jos ranką. 

- Labai džiaugiuosi, - tarė misteris Torntonas, šiek tiek 
pašaipiu balsu. 

Jau pradėjusi gailėtis, kad iš viso pritarė tam planui, Eliza- 
beta kankindamasi ieškojo, kaip pradėti pokalbį. Anksčiau ji 
tai patikėdavo įsimylėjusiems berniukams, kurie beprotiškai 
norėjo ją įtraukti į pokalbį. Aptarinėti tuos, kuriuos pažinojo, 
aukštuomenėje visą laiką buvo tinkama pokalbio tema ir Eli- 
zabeta su palengvėjimu toėmėsi. Vėduokle rodydama į tąvietą, 
kur jie neseniai matė jos drauges, ji tarė: 

- Jauna ledi rožine suknele - mis Valerija Džeimison, o mis 
Džordžina Greindžer geltona suknele. - Kai jis niekuo neparo- 

dė, kad tos pavardės jam žinomos, Elizabeta, norėdama jam 
padėti, paaiškino: - Mis Džeirnisoni - lordo ir ledi Džeimisonų 
duktė. - Torntonas tebežiūrėjo į ją su tam tikru susidomėjimu 
ir Elizabeta truputį pasimetusi pridūrė: - Jie - Hartfordšyro 
Džeimisonai. Žinote, tai - grafas ir grafienė. 

 -Ištikrųjų? - mėgaudamasis paklausė jis. 

- Taip, iš tikrųjų, - plepėjo Elizabeta, vis nejaukiau jausda- 
masi. - O mis Greindžer - Viltšyro Greindžerių, Greindžerlio 
barono ir baronienės duktė. 

- Iš tikrųjų? - pašaipiai pakartojo jis, susimąstęs žiūrėdamas 
1)4 

Staiga jai dingtelėjo į galvą esmė viso to, ką kalbėjo merginos 
apie abejotiną Jano Torntono kilmę, ir Elizabeta beveik neteko 
sąmonės iš gėdos dėl to kvailo pokalbio apie titulus su žmogumi, 
iš kurio, galimas dalykas, atėmė jo titulą. Merginai suprakaitavo 
delnai ir ji patrynė juos į kelius, bet suvokusi, ką daranti, skubiai 
atitraukė rankas. Ji užsikosėjo, smarkiai vėduodamasi vėduokle. 

- Mes visos čia atvykome į sezoną, - neryžtingai baigė 
jaunoji ledi. 

Šaltos gintarinės akys staiga sušilo, jose pasirodė linksmu- 
mas, sumišęs su užuojauta, ir joskardžiame balse tarsi pasigirdo 
šypsena, kai jis ištarė. 

- Ir jūs linksmai leidžiate laiką? 

- Taip, labai, - atsakė Elizabeta, su palengvėjimu atsidususi, 
kad ir jis galiausiai pradėjo šiek tiek dalyvauti pokalbyje. - Mis 
Greindžer, nors iš čia jūs ir negalėjote kaip reikiant jos pama- 
tyti, labai, labai graži, malonių manierų, kokias tik galima įsi- 
vaizduoti. Ji turi tuziną kavalierių. 

- Tikriausiai jie - visi tituluoti? 

Manydama, kad jis trokšta hercogo titulo, kurio yra nete- 
kęs, Elizabeta prikando lūpą ir linktelėjo, jausdamasi be galo 
nejaukiai. 

- Manau, kad taip, - bailiai prisipažino Elizabeta ir, jos 
nuostabai, tai privertė jį nusišypsoti - lėta, akinanti šypsena 

nušvietė jo bronzinį veidą. Ji beveik taip pat stipriai pakeitė 
vyro veidą, kaip ir sukrėtė Elizabetos nervus. Širdis ėmė smar- 
kiai plakti ir Elizabeta netikėtai atsistojo, jausdama nepaaiški- 
namą jaudulį: - Mis Džeimison irgi miela, - tarė ji, grįždama prie 
pokalbio apie savo drauges ir neryžtingai nusišypsojo jam. 

- Kiek ji turėjo pretendentų? 

Pagaliau Elizabeta suprato: Torntonas erzino ją ir jo nepa- 
garbus požiūris įtai, ką viši r laikė svarbiais dalykais, suteikė jai 
palengvėjimo ir mergina nebepajėgė sutramdyti juoko. 

- Aš žinau iš patikimų šaltinių, - atsakė ji mėgindama 
pamėgdžioti jo pašaipiai rimtą toną, - kad pas mis Džeimison 
tėtį lankėsi rekordinis kavalierių skaičius. 

Jo žvilgsnis nuo juoko tapo šiltesnis ir Elizabeta, stovėda- 
ma priešais jį ir šypsodamasi jam, suprato, kad jos nervingumas 
ir įtampa atslūgo. Nelauktai ir nesuvokdama kodėl, Elizabeta 
su juo pasijuto taip, tarsi jie būtų buvę seni draugai, slapta jautę 
tokią pat nepagarbą, tik jis išdrįso prisipažinti, O ji vis dar bandė 
slėpti savo jausmus. 

- Ojūs? 

- Ką aš? 

- Kiek jūs gavote siūlymų ištekėti? 

Ji sukikeno ir papurtė galvą. Su pasididžiavimu pasakoti 
apie savo draugių laimėjimus buvo leidžiama, bet girtis savai- 
siais - jau reiškė visiškai nepaisyti mandagumo normų; Elizabe- 
ta neabejojo, kad jis tai žino. 

- Tai, - juokaujamai rūsčiai paprieštaravo Elizabeta, - jau 
labai nebegerai. 

- Aš labai atsiprašau, - tarė jis truputį juokaujamai nulenk- 
damas galvą ir vis tebesišypsodamas. 

Sodą apgaubė tamsa. Elizabeta suprato, kad reikia grįžti į 
namą, bet dar vis lūkuriavo, jai nesinorėjo išeiti iš juos suarti- 
nančios sodo tamsos. Šiek tiek sunėrusi už nugaros rankas, ji 
žiūrėjo aukštyn, į pradedančias mirgėti nakties danguje žvaigž- 
des. 

- Tai mano mėgstamiausias laikas, - tyliai prisipažino mergina. 

Ji dėbtelėjo į vyrą norėdama sužinoti, ar ši tema jo neerzi- 
na, bet Janas Torntonas šiek tiek nusisukęs žiūrėjo į dangų tarsi 
irgi radęs ten kažką įdomaus. 

Elizabeta akimis paieškojo Didžiųjų Grįžulo Ratų ir sura- 
do juos. 

- Žiūrėkite, - tarė ji rodydama į labai ryškų žiburėlį danguje. 
- Štai Venera. O gal tai - Jupiteris? Aš niekada tikrai nežinau. 

- Tai Jupiteris. Štai ten Didieji Grįžulo Ratai. 

Elizabeta nusišypsojo ir papurtė galvą, atitraukusi žvilgsnį 
nuo dangaus ir dėbtelėjusi į vyrą. 

- Jums arba visiems kitiems gali atrodyti, kad tai - Didieji 
Grįžulo Ratai, bet man visi žvaigždynai tiesiog panašūs į dideles 
padrikų žvaigždžių kekes. Pavasarį aš galiu surasti Kasiopėją, 
bet ne dėl to, kad ji man atrodo panaši į liūtą, o rudenį - atskirti 
Arktūrą, bet surasti šiame chaose Šaulį, jau nebe man. Kaip jūs 
manote, ar ten kur nors yra žmonių? 

Jis atsigręžė į merginą susižavėjęs ir apimtas smalsumo. 

- Okąjjūs manote? 

- Manau, kad yra. Tiesą sakant, manau, kad gana arogan- 
tiška palvoti, jog iš tūkstančių žvaigždžių ir planetų, esančių ten, 
aukštai, mes - vieninteliai. Tai atrodo toks pat pernelygdidelis 
pasipūtimas kaip senas įsitikinimas, kad Žemė - visos Visatos 
centras ir viskas sukasi aplink mus. Nors žmonės nėra labai 
dėkingi Galilėjui už šį paneigimą, tiesa? Įsivaizduokite save 
inkvizicijos teisiamą ir priverstą paneigti tai, ką tikrai žinote, ir 
galite įrodyti, jog esate teisus. 

- Kada debiutantė ėmė studijuoti astronomiją? - paklausė 
Torntonas, vos tik Elizabeta žengė žingsnį prie suoliuko, norė- 
dama pasiimti savo taurę. 

- Aš turėjau daug laiko mokslams, - nuoširdžiai prisipažino 
ji. - Nepastebėjusi vyro įdėmaus tiriamo žvilgsnio, Elizabeta 
pačmė taurę ir atsigręžė į jį. - Iš tiesų aš dabar turiu citi ggšimą 
ir persirengti vakarui. 

Jis tylėdamas linktelėjo ir Elizabeta.per žingsnį paskui Janą 
Torntoną nuėjo namo link. Po to Elizabeta, prisiminusi savo 
draugių lažybas ir tai, kad jos dėjo daug vilčių į ją, apsigalvojo 
ir ėmė dvejoti. 

- Aš turiu gana keistą prašymą man padaryti vieną paslau- 
gą, - lėtai ištarė mergina melsdamasi, kad jis, kaip ir ji, jaustų, 
Jog ši labai trumpa ir savotiškai maloni draugystė suteikė ma- 
lonumą. Nedrąsiai šypsodamasi vyrui, į ją atkreipusiam skvarbų 
žvilgsnį, Elizabeta tęsė: - Ar nūs negalėtumėte, jeigu įmanoma, 
nors aš priežasties negaliu pasakyti... - Ji nutilo, staiga pajutusi 
stiprų nerimą. 

- Kokią paslaugą? 

Elizabeta atsakė vienu kvėptelėjimu: 

- Ar jūs negalėtumėte, jeigu įmanoma, šiandien vakare 
pakviesti mane šokti? 

Torntonas, atrodo, nebuvo nei šokiruotas, nei pamalonin- 
tas drąsaus merginos prašymo ir ji žiūrėjo, kaip paryškintos vyro 

ūpos tvirtai atsakė: 
„Ne. 

Elizabeta buvo jo atsakymo įžeista ir apstulbinta, bet mer- 
giną dar labiau pritrenkė vyro balse nuskambėjęs aiškus apgai- 
lestavimas ir ji pasižiūrėjo į Jano Torntono veidą. Ji ilgai žiūrėjo 
į tą neperprantamą veidą, bet kažkur arti pasigirdę besijuo- 
kiančiųjų balsai išsklaidė kerus. Mėgindama ištrūkti iš keblios 
padėties, į kurią pirmiausia jai iš viso nederėjo pakliūti, Eliza- 
beta pasikėlė sijoną, ketindama eiti. Didelėmis pastangomis 
stengdamasi kalbėdama neparodyti savo jausmų, ji ramiai ir 
boriai ištarė: 

“Iki pasimatymo, misteri Torntonai. 
Jis nusviedė cigarą ir linktelėjo: 
- Iki pasimatymo, mis Kameron. - Ir nuėjo. 


Jos draugės juokdamosios ir šnekučiuodamos užlipo aukš- 
yn į joms skirtus kambarius persirengti vakariniams šokiams. 

Tuo momentu, kai paskui jas įėjo Elizabeta, pokalbis ir juokas 
iš karto nutilo, palikę merginai trumpalaikį nemalonų įtarimą, 
kad buvo iš jos juokiamasi ir šnekama apie ją. 

- Na? - Penelopė paklausė juokdamasi, mėgaudamasi bū- 
simu atsakymu. - Nelaikyk mūsų nežinomybėje. Ar padarei jam 
įspūdį? 

Nemaloni nuojauta, kad ji tapo kažkokio slapto pokšto įran- 
kiu, paliko Elizabetą, kai ji pamatė besišypsančius atvirus veidus. 
Tik Valerija atrodė šiek tiek šalta ir užsisklendusi savyje. 

- Galite būti tikros, kad aš padariau įspūdį, - tarė sumišusi 
ir šypsodamasi Elizabeta, - bet ne labai palankų. 

- Jis taip ilgai buvo su tavimi, - tęsė kita mergina. - Mes 
stebėjome iš kito sodo galo. Apie ką jūs kalbėjotės? | 

Elizabeta pajuto, kad karštis ėmė plūsti jos gyslomis ir degti 
skruostai, kai ji prisiminė gražų, tamsaus gymio vyro veidą, kaip 
šypsena nušvietė ir sušvelnino to veido bruožus, kai Janas 
Torntonas žiūrėjo į ją. 

- Aš visko neprisimenu, apie ką mes kalbėjome. - Tai buvo 
tiesa. Ji tik prisiminė, kaip nuo jo žvilgsnio keistai drebėjo jos 
keliai ir stipriai plakė širdis. 

- Na, koks jis? 

- Gražus, - svajingai tarė užsimiršusi Elizabeta. - Žavingas. 
Jo balsas - labai gražus. 

- Ir, be abejonės, - šiek tiek sarkastiškai pasakė Valerija, - 
jis net stengėsi sužinoti, kur yra tavo brolis, kad galėtų pulti prie 
jo prašyti tavo rankos. 

"Ta mintis buvo tokia absurdiška, kad Elizabeta būtų nusi- 
juokusi, jeigu nebūtų tokia suglumusi ir pasimetusi dėl to, kad 
jis keistai nuėjo nuo jos sode. 

- Mano broliui negresia, kad taip būtų sutrikdytas šis vaka- 
ras. Tiesa, - pridūrė ji atsiprašomai šypsodamasi, - aš bijau, kad 
jūs visos neteksite savo kišenpinigių, nes nėra nė mažiausios 
vilties, jog jis pakviestų mane šokti. - Pamojavusi ranka ji nuėjo 
persirengti baliui, kuris jau prasidėjo trečiame aukšte. 

Tačiau Elizabetai atsidūrus vienai savo miegamajame, jos 
nerūpestingą šypseną pakeitė svajingas suglumimas. Priėjusi 
prie lovos, Elizabeta atsisėdo, nevalingai piršto galiuku glostė 
auksinius rožinės brokatinės antklodėssiūlus ir mėgino suvok- 
ti, kokius jausmus patyrė, būdama su Janu Torntonu. 

Stovėdama su juo sode Elizabeta jautė ir baimę, ir svaigi- 
nantį jaudulį, ją traukė prie to vyro prieš jos valią ta įveikiama 
viliojanti jėga, kuri, atrodo, sklido iš jo. Ten, sode, Elizabeta 
jautė būtinumą įsigyti jo palankumą, jautė džiaugsmą, kai jai 
tai pavykdavo, ir baimę, kai patirdavo nesėkmę. 

Net dabar vien nuo prisiminimo, kaip jis šypsojosi, koks 
nuoširdus buvo jo žvilgsnis iš po sunkių vokų, Elizabetą krėtė 
tai karštis, tai šaltis. 

Iš didžiosios salės kitame aukšte sklido muzika ir Elizabeta 
pagaliau atsipeikėjo nuo svajonių ir paskambino Bertai, kad 
padėtų jai apsirengti. 

- Ką tu manai, - po pusvalandžio paklausė ji Bertos, pada- 
riusi piruetą prieš veidrodį, kad kambarinė - buvusi auklė - 
galėtų ją apžiūrėti. 

Berta, traukdamasi atgal ir susijaudinusi apžiūrinėdama 
puošnų savo švytinčios jaunos šeimininkės apdarą, suplojo put- 
liais delnais ir negalėjo sulaikyti meilios šypsenos. Ant Elizabetos 
pakaušio buvo elegantiškas šinjonas, veidas - įrėmintas garbanė- 
lėmis, ausyse žėrėjo jos motinos auskarai su safyrais ir briliantais. 

Beveik visos Elizabetos suknelės buvo pastelinių spalvų ir 
aukštu liemeniu, o ši - mėlyna, safyro spalvos, neįprasta ir 
patrauklesnė už kitas. Mėlyno šilko juostos nuo kairįjį petį 
dengiančio lygaus kaspino leidosi iki grindų, kitą petį palikda- 
mos nuogą. Nors suknelė buvo tik tiesaus kirpimošilko gabalas, 
ji gerai pabrėžė merginos figūrą, išryškindama krūtinę, ir buvo 
galima numanyti, koks lieknas liemuo slepiasi po ja. 


+ Brokatas - margas Žakardinis (paprastai dekoratyvinis) audinys iš šilkinių arba 
cheminių siūlų su piešiniu, išaustu arba išsiuvinėtu auksiniais, sidabriniais ar kitų 
metalų siūlais. - Vert. pastaba. 

- Mano nuomone, - pagaliau tarė Berta, - stebėtina, kad 
misis Porter jums užsakė tokią suknelę. Ji nė trupučio nepanaši 
į kitas jūsų sukneles. 

Elizabeta pažvelgė į ją linksmai sąmokslininkiškai šypso- 
damasi ir užsimovė safyro spalvos pirštines, uždengiančias net 
alkūnes. 

- Tai vienintelė suknelė, kurios neparinko misis Porter, - 
prisipažino mergina, - ir Liusinda jos nėra mačiusi. 

- Neabejoju. | 

Elizabeta vėl atsigręžė į veidrodį ir prisimerkusi apžiūrinė- 
jo savo atvaizdą. 

- Kitoms mergaitėms kažin ar yra po septyniolika metų, o 
man po kelių mėnesių bus aštuoniolika. Be to, - aiškino ji, 
pasiėmusi apyrankę su safyrais ir briliantais, kuri buvo jos 
motinos, ir užsisegdama ją viršum pirštinės ant kairiojo riešo, - 
aš mėginau įtikinti misis Porter, kad taip brangiai mokėti už 
suknelę, kurios nebebus galima užsivilkti ir kitais metais, tai 
veltui eikvoti pinigus. Šitą suknelę aš galėsiu dėvėti ir turėdama 
dvidešimt metų. 

Berta išsprogdino akis ir palingavo galvą, ant jos gobtuvo 
sujudėjo kaspinai. g 

- Abejoju, ar vikontas Mondeveilis panorės, kad tu daugiau 
kaip du kartus apsivilktum tą pačią suknelę, ką jau kalbėti, kad 
leistų ją nudėvėti, - pasakė ji pasilenkusi, kad pataisytų mėlynos 
suknelės apačią. 

PENKTAS SKYRIUS 

Bertos priminimas, kad ji faktiškai sužadėta, privertė Eli- 
zabetą atsipeikėti ir tokia jos nuotaika išliko tol, kol ji priėjo 
prie laiptų, vedančių į didžiąją salę. Susitikimo su misteriu 
Torntonu perspektyva nebevertė jos širdies smarkiau plakti ir 
Elizabeta uždraudė sau gailėtis, kad jis atsisakė su ja šokti, ir 
net galvoti apie jį. Natūraliai gracingai ji leidosi laiptais į salę, 
kurioje šoko poros, bet atrodo, dauguma svečių, susibūrusių 
grupėmis, plepėjo ir juokėsi. 

52 


Nenulipusi kelių pakopų, Elizabeta akimirką stabtelėjo apsi- 
dairyti po salę ir susirasti vietą, kur buvo susirinkusios jos draugės. 
Ji pamatė merginas vos už kelių jardų nuo laiptų ir, kai Penelopė 
pamojavo ranka kviesdama ją, Elizabeta linktelėjo ir nusišypsojo. 

Ji tebesišypsojo ir tada, kai pasižiūrėjo į kitą laiptų pusę ir 
apmirė, sutikusi nustebusių gintarinių akių žvilgsnį. Stovėda- 
mas su būreliu vyrų laiptų papėdėje, Janas Torntonas įdėmiai 
žiūrėjo į ją, net ranka su taure, kurią jis kėlė prie lūpų, sustingo 
ore. Skvarbus žvilgsnis aprėpė ją nuo žvilgančių auksinių plau- 
kų, stabtelėjęs ties krūtine ir klubais, iki atlasinių mėlynų bate- 
lių galiukų, po to greitai grįžo prie veido ir jo akys švytėjo, 
atvirai reikšdamos susižavėjimą. Tarsi patvirtindamas tai, Janas 
Torntonas kilstelėjo antakį ir prieš išgerdamas vyną pakėlė 
taurę, padaręs vos pastebimą tosto gestą. 

Kažkokiu būdu Elizabetai pavyko išlaikyti ramų veidą, kol 
Ji grakščiai leidosi laiptais žemyn, bet širdis plakė dukart smar- 
kiau ir galvoje viskas susipynė. Jeigu koks nors kitas vyras būtų 
taip žiūrėjęs į ją arba elgęsis taip, kaip ką tik Janas Torntonas, 
tai ji būtų pasipiktinusi arba jai būtų buvę juokinga, arba ir 
viena, ir kita. Tuo tarpu jo besišypsančios akys, juokaujamas, 
vos pastebimas tostas sukėlė jai tokį jausmą, tarsi juos būtų 
siejęs kažkoks asmeninis slaptas sąmokslas, ir Elizabeta nusi- 
šypsojo Janui Torntonui. 

Lordas Hauardas, vikonto Mondeveilio pusbrolis, laukė 
žemai, prie laiptų. Miesto žmogus, malonių manierų vyras, jis 
niekada nebuvo tarp jos garbintojų, bet tapo tarsi draugu ir 
visada buvo pasirengęs padaryti viską, kad prisidėtų prie vikon- 
to Mondeveilio sėkmės. 

Greta jo stovėjo lordas Everlis, vienas ryžtingiausių pre- 
tendentų į mis Kameron vyrus, nepaprastai gražus jaunuolis, 
kuris, kaip ir Elizabeta, jaunas paveldėjo titulą ir žemės. Tačiau 
jis paveldėjo dar ir pinigų. 

- Klausykite, - sušuko lordas Everlis, paduodamas jai 
ranką. - Mes girdėjome, kad jūs čia. Jūs šiandieną labai žavinga. 

- Žavinga, - pakartojo lordas Hauardas. Su reikšminga 
pašaipa žiūrėdamas į ištiestą Tomo Everlio ranką, jis pridūrė: 
- Everli, paprastai prašoma damos leisti ją palydėti, o ne kišama 
ranka jai skersai kelio. - Pasisukęs į Elizabetą, jis nusilenkė ir 
tarė: - Leiskite? - ir pasiūlė jai ranką. 

Elizabeta nusijuokė ir būdama jau išpiršta leido sau pažeis- 
ti nereikšmingą etiketo taisyklę. 

- Žinoma, milordai, - atsakė ji ir pasiūlė abiem po pirštinėtą 
ranką. - Aš tikiuosi, kad jūs vertinate tai, jog aš per toli nuėjau 
norėdama jums sutrukdyti susipešti, - pajuokavo Elizabeta, kai 
jie vedė ją į salę. - Aš panaši į seną damą, per daug silpną, kad 
galėtų tiesiai eiti neprilaikoma iš abiejų pusių. 

Abu džentelmenai ir Elizabeta nusijuokė. Tą sceną ste- 
bėjo Janas Torntonas, kol jie trisė ėjo pro grupelę vyrų, 
kurioje jis stovėjo. Elizabeta sunkiai susilaikė net nepažvel- 
gusi į tą pusę, kol jie beveik praėjo pro jį, bet tuo metu kažkas 
pašaukė lordą Hauardą ir šis minutėlę sustojo norėdamas 
atsakyti. Pasidavusi pagundai, Elizabeta akimirką vogčia 
žvilgtelėjo į aukštą, plačiapetį vyrą grupės viduryje. Palenkęs 
tamsią galvą, Janas Torntonas, atrodo, susidomėjęs klausėsi, 
ką juokdamasi pasakojo vienintelė jų kompanijos moteris. 
Jeigu jis ir žinojo, kad Elizabeta stovi netoliese, niekuo to 
neparodė. 

- Aš turiu pasakyti, - šiek tiek vėliau tarė lordas Hauardas, 
nuvedęs ją toliau. - Aš buvau šiek tiek nustebęs, kai sužinojau, 
kad jūs čia! | 

- Kodėl? - paklausė Elizabeta, tvirtai prisiekdama nebe- 
galvoti apie Janą Torntoną. Ji tapo visiškai priklausoma nuo 
to nepažįstamo vyro. Dar daugiau, juk ji buvo beveik suža- 
dėta. 

- Todėl, kad Harisa Diumont bendrauja su šiek tiek leng- 
vabūdiškais žmonėmis, - paaiškino lordas Hauardas. 

Sunerimusi Elizabeta įdėmiai pasižiūrėjo į patrauklų blon- 
diną. 

- Bet mis Trokmorton-Džons - mano duenja - Londone 
visai neprieštaravo, kad aš aplankyčiau ką nors iš šitos šeimos. 
Be to, Harisos motina buvo mano motinos draugė. 

Lordo Hauardo šypsena reiškė ir susirūpinimą, ir paguodą. 

- Londone, - pabrėžė jis, - Harisa - ideali šeimininkė. 
Tačiau kaime jos vakarai, sakykime taip, esti ne tokie rinktiniai 
ir svečiais, ir jų elgesiu. - Jis nutilo, norėdamas sustabdyti tarną, 
kuris nešė sidabrinį padėklą su šampano taurėmis, po to padavė 
taurę Elizabetai ir tęsė: - Aš jokiu būdu neturėjau omenyje, kad 
nukentės jūsų reputacija dėl to, kad jūs čia buvote. Galiausiai, 
- pajuokavo jis, - Everlis ir aš, o tai rodo, kad bent kai kurie iš 
mūsų, - rinktiniai, į kuriuos Žiūri aukštuomenė, - esame čia. 

- Skirtingai nuo kitų jos svečių, - paniekinamai įsiterpė 
lordas Everlis, linktelėjęs į Janą Torntoną, - kurie neįleidžiami 
į solidžius Londono restoranus! 

Apimta su baime sumišusio smalsumo, Elizabeta nesuge- 


bėjo susilaikyti nepaklaususi: K 
- Jūs kalbate apie misterį Forntoną? 
- Būtent apie jį. 


Elizabeta išgėrė gurkšnį šampano, kad laimėtų laiko, ir 
įdėmiai pasižiūrėjo į aukštą tamsaus gymio vyrą, apie kurį per 
daug laiko galvojo nuo to momento, kai pirmą kartą pasikalbė- 
jo su juo. Elizabetos akimis jis nuo galvos iki kojų atrodė kaip 
elegantiškas, santūrus džentelmenas: jo tamsiai raudona lieme- 
nė ir kelnės buvo tobulai aptempusios plačius pečius ir pabrėžė 
ilgas raumeningas kojas, tai rodė, kad buvo pasiūtos geriausio 
Londono siuvėjo: jo baltut baltutėlė kaklaskarė buvo gražiai 
surišta, o tamsūs plaukai sušukuoti. Net laisvoje jo aukštos 
figūros pozoje jautėsi disko metiko raumenų jėga, o tamsaus 
gymio veidui buvo būdingas šaltas aristokrato išdidumas. 

- Jis... jos toks blogas? - paklausė ji, atitraukdama žvilgsnį 
nuo tarsi nulieto profilio. Elizabetai jo elegantiškumas padarė 
tokį stiprų įspūdį, kad jos protas ne iš karto sutiko su piktu, 
tulžingu lordo Everlio atsakymu: 


, 

- Jis blogesnis! Tas žmogus - paprasčiausias lošėjas, piratas, 
niekšas ir dar blogesnis! 

- Aš... aš negaliu tuo patikėti, - tarė Elizabeta, per daug 
sugluminta ir suerzinta, kad galėtų nutylėti. 

Lordas Hauardas raminamai žvilgtelėjo į Everlį, po to 
pritariamai nusišypsojo apstulbusiai Elizabetai, neteisingai su- 
pratęs jos sumišimą. 

- Nekreipkite dėmesio į lordą Everlį, miledi. Jis tiesiog 
įširdęs dėl to, kad prieš dvi savaites Torntonas palengvino jo 
kišenę dešimčia tūkstančių svarų sterlingų vienoje lošimų salė- 
je. Nustok, Toni, - pridūrė lordas Hauardas, kai įširdęs grafas 
mėgino protestuoti. - Tu pasieksi to, kad šiandieną ledi Kame- 
ron negalės užmigti savo lovoje. 

Elizabetos mintys dar vis sukosi apie Janą Torntoną ir ji 
girdėjo tik pusę to, apie ką kalbėjo draugės, prie kurių ją 
privėdė kavalieriai. 

- Nežinau, ką joje mato vyrai, - kalbėjo Džordžina, - ji nėra 
nė kiek gražesnė už bet kurią iš mūsų. 

- Ar tu kada nors pastebėjai, - filosofiškai atsakė 
Penelopė, - kokie avinai yra vyrai? Kur vienas eina, ten ir 
visi kiti. 

- Aš tik norėčiau, kad ji išsirinktų vieną ir ištekėtų, o kitus 
paliktų mums, - nusprendė Džordžina. 

- Manau, kad jis jai patinka. 

- Čia ji veltui leidžia laiką, - pašaipiai pasakė Valerija, 
piktai timpčiodama savo rožinę suknelę. - Aš jau jums sakiau: 
Harisa patikino mane, kad jis visiškai nesidomi „nekaltomis 
jaunomis būtybėmis". Vis dėlto, - susierzinusi atsiduso jauna 
ledi, - būtų žavinga, jeigu ji iš tiesų užsidegtų meile jam, vienas 
ar du šokiai, keli aistringi žvilgsniai ir mes visai atsikratysime 
ja, kai tik gandai pasieks jos garbintoją... Viešpatie, Elizabeta! 
- sušuko Valerija, pagaliau pamačiusi Elizabetą, kuri stovėjo 
arti, bet truputį už jos. 

- Mes manėme, kad tu šoki su lordu Hauardu. 

- Puiki mintis, - susigriebė lordas Hauardas. - Aš prašiau kito 
šokio, ledi Kameron, ar jūs neprieštarausite, jeigu tai bus šitas šokis? 

- Kol jūs visiškai užvaldysite ją, - įsiterpė lordas Everlis, 
niūriai pasižiūrėjęs į lordą Hauardą, kurį jis klaidingai laikė 
savo konkurentu, pretenduojančiu į Elizabetos vyrus, - rytoj 
numatoma pramoginė išvyka į kaimą visai dienai, išvykstame 
rytą. Ar nesuteiksite man garbės būti jūsų palydovu? 

Jausdamasi nejaukiai nuo tokių piktavališkų paskalų, ku- 
riomis buvo susižavėjusios jos draugės, Elizabeta, dėkingai 
priėmusi lordo Everlio siūlymą, sutiko pašokti su lordu Hauar- 
du. Šokdamas jis su šypsena pažvelgė į ją ir pasakė: 

- Aš suprantu, kad būsiu jūsų pusbrolis. 

Pastebėjęs, kad ji nustebo dėl per ankstyvos jo pastabos, 
lordas Hauardas paaiškino: 

- Mondeveilis pasitikėdamas manimi prisipažino, kad jūs 
ketinate padaryti jį laimingiausiu žmogumi, jeigu jūsų brolis 
neras nesamų griaučių jo spintoje“. 

- Sprendimas brolio rankose. 

- Ten, kur ir turi būti, - pritariamai pasakė jis. 

Po valandos Elizabeta suprato: tai, kad lordas Hauardas 
visą laiką buvo šalia jos, reiškė, jog jis tikriausiai yra paskyręs 
save jos globėju šiame vakare, kurį laikė mažai tinkamu jau- 
noms ir nepatyrusioms merginoms. Kai jis paliko Elizabetą 
vieną, nuėjęs atnešti stiklinės punšo, ji suprato ir tai, kad salėje 
sumažėjo vyrų ir šiek tiek moterų, nes svečiai dingo gretimame 
kambaryje, kur buvo lošiama kortomis. Paprastai kortų kam- 
barys esti ta vieta, kurią šeimininkė suteikia vyrams (dažniau- 
siai vedusiems arba vyresnio amžiaus), kurie yra priversti 
atvykti į balių, bet atkakliai atsisako praleisti visą vakarą kalbė- 
damiesi įgrįsusiomis temomis. Elizabeta žinojo, kad Janas 
Torntonas ten nuėjo vakaro pradžioje ir pasiliko ligi šiol, o 
dabar ir jos draugės nekantriai dairėsi į to kambario pusę. 


+ Griaučiai spintoje - anglų patarlė, reiškianti, kad kiekvienas namas turi savo 
paslapčių. - Vert. pastaba. 

- Ar kas nors nepaprasto vyksta kortų kambaryje? - paklau- 
sė Elizabeta lordo Hauardo, kai šis jai atnešė punšo ir abu ėjo 
prie jos draugių. 

Jis linktelėjo pašaipiai šypsodamasis. 

- Torntonas labai prasilošė ir pralošinėja didžiąją vakaro 
dalį - visai nepanašu į jį. 

Penelopė ir kitos mergaitės jo žodžių klausėsi apimtos 
godaus smalsumo. 

- Lordas Tilberis mums pasakė, kad, jo nuomone, viskas, 
ką turi misteris Torntonas, dabar guli ant stalo žetonų arba 
skolos raštelių pavidalu, - pranešė Penelopė. 

Elizabetai apmirė širdis. 

- Jis viską pastatė? - paklausė ji savo apsišaukėlio globėjo. 
- Ant kortos? Kodėl jis taip pasielgė? 

- Manau, kad dėl aštrių pojūčių. Lošėjams tai dažnai nu- 
tinka. | 

Elizabeta negalėjo įsivaizduoti, kodėl jos tėvas, brolis arbą 
kiti vyrai, atrodo, patirdavo malonumą rizikuodami dideliais 
pinigais dėl tokio beprasmiško dalyko kaip azartinio lošimo. 
Tačiau jai nepavyko nieko pasakyti, nes Penelopė, rodydama į 
Džordžiną, Valeriją ir net į Elizabetą, žavingai šypsodamasi 
prašneko: 

- Lorde Hauardai, mes visos labai norėtume nueiti pasižiū- 
rėti ir prašome jus eiti kartu su mumis. Juk ten taip įdomu, beje, 
ir pusė svečių jau ten. 

Lordas Hauardas neliko abejingas trims gražiems veide- 
liams, labai viltingai žiūrintiems į jį, bet vis dėlto ėmė dvejoti, 
pažvelgęs į Elizabetą, nes jo, kaip globėjo, vaidmuo nesutapo 
su noru savomis akimis pamatyti tai, kas ten vyksta. 

- Juk nėra nieko nepadoraus, - įtikinėjo Valerija, - nes ten 
yra ir daugiau damų. 

- Na, gerai, - nusileido lordas Hauardas bejėgiškai šypso- 
damasis. Paėmęs Elizabetą už parankės, jis pro atviras duris 
nuvedė būrį merginų į vyrų šventovę - kortų kambarį. 

Užgniaužusi norą sušukti, kad ji nenori žiūrėti, kaip bus 
nuskurdintas Janas Torntonas, Elizabeta stengėsi laikytis ra- 
miai, apžvelgdama būrelį žmonių, susigrūdusių aplink didžiau- 
sią ąžuolinį stalą ir užstojusių prie jo sėdinčius lošėjus. Nuo 
tamsių sienos plokščių ir tamsiai rusvos spalvos kilimo ant 
grindų šis kambarys atrodė kur kas silpniau apšviestas negu 
pokylių salė. Priekinę kambario dalį užėmė du gražiai išraižyti 
biliardo stalai su didžiuliais šviestuvais viršum jų, o aplink juos 
buvo pastatyti kiti aštuoni stalai. Nors dabar prie tų stalų niekas 
nesėdejo, bet ant jų gulėjo tvarkingai apverstos kortos, o stalo 
viduryje - krūvelė žetonų. 

Elizabeta suprato, kad lošusieji prie tų stalų paliko lošimą ir 
dabar su kitais žiūrovais buvo apgulę didįjį stalą. Tuo metu, kai 
Elizabeta apie tai pagalvojo, vienas žiūrovų prie didžiojo stalo 
pareiškė, kad laikas grįžti prie savo lošimo ir keturi vyrai atsiskyrė 
nuo žiūrovų. Lordas Hauardas atsargiai atvedė mergaites prie tos 
vietos, kuri ką tik tapo laisva, ir Elizabeta atsidūrė ten, kur ji 
mažiausiai norėjo būti - stovėti beveik liečiančiai misteri Tornto- 
no alkūnes, iš kur be jokių kliūčių galėjo matyti, kaip buvo 
spėjama, jo finansinės savižudybės sceną. 

Prie apvalaus stalo, be Jano Torntono, dar sėdėjo keturi 
vyrai, tarp jų ir lordas Everlis, kurio jaunas veidas švytėjo 
pergale. Be to, jis buvo ne tik jauniausias, bet ir vienintelis, 
kurio veidas ir elgesys aiškiai atspindėjo jausmus. Janas Torn- 
tonas buvo visiška jo priešingybė: sėdėjo abejingai atsilošęs į 
krėslo atramą, ramiu veidu, ilgas kojas ištiesęs po stalu, prasi- 
segęs tamsiai raudoną liemenę. Kiti trys lošėjai neperpranta- 
mais veidais, atrodo, buvo įnikę į kortas. 

Hercogas Hamondas, sėdintis priešais tą vietą, kur stovėjo 
Elizabeta, nutraukė tylą: 

- Aš manau, kad tu, Tornai, mums dumi akis, - tarė jis 
šyptelėjęs. - Dar daugiau, visą vakarą tau nesisekė. Aš didinu 
statomą sumą penkiais šimtais svarų sterlingų, - pridūrė herco- 
gas ištiesdamas į priekį penkis žetonus. 

Elizabetą iš karto nustebino du dalykai: tikriausiai Jano 
pravardė buvo Tornas ir jo malonybė hercogas Hamondas, 
pirmasis karalystės hercogas, kreipėsi į jį tarsi jie būtų draugai. 
Tačiau kiti vyrai šaltai tebežiūrėjo į Janą Torntoną, iš eilės 
traukdami iš savo krūvelių po penkis žetonus ir stumdami juos 
į krūvą, kuri gulėjo stalo viduryje. 

Kai atėjo Jano Torntono eilė, Elizabeta su siaubu stebėjo, 
kad jis nebeturėjo krūvelės - buvo likę tik penki balti skritulė- 
liai. Elizabetai apmirė širdis, kai ji pamatė, kad jis susirinko 
visus penkis žetonus ir įmetė į krūvą stalo viduryje. Ji instink- 
tyviai sulaikė kvėpavimą, šiek tiek piktai stebėdamasi, kodėl 
protingas žmogus pasirengęs pastatyti ant kortos viską, ką turi, 
dėl tokios kvailystės kaip azartinis lošimas. 

Buvo pastatyta paskutinė suma ir hercogas Hamondas 
atvertė savo kortas - du tūzus. Kiti du, aišku, turėjo mažiau, nes 
necatvertė savo kortų. 

- Jūsų korta mušta, - pergalingai šypsodamasis hercogui 
tarė lordas Everlis, atvertęs savo tris karalius. Pasilenkęs į 
priekį, jis patraukė žetonų krūvą prie savęs, bet tingiai ištarti 
Jano Torntono žodžiai jį sustabdė. 

- Aš manau, kad tai priklauso man, - pasakė jis ir atvertė 
savo kortas - tris dešimtakes ir dvi keturakes. 

Elizabeta nevalingai su palengvėjimu garsiai atsiduso ir 
Janas Torntonas skubiai žvilgtelėjo į ją, ne tik pirmą kartą 
pamatęs, kad ji čia yra, bet ir jos sunerimusias žalias akis ir 
iškamuotą šypseną. Jano Torntono lūpose pasirodė nerūpes- 
tinga šypsenėlė, po to jis kreipėsi į kitus vyrus: 

- Tikriausiai tai, kad čia yra tokios mielos damos, man 
pagaliau pasisekė. 

Jis pasakė „damos“, bet Elizabeta jautė... ji žinojo... tie 
žodžiai buvo skirti jai. 

Gaila, bet jo pranašystė, kad grįžo sėkmė, pasirodė netikra. 
Visą pusvalandį Elizabeta stovėjo sustingusi ir nejudėdama: 
žiūrėjo apmirusia širdimi, nepakeliamai jaudindamasi, kaip jis 

neteko didžiausios dalies pinigų, kuriuos buvo išlošęs, kai ji 
buvo čia. Visą tą laiką Torntonas tingiai sėdėjo krėsle ir jo veide 
nė karto neatsispindėjo, ką jis jautė. Tačiau Elizabeta nebega- 
lėjo ištverti pralaimėjimo vaizdo ir laukė paskutinės partijos 
pabaigos, norėdama išeiti nesutrukdžiusi lošėjų. Kai tik baigėsi 
lošimas, hercogas Hamondas paskelbė: 

- Aš manau, kad kas nors gaivinančio pastiprins mus. - Jis 
linktelėjo arčiausiai buvusiam tarnui, kuris tuojau priėjo rinkti 
prie džentelmenų stovėjusių tuščių stiklinių ir po to atnešti 
pilnų. Elizabeta skubiai atsigręžė į lordą Hauardą. 

- Atsiprašau, - vos tyliai ištarė ji, kilsteldama sijonus ir 
norėdama išeiti. | 

Janas Torntonas po savo juokelio apie sėkmės pasikeitimą 
net nepažvelgė įją ir Elizabeta manė, jog jis pamiršo ją, bet po 
Elizabetos ištartų žodžių šis lošėjas pakėlė galvą ir pasižiūrėjo 
tiesiai į jos veidą. | 

- Bijote pasilikti iki įiūdnos pabaigos? - paniekinamai pa- 
klausė Torntonas ir trys už stalo sėdintys vyrai, kurie jau buvo 
išlošę beveik visus jo pinigus, garsiai, bet nedraugiškai nusijuo- 
kė. 

Elizabeta dvejojo galvodama, kad tikriausiai eina iš proto, 
nes tikrai jautė, jog jis nori, kad ji pasiliktų. Nebūdama visiškai 
tikra, ar jos jausmai yra tik vaizduotės padarinys, Elizabeta 
drąsiai jam nusišypsojo. 

- Aš tik norėjau nueiti vyno, sere, - išsisuko nuo atsakymo 
"mergina. - Aš tvirtai tikiu, kad, - Elizabeta paieškojo tinkamo 
Žodžio, - vėjas pasisuks, - pareiškė ji, prisiminusi lošėjų žargoną, 
kurį kartais vartojo Robertas. Tarnas išgirdo merginos žodžius 
ir pribėgo prie jos su stikline vyno; taip Elizabeta liko stovėti 
šalia Jano Torntono. 

Tuo metu į kambarį įplaukė namo šeimininkė ir atkreipė 
savo nepritariamą žvilgsnį į visus, sėdinčius prie kortų stalo. Po 
to atsigręžė į Janą Torntoną, akinamai šypsodamasi, nors ir 
tardama griežtus žodžius: 

- Na, iš tikrųjų, Tornai, tai tęsiasi per daug ilgai. Baikite 
lošimą ir ateikite pas mus į pokylių salę. 

Tarsi sunkiai atitraukusi žvilgsnį nuo Torntono, ji pasižiū- 
rėjo į kitus vyrus, sėdinčius prie stalo. 

- Džentelmenai, - juokaujamai įspėjo šeimininkė, - po 
dvidešimties minučių aš jums nustosiu tiekti cigarus ir brendį. 

Keli žiūrovai išėjo paskui ją, ar jausdami kaltę dėl to, kad 
savo elgesiu negerbė malonių svečių, ar jiems jau buvo nusibo- 
dę žiūrėti, kaip Janas Torntonas viską pralošinėja. 

- Man vienam vakarui jau užtenka kortų, - pareiškė herco- 
gas Hamondas. 

- Man irgi, - pritarė kitas lošėjas. 

- Dar vieną lošimą, - spyriojosi lordas Everlis. -"Torntonui 
dar liko mano pinigai, aš noriu juos atsilošti kitoje partijoje. 

Prie stalo sėdintys vyrai susižvalgė pritardami, tada ir her- 
cogas linktelėjo sutinkąs. 

- Gerai, Everli, dar vienas lošimas ir mes grįžtame į pokylių salę. 

- Statoma bet kokia suma, nes tai paskutinis lošimas?- 
aistringai paklausė lordas Everlis. | 

Visi linktelėjo, tarsi viskas būtų sutarta, ir Janas Torntonas 
išdalijo pirmos partijos kortas kiekvienam lošėjui. 

Pradinė statoma suma buvo tūkstantis svarų sterlingų. Per 
penkias minutes žetonų suma krūvoje stalo viduryje padidėjo 
iki 25 000 svarų sterlingų. Vienas po kito lošėjai iškrito iš 
lošimo, kol liko tik lordas Everlis su Janu Torntonu, o paskel- 
bus statomas sumas liko nelošta tik viena korta. Kambaryje 
buvo įtempta tyla ir Elizabeta ėmė nervingai gniaužyti rankas 
po to, kai lordas Everlis paėmė ketvirtą kortą. 

Jis pasižiūrėjo į Elizabetą, po to į Janą Torntoną ir ji 
jaunuolio akyse pamatė pergalės kibirkštėles. Jos širdis nukrito 
į kulnus, kai lordas Everlis pasakė: 

- Ši korta jums kainuos dešimt tūkstančių svarų sterlingų, 
jeigu jūs panorėsite tęsti lošimą pakankamai ilgai, kad pamaty- 
tumėte ją. 

Elizabetai kilo stiprus noras pasmaugti turtingą lordą ir 
nesilpnesnis - užminti Janui Torntonui ant kojos, kurią ji galėjo 
pasiekti po stalu savo batelio nosele, kai jis priėmė iššūkį ir 
padidino statomą sumą dar 5000 svarų sterlingų. 

Elizabeta negalėjo patikėti, kad Janui Torntonui trūksta 
įžvalgumo, nes net ji galėjo iš Everlio veido suvokti, kad jis turi 
labai geras kortas! Nebepajėgdama nė akimirkos čia ištverti, ji 
pasižiūrėjo į žiūrovus, susirinkusius aplink stalą ir laukiančius, 
ar lordas Everlis priims iššūkį, ir, kilstelėjusi savo sijonus, keti- 
no išeiti. Šis judesys, atrodo, atitraukė Jano Torntono dėmesį 
nuo varžovo, šį vakarą trečią kartą jis pasižiūrėjo į Elizabetą ir 
antrą kartą jo žvilgsnis sulaikė ją. Kai Elizabeta visiškai nusivy- 
lusi pasižiūrėjo į jį, Torntonas vos vos, beveik nepastebimai 
pasuko kortas taip, kad ir ji pamatytų. 

Jis turėjo keturias dešimtakes. 

Elizabetai pasidarė lengviau, bet ji tuojau pat nusigando, 
kad veidas išduos jos jausmus. Greitai pasisukusi, mergina vos 
neparvertė vargšo lordo Hauardo, stengdamasi kuo greičiau 
nueiti nuo stalo. 

- Aš minutei noriu išeiti, - pasakė ji Hauardui, o šis, degda- 
mas noru pamatyti, ar Everlis pastatys tiek, kiek Janas Tornto- 
nas, linktelėjo ir neprieštaraudamas paleido ją. 

Elizabeta suprato, jog rodydamas savo kortas, kad ją nura- 
mintų, Torntonas rizikavo: ji galėjo padaryti arba pasakyti 
kokią nors kvailystę, kuri išduotų jį, bet jauna ledi negalėjo 
suprasti, kodėl Torntonas dėljos taip pasielgė. Stovėdama šalia 
Jano Torntono, Elizabeta kažkokiu būdu žinojo, jog jis jaučia, 
kad ji čia yra ir kad jam turbūt patinka, jog ji yra greta. 

Tačiau dabar, kai jai pavyko sėkmingai nueiti nuo lošėjų, 
Elizabeta nepajėgė nuspręsti, kaip ji paaiškins tą skubų pasiša- 
linimą ir karštligiškai ieškojo priežasties pasilikti kortų kamba- 
ryje, todėl nuėjo prie medžioklės sceną vaizduojančio 
paveikslo ir apsimestinai susidomėjusi apžiūrinėjo jį. 

- Jūs statote, Everli, - išgirdo ji griežtą Jano Torntono balsą. 

Lordo Everlio atsakymas privertė ją sudrebėti. 

- Dvidešimt penki tūkstančiai svarų sterlingų, - lėtai atsakė 
jis. 

- Nebūk kvailas, - tarė jam hercogas, - tai per daug vienai 
partijai net ir tau. 

Įsitikinusi, kad gali valdyti veido išraišką, Elizabeta vėl 
prasibrovė prie stalo. 

- Aš tai galiu sau leisti, - ramiai tarė Everlis. - Mane jaudina, 
arjūs, Torntonai, galėsite apmokėti pastatytą sumą, kai pralošite. 

Elizabeta sudrebėjo kaip nuo smūgio, tarsi įžeidimas būtų 
taikomas jai, bet Janas Torntonas tik atsilošė į krėslo atramą ir 
žiūrėjo į Everlį ilgai ir abejingai tylėdamas. Po ilgos įtemptos 
pauzės jis pasakė grasinamai tyliu balsu: 

- Aš galiu padidinti statomą sumą dar dešimčia tūkstančių 
svarų sterlingų. 

- Jūs negausite dar dešimties tūkstančių svarų sterlingų, - 
iškošė pro dantis Everlis. - Aš nestatysiu pinigų ant jūsų pasi- 
rašyto tuščio popieriaus. 

- Užteks, - griežtai pasakė hercogas Hamondas. - Tu per 
toli nuėjai, Everli. Aš garantuoju jo kreditą. O dabar arba 
priimk pastatytą sumą, arba baik lošimą. 

Įniršęs Everlis pasižiūrėjo į Hamondą, po to paniekinamai 
linktelėjo Janui Torntonui. 

- Dar dešimt tūkstančių, o dabar pasižiūrėsime, ką turite jūs? 

Netaręs nė žodžio, Torntonas atvertė rankas delnais į 
viršų, kortos gražiai nukrito ant stalo ir vėduokliškai išsidėstė 
keturios dešimtakės. 

Everlis pašoko nuo krėslo. 

- Niekingas sukčiau! Aš mačiau, kaip jūs ištraukėte pasku- 
tinę kortą iš po malkos. Aš tai Žinojau, bet negalėjau patikėti 
savo akimis. 

Nuskambėjus šiam baisiam įžeidimui, kambaryje pasigirdo 
šūksmai, o Torntono veido išraiška nepasikeitė, tik sudrebėjo 
sukąstų žandikaulių raumenys. | 

- Pasakykite savo sekundantams, išsigimėli! - sušvokštė 
Everlis, sugniaužtais kumščiais remdamasis į stalą ir su neapy- 
kanta žiūrėdamas į Torntoną. 

- Šiomis aplinkybėmis, - lėtai, šaltu pavargusiu balsu tarė 
Torntonas, - manau, kad aš turiu teisę nuspręsti, ar man reikia 
satisfakcijos . 

- Nebūk asilas, Everli, - kažkas nepritariamai burbtelėjo, - 
jis pykštels tave kaip musę. 

Elizabeta beveik nieko negirdėjo: ji tik žinojo, kad bus 
dvikova, o jos neturėtų būti. 

- Visa tai - baisi klaida, - išsprūdo jai ir nepatenkinti, 
nepatiklūs kambaryje buvusių vyrų veidai atsigręžė į ją. - Mis- 
teris Torntonas nesukčiavo, - skubiai aiškino ji. - Jis jau turėjo 
visas keturias dešimtakes prieš imdamas paskutinę kortą. Aš 
žvilgtelėjau į jas, pricš ketindama kelioms minutėms 

: Elizabetos nuostabai, niekas, atrodo, ja nepalikėjoji ir net 
E kiiornris tuo, ką ji pasakė, net ir lordas Everlis, kuris 
trenkė delnu į stalą ir piktai pasakė: 

- Velniai griebtų, aš jus pavadinau sukčiumi,... o dabar aš 
jus vadinu b... 

- Dėl Dievo meilės, - sušuko Elizabeta, nutraukusi j jo Žodį 
„bailiu“, kuris, jos žiniomis, privers bet kurį garbingą vyrą 
iškviesti į dvikovą. - Nejaugi niekas iš jūsų nesupratote, ką aš 
pasakiau? - maldaujamai paklausė ji, žiūrėdama nuo vieno į 
kitą vyrą, stovintį aplinkui, manydama, kad būdami nesuinte- 
resuotoji šalis, jie paaiškinimą supras greičiau negu lordas 
Everlis. - Aš ką tik pasakiau, kad misteris Torntonas jau turėjo 
visas dešimtakes ir... 

Nepasikeitė nė vieno veido dirbtinė išraiška ir tą aiškaus 
sąmonės praskaidrėjimo minutę Elizabeta pamatė ir suprato, 
kas vyksta, suprato, kodėl nė vienas vyras nesikiša. Lordų ir 


+ Satisfakcija - patenkinimas (paprastai dvikovos forma), kurį teikia įžeistajam 
jį įŽeidęs asmuo. - Vert. pastaba. 

riterių, kurie buvo gerai suvokę savo pranašumą, pilname kam- 
baryje Janas Torntonas - ne jų aplinkos žmogus - čia vienas. Jis 
- svetimas, Everlis savas, ir jie nickada nepalaikys svetimo, ncis 
prieš savąjį. Be to, atsisakęs priimti Elizabetos prieštaravimą, 
Janas Torntonas gudriai parodė, jog lordas Everlis nenusipel- 
no, kad dėl jo gaištų laiką ar dėtų pastangų, todėl čia esantys 
tai suprato kaip jų pačių įžeidimą. 

Lordas Everlis viską suprato ir, žiūrėdamas į Janą Tornto- 
ną su baisia neapykanta, dar labiau niršo, puolė į neviltį. 

- Aš jus surasiu, jūs niekšiškas... 

- Jūs negalite, milorde! - išsprūdo Elizabetai. Everlis nukrei- 
pė žvilgsnį nuo Torntono ir nustebęs piktai pasižiūrėjo į ją. Kupi- 
na savitvardos, kurios Elizabeta ir neįtarė turinti, ji linksmai 
nusišypsojo Tomui Everliui ir koketiškai kreipėsi į jį tikėdamasi, 
kad šis neatsispirs jos žavesiui. - Kvaila, sere, rytojaus dieną kviesti 
į dvikovą, kai jūs jau esate man pažadėjęs išvyką į kaimą. 

- Bet, iš tiesų, ledi Elizabeta, tai... 

- Ne, aš labai gailiuosi, milorde, bet aš reikalauju, - nutrau- 
kė Elizabeta, nutaisiusi kvailą nekaltą miną. - Aš neleisiu, kad 
mane paliktų nuošaly, kaip... kaip... Neleisiu! - baigė ji nusivy- 
lusi. - Labai negerai elgiatės su manimi: Ir aš... aš šokiruota, 
kad... kad jūs galite nesilaikyti man duoto žodžio. 

Lordas Everlis buvo panašus į žuvį, pagautą ant kabliuko, 
kai Elizabeta nukreipė į jį visą savo akinančių žalių akių ir 
žavingos šypsenos jėgą. Kimiu balsu jis piktai pasakė: 

- Aš jus palydėsiu į kaimą po dvikovos su tuo storžieviu 
auštant. 

- Auštant? - sušuko Elizabeta apsimestinai išsigandusi. - 
Jūs per daug pavargsite, kad galėtumėte man būti linksmas 
kompanionas, jeigu taip anksti atsikelsite. Be to, dvikova ne- 
įvyks, nes misteris Torntonas jūsų neiškvies: jis... - Ji atsigręžė 
į Janą Torntoną ir pergalingai baigė: - Jis negali būti toks 
nemandagus, kad nušautų jus ir aš rytoj netekčiau jūsų draugi- 
jos. 

Neleisdama Torntonui papricštarauti, Elizabeta kreipėsi į 
kitus vyrus ir linksmai sušuko: - Na štai, viskas sutvarkyta. 
Niekas nesukčiavo lošdamas, niekas nieko neketina nušauti. 

Už savo pastangas Elizabeta buvo apdovanota piktais, ją 
smerkiančiais kambaryje buvusių žmonių žvilgsniais, tik du 
vyrai elgėsi kitaip: hercogas Hamondas, atrodo, mėgino nusta- 
tyti, ar ji silpnaprotė, ar talentinga diplomatė, o Janas Tornto- 
nas stebėjo ją pakėlęs antakius ir tarsi laukė, kokį dar kvailą 
pokštą ji iškrės. 

Kai atrodė, jog niekas negali pajudėti iš vietos, Elizabeta 
nusprendė pati baigti šį reikalą. 

- Lorde Everli, aš manau, kad groja valsą, o jūs man buvote 
pažadėjęs valsą. 

Šiurkštus vyrų juokas kambario gilumoje, kurį Everlis klai- 
dingai palaikė skirtu jam, o ne Elizabetai, privertė jį labai 
išrausti. Su įnirtinga panieka pažvelgęs į Elizabetą, jis pasisuko 
ant kulnų ir išėjo iš kambario, palikęs stovinčią merginą. Eliza- 
beta jautėsi juokinga, bet akmuo nuo širdies jau buvo nukritęs. 
Lordas Hauardas pagaliau atsitokėjo nuo šoko ir ramiai pasiūlė 
jai ranką. 

- Leiskite man pakeisti lordą Everlį, - tarė jis. 

Elizabeta, eidama į salę, tramdė savo jausmus ir stengėsi 
išsilaikyti ant drebančių kojų. 

- Jūs esate naujokė mieste, - švelniai tarė lordas Hauardas. 
2 Aš tikiuosi, kad nesupyksite, jeigu pasakysiu, jog tai, kad jūs 
ten kišotės į vyrų reikalus, niekam tikęs dalykas. 

- Aš žinau, - atsidususi sutiko ji, - bent jau dabar žinau. Tuo 
metu aš apie tai nepagalvojau. | 

- Mano pusbrolis, - švelniai tęsė lordas Hauardas, turėda- 
mas galvoje vikontą Mondeveilį, - gali suprasti. Aš pasistengsiu, 
kad jis tiesą sužinotų iš manęs, užuot išgirdęs išpūstas paskalas 
iš ko nors kito. 

Pasibaigus šokiui, Elizabeta atsiprašė ir nuėjo į svetainę 
vildamasi nors minutę pabūti viena. Nelaimė, joje buvo įsitai- 

siusios kelios moterys, besikalbančios apie įvykius kortų kam- 
baryje. Elizabeta norėjo pasislėpti savo miegamajame ir pra- 
leisti vėlyvąją vakarienę, kuri pateikiama vidurnaktyje, bet 
protas perspėjo ją: pasislėpti - blogiausia, ką ji galėjo padaryti. 
Neturėdama kitos išeities, ji nutaisė ramią miną ir išėjo į terasą 
pakvėpuoti grynu oru. 

Mėnulio šviesa liejosi ant terasos pakopų ir toliau žibintų 
apšviestame sode; po minutės palaimingos ramybės Elizabeta 
panoro ją pratęsti. Ji nuėjo į sodą, mandagiai linktelėjusi kelioms 
pakeliui sutiktoms porelėms. Sodo pakraštyje ji sustojo, po to 
pasuko į dešinę ir įėjo į pavėsinę. Balsai nutilo tolumoje, sklido 
tik tolimi paskiri švelnios muzikos garsai. Ji stovėjo kelias minutes, 
kol užpakalyje jos pasigirdo švelnus tarsi storas aksomas balsas: 

- Pašokite su manimi, Elizabeta. 

Netikėto Jano Torntono pasirodymo išgąsdinta Elizabeta 
staiga atsigręžė ir pasižiūrėjo į jį, instinktyviai prispaudusi 
ranką prie gerklės. Elizabeta manė, kad jis supyko ant jos kortų 
kambaryje, bet jo veidas buvo ir rimtas, ir meilus. Aplink ją 
sklido viliojantys valso garsai ir Torntonas išskėtė rankas. 

- Pašokite su manimi, - pakartojo jis tuo pačiu šiek tiek 
pakimusiu balsu. 

Tarsi sapnuodama Elizabeta priėjo prie Torntono ir paju- 
to, kaip jo dešinė ranką apglėbė jos liemenį prispausdama prie 
stipraus kūno. Kairioji suspaudė Elizabetos pirštus ir netikėtai 
ji ėmė lėtai suktis vyro glėbyje; jis šoko valsą natūraliai ir 
gracingai, tarsi būtų šokęs tūkstantį kartų. 

Per pirštinę Elizabeta juto stiprų ir platų, raumeningą, 
visiškai be vatos petį, o liemenį apglėbusi ranka, panaši į plie- 
ninę juostą, spaudė stipriau negu leido padorumas. Elizabeta 
turėjo jaustis pavojuje, svetimo žmogaus valdoma, bet jautėsi 
patikimai ir saugiai. Tačiau mergina pradėjo jaustis šiek tiek 
nejaukiai ir nusprendė, kad reikia ką nors kalbėti. 

- Aš maniau, kad jūs supykote dėl to, kad įsikišau, - tarė 
Elizabeta, kreipdamasi į jo petį. 

Torntono balsas rodė, kad jis šypsosi: 

- Nepykau. Aš buvau sužavėtas. 

- Aš negalėjau jiems leisti vadinti jus sukčiumi, nes tvirtai 
žinojau, kad tai netiesa. 

- Manau, kad mane vadino ir blogiau, - ramiai atsakė jis, - 
ypač jūsų karštuolis jaunas draugas Everlis. 

Elizabeta nustebo, kas galėjo būti dar blogiau už sukčių, 
bet geros manieros neleido jai to paklausti. Pakėlusi galvą, ji su 
nerimu pasižiūrėjo į Torntoną ir paklausė: 

- Jūs neketinate iš lordo Everlio reikalauti satisfakcijos 
vėliau, tiesa? 

- Tikiuosi, - tarė jis šypsodamasis, - jog nesu toks nedėkin- 
gas, kad sugadinčiau visą jūsų rankų darbą kortų kambaryje, tai 
darydamas. Be to, būtų labai nemandagu jį nužudyti, kai jūs 
labai aiškiai pasakėte, kad rytoj jis jau bus užimtas: lydės jus. 

Elizabeta nusijuokė, jos skruostai degė nuo sumišimo. 

- Žinau, kad aš kalbėjau kaip tikra povė, bet tada tik tai 
tesugebėjau sugalvoti. Matote, mano brolis yra labai ūmus. Aš 
jau labai seniai nustačiau, kad kai jis įsisiautėja, O aš erzinu ar 
pataikauju jam, tai jis atsipeikėja kur kas greičiau, negu tada, 
kai bandau jį įtikinti. 

- Aš šiek tiek nuogąstauju, - tarė jai Janas, - kad rytoj lordas 
Everlis jūsų vis dėlto nelydės. 

- Jūs norite pasakyti, kad jis pyksta dėl mano įsikišimo? 

- Dėl to, kad tikriausiai šiuo metu jo sergantis tarnas yra 
pabudintas ir jam įsakyta sukrauti jo malonybės daiktus, Eliza- 
beta; jis nepanorės čia pasilikti po to, kas įvyko kortų kant 
ryje. Manau, kad jūs jį pažeminote savo mėginimu išgelbėti ja 
gyvybę, o aš viską sukomplikavau, atsisakydamas priimti jo 


iššūkį. 
Plačiai atmerktos Elizabetos akys apsiblausė ir jis, guosda- 
mas ją, pridūrė: 3 


- Vis dėlto jam geriau būti gyvam ir pažemintam negu 
mirusiam ir išdidžiam. 

Štai, pagalvojo Elizabeta, skirtumas tarp džentelmeno 
pagal kilmę, kaip lordas Everlis, ir džentelmeno pagal padėtį, 
kaip Janas Torntonas. Tikras džentelmenas verčiau pasirenka 
mirtį, o ne gėdą, bent taip sako Robertas, kuris visada paryškina 
savo klasės skiriamuosius bruožus. 

- Arjūs nepritariate? 

Per daug paskendusi savo mintyse, kad galėtų pagalvoti, 
kaip tai nuskambės, ji linktelėjo ir pasakė: 

- Lordas Everlis - džentelmenas ir bajoras, todėl tikriausiai 
pasirinktų ne gėdą, 0 mirtį. 

- Lordas Everlis, - švelniai paprieštaravo jis, - beprotiškas 
jaunas kvailys, rizikuojantis savo gyvybe dėl kortų lošimo. Gy- 
vybė yra kur kas brangesnė. Kada nors jis bus man dėkingas už 
atsisakymą stoti į dvikovą. 

- Tai džentelmeniškas garbės įstatymas, - pakartojo ji. 

- Mirti susiginčijus - ne garbė, 0 paprasčiausia žmogaus 
gyvybės netektis. Žmogus savanoriškai miršta dėl reikalo, ku- 
riuo tiki, arba gindamas kitus žmones, tuos, kuriuos myli. Bet 
kokia kita priežastis - tik kvailystė. 

- Jeigu aš nebūčiau įsikišusi, ar jūs būtumėte priėmęs jo 
kvietimą. 

- Ne. 

- Ne? Jūs norite pasakyti, - nustebusi paklausė Elizabeta, 
- kad leistumėte vadinti save sukčiumi ir nė piršto nepajudin- 
tumėte, norėdamas apginti savo garbę arba gerą vardą? 

- Aš nemanau, kad mano „garbė“ buvo pastatyta ant kor- 
tos, arba net jeigu ir buvo, aš negaliu suprasti, kaip berniuko 
nužudymas ją sugrąžintų. O dėl mano „gero“ vardo, tai juo 
buvo abejojama ne vieną kartą. 

- Jeigu taip, tai kodėl hercogas Hamondas gina jus aukš- 
tuomenės akyse, ką jis aiškiai padarė ir šiandieną? 

- Ar taituri reikšmės? 

Žiūrėdama į tas užburiančias gintarines akis, jaūsdama ją 
apkabinusias rankas, Elizabeta sunkiai susigaudė. Ji nebuvo 

tikra, kad kas nors būtų turėjęs reikšmės tuo momentu, be jo 
gilaus, galingo balso. 

- Manau, kad ne, - neryžtingai atsakė ji. 

- Jeigu tai įtikintų jus, kad aš nesu bailys, manau, jog 
galėčiau jam sumušti veidą, - ir tyliai pridūrė: - Muzika baigėsi. 

Tik dabar Elizabeta suvokė, kad jie ne valsą šoka, o tik šiek 
tiek kartu linguoja. Netekusi preteksto pasilikti Jano glėbyje, 
Elizabeta pamėgino paslėpti savo nusivylimą ir atsitraukė, bet 
tuo momentu muzikantai užgrojo kitą melodiją ir jų kūnai vėl 
ėmė judėti muzikos ritmu. 

- Kadangi per mane jūs netekote palydovo rytdienos ke- 
lionėje į kaimą, - tarė jis po minutės, - ar nepagalvojote apie 
pamainą? 

Jos širdis šoktelėjo iš džiaugsmo, nes Elizabeta pamanė, 
kad jis ketina pasisiūlyti į palydovus. Janas vėl atspėjo Elizabe- 
tos mintis, bet jo žodžiai atvėsino merginą. 

Aš negaliu jūsų ten palydėti, - ryžtingai pasakė Torntonas. 

Jos šypsena išblėso. 

- Kodėl ne? 

- Nebūkite kvailelė. Jeigu jus pamatys su manimi, tai vargu 
ar tai papuoš jūsų kaip debiutantės reputaciją. 

Elizabeta karštligiškai ieškojo kokio nors motyvo, kad 
galėtų atmesti jo pareiškimą. Galiausiai jis buvo hercogo Ha- 
mondo numylėtinis... Nors hercogas ir buvo laikomas puikiu 
jaunikiu, bet jo - pasileidėlio ir plevėsos - reputacija motinė- 
lėms kėlė tokią didelę baimę, kaip ir didžiulį norą už jo ištekinti 
dukteris. Be to, Harisa Diumont aukštuomenės buvo laikoma 
visiškai garbinga, todėl ir vakaras kaime buvo nejtartinas. Ta- 
čiau, lordo Hauardo nuomone, jis buvo kitoks. 

- Štai kodėl jūs atsisakėte su manimi šokti, kai aš anksčiau 
jūsų prašiau. 

- Tai buvo viena dalis priežasties. 

- O kita? - smalsiai paklausė ji. 

Jis nelinksmai nusišypsojo. 

- Tai vadinkite gerai išugdytu savisaugos jausmu. 

- Ką? 

- Jūsų akys - baisesnės už dvikovinius pistoletus, mano 
mieloji, - su niūria ironija tarė Janas. - Jos gali net šventąjį 
išvesti iš tikrojo kelio. 

Elizabeta buvo girdėjusi daug įmantrių komplimentų savo 
grožiui ir žiūrėjo į juos mandagiai abejingai, bet staigus Jano 
pagyrimas, pasakytas beveik prieš valią, ją prajuokino. Vėliau 
ji supras, kad šiuo momentu padarė pačią didžiausią klaidą - 
tiek nusiramino, kad ėmė jį laikyti lygiu sau, gerai išauklėtu 
žmogumi, kuriuo galima pasitikėti, ir jo draugijoje jaustis lais- 
vai. 

- Kokią pamainą jūs ketinate man rytoj pasiūlyti? 

- Pusryčius, - tarė jis, - kur nors nuošalioje vietoje, kur mes 
galėtume pasikalbėti ir niekas mūsų nematytų kartu. . 

Draugiško pikniko su pusryčiais dviese, žinoma, nebuvo 
Londono debiutančių linksmo laiko praleidimo priemonių są- 
raše, bet, net ir tai žinodama, Elizabeta nenorėjo jo atsisakyti. 

- Gamtoje... prie ežero? - mąstė ji balsu, bandydama patei- 
sinti idėją ir pateikti ją svarstymui. | 

- Aš matau, kad rytoj lis, be to, mes rizikuojame, kad mus 
ten gali pamatyti kartu. 

- Tada kur? 

- Miške. Aš jus pasitiksiu prie miško namelio, pietiniame 
gale, prie upelio, vienuoliktą. Ten eina keliukas, dvi mylios nuo 
vartų - į šoną nuo pagrindinio kelio. 

Apimta siaubo dėl tokio siūlymo, Elizabeta nesusimąstė, 
kaip ir kada Janas Torntonas taip gerai susipažino su Harisos 
dvaru ir visomis nuošaliomis vietelėmis. 

- Kategoriškai ne, - tarė Elizabeta drebančiu balsu. Net ir 
ji nebuvo tokia naivi, kad galėtų pagalvoti apie galimybę pasi- 
likti dviese su vyru namelyje, ir buvo siaubingai susikrimtusi, 
jog jis taip pasiūlė. Džentelmenai tokių dalykų nesiūlo, o gerai 
išauklėtos ledi niekada jų nepriima. Liusindos perspėjimai dėl 

tokių dalykų buvo įtikinami ir, Elizabetos supratimu, išmintingi. 
Mergina staigiai sujudėjo, stengdamasi ištrūkti iš Jano glėbio. 

Jo rankos susiglaudė kiečiau, bet tik tiek, kad sulaikytų 
Elizabetą, o lūpos beveik pasiekė jos plaukus; tada jis šypsoda- 
masis tarė: 

- Argi jms niekas niekada nesakė, kad dama nepalieka 
partnerio, kol nepasibaigia šokis? 

- Jis baigėsi, - pasakė šnibždėdama ir gaudydama kvapą; jie 
abu žinojo, kad ji turi omenyje kai ką daugiau negu šokį. 

- Aš nesu tokia naivuolė, kokia jūs tikriausiai mane laikote, 
- perspėjo ji, niūriai raukydamasi į jo marškinių krypes. Tarsi 
atsakas iš jo baltos kaklaskarės klosčių mirktelėjo rubinas. 

- Jums aš pažadu, - tyliai pasakė jis, - kad rytoj nebūsiu 
užsispyręs. 

Keista, bet Elizabeta juo patikėjo, nors po toir suvokė, kad 
niekada negalės ateiti į tokį pasimatymą. 

- Aš jums duodu džentelmeno žodį, - pakartojo jis. 

- Jeigu jūs būtumėte džentelmenas, niekada nebūtumėte 
pateikęs tokio pasiūlymo, - tarė Elizabeta, stengdamasi ne- 
kreipti dėmesio į nusivylimo skausmą krūtinėje. 

- Na štai, įtikinamos logikos pavyzdys, - niūriai atsakė jis. - 
Bet tai vienintelis mums prieinamas būdas. 

- Taijoks pasirinkimas. Mums net čia nereikėjo būti dviese. 

- Aš rytoj jūsų lauksiu namelyje iki pietų. 

- Ten aš neateisiu. 

- Aš lauksiu iki pietų, - spyrėsi Janas. 

- Jūs veltui gaišite laiką. Prašom paleisti mane. Visa tai 
buvo klaida. 

- Tada mes galime padaryti dvi, - šiurkščiai pasakė Tornto- 
nas ir jo ranka įsitempė, glausdama merginą prie savęs. - Pasi- 
žiūrėkite į mane, Elizabeta, - sukuždėjo Janas. Nuo jo karšto 
kvėpavimo judėjo merginos plaukai ant smilkinio. 

Įspėjamieji varpeliai jos viduje suskambėjo per vėlai, bet 
garsiai. Jeigu mergina pakels galvą, jis pabučiuos ją. 

- Aš nenoriu, kad jūs mane bučiuotumėte, - įspėjo Eliza- 
beta, bet tai buvo ne visai nuoširdu. 

- Tada pasakyk „sudie“ dabar. 

„Elizabeta pakėlė galvą, vengdama žiūrėti į jo gražias, tarsi 

- Sudie, - tarė ji stebėdamasi, kad jos balsas nedreba. 

Janas neatitraukė akių nuo Elizabetos veido, tarsi norėda- 
mas jį įsiminti, po to jo žvilgsnis sustojo ties jos lūpomis. Vyro 
rankos slystelėjo žemyn jos rankomis ir staiga paleido jas; vyras 
atsitraukė. 

- Lik sveika, Elizabeta. 

Mergina pasisuko ir žengė žingsnį, bet apgailestavimas, 
nuskambėjęs skardžiame vyro balse, privertė ją atsigręžti... 
arba galbūt Elizabetai suspaudė širdį, tarsi ji paliktų už savęs 
kažką, ko vėliau gailėsis. Fiziškai atskirti mažiau negu per dvi 
pėdas, o visuomenėje - gilios prarajos, jie tylėdami žiūrėjo 
vienas į kitą. 

- Tikriausiai visi pastebėjo mūsų dingimą, - užsikirsdama 
pasakė Elizabeta, tarsi atsiprašydama dėl to, kad palieka jį, arba 
vildamasi, jog jis paprašys ją pasilikti. 

- Tikriausiai. 

Jano veidas buvo abejingas, balsas šaltai mandagus, tarsi 
jis būtų jai jau nebepasiekiamas. 

- Aš iš tiesų turiu eiti. 

- Žinoma. 

- Jūs suprantate, tiesa? - Elizabetos balsas nutrūko, kai 
ji pažvelgė į tą aukštą, gražų vyrą, kurį aukštuomenė laikė 
netinkamu jaunikiu tik dėl to, kad jis buvo ne aristokratiškos 
kilmės. Netikėtai Elizabeta ėmė nekęsti visų ją varžančios 
kvailos visuomenės sistemos draudimų. Įveikusi spazmą 
gerklėje, ji pabandė vėl prašnekti norėdama, kad Janas liep- 
tų jai nueiti arba išskėstų rankas, kaip išskėtė tada, kai kvietė 
šokti. - Juk jūs suprantate, kad aš niekaip negaliu rytoj būti 
su jumis... 

- Elizabeta, - pertraukė ją Torntonas kimiu šnabždesiu ir 
jo akys nelauktai nušvito, kai jis ištiesė ranką, nujausdamas 
pergalę anksčiau, negu Elizabeta suskubo suvokti, kad patyrė 
pralaimėjimą. “ 

- Eikš čia. 

Elizabetos ranka pakilo savaime, jo pirštai suspaudė ją ir 
staiga mergina atsirado šalia vyro, kurio rankos kaip plieninės 
juostos apkabino liemenį, o šiltos geismingos lūpos prisispaudė 
prie jos lūpų ir sustingo karštame bučinyje. Tylą sutrikdė tyli 
dejonė, bet Elizabeta nesuvokė, kad tai buvo jos dejonė. Ji 
glaudėsi prie Jano, jos rankos apkabino plačius pečius, prisi- 
spausdamos prie jų, ieškodamos atramos šitame pasaulyje, 
kuris nelauktai pasidarė tamsus ir be galo jausmingas, kuriame 
nebeliko nieko reikšmingo, išskyrus kūnus ir lūpas, godžiai 
įsisiurbusias į ją. 

Pagaliau atitraukęs nuo Elizabetos lūpas, Janas tebelaikė 
ją apkabinęs ir mergina priglaudė skruostą prie gurgždančių 
baltų marškinių jausdama, kad jo lūpos liečia jos plaukus. 

- Tai, atrodo, dar didesnė klaida, negu aš nuogąstavau, - 
tarė jis ir beveik sau išsiblaškęs pridūrė: - Tepadeda mums 
abiem Dievas. 0 

Keista, bet būtent nuo tų pastarųjų žodžių, išgąsdinusių 
Elizabetą, ji atsipeikėjo. Tai, kad, jo nuomone, jie nuėjo per 
toli ir jiems abiem reikia Dievo pagalbos, paveikė mergaitę 
taip, kaip užpiltas labai šalto vandens kibiras. Ji ištrūko iš Jano 
rankų ir ėmė tvarkyti savo suknelės klostes. Pajutusi, kad vėl 
atgavo jėgas, Elizabeta pasižiūrėjo į Jano veidą ir susitvardžiusi 
tarė: 

- Viso to neturėjo būti. Tačiau jeigu mes grįšime į salę ir 
įstengsime pabūti su svečiais, galbūt niekas ir nepamanys, kad 
mes čia buvome dviese. Likite sveikas, misteri Torntonai. 

- Labos nakties, mis Kameron. 

Elizabeta buvo per daug susirūpinusi, kaip ištrūkti iš sodo, 
todėl nepastebėjo, kad Janas pabrėžtinai ištarė „labos nakties“, 

sąmoningai pakeitęs „likite sveika". Tuo momentu Elizabeta 
neatkreipė dėmesio ir į tai, kad Janas pavadino ją ne „ledi 
Kameron“", o „mis Kameron“". 

Pasirinkusi vienerias iš šoninių durų, išeinančių į terasą, O 
ne tiesiai į pokylių salę. Elizabeta pasuko rankeną ir su paleng- 
vėjimu atsiduso, kai jos atsidarė. Mergina įsmuko į kambarį, 
matyt, buvusią nedidelę svetainę, kitame gale turinčią duris, 
kaip ji tikėjosi, į tuščią vestibiulį. Po nakties tylos sode, namas, 
atrodė, drebėjo nuo juoko, balsų ir muzikos, kurią vos ištvėrė 
jos įtempti nervai, kakofonijos, kol Elizabeta ant pirštų galų ėjo 
per svetainę.Tikriausiai jai nusišypsojo laimė, nes vestibiulyje 
nieko nebuvo, o čia atsidūrusi Elizabeta apsigalvojo ir nuspren- 
dė eiti į savo kambarį, kur galėtų greičiau atsigauti. Mergina 
skubiai lipo laiptais aukštyn ir, eidama laiptų aikštele, išgirdo iš 
apatinės laiptinės nustebusios Penelopės klausimą: 

- Gal kas matė Elizabetą? Dabar mes einame vakarieniauti 
ir lordas Hauardas nori ją palydėti. 

Tarsi įkvėpimo iš dangaus pagauta, Elizabeta skubiai pri- 
glostė plaukus, pakratė sijonus ir pasimeldė, kad neatrodytų 
taip, tarsi prieš kelias minutes būtų turėjusi uždraustą slaptą 
pasimatymą pavėsinėje. 

- Aš manau, - šaltai atsakė Valerija, - kad paskutinį kartą 
ją matė išeinančią į sodą. Atrodo, kad ir misteris Torntonas 
dingo. 

Valerija nutilo iš nustebimo, pamačiusi, kaip Elizabeta 
išdidžiai leidžiasi laiptais, kuriais ji tik prieš minutę buvo užii- 
pusi į viršų. 

- Dieve mano, - pasakė Elizabeta, nusišypsojusi Penelopei, 
po to Valerijai. - Nesuprantu, kodėl šiandieną karštis yra toks 
varginantis, aš maniau, kad nuo jo išsigelbėsiu sode, o kai ir tai 
nepadėjo, nuėjau į viršų trumpam prigulti. 

Mergaitės kartu perėjo per salę, po to per kortų kambarį, 
kur keli džentelmenai lošė biliardą. Elizabetai nusmelkė širdį, 
kai ji pamatė Janą Torntoną, palinkusį ant artimiausio prie 

durų biliardo stalo su lazda rankoje. Janas pakėlė galvą ir 
pamatė tris mergaites, dvi iš jų žiūrėjo į jį. Šaltai, bet mandagiai 
jis linktelėjo visoms trims, po to žaibiškai trenkė lazda į rutulį. 
Elizabeta girdėjo, kaip susidaužė rutuliai ir krito žemyn, lydimi 
hercogo Hamondo juoko. 

- Jis savotiškai nuostabiai gražus, kažkoks niūriai baugi- 
nantis, - pašnibždomis prisipažino Džordžina. - Jame slypi ir... 
na, kažkas pavojingo, - pridūrė ji šiek tiek virpėdama iš susiža- 
vėjimo. 

- Tiesa, - pastebėjo Valerija traukydama pečiais. - Tačiau 
pirma jūs buvote teisios - jis nekilmingas, neišauklėtas ir neturi 
ryšių. 

Elizabeta girdėjo, apie ką jos kalbėjo pašnibždomis, bet į 
jų pokalbį kreipė mažai dėmesio. Stebuklinga sėkmė per pas- 
tarąsias kelias minutes įtikino ją, kad yra Dievas, kuris kartkar- 
tėmis stebi ją, todėl Elizabeta mintyse jam sukalbėjo padėkos 
maldą, pažadėdama niekada nebepatekti į tokią kompromituo- 
jančią padėtį. Tik mintyse tarusi „amen“, Elizabeta suvokė, kad 
po Torntono smūgio suskaičiavo keturis žemyn nukritusius 
biliardo rutulius. Keturis! Kai ji žaidė su Robertu, šis sugebė- 
davo numesti daugiausia tris rutulius, o save laikė geriausiu 
biliardo žaidėju. 

Džiugus palengvėjimo jausmas nepaliko Elizabetos, kai ji 
ėjo vakarieniauti lordo Hauardo vedama už parankės. Keista, 
bet jis ėmė kažkur dingti, kai tik mergina pradėjo prie stalo 
šnekučiuotis su džentelmenais ir damomis. Nors ir aktyviai 
dalyvaudama pokalbyje, Elizabeta visas jėgas paskyrė tam, kad 
susilaikytų neapžvelgusi labai išpuoštos salės ir nepasižiūrėjusi, 
prie kurio mėlyna šilkine staltiese užtiesto stalo sėdi Janas. 
Svečius aptarnaujantis liokajus sustojo prie jos, siūlydamas 
omarą. Elizabeta pasižiūrėjo į jį ir linktelėjo. Nebegalėdama 
ištverti nežinomybės, ji pasinaudojo liokajaus atėjimu, kad 
abejingu žvilgsniu užmestų akį į salę. Elizabeta pamatė daugy- 
bę brangenybėmis papuoštų šukuosenų, kurios lingavo kaip 

ryškiai dažytos plūdės, pakeliamų ir nuleidžiamų taurių, po to 
- jį, sėdintį stalo gale, tarp hercogo Hamondo ir gražuolės - 
Valerijos sesers Harisos. Hercogas kalbėjosi su gražia blondi- 
ne, kuri, manoma, buvo jo meilužė. Janas įdėmiai klausėsi 
gyvos Harisos kalbos su tingia šypsena tauriame veide, o jos 
ranka gulėjo ant jo liemenės rankovės, tarsi ant savos. Jis dėl 
kažko, ką ji pasakė, susijuokė, ir Elizabeta akimirksniu nukrei- 
pė nuojų akis, pajutusi skrandyje spazmą, tarsi kas nors būtų į 
ją smogęs. Jie, atrodė, labai tiko vienas kitam: abu turintys 
patyrimo, juodaplaukiai ir žymūs, be abejonės, jie turi daug 
bendro, pagalvojo šiek tiek nuliūdusi Elizabeta, imdama peilį, 
šakutę ir kibdama į omarą. 

Lordas Hauardas pasilenkė prie jos ir pajuokavo: 

- Ar žinote, kad jis negyvas? 

Elizabeta nieko nesuprasdama pasižiūrėjo į jį, o lordas 
Hauardas linktelėjo į omarą, kurį ji pjaustė, nors omaras jau 
buvo supjaustytas. 

- Jis negyvas, - pakartojo Hauardas, - nereikia jo dar kartą žudyti. 

Sugėdinta Elizabeta nusišypsojo ir atsiduso, po to iš visų 
jėgų pabandė įsigyti visų, prie jos stalo sėdinčių svečių palan- 
kumą. Kaip ir buvo įspėjęs lordas Hauardas, džentelmenai, 
kurie jau buvo viską matę arba girdėję apie jos išsišokimą kortų 
kambaryje, buvo jai kur kas šaltesni, todėl Elizabeta ir stengėsi 
atrodyti kuo patraukliau. Tai buvo antras atvejis merginos 
gyvenime, kai ji sąmoningai naudojo visus moteriškus kerus, 
kuriais ją apdovanojo gamta. Pirmą kartą - susitikime sode su 
Janu Torntonu - ji buvo šiek tiek nustebinta savo lengvai 
pasiekto pasisekimo. Dabar prie stalo vyrai vienas po kito tiek 
suminkštėjo, kad galėjo kartu su ja kalbėtis ir juoktis. Visą šią 
ilgą sunkią valandą Elizabetą buvo apėmęs keistas jausmas, kad 
Janas stebi ją. Baigiantis vakarienei, kai šis jausmas jau tapo 
visiškai nebepakeliamas, ji pasižiūrėjo ten, kur sėdėjo jis. Pri- 
merktos akys žiūrėjo jai į veidą ir Elizabeta negalėjo pasakyti - 
ar Janas smerkė tą jos koketavimą, ar stebėjosi juo. 

- Gal jūs leisite man rytoj pasiūlyti savo paslaugas vietoj 
mano pusbrolio, - pasiūlė lordas Hauardas, kai ilgoji vakarienė 
ėjo į pabaigą ir svečiai ėmė keltis iš savo vietų, - palydėti jus į 
kaimą? 

Atėjo momentas, nuo kurio priklausė Elizabetos likimas, 
momentas, kai ji turėjo nuspręsti, ar susitiks su Janu miško 
namelyje, ar ne. Iš tiesų, tai nieko ir spręsti nereikėjo, ji tai 
žinojo. Linksmai ir apsimestinai šypsodamasi Elizabeta tarė: 

- Dėkoju jums. 

- Mes išvykstame pusę vienuoliktos ir, mano supratimu, 
pramogos bus įprastos - krautuvėlės ir vėlyvieji pusryčiai vietos 
viešbutyje, po to išvyka pasigrožėti apylinkėmis. 

Šiuo momentu lordo žodžiai Elizabetai buvo labai nuobo- 
dūs. 2 

- Puiku, - sušuko Elizabeta taip entuziastingai, kad net 
lordas Hauardas nustebęs pasižiūrėjo į ją. 

- Jūs gerai jaučiatės? - paklausė jis, su nerimu žiūrėdamas 
į jos degančius skruostus ir per daug blizgančias akis. 

- Niekada geriau nesijaučiau, - atsakė ji, o mintys buvo toli 
- aukštai, jos saugiame ir ramiame miegamajame. 

- Dabar, jeigu jūs leisite, aš norėčiau išeiti, man skau- 
da galvą, - ištarė Elizabeta, palikdama nustebusį lordą 
Hauardą. 

Tik lipdama laiptais aukštyn, ji staiga suvokė, ką iš tiesų 
pasakė. Elizabeta sustojo, po to papurtė galvą ir vėl lėtai lipo į 
viršų, nelabai nuogąstaudama, ką pagalvojo lordas Hauardas, 
jos jaunikio pusbrolis. Ji jautėsi per daug nelaiminga, kad 
galėtų sustoti ir pagalvoti, kaip visa tai buvo baisu. 

- Prašom mane pakelti aštuntą valandą, Berta, - pasakė 
Elizabeta, kai kambarinė jai padėjo nusirengti. Nieko neatsa- 
kiusi Berta puldinėjo šen ir ten aplink ją, mėtydama daiktus ir 
ant tualetinio staliuko, ir ant grindų - tai rodė, jog jautri kam- 
barinė buvo kažko susierzinusi. - Kas yra? - paklausė Elizabeta, 
nustojusi šukuotis plaukus. 

- Visi tarnai skleidžia paskalas apie tai, kaip jūs elgėtės 
kortų kambaryje, ir ta jūsų didžianosė duenja apkaltins mane, 
pamatysite, - atsakė nuliūdusi Berta. - Ji sakys, kad pirmą kartą 
paleido jus vieną ir patikėjo man, o jūs pakliuvote į keblią 
padėtį. 

- Ašjai paaiškinsiu, kas atsitiko, - pažadėjo išvargusi Eliza- 
beta. 

- Na, tai kas atsitiko? - sušuko Berta beveik grąžydama 
rankas, nes nujautė baisų barnį, kurį jai teks išgirsti iš siaubin- 
gos mis Trokmorton-Džons. 

Išvargusi Elizabeta jai pasakojo visą istoriją ir Bertos vei- 
das vis švelnėjo. Berta atklojo brokatinę antklodę ir padėjo 
Elizabetai atsigulti į lovą. 

- Dabar tu supratai, - baigė Žiovaudama Elizabeta, - aš 
tiesiog negalėjau nutylėti ir leisti visiems manyti, kad misteris 
Torntonas sukčiauja, būtent taip jie ir būtų manę, nes jis ne iš 
jų aplinkos. 

Žaibas perskrodė dangų, apšviesdamas visą kambarį, o 
griaustinis taip stipriai sugriaudė, kad net langai sudrebėjo. 
Elizabeta užsimerkė ir ėmė melstis, jog rytoj įvyktų išvyka, nes 
ji nenorėjo net pagalvoti, kad reikės visą dieną praleisti vienoje 
vietoje su Janu Torntonu ir neturėti galimybės į jį pasižiūrėti 
arba su juo pasikalbėti. „Tai beveik nelabojo gundymai", - 
pagalvojo Elizabeta ir nuovargis įveikė ją. 

Elizabeta sapnavo baisias audras, į ją tiesėsi stiprios rankos, 
kad išgelbėtų, traukė pric savęs, po to metė į šėlstančią jūrą... 


ŠEŠTAS SKYRIUS 


Blausi saulės šviesa užliejo kambarį ir Elizabeta nenoriai 
apsiverte aukštielninka. Ji buvo iš tų žmonių, kurie, ar ilgai, ar 
trumpai miegotų, atsibudę ilgai neprasiblaško iš miego ir sun- 
kiai susigaudo. Robertas galėjo iššokti iš lovos žvalus ir guvus, 
O ji turėjo pusvalandį pasėdėti, atsirėmusi į pagalves, buku 
žvilgsniu žvalgydamasi po kambarį ir stengdamasi visiškai išsi- 
budinti. Tačiau Robertas jau dešimtą valandą vakaro žiovau- 

davo, o Elizabeta visiškai nenorėjo miego, ji buvo pasirengusi 
lošti kortomis, arba žaisti biliardą, arba dar ilgai skaityti. Todėl 
mergina buvo idealiai prisitaikiusi prie Londono sezono, kai 
miegama ligi vidurdienio, po to linksminamasi iki aušros. Pra- 
eita naktis buvo reta išimtis. 

Kai Elizabeta atmerkė akis, jos galva gulėjo ant pagalvės 
kaip švino gabalas. Ant stalelio šalia lovos buvo padėtas padėk- 
las su įprastais pusryčiais: mažas kavinukas su šokoladu ir 
gabalėlis paskrudinios duonos su sviestu. Atsidususi Elizabeta 
prisivertė atlikti įprastą pabudimo ritualą. Remdamasi į lovą, ji 
pasirąžė ir atsilošusi į pagalves atsisėdo, po to buku žvilgsniu 
pažvelgė į rankas ir privertė jas paimti kavinuką su karštu, 
tonizuojančiu šokoladu. 

Šį rytą jai reikėjo daugiau pastangų negu paprastai: skau- 
dėjo galvą, ją buvo apėmęs neramus jausmas, kad atsitiko 
kažkas, ko neturėjo atsitikti. 

Dar vis mieguista Elizabeta nuo porcelianinio kavinuko 
nuėmė vatinį uždangalą ir į greta stovintį siaurą puoduką įpylė 
šokolado. Staiga ji viską prisiminė ir jai sutraukė paširdžius. 
Šiandieną tamsiaplaukis vyras jos lauks miško namelyje. Jis 
palauks valandą ir nueis, nes Elizabeta ten neketina ateiti. Ji 
negali, tikrai negali. 

Kai Elizabeta ėmė puoduką su lėkštele ir kėlė prie lūpų, 
jos rankos šiek tiek drebėjo. Pro puoduko viršų ji Žiūrėjo į 
Bertą, kuri skubiai įėjo į kambarį susirūpinusiu veidu, bet 
tuojau pat nuo palengvėjimo ėmė šypsotis. 

- O, kaip gerai. Aš nerimavau, kad jūs susirgote. 

- Kodėl? - paklausė Elizabeta, iš puoduko gerdama šoko- 
ladą. Jis buvo šaltas kaip ledas. 

- Todėl, kad aš negalėjau jūsų prikelti. 

- Kelinta valanda? - sušuko Elizabeta. 

- Beveik vienuolikta. 

- Vienuolikta! Bet aš liepiau mane pažadinti aštuntą! Kaip 
tu leidi man taip pramigti? - paklausė Elizabeta, 0 jos dar 


81 


mieguistas protas karštligiškai ieškojo išeities iš susidariusios 
padėties. Ji gali greitai apsirengti ir visus pavyti. Arba... 

- Aš bandžiau, - šūktelėjo Berta, įsižeidusi dėl griežto 
Elizabetos tono, - bet jūs nenorėjote keltis. 

- Aš niekada nenoriu keltis, tu gi žinai, Berta! 

- Bet šį rytą jūs atrodčte blogiau negu bet kada. Jūs pasa- 
kėte, kad jums skauda galvą. 

> - Ašvisada sakau panašius dalykus. Pati nežinau, ką kalbu, 
kai noriu miego. Aš sakau bet ką, kad tik galėčiau nors kelias 
minutes ilgiau pamiegoti. Tu pati puikiai žinai ir bet kuriuo 
atveju sugebi mane ištuskinti. - 

- Betjūs sakėte, - nenusileido Berta, nuliūdusi tampydama 
savo prijuostę, - kadangi vakar vakare lijo smarkus lietus, jūs 
buvote įsitikinusi, kad išvyka į kaimą neįvyks, todėl jums iš viso 
nereikės anksti keltis. 

- Berta, dėl Dievo meilės! - sušuko Elizabeta, numesdama 
anklodę ir pašokdama iš lovos taip energingai, kaip niekada 
nešokdavo, ką tik nubudusi. - Bet anksčiau, kai aš sakydavau, 
jog mirštu nuo difterito, kad tik nekeltum manęs, tai nepadė- 
davo! 

- Na, - ironiškai atkirto Berta, prieidama prie skambaliuko, 
kad įsakytų paruošti vonią, - kai vakar jūs tai sakėte, jūsų veidas 
nebuvo išbalęs, o galva nebuvo karšta. Be to, jūs negriuvote į 
lovą tarsi nebepastovėdama ant kojų, nors jau buvo pusė antros 
valandos nakties! 

Sugėdinta Elizabeta griuvo į lovą. 

- Tu nekalta, kad aš miegu kaip lokys žiemos miegu. Be to, 
jeigu jie neišvyko į kaimą, tai nieko blogo, kad aš pramigau. 

Ji stengėsi apsiprasti, kad teks praleisti dieną viename 
name su vyru, kuris galėjo pasižiūrėti į ją iš kito galo pilno 
pietaujančių svečių kambario ir priversti smarkiai plakti jos 
širdį, kar Berta pasakė: 

- Bet jie išvyko į kaimą. Pracitą naktį audra labai siautėjo 
ir gąsdino, o stipraus lietaus nebuvo. 

Akimirką užsimerkusi Elizabeta giliai atsiduso. Buvo vie- 
nuolika valandų, o tai reiškė, kad Janas jau valandą veltui jos 
laukė miško namelyje. 

- Labai gerai, aš josiu į kaimą ir ten juos pavysiu. Nėra ko 
skubėti, - tvirtai pridūrė ji, kai Berta nubėgo prie durų, norė- 
dama įleisti tarnaites, kurios atnešė kibirus karšto vandens 
voniai. 

Jau buvo pusė antros, kai Elizabeta nusileido žemyn, ap- 
sirengusi puošnia persiko spalvos amazone. Tokios pat spalvos 
skrybėlė su plunksna, nusileidžiančia ant dešinės ausies, paslė- 
pė jos plaukus, o jojikės pirštinės siekė riešus. Iš kortų kamba- 
rio girdėjosi vyrų balsai, tai rodė, kad ne visi svečiai išvyko į 
kaimą. 

Vestibiulyje Elizabeta sulėtino žingsnius dvejodama, ar 
nepažvelgus ten, kad įsitikintų, ar jau sugrįžo iš miško namelio 
Janas Torntonas. Įsitikinusi, kad jis sugrįžęs, ir nenorėdama jo 
pamatyti, Elizabeta pasuko į kitą pusę ir išėjo iš namo pro 
paradines duris. 

Elizabeta laukė arklidėje, kol grumai balnojo jai arklį. 
Atrodė, kad širdis plakė sunkiu slenkančių minučių ritmu, o 
akyse stovėjo ją kankinantis vaizdas: vienišas vyras laukia vie- 
nas miško namelyje moters, kuri vis neateina. 

- Ar jūs pageidaujate, kad grumas jotų su jumis, miledi, - 
paklausė vyresnysis arklininkas. - Mums stinga žmonių, nes labai 
daug jų reikėjo kompanijai, kuri išvyko visai dienai į kaimą. Kai 
kurie turėtų grįžti po valandos arba net anksčiau, ar jūs negalėtu- 
mėte palaukti. Jeigu ne, tai nieko jums neatsitiks, nes kelias 
nepavojingas Jos malonybė visą laiką į kaimą joja viena. 

Elizabeta labiausiai geidė viską palikusi lėkti alėja nieko 
negalvodama. 

- Aš josiu viena, - tarė ji draugiškai ir geranoriškai šypso- 
damasi jam, kaip ir Heivenhersto grumams. - Mes atvažiuoda- 
mi pravažiavome pro tą kaimą. Reikia joti pagrindiniu keliu 
apie penkias mylias, tiesa? 

- Taip, - atsakė vyresnysis arklininkas. 

Ryškus žaibo blyksnis nušvietė blausų dangų ir Elizabeta 
nuogąstaudama pasižiūrėjo į dangų. Ji nenorėjo čia pasilikti, 
bet ir pakliūti į vasaros liūtį nebuvo malonu. 

- Aš abejoju, ar iki nakties bus lietaus, - tarė merginai 
vyresnysis arklininkas, kai ji pradėjo dvejoti. - Pas mus būna 
tokie žaibai tokiu metų laiku. ŽZaibavo visą naktį, o lietaus - 
beveik nė lašo. 

Tik to ir tereikėjo Elizabetai. 

Nujojus mylią pagrindiniu keliu, nukrito pirmieji dideli 
lietaus lašai. „Puiku“, - tarė garsiai Elizabeta. Įtempusi pavadį, 
ji sustabdė kumelę ir pasižiūrėjo į dangų. Po to kulnais spūste- 
lėjo kumelės šonus ir pasileido kaimo link. Po kelių minučių 
Elizabeta pastebėjo, kad vėjas, vos vos judinęs medžių lapus, 
staiga, atrodo, ėmė, kratyti šakas, o temperatūra - greitai kristi. 
Pradėjo stipriai lyti, dideli lašai netrukus virto tikra liūtimi. 
Elizabeta jau buvo visa permirkusi, kai pamatė nuo pagrindinio 
kelio į mišką vedantį taką. Ieškodama kokios nors priedangos, 
mergina pasuko kumelę į taką. Čia lapai ją uždengė tarsi skėtis, 
nors ir skylėtas. 

Blykstelėjo žaibas, dangus perskilo pusiau, po to pasigirdo 
stiprus griausmas ir Elizabeta suprato, kad, priešingai arklinin- 
ko spėjimui, priartėjo tikra audra, kuri tuojau pat įsisiautės. 
Kumelaitė irgi jautė ją; nors ir sudrebėdama nuo griaustinio 
trenksmo, ji buvo supratinga ir paklusni. „kokia tu maža, mie- 
loji", - švelniai tarė Elizabeta, glostydama jos atlasinį šoną, o 
pati galvodama apie namelį, kuris, jos manymu, buvo tako gale. 
Dvejodama mergina prikando lūpą, stengdamasi įspėti, kelinta 
dabar galėtų būti valanda. Tikriausiai jau buvo po pirmos, 
vadinasi, Jano seniai nebėra. 

Po kelių minučių, per kurias Elizabeta sėdėjo balne galvo- 
dama, ji priėjo išvados, kad buvo tuščiagarbė, pervertino savo 
svarbą Janui. Vakar vakare ji matė, kaip laisvai jis galėjo flir- 
tuoti su Harisa, praėjus valandai po to, kai bučiavo ją pavėsi- 

nėje. Be abejonės, Elizabeta jam yra trumpalaikis susižavėji- 
mas. Kokia melodramiška ir kvaila ji buvo, kad įsivaizdavo 
Janą, vaikščiojantį iš kampo į kampą miško namelyje, nenulei- 
džiantį akių nuo durų. Jis - lošėjas ir tikriausiai patyręs meilužis. 
Be abejonės, Janas vidurdienyje grįžo į dvarą ieškoti sukalba- 
mesnės moters, kurią susirasti jam nebuvo sunku. Be to, jeigu 
dėl kokio nors keisto atsitiktinumo jis dar ten, tai ji pamatys jo 
arklį, apsigręš ir grįš į dvarą. 

Namelis pasirodė po kelių minučių. Pastatytas tankaus 
miško gilumoje, jis atrodė labai patraukliai ir Elizabeta įtem- 
pusi akis dairėsi, norėdama pro tankias medžių šakas ir kylantį 
rūką pamatyti Jano arklį. Merginos širdis smarkiai plakė iš 
baimės ir nuo laukimo, kai ji apžiūrinėjo šiaudais dengto name- 
lio fasadą. Elizabeta greitai įsitikino, kad nėra ko jaudintis ir 
bijoti. Ten arklio nebuvo. Štai ir visas jo netikėtos meilės jai 
stiprumas, pagalvojo Elizabeta, nenorėdama pastebėti keisto, 
nedidelio skausmo, kurį dabar jautė. 

Elizabeta nulipo nuo kumelės ir nuvedė ją už namelio, kur 
pamatė pašiūrę; čia ji galėjo pririšti kumelę. „Ar tu kada nors 
pastebėjai, kokie nepastovūs vyrai? - paklausė ji kumelės. - Ir 
kokios kvailos moterys, tuo netikėdamos", - pridūrė Elizabeta, 
nelauktai pasijutusi sugniuždyta. Mergina suprato ir tai, kad ji 
yra visiškai nelogiška: neketino čia atvykti, nenorėjo, kad jis 
lauktų, o dabar pasiruošusi pravirkti dėl to, kad jo nėra. 

Ji staigiai atrišo skrybėlės kaspinus, nusiėmė ją, stumtelėjo 
užpakalines namelio duris, įėjo į vidų ir apstulbusi nustėro! 

Kitame mažo kambario gale nugara į ją stovėjo Janas 
Torntonas. Truputį palenkęs tamsią galvą, jis žiūrėjo į židinyje 
traškančią ugnį. Janas rankas buvo užsikišęs už pilkų jojiko 
bridžių diržo, koją su auliniu batu įrėmęs į židinio groteles. 
Vyras buvo be liemenės; kai jis ištraukė dešinę ranką ir ja 
perbraukė per plaukus, tai po minkštais batistiniais marškiniais 
išryškėjo raumenys. Elizabetos akys pastebėjo tikrai vyrišką jo 
raumeningų pečių, plačios nugaros ir siauro liemens grožį. 

Jano stovėsena rodė kažkokį liūdesį. Jis laukė daugiau kaip 
dvi valandas - tai sugriovė buvusį Elizabetos įsitikinimą, kad jo 
nejaudino, ar ji ateis, ar ne. Mergina apsidairė ir pamatė stalą. 
Jos širdis pusiau plyšo pamačius, kaip pasistengė Janas: kremi- 
nė drobinė staltiesė dengė neapdailintas lentas, ant stalo buvo 
padėti du paauksuoti mėlyno porceliano servizai, be abejonės, 
pasiskolinti iš Harisos namų. Viduryje stalo degė žvakė, o greta 
dubens su šalta mėsa bei sūriu stovėjo pusiau nugertas vyno 
butelis. 

Elizabeta dar niekada nebuvo sutikusi vyro, kuris mokėtų 
pats paruošti pusryčius ir padengti stalą. Tai darydavo moterys. 
Moterys ir tarnai. Tačiau to nedarydavo vyrai, kurie buvo tokie 
gražūs, jog priversdavo stipriau plakti moterų širdis. Atrodė, 
kad ji taip stovėjo kelias minutes, o ne vieną kitą sekundę, kai 
Janas nelauktai sustingo, tarsi pajutęs Elizabetos pasirodymą. 
Janas atsigręžė ir jo rūstus veidas sušvelnėjo nuo šypsenos. 

- Jūs nelabai punktuali. 

- Aš čia neketinau atvykti, - prisipažino Elizabeta, steng- 
damasi atgauti dvasinę ramybę ir atsispirti jo akių ir balso 
viliojamai jėgai. - Mane užklupo lietus pakeliui į kaimą. 

- Jūs permirkote? 

- Taip. 

- Eikite čia, prie ugnies. 

Nors Elizabeta būgštaudama žiūrėjo į Janą, jis nukėlė koją 
nuo grotelių ir priėjo prie merginos. Elizabetos kojos prilipo 
prie grindų, o galvoje šmėkščiojo visi niūrūs Liusindos perspė- 
jimai dėl susitikimo su vyriškiu vienu du. 

- Ko jūs norite? - paklausė Elizabeta beveik nekvėpuoda- 
ma ir jausdamasi labai maža prieš jo figūrą, iškilusią viršum jos. 

- Duokite savo žaketą. 

- Ne, manau, kad aš geriau jo nenusivilksiu. 

- Nusivilkite, - tyliai ir atkakliai paprašė jis. - Jis - šlapias. 

- Na, paklausykite! - šūktelėjo Elizabeta, atsitraukdama 
atgal prie atvirų durų ir spausdama savo žaketo skvernus. 

- Elizabeta, - ramiai patikino jis. - Aš esu davęs žodį, kad 
jūs būsite saugi, jeigu čia ateisite. 

Ji akimirkai užsimerkė ir linktelėjo. 

- Žinau. Taip pat žinau, kad neturėčiau čia pasilikti. Iš tiesų 
aš privalau išeiti. Privalau, tiesa? 

Vėl atsimerkusi ji klausiamai pasižiūrėjo Janui į akis - 
gundomoji klausė gundytojo patarimo. 

- Nemanau, kad šiomis aplinkybėmis aš esu tas, kurio jums 
reikėtų klausti patarimo. 

- Aš pasiliksiu, - tarė Elizabeta ir po minutės pamatė, kad 
jo pečiai atsipalaidavo. 

Atsisegiojusi žaketą, Elizabeta jį kartu su skrybėle atidavė 
Janui, kuris juos nunešė prie Židinio ir pakabino ant kabliukų 
prie sienos. 

- Atsistokite prie ugnies, - įsakė Janas, priėjo prie stalo ir, 
žiūrėdamas kaip mergina paklusniai eina prie ugnies, įpylė į dvi 
taures vyno. 

Priekyje skrybėlės neuždengti plaukai buvo drėgni ir Eli- 
zabeta iš įpratimo pakėlė rankas, ištraukė šukas, kurios iš šonų 
prilaikė plaukus, ir stipriai krėstelėjo galvą. Nesuvokdama savo 
judesių gundomumo, ji pakėlė rankas, perleisdama pro pirštus 
plaukus ir juos pakeldama. 

Elizabeta pasižiūrėjo į Jano pusę ir pamatė, kad jis stovi 
prie stalo visiškai nejudėdamas ir stebėdamas ją. Kažkokia 
keista Jano veido išraiška privertė ją skubiai nuleisti rankas ir 
kerai išsisklaidė, be to, kupino šilumos ir artumo žvilgsnio 
įspūdis buvo jaudinamas, baiminamai gyvas ir suvokiamas, kad 
ji labai rizikuoja čia būdama, privertė sudrebėti Elizabetos 
viduje. Mergina visiškai nepažinojo priešais ją stovinčio vyro, 
kurį buvo sutikusi vos prieš keliolika valandų. Tačiau Janas 
dabar apžiūrinėjo merginą per daug atvirai... tarsi ji priklausytų 
jam. Vyras padavė jai taurę, po tolinktelėjo į aptrintą sofą, kuri 
užėmė beveik visą kambarėlį. 

- Jeigu jūs apšilote, sofa - švari. 


Aptraukta kažkuo, kažkada žaliai ir baltai juostuotu, sofa 
buvo išblukusi iki pilkos spalvos; be abejonės, ji kaip nebetin- 
kama buvo išmesta iš dvaro namo. 

Elizabeta atsisėdo kiek įmanoma toliau nuo Jano ir pasi- 
kišo kojas, pridengusi jas amazonės sijonu, kad sušiltų. Jis buvo 
pažadėjęs, kad ji bus „saugi“, bet Elizabeta dabar suprato, jog 
pažadą galima labai laisvai interpretuoti. 

- Jeigu aš pasiliksiu, - sumišusi tarė Elizabeta, - tai manau, 
kad mes turime susitarti laikytis visų mandagumo taisyklių ir 
papročių. 

- Kokių? 

- Na, pirmiausia jums nederėtų manęs vadinti vardu. 

- Turint omenyje bučinius vakar vakare pavėsinėje, atrodo, 
kad bus šiek tiek absurdiška jus vadinti „mis Kameron". 

Dabar derėjo pasakyti, kad ji yra ledi Kameron, bet Eliza- 
beta buvo per daug susijaudinusi dėl to, jog Janas priminė tas 
nepamirštamas ir visiškai neleistinas minutes, praleistas jo glė- 
byje, ir todėl neįstengė tam suteikti didelės reikšmės. 

- Ne tai svarbiausia, - tvirtai pareiškė ji. - Svarbiausia tai, 
kad vakarykštis vakaras šiandieną negali turėti įtakos mūsų 
elgesiui. Šiandieną mes privalome... privalome dukart griež- 
čiau kontroliuoti savo elgesį, - tęsė mergina, šiek tiek pasime- 
tusi ir ne visai logiškai, - kad kompensuotume tai, kas įvyko 
vakar. 

- Ar tai daroma tokiu būdu? - paklausė Janas ir jo akys 
linksmai sublizgėjo. - Man kažkodėl buvo sunku patikėti, kad 
jūs leidžiate papročiams kontroliuoti kiekvieną jūsų žingsnį. 

Neturinčiam prieraišumo ir atsakomybės jausmų lošėjui 
aukštuomenės etiketo taisyklės ir papročiai tikriausiai atrodė 
labai nuobodūs ir Elizabeta suprato, kad visiškai nebūtina 
įtikinti jį pritarti jos pažiūroms. 

- O, bet aš... - ji išsisuko nuo atsakymo. - Kameronai yra 
paprasčiausi žmonės! Jūs žinote: vakar vakare aš sakiau, kad 
verčiau pasirinkčiau mirtį, o ne gėdą. Mes taip tikime į Dievą, 

gerbiame šalį, motinystę, karalių ir... visas padorumo taisykles. 
Mes šiuo atžvilgiu, tiesą sakant, esame visai nepakenčiamai 
nuobodūs. 

- Suprantama, - tarė Janas, jo lūpos trūkčiojo. - Pasakykite 
man štai ką, - paprašė jis švelniai, - kodėl jūs, tokia paprasta 
asmenybė, vakar susikovėte dvikovoje su visa minia vyrų, no- 
rėdama apginti nepažįstamo žmogaus reputaciją? 

- O, tai... - atsakė Elizabeta, - tai buvo tiesiog... na, mano 
įprasta teisingumo samprata. Be to, - pridūrė ji, su pasipiktini- 
mu prisiminusi sceną prie kortų stalo vakar vakare, - aš labai 
supykau supratusi, kad vienintelė priežastis, dėl kurios nė vie- 
nas iš jų nebandė atkalbėti lordo Everlio nuo dvikovos yra ta, 
j0g jūs savo padėtimi nesate lygūs. 

- Visuomeninė lygybė, - pacrzino Janas su tingia, jos argu- 
mentus triuškinančia šypsena. - Kokia neįprasta tokiai papras- 
tai asmenybei mintis. 

Elizabeta pakliuvo į keblią padėtį ir tai suprato. 

- Tiesa yra tai, - tarė ji mikčiodama, - kad man mirtinai baisu 
būti čia. 

- Aš suprantu, - tarė jis surimtėdamas. - Bet aš esu blogiau- 
sias žmogus, kurio jums reikia bijoti. 

Nuo Jano žodžių jai vėl sudrebėjo keliai, smarkiai suplakė 
širdis ir Elizabeta skubiai nugėrė didelę dalį vyno vildamasi, kad 
jis nuramins sudirgintus nervus. Janas, tarsi supratęs jos kan- 
čias, mikliai pakeitė pokalbio temą. 

- Ar dar galvojate, kad neteisingai buvo pasielgta su Gali- 
lėjumi? 

Ji linktelėjo galvą. 

- Vakar vakare d4š tikriausiai atrodžiau labai kvailai svars- 
tydama tai, kad su juo pasielgė blogai atiduodami inkvizicijai. 
Tai beprasmiška svarstyti su bet kuo, juo labiau su džentelme- 
nu. 

- Aš manau, kad tai malonus įprastų lėkštų banalybių 
pakeitimas. 

- Iš tikrųjų? - paklausė Elizabeta, su nepasitikėjimu ir 
viltimi žvelgdama jam į akis ir nesuvokdama, kad ją meistriškai 
atitraukė nuo nemalonumų ir įtraukė į lengvesnę diskusiją. 

- Iš tikrųjų. 

- Aš labai norėčiau, kad taip manytų ir aukštuomenė. 

Jis užjaučiamai nusišaipė. 

- Ar seniai iš jūsų reikalaujama slėpti tai, kad jūs turite 
proto? 

- Keturios savaitės, - prisipažino ji, nusijuokusi iš Jano 
žodžių. - Jūs negalite įsivaizduoti, kaip klaiku kalbėti žmonėms 
banalybes, kai labai norisi paklausti, ką jie matė arba ką žino. 
Jeigu kalbėsies su vyrais, tai jie, žinoma, nepapasakos, net jeigu 
jų ir paprašysi. 

- O kąjie pasakys? - paklausė jis. 

- Jie pasakys, - ironiškai atsakė Elizabeta, - kad atsakymo 
moteris nesupras arba kad jie bijo įžeisti mano švelnius jaus- 
mus. 

- Kokius klausimus jūs pateikinėjote? 

Jos akys pralinksmėjo, nors ir atsispindėjo nuoskauda. 

- Aš paklausiau sero Elstono Grilio, kuris buvo ką tik grįžęs 
iš tolimos kelionės, ar jam teko pabūti kolonijose, ir jis atsakė, 
jog teko. Tačiau kai aš paprašiau papasakoti, kaip atrodo čia- 
buviai ir kaip jie gyvena, seras Grilis užsikosėjo, nusičiaudėjo 
ir atsakė, kad nedera „svarstyti laukinių problemos" su mote- 
rimi ir kad aš apalpsiu nuo jo pasakojimo. 

- Jų išorė ir gyvenimo būdas priklauso nuo genties, - tarė 
gentys labai taikios. 

Praėjo dvi valandos: Elizabeta klausinėjo ir sužavėta klau- 
sėsi pasakojimų apie šalis, kuriose buvo Janas; per tą laiką jis 
nė karto neatsisakė atsakyti į jos pastabas ir nelaikė jų nerim- 
tomis. Torntonas kalbėjo su ja kaip lygus su lygia ir atrodė, kad 
jam teikė malonumo ginčytis su Elizabeta, kai mergina gynė 
savo požiūrį. Jie papusryčiavo ir vėl atsisėdo ant sofos, Eliza- 

beta žinojo, kad jai jau seniai laikas išeiti, bet labai nesinorėjo, 
jog pasibaigtų jų pasivogta diena. 

- Aš negaliu negalvoti, - prisipažino Elizabeta, kai Janas 
atsakydamas į jos klausimą, baigė pasakoti apie Indijos moteris, 
kurios užsidengia veidą ir plaukus viešose vietose, - kad labai 
neteisinga, jog aš esu moteris ir dėl to niekada negalėsiu patirti 
tokių nuotykių arba nors pamatyti kelias tokias šalis. Net jeigu 
aš ten ir nuvažiuočiau, mane įleistų tik į tas vietas, kurios yra 
taip civilizuotos, kaip ir Londonas! 

- Iš tiesų, atrodo, yra baisios teisių, suteikiamų skirtingoms 
lytims, nelygybės atvejis, - pritarė Janas. 
= - Vis dėlto kiekvienas privalo atlikti savo pareigą, - apsimes- 
tinai rimtai pareiškė ji, - ir, sakoma, tai teikia didelį pasitenkinimą. 

- Kokia gi jūsų... pareiga? - pasidomėjo Janas, vos pastebi- 
mai palaikydamas jos juokaujamą toną nekalta šypsena. 

- Tai paprasta. Moters pareiga būti žmona, visiškai prik- 
lausoma nuo vyro, O vyro pareiga - daryti viską, ką nori, kol jis 
pasiruošęs ginti savo šalį prireikus visą savo gyvenimą, nors, 
galimas dalykas, to ir neprireiks. Vyrai, - paaiškino ji, - išsiko- 
voja garbę, aukodamiesi kovos lauke, o tuo tarpu mes aukoja- 
mės ant santuokos altoriaus. 

Po šių žodžių Janas garsiai nusijuokė -ir Elizabeta jam 
atsakė šypsena, jausdama didžiulį pasitenkinimą. 

- Svarstymai rodo tai, kad mūsų auka yra daug didesnė ir 
garbingesnė. 

- Kaip? - paklausė jis vis dar juokdamasis. 

- Tai visiškai akivaizdu - kovos vyksta dienas, savaites, 
ilgiausiai mėnesius, 0 santuoka tęsiasi visą gyvenimą. Ir čia 
ateina į galvą dar kai kas, apie ką aš dažnai mąstau, - tęsė ji 
linksmai, duodama visišką laisvę savo slapčiausioms mintims. 

- Kas tai? - susidomėjo Janas šypsodamasis ir žiūrėdamas į 
ją taip, tarsi nepajėgtų atitraukti akių. 

- Kodėl, jūsų manymu, galiausiai mus vadina silpnąja lyti- 
mi? - Jų linksmi žvilgsniai susitiko ir dabar Elizabeta suprato, 

kokios ekstravagantiškos turėtų jam atrodyti kai kurios jos 
pareikštos mintys. - Dažniausiai manęs tai nestebina, - apgai- 
lestaudama tarė ji. - Jūs tikriausiai manote, kad aš labai blogai 
išauklėta. 

- Aš manau, - atžariai pasakė jis, - kad jūs nuostabi. 

Nuo šiurkštaus atvirumo, nuskambėjusio jo krūtininiame 
balse, jai užėmė kvapą. Elizabeta išsižiojo, kankinamai steng- 
damasi rasti kokį nors juokaujamą atsakymą, kuris atgaivintų 
laisvą draugiškumo dvasią, kuri dar prieš minutę buvo juos 
sujungusi, bet, užuot ką nors pasakiusi, tesugebėjo tik giliai 
atsidusti. 

- Ir, - tęsė jis tyliai, - aš manau, kad jūs tai žinote. 

Tai nebuvo panašu į kvailą flirtą, prie kurio ji buvo pripra- 
tusi Londono gerbėjų draugijoje, todėl ją ir baugino, kaip ir tų 
auksinių akių žvilgsnio geidulingumas. Instinktyviai prisispau- 
dusi prie sofos alkūnramsčio, Elizabeta tarė sau, kad ji perver- 
tina tai, kas gali būti tik tuščias meilikavimas. 

- Aš manau, - tik tiek įstengė ji pasakyti su pašaipėle, kuri 
įstrigo gerklėje, - kad jūs tikriausiai manote, jog visos jūsų 
damos „nuostabios“. 

- Kodėl jūs taip sakote? 

Elizabeta patraukė pečiais. 

- Sakykime, vakar vakare, per vakarienę... 

Kai jis suraukė kaktą, tarsi Elizabeta kalbėtų svetima 
kalba, ji kandžiai paklausė: 

- Jūs prisimenate ledi Harisą Diumont, mūsų šeimininkę, 
tą puikią brunetę, kurios kiekvieną žodį jūs vakar gaudėte per 
vakarienę? | 

Paniuręs Jano veidas nušvito. 

- Pavyduliaujate? 

Elizabeta užrietė dailų savo smakrą ir papurtė galvą. 

- Nė kiek nedaugiau negu jūs lordui Hauardui. 

Ji pajuto šiokį tokį pasitenkinimą, kad jo linksmumas 
dingo. 

š  - Tai tas, kuris, atrodo, negali nė žodžio ištarti, nepaėmęs 
fūsų už rankos? - pasidomėjo Janas švelniu kaip šilkas balsu. - 
Tai lordas Hauardas? Tiesą sakant, mano meile, aš per vaka- 
rienę beveik visą laiką praleidau spręsdamas, ar noriu jam 
nusukti nosį po dešine ar po kaire ausimi. 

Jai netikėtai išsprūdo maloniai skambantis juokas. 

- Jūs nieko panašaus negalvojote, - nusijuokė ji. - Be to, 
jeigu jūs nenorėjote dvikovos su lordu Everliu, kai jis pavadino 
jus sukčiumi, tai jau, žinoma, ncbūtumėte nuskriaudęs vargšo 
lordo Hauardo vien tik dėl to, kad jis lietė mano ranką. 

- Nebūčiau nuskriaudęs? - švelniai paklausė Janas. - Tai du 
visiškai skirtingi atvejai. 

Nebe pirmą kartą Elizabeta jautėsi nesugebanti jo supras- 
ti. Kiekvieną kartą, kai tik Janas nustodavo vaidinti linksmą 
galantišką kavalierių, jis tapdavo neaiškiu, paslaptingu nepa- 
Žįstamuoju. Nubraukdama nuo kaktos plaukus, ji žvilgtelėjo į 
langą. 

- Tikriausiai jau ketvirta valanda. Aš iš tiesų turiu eiti. - Ji 
atsistojo pasitaisyti sijonų. - Dėkoju jums už malonią dieną, 
nežinau, kodėl aš čia pasilikau. Aš neturėjau pasilikti, bet 
džiaugiuosi, kad pasilikau. 

Ji nebegalėjo rasti žodžių ir suklususi, baimindamasi žiū- 
rėjo, kaip jis atsistoja. 

- Argi jūs? - švelniai paklausė Janas. 

- Argi aš ką? 

- Nežinote, kodėl jūs iki šiol čia su manimi? 

- Aš net nežinau, kas jūs! - sušuko Elizabeta. - Žinau šalis, 
kuriose jūs buvote, bet nežinau jūsų šeimos, jūsų draugų. Žinau, 
kad jūs lošiate kortomis iš didelių pinigų, bet tam nepritariu... 

- Aš taip pat statau dideles sumas įsigydamas laivų ir kro- 
vinių, gal tai pagerins mano reputaciją jūsų akyse? 

- Dar aš žinau, - tęsė ji susikrimtusi, matydama, kaip šiltėja 
ir darosi geismingesnis Jano žvilgsnis, - aš puikiai žinau, kad 
jaučiuosi labai nejaukiai, kai jūs žiūrite į mane taip, kaip dabar. 

- Elizabeta, - tarė jis švelniu, bet ryžtingu balsu, - jūs čia dė 
to, kad mes jau beveik įsimylėję vienas kitą. 

- Ką? - pradėjo gaudyti kvapą Elizabeta. 

- Jeigu būtinai nori Žinoti, kas aš, tai į šį klausimą labai 
lengva atsakyti. - Jo ranka vos palietė jos išbalusį skruostą ir. 
nuslydusi žemyn apglčbė galvą. Jis meiliai paaiškino: - Aš esu 
vyras, už kurio tu ištekėsi. | 

- O, Viešpatie! 

- Aš manau, kad melstis jau per vėlu, - pajuokavo Janas 
kimiu balsu. 

- Jūs... jūs tikriausiai išsikraustėte iš proto! - tarė ji dreban- 
čiu balsu. 

- Aš irgi taip manau, - sukuždėjo Janas ir palenkęs galvą 
prispaudė lūpas prie jos kaktos, glausdamas prie krūtinės, lai- 
kydamas taip, tarsi žinotų, kad ji priešinsis, jeigu jis pabandys 
sau leisti ką nors daugiau. - Aš nebuvau jūsų numatęs, mis 
Kameron. 

- O, malonėkite, - bejėgiškai maldavo Elizabeta, - nesiel- 
kite taip su manimi. Aš nieko nesuprantu. Aš nežinau, ko jūs 
norite. 

- Aš noriu tavęs, - dviem pirštais suėmęs jos smakrą, Janas 
pakėlė merginos galvą ir, privertęs Žiūrėti tiesiai jam į akis, tyliai 
pridūrė: - Ir tu nori manęs. 

Visas Elizabetos kūnas ėmė drebėti, kai Jano lūpos priar- 
tėjo prie jos lūpų ir ji stengdamasi užbėgti už akių tam, ką jautė, 
esant neišvengiama, pamėgino jį įkalbėti: 

- Gerai išauklėta anglė, - pacitavo Elizabeta iš Liusindos 
paskaitos, - neturi stipresnio jausmo negu simpatija. Mes nejsi- 
mylime. 

Jo šiltos lūpos prisispaudė prie Elizabetos lūpų. 

- Aš - škotas, - kimiai sumurmėjo Janas. - Mes įsimylime. 

- Škotas? - ištarė Elizabeta, kai jis atsitraukė. 

Janas, pamatęs siaubą jos akyse, nusijuokė. 

- Aš pasakiau „škotas“, o ne „žmogžudys su kirviu". 


| 

Škotas, dar ir lošėjas. Heivenherstas bus išvaržytas, tarnai 
išvaryti ir visas pasaulis sugrius. 

- Aš negaliu, aš negaliu už jūsų ištekėti. 

- Ne, Elizabeta, - sušnibždėjo jis, o lūpos paliko karštą 
pėdsaką ant jos skruosto, tiesdamos kelią ausies link, - tu gali. 

Lūpos nuslydo ausimi, po to liežuvio galiuku jis palietė 
ausies spenelį ir ėmė atsargiai liesti kiekvieną įlinkį, lėtai tyri- 
nėdamas kiekvieną duobutę, ko! Elizabeta sudrebėjo nuo ją, 
kaip elektros srovė persmelkiančių bangų. Tuo momentu, kai 
Janas pajuto atsakomąjį virpulį, jo ranka išsitempė, prilaikyda- 
ma Elizabetą, o jo liežuvis per jėgą įlindo į ausį. Janas apglėbė 
merginą ir ėmė karštai bučiuoti jos kaklą, leisdamasis žemyn, 
peties link. Jo karštas kvėpavimas kedeno Elizabetos plaukus; 
kai lūpos vėl pakartojo savo jaudirfamąjį kelią jos ausies link, 
pasigirdo švelnus šnabždesys. 

- Nebijok, aš sustosiu, kai tik tu pasakysi. 

Atsidūrusi patikimama glėbyje, nuraminta pažado ir gun- 
doma lūpomis bei glamonėjančiomis rankomis, Elizabeta pri- 
pludo prie Jano, lėtai grimzdama į tamsią geismo bedugnę, kur 
is sąmoningai traukė juos abu. 

1 Janas staigiai lūpomis perbraukė per merginos skruostą, o 
kai lūpos palietė jos burnos kamputį, Elizabeta bejėgiškai pa- 
suko galvą taip, kad jis galėtų pabučiuoti. Dėl tokio mielo jos 
ūpų pasisiūlymo Janui išsprūdo pusiau dejonė, pusiau juokas 
ir jų lūpos susiliejo malšinamo alkio, kuris peraugo į karštą 
geismą, bučinyje. 

Netikėtai jis pakėlė Elizabetą, nuleido ant savo kelių, po 
to ant sofos ir pasilenkęs aistringai prisispaudė prie jos burnos. 
Jano liežuvis brūkštelėjo karštą liniją tarp jos lūpų, iš pradžių 
vis liesdamas ir maldaudamas jas prasiverti, po to priversdamas 
ai padaryti. Kai tik jos prasivėrė, Jano liežuvis įslinko į burną. 
Merginos kūnas konvulsiškai sudrebėjo nuo geidulingų pojū- 
šių, privertusių suvirpėti visus nervus, ir Elizabeta pasidavė 
audringam bučinio didingumui. Jos rankos neramiai glostė 

stiprius raumeningus vyro pečius ir rankas, o lūpos spaudėsi 
prie Jano lūpų vis stiprėjančioje ekstazėje. Taip mergina ir 
tenkino vyro aistros alkį, ir nesąmoningai stiprino jį. 

Kai pagaliau po amžinybės Janas atsitraukė nuo jos lūpų, 
jų kvėpavimas buvo sutrikęs, abu vos gaudė kvapą. Jausdamasi 
beveik pamesta, Elizabeta vargais negalais išsivadavo iš geismų 
rojaus, į kurį buvo įviliojęs Janas, ir prisivertė pakelti pasunkė- 
jusius vokus, kad galėtų pasižiūrėti į jį. Gulėdamas šalia mergi- 
nos ant sofos, Janas pasilenkė viršum jos: jo įdegęs, įtemptas 
veidas liepsnojo aistra, gintarinės akys degė. Pakėlęs ranką, jis 
švelniai nubraukė auksinę garbaną nuo jos skruosto ir pabandė 
nusišypsoti, bet kvėpavo taip pat trūkčiojamai, kaip ir Elizabe- 
ta. Nesuprasdama, kiek pastangų padėjo Janas, kad valdytų 
savo aistrą, Elizabeta nukreipė žvilgsnį į puikias jo burnos 
linijas ir pamatė, jog jam užėmė kvapą. 

- Nereikia, - perspėjo vyras kimiu, švelniu balsu, - žiūrėti į 
mano lūpas, jeigu nenori vėl jų pajusti. 

Būdama per daug naivi, kad galėtų paslėpti savo jausmus, 
Elizabeta pakėlė į jį žalias akis, o jų gelmėje švytėjo bučinio 
troškimas. Janas atsiduso norėdamas nusiraminti ir pasidavė 
gundymui, švelniai paprašęs Elizabetos parodyti, ko ji nori. 

- Apkabink mano kaklą, - meiliai sukuždėjo jis. 

Ilgi pirštai susinėrė Jano viršugalvyje, jis savo lūpas prikišo 
prie jos lūpų taip arti, kad jų kvėpavimas susiliejo. Pagaliau 
susipratusi Elizabeta stipriau prispaudė jo galvą. Nors ji buvo 
tam pasiruošusi, Janui buvo pašėlęs, neapsakomas malonumas 
vėl pajusti pravertas lūpas. Dabar jau Elizabeta liežuviu palietė 
jo lūpas, o kai Janas staiga sudrebėjo, instinktas merginai pa- 
kuždėjo, jog daro tai, ką reikia. 

Tą patį suvokė ir Janas, todėl atsitraukė nuo jos lūpų. 

- Taip nedaryk, Elizabeta, - perspėjo jis. 

Užuot atsakiusi, ji dar stipriau prispaudė Jano galvą ir tuo 
pat metu pasisuko jo rankose. Vyro lūpos stipriai prisispaudė 
prie jos lūpų, bet, užuot pasipriešinęs, Elizabetos kūnas išsilen- 

kė pasitikti jo kūno ir mergina įtraukė Jano liežuvį. Elizabeta 
jautė, kaip plakė prie jos krūtinės prispausta vyro širdis, kaip 
jis nesuvaldomai aistringai bučiavo ją. Jano liežuvis pynėsi su 
jos liežuviu, gramzdinamas ir vėl traukiamas kažkokiu, pašėlu- 
siai jaudinamu, draudžiamu ritmu, nuo kurio kraujas tvinksėjo 
Elizabetos smilkiniuose. Jano ranka nuslydo į viršų merginos 
krūtinės link, valdingai apglėbė ją ir sukrėsta Elizabeta protes- 
tuodama pašoko. 

- Nereikia, -sušnibždėjo ji. - Viešpatie, nereikia, ne dabar... 

Nustėrusi, nustebinta įsakomo balso, Elizabeta pažvelgė į 
Jano veidą. Kai vyras pakėlė galvą, jo akys neramiai slydinėjo 
Elizabetos suknelės liemeniu. Po ištartų žodžių Jano ranka 
tarsi sustingo ir apsvaigusi Elizabeta vis dėlto suprato, kad jis 
laikosi pažado sustoti, kai tik ji paprašys. Nepajėgdama nei 
drausti, nei leisti, ji pažvelgė į sustingusius stiprius pirštus, 
tamsius ant jos baltos palaidinukės, po to į jo akis. Jų gelmėje 
liepsnojo ugnis ir be garso suvaitojusi Elizabeta apglėbė Jano 
kaklą, prisispaudė prie jo. 

Tai buvo viskas, ko reikėjo Janui. Pirštais glostydamas 
Elizabetos krūtinę, Janas neatitraukė nuo jos akių: stebėjo, 
kaip jos gražiame veide iš pradžių atsispindėjo baimė, po to 
pasitenkinimas. Iki šiol krūtys, Elizabetos supratimu, buvo 
tokios pat kūno dalys kaip ir kojos - ir vienos, ir kitos turėjo 
savo paskirtį: kojos buvo skirtos vaikščiojimui, o krūtys priva- 
lėjo būti pakeltos ir užpildyti suknelės liemenį. Elizabeta ne- 
numatė, kad jos gali suteikti tokių pojūčių, kad jas galima 
bučiuoti iki sąmonės netekimo. Mergina gulėjo nejudėdama, 
Kai Jano pirštai atsegė jos palaidinę, nusmaukė marškinius, 
apnuogindami krūtis karštam žvilgsniui. Ji instinktyviai norėjo 
užsidengti, bet jis skubiai nuleido galvą, atitraukdamas dėmesį 
patikima priemone - apiberdamas jos ranką bučiniais, po to 
įčiulpė į burną piršto galiuką. Pritrenkta Elizabeta nustėro ir 
ištraukė pirštą, bet Jano lūpos susirado jos krūtį ir įčiulpė 
spenelį. Merginą nutvilkė ūmus malonumas ir ji suvaitojo; jos 

pirštai slystelėjo minkštais tamsiais plaukais vyro pakaušyje, 
širdis pašėlusiai plakė įspėdama, kad laikas sustoti. 

Janas prisispaudė prie kitos krūties, lūpomis suspaudė 
stangrų spenelį. Elizabetos kūnas išsilenkė, o rankos stipriau 
apkabino jo kaklą. Netikėtai jis pasikeitė, žvilgsniu glostydamas 
jos pritvinkusias krūtis, po to įveikė spazmą gerklėje ir ilgai, 
kankinamai įkvėpė į krūtinę oro. 

- Elizabeta, mums reikia sustoti. 

Sutrikę merginos jausmai pradėjo grįžti į realybę, iš pradžių 
lėtai, po to skausmingai ir sunkiai. Aistra užleido savo vietą gėdai, 
kai ji suvokė, jog guli vyro glėbyje, jos kūnas nuogas ir prieinamas 
jo Žvilgsniui ir prisilietimui. Užsimerkusi Elizabeta sutramdė be- 
siveržiančias ašaras ir išsitiesdama nustūmė Jano ranką. 

- Leiskite man atsistoti, - sušnibždėjo ji trūkčiojamai, gau- 
dydama kvapą iš pasibjaurėjimo savimi. 

Per Elizabetos odą nuėjo šiurpuliai, kai Janas pradėjo 
užseginėti jos palaidinę; norėdamas tai padaryti, jis paleido 
merginą iš savo glėbio, o ji sverdinėdama atsistojo. 

Atgręžusi Janui nugarą, Elizabeta drebančiomis rankomis 
užsisegiojo palaidinę ir pasičiupo nuo kabyklos prie židinio 
kabėjusį žaketą. Janas ėjo taip tyliai, kad Elizabeta nežinojo, 
kur jis yra, kol nepadėjo rankų ant jos susigūžusių pečių. 

- Nebijok to, kas įvyko tarp mūsų. Aš sugebėsiu tavimi 
pasirūpinti. | 

Sutrikimas bei skausmas, kuriuos patyrė Elizabeta, išsiliejo 
audringu įniršiu su ašaromis ir tą įniršį ji nuo savęs nukreipė į 
Janą. Ištrūkusi iš vyro rankų, ji staiga atsigręžė. 

- Pasirūpinti manimi? - sušuko Elizabeta. - Kaip pasirūpin- 
ti? Aš sėdėsiu lūšnoje Škotijoje, kol jūs vaidinsite anglų džen- 
telmeną taip, kad galėtumėte viską pralošti... 

- Jeigu seksis taip, kaip aš manau, - nutraukė Janas vargais 
negalais išlikdamas ramus, - tai per metus, ilgiausiai - per dvejus 
tapsiu vienu iš turtingiausių Anglijos žmonių. Jeigu ir ne, tu vis 
tiek būsi gerai aprūpinta. 

Elizabeta pasičiupo skrybėlę ir pasitraukė atbula, baimin- 
damasi iš dalies jo, iš dalies savo silpnumo. 

- Tai beprotybė. Gryna beprotybė, - nusigręžusi ji pasuko 
prie durų. 

- Aš Žinau, - tarė jis švelniai. Elizabeta paėmė už durų 
rankenos ir staigiai atidarė jas. Už Elizabetos nugaros pasigirdo 
Jano balsas, privertęs ją sustoti. - Jeigu tu apsigalvosi po to, kai 
mes rytą išvyksime, mane rasi Hamondų miesto namuose Aukš- 
tutinėje Bruko gatvėje iki trečiadienio. Po to aš ketinu išvykti 
į Indiją ir negrįšiu iki rudens. 

- Aš... Aš tikiuosi, kad jūsų kelionė nebus pavojinga, - 
pralemeno ji per daug susijaudinusi, kad nustebtų dėl aštraus 
netekties skausmo, kurį pajuto suvokusi, jog jis išvyksta. 

- Jeigu tu laiku apsigalvosi, - paerzino Janas, - aš pasiimsiu 
tave kartu. 

Elizabeta jojo apimta siaubo nuo to netvirto patikinimo, 
kurį ji išgirdo lipšniame Jano balse. Šuoliuodama per tirštą rūką 
pro šlapias šakas, ji nebebuvo nuovoki, pasitikinti savimi jauna 
ledi, oišgąsdinta, pasimetusi mergaitė, turinti begalinę daugybę 
parcigų ir išauklėta taip, kad pašėlęs potraukis, kurį ji jautė 
Janui Torntonui, buvo nepadorus ir nedovanotinas. 

Arklidėje Elizabeta nulipo nuo kumelės ir iš siaubo apmi- 
rusia širdimi pamatė, kad kompanija jau grįžusi iš išvykos į 
kaimą. Ji nieko geresnio negalėjo sugalvoti, tik nusiųsti Rober- 
tui raštelį ir paprašyti ją paimti ne rytoj rytą, o šiandien vakare. 


Kol Berta pakavo daiktus, Elizabeta vakarieniavo savo 
kambaryje ir stengėsi nepriciti prie miegamojo lango, kuris 
buvo į sodą. Ji tik du kartus žvilgtelėjo pro langą ir abu kartus 
matė Janą. Pirmą kartą jis stovėjo vienas terasoje su cigaru 
dantyse ir žiūrėjo į pievelę. Tai, kad Janas buvo vienas, jai 
suskaudo širdį. Kitą kartą jis buvo apsuptas moterų, kurių čia 
nesimatė vakar. Elizabetos spėjimu, tai buvo naujos viešnios ir 
atrodė, jog visos penkios Janą laikė nepaprastu. Elizabeta sakė 

sau, kad tai neturi reikšmės, kad jai tai negali turėti reikšmės. 
Ji turėjo pareigų Robertui bei Heivenherstui ir tai buvo svar- 
biausia. Kitaip negu tikriausiai galvojo Janas, ji negalėjo savo 
ateities susieti su nerūpestingo lošėjo ateitimi, net jeigu jis, 
matyt, yra gražiausias škotas... ir meiliausias... 

Elizabeta užsimerkė, stengdamasi nuvyti šias mintis. Buvo 
labai kvaila taip galvoti apie Janą. Kvaila ir pavojinga, nes 
Valerija ir kai kurie kiti svečiai, atrodo, įtarė, kur ji buvo visą 
dieną ir su kuo. Apglėbusi rankomis pečius, Elizabeta drebėjo 
prisiminusi, kaip dėl jos pačios kaltės buvo gudriai įviliota į 
spąstus, kai tik įėjo į namą grįžusi po išvykos. 

- Dieve mano, tu permirkusi, - užjaučiamai šūktelėjo Va- 
lerija. - Arklidėje kalbama, kad tavęs nebuvo visą dieną. Nesa- 
kyk, kad pasiklydai ir visą tą laiką buvai lauke lietui lyjant! 

- Ne, aš...aš pamačiau miške namelį ir palaukiau, kol po 
kurio laiko nustojo smarkiai lyti. - Tai, atrodė, buvo protingiau- 
sias atsakymas, nes Jano arklio nesimatė, o jos kumelė buvo 
aiškiai matyti, jeigu kas būtų norėjęs pasižiūrėti. 

- Kada tu ten buvai? 

- Manau, kad apie pirmą valandą. 

- Ar tu per išvyką atsitiktinai nesutikai Jano Torntono? - 
pasiteiravo Valerija nedraugiškai šypsodamasi ir, atrodė, visa 
svetainė nutilo ir atsigręžė į jas. - Girininkas sakė matęs aukštą 
juodaplaukį vyrą, kuris atjojęs ant didelio bėro eržilo ir įėjęs į 
namelį. Jis pamanęs, kad tai yra svečias, ir todėl nepakalbinęs. 

- Aš...aš jo nemačiau, - pasakė Elizabeta. - Buvo didelis 
rūkas, aš tikiuosi, kad jam nieko blogo neatsitiko. 

- Mes nežinome. Jis dar negrįžo. Tačiau Harisa nerimauja, 
- tęsė Valerija, įdėmiai stebėdama Elizabetą. - Aš jai sakiau, 
kad nereikia rūpintis. Indų plovėjos jam davė pusryčių dviem 
žmonėms. 

Pasitraukusi į šalį, kad praleistų svečių porą, Elizabeta 
Valerijai paaiškino, kad nusprendė išvykti šiandien vakare, o 
ne rytoj rytą, ir nesuteikusi draugei galimybės išklausinėti tokio 

sprendimo priežasčių, skubiai išėjo persirengti sausais drabu- 
žiais. 

Berta, vos tik pažvelgusi į išbalusį šeimininkės veidą, iš karto 
atspėjo, jog atsitiko kažkas baisaus, ypač kai ji pareikalavo iškvies- 
ti Robertą, kad šis pasiimtų jas įnamus šiandieną vakare. Kol buvo 
išsiųstas raštelis Robcrtui, Bertai pavyko sužinoti didelę tos die- 
nos istorijos dalį ir Elizabetai teko visą likusį vakaro laiką paskirti 
mėginimui nuraminti savo kambarinę. 

SEPTINTAS SKYRIUS 

- Jums nė trupučio nepadės vaikščiojimas iš kampo į 
kampą, net jeigu ir pramintumėte taką ant kilimo, - pasakė 
Berta. - Mums abiem klius nuo mis Trokmorton-Džons, kai ji 
išgirs, kokių kvailysčių prikrėtėte. 

- Ji nieko neišgirs. 

Elizabetos žodžiuose skambėjo daugiau ryžto negu įsitiki- 
nimo ir ji susmuko į krėslą, nervingai gnaibydama šviesiai žalią 
kelioninę suknelę. Jos skrybėlė ir pirštinės gulėjo ant lovos šalia 
sukrautų lagaminų, paruoštų nešti žemyn, kai atvyks Robertas. 
Nors Elizabeta ir laukė jo, bet beldimas į duris privertė ją 
virptelėti. Kai ji atidarė duris, tai liokajus, užuot pasakęs, kad 
atvažiavo brolis, padavė jai raštelį. 

Drėgnais nuo šalto prakaito pirštais ji paėmė raštelį mels- 
damasi, kad tai nebūtų pranešimas iš Londono, jog negalėjo 
rasti Roberto ir pranešti jam apie jų norą išvykti šį vakarą. Kurį 
laiką ji prisimerkusi, visiškai pasimetusi Žiūrėjo į greitosiomis 
iškeverzotus, sunkiai įskaitomus raštelio žodžius: 

„Ateikite į oranžeriją - reikia pasikalbėti." 

Liokajus jau leidosi laiptais į vestibiulį ir Elizabeta šūkte- 
lėjo jam įkandin. 

- Kas tau davė tą raštelį? 

- Mis Valerija, miledi. 

Palengvėjimą, kad raštelis buvo ne Jano, iš karto pakeitė 
kaltės ir baimės jausmą, jog Valerija kažkokiu būdu dar ką nors 
sužinojo apie Elizabetos dingimą šiandieną. 

- Valerija tuojau pat nori su manimi susitikti oranžerijoje, 
- pasakė ji Bertai. 

Berta išbalo. 

- Ar ji žino, kas įvyko? Dėl to ir nori jus pamatyti? Man 
nedera tai sakyti, bet ta mergina man nepatinka. Jos akys - 
piktos. 

Anksčiau Elizabeta niekada nebuvo susidūrusi su intrigo- 
mis arba apgaule, todėl visa, kas vyko, atrodė nepakeliamai 
painu ir dvelkė nedraugiškumu. Neatsakiusi į Bertos pastabą 
apie draugę, ji pasižiūrėjo į laikrodį ir pamatė, kad buvo dar tik 
šešta valanda. 

- Robertas čia negali atvykti anksčiau negu po valandos. 
Per tą laiką aš nueisiu ir išsiaiškinsiu, kodėl Valerija nori mane 
pamatyti. 
svečius, stovinčius terasoje arba vaikštinėjančius sode. Elizabe- 
ta mažiausiai norėjo, kad Janas pamatytų ją, įeinančią į oran- 
žeriją, ir eitų iš paskos. Tokia galimybė atrodė mažai tikėtina, 
bet vis dėlto nereikėjo rizikuoti. Ji beveik neteko jėgų nuo 
palengvėjimo, kai pamatė aukštą Jano figūrą apačioje, teraso- 
je. Dviejų žibintų ryškiai apšviestas, Janas stovjo su trimis 
moterimis, kurios su juo koketavo, o liokajus vaikštinėjo apie 
juos nekantraukdamas, kada jį pakeis. Elizabeta pamatė, kaip 
Janas pasižiūrėjo į liokajų ir šis kažką, tikriausiai kokį nors 
gėrimą, jam perdavė. Nekreipdama dėmesio į jaudulį, kuris 
apėmė ją, žiūrinčią žemyn į tamsią Jano galvą, Elizabeta nusi- 
gręžė nuo lango. Labiau linkusi neiti iš namo pro užpakalines 
duris, vedančias į terasą, kur stovėjo Janas, mergina išėjo pro 
šonines duris ir pasuko ten, kur nebuvo degančių žibintų. 

- Valerija? - tyliai pašaukė ji, dairydamasi į šalis. 

Mėnulio šviesa liejosi pro stiklines stogo plokštes; kai 
nickas neatsiliepė, Elizabeta įėjo į vidų ir apsidairė. Visur - ant 
stalų ir suolelių - tvarkingomis eilėmis stovėjo vazonėliai su 
žydinčiomis gėlėmis. Gležnos gėlės puošė lentynas, esančias 

žemiau stalų; ant jų nekrito saulės spinduliai, kurie dieną sklido 
pro stiklines lubas. Stengdamasi nusiraminti, Elizabeta vaikš- 
čiojo tarpais tarp suolų ir apžiūrinėjo gėles. 

Elizabeta pastebėjo, kad oranžerija buvo didesnė negu 
Heivenherste: jos dalis, matyt, buvo naudojama kaip tam tikras 
soliarumas, nes čia kubilėliuose augo medžiai ir šalia stovėjo 
įmantriai papuošti akmeniniai suolai su ant jų padėtomis ryš- 
kiomis pagalvėlėmis. 

Mergina, eidama tarpu tarp suolų, nepastebėjo tamsaus 
šešėlio, atsiradusio tarpuduryje ir tyliai slenkančio paskui ją. 
Sunėrusi rankas už nugaros, ji pasilenkė pakvėpinti gardenijos. 

- Elizabeta, - šaltai tarė Janas. 

Ji staigiai atsisuko, širdis ėmė smarkiai plakti, ranka pakilo 
prie burnos, keliai šiek tiek sudrebėjo. 

- Kas atsitiko? - paklausė jis. 

- Jūs... jūs mane išgąsdinote, - atsakė ji. Kai Janas priėjo, 
jo veidas buvo keistai abejingas. - Aš nesitikėjau, kad jūs čia 
ateisite, - jaudindamasi pridūrė Elizabeta. 

- Iš tikrųjų? - šyptelėjo jis. - Ko gi jūs laukėte po to raštelio 
- Velso princo?“ R 

Raštelis! Nuostabu, bet pirmoji mintis, dingtelėjusi Eliza- 
betai į galvą, po to, kai ji suprato, jog raštelis ne Valerijos, o 
Jano buvo tokia: jo, išsilavinusio žmogaus, rašysena buvo pa- 
naši į mažaraščio. Antroji mintis: Janas dėl kažko ant jos pyksta. 
Jis,matyt, greitai paaiškins priežastį. 

- Galbūt tu man pasakysi, kaip per visą kartu praleistą 
dieną neradai laiko priminti, kad esi ledi Elizabeta? 

Elizabeta šiek tiek nuogąstaudama padelsė, kad jis pajaus- 
tų, jeigu nežino, jog ji - grafaitė Heivenherst, o ne kokio nors 
nežymaus dvarininko ar riterio vyresnioji duktė. 

- Na, pasakyk, mylimoji. Aš klausau. 

Elizabeta atsitraukė per žingsnį. 


* Velso princas - Anglijos sosto įpėdinių titulas. - Vert. pastaba. 

- Argi tu nenori kalbėti, - kandžiai tarė jis, mėgindamas 
paimti ją už pečių, - tai viskas, ko tu norėjai iš manęs? 

- Ne! - skubiai atsakė ji, atsitraukdama nuo Jano. - Aš 
geriau pakalbėsiu. 

Janas prisiartino prie Elizabetos, bet ji atsitraukė dar per 
žingsnį ir šūktelėjo: 

- Aš noriu pasakyti, kad yra daugybė temų pokalbiui, tiesa? 

- Argi? - paklausė Janas vėl eidamas į priekį. 

- Taip, - susijaudinusi atsakė Elizabeta ir dar du žingsnius 
žengė atgal. Pasigavusi pirmą dingtelėjusią į galvą temą, ji 
parodė į šalia stovintį hiacintais nukrautą stalą ir sušuko: - Argi 
ne gražumėlis šitie hiacintai? 

- Gražu, - pritarė jis, nepažvelgęs į hiacintus ir ištiesė 
rankas prie jos pačių, norėdamas pritraukti merginą prie savęs. 

Elizabeta atšoko atgal taip greitai, kad jo pirštai tik nuslydo 
plonu suknelės audiniu. 

- Hiacintai, - beviltiškai atkakliai plepėjo Elizabeta, kai 
Janas pradėjo žingsnis po Žingsnio sekti paskui ją šalia stalų su 
lelijų vazonėliais, - yra hiacintų šeimos dalis, nors čia auginama 
jų atmaina priklauso... 

- Elizabeta, - švelniai nutraukė Janas, - manęs nedomina 
gėlės. 

Janas vėl ištiesė į Elizabetą rankas ir mergina, stengdamasi 
kaip nors išvengti jo glėbio, pačiupo vazoną su hiacintu ir įdavė 
į ištiestas rankas. 

- Yra mitas apie hiacintų kilmę, kuris galbūt jus labiau 
sudomins negu gėlė, - karštai tęsė ji ir Jano veide pasirodė 
neapsakomas nuostabos, linksmumo ir susidomėjimo deri- 
nys. - Mat hiacintas iš tiesų pavadintas gražaus Spartos jau- 
nuolio Hiacinto, kurį mylėjo Apolonas ir vakarų vėjo dievas 
Zefyras, vardu. Kartą Zefyras mokė Hiacintą mėtyti diską ir 
netyčia užmušė jį. Sakoma, kad Hiacinto kraujas virto gėle, 
ant kurios visų žiedlapių parašyta po graikišką šūksnį, reiš- 
kiantį liūdesį. 

Jos balsas suvirpėjo, kai Janas reikšmingai padėjo ant stalo 
vazoną su hiacintu. 

- Iš... iš tiesų gėlė, kuri išaugo, turėjo būti irisas arba 
pentinius, bet ji gavo tokį vardą. 

- Žavinga. - Jo nenuspėjamos akys neatsitraukė nuo jos akių. 

Elizabeta žinojo, kad Janas turėjo omenyje ją, o ne hiacin- 
to istoriją; nors ji įsakė sau atsitraukti nuo Jano, kojos atsisakė 
judėti iš vietos. 

- Tobulai žavu, - vėl sužnibždėjo Janas ir Elizabeta žiūrėjo, 
kaip jis lėtai ištiesė rankas į merginą ir švelniai uždėjo ant jos 
pečių, meiliai glostydamas juos. 

- Vakar vakare tu buvai pasirengusi kovoti su visu būriu 
vyrų dėl to, kad jie išdrįso pamanyti, jog aš sukčiauju, o dabar 
tu bijai. Tai tu manęs bijai, mylimoji? Ar ko nors kito? 

Jano skardaus baritono švelnumas sujaudino Elizabetą 
taip, kaip ir prisilietusios lūpos. 

- Aš bijau to, ką jūs mane priverčiate jausti, - nusiminusi 
prisipažino ji, mėgindama susivaldyti ir geriau orientuotis pa- 
dėtyje. - Aš suprantu, kad tai vien tik savaitgalio flirtas... 

- Melagė, - pajuokavo Janas ir skubiai, saldžiai pabučiavo 
į lūpas. Nuo trumpo jų prisilietimo Elizabetai apsisuko galva, 
bet kai tik Janas atsitraukė nuo jos, mergina skubiai išsigandusi 
prašneko. 

- Ačiū jums, - visai kas kita jai kvailai išsprūdo... - H... 
hiacintas nėra vienintelė gėlė, turinti įdomią istoriją. Dar yra 
lelijos, kurios priklauso... 

Gražiame Jano veide lėtai pasirodė viliojanti šypsena ir 
Elizabeta iš siaubo dėl savo bejėgiškumo negalėjo atitraukti 
akių nuo lūpų. Kai Janas palenkė galvą, mergina nepajėgė 
sustabdyti būsimo malonumo virpulio. Elizabetos protas per- 
spėjo, kad ji pamišo, bet širdis žinojo teisybę: tai buvo atsisvei- 
kinimas, kurio suvokimas privertė Elizabetą pasistiebti ant 
pirštų galiukų ir atsakyti į vyro bučinį su geidulio sužadintu 
bejėgiškumo ir pasimetimo jausmu. 

Mėgavimasis, su kuriuo ji pasidavė, ir rankų judesiai - viena 
nuslinko vyro krūtine ir prisispaudė prie jo širdies, o kita 
apkabino kaklą - bet kuriam vyrui sudarytų įspūdį, kad taip 
elgiasi arba įsimylėjusi moteris, arba patyrusi koketė. Naivi, 
nepatyrusi ir labai jauna Elizabeta elgėsi visiškai instinktyviai 
ir nesuvokė, kad visa tai, ką ji daro, įtikina Janą, jog ji yra 
įsimylėjusi. 

Tačiau Elizabeta nebuvo visko užmiršusi: ji turėjo galvoje 
ir savo elgesio padarinius, ir tai, kad atvyks Robertas. Nelaimė, 
Elizabeta niekaip negalėjo numatyti, jog jis į čia išvyko dar 
negavęs jos raštelio. 

- Prašom paklausyti manęs, - sutrikusi sušnibždėjo ji, - 
mano brolis atvažiuoja manęs parsivežti. 

- Tada aš pasikalbėsiu su juo. Jūsų tėvas gali šiek tick 
priaštarauti net ir tuo atveju, kai supras, jog aš galiu pasirūpinti 
tavo ateitimi... 

- Mano ateitimi! - nutraukė jį Elizabeta natūraliai pasibai- 
sėjusi, kad jis, lošėjas, toks pat kaip ir jos tėvas, imasi tokių 
pareigų. Ji įsivaizdavo Heivenhersto kambarius be visų brangių 
daiktų, beveik plikomis sienomis, jai atsidavusius tarnus ir ja 
pasitikinčius protėvius. Tuo momentu Elizabeta galėjo pasaky- 
ti bet ką, kad tik priverstų Janą palikti ją ramybėje, kol ji dar 
nevisiškai prarado savikontrolę ir nepasidavė beprotiškam, ne- 
dorovingam silpnumui, kurį, atrodo, jis sukeldavo. Ji atsitraukė 
nuo Jano glėbio, mėgindama savo drebantį balsą priversti 
skambėti šaltai ir pašaipiai: | 

- Kuo jūs mane aprūpinsite, sere? Man pažadėsite vos 
telpantį delne rubiną, kokį žadėjo vikontas Mondeveilis? Sa- 
balų kailių pečiams apsidengti ir audinių kailių vietoj kilimų, 
kaip žadėjo lordas Siberis. 

- Jūs viso to norite? 

- Žinoma, - atrėžė ji apsimestinai linksmai, mėgindama 
sutramdyti raudą. - Argi ne to nori visos moterys ir argi ne tai 
žada visi džentelmenai. 

Jo veidas sustingo tarsi abejinga kaukė, bet akys kaip 
durklai buvo įsmeigtos į jos akis, ieškodamas jose atsakymo - 
atrodo, kad jis atsisako patikėti, jog brangenybės ir kailiai jai 
daug svarbesni už jausmus. 

- O, prašom paleisti mane, - šūktelėjo Elizabeta prislopi- 
nusi raudą, stumdama jo krūtinę. 

Jie buvo taip užsiėmę, kad nė vienas nepastebėjo žmogaus, 
skubiai einančio tarpu tarp suolų. 

- Tu, nelaimingas išsigimėli! - sugriaudėjo Robertas. - Tu 
girdėjai, ką ji pasakė! Nuimk savo nešvarias rankas nuo mano 
sesers! 

Janas, gindamas Elizabetą stipriau prispaudė merginą, bet 
ji ištrūko iš jo rankų ir pribėgo prie Roberto; jos veidu riedėjo 
ašaros. 

- Robertai, išklausyk mane. Tai ne tas, ką tu manai... - 
Robertas padėjo ranką ant jos peties ir Elizabeta pabandė 
paaiškinti. - Tai misteris Janas Torntonas, - pradėjo ji, - ir... 

- Nepaisant to, kaip tai atrodo, - nepaprastai ramiai nutrau- 
kė Janas, - mano ketinimai dėl mis Kameron yra visiškai kilnūs. 

- Tu, pernelyg pasitikintis savimi šunsnuki, - pasipiktino 
Robertas. Jo balsas drebėjo iš įniršio ir paniekos. - Mano sesuo, 
grafaitė Kameron, ne tokiems, kaip tu! Man nereikia prisista- 
tymo. Aš viską Žinau apie tave. O dėl tavo ketinimų, arba man 
reikėtų sakyti pretenzijų, aš neleisiu jai tekėti už tokio niekšo 
kaip tu, net jeigu ji dar ir nebūtų sužadėta. 

Po tų žodžių Jano žvilgsnis nukrypo į Elizabetą. Jis pamatė 
tiesą jos kaltame veide ir mergina beveik suriko nuo ciniškos 
paniekos, blykstelėjusios jo akyse. 

- Tu sukompromitavai mano seserį, tu, nesantuokinis 
parše, atsakysi už tai! 

Nukreipęs žvilgsnį nuo Elizabetos, Janas pasižiūrjo į Ro- 
bertą, dabar jo suakmenėjęs veidas buvo visiškai abejingas. Jis 
tarė beveik mandagiai: 

- Žinoma. 

Po to pasisuko, tarsi ketindamas išeiti. 

- Ne! - klaikiai suriko Elizabeta, griebdama už rankos 
Robertą; antrą kartą per dvidešimt keturias valandas atsitiko 
taip, kad ji pamėgino sukliudyti kam nors pralieti Jano Torn- 
tono kraują. - Aš to neleisiu, Robertai, girdi? Jis ne dėl visko... 

- Tai ne tavo reikalas, Elizabeta, - atkirto Robertas, per 
daug įniršęs, kad ją išgirstų. Ištraukęs savo ranką jis tęsė: - Berta 
jau karietoje prie įvažiavimo. Apeik namą iš tolimesnės pusės 
ir sėskis į ją. Su tuo vyru, - tarė jis su kandžiu sarkazmu, - man 
reikia kai ką apsvarstyti. 

- Tu negali taip pasielgti, - vėl pabandė įsikišti Elizabeta, 
bet siaubingas Jano Torntono tonas privertė ją nustėrti: 

- Dinkite iš čia! - iškošė jis pro dantis; jeigu Roberto 
įsakymo Elizabeta galėjo ir neklausyti, tai Janas Torntonas 
privertė ją sudrebėti. Elizabetos krūtinę suspaudė iš išgąsčio, ji 
žiūrėjo į sustingusį Jano veidą, kur judėjo skruostikauliai, poto 
pažvelgė į Robertą. Abejodama, ar jos dalyvavimas pablogins 
padėtį, ar užkirs kelią nelaimei, ji vėl kreipėsi į Robertą: 

- Prašom man pažadėti, kad nieko nedarysi iki rytojaus, kai 
mes turėsime laiko pamąstyti ir pasikalbėti. 

Elizabeta žiūrėjo, kaip jis dėjo milžiniškas pastangas, kad 
jos dar labiau neišgąsdintų, ir sutiko su jos prašymu. 

- Puiku, - atžariai tarė jis. - aš užtruksiu tik minutę. Tu 
dabar eik prie mano karietos, kol minia, žiūrinti į šią sceną 
lauke, nesiryžta įeiti čia, kur ne tik viskas matyti, bet ir girdėti. 

Išėjusi iš oranžerijos ir pamačiusi, kiek daug žmonių iš 
pokylių salės buvo susirinkę sode, Elizabeta pasijuto blogai. 
Ten buvo Penelopė, Džordžina ir kitos, jų veidai atrodė įvairiai: 
vyresnio amžiaus žmonių - švytėjo nuo linksmo smalsumo, o 
jaunesnių - buvo šalti, smerkiantys. 

- Reikalai sutvarkyti, - tarė jis, bet daugiau nepasakė nieko, 
nors Elizabeta ir maldavo jį. 

Jausdamasi bejėgė ir nelaiminga, Elizabeta atsilošė į sėdy- 
nės atramą ir klausėsi Bertos, kuri šnirpštė jausdama tuos 

kaltinimus, kuriais, be abejonės, ją apibers Liusinda Trokmor- 
ton-Džons. 

- Mano raštelis negalėjo tavęs pasiekti greičiau negu per 
dvi valandas, - po kelių minučių sušnibždėjo Elizabeta. - Kaip 
tu taip greitai čia atvažiavai? 

- Aš negavau tavo raštelio, - šaltai atsakė Robertas, - 
šiandieną Liusinda pasijuto pakankamai gerai, kad galėtų 
trumpam nulipti žemyn. Kai aš jai pasakiau, kur tu išvažiavai 
savaitgaliui, ji papasakojo kai ką pribloškiančio apie tai, kokie 
pasilinksminimai būna tavo draugės Harisos užmiesčio vaka- 
ruose. Aš išvažiavau prieš tris valandas, kad kuo anksčiau 
parsivežčiau tave su Berta. Gaila, kad atvažiavau per vėlai. 

- Viskas nėra taip blogai, kaip tu manai, - neryžtingai 
pamelavo Elizabeta. 

- Mes apie tai pasikalbėsime rytoj! - atkirto Robertas ir ji 
su palengvėjimu atsiduso manydama, kad jis nesirengia ko nors 
daryti, bent iki rytdienos. 

- Elizabeta, kaip tu galėjai būti tokia kvaila. Net ir tu 
privalėjai suprasti, kad šis vyras - tikras niekšas. Jis netinka... - 
Robertas nutilo ir giliai atsiduso, stengdamasis sutramdyti 
pyktį. Vėl prabilęs, jis jau geriau tvardėsi. - Žala, kokia ji 
bebūtų, jau padaryta. Dėl to aš privalau kaltinti save, nes tu per 
daug jauna ir nepatyrusi, kad kur nors galėtum važiuoti be 
Liusindos, kuri gali tave apsaugoti nuo bėdos. Aš tik meldžiu 
Dievą, kad tavo būsimasis vyras į tai pasižiūrėtų kaip reikiant 
supratingai. 

Mergina pirmą kartą pastebėjo, kad Robertas per vakarą 
jau antrą kartą kalba apie sužadėtuves, tarsi jos jau būtų įvyku- 
siOS. 

- Kadangi sužadėtuvės dar neįvykusios ir nepaskelbtos, aš 
nežinau, kodėl mano elgesys gali turėti įtakos vikontui Mon- 
deveiliui, - tarė ji daugiau viltingai, o ne įtikinamai. - Jeigu bus 
nedidelis skandalas, jis gali pageidauti kuriam laikui atidėti jų 
paskelbimą. Robertai, aš nemanau, kad jis bus taip sunerimęs. 

- Šiandieną mes pasirašėme kontraktą, - pro dantis iškošė 
Robertas. - Mondeveilis ir aš be vargo susitarėme dėl tavo 
kraičio, tarp kitko, jis buvo labai kilnus. Išdidus jaunikis labai 
norėjo nusiųsti skelbimą į laikraštį ir aš pamaniau, kodėl ne. Jis 
bus rytoj laikraštyje „Gazet". 

Išgirdus šią baisią naujieną, Bertai išsiveržė prislopinta 
rauda. Po to ji pradėjo šniurkščioti ir šnirpšti nosį. Elizabeta 
užsimerkė ir sulaikė ašaras, o ją kankino kur kas labiau neati- 
dėliotinos problemos negu gražus jaunas jaunikis. 


Elizabeta jau kelias valandas gulėjo nemiegodama lovoje, 
ją kankino savaitgalio prisiminimai ir baimė, kad nesugebės 
atkalbėti Roberto nuo dvikovos su Janu Torntonu, kurioje jis, 
tuo ji buvo beveik tikra, dar vis ketino dalyvauti. Įsistebeilijusi 
į lubas, Elizabeta jautė baimę paeiliui tai dėl Roberto, tai dėl 
Jano. Pasak lordo Hauardo, Janas buvo nesutaikomas dvikovi- 
ninkas, bet vis dėlto atsisakė ginti savo garbę, kai lordas Everlis 
Jį pavadino sukčiumi- tokį poelgį daugelis įvertino kaip bailu- 
mą. Galimas dalykas, kad paskalos apie Jano Torntono meist- 
riškumą buvo visai neteisingos. Robertas - puikus šaulys ir 
Elizabetą išpildavo šaltas prakaitas, kai ji pagalvodavo apie 
Janą, išdidų ir vienišą, brolio pistoleto kulkos pakirstą. Ne... 
Atrodė, kad ji puola į isteriją. Mintis, kad vienas iš jų tikrai 
nušaus kitą, atrodė neįtikėtina. 

Dvikovos buvo uždraustos; šiuo atveju garbės kodeksas 
reikalavo, kad Janas atvyktų - tai padaryti jis sutiko jau oran- 
žerijoje,- o Robertas iššautų į orą. Taip elgdamasis Janas ne- 
tiesiogiai pripažintų savo kaltę, atiduodamas savo gyvybę į 
Roberto rankas, o šis gauna pasitenkinimą, kurio reikalauja 
dvikova be kraujo praliejimo. Dabar džentelmenai dažniausiai 
taip ir sutvarko tokius reikalus. Dažniausiai, priminė Elizabetai 
jos išgąsdintas protas, bet Robertas karšto būdo ir šiandieną 
taip įniršęs, kad, užuot išliejęs pyktį, buvo šaltas ir nepakeliamai. 
tylus - tai Elizabetą baugino labiau negu pykčio priepuolis. 

Prieš aušrą ji neramiai snaudė, o po kelių minučių nubudo 
nuo kažkieno žingsnių vestibiulyje. Tarnas, pagalvojo Elizabe- 
ta, pasižiūrėjusi į langą, kur balsvai pilkos aušros spinduliai 
apšvietė juodą nakties dangų. Ji jau vėl ketino užmigti, bet 
išgirdo, kaip apačioje atsidarė ir vėl užsidarė paradinės durys. 

Aušra... Dvikova... Robertas žadėjo šiandieną prieš ko 
nors imdamasis su ja pasikalbėti, panikos apimta mąstė ji, ir šį 
kartą Elizabetai nereikėjo padėti daug pastangų, kad visiškai 
nubustų. Baimė privertė ją iššokti iš po antklodės. Vilkdamasi 
chalatą, ji nubėgo laiptais žemyn ir skubiai atidarė paradines 
duris kaip tik laiku, kad pamatytų, kaip Roberto karieta užsuko 
už kampo. 

„Dieve mano, - tarė ji tuščiame vestibiulyje; kadangi buvo 
per daug susijaudinusi, kad galėtų laukti ir spėlioti viena, Eli- 
zabeta nuėjo į viršų žadinti vienintelio žmogaus, kurio blaiviu 
protu būtų galima pasitikėti, nepriklausomai nuo to, kokiu 
chaosu pavirto visas pasaulis. Liusinda iš vakaro nėjo gulti 
laukdama jų ir žinojo didžiąją dalį to, kas įvyko savaitgalyje, 
išskyrus žinoma, epizodą miško namelyje. 

- Liusinda, - sušnibždėjo Elizabeta ir žila moteris atmerkė 
šviesiai rudas, budrias ir skaisčias akis. - Robertas ką tik išva- 
žiavo iš namų, aš esu įsitikinusi,kad jis išvyko į dvikovą su 
misteriu Torntonu. 

Mis Liusinda Trokmorton-Džons, kurios kaip duenjos 
karjera iki šiol buvo be priekaištų (ji jau globojo trijų hercogų, 
vienuolikos grafų ir šešių vikontų dukteris), pasirąžė atsirėmusi 
į pagalves ir įdėmiai pasižiūrėjo į jauną ledį, ką tik sugadinusią 
tą puikų jos įvaizdį. 

- Kadangi Robertas ne iš tų, kurie anksti keliasi,- tarė ji, - 
tai, atrodo, kad išvada teisinga. 

- Ką man daryti? 

- Manau, kad pirmiausia jums reikia nustoti taip netinka- 
mai laužyti rankas, nueiti į virtuvę ir paruošti arbatos. 

- Aš nenoriu arbatos. 

- Arbatos reikės man, jeigu mes turėsime apačioje laukti 
grįžtančio jūsų brolio, manau, kad jūs taip ir norite pasielgti. 

- O, Luise, - tarė Elizabeta, žiūrėdama į rūsčią senmergę 
meiliai ir su dėkingumu, - ką aš daryčiau be jūsų? 

- Jūs būtumėte pakliuvusi į didelę bėdą, beje, jūs taip jau 
ir pasielgėte. - Pastebėjusi sielvartą Elizabetos veide, ji šiek tiek 
sušvelnėjo ir išlipo iš lovos. - Paprotys reikalauja, kad Tornto- 
nas atvyktų į dvikovą ir jūsų brolis būtų patenkintas, tada jis turi 
iššauti į orą ir nueiti. Nieko kito neturėtų įvykti. 

Pirmą kartą nuo to laiko, kai Elizabeta susipažino su du- 
enja, ši ryžtinga moteris apsiriko. 

Vos tik laikrodis išmušė aštuonias valandas, Robertas 
grįžo su lordu Hauardu. Eidamas pro svetainę, jis pamatė ant 
sofos priešais rankdarbiais užsiėmusią Liusindą susirietusią 
Elizabetą ir sustojo. 

- Ką jūs čia taip anksti veikiate? - trumpai paklausė jis. 

- Laukiame tavęs, - atsakė pašokdama Elizabeta. 

Lordo Hauardo akivaizdoje ji sumišo, bet staiga jai ding- 
telėjo į galvą mintis: juk Robertui reikėjo sekundanto. 

- Tu koveisi su juo, taip, Robertai? 

- Taip! 

Elizabeta vos sušnibždėjo. 

- Jis sužeistas? 

Robertas priėjo prie stalelio ir į stiklinę įsipylė viskio. 

- Robertai, - suriko ji griecbdama brolį už rankos, - kas atsitiko? 

- Aš sužeidžiau jo ranką, - įnirtęs atkirto Robertas. - Aš 
taikiausi į jo juodą širdį ir prašoviau. Štai kas atsitiko! 

Nukratęs nuo savęs Elizabetos rankas, jis iki stiklinės 
dugno išgėrė viskį ir pasisuko vėl įsipilti. 

Jausdama, kad Robertas dar ne viską pasakė, Elizabeta 
klausiamai pasižiūrėjo į jo veidą. 

- Tai viskas! 

- Ne, tai ne viskas! - išdrožė Robertas. - Po to, kai aš jam 
peršoviau ranką, šis išsigimėlis pakėlė pistoletą ir stovėjo ten, 

o mane išpylė prakaitas. Po to jis numušė kutą nuo mano bato 
aulo. 

- Jis... Ką jis? - paklausė Elizabeta, matydama kunkuliuo- 
jantį Roberto įniršį ir nepajėgdama suprasti brolio. - Žinoma, 
tu nepyksti, kad jis prašovė! 

- Velniai rautų, nejaugi tu nieko nesupranti! Jis neprašovė! 
Tai buvo įžeidimas! Jis ten stovėjo, iš jo rankos tekėjo kraujas, 
pistoletas buvo nutaikytas į mano širdį, vėliau, paskutinę minu- 
tę, jis pakeitė taikinį ir numušė kutą nuo mano bato aulo. Jis 
norėjo man parodyti, kad galėjo užmušti, jeigu būtų panorėjęs, 
ir visi, kurie ten buvo, viską matė! Tai buvo didžiausias įžeidi- 
mas, velnias pasiimtų jo nešvarią sielą! 

- Jūs ne tik atsisakėte šauti į orą, - staiga piktai, kaip ir 
Robertas, tarė lordas Hauardas, - jūs iššovėte, kol dar nebuvo 
duotas ženklas šauti. Jūs padarėte gėdą ir sau, ir man. Be to, 
jeigu apie šią dvikovą sužinos valdžia, mus visus areštuos už 
dalyvavimą joje. Torntonas tau pateikė satisfakciją, atvykda- 
mas šiandien rytą ir atsisakydamas pakelti pistoletą. Jis prisipa- 
žino kaltę. Ko dar tu laukei? 

Tarsi negalėdamas žiūrėti į Robertą, lordas Hauardas pasi- 
suko ant kulnų. Sutrikusi Elizabeta nuėjo paskui jį į vestibiulį, 
beviltiškai stengdamasi rasti ką nors įtikinamo Robertui apginti. 

- Jūs tikriausiai sušalote ir pavargote, - pradėjo ji, norėda- 
ma laimėti laiko, - gal išgertumėte bent arbatos? 

Lordas Hauardas papurtė galvą ir ėjo toliau. 

- Aš grįžau tik pasiimti savo karietos. 

- Tai aš jus palydėsiu, - spyrėsi Elizabeta. 

Elizabeta jį palydėjo iki durų ir akimirką pagalvojo, kad jis 
tikrai ketina išeiti net neatsisveikinęs. Stovėdamas tarpduryje, 
lordas Hauardas užtruko ir vėl atsigręžė į ją. 

- Likite sveika, ledi Elizabeta, - tarė jis keistu balsu, kuria- 
me buvo girdėti apgailestavimas, ir išėjo: 

Elizabeta beveik nepastebėjo jo tono ir net kaip jis išėjo. 
Pirmą kartą ji suprato, kad šiandien rytą, galbūt šią minutę, 

kažkur chirurgas iš Jano rankos traukia kulką. Prisiglaudusi 
prie durų, ji mėšlungiškai gaudė kvapą ir grūmėsi su prasidc- 
dančiu pykinimu nuo minties apie skausmą, kurį jam suteikė. 
Vakar vakare ji buvo per daug išgąsdinta dvikovos tikimybės, 
kad galėtų pagalvoti, ką turėjo jausti Janas, kai Robertas pra- 
nešė apie jos sužadėtuves. Dabar pagaliau Elizabeta pradėjo 
visa tai suvokti ir jai suspaudė širdį. Janas sakė vesiąs ją, bučiavo 
ir laikė apkabinęs, apimtas švelnios, valdingos aistros, sakė ją 
mylįs. Atsakydamas į tai, Robertas jį įžeidė ir su panicka pasa- 
kė, kad ji jam nepasiekiama dėl padėties visuomenėje ir, be to, 
jau sužadėta. O šiandien rytą jis šovė į Janą už pašėlusiai drąsų 
troškimą pakilti per daug aukštai. 

Priglaudusi galvą prie durų, Elizabeta vos susilaikė nesu- 
dejavusi iš apgailestavimo. Janas galėjo neturėti nei titulo, nei 
aukštuomenės požiūriu teisės vadintis džentelmenu, bet Eliza- 
betainstinktyviai jautė, kad jis yra išdidus žmogus. Tą išdidumą, 
kurį rodė jo bronzinio veido bruožai, kūno laikysena, kiekvie- 
nas judesys, ji su Robertu sutrypė. Vakar jie Janą pavertė 
kvailiu oranžerijoje, o šiandieną privertė stoti į dvikovą. 

Jeigu Elizabeta būtų Žžinojusi, kur rasti Janą, ji šiuo mo- 
mentu buvo tikra, kad nepabūgtų jo pykčio ir eitų pas jį paaiš- 
kinti apie Heivenherstą ir jos įsipareigojimus, pabandytų 
priversti jį suvokti, jog būtent tai, o ne koks nors jo trūkumas, 
trukdo jų santuokai. 

Atsistūmusi nuo durų, Elizabeta lėtai perėjo vestibiulį ir 
Įėjo į svetainę, kur rankomis susiėmęs galvą sėdėjo Robertas. 
tą, kimiu balsu tarė Robertas. - Aš už tai jį užmušiu. 

- Ne, neužmuši! - tarė Elizabeta iš siaubo drebančiu balsu. 
- Išklausyk mane. Tu nesupranti Jano Torntono, jis nepadarė 
nieko blogo, tiesa? - aiškino ji dusdama. Jis mane, kad... įsimy- 
lėjo mane. Jis norėjo mane vesti! 

Per kambarį nuskambėjo šaižus skardaus, kupino sarkaz- 
mo Roberto juokas. 

- Jis tau taip sakė? - išsiviepė brolis, jo veidas paraudo iš 
įniršio, kad ji neatsidavusi šeimos interesams. - Na, tai leisk man 
pasakyti tau, mažoji idiote, tiesiai. Šiurkščiai kalbant ir jo žo- 
džiais tariant, jis tenorėjo tik pasivolioti su tavimi lovoje. 

Elizabeta pajuto, kad kraujas plūstelėjo iš veido, po to ji 
lėtai papurtė galvą. 

- Ne, tu klysti. Kai tu mus užtikai, Janas pasakė, kad jo 
ketinimai kilnūs, prisimeni? 

- Jis velniškai greitai apsigalvojo, kai aš pasakiau, kad tu 
neturi nė skatiko, - atkirto Robertas, žiūrėdamas į ją gailiai ir 
paniekinamai. 

Taip nusilpusi, kad nebegalėjo stovėti ant kojų, Elizabeta 
klestelėjo ant sofos šalia brolio; ji buvo sugniuždyta didelės atsa- 
komybės už savo kvailumą, patiklumą ir viską, kas užgriuvo juos. 

- Aš kalta, - bejėgiškai sušnibždėjo ji. - Aš labai kalta. 
Šiandien rytą tu dėl manęs rizikavai savo gyvybe, 0 aš net 
nepadėkojau už tai, kad viską labai ėmei į širdį. - Kadangi 
Elizabeta nebejstengė sugalvoti, ką dar pasakyti ar padaryti, tai 
apkabino nuleistus brolio pečius. - Mūsų reikalai pagerės, jie 
visada pasitaiso, - pažadėjo ji nelabai įtikinamai. 

- Šį kartą ne, - tarė Robertas ir jo žvilgsnis iš nevilties tapo 
rūstus. - Aš manau, kad mes žuvome, Elizabeta. 

- Negaliu patikėti, kad viskas yra taip blogai. Galbūt apie 
tai niekas nesužinos, - tęsė ji netikėdama savo žodžiais. - 
Manau, kad lordui Mondeveiliui aš patinku. Be abejo, jis bus 
išmintingas. 

- Tuo tarpu, - pagaliau ištarė Liusinda su jai būdingu 
praktiškumu, - Elizabeta turi važinėti kaip paprastai, tarsi 
nieko blogo nebūtų įvykę. Jeigu ji slapstysis namuose, tai pa- 
skalos kils savaime. Jums, sere, teks ją lydėti. 

- Tai neturi reikšmės, aš jums sakau, - tarė Robertas, - kad 
mes Žuvę. 

Jis buvo teisus. Tą vakarą, kai Elizabeta drąsiai pasirodė 
baliuje su savo jaunikiu, kuris, atrodo, visiškai nežinojo apie ją 

savaitgalyje ištikusią bėdą, siaubingos jaunos ledi elgesio versi- 
jos aukštuomenėje sklido taip greitai, kaip miško gaisras. Epi- 
kad ji specialiai nusiuntė raštelį Janui, kviesdama jį į pasimaty- 
mą. Dar pragaištingesnė buvo pikantiška pasaka apie tai, kad 
Elizabeta praleido dieną vienu du su Janu Torntonu nuošalia- 
me namelyje. 

- Tas išsigimėlis ir skleidžia šias istorijas, - nebesitvėrė 
pykčiu kitą dieną Robertas, kai kalbos pasiekė jo ausis. - Jis 
bando teisintis sakydamas, kad tu jam pasiuntei tą raštelį, 
paskirdama pasimatymą oranžerijoje, kad tu sekiojai paskui jį. 
Ar žinai, kad tu esi ne pirma moteris, dėl jo netekusi galvos. Tu 
tik jauniausia ir naiviausia. Vien tik šiais metais su juo buvo 
siejama Harisa Diumont ir kelios kitos. Tačiau nė viena iš jų 
nebuvo tokia nepatyrusi, kad elgtųsi taip nepadoriai ir neatsar- 
giai. 

Elizabeta jautėsi per daug pažeminta, kad galėtų ginčytis 
ir neigti. Dabar, nebeveikiama Jano Torntono geidulingo mag- 
netizmo, ji suprato, kad jo elgesys, kaip šiuo metu jai atrodė, 
buvo būtent toks, kokio ir reikėjo tikėtis iš nesąžiningo pasilei- 
dėlio, užsibrėžusio tikslą ją suvilioti. Jau po kelių valandų 
pažinties jis pareiškė, kad beveik įsimylėjęs ir nori ją vesti, - tokį 
neįtikėtiną melą savo aukai sako bet kuris pasileidėlis. Eliza- 
beta buvo skaičiusi pakankamai romanų apie tai, kaip kraičio 
ieškotojai ir pasileidę plevėsos, norėdami suvilioti, dažnai įtiki- 
nėja mylintys merginą, nors jiems tereikia vieno - pasiekti dar 
vieną pergalę. Laikydama save visiškai kvaila, Elizabeta manė, 
kad jis yra neteisingų visuomenės papročių auka. 

Dabar Elizabeta per vėlai suprato, kad visuomenės papro- 
čiai, kurie atskyrė jį nuo aukštuomenės, tam ir buvo, jog apsau- 
gotų ją nuo tokių vyrų. 

Tačiau Elizabeta neturėjo daug laiko skirti asmeniniam 
sielvartui. Vikonto Mondeveilio draugai, iš laikraščių sužinoję 
apie sužadėtuves, galiausiai pajuto, kad jų pareiga yra laimin- 

gam jaunikiui pasakyti paskalas apie merginą, kuriai jis pasiūlė 
ranką ir širdį. 

Kitą rytą jis atvyko į miesto namą Riplio gatvėje ir atsiėmė 
savo pasiūlymą. Kadangi Roberto nebuvo, Elizabeta jį priėmė 
svetainėje. Pažvelgusi į sustingusią jaunikio pozą ir sučiauptas 
lūpas, Elizabeta pajuto, kad žemė slysta iš po jos kojų. 

- Aš tikiuosi, kad dėl to nebus nemalonios scenos, - šaltai 
pasakė jis be jokios įžangos. 

Nepajėgdama ištarti nė žodžio dėl ją smaugiančių gėdos ir 
sielvarto ašarų, Elizabeta papurtė galvą. Jis pasisuko ir žengė 
durų link, bet praeidamas pro ją priėjo ir padėjo rankas ant 
pečių. 

- Kodėl, Elizabeta? - paklausė Mondeveilis, iš pykčio ir 
apgailestavimo iškreiptu veidu. 

- Kodėl? - pakartojo ji, norėdama pulti į jo glėbį ir maldauti 
atleidimo. 

- Aš galiu suprasti, kad jūs galėjote atsitiktinai per lietų 
susitikti su juo kažkokiame miško namelyje, kaip, mano pus- 
brolio lordo Hauardo manymu, ir atsitiko. Bet kam jūs pasiun- 
tėte raštelį siūlydama susitikti vienu du oranžerijoje? 

- Aš nesiunčiau! - sušuko ji ir tik begalinis išdidumas su- 
kliudė jai raudančiai kristi po jo kojų. 

- Jūs meluojate, - ryžtingai tarė jis, nuleisdamas nuo jos 
pečių rankas, - Valerija matė raštelį po to, kai Torntonas išmetė 
jį ir nuėjo ieškoti jūsų. 

- Ji klysta! - atsiduso Elizabeta, bet vikontas jau ėjo iš 
kambario. 

Elizabeta manė, kad nebepajėgs ištverti didesnio pažemi- 
nimo negu šį momentą, bet greitai įsitikino, jog suklydo. Vikon- 
to Mondeveilio atsisakymas buvo suprastas kaip jos kaltumo 
įrodymas ir nuo to laiko į miesto namą Riplio gatvėje nebeatėjo 
nei pakvietimų, nei lankytojų. Primygtinai Liusindos prašoma, 
Elizabeta pagaliau įsidrąsino nuvykti į balių lordų Hintonų 
namuose, į kurį buvo gavusi pakvietimą dar prieš skandalą. 

Elizabeta ten pabuvo penkiolika minučių ir išvyko, nes nė 
vienas žmogus, išskyrus šeimininką ir šeimininkę, kuriems 
nieko kito nebebuvo likę daryti, nekalbėjo su ja ir jos tarsi 
nematė. 

Aukštuomenės akyse Elizabeta buvo begėdė pasileidėlė, 
užsitraukusi nešlovę, nuskurusi ir netinkama dorų jaunų ledi 
bei patiklių jaunų paveldėtojų draugijai, netinkama aukštuo- 
menei. Ji pažeidė moralės normas ir ne su kuo nors iš savo 
luomo, o su vyru, kurio reputacija buvo bloga, be to, neturinčiu 
padėties visuomenėje. Elizabeta ne šiaip sau pažeidė aukštuo- 
menės elgesio normas, bet ir sviedė iššūkį jai. 

Praėjus savaitei po dvikovos Robertas dingo neįspėjęs, 
netaręs nė žodžio. Elizabeta baiminosi dėl jo gyvybės, nenorė- 
dama patikėti, kad jis metė ją dėl to, ką ji padarė, bet nepajėgė 
rasti kito, mažiau skausmingo paaiškinimo. Tačiau tikrojo pa- 
aiškinimo nereikėjo ilgai laukti. Kol Elizabeta sėdėjo svetainė- 
je melsdamasi ir laukdama sugrįžtančio brolio, gandas apie jo 
dingimą pasklido po visą miestą. Ant jų namo slenksčio ėmė 
rodytis kreditoriai, reikalaudami apmokėti didžiules skolas, 
kurios susikaupė ne tik per jos debiutą, bet ir per ilgą laiką, kai 
Robertas su tėvu buvo įnikę į azartinius žaidimus. 

Praėjus trims savaitėms po vakaro pas Harisą Diumont, 
vaiskų saulėtą rytą Elizabeta su Liusinda paskutinį kartą užda- 
rė išsinuomoto miesto namo duris ir sėdo į karietą. Karietai 
važiuojant pro parką, tie žmonės, kurie meilikavo jai ir ieškojo 
jos draugijos, pamatę Elizabetą šaltai atsuko nugaras. Pro akis 
aptemdžiusias karštas pažeminimo ašaras Elizabeta karietoje 
pamatė gražų jaunuolį su gražia mergina. Vikontas Mondevei- 
lis vežė pasivažinėti Valeriją ir jos Žvilgsnyje, nukreiptame į 
Elizabetą, turėjo atsispindėti gailestis. Tačiau viduje kentėda- 
ma Elizabeta suprato, kad jame švyti pergalė. Jos baimę, kad 
Robertas pakliuvo į bjaurią istoriją, jau nustelbė įtikinamesnė 
versija, jog jis pabėgo nenorėdamas patekti į neišsimokančių 
skolininkų kalėjimą. 

Elizabeta grįžo į Heivenherstą ir pardavė viską, ką tvrėjo 
brangiausio, kad galėtų apmokėti Roberto ir tėvo kortomis 
praloštas skolas ir skolas už savo debiutą. Tada ji pradėjo po 
gabalėlį lipdyti savo gyvenimą, kurį drąsiai ir ryžtingai paskyrė 
Heivenhersto išsaugojimui ir aštuoniolikos tarnų, sutikusių su 
ja pasilikti tik už maistą, pastogę ir vieną naują livrėją per 
metus, išlaikymui. 


Ilgainiui ji pradėjo šypsotis, o kaltė ir pasimetimas dingo. 
Elizabeta išmoko nebesižvalgyti atgal, į baisias savo debiutinio 
sezono klaidas, nes buvo labai skaudu prisiminti tas klaidas ir 
atpildą už jas. Septyniolikametė Elizabeta buvo savarankiška 
šeimininkė, grįžusi į savo namus, kuriems visada priklausė. 
Elizabeta vėl lošė šachmatais su Bentneriu ir šaudė į taikinį su 
Aronu; ji dosniai skleidė meilę savo keistai šeimai ir Heiven- 
herstui - ir jai buvo atsilyginama tuo pačiu. Elizabeta buvo 
patenkinta, užimta darbais ir tvirtai uždraudė sau galvoti apie 
Janą Torntoną bei įvykius, kurie atvedė ją į savanorišką tremtį. 
Dabar dėdės veiksmai vertė ją ne tik galvoti apie Torntoną, bet 
ir pamatyti jį. Be dėdės kuklios finansinės paramos ilgiau kaip 
dvejus metus Elizabeta nebūtų galėjusi išsaugoti Heivenhers- 
to. Kol ji nepajėgs sukaupti pakankamai pinigų Heivenhersto 
žemių drėkinimui, o tai reikėjo jau seniai padaryti, tol jos 
niekada nebus tokios derlingos, kad sudomintų nuomininkus 
ir taptų pelningos. 

Atsidususi Elizabeta nenoriai atsimerkė ir abejingai ap- 
žvelgė tuščią kambarį, po to lėtai atsistojo. Ji buvo susidūrusi 
ir su sunkesnėmis problemomis negu ši, tarė sau mergina kaup- 
dama jėgas. Galima išspręsti bet kurią problemą, tik reikia labai 
kruopščiai ieškoti geriausio sprendimo. Dabar Aleksė buvo 
šalia. Be abejonės, jos dviese sugalvos, kaip pergudrauti dėdę 
Džulijų. 

Ji tai sutiks kaip bandymą, tvirtai nusprendė Elizabeta, 
eidama ieškoti Aleksės. Būdama devyniolikos metų, ji dar jautė 

malonumą gauti likimo iššūkį, nes gyvenimas Heivenherste 
tapo šiek tiek monotoniškas. Kelios trumpos kelionės - bent 
dvi iš trijų - gali būti įdomios. 

Kai Elizabeta pagaliau atrado Aleksę sode, jau buvo tuo 
beveik įsitikinusi. 

AŠTUNTAS SKYRIUS 

Aleksandra tik žvilgtelėjo į kruopščiai palaikomą ramybę 
ir sustingusią šypseną Elizabetos veide ir nė minutei neapsiri- 
ko, kaip, beje, ir Bentneris, linksminęs Aleksę, pasakojimais 
apie tai, ką Elizabeta veikia sode; jie atsigręžė į namo šeiminin- 
kę vienodai sunerimusiais veidais. 

- Kas atsitiko? - paklausė Aleksė, kurią nerimas privertė 
atsistoti. 

- Aš net nežinau, kaip tau pasakyti, - atvirai prisipažino 
Elizabeta, sėsdama šalia draugės, o sodininkas tuo metu nera- 
miai trepinėjo greta apsimetęs, kad skina nuvytusias rožes. 
Elizabeta kalbėjo garsiai, kad Bentneris girdėtų ir prireikus 
patartų arba padėtų. Kuoilgiau Elizabeta mąstė, ką papasakoti 
Aleksei, tuo visa tai keisčiau - beveik komiškai - atrodė jos 
pritrenktam protui. - Mano dėdė, - aiškino ji, - pabandė rasti 
norintį mane vesti vyrą. 

- Tiesa? - tarė Aleksė, klausiamai žiūrėdama į Elizabetą. 

- Taip. Tiesa, aš manau, kad jis nuėjo per toli, norėdamas 
tai pasiekti. 

- Ką tu turi omenyje? 

Elizabeta sutramdė visai nelauktą isteriško juoko priepuo- 
lį. 

- Jis visiems penkiolikai buvusių pretendentų į mano jaunikius 
nusiuntė laiškus klausdamas, ar jie dar domisi mano vedybomis. 

- O, Dieve mano, - atsiduso Aleksė. 

- Jeigu dar domisi, tai jis pasiruošęs nusiųsti mane savaitei 
pas juos, kaip ir dera, su Liusinda, - pasakojo Elizabeta tokiu 
pat prislopintu balsu, - kad mes sužinotume, ar tinkame vienas 
kitam. | 

- O, Dieve mano, - vėl labai jausmingai pasakė Aleksė. 

- Dvylika iš jų atmetė pasiūlymą, - tęsė Elizabeta ir pamatė, 
kad draugė susiraukė iš suglumimo ir užuojautos. - Tačiau trys 
sutiko ir dabar mane nusiųs pas juos į svečius. Kadangi Liusinda 
negali sugrįžti anksčiau mano kelionės pas trečiąjį pretenden- 
tą, esantį Škotijoje, - pasakojo ji, beveik uždususi sakydama su 
Janu Torntonu susijusius žodžius, - aš dviem pirmiesiems turiu 
pristatyti Bertą kaip savo tetulę. 

- Bertą! - su pasibjaurėjimu sušuko Bentneris. - Kaip jūsų 
tetulę? Ta kvaila višta bijo savo šešėlio. 

Jausdama dar vieno mėšlungiško juoko priepuolį, Elizabe- 
ta pasižiūrėjo į abu savo draugus. 

- Berta - pati mažiausia problema. Tačiau reikia be per- 
traukos melsti Dievą, nes tik stebuklas padės tai ištverti. 

- Kas tie jaunikiai? - paklausė Aleksė, kurios nerimas 
padidėjo nuo keistos Elizabetos šypsenos po atsakymo. 

- Dviejų iš jų aš neprisimenu. Tai labai keista, tiesa? - tęsė ji 
beveik nesąmoningai linksmai. - Du suaugę vyrai, sutikę jauną 
merginą - debiutantę, galėjo atidumti pas brolį prašyti sesers 
rankos, o ši nebegali prisiminti nieko, išskyrus vieno iš jų vardą. 

- Ne, - atsargiai pasakė Aleksė, - tai visai nekeista. Tu buvai 
ir esi labai graži, o štai kaip viskas vyksta. Jauna, septyniolikos 
metų mergina atvažiuoja pirmą kartą, jauni džentelmenai ap- 
žiūri ją, dažnai labai paviršutiniškai ir nusprendžia, ar nori jos. 
Po to jie prašo jos rankos. Aš nemanau, kad protinga arba 
teisinga ištekinti jauną merginą už vyro, su kuriuo ji tik šiek tiek 
pažįstama, vėliau tikėtis, kad po vestuvių jai atsiras amžinos 
meilės jausmas jam, bet aukštuomenė mano, jog tai yra civili- 
zuotas vedybų būdas. 

- Visiškai atvirkščiai: kai pagalvoji, tai - barbarybė, - pareiš- 
kė Elizabeta, stengdamasi atitrūkti nuo savo bėdų ir verčiau 
svarstyti bet kokią problemą. 

- Elizabeta, kas tie jaunikiai? Galbūt aš tau padėsiu juos 
prisiminti. 

- Elizabeta atsiduso. 

- Pirmasis - seras Fransis Belheivenas... 

- Tu juokauji! - sušuko Aleksė, sukėlusi baikštų Bentnerio 
žvilgsnį. Kai tik Elizabeta pakėlė savo dailius antakius laukda- 
ma paaiškinimo, draugė piktai tęsė: - Bet jis - baisus senas 
patvirkėlis. Jo negalima apsakyti padoriais žodžiais. Jis storas 
ir plikas, o jo ištvirkimas - aukštuomenės juokų objektas, nes 
Fransis Belheivenas labai baisus ir kvailas. Be to, jis dar ir 
šykštuolis, kokių reta, ir šantažuotojas. 

- Bent jau čia mes turime kai ką bendro, - bandė pajuokau- 
tio Elizabeta, bet, pažvelgusi į Bentnerį, kuris iš susijaudinimo 
skynė nenuvytusios rožės žiedus, ir sujaudinta jo stiprių išgyve- 
nimų dėl jos nemalonumų, švelniai tarė: - Bentneri, tu nebegali 
atskirti nuvytusių gėlių nuo nenuvytusių. 

- Kas yra antrasis jaunikis? - atkakliai klausinėjo vis labiau 
nerimaudama Aleksė. 

- Lordas Marčmenas. - Kai draugė pasižiūrėjo į ją nieko 
nesuprasdama, Elizabeta pridūrė: - Grafas Kanfordas. 

- Aš jo nepažįstu, bet girdėjau apie jį. 

- Na, nelaikyk manęs nežinioje, - prašė Elizabeta, stengda- 
masi nesijuokti, nes ligi šiol viskas atrodė absurdiška, nerealu. 
- Ką tu apie jį Žinai? 

- Tai ir svarbiausia, kad aš negaliu prisiminti, bet buvo... 
palauk. Prisiminiau. Jis... Aleksė liūdnai pažvelgė į Elizabetą. - 
Jis aistringas sportininkas, kuris net prie Londono retai priar- 
tėja. Sako, kad jo namo visos sienos nukabinėtos Žvėrių, ku- 
riuos jis nušovęs, ir žuvų, kurias sužvejojęs, galvų iškamšomis. 
Prisimenu, buvo juokaujama, kad grafas neveda dėl to, jog 
ilgesniam laikui negali atitrūkti nuo to sporto ir neturi laiko 
žmonai susirasti. Atrodo, kad Marčmenas tau visiškai netinka, 
- liūdnai pridūrė Aleksė, įsistebeilijusi nieko nematančiomis 
akimis į savo ožkos odos raudonos kurpaitės nosį. 

- Tinka ar netinka, neturi reikšmės, nes aš neketinu už bet 
ko tekėti, jeigu to bus galima išvengti. Jeigu ištversiu dar dvejus 

metus, tai gausiu dabar globėjų valdomą senelės testamentu 
paskirtą palikimą. Tų pinigų man užtektų ilgam laikui, kad 
galėčiau pati susitvarkyti. Bėda yra ta, kad iki šiol be dėdės 
paramos aš negaliu sudurti galo su galu, o jis beveik kas savaitę 
grasina ją nutraukti. Jeigu aš bent dėl akių nepritarsiu jo be- 
protiškam planui, tai, be abejonės, jis taip ir pasielgs. 

- Elizabeta, - atsargiai bandė pagelbėti Aleksė. - Aš galė- 
čiau padėti, jeigu tu sutiktum. Mano vyras... 

- Nereikia, susimildama, - nutraukė ją Elizabeta. - Tu Žinai, 
kad aš niekada negalėsiu iš tavęs paimti pinigų. Be to, aš 
negalėsiu jų grąžinti. Palikimo užteks tik Heivenhersto išlai- 
doms padengti, ir tai vos ne vos. Dabar man svarbiausia išbristi 
iš tos balos, į kurią įmurkdė mano dėdulė. 

- Aš tik vieno dalyko niekaip nesuprantu, kaip tavo dėdė 
gali tuos du vyrus laikyti tinkamais jaunikiais, jeigu jie tau 
visiškai netinka. Nė trupučio! 

- Mes suprantame, - atsakė Elizabeta raukydamasi ir pa- 
silenkdama išrauti žolelės, išdygusios tarp dviejų plokščių po 
suoliuku, - bet, matyt, mano „jaunikiai“ nesupranta, štai kur 
visa esmė. 

Elizabetai tariant šiuos žodžius, jos galvoje ėmė megztis 
idėja, pirštai glostė žolelę, ir ji sustingo visiškai nejudėdama. 
Aleksė atsiduso, tarsi ketindama prašnekti, po to patylėjo ir 
tą mirtinos tylos minutę jų išradingose galvose kilo ta pati 
mintis. 

- Alekse, - ištarė Elizabeta, - man tik reikia... 

- Elizabeta, - sužnibždėjo Aleksė, - nėra taip blogai, kaip 
atrodo. Tau reikia... 

Elizabeta lėtai išsitiesė ir atsisuko į draugę. 

Tą ilgą tylos minutę dvi senos draugės, sėdėdamos rožyne, 
tarsi užburtos žiūrėjo viena į kitą. Grįžo praeitis ir jos vėl buvo 
mergaitės, gulinčios tamsoje atmerktomis akimis, patikinčios 
viena kitai savo svajones ir bėdas, kuriančios planus, kurie 
visada prasidėdavo „Jeigu tik"... 

- Jeigu tik, - tarė Elizabeta ir jos veide nušvito šypsena, o 
Aleksė jai atsakė tokia pat šypsena, - aš galėčiau juos įtikinti, 
kad mes netinkame vienas kitam. 

- Tai visai nesunku padaryti, - entuziastingai sušuko Alek- 
sė, - dėl to, kad tai yra tiesa! 

Džiugus palengvėjimas, kad yra planas, jog galima rasti 
išeitį iš padėties, kuri prieš kelias minutes atrodė nulemsianti 
jos gyvenimą, privertė Elizabetą stryklelėti, 0 jos veidas pra- 
šviesėjo nuo juoko. 

- Vargšas seras Fransis, sukikeno ji, su pasigėrėjimu Žiū- 
rėdama tai į Bentnerį, tai į Aleksę, kurie jai šypsojosi. - Aš labai 
bijau, kad jo laukia nemaloniausias siurprizas, kai jis supras, 
kokia... - Elizabeta užsikirto galvodama, kuo labiausiai gali 
nepatikti būsimoji žmona senam pasileidėliui, - aš baisi davat- 
ka. 

- Ir, - pridūrė Aleksė, - kokia tu siaubinga švaistūnė! 

- Tikrai! - pritarė Elizabeta, beveik apsisukdama iš džiaugs- 
mo. Kai ji gėrėdamasi pažvelgė į savo draugus, saulė švytėjo jos 
auksiniuose plaukuose ir nuskaistino žalias akis. 

- Aš būtinai pasistengsiu jam aiškiai įrodyti ir viena, ir kita. 
O kaip elgtis su grafu Kanfordu? 

- Kaip gaila, - perdėtai graudžiai atsakė Aleksė. - Tu 
negalėsi jam parodyti, kad meistriškai žvejoji su meškere. 

- Žuvis? - iš pasišlykštėjimo sudrebėjusi ištarė Elizabeta. 
- Vien tik nuo minties apie tuos Žvynuotus gyvius galima 
apalpti. 

- Išskyrus tą nuostabią žuvį, kurią jūs vakar sugavote, - 
pašaipiai įsiterpė Bentneris. 

- Tu teisus, - atsakė Elizabeta, meiliai nusišypsojusi vyrui, 
kuris ją išmokė žvejoti. - Surask Bertą ir pasakyk jai, kad 
važiuos su manimi. Kol mes grįšime į namą, Berta jau turės 
baigti savo isteriją ir aš ją įkalbėsiu. 

Bentneris nuskubėjo šalin, tik panešiotos juodos livrėjos 
skvernai plaikstėsi už jo. 

- Liko tik trečias pretendentas, kuriam reikia atimti norą, 
- patenkinta tarė Aleksė. - Kas jis ir ką mes apie jį žinome? Ar 
aš jį pažįstu? 

Atėjo akimirka, kurios bijojo Elizabeta. 

- Iki sugrįžimo prieš kelias savaites tu apie jį nieko nebuvai 
girdėjusi, - sunkiai ištarė Elizabeta. 

- Ką? -suglumusi.paklausė Aleksė. 

Elizabeta norėdama nusiraminti giliai atsiduso ir susijau- 
dinusi perbraukė rankomis per savo mėlyno sijono šonus. 

- Aš manau, - lėtai tarė ji, - kad man reikia tau papasakoti 
viską, kas atsitiko su Janu Torntonu prieš pusantrų metų. 

- Visiškai nereikia pasakoti, jeigu tau skaudu apie tai 
kalbėti. Dabar mes kaip tik ir turime galvoti apie trečią vyrą. 

- Trečiasis vyras, - ją nutraukdama sunkiai sušnibždėjo 
Elizabeta, - Janas Torntonas. 

- Viešpatie, - iš siaubo aiktelėjo Aleksė. - Kodėl? Aš 
manau... 

- Aš nežinau, - pasipiktinusi prisipažino Elizabeta, - kodėl 
jis priėmė dėdės siūlymą. Arba tai kokia nors baisi klaida, arba 
pokštas, bet nei viena, nei kita neturi reikšmės. 

- Pokštas! Jis pražudė tave. Tikriausiai Torntonas yra siau- 
bingas bastūnas, jeigu dabar tai laiko juokingu dalyku. 

- Kai aš jį mačiau paskutinį kartą, jis padčties nelaikė 
juokinga, patikėk manimi, - pasakė Elizabeta ir prisėdusi prie 
draugės papasakojo visą istoriją, beviltiškai stengdamasi kont- 
roliuoti savo jausmus taip, kad galėtų aiškiai mąstyti, kai su 
Alekse kurs savo planus. 


DEVINTAS SKYRIUS 


- Berta, mes atvažiavome, - tarė Elizabeta, kai jų kelioninis 
ekipažas privažiavo didelį dvarą, priklausantį serui Fransui 
Belheivenui. Jau valandą Bertos akys buvo visiškai užmerktos, 
bet iš dažnai ir nelygiai pasikeliančios bei nusileidžiančios krū- 
tinės Elizabeta sprendė, kad ji nemiega. Berta buvo apimta 
siaubo nuo būsimo Elizabetos tetos vaidmens ir jokie pastarųjų 

kelių dienų įkalbinėjimai bei pažadai nė kiek nesumažino jos 
baimės. Ji nenorėjo važiuoti ir dabar: jau būdama čia, dar vis 
maldavo išgelbėti iš tos bėdos. 

- Teta Berta! - sunerimusi tarė Elizabeta, kai atsidarė 
didelio, neskoningai pastatyto namo paradinės durys. Vy- 
resnysis liokajus pasitraukė į šalį ir liokajus skubiai nuėjo 
prie ekipažo. - Teta Berta, - sunerimusi pakartojo Elizabeta 
ir iš nevilties ištiesė ranką prie kietai užmerkto kambarinės 
akį. - Prašom taip su manimi nesielgti, Berta. Aš tikiuosi, kad 
tu vaidinsi tetą, o ne bailią pelę. Jie jau priėjo beveik prie 
mūsų. 

Berta linktelėjo, nurijo seilę... ir pasirąžė ant sėdynės, po 
to išlygino savo juodus išpūstus sijonus. 

- Kaip aš atrodau? - susirūpinusi sušnibždėjo Elizabeta. 

- Baisiai, - atsakė Berta, pažvelgusi į griežtą, be iškirptės, 
juodą drobinę suknelę, Elizabetos kruopščiai pasirinktą pir- 
mam susitikimui su numatomu vyru, kurį Aleksandra apibūdi- 
no kaip pasileidusį seną plevėsą. Norint sustiprinti vienuolišką 
išvaizdą, Elizabetos plaukai buvo sušukuoti atgal, susegti į 
kuodą kaip Liusindos ir uždengti trumpu šydu. Ant suknelės 
buvo viena „brangenybė“, kurios ketino nenusiimti per visą 
buvimo laiką - didelis, negražus geležinis kryžius su Nukryžiuo- 
toju, pasiskolintas iš šeimos koplyčios. - Visai baisiai, miledi, - 
pakartojo Berta jau nebe tokiu silpnu balsu. 

Dingus Robertui, Berta ėmė kreiptis į Elizabetą kaip į 
šeimininkę nebe taip familiariai kaip anksčiau. 

- Puiku, - tarė Elizabeta padrąsinamai šypsodamasi. - Tu 
irgi. 

Liokajus atidarė dureles ir nuleido laiptelius. Elizabeta 
išlipo pirmoji, po jos - „tetulė“. Ji praleido Bertą į priekį, po to 
pasisuko ir pasižiūrėjo į Aroną, sėdintį ant pasostės. Dėdė jai 
leido iš Heivenhersto pasiimti šešis tarnus ir Elizabeta juos 
labai kruopščiai atsirinko. 

- Nepamiršk, - dar kartą įspėjo Elizabeta Aroną, - drąsiai 
skleisk paskalas apie mane su bet kuriuo tarnu, kuris tik klausys 
tavęs. Tu Žinai, ką pasakyti. 

- Aha, - tarė jis pašaipiai. - Mes jiems papasakosime, kokia 
jūs šykšti baidyklė, kokia griežta ir dievota, kad iš baimės net 
pats velnias gyvens kaip šventasis. 

Elizabeta linktelėjo ir nenoriai pasuko namo link. Likimas 
jai davė kortą ir ji norė'o kuo geriau ja sulošti. Aukštai pakelta 
galva ir drebančiais keliais ji nuėjo į priekį, kol pasivijo Bertą. 
Vyresnysis liokajus stovėjo tarpduryje, įdėmiai apžiūrinėdamas 
Elizabetą. Jai pasirodė, kad vyresnysis liokajus po palaida juoda 
suknele stengiasi pamatyti jos krūtis. Jis pasitraukė nuo durų ir 
praleido viešnias. 

- Mano šeimininkas su svečiais ir greitai sutiks jus, - paaiš- 
kino jis. - Dabar Kurbesas palydės jus į jūsų kambarius. 

Vyresniojo liokajaus žvilgsnis nukrypo į Bertą, vyras nušvi- 
to iš susižavėjimo pažvelgęs į apkūnios moters užpakalį, po to 
pasisuko ir linktelėjo kitam liokajui. 

Išbalusi ir kietai sučiauptomis lūpomis, Bertos lydima, Eli- 
zabeta užlipo ilgais laiptais, smalsiai apžiūrinėdama niūrų ves- 
tibiulį ir raudoną kilimą ant laiptų. Kilimo kraštai buvo stori ir 
puošnūs, jie rodė, kad jo būta brangaus, bet dabar kilimo 
vidurys buvo kojų pratrintas ir jį reikėjo nedelsiant pakeisti. 
Ant sienų kabėjo paauksuotos sieninės žvakidės su žvakėmis, 
bet jos nedegė ir laiptai nuo viršutinės aikštelės skendėjo tam- 
soje. Tamsus buvo ir Elizabetos miegamasis, kai liokajus atida- 
rė duris ir įvedė jas į vidų. 

- Ledi Bertos kambarys už šitų durų, - pareiškė liokajus. 

Elizabeta prisimerkė įsižiūrėdama į tamsą ir pamatė, kad 
jis priėjo prie durų, kurias ji palaikė siena. Negarsiai sugirgždė- 
jo vyriai patvirtindami, jog ką tik atsidarė durys. 

- Čia tamsu kaip kape, - tarė Elizabeta, neįstengdama 
nieko įžiūrėti, išskyrus šešėlius. - Ar nebūtų galima uždegti 
žvakių, - paparašė ji, - žinoma, jeigu jų čia yra? 


127 


- Taip, miledi, štai čia, šalia lovos. 

Jo šešėlis praėjo priešais ją ir Elizabeta įsistebeilijo į didelį 
keistos formos daiktą, kuris jos manymu, sprendžiant iš mat- 
menų, galėjo būti lova. 

- Ar jūs neuždegtumėte žvakių, - nenusileido Elizabeta. - 
Aš... aš čia nieko namatau. 

- Jo malonybė nemėgsta, kai miegamuosiuose dega dau- 
giau kaip po vieną žvakę, - tarė liokajus. - Jis sako, jog tai 
bereikalingas vaško eikvojimas. 

Elizabeta mirksėjo tamsoje, nežinodama, ar juoktis, ar 
verkti dėl savo padėties. 

- O, - tarė ji pasimetusi. 

Liokajus uždegė mažą žvakę tolimame kambario gale ir 
išeidamas uždarė duris. 

- Miledi, - sušnibždėjo Berta, - žiūrėdama į nepermatomą 
tamsą, - kur jūs? 

- Aš čia, - atsakė Elizabeta, atsargiai eidama į priekį išties- 
tomis rankomis, kad neužgriūtų ant kokios nors kliūties; Eliza- 
beta ėjo, jos manymu, išorinės miegamojo sienos link, kur 
turėjo būti užuolaidomis uždengtas langas. 

- Kur? - išsigandusi sušnibždėjo Berta ir Elizabeta išgir- 
do, kaip kažkur kambario viduryje kambarinė kalena danti- 
mis. 

- Čia, į kairę nuo tavęs. 

Berta nuėjo savo šeimininkės balso link ir aiktelėjo iš 
siaubo, pamačiusi baisią figūrą ištiestomis rankomis, kaip vai- 
duoklį, judantį tamsoje. 

- Pakelkite ranką, - tarė ji susirūpinusi, - taip, kad aš 
žinočiau, jog tai esate jūs. 

Elizabeta, prisiminusi bailų Bertos būdą, iš karto pakluso. 
Ji pakėlė ranką, kad nuramintų vargšę Bertą, bet, nelaimė, tuo 
metu atsitrenkė į laibą kolonėlę su kaneliūromis“, ant kurios 
stovėjo biustas, ir jie abu ėmė virsti. 

+ Kaneliūra - kolonos arba piliastro liemens išilginis griovelis. - Vert. pastaba. 

- Dieve gailestingasis, - išsprūdo Elizabetai, kuri apglėbė 
rankomis kolonėlę ir biustą, kad nenuvirstų ant jos. - Berta! - 
pašaukė ji. - Dabar ne laikas bijoti tamsos. Prašom man padėti. 
Aš ant kažko užlėkiau, manau, kad tai biustas su kolonėle, ir 
bijau juos paleisti, kol nepamatysiu, kaip gerai pastatyti. Štai 
čia, priešais mane, yra užuolaidos. Tai tereikia eiti į mano balso 
pusę irjas atitraukti. Kai taip padarysi, čia bus šviesu kaip dieną. 

- Einu, miledi, - drąsiai tarė Berta ir Elizabeta lengviau 
atsikvėpė. - Aš jas radau, - po kelių minučių negarsiai šūktelėjo 
Berta. - Jos labai sunkios, aksominės, už jų dar yra širma. 

Berta atitraukė į šalį vieną sunkią širmą, po to naujomis 
jėgomis užsispyrusi atitraukė antrą ir atsigręžė pasižiūrėti į 
kambarį. 

- Pagaliau šviesu! - su palengvėjimu pasakė Elizabeta. 
Akinanti popietinės saulės šviesa įsiveržė pro langą ir akimirką 
apžlibino ją. - Taip kur kas geriau, pridūrė ji mirksėdama. 

Įsitikinusi, kad kolonėlė tvirtai stovi ir jos neprilaikoma, 
Elizabeta ketino ant jos pastatyti biustą, bet Bertos šūksnis ją 
sustabdė. 

- Dievo pamiltieji, gelbėkite mus! 

Atsargiai prie krūtinės priglaudusi biustą, Elizabeta stai- 
giai atsigręžė. Priešais ją, papuoštas tik raudona spalva ir auksu, 
buvo siaubingiausias kambarys, kokį ji kada nors buvo mačiusi: 
šeši didžiausi auksiniai amūrai, atrodo, pleveno ore viršum 
viršutinės didžiulės lovos, viename putliame kumštyje suspau- 
dę avietines aksomines užuolaidas, kitame - laikydami lanką ir 
strėles; kiti amūrai puošė lovos galvūgalį. Elizabeta išplėtė akis 
iš pradžių nuo netikėto vaizdo, o po minutės - iš juoko. 

Apstulbinta viso to auksinio košmaro, Elizabeta lėtai ap- 
sisuko aplinkui. Viršum Židinio auksiniuose rėmuose kabojo 
nuogos, tik su per klubus užmesta peršviečiamo raudono šilko 
juosta, moters paveikslas. Elizabeta skubiai nukreipė akis nuo 
to bjauraus nuogumo ir pamatė visą būrį besivartaliojančių 

amūrų. Jie, didingi auksiniai išpūstažandžiai, buvo įsitaisę ant 
židinio lentos ir stalelių prie lovos, kekė amūrų greta lovos 
sudarė aukštą devynių žvakių kandeliabrą, kurių vieną uždegė 
liokajus; kiti amūrai buvo apsupę didžiulį veidrodį. 
- tai... aš nerandu žodžių, - atsiduso ji, o Elizabeta, jau išgyve- 
nusi šoko būseną, buvo arti pašėlusio linksmumo.“ 

- Neapsakoma? - pasufleravo Elizabeta ir pratrūko juoku. 
- Neįtikėtina? - tęsė ji, o pečiai ėmė trūkčioti iš juoko. 

Bertai išsprūdo nervingas prislopintas garsas ir to jau buvo 
per daug joms abiem. Neatslūgstančios įtampos dienos prasi- 
veržė linksmumo protrūkiais, ir jos abi užsimiršusios pasidavė 
jam. Jas apėmė garsaus kvatojimo priepuoliai, nuo kurių joms 
tryško ašaros. Berta griebėsi nesamos prijuostės, po to, prisi- 
minusi savo aukštą padėtį, ją pakeitė iš rankovės ištraukta 
nosine ir prisidėjo prie akių kampučių; Elizabeta prispaudė 
užmirštą biustą prie krūtinės, padėjo smakrą ant jolygios galvos 
if juokėsi, kol įskaudo. Jos tiek užsimiršo, kad nė viena nepa- 
stebėjo, kaip šeimininkas įėjo į miegamąjį, kol garsiai ir džiugiai 
nepasakė: 

- Ledi Elizabeta ir ledi Berta! 

Berta prislopintu balsu šūktelėjo iš netikėtumo, greitai 
atitraukė nosinę nuo akių ir prispaudė ją prie burnos. 

Vos tik Elizabeta pažvelgė į atlasiniais drabužiais apsiren- 
gusią figūrą, labai primenančią amūrus, kuriuos ji, žinoma, 
dievino, baisi tikrovė ją paveikė taip, kaip kibiras šalto vandens, 
nuplaudamas net mintį apie juoką. Ji nuleido akis, karštligiškai 
bandydama prisiminti savo planą ir įtikinti save, kad galės jį 
įgyvendinti. Elizabeta privalo jį vykdyti, nes nepasisekus to 
padaryti, senstantis plevėsa, kuriam labai patinka amūrai, gali 
tapti jos vyru. 

- Mano brangiosios, brangiosios damos, - meiliai tarė seras 
Fransis, skubiai eidamas prie jų. - Koks seniai lauktas džiaugs- 
mas! 

Mandagumas reikalavo pirma kreiptis į vyresnę damą ir 
seras Fransis atsisuko į ją. Paėmęs bejėgiškai kabojusią Bertos 
ranką, jis pridėjo prie jos lūpas ir pasakė: 

- Leiskite man prisistatyti. Aš - seras Fransis Belheivenas. 

Ledi Berta pritūpė, jos iš baimės išplėstos akys be pertrau- 
kos žiūrėjo į sero Belheiveno veidą, ji, neatitraukdama nuo 
lūpų tebelaikė nosinę. Sero Fransio nuostabai, „ledi“ Berta jam 
nieko neatsakė, nepasakė, kad sužavėta susitikusi su juo, ir 
nepasidomėjo jo sveikata; ji vėl pritūpė. Po to dar kartą. 

- Vargu ar to reikia? - Tarė jis, apsimestinu linksmumu 
slėpdamas savo nuostabą. - Ar Žinote, kad aš tik riteris, o ne 
hercogas ir net ne grafas. 

Ledi Berta vėl pritūpė ir Elizabeta grubiai stumtelėjo ją 
alkūne. 

- Kaip jūs! - šūktelėjo stora dama. 

- Mano tetulė truputį... drovi su nepažįstamaisiais, - sunkiai 
ištarė Elizabeta. 

Švelnus melodingas Elizabetos balsas sujudino kraują sero 
Fransio gyslose. Su nesliapiamu susidomėjimu jis atsisuko į 
savo būsimą nuotaką, ir suprato, kad tai, ką Elizabeta taip 
rūpestingai ir meiliai spaudė prie krūtinės, buvo jo biustas. Jis 
vos sulaikė savo susižavėjimą. 

- Aš žinojau, kad taip ir bus tarp mūsų: jokio apsimetinėji- 
mo, jokio mergaitiško drovumo, - sušuko jis, žiūrėdamas į jos 
bejausmį, įtemptą veidą ir atsargiai iš jos rankų paėmė savo 
biustą. - Bet, mano mieloji, nėra ko glamonėti molio gabalą, 
kai čia pat esu aš pats. 

Akimirką Elizabeta apstulbo, žiūrėdama į biustą, kurį ką 
tik laikė rankose ir kurį jis iš pradžių atsargiai padėjo ant 
kolonėlės, po to atsisuko ir tarsi kažko laukė, sekdamas mergi- 
nai siaubingą, bet teisingą mintį, kad seras Fransis laukia, jog ji 
išties rankas ir prie savo krūtinės prispaus jo plinkančią galvą. 
Elizabeta žiūrėjo į jį, jos smegenys buvo tarsi paralyžiuotos 
susipynusių minčių. 

- Aš... aš norėčiau paprašyti jūsų paslaugos, sere Fransi, - 
pagaliau ištarė ji. 

- Padarysiu viską, ko tik norite, brangioji, - atsakė jis kimiu 
balsu. 

- Aš norėčiau... prieš vakarienę pailsėti. 

Jis atsitraukė nusivylusiu veidu, bet greitai prisiminė geras 
manieras ir nenoriai linktelėjo. 

- Mes nesilaikome kaimiškos dienotvarkės. Vakarieniau- 
jame pusę devintos. 

Jis pirmą kartą gerai apžiūrėjo merginą. Sero Fransio pri- 
siminimai apie tobulą jos veido grožį ir šaunų kūną buvo tokie 
stiprūs, tokie ryškūs, kad iki šios minutės jis ledi Elizabetą 
Kameron matė tokią, kokia ji buvo anksčiau. Dabar seras 
Fransis pavėluotai pastebėjo jos negražią suknelę, griežtą šu- 
kuoseną. Jo žvilgsnis nukrypo žemyn, į nedailų geležinį kryžių, 
kabantį ant jos kaklo, ir iš šoko atsitraukė. 

- O, brangioji, aš pakviečiau viešnias, - reikšmingai pri- 
dūrė seras Fransis, žiūrėdamas į jos prastą suknelę. - Aš manau, 
kad jums reikėtų žinoti, jog reikia apsirengti tinkamiau. 

Elizabeta jo įžeidimą sutiko tokia pat apdujusi, kokia buvo 
nuo to momento, kai jį pamatė. 

Tik po to, kai jis uždarė duris, ji įstengė pajudėti. 

- Berta, - sušuko nelaiminga Elizabeta, sėsdama į šalia jos 
stovintį krėslą, - kaip tu galėjai taip pritūpti: juk jis dar nesibai- 
gus vakarui sužinos, kad tu esi kambarinė. Mes niekaip to 
nepaslėpsime! 

- Na, štai! - šūktelėjo įsižeidusi ir pasipiktinusi Berta. - Argi 
aš glaudžiau jo galvą prie savo krūtinės, kai jis įėjo. 

- Mes dabar būsime gudresnės, - prisiekė Elizabeta, kaltai 
pažvelgusi į Bertą; jos balse jau nebeskambėjo nerimas, jį pakeitė 
geležinė valia ir ryžtas. - Mes privalome veikti geriau. Aš noriu, 
kad mes abi rytoj dingtume iš čia. Blogiausiu atveju, po dienos. 

- Vyresnysis liokajus spoksojo į mano krūtinę, - pasiskundė 
Berta. - Aš pastebėjau. 

Elizabeta pažvelgė į ją kreivai ir nelinksmai šypsodamasi. 

- O liokajus apžiūrinėjo manąją. Tokioje vietoje nė viena 
moteris negali saugiai jaustis. Mes kol kas suvaidinome tik dalį 
vaidinimo, išgąsčio sceną. Mes esame naujokės vaidinti pjeses, 
bet šį vakarą aš vis tiek tęsiu vaidinimą. Tu pamatysi. Nesvarbu, 
kiek tai kainuotų. Aš tai padarysiu. 


Kai pagaliau Elizabeta lipo laiptais žemyn, į valgomąjį, 
vakarienės ji vėlavo dvi valandas. Sąmoningai. 

- Viešpatie, jūs pavėlavote, mano brangioji, - tarė seras 
Fransis, atstumdamas kėdę ir puldamas prie durų, kur stovėjo 
Elizabeta, stengdamasi sutelkti visą savo drąsą, kad galėtų 
padaryti tai, ką reikėjo. - Įeikite ir susipažinkite su mano sve- 
čiais, - pridūrė jis, įvesdamas ją į kambarį ir mesdamas skubų 
pesimistišką žvilgsnį į jos skurdžią aprangą bci griežtą šukuo- 
seną. - Mes pasielgėme taip, kaip jūs pasiūlėte, ir pradėjome 
vakarienę. Kas jus taip ilgai sugaišino viršuje? 

- Aš meldžiausi, - pasakė ji, stengdamasi Žiūrėti jam tiesiai 
į akis. 
Seras Fransis po nuostabos atsigavo kaip tik laiku, kad 
galėtų ją pristatyti keturiems žmonėms už stalo - dviem vyrams, 
panašiems į šeimininką amžiumi ir išvaizda, ir dviem moterims, 
tikriausiai apie trisdešimties metų, apsirengusioms suknelėmis 
su nepadoriai didelėmis iškirptėmis, kokių jai niekada neteko 
matyti. 

Elizabeta paėmė šaltos mėsos, kad numarintų savo strei- 
kuojantį skrandį, tuo metu abi moterys ją apžiūrinėjo su neslia- 
piama panieka. | 

- Turiu pasakyti, kad jūsų drabužiai labai neįprasti, - paste- 
bėjo moteris, vardu Eloiza. - Ar jūsų kraštuose rengiamasi 
taip... prastai? 

Elizabeta atsikando mėsos kąsnelį. 

- Ne visai, bet man nepatinka, kai nešiojama per daug 
brangenybių. - Nutaisiusi nekaltą miną, ji atsigręžė į serą Fran- 

sį. - Suknelės - brangios. Aš manau, kad tai - tuščias pinigų 
švaistymas. 

Seras Fransis nelauktai pajuto norą pritarti jai labiau- 
siai dėl to, kad ketino savo žmoną laikyti kiek galima nuo- 
gesnę. 

- Visiškai teisingai,- nušvito jis, žiūrėdamas į kitas moteris 
pabrėžtinai nepritariamai. - Nėra reikalo šveistyti pinigų suk- 
nelėms. Iš viso nėra reikalo švaistyti pinigų. 

- Visiškai pritariu jums, - linkčiodama pasakė Elizabeta. - 
Aš linkusi kiekvieną sutaupytą šilingą atiduoti labdarai. 

- Atiduoti, - sušuko jis, slopindamas riaumojimą ir pusiau 
pašokdamas nuo savo kėdės. 

Po to šeimininkas vėl prisivertė atsisėsti ir pradėjo galvoti, 
ar protinga iš viso ją vesti. Elizabeta buvo maloni, jos veidas, 
subrendęs nuo to laiko, kai jis prisimena merginą, ir net juodas 
šydas bei lygiai atgal sušukuoti plaukai negalėjo nustelbti sma- 
ragdiškai žalių akių, ilgų juodų blakstienų grožio. Po akimis 
buvo tamsūs ratilai - šešėliai; jis neprisiminė, ar pastebėjo juos, 
kai pamatė ją pirmą kartą. Seras Fransis šešėlius laikė per daug 
rimto būdo padariniu. Mergaitės kraitis buvo pakankamas, o 
kūnas po ta palaida juoda suknele... Jis norėtų pamatyti, kokia 
jos figūra. Galbūt kūnas irgi pasikeitė ir nepagražėjo per tuos 
kelerius metus. 

- Aš tikėjausi, brangioji, - tarė seras Fransis, paėmęs mer- 
giną už rankos ir švelniai spausdamas ją, kad jūs vakarienei 
galėjote ką nors kita apsivilkti, ką aš jums ir siūliau. 

- Aš tik tai ir teatsivežiau. 

- Tik tai ir teatsivežėte, - nustebo jis. - Bet aš aiškiai mačiau, 
kad mano liokajus nešė į viršų kelis lagaminus. 

- Tai mano tetulės lagaminai, o manasis - tik vienas, - 
skubiai sumetė ji, jau įspėdama kitą klausimą ir paniškai kur- 
dama kokį nors tinkamą atsakymą. 

- Iš tiesų? - Jis labai nepatenkintas tebeapžiūrinėjo jos 
suknelę, po to pateikė tą klausimą, kurio ji taip tikėjosi. 

- Ar galiu paklausti, kas yra jūsų lagamine, jeigu nėra 
suknelių? 

Atėjo įkvėpimas ir Elizabeta linksmai nusišypsojo. 

- Kai kas labai brangaus. Neįkainuojama, - prisipažino ji. 

Visi ją sekė labai įdėmiai - ypač godus seras Fransis. 

- Na, nekankinkite mūsų, versdama ilgai laukti, mano 
meile. Kas jame? 

- Šventojo Jokūbo relikvijos. 

Ledi Eloiza ir ledi Mortand vienu balsu sušuko. Seras 
Viljamas paspringo vynu, o seras Fransis su siaubu pažvelgė į 
ją, bet Elizabeta dar nebuvo baigusi vaidinimo: lemiamą smūgį 
paliko vakarienės pabaigai. Kai svečiai pakilo nuo stalo, ji 
pareikalavo, kad visi vėl stsisėstų ir būtų sukalbėta derama 
padėkos malda. Iškėlusi rankas į dangų, Elizabeta paprastą 
padėką pavertė tulžinga tirada prieš gašlumo ir nesaikingumo 
nuodėmes, priartėjusia prie kulminacijos, kai ji paprašė baus- 
mės visiems paskutinio teismo dieną; ši triada pasiekė kulmi- 
naciją, kai Elizabeta pradėjo siaubingą, keliantį baimę 
pasakojimą apie kančias, kurios laukia visų, kas eina palcistu- 
vystės keliu. Jos žodžiuose susipynė velniai ir mitai, kai kas iš 
religijos ir didelė dalis jos vaizduotės kūrybos. Baigusi maldą, 
Elizabeta nuleido akis, iš tikrųjų melsdamasi, kad šiandieną 
ištrūktų iš šios nemalonios padėties. Ji daugiau nieko nebega- 
lėjo padaryti; Elizabeta lošė savo korta, sutelkusi visas jėgas, 
aukodama visą save. 

To pakako. Po vakarienės Fransis palydėjo ją į miegamąjį 
ir menkai stengdamasis pareikšti apgailestavimą paskelbė, jog 
labai bijo, - jie visiškai netinka vienas kitam. 

Kitą rytą auštant, prieš valandą iki atsikeliant tarnams, 
Elizabeta ir Berta išvažiavo. Apsivilkęs chalatą, seras Fransis 
pro miegamojo langą stebėjo, kaip vežėjas padėjo Elizabetai 
įsėsti į ekipažą. Jis jau ketino nusigręžti, kai netikėtas vėjo gūsis 
pačiupo merginos juodos suknelės apačią, atidengdamas ilgą 
puikios formos koją, į kurią ir nukreipė žvilgsnį seras Fransis. 


135 


Jis dar vis neatsitraukdamas tebežiūrėjo į karietą, kai ši pasuko 
į išvažiuojamąjį kelią; pro atvirą karietos langelį seras Fransis 
pamatė, kaip nusijuokė Elizabeta ir pakėlusi ranką ištraukė iš 
plaukų segtuką. Atidarytame lange švystelėjo auksinių garbanų 
debesis ir seras Fransis susimąstęs laižė lūpas. 


DEŠIMTAS SKYRIUS 


Lordo Džono Marčmeno, grafo Kanfordo, užmiesčio dva- 
ras plytėjo apsuptas tokio nepaliesto, natūralaus grožio, kad, 
žiūrėdama pro karietos langą, Elizabeta laikinai pamiršo savo 
kelionės tikslą. Dar niekada ji nebuvo mačiusi tokio didelio 
namo - labai ilgo, pusiau medinio Tiudorų laikų pastato, bet ją 
sužavėjo apylinkės. Palei upelį, tekantį per namą apsupusį 
parką, augo svyruokliniai gluosniai, greta jų laisvai ir vešliai 
augo bei žydėjo alyvos; jų pastelinės spalvos keitėsi su mėlynų 
sinavadų ir laukinių lelijų žiedų spalvomis. 

Karieta dar nesustojo priešais namą, kai jo durys atsidarė 
ir nuo laiptų nubėgo aukštas vyras. 

- Atrodo, kad čia mūsų laukia šiltesnis sutikimas negu 
pracitą kartą, - tarė Elizabeta ryžtingu balsu, kuris dar vis 
drebėjo iš susijaudinimo; ji užsimovė pirštines, drąsiai rengda- 
masi sutikti ir įveikti kitą kliūtį kelyje į laimę ir savarankiškumą. 

Karietos durelės buvo atidarytos smarkiai, vos nenutrauk- 
tos nuo vyrių, ir į vidų pažvelgė vyras. 

- Ledi Elizabeta! - sugriaudėjo lordas Marčmenas; jo vei- 
das degė iš nekantrumo... ar nuo vyno, to Elizabeta negalėjo 
nustatyti. - Tai jau tikrai seniai lauktas siurprizas. - Po to, tarsi 
suglumęs nuo tokios paikos pastabos, jis palingavo didelę galvą 
ir skubiai pridūrė: - Seniai lauktas malonumas tai - valgyti. 
Siurprizas - tai, kad jūs atvykote anksti. 

Elizabeta tvirtai nuslopino savyje užuojautą dėl jo aiškaus 
suglumimo, kartu ir mintį, kad jis, galimas dalykas, yra gana 
simpatiškas. 

- Tikiuosi, kad mes jums nesudarėme per daug nepatogu- 
mų, - tarė ji. 

136 


- Ne per daug. Tai yra, - pasitaisė jis, žiūrėdamas į merginą 
išplėstomis akimis ir jausdamas, jog skęsta jose, - visiškai ne. 

Elizabeta nusišypsojo ir supažindino su savo drauge. 

- Teta Berta. 

Po toji leido per daug susijaudinusiam šeimininkui laip- 
tais įvesti jas į namą. Berta sušnibždėjo su tam tikru pasiten- 
kinimu: 

- Aš manau, kad jis jaudinasi taip, kaip ir aš. 

Po skaistaus išorės didingumo namo vidus atrodė nelabai 
švarus ir niūrus. Elizabeta pasižiūrėjo į svetainę - čia viskas 
buvo aptraukta tamsia oda, kuri kadaise buvo tamsiai raudonos 
ir rudos spalvos. Lordas Marčmenas, įdėmiai ir viltingai stebė- 
jęs Elizabetą, pasižiūrėjo aplinkui ir netikėtai pamatė savo 
namą jos akimis. Bandydamas pateisinti apstatymo trūkumus, 
jis skubiai tarė. 

- Šiam namui reikia moteriškos rankos. Matote, aš esu 
senas viengungis, kaip ir mano tėvas. 

Po šių žodžių Berta įsistebeilijo į jo veidą. 

- Na jau! - sušuko ji, pasipiktinusi jo aiškiu prisipažinimu, 
jog jis yra nesantuokinis vaikas. 

- Aš nenorėjau pasakyti, - paskubėjo patikinti lordas Marč- 
menas, - kad mano tėvas niekada nebuvo vedęs. Aš norėjau 
pasakyti... - jis užsikirto, nervingai tampydamas savo kaklaska- 
rę, tarsi norėdamas ją palaisvinti, - kad mano motina numirė, 
kai dar buvau mažas, ir mano tėvas daugiau nebevedė. Mes čia 
gyvenome dviese. - 

“Ten, kur du koridoriai baigėsi laiptais, lordas Marčmenas 
sustojo, pasižiūrėjo į Bertą ir Elizabetą. 

- Ar jūs nenorėtumėte užkąsti, ar norėtumėte iš karto eiti 
pailsėti? 

Elizabeta buvo pavargusi, bet, svarbiausia, ji norėjo kuo 
trumpiau būti su juo. 

- Jeigu galima, pailsėti. 

- Tada, - kviečiamuoju gestu parodė jis į laiptus, - eime. 

Berta aiktelėjo iš pasipiktinimo, nes šį gestą suprato kaip 
ženklą, kad lordas Marčmenas nė kiek negeresnis negu seras 
Fransis. 

- Klausykite, milorde, aš ją guldžiau į lovą šimtus kartų ir 
man nereikia pagalbos tokių kaip jūs! - Po to, tarsi prisiminusi 
savo tikrąją padėtį, ji sugriovė savo didybės sukeltą efektą, 
pritūpdama ir meilikaujamai pašnibždomis pridurdama: 

- Jeigu jūs, sere, neprieštarausite. 

- Neprieštarausiu? Ne, aš... - Pagaliau lordas Marčmenas 
suprato, ką ji pamanė, ir visas išraudo. - Aš...aš tik norėjau jums 
parodyti, - pradėjo jis, po to atlošė galvą ir akimirkai užmerkė 
akis, tarsi maldaudamas atleidimo už savo liežuvį, - kaip nueiti, 
- baigė seras Marčmenas garsiai, su palengvėjimu atsidusęs. 

Širdies gilumoje Elizabeta buvo sujaudinta jo nuoširdumo 
ir žmogiškumo; jeigu padėtis nebūtų tokia pavojinga, tai ji 
pakeistų savo elgseną, kad jis pasijustų laisviau. 


Nenoriai atsimerkusi, Elizabeta apsivertė ant nugaros. Pro 
langus švietė saulė ir merginos lūpose pasirodė šypsenėlė, kai 
Ji pasirąžiusi prisiminė vakarykštę vakarienę. Lordas Marčme- 
nas buvo toks šaunus, nevikrus ir norintis įtikti, koks atrodė 
joms, ką tik atvykusioms. 

Berta triukšmingai įėjo į kambarį, dar vis sugebėdama 
atrodyti kaip kambarinė, nors vilkėjo madingą tamsiai raudoną 
suknelę. 

- Tas vyras, - pareiškė ji susierzinusi, turėdama galvoje namo 
šeimininką, - negali nė dviejų žodžių pasakyti nesusipainiojęs. 

Berta, aišku, manė atsidursianti geresnėje draugijoje, kol 
jai leidžia suktis aukštuomenėje. 

- Aš manau, kad jis jūsų bijo, - atsakė Elizabeta išlipdama 
iš lovos. - Ar nežinai kelinta valanda? Jis pareiškė norą, kad aš 
šiandieną, septintą valandą ryto, eičiau su juo meškerioti. 

- Pusė vienuoliktos, - atsakė Berta, atidarydama spintą ir 
atsigręždama į Elizabetą, kad sužinotų, kokią suknelę ji ketina 

užsivilkti. - Dar prieš kelias minutes lordas Marčmenas vis 
laukė, po to išėjo be jūsų. Jis nešėsi dvi meškeres. Sakė, kad 
galite pas jį ateiti, kai atsikelsite. 

- Tada, manau, aš užsivilksiu rožinę muslininę, - nusprendė 
ji, valiūkiškai šypsodamasi. 

Lordas Marčmenas sunkiai patikėjo savo akimis, kai paga- 
liau pamatė būsimą sužadėtinę, ateinančią pas jį. Mergina ėjo 
krantu, apsirengusi šventiškai papuošta rožine suknele, su 
tokiu pat puošniu skėčiu ir dailia rožine skrybėlaite. Stebėda- 
masis moters proto kaprizais, jis vėl atkreipė dėmesį į seną 
upėtakį, kurį stengėsi sugauti penkerius metus. Labai atsargiai 
tampė meškerę, stengdamasis privilioti arba suerzinti seną 
gudrią žuvį, kad ši paimtų masalą. Didžiulė Žuvis plaukiojo 
aplink kabliuką, tarsi žinodama, kad tai gali būti spąstai, po to 
netikėtai sučiupo grobį, beveik ištraukdama meškerę iš Džono 
rankų. Triukšmingai daužydama vandens plynumą, žuvis dide- 
liu lanku iškilo iš vandens ir tuo momentu lordo Marčmeno 
sužadėtinė suspigo: | 

- Gyvatė! 

Krūptelėjęs Džonas skubiai atsigręžė ir pamatė, kad Eli- 
zabeta rėkdama bėga prie jo, tarsi ją vytųsi pats Liuciferis: 

- Gyvatė! Gyvatė! Gyvatė! 

Tuo momentu žvejo susitelkimas sutriko, jis atleido valą ir 
žuvis nutrūko nuo kabliuko, ko ir tikėjosi Elizabeta. 

- Aš mačiau gyvatę, - pamelavo ji sunkiai alsuodama susto- 
jusi taip, kad nepasiektų jo rankos, kurios iš karto išsitiesė, kad 
palaikytų ją, o gal pasmaugtų, pagalvojo Elizabeta, tramdyda- 
ma šypseną. Mergina vogčiomis pažvelgė į vandenį, vildamasi 
pamatyti puikų upėtakį, kurio jis ką tik nesugavo, jai niežtėjo 
rankos paimti meškerę ir pabandyti laimę. 

Piktas lordo Marčmeno klausimas privertė Elizabetą atsi- 
gręžti į jį: 

- Ar nenorėtumėte pažvejoti, ar jūs pageidaujate šiek tiek 
pasėdėti ir pasižiūrėti, kol atsigausite iš išgąsčio dėl gyvatės? 

Elizabeta apsižvalgė apsimetusi, jog apimta šoko. 

- Dieve mano, sere, aš negaudau žuvų! 

- Jūs pasėdėsite? - paklausė jis tokiu tonu, kurį buvo galima 
palaikyti sarkastišku. 

Elizabeta nuleido blakstienas, norėdama paslėpti šypseną, 
kurią sukėlė didėjantis nekantrumas jo balse. 

- Žinoma, aš pasėdėsiu, - išdidžiai atsakė ji. - Sėdėti - ypač 
tinkamas ledi darbas, o žuvies gaudymas, mano nuomone, ne. 
Tačiau aš labai mėgstu žiūrėti, kaip jūs žvejojate. 

Dvi valandas ji sėdėjo ant lauko akmens šalia žvejo skųs- 
damasi, kad akmuo labai kietas, kad saulė spigina ir oras labai 
drėgnas, o kai neberado priežasčių kuo nors skųstis, tai pradėjo 
jam zysti į ausį visokius niekus, kokie tik ateidavo į galvą, be to, 
visą laiką mėtė į vandenį akmenėlius, kad išbaidytų žuvis, taip 
visiškai sugadindama lordui Marčmenui visą rytą. 

Kai nepaisant visų Elizabetos pastangų trukdyti žvejoti, 
jam pagaliau pavyko pagauti vieną žuvį, mergina pašoko ir 
pasitraukė per žingsnį. 

- Jūs... jūs sukeliate jai skausmą! - sušuko ji, kai Džonas 
ištraukė kabliuką iš žuvies žiaunų. 

- Kam skausmą? Žuviai? - paklausė jis netikėdamas savo 
ausimis. 

- Taip! 

- Niekai, - tarė lordas Marčmenas, pažvelgęs į merginą kaip 
įsilpnaprotę, ir numetė žuvį ant kranto. 

- Klausykite, ji negali kvėpuoti, - suvaitojo Elizabeta, nea- 
titraukdama akių nuo spurdančios žuvies. 

- Jai ir nereikia kvėpuoti, - atkirto Džonas, - mes ją suval- 
gysime pusryčiams. 

- Aš, žinoma, nevalgysiu, - sušuko ji, stengdamasi į jį žiūrėti 
kaip į šaltakraujišką žudiką. 

- Ledi Kameron, - rūsčiai paklausė jis, - ar aš galiu tikėti, 
kad jūs niekada nevalgėte žuvies? 

- Žinoma, valgiau. 

- O iš kur, jūsų manymu, atsirado žuvis, kurią jūs valgėte? 
- tęsė Džonas su erzinama logika. 

- Ji atsirado iš tvarkingo švaraus popierinio pako, - pareiš- 
kė Elizabeta, abejingai žiūrėdama į jį. - Ji visada tvarkingai 
suvyniota į švarų popierių. 

- Na, ji negimsta tame švariame popieriuje, - atsakė lordas 
Marčmenas ir Elizabeta iškentėjo kelias nemalonias akimirkas, 
slėpdama savo susižavėjimą Džono kantrybe ir kartu tvirtu 
tonu, kuriuo dabar jis prašneko su ja. Lordas Marčmenas 
nebuvo kvailys arba pliurpalas, kaip ji manė iš pradžių. - O prieš 
tai, - tęsė Džonas, - kur buvo žuvis? Pradėsime nuo to, kaip ta 
Žuvis pateko į turgų. 

Elizabeta išdidžiai pakėlė galvą, su užuojauta pasižiūrėjo į 
spurdančią žuvį, po to permetė Džoną arogantišku ir smerkian- 
Čiu Žvilgsniu. 

- Aš manau, kad jie naudoja tinklus, ar dar ką nors, bet esu 
visiškai įsikinusi, jog jie taip nedaro. 

- Kaip? - žvejys pareikalavo atsakymo. 

- Taip, kaip jūs: sėlinate prie Žuvies jos gimtuosiuose na- 
muose, apgaudinėjate, slėpdamas kabliuką šitame nelaiminga- 
me minkštame daikte, po to ištraukiate vargšę žuvelę iš jos 
šeimos ir išmetate į krantą numirti. Tai visiškai nežmoniška! - 
tarė ji ir nervingai pasitaisė sijonus. 

Lordas Marčmenas susiraukęs žiūrėjo į ją nepatikliai, po 
to krestelėjo galvą, tarsi mėgindamas praskaidrinti savo mintis. 
Po kelių minučių jis nuvedė ją į namus. 

Elizabeta privertė lordą Marčmeną krepšį su žuvimi nešti 
kitoje pusėje nuo savęs. Kaip tai, atrodo, nesuglumino vargšo, 
ji pareikalavo atitraukti ranką į šalį, kad krepšys būtų toliau nuo 
jos. 

Būsimoji nuotaka visai nenustebo, kai lordas Marčmenas 
atsiprašęs pasišalino iki vakarienės ir buvo niūrus, susimąstęs 
per visas nelinksmas veišes. Tačiau Elizabeta per pauzes aist- 
ringai pasakojo apie prancūziškos ir angliškos mados skirtumą, 

svarstė, jog labai svarbu naudotis pirštinėmis iš geriausios Ož- 
kenos, po to linksmino jį smulkiai pasakodama apie kiekvieną 
suknelę, kurią buvo mačiusi ir prisiminė. Vakarienės pabaigoje 
lordas Marčmenas atrodė apstulbintas ir piktas; Elizabeta šiek 
tiek užkimo, bet dvasiškai gerokai pažvalėjo. 

- Aš manau, - pasakė Berta išdidžiai šyptelėjusi, kai liko 
viena su Elizabeta svetainėje, - kad jis dabar kitaip žiūri į 
siūlymą, miledi. 

- Manau, kad per pietus jis svarstė kaip mane paprasčiau 
nužudyti, - atsakė kikendama Elizabeta. 

Moterys ketino dar pasišnekėti, kai vyresnysis liokajus jas 
nutraukė pareiškęs, jog lordas Marčmenas pageidauja pasikal- 
bėti su ledi Kameron vienu du savo kabinete. 

Elizabeta pasiruošė dar vienai sąmojingumo - arba kvailu- 
mo - dvikovai, - pagalvojo ji šypsodamasi širdyje ir paklusniai 
nusekė paskui vyresnįjį liokajų tamsiu, rudos spalvos korido- 
riumi į didžiulį kabinetą, kur dešinėje rašomojo stalo pusėje 
tamsiai rudame krėsle sėdėjo grafas. 

-Jūs norėjote matyti... - pradėjo Elizabeta įėjusi į kabinetą, 
bet kažkas iš šalies, nuo sienos, palietė jos plaukus. 

Elizabeta pasuko galvą, tikėdamasi ten pamatyti kabantį 
portretą, bet priešais jos akis buvo didžiulė šerno galva ir iltys. 
Šį kartą išsprūdęs riksmas buvo visai natūralus, nors jį sukėlė 
netikėtumas, o ne baimė. 

- Jis negyvas, - tarė grafas beviltiškai pavargusiu balsu, 
žiūrėdamas, kaip ji užsidengusi ranka burną atšoko nuo jo 
vertingiausio medžioklės trofėjaus. 

Elizabeta iš karto atsitokėjo, nužvelgė sieną su medžioklės 
trofėjais 1r nusigręžė. 

- Galite neužsidengti burnos, - nurodė jis. 

Viešnia nukreipė į šeimininką dar vieną smerkiantį žvilgs- 
nį, kandžiodama lūpą, kad nenusišypsotų. Elizabetai labai no- 
rėjosi išgirsti, kaip jis susekė tą lokį arba kur rado tą pasakiškai 
didelį šerną, bet ji žinojo, kad to negali daryti. 

- Malonėkite, milorde, - tarė Elizabeta, - man pasakyti, kad 
šie vargšai gyvūnai mirė ne nuo jūsų rankų. 

- Manau, kad nuo mano. Tiksliau nuo mano ginklo. Pra- 
šom sėstis. - Jis linktelėjo į odinį krėslą su atlošu; krėslas stovėjo 
priešais stalą ir Elizabeta nusileido į minkštą jo apvalkalą. - 
Prašom man pasakyti, - paprašė lordas Marčmenas ir jo žvilgs- 
nis sušvelnėjo, kai jis pasižiūrėjo į pakeltą merginos veidą, - 
jeigu mes susituoktume, kaip jūs įsivaizduojate mūsų bendrą 
gyvenimą? 

Elizabeta nesitikėjo tokios tiesmukiškos atakos, ji pajuto 
pagarbą grafui ir kartu suglumo. Giliai atsidususi, ji pamėgino 
iš eilės papasakoti apie tokį gyvenimo būdą, kuris, jos žiniomis, 
būtų jam nepakenčiamas. 

- Žinoma, mes gyvensime Londone, - pradėjo Elizabeta su 
dideliu entuziazmu ir pasilenkusi į priekį, - aš labai mėgstu 
miestą ir jo pramogas. 

Paminėjus Londoną, grafas suraukė antakius. 

- O kokios pramogos jums patinka? 

- Pramogos? - linksmai, galvodama, ką atsakyti, perklausė 
Elizabeta. - Baliai, iškilmingi priėmimai ir vakarai, operos. Aš 
mėgstu ruošti balius ir dalyvauto juose. Tiesą sakant, aš negaliu 
praleisti nė vieno baliaus. Taip, per sezoną buvo dienų, kai man 
pavykdavo pabūti ne mažiau kaip penkiolikoje įvairių balių! Aš 
mėgstu lošti kortomis, - pridūrė Elizabeta, mėgindama įtikinti 
grafą, kadjos išlaidos bus kur kas didesnės negu kraitis. - Tačiau 
man labai nesiseka ir visą laiką tenka skolintis pinigų. 

- Aišku, - tarė jis, - kas dar? 

Elizabeta pasimetė jausdama, kad jai reikia dar ką nors 
sugalvoti, bet įdėmus susimąstęs grafo žvilgsnis ją trikdė. 

- Kas dar yra reikšminga gyvenime, - apsimestinai linksmai 
paklausė ji, - be balių, žaidimų ir rinktinės draugijos? 

Jo veide atsispindėjo toks gilus susimąstymas, kad Elizabe- 
ta pajuto - grafas kaupia drąsą, kad atsisakytų jos, ir tyliai laukė, 
bijodama jam sutrukdyti. Kai tik lordas Marčmenas prašneko, 

ji suprato - grafas atsiima savo siūlymą, nes jis kalbėjo trūkčio- 
jamai, kaip, atrodo, kiekvieną kartą, kai su ja diskutavo apie 
tuos dalykus, kuriuos laikė svarbiais. 

- Ledi..., - pradėjo jis mikčiodamas, pirštu perbraukdamas 
po kaklaskare. 

- Kameron, - paslaugiai pasufleravo Elizabeta. 

- Taip... Kameron, - pritarė lordas Marčmenas ir minutę 
patylėjo telkdamas savo mintis. - Ledi Kameron, - pradėjo jis,- 
aš paprastas kaimo dvarininkas, neturintis nė menkiausio noro 
per sezoną būti Londone ir puikuotis aukštuomenėje. Aš ten 
važiuoju kuo rečiau. Aš suprantu, kad tai jus nuvils. 

Elizabeta liūdnai linktelėjo galvą. 

- Labai bijau, - tarė grafas ir jo kaklas išraudo, - kad mes 
netinkame, ledi... - Lordas Marčmenas nutilo, sumišęs dėl 
savo grubumo. 

- Kameron, - pasufleravo Elizabeta norėdama, kad jis 
pabaigtų savo mintį. 

- Taip, žinoma, Kameron. Aš tai žinojau. Aš norėjau pasa- 
kyti... 

- Kad mes netinkame vienas kitam? - jam padėjo Eliza- 
beta. 

- Tikrai! - Pastarąją frazę klaidingai palaikęs ne savo, o 
viešnios mintimi, jis su palengvėjimu atsiduso ir energingai 
linktelėjo. - Turiu pasakyti, kad esu laimingas girdėdamas, kad 
jūs sutinkate su manimi. 

- Suprantama, aš gailiuosi, kad taip yra, - mandagiai 
pridūrė Elizabeta jausdama, jog reikia jam kuo nors atsily- 
ginti užtas dvasios kančias, kurias ji privertė grafą iškęsti prie 
upelio. - Mano dėdė irgi bus labai nusiminęs, - tęsė Elizabeta. 
Tai buvo viskas, ką ji galėjo padaryti, ir, grumdamasi su noru 
pašokti ir įduoti jam į rankas plunksną, pridūrė: - Ar jūs 
nenorėtumėte dabar jam parašyti ir paaiškinti savo sprendi- 
mą? 

- Jūsų sprendimą, - mandagiai pataisė jis. 

- Taip, bet... - Ji susvyravo, atsargiai parinkdama žodžius. - 
Mano dėdė bus taip nusivylęs, kad man...man nesinorėtų, jog 
jis kaltę suverstų man. 

Elizabeta pamanė, kad seras Fransis savo būsimame laiške 
dėdei gali ją apkaltinti, jog tik ji kalta dėl nevykusių vedybų, 
todėl nebenorėjo rizikuoti, jeigu ir lordas Marčmenas irgi taip 
pasielgs. Dėdė Džulijus nebuvo kvailas; jis supras, kad giminai- 
tė sąmoningai nuvylė savo gerbėjus ir tyčia sužlugdė jo planus. 

- Suprantama, - tarė jis, žiūrėdamas į viešnią taip įdėmiai, 
jog sukėlė jai nerimą, po to paėmė žąsies plunksną ir nusmai- 
lino ją. Elizabetai išsiveržė palengvėjimo atodūsis, kai ji pama- 
tė, jog grafas rašo laišką. - Dabar, kai tas nemalonus reikalas 
baigtas, gal galima kai ko jūsų paklausti, - tarė jis, raštelį padėjęs 
į šalį. 

Elizabeta džiugiai linktelėjo. 

- Kodėl jūs čia atvažiavote... tai yra kodėl jūs nusprendėte 
peržiūrėti mano siūlymą? 

Klausimas išgąsdino ir nustebino Elizabetą. Apie pokalbį 
su grafu tada, baliuje, jai liko tik labai migloti, galimas dalykas, 
netgi klaidingi prisiminimai. Dar daugiau, dabar ji negalėjo 
paaiškinti, kad jai gresia pavojus, jog dėdė nutrauks materialinę 
paramą, nes tas paaiškinimas būtų per daug žeminantis, kad 
Elizabeta galėtų jį ištverti. 

Lordas Marčmenas laukė atsakymo ir, kol ji, atrodo, nega- 
lėjo rasti, pats pasufleravo: 

- Argi per mūsų trumpą susitikimą prieš dvejus metus aš 
ką nors pasakiau, kas galėtų jus taip suklaidinti, jog pamanėte, 
tarsi mane traukte trauktų miesto gyvenimas? 

- Sunku pasakyti, - visiškai sąžiningai atsakė Elizabeta. 

- Ledi Kameron, ar jūs iš viso prisimenate mūsų susitikimą? 

- Taip, žinoma. Aiškiai, - atsakė Elizabeta, pavėluotai 
prisiminusi vyrą, labai panašų į grafą, su kuriuo buvo supažin- 
dinta pas ledi Markham. Taip, taip ir buvo. - Mes susitikome 
baliuje pas ledi Markham. 

Grafas nenuleido nuo jos akių. 

- Mes susitikome parke. 

- Parke? - pakartojo nepaprastai sumišusi Elizabeta. 

- Jūs sustojote pasigėrėti gėlėmis ir tą dieną jus lydėjęs 
jaunas džentelmenas mus supažindino. 

- Suprantu, - atsakė Elizabeta, nukreipdama nuo jo akis. 

- Ar nenorėtumėte sužinoti, apie ką mes kalbėjome tą ir 
kitą dieną, kai aš vėl lydėjau jus į parką. 

Smalsumas grūmėsi su suglumimu. Nugalėjo smalsumas. 

- Taip, norėčiau. 

--Apie meškeriojimą. 

- Apie m...meškeriojimą! - aiktelėjo Elizabeta. 

Jis linktelėjo. 

- Kai tik mus supažindino, pirmomis minutėmis aš paminė- 
jau, kad atvažiavau į Londoną ne į sezoną, kaip jūs manėte, o 
pakeliui į Škotiją meškerioti, ir kitą dieną išvažiavau iš Londo- 
no. 

Baisi nuojauta apėmė Elizabetą, kai kažkas sujudėjo jos 
atmintyje. 

- Mes labai maloniai paplepėjome, - tęsė jis. - Jūs susiža- 
vėjusi kalbėjote apie labai įžūlų upėtakį, kurį jums vieną kartą 
pavyko ištraukti. . 

Elizabeta jautė, kad jos veidas dega kaip įkaitusios anglys, 
O jis tęsė: 

- Pasakodama žvejų istorijas, jūs buvote visiškai pamiršusi 
ir laiką, ir savo vargšą kavalierių. 

Jis ramiai palaukė, tada Elizabeta, negalėdama ištverti to 
prakeikto tylėjimo, sumišusi paklausė: 

- Buvo dar...kas nors? 

- Labai mažai. Kitą dieną aš neišvažiavau į Škotiją, o 
pasilikau, kad padaryčiau jums vizitą. Jūs metėte pustuzinį 
jaunų dabitų, atvykusių palydėti jūsų į kažkokį aukštuomenės 
vakarą, ir pasirinkote dar vieną improvizuotą išvyką į parką su 
manimi. 

Elizabeta, neįstengdama jam pažvelgti į akis, garsiai įkvėpė 
Oro. 

- Ar nenorėtumėte sužinoti, apie ką mes tą dieną kalbėjome? 

- Ne, nemanau. 

Jis nusišypsojo, nekreipdamas dėmesio į Elizabetos atsa- 
kymą. 

- Jūs pareiškėte, kad šiek tiek pavargote nuo aukštuome- 
nės gyvenimo sūkurio ir prisipažinote norinti tokią dieną atsi- 
durti kaime - štai kodėl mes nuėjome į parką. Aš manau, kad 
mes puikiai praleidome laiką. 

Kai jis nutilo, Elizabeta prisivertė pasižiūrėti jam į akis ir 
pasmerkto žmogaus balsu paklausė: 

- Ir mes kalbėjome apie žvejybą? 

- Ne, - tarė jis, - apie šerno medžioklę. 

Elizabeta užsimerkė nuo ją apėmusios gėdos. 

- Jūs papasakojote nuostabią istoriją apie šerną, kurį prieš 
daugelį metų nušovė jūsų tėvas, ir kaip jūs be jo sutikimo sekėte 
medžioklę iš to medžio, po kuriuo galiausiai buvo nušautas 
šernas. Prisimenu, - geraširdiškai baigė grafas, - jūs papasako- 
jote, kad instinktyviai iš džiaugsmo sušukote, ir medžiotojai 
surado, kur jūs slepiatės, už ką tėvo buvote rūsčiai nubausta. 

Elizabeta pastebėjo linksmą žvilgsnį jo akyse ir jie abu 
netikėtai nusijuokė. 

- Aš prisimenu ir jūsų juoką, - tarė dar vis šypsodamasis 
grafas. - Aš manau, kad tai puikiausias garsas, kokį tik galima 
įsivaizduoti. Toks puikus, kad dėl jo per mūsų žavingą pokalbį 
aš jaučiausi visiškai laisvai jūsų draugijoje. 

Pajutęs, kad jai pataikauja, grafas išraudo, timptelėjo kak- 
laskarę ir sumišęs nukreipė žvilgsnį į šalį. 

Pamačiusi, kad grafas sumišo, Elizabeta, palaukė, ko! jis 
atsitokės ir pasižiūrės į ją. 

- Aš irgi jus prisimenu, - tarė Elizabeta pasukdama galvą 
taip, kad grafas negalėtų išvengti jos žvilgsnio. - Taip, - pridūrė 
ji tyliai ir nuoširdžiai. - Aš prisiminiau jus tik prieš minutę. 

Atsilošęs krėsle ir įdėmiai pasižiūrėjęs į Elizabetą, grafas 
buvo patenkintas ir suglumęs. 

- Kodėl jūs nusprendėte pakartotinai apsvarstyti mano 
siūlymą, jeigu aš jums nepadariau jokio įspūdžio. 

Jis atrodė toks šaunus, toks geras, kad Elizabeta pajuto, 
jog privalo jam papasakoti teisybę. Dar daugiau, dažnai keitėsi 
jos nuomonė apie lordo Marčmeno įžvalgumą. Dabar, kai 
romantiškų santykių tikimybė dingo, grafo balsas tapo tvirtes- 
nis, O protas - bauginamai įžvalgus. 

- Žinote, jūs galėtumėte manimi visiškai pasitikėti, - pasi- 
ūlė jis šypsodamasis, tarsi skaitydamas merginos mintis. - Aš, 
žinoma, jau nebesu toks naivuolis, kaip atrodo. Svarbiausia tai, 
kad aš... nejaukiai jaučiuosi su damomis, kai reikia joms mei- 
lintis. Kadangi aš neketinu tapti jūsų vyru, - tarė jis šiek tiek 
apgailestaudamas, - galbūt mes galime tapti draugais? 

Elizabeta instinktyviai suprato, kad grafas nesijuoks iš jos 
padėties , jeigu ji viską papasakos, ir vis bandys viską sužinoti, 
kol ji nepapasakos. 

- Tai nusprendė dėdė, - tarė ji sumišusi ir šypsodamasi, 
bandydama tą istoriją pagražinti ir vis dėlto paaiškinti, kodėl 
jam teko patirti tuos nemalonumus. - Matote, mano dėdė 
neturi vaikų ir jis ryžtingai...tai yra jis susirūpinęs... mane gerai 
ištekinti. Jis žinojo tuos džentelmenus, kurie man tada piršo- 
si...todėl dėdė...tai yra, kaip čia pasakius... - Elizabeta netekusi 
jėgų nutilo. Paaiškinti buvo ne taip lengva, kaip ji manė. 

- Išsirinko mane? - spėjo grafas. 

Elizabeta linktelėjo. 

- Nuostabu. Aš-gerai atsimenu, kad per tą sezoną, kai mes 
susitikome, girdėjau kelis...ne, daugybę siūlymų vesti jus. Ir vis 
lonintas. Ir labai nustebęs. Turėdamas omenyje amžių skirtu- 
mą, jau nekalbant apie interesus, aš manyčiau, kad jis pasirinks 
jaunesnį vyrą. Aš atsiprašau už smalsumą, - tarė lordas Marč- 
menas, labai įdėmiai žiūrėdamas į ją. 

Elizabeta beveik pašoko nuo krėslo iš išgąsčio, kai jis tiesiai 
paklausė: 

- Kąjis dar išsirinko? 

Prikandusi lūpą, ji nukreipė žvilgsnį į šalį nesuvokdama, 
kad lordas Marčmenas gali iš jos veido išraiškos suprasti: jeigu 
klausimas ją suglumino, tai atsakymas įstums į neviltį. 

- Kas jis bebūtų, tikriausiai jis tinka jums dar mažiau negu 
aš, tai matyti iš jūsų veido, - tarė grafas nenuleisdamas nuo 
Elizabetos akių. - Galima spėti? Arba pasakyti atvirai, kad prieš 
valandą aš grįždamas girdėjau, kaip jūsų tetulė ir vežėjas juo- 
kėsi iš kažko, kas įvyko sero Fransio Belheiveno namuose. Tai 
- Belheivenas? - atsargiai paklausė jis. 

Elizabeta išbalo ir kitokio atsakymo nebereikėjo. 

- Velniai griebtų! - pasipiktino pasibjaurėjęs grafas. - Net 
ir mintis, kad tokia nekaltybė siūloma tam senam... 

- Aš atkalbėjau jį, - skubiai patikino Elizabeta, bet ją labai 
sujaudino, kad grafas, kuris tiek mažai težinojo apie ją, dėl jos 
įniršo. 

- Jūs įsitikinusi? 

- Aš taip manau. 

Šiek tiek padvejojęs, jis linktelėjo ir atsilošė ant krėslo 
atramos, nenuleisdamas neramaus, skvarbaus žvilgsnio nuo jos 
veido, o šypsena lėtai nušvietė jo veidą. 

- Ar galiu paklausti, kaip jums tai pasisekė? 

- Aš norėčiau, kad jūs nebeklausinėtumėte. 

Jis vėl linktelėjo, bet dar plačiau nusišypsojo, o mėlynose 
akyse pasirodė linksmas Žiburėlis. 

- Ar aš nepataikysiu, jeigu spėsiu, kad Belheiveno dvare 
jūs naudojote tą pačią, taktiką, kaip, mano nuomone, ir čia? 

- Aš...aš nesu įsitikinusi, kad supratau jūsų klausimą, - 
atsargiai atsakė Elizabeta, bet jo šypsena buvo užkrečianti ir jai 
reikėjo kandžioti lūpas, kad susilaikytų ir nepradėtų šypsotis. 

- Na, arba dėmesys, kurį jūs parodėte žvejybai prieš dvejus 
metus, buvo nuoširdus, arba tai buvo jūsų paslauga man suteikti 

galimybę laisvai jaustis ir kalbėti apie dalykus, kurie mane 
domina. Jeigu pirmasis atvejis - tiesa, tai aš galiu manyti, jog 
jūsų siaubas dėl žuvies vakar buvo ne visai ...sakykime... toks 
didelis, kaip jūs norėjote priversti mane patikėti? 

Jie pasižiūrėjo vienas į kitą: jis - supratingai šypsodamasis, 
Elizabeta - vos sulaikydama juoką. 

- Galbūt ne visai toks didelis, mano lorde. 

Jo akys sužibo. 

- Ar nenorėtumėte pamėginti pagauti to upėtakio, kurio 
per jus aš netekau šį rytą? Žinote, jis dar vis ten, juokiasi iš 
manęs. 

Elizabeta nusikvatojo ir grafas prisidėjo prie jos. Kai jų 
juokas nutilo, mergina pažvelgė per stalą į jį, jausdama, kad jie 
tapo tikrais draugais. 

Taip malonu būtų pasėdėti prie upelio nusiavus batelius, 
su džiaugsmu laukiant progos parodyti savo nepaprastą suge- 
bėjimą elgtis su meškere ir valu. Tačiau Elizabeta nenorėjo nci 
sudaryti jam keblumų, pasilikdama viešnia jo namuose, nei 
patekti į pavojų, kad jis persigalvos dėl jų sužadėtuvių. 

- Apie viską pagalvojus, - lėtai ištarė Elizabeta, - man 
atrodo, kad geriausia su teta rytoj išvykti į mūsų paskutinę 
kelionę. 


Kitos dienos rytas buvo vaiskus ir giedras, už lango me- 
džiuose čiulbėjo paukščiai, o žydrame danguje švietė saulė. 
Deja, tai buvo viena iš tų dienų, kai išvakarėse rasti problemų 
sprendimai neatrodė teisingi; kai lordas Marčmenas sodino ją 
su Berta į karietą, Elizabeta dar nebuvo išsprendusi savo dile- 
mos: viena, dabar ji negalėjo čia ilgiau pasilikti, nes pasiekė tai, 
ko norėjo, antra, perspektyva pasirodyti Jano Torntono name 
Škotijoje diem savaitėmis anksčiau, negu jos laukė, ir su Berta 
vietoj Liusindos, jos visiškai neviliojo. Norint atsilaikyti prieš šį 
vyrą, jai greta savęs reikėjo turėti Liusindą, kuri nieko nebijojo 
ir prireikus galėjo patarti. Todėl buvo aiški viena išeitis: apsi- 

stoti viešbutyje, kur ji susitarė susitikti su Liusinda ir laukti jos 
atvažiuojančios. Dėdė Džulijus su jam būdinga pagarba šilingui 
ir nepranokstamu praktiškumu sudarė, kaip jis pavadino, biu- 
džetą ir davė jai atliekamų pinigų tik būtiniausiam atvejui. 
Elizabeta nusprendė, kad tai - būtiniausias atvejis, o pasiaiški- 
nimą sugalvosianti vėliau. 

Aronas dar vis laukė nurodymų, kur važiuoti, ir Elizabeta 
apsisprendė. 

- Į Karingtoną, Aronai, - įsakė ji. -. Mes ten, viešbutyje, 
palauksime Liusindos. - Atsigręžusi ji su natūralia simpatija 
nusišypsojo lordui Marčmenui ir pro karietos langą jam ištiesė 
ranką. - Ačiū, - tarė ji sumišusi, bet labai nuoširdžiai, - už tai, 
kad jūs toks, mano lorde. 

Nuo komplimento jo veidas paraudo kaip putinas. Džonas 
Marčmenas pasitraukė į šalį ir žiūrėjo, kaip karieta nuvažiuoja 
nuo namo. Jis žiūrėjo, kol arkliai pasuko į kelią, po to lėtai grįžo 
į namą ir įėjo į kabinetą. Sėdėdamas prie stalo, jis žiūrėjo į 
raštelį, kurį parašė Elizabetos dėdei, ir abejingai barbeno pirš- 
tais į stalą, prisiminęs jos neramų žvilgsnį, kai paklausė, ar ji 
įtikino senąjį Belheiveną nesispyrioti dėl savo siūlymo. „Aš 
manau, kad taip", - atsakė ji. Ir lordas Džonas staiga nusprendė. 

Jausdamasis esąs panašus į nevykėlį riterį su blizgančiais 
šarvais, kuris puola gelbėti jį atstūmusios mergužėlės nuo gali- 
mų nelaimių, jis ištraukė naują popieriaus lapą ir Elizabetos 
dėdei parašė kitą laišką. Kaip ir visada, kai reikalas būdavo 
susijęs su meilinimusi, lordas Marčmenas nesugebėjo aiškiai 
išreikšti savo minčių. 

Jo laiške buvo parašyta: 

„Jeigu Belheivenas paprašys jos, prašom man apie tai 
pranešti. Aš manau, aš jos noriu pirmasis.“ 

VIENUOLIKTAS SKYRIUS 

Janas Torntonas stovėjo didelio namo, kuriame gimė, vi- 
duryje. Nors šis Škotijoje esantis Torntonų namas dabar buvo 
naudojamas kaip medžiotojų namas, bet Janui jis buvo kur kas 

reikšmingesnis. Tai buvo vienintelė vieta, kur visą laiką vicšpa- 
tavo ramybė, kur kuriam laikui galima pasislėpti nuo karštligiš- 
ko gyvenimo ritmo. Rankas giliai įkišęs į kišenes, Janas vėl 
apsidairė aplinkui ir pamatė namą suaugusio žmogaus akimis. 

- Kiekvieną kartą, kai aš čia sugrįžtu, jis man atrodo ma- 
žesnis negu anksčiau, - tarė Torntonas, kreipdamasis į vidutinio 
amžiaus raudonveidį vyrą, kuris spraudėsi pro duris su sunkiais 
maisto produktų prikrautais maišais ant pečių. 

- Kai esi mažas, daiktai visada atrodo didesni, - paaiškino 
Džeikas ir nesivaržydamas numetė maišus ant dulkino bufeto. 
- Tai viskas, išskyrus mano daiktus, - pridūrė jis, išsitraukė iš po 
diržo pistoletą ir padėjo ant stalo. - Aš pasirūpinsiu arkliais. 

Janas abejingai linktelėjo, jo dėmesys buvo sutelktas į 
namą. Prisiminus čia praleistus vaikystės metus, jo krūtinę 
apėmė stiprus praeities ilgesys. Jano širdis girdėjo skardų tėvo 
balsą ir jam atsakantį motinos juoką... Dešinėje buvo židinys, 
kur kadaise motina gamino maistą tol, kol atvežė krosnį. Stačiu 
kampu į židinį stovėjo dvi patamsėjusios kėdės su aukštomis 
atkaltėmis, ant kurių sėdėdami prieš ugnį jo tėvai leido ilgus 
ramius vakarus, tyliai kalbėdamiesi, kad netrukdytų viršuje 
miegoti Janui ir jo jaunesniajai seseriai. Priešais stovėjo sofa, 
aptraukta stipriu raudonai rudu apgaubu. 

Čia viskas buvo taip, kaip ir prisiminė Janas. Pasisukęs jis 
pasižiūrėjo į šalia stovintį dulkiną stalą, šypsodamasis ištiesė 
ranką ir palietė jo paviršių, čiupinėjo ilgais pirštais ieškodamas 
ypatingų įbrėžimų. Jam prireikė kelias sekundes trinti paviršių, 
kol pamažu pasirodė keturios keverziškos raidės. J. G. B. T. - 
jo inicialai, kuriuos jis įbrėžė būdamas šiek tiek vyresnis negu 
trejų metų. Šis išdykavimas vos nesibaigė dideliu išbarimu, kol 
motina suprato, kad berniukas be jos pagalbos išmoko raides. 

Kitą dieną prasidėjo pamokos; kai solidžios motinos žinios 
išseko, ją pakeitė tėvas, mokęs Janą geometrijos, fizikos ir 
visko, ko buvo išmokęs Itone ir Kembridže. Kai berniukui 
sukako keturiolika metų, jam buvo paskirtas Džeikas Vailis, 

visų galų meistras, iš kurio Janas sužinojo apie jūrą, laivus ir 
paslaptingas šalis kitame pasaulio krašte. Po to jis su Džeiku 
išvyko jų apžiūrėti savo akimis ir praktiškai panaudoti įgytų Žinių. 

Janas grįžo namo po trejų metų, degdamas iš nekantrumo 
pamatyti artimuosius, bet sužinojo, kad abu tėvai prieš kelias 
dienas žuvo per gaisrą viešbutyje, kur buvo atvažiavę laukti jo 
sugrįžtančio. Net dabar Janas jautė maudžiantį skausmą dėl 
motinos ir tėvo netekties; jo tėvas, kilimo aristokratas, atsisakė 
palikimo, norėdamas vesti neturtingo škotų vikaro seserį, užtai 
netcko hercogo titulo, bet niekada to nesigailėjo. Bent taip 
sakė pats tėvas. Atvykus čia po dvejų ilgų metų, skausmas buvo 
beveik nepakeliamas ir Janas užvertęs galvą užsimerkė, kad 
nuvytų šalin tą karčiai saldžią kančią. Janas matė tėvą, besišyp- 
santį ir spaudžiantį jam ranką, kai jis ruošėsi išvykti su Džeiku 
į savo pirmą kelionę. 

- Būk atsargus, - sakė tėvas. - Atsimink: nors tu ir labai toli 
nukeliautum, mes visada būsime su tavimi. 

Tą dieną išvyko Janas, neturtingas netekusio titulo anglų 
lordo sūnus, kurio visas turtas buvo jam, sulaukusiam šešiolikos 
metų, tėvo padovanotas maišelis aukso. Dabar po keturiolikos 
metų, Torntonas valdė visą jo krovinius vežiojantį laivyną, sidabro 
ir alavo kasyklas, pilnus brangių prekių sandėlius. Bet svarbiausia 
buvo žemė, kuri jį padarė turtingą. Didelis plotas nederlingos 
žemės, išloštas kortomis iš kolonijos gyventojo, prisiekusio, kad 
ten, senoje šachtoje, yra aukso. Ir jo buvo. Už auksą buvo įsigytos 
kitos šachtos, laivai, rūmai Italijoje ir Indijoje. 
vis labiau atsipirko. Kadaise aukštuomenė Torntoną vadino 
lošėju, o dabar į jį žiūrėjo kaip į mitinį karalių, kuris prisilies- 
damas viską paversdavo auksu. Tokie gandai sklido ir kainos 
biržose kilo kaskart, kai tik jis pirkdavo akcijų. Atvažiavęs į 
balių, Janas negalėjo nė žingsnio žengti, kol vyresnysis liokajus 
nesušukdavo jo vardo. Ten, kur anksčiau Torntonas buvo pa- 


+ Mitinis karalius - Frygijos karalius Midas. - Vert. pastaba. 

rijas , kur jo šalinosi aukštuomenė, dabar tie patys žmonės 
ieškojo jo palankumo arba, tiksliau sakant, finansinių patarimų 
ar pinigų savo dukterims. Turtas Janui davė daug prabangos, 
bet nesuteikė ypatingo džiaugsmo. Labiausiai jis mėgo lošimą 
- naudingo verslo teisingo pasirinkimo riziką ir azartą, kai 
rizikuojama visu turtu. Tačiau sėkmė brangiai kainavo - atėmė 
teisę į asmeninio gyvenimo neliečiamumą, o tai piktino Janą. 

Dabar senelio elgesys didino jam nereikalingą garbę. Po 
Jano tėvo mirties senasis hercogas, matyt, ėmė pavėluotai 
apgailestauti dėl santykių su sūnumi nutraukimo, todėl per 
pastaruosius dvylika metų kartkartėmis rašė Janui laiškus. Iš 
pradžių jis kvietė vaikaitį atvykti į Stanhopą. Kai Janas neat- 
kreipė dėmesio į jo laiškus, tai senelis pabandė papirkti vaikaitį 
pažadu jį padaryti teisėtu įpėdiniu. Šie laiškai irgi liko be 
atsakymo ir senelio tylėjimas pastaraisiais dvejais metais apga- 
vo Janą: jis pamanė, kad senelis atsisakė ketinimo su juo suar- 
tėti. Tačiau prieš keturis mėnesius atėjo dar vienas laiškas su 
Stanhopo hercogo herbu, šis laiškas ir sukėlė Jano įniršį. 

Senis įsakomu tonu nurodė, kad vaikaitis per keturis mė- 
nesius atvyktų į Stanhopą ir susitiktų su juo apsvarstyti šešių 
dvarų - dvarų, kurie būtų atitekę Jano tėvui, jeigu hercogas 
nebūtų iš jo atėmęs palikimo - perdavimo tvarkos. Iš laiško 
buvo aišku: jeigu Torntonas neatvyks, hercogas tai ketina pa- 
daryti be jo, viešai paskelbdamas jį savo įpėdiniu. 

Janas pirmą kartą parašė sencęliui; raštelis buvo trumpas ir 
paskutinis. Jis įtikinamai įrodė, kad Janas Torntonas irgi nemo- 
kėjo atleisti, kaip ir jo senelis, kuris atsisakė savo sūnaus dvide- 
šimčiai metų: 

„Pabandyk, ir-liksi kvailiu. Aš atsisakysiu bet kokios gimi- 
nyslės su tavimi, O jeigu spyriosies, tegu supūva tavo titulas ir 
dvarai." 


+ Parijai - Pietų Indijoje - viena Žcmiausių neliečiamųjų kastų, kuri nuo kitų 
skyrėsi didesniu beteisiškumu ir paniekinimu; betcisiai, panickinti, engiami Žmonės. - 

Dabar jau buvo praėję keturi mėnesiai, iš hercogo nebeat- 
ėjo jokių Žinių, bet Londone sklandė gandai, kad Stanhopas 
labai greitai paskelbs įpėdinį. Tas įpėdinis bus jo tikras vaikaitis 
- Janas Torntonas. Dabar jį užplūdo kvietimai į balius ir vakarus 
iš tų Žmonių, kurie kadaise vengė jo, kaip nepageidaujamo, 
draugijos, O jų veidmainystė ir linksmino, ir piktino Janą. 

- Tas juodas arklys, nešulinis, nirčiausias iš visų, kokį aš esu 
matęs, - bambėjo Džeikas, trindamas ranką. 

Janas pakėlė galvą nuo ant stalo įrėžtų inicialų ir atsigręžė 
į Džeiką, nemėgindamas slėpti šypsenos. 

- Tau įkando, tiesa? 

- Velniai jį griebtų, įkando, - su nuoskauda patvirtino 
vyresnysis vyras. - Jis nusitaikė į mane, kai mes palikome karietą 
Heiborne ir jam ant nugaros užkrovėme šituos maišus nešti čia. 

- Aš perspėjau, kad jis kanda bet ką, ką tik pasiekia. Kai jį 
balnoji, ranką laikyk kuo toliau. 

- Jam ne rankos reikėjo, o mano užpakalio! Išsižiojo ir 
tiesia snukį, tik aš akies krašteliu tai pastebėjau ir pasisukau, 
taip jis ir nebeįkando. - Džeikas dar niūriau susiraukė, Jano 
veide pastebėjęs, kad jam juokinga. - Nežinau, kam jį reikėjo 
trejus metus šerti. Jis nėra vertas net arklidėje stovėti su kitais 
arkliais - jie visi gražūs, išskyrus šį. 

= Pabandyk per jų nugaras permesti ryšulius ir pamatysi, 
kodėl aš jį paėmiau. Jis tinka kaip nešulinis mulas, o iš kitų 
mano arklių - nė vienas, - paaiškino Janas ir susiraukė, kai 
pakėlęs galvą pamatė per ilgus mėnesius susikaupusį ir viską 
name padengusį purvą. 

- Jis tingesnis už nešulinį mulą, - atsakė Džeikas. - Piktas, 
atkaklus ir tingus, - apibendrino jis, bet irgi šiek tiek susiraukė, 
žiūrėdamas į storą purvo sluoksnį, padengusį kiekvieną daiktą. 
- Maniau, jog susitarei, kad iš kaimo ateitų mergų sutvarkyti 
namo ir ruošti valgio mums. Čia tiek purvo. 

- Taip, aš padiktavau Pitersui raštelį, skirtą sargui, kuriame 
jo prašiau paruošti maisto atsargų ir čia atsiųsti dvi moteris 

namui tvarkyti ir mums marmalyti. Čia yra maisto produktų, 
pašiūrėje - vištų. Tikriausiai jam buvo sunku rasti dvi moteris, 
kurios sutiktų čia gyventi. 

- Tikiuosi, gražias moteris, - tarė Džeikas. - Tu jam pasakei 
- parinkti gražias? 

Janas patylėjo tyrinėdamas voratinklį prie lubų ir linksmai 
žvilgtelėjo į jį. 

- Tu norėjai, kad aš septyniasdešimtmečiui, pusakliui sar- 
gui pasakyčiau, jog jis įsitikintų, ar merginos - gražios? 

- Būtų nepakenkę tai pasakyti, - subambėjo nutaisęs ne- 
kaltą miną Džeikas. 

- Iki kaimo tik dvylika mylių. Tu visada galėsi ten nueiti 
pasivaikščiodamas, jeigu tau, kol mes čia būsime, staiga prireiks 
moterų. Žinoma, kelias iš čia į viršų gali tave pražudyti, - 
pajuokavo Janas, turėdamas galvoje vingiuotą takelį į uolos 
viršūnę; takelis atrodė beveik vertikalus. 

- Tuščia jų, tų moterų, - tarė Džeikas, smarkiai pakeitęs 
savo ketinimus, o jo įdegusiame, vėjo nugairintame veide su- 
švito geraširdiška šypsena. - Aš čia atvykau dviem savaitėms 
žvejoti ir ilsėtis, to visiškai pakanka bet kam. Bus kaip senais 
laikais, Janai, - ramybė, tyluma ir nieko aplinkui. Nei per daug 
gerai apie save manančių, slapta kiekvieno žodžio besiklausan- 
čių tarnų, nei karietų, vežimų, nei mamyčių, atvažiuojančių į 
jūsų namus ieškoti dukterims jaunikių. Aš tau, berniuk, pasa- 
kysiu, nors ir nenorėjau skųstis tuo, kaip tu praleidai pastaruo- 
sius metus, kad daugiau kaip pusė tavo tarnų man nepatinka. 
Dėl to aš tavęs dažnai nelankiau. Tavo vyresnysis liokajus 
Montmeine taip riečia nosį, kad reikia stebėtis, kaip jis kvėpuo- 
ja, O tavo prancūzas vyriausiasis virėjas tiesiog išgrūdo mane iš 
virtuvės. Jis taip ir pasakė: „mano virtuvė ir..." - Senas jūreivis 
netikėtai nutilo, jo veide susierzinimą pakeitė liūdesys. - Janai, 
- sunerimęs paklausė jis, - kol vienas gyvenai, ar neišmokai 
marmalyti? 

- Ne, o tu? 

- TĘgu perkūnas nutrenkia, ne! - atsakė Džeikas, apimtas 
siaubo, kad reikės valgyti tai, ką pats pasigamins. 


- Liusinda, - trečią kartą per pastarąją valandą pasakė 
Elizabeta. - Aš negaliu apsakyti, kaip to gailiuosi. 

Prieš penkias dienas Liusinda atvyko į viešbutį prie Škoti- 
jos sienos, iš čia ji su Elizabeta turėjo važiuoti pas Janą Torn- 
toną. Tą rytą nulūžo jų išsinuomotos karietos ašis ir dabar, jos, 
pažemintos, sėdėjo kažkokio fermerio furgone su šienu, o jų 
lagaminai ir skrynios pavojingai sverdinėjo šen ir ten, važiuo- 
jant ratų išmuštu šunkeliu, kuris Škotijoje tikriausiai buvo 
laikomas keliu. Perspektyva pasirodyti prie Jano Torntono 
namo durų ant šieno vežimo Elizabetai kėlė tokį siaubą, kad ji 
buvo labiau linkusi galvoti apie savo kaltę, o nc apie būsimą 
susitikimą su siaubūnu, kuris pražudė jos gyvenimą. 

- Aš jau sakiau paskutinį kartą, kai jūs, Elizabeta, atsipra- 
ščte, - atsakė Liusinda, - kad tai ne jūsų kaltė, todėl jūs neturite 
atsiprašinėti dėl apgailėtino kelių ir patogumų nebuvimo šitoje 
barbariškoje šalyje. 

- Taip, bet jeigu ne aš, jūsų čia nebūtų. 

Liusinda susierzinusi atsiduso, įsitvėrė furgono sienelės, 
kai jis ypač staigiai pasviro ir, atkūrė teisingumą. 

- Aš jau prisipažinau: jeigu manęs apgaule nebūtų privertę 
paminėti misterio Torntono pavardės per pokalbį su jūsų dėde, 
nė vienos iš mūsų dabar nebūtų čia. Jūs tik išgyvenate tam tikrą 
jaudulį prieš nemalonų susitikimą su tuo vyru ir nėra jokio 
preteksto... - Furgonas grėsmingai pasviro ir jos abi įsikibo jo 
sienelės, kad išlaikytų pusiausvyrą, - ... nėra jokio preteksto 
atsiprašinėti. Geriau tą laiką panaudoti pasiruošimui tam liūd- 
nam įvykiui. 

- Žinoma, jūs teisi. 

- Aišku, tvirtai pritarė Liusinda. - Jūs žinote, kad aš visada 
teisi. Beveik visada, - pasitaisė ji, tikriausiai galvodama apie tai, 
kad buvo Džulijaus Kamerono apgauta ir paminėjo Jano Torn- 

tono, kaip vieno ankstesnių jo giminaitės rankos prašytojų, 
pavardę. Ką tik atvykusi į viešbutį, Liusinda paaiškino Eliza- 
betai, kad ji paminėjo Jano Torntono kaip pretendento pa- 
vardę tik dėl to, jog Džulijus ėmė pateikinėti klausimus apie 
Elizabetos reputaciją per debiutą ir ar ji turėjo pasisekimą. 
Manydama, kad dėdė yra girdėjęs piktavališkų paskalų apie 
Elizabetos santykius su Janu Torntonu, Liusinda mėgino 
pagražinti padėtį, paminėdama jo pavardę tarp daugybės 
Elizabetos jaunikių. 

- Aš verčiau susitikčiau su pačiu velniu negu su tuo vyru, - 
tarė Elizabeta, tramdydama drebulį. 

- Taip, neabejoju, - sutiko Liusinda, viena ranka spausda- 
ma skėtį, o kita - furgono kraštą. 

Kuo arčiau buvo tas susitikimas, tuo labiau jis pykdė ir 
glumino Elizabetą. Per pirmąsias keturias kelionės dienas ma- 
tant didingą Škotijos peizažą; kalvas ir žemas lygumas, apklotas 
katilėlių ir gudobelių kilimu, įtampa buvo gerokai atslūgusi. 
Tačiau dabar, artėjant susitikimui, net kalnų, apibertų pavasa- 
rio gėlėmis, arba skaidrių mėlynų ežerų vaizdas nebepajėgė 
nuraminti didėjančio jaudulio. 

- Dar daugiau, aš negaliu patikėti, kad jis nors kiek nori 
mane pamatyti. 

- Mes tai greitai sužinosime. 

Ant kalvos, iškilusios viršum vingiuotų vėžių, laikomų 
keliu, stovėjo piemuo, norėdamas pasižiūrėti į seną medinį 
furgoną, sunkiai judantį apačioje. 

- Žvilgtelk, Vili, - tarė jis broliui. - Žiūrėk, ką aš matau. 

Brolis pasižiūrėjo žemyn ir išsiŽiojo, jis patenkintas išsišie- 
pė pamatęs dvi juokingas damas - su skrybėlėmis, pirštinėmis, 
- kurios buvo įsitaisiusios prie Sino Maklašo furgono užpakali- 
nės dalies krašto. Jos sėdėjo tiesiai, tarsi mietą prarijusios, o 
ištiestos kojos kyšojo iš furgono. 

- Tai bent! - nusijuokė Vilis ir, stovėdamas aukštai viršum 
furgono, nusitraukęs kepurę, pašaipiai pasveikino damas. 

- Aš kaime girdėjau, kad Janas Torntonas parvažiuoja 
namo. Galiu ginčytis, kad jis jau atvyko, o jos, dvi jo mylimosios, 
važiuoja jam šildyti patalo ir to, ko jam reikia. 

Laimė, nežinodama dviejų žiūrovų ant kalvos pasakytų 
prielaidų, mis Trokmorton-Džons piktai, bet rūpestingai purtė 
dulkes nuo savo juodų sijonų. 

- Per visą mano gyvenimą niekas su manimi taip nesielgė, 
- niršdama sušnibždėjo Liusinda, kai furgonas dar kartą 
smarkiai ir girgždėdamas pakrypo ir ji petimi atsitrenkė į 
Elizabetą. - Jūs galite nesirūpinti, aš misteriui Janui Tornto- 
nui pasakysiu viską, ką galvoju apie dviejų garbingų moterų 
pakvietimą į tą Dievo užmirštą dykumą, kai jis net neužsimi- 
nė, jog kelioninė puskarietė yra per daug plati šitiems ke- 
liams. 

Elizabeta išsižiojo, norėdama pasakyti kažkokius ramina- 
mus žodžius, bet tuo metu furgonas girgždėdamas pakrypo ir ji 
įsikibo į medinę sienelę. 

- Nors ir mažai, bet kiek apie jį Žinau, Liuse, - pagaliau jai 
pavyko ištarti, kai furgonas atsitiesė, - jo visiškai nejaudina, ką 
mums tenka ištverti. Jis - grubus ir abejingas... ir tai jo gerosios 
savybės. 

- Ohoho, - šūktelėjo fermeris, įtempdamas senos kumelšės 
vadžias, ir furgonas stenėdamas sustojo. - Štai Torntono namas, 
ten, ant kalvos viršūnės, - parodė jis. 

Liusinda su didėjančiu pykčiu žiūrėjo į didelį, bet neišvaiz- 
dų namą, kuris vos matėsi už tankių medžių, po to visą savo 
autoriteto jėgą nukreipė į nelaimingą fermerį. 

- Tu suklydai, gerasis žmogau, - pasakė ji tvirtai. - Nė vienas 
turtingas arba blaivaus proto džentelmenas negyvens tokioje 
nuošalioje vietoje. Būk geras, apsuk tą išklerusį vežimą ir 
nuvežk mus atgal į kaimą, kad mes galėtume vėl pasiklausti 
kelio. Čia aiškus nesusipratimas. 

Staiga abu - arklys ir fermeris - atsigręžė ir pasižiūrėjo iJą, 
vienodai graudžiai pasipiktinę. 

Arklys patylėjo, o fermeris susierzinusios Liusindos skun- 
dų klausėsi visu pastarųjų dvylikos mylių keliu ir jie jam įkyrėjo 
iki gyvo kaulo. 

- Klausykite, mano ledi, - pradėjo fermeris, bet Liusinda jį 
nutraukė: 

- Nevadink manęs „mano ledi". Visiškai tiks „mis Trok- 
morton-Džons". 

- Aha. Na, kas jūs bebūtumėte, aš jus vežu tik iki čia ir štai 
čia gyvena Torntonas. 

- Tu negali mūsų čia palikti, - tarė ji, kai pavargęs senis, 
pajutęs naujų jėgų antplūdį, kurį sukėlė galimybė atsikratyti 
nepageidautinų viešnių, nušoko nuo furgono, pradėjo traukti 
nuo jo lagaminus bei skrybėlių dėžes ir statyti šalia siaurų vėžių, 
laikomų keliu. 

- O kas, jeigu jų nėra namuose? - aiktelėjo Liusinda, kai 
Elizabeta pasigailėjo seno fermerio ir padėjo jam nutraukti 
nuo furgono vieną lagaminą. 

- Tada mes nusileisime čia ir palauksime kito fermerio, 
tikiuosi, kad jis bus pakankamai geras ir pavėžės mus, - paaiš- 
kino Elizabeta drąsiai, nors drąsos visiškai nejautė. 

- Aš į tai nedėčiau vilčių, - pasakė fermeris, kai Elizabeta 
išėmė monetą ir įdėjo jam į ranką. - Ačiū, miledi, labai ačiū, - 
padėkojo jis, pridėdamas ranką prie kepurės ir šyptelėdamas 
jaunesniajai ledi žavingu veidu ir žvilgančiais plaukais. 

- Kodėl mums į tai nedėti vilčių? - reikliai paklausė Liusin- 
da. 
- Todėl, kad, - atsakė fermeris, vėl ropšdamasis ant savo 
furgono, - kažin ar čia kas nors pravažiuos kartą per savaitę ar 
dvi, galbūt ir rečiau. Bus lietaus, manau, rytoj arba poryt. Kai 
stipriai lyja, čia furgonas negali važiuoti. Bc to, - pridūrė jis, 
gailėdamasis jaunesniosios ledi, kuri šiek tiek išbalo, - aš matau: 
ten iš kamino rūksta dūmai, vadinasi, kas nors ten, aukštai, yra. 

Pliaukštelėjęs apspurusiomis vadclėmis, jis nuvažiavo, o 
Elizabeta ir Liusinda kurį laiką stovėjo, kol pasikėlęs dulkių 


160 


debesys nusėdo aplink jas. Pagaliau Elizabeta prisivertė minty- 
se kaip reikiant subruzti ir pamėginti imtis iniciatyvos. 

- Liuse, jeigu tu paimsi skrynią už vieno šono, aš galiu 
paimti.už kito ir mes ją užnešime aukštyn, prie namo. 

- Jūs to nedarysite! - piktai sušuko Liusinda. - Mes viską 
paliksime čia, tegu Torntonas atsiunčia žemyn tarnų. 

- Mes galėtume tai padaryti, - nenusileido Elizabeta, - 
kadangi įkalnė pavojinga ir stati, o skrynia gana lengva, todėl 
nėra reikalo versti ką nors eiti dar kartą. Prašom, Liuse, aš per 
daug pavargusi, kad galėčiau ginčytis. 

Liusinda skubiai žvilgtelėjo į išbalusį, sunerimusį Elizabe- 
tos veidą ir atsisakė ginčytis. 

- Jūs visiškai teisi, - trumpai pasakė ji. 

Elizabeta nebuvo visiškai teisi. Įkalnė buvo gana stati, o 
skrynia, kuri iš pradžių atrodė visai lengva, su kiekvienu žings- 
niu darėsi svaru sunkesnė. Už kelių jardų nuo namo abi mote- 
rys sustojo dar kartą atsipūsti, po to Elizabeta ryžtingai griebė 
už rankenos iš savo pusės. 

- Eikite prie durų, Liuse, - uždususi tarė ji, susirūpinusi 
Liusindos sveikata, jeigu jai teks ir toliau tempti skrynią. - Aš 
ją vilkte vilksiu. | 

Mis Trokmorton-Džons pažvelgė į savo išbalusią, susitat- 
šiusią globotinę ir jos krūtinėje plykstelėjo pyktis, kad jos tokios 
pažemintos. Kaip įsiutęs generolas ji susierzinusi patempė pirš- 
tines, apsisuko ant kulnų, rikiuotės žingsniu priėjo prie laukujų 
durų ir pakėlė skėtį. Juo kaip lazda stipriai pabeldė į duris. 

Už jos nugaros Elizabeta atkakliai vilko skrynią. 

- Ar jūs nemanote, kad nieko nėra? - uždususi paklausė ji, 
vilkdama skrynią paskutines kelias pėdas. 

- Jeigu jie yra namuose, tai tikriausiai apkurto, - atsakė 
Liusinda. Ji vėl pakėlė skėtį ir ėmė taip iš peties belsti į duris, 
kad visas namas subildėjo. 

- Atidarykite, ar girdite, - šaukė Liusinda ir po trečio 
smūgio durys nelauktai atsidarė, priešais jas pasirodė nustebęs 

vidutinio amžiaus vyras ir gavo smūgį į galvą, ant kurios nusi- 
leido skėtis. 

- Viešpatie, gelbėk mano dantis! - sušuko Džeikas, grieb- 
damasis už galvos ir piktai, šiek tick pasmėlusiu žvilgsniu pasi- 
žiūrėjo į negražią moterį, kuri į jį žiūrėjo irgi piktai, o jos juoda 
skrybėlė, uždėta ant žilų šiurkščių plaukų, buvo juokingai nu- 
slinkusi į šoną. 

- Ausis, tegu gelbsti tau ausis, - paaiškino nepatenkinta 
moteris, pačiupusi Elizabetą už rankos ir tempdama ją į namą. 

- Mūsų laukia, - pareiškė ji Džeikui. 

Būdamas lengvai paaiškinamoje apsvaigimo būsenoje, 
Džeikas dar kartą apžiūrėjo susitaršiusias, apdulkėjusias damas 
ir klaidingai spėjo, jog tai yra moterys iš kaimo, atėjusios tvar- 
kyti namo ir gaminti jam su Janu valgio. Jo raudonas veidas 
visiškai pasikeitė. Jis atleido moteriai, pamiršo didėjantį gumbą 
kaktoje ir pasitraukė į šalį. 

- Sveikos atvykusios, sveikos atvykusios, - džiugiai tarė 
Džeikas ir mostelėjo plačiai per visą dulkiną kambarį. - Nuo ko 
jūs ketinate pradėti? 

- Nuo karštos vonios, - atsakė Liusinda, - po to arbata ir 
lengvas užkandis. 

Elizabeta akies krašteliu pastebėjo aukštą vyrą, tyliai išė- 
jusį iš kambario, kuris buvo už jų, ir sudrebėjo iš nesutramdo- 
mos baimės. 

- Nesu tikras, kad dabar noriu vonios, - pasakė Džeikas. 

- Ne tau, vėpla, o ledi Kameron. 

Elizabeta galėjo prisiekti, kad Janas Torntonas sustingo iš 
nuostabos. Jis atsuko galvą į merginą taip, tarsi norėtų pasižiū- 
rėti pojos skrybėlės kraštais, bet Elizabeta buvo visiškai apimta 
baimės ir stengėsi paslėpti veidą. 

- Jūs norite vonios? - abejingai pakartojo Džeikas, įsiste- 
beilijęs į Liusindą. 

- Žinoma, bet pirmiausia ledi Kameron. Na, nestovėk čia, 
- griežtai pasakė ji, grasindama skėčiu perdurti Džeiko pilvą. - 

Skėčio galiuku ji reikšmingai parodė į duris, po to vėl įrėmė 
Džeikui į pilvą. - Tačiau pirmiausia pasakyk šeimininkui, kad 
mes atvykome. 

- Jo šeimininkas, - pasigirdo pašaipus balsas iš kambario 
gilumos, - tai žino. 

Elizabeta staiga atsisuko į kandų Jano balso toną ir jos 
įsivaizdavimas, kad Torntonas, pamatęs ją, iš karto puls ant 
kelių atgailauti, dingo, kai tik ji pamatė vyro veidą: griežtą ir 
grėsmingą, tarsi iškaltą iš granito. Torntonas net nesiteikė išeiti 
pasitikti: liko stovėti vietoje, nerūpestingai atrėmęs petį į durų 
staktą, susidėjęs rankas ant krūtinės, ir stebėjo ją primerktomis 
akimis. Iki šio momento Elizabeta manė, kad jį gerai prisimena, 
bet apsiriko. Visiškai. Jo zomšinė liemenė buvo aptempusi 
plačius pečius, kurie buvo platesni, o raumenys ryškesni, negu 
ji prisiminė, o vešlūs plaukai atrodė beveik juodi. Tada Jano. 
veidas buvo santūriai geismingas, o tarsi rėžikliu išrėžtos lūpos 
bei nuostabios akys - agorantiškai gražios. Tačiau dabar tose 
auksinėse akyse ji pastebėjo cinizmą ir žiaurumą, tai, ko, žino- 
ma, būdama per daug jauna ir naivi nematė anksčiau. Visa Jano 
išvaizda rodė šiurkščią jėgą, o nuo jos, Elizabeta savo ruožtu 
jautėsi dar bejėgiškesnė, kai jame ieškojo kokio nors požymio, 
rodančio, jog šis šaltas, baisus vyras iš tikrųjų gundomai meiliai 
glamonėjo ir bučiavo ją. 

- Jūs pakeitėte savo nuomonę apie mane, grafaite? - griež- 
tai paklausė jis; Elizabetai nespėjus atsitokėti nuo tokio pasi- 
sveikinimo, nuo kitų Jano žodžių ji beveik neteko žado. - Jūs 
nuostabi jauna moteris, ledi Kameron. Jūs turite seklio suge- 
bėjimų, jeigu įstengėte mane čia susekti. Dabar, kai jums tai 
pasisekė, štai - durys. Pasinaudokite jomis. 

Trumpalaikį Elizabetos šoką pakeitė nelauktas, beveik 
nesulaikomas pykčio priepuolis. 

- Atleiskite? - tarė ji sunkiai valdydamasi. 

- Jūs girdėjote, ką aš pasakiau. 

- Aš buvau čia pakviesta. 

- Žinoma, buvote, - pasityčiodamas tarė Janas. 

Tačiau kartu su nuostaba Torntonui staiga dingtelėjo min- 
tis, kad jos dėdės laiškas tikriausiai ne pokštas ir Džulijus 
Kameronas, matyt, atsakymo nesiuntimą palaikė sutikimu, 
nors tai buvo ne kas kita, kaip absurdas ir įžeidimas. Pastarai- 
siais mėnesiais, kai aukštuomenei tapo žinoma apie Jano turtus 
ir galimus ryšius su hercogu Stanhopu, jis priprato būti perse- 
kiojamas tų aukštuomenės žmonių, kurie anksčiau su juo ne- 
norėjo turėti jokių reikalų. Visa tai Torntonas laikė nemaloniu 
dalykų, bet Elizabetos Kameron poelgiu tiesiog pasipiktino. 

Janas tylėdamas su panieka žiūrėjo į ją neįstengdamas 
patikėti, kad žavi nuoširdi mergina, kokią jis prisiminė, virto 
šalta, abejinga, gerai susitvardančia jauna moterimi. Net su 
dulkinais drabužiais ir purvo dėmele ant skruosto Elizabeta 
Kameron buvo nepaprastai graži, bet taip pasikeitusi, kad, 
išskyrus akis, Janas vos ją atpažino. Beje, dar vicnas dalykas 
nebuvo pasikeitęs: Elizabeta tebebuvo intrigantė ir melagė. 

Staiga atsitraukęs nuo durų staktos, Torntonas išėjo į pri- 
ekį. 

- Manau pakanka tų mįslių, mis Kameron. Niekas jūsų čia 
nekvietė, jūs tai puikiai žinote. 

Apakinta pykčio ir pažeminimo, ji pagriebė savo rankinu- 
ką ir iš jo ištraukė ranka rašytą laišką, kviečiantį Elizabetą 
Kamcron atvykti pas Torntoną; tą laišką buvo gavęs jos dėdė. 
Priėjusi prie Jano, ji tą laišką plekštelėdama prispaudė prie jo 
krūtinės. Janas instinktyviai paėmė laišką, bet neatskleidė jo. 

- Paaiškinkite tai, - pareikalavo ji, atsitraukdama atgal ir 
laukdama atsakymo. 

- Galiu lažintis, kad tai dar vienas raštelis, - sarkastiškai 
lėtai atsakė Janas, turėdamas galvoje tą vakarą, kai nuėjo į 
oranžeriją susitikti su Elizabeta, ir prisimindamas, kaip kvailai 
dėl jos klydo. 

Elizabeta stovėjo prie stalo, kupina ryžto patirti pasitenki- 
nimą prieš išvykdama, išgirdusi jo paaiškinimą; žinoma, niekas 

negalėjo jos priversti čia pasilikti. Kai Janas neparodė noro 
skaityti laišką, ji iš įniršio atsigręžė į Džeiką, labai susikrimtusį, 
kad Janas tyčia veja dvi moteris, kurias tikriausiai būtų galima 
įkalbėti gaminti valgį, jeigu jos pasiliktų. 

- Priverskite jį perskaityti laišką garsiai! - apstulbusiam 
Džeikui įsakė Elizabeta. 

- Gerai, Janai, - tarė Džeikas, galvodamas apie tuščią 
skrandį ir liūdną ateitį, kuri jų laukė, jeigu damos išva- 
žiuos. - Kodėl tau neperskaičius to trumpo raštelio, ko 
prašo ledi? 

Kai Janas neatkreipė dėmesio į vyresnio vyro siūlymą, 
Elizabeta nebesusitvardė. Negalvodama, ką daranti, ji ištiesė 
ranką ir pagriebė nuo stalo pistoletą, užtaisė, atlaužė gaiduką 
ir nukreipė į plačią Jano Torntono krūtinę. 

- Skaitykite laišką! 

Džeikas, kuris vis dar rūpinosi savo skrandžiu, iškėlė ran- 
kas, tarsi ginklas būtų nukreiptas į jį. 

- Žinai, Janai, galbūt įvyko koks nors nesusipratimas ir 
negerai su šiomis damomis elgtis nemandagiai. Kodėl tau ne- 
perskaičius laiško, po to mes sėstume prie stalo ir gerai, - jis 
reikšmingai linktelėjo galvą į maišą su maisto produktais, - 
pavakarieniautume. 

- Man nėra reikalo jo skaityti, - atkirto Janas. - Praeitą 
kartą aš perskaičiau ledi Kameron raštelį, susitikau su ja oran- 
žerijoje ir gavau kulką į ranką už savo pastangas. 

- Jūs darote užuominą, kad aš jus pakviečiau į oranžeriją?- 
piktai ir sarkastiškai paklausė Elizabeta. 

Janas susierzinęs atsiduso ir atsakė: 

- Kadangi jūs nusprendėte atvirai suvaidinti Čeltenhamo 
tragediją, tai baikime šitą reikalą prieš jūsų išvykimą. 

- Jūs neigiate, kad atsiuntėte man raštelį? - griežtai paklau- 
sė ji. 

- Žinoma, neigiu! 

- Tai kąjjūs veikėte oranžerijoje? - vėl užsipuolė Elizabeta. 

- Aš atėjau pagal tą beveik neįskaitomą raštelį, kurį jūs man 
atsiuntėte, - atsakė jis lėtai, užgauliai tęsdamas žodžius. Gal 
galima tikėtis, kad ateityje mažiau laiko leisite vaidybai, dalį jo 
paskirdama savo rašysenai pagerinti? - Jis nukreipė žvilgsnį į 
pistoletą. - Padėkite, kol nesusižeidėte. 

Elizabeta drebančia ranka pistoletą pakėlė aukščiau. 

- Jūs mane įžeidinėjate ir žeminate kiekvieną kartą, kai aš 
esu su jumis. Jeigu čia būtų mano brolis, jis jus iškviestų į 
dvikovą. Kadangi jo nėra, - tęsė ji, beveik negalvodama, - aš 
pati reikalauju satisfakcijos. Jeigu aš būčiau vyras, tai turėčiau 
teisę reikalauti satisfakcijos garbės lauke, ir kaip moteris neno- 
riu atsisakyti tos teisės. 

- Jūs juokinga. 

- Galbūt, - tyliai tarė Elizabeta, - bet taip atsitiko, kad aš, 
be to, puikiai šaudau. Dvikovoje aš kur kas vertesnis priešinih- 
kas negu mano brolis. Arba jūs eisite su manimi į dvikovą... arba 
aš jus pribaigsiu čia, - pagrasino ji tiek nesitvardydama iš įniršio, 
kad nė akimirkai nepagalvojo, kokie neprotingi ir visiškai be- 
prasmiški jos grasinimai. Vežikas reikalavo, kad ji išmoktų 
šaudyti sau apsiginti, nors Elizabeta puikiai šaudė taikydamasi 
į taikinius, bet niekada nebuvo šovusi į gyvą padarą. 

- Velniai griebtų, aš neiškrėsiu tokios kvailystės. 

Elizabeta pistoletą pakėlė dar aukščiau. 

- Tai atsiprašykite čia pat. 

- Užkąaš privalau atsiprašyti, - Elizabetą siutinamai ramiai 
paklausė jis. 

- Galite pradėti atsiprašyti nuo to, kad tuo rašteliu įvilio- 
jote mane į oranžeriją. 

- Aš nerašiau raštelio. Jį gavau iš jūsų. 

- Jums labai sunku nustatyti, kuriuos raštelius siuntėte ir 
kurių nesiuntėte, tiesa? - paklausė ji ir nelaukdama atsakymo 
pridūrė: - Toliau, jūs galite atsiprašyti už tai, kad Anglijoje 
mėginote mane suvilioti, ir už tai, jog sugadinote mano repu- 
taciją... 

- Janai! - kaip Žaibo trenktas šūktelėjo Džeikas. - Vienas 
dalykas įžeidinėti damą dėl jos rašysenos, bet visai kitas - gadinti 
jos reputaciją. Juk tai gali sugriauti jos visą gyvenimą. 

Janas ironiškai pasižiūrėjo į jį. 

- Ačiū, Džeikai, už tą naudingą ir įdomią informaciją. Gal 
tu norėtum jai padėti nuspausti gaiduką? 

Elizabetos jausmai nesuvokiamai keitėsi nuo įniršio į links- 
mumą, kai staiga ją apstulbino tos fantastiškos scenos absurdiš- 
kumas. Štai ji stovi su pistoletu, nukreiptu į namo šeimininką, 
o Liusinda nutaikiusi skėčio antgalį į jo draugą - vyrą, kuris 
nesėkmingai stengėsi sušvelninti padėtį, bet nesąmoningai ją 
dar labiau aštrina. Pagaliau ji suprato kvailą viso to beprasmybę 
ir linksma kibirkštėlė dingo. Tas vyras dar kartą pastatė ją į 
visiškai kvailą padėtį; kartu su ta mintimi Elizabetos akyse vėl 
plykstelėjo įniršis, kai ji pasuko galvą ir pažvelgė į Janą. 

Nors iš išorės ir abejingas, Torntonas įdėmiai stebėjo ją ir 
viduje įsitempė instinktyviai pajutęs, kad nelauktai ir neišaiški- 
namai dar labiau įsiplieskė jos pyktis. Janas linktelėjo į pistoletą 
ir prašneko nebe pašaipiu, o raminamu balsu. 

- Aš manau, kad yra keli dalykai, į kuriuos reikia atsižvelgti 
prieš panaudojant pistoletą. 

Nors ir neturėdama nė menkiausio ketinimo panaudoti 
pistoletą, Elizabeta įdėmiai klausėsi, kai jis tęsė tokiu pat rami- 
namu balsu. 

- Pirmiausia jūs turite būti labai greita ir rami, jeigu norite 
mane nušauti, ir suskubti jį vėl užtaisyti, kol Džeikas jūsų 
nesučiups. Be to, aš manau, kad būtų teisinga perspėti, jog čia 
visur bus labai daug kraujo. Jūs suprantate, kad aš nesu įsižei- 
dęs, bet manau, jog būtų teisinga perspėti: jūs niekada nebega- 
lėsite užsivilkti tos puikios suknelės, kuria dabar apsirengusi. - 
Elizabeta pasijuto sukrėsta. 

- Žinoma, jus pakars, - tęsė jis monotonišku tonu, - bet tai 
nebus taip siaubinga, kaip tas skandalas, kurį iš pradžių jums 
teks patirti. 

Jausdama per daug didelį pasibjaurėjimą savimi ir juo, kad 
pajėgtų atsakyti į pastarąją kandžią pastabą, Elizabeta užrietė 
smakrą ir sugebėjo ištarti labai išdidžiai. 

- Man tai įkyrėjo, misteri Torntonai. Aš manau, kad jau 
niekas nebegali prilygti jūsų niekšingam elgesiui per ankstesnius 
mūsų susitikimus. Deja, aš nesu taip blogai išauklėta kaip jūs, 
todėl man sąžinė neleidžia pulti to, kuris silpnesnis už mane, o aš 
taip ir būčiau pasielgusi, jeigu man būtų prireikę nušauti negink- 
luotą vyrą. Liusinda, mes išvykstame, - įsakė ji, po to apžvelgė savo 
tylintį priešininką, kuris grasinamai žengė į priekį, ir papurtė 
galvą, tardama pabrėžtinai ir pašaipiai mandagiai. - Ne, prašom 
nesivarginti mus palydėti, sere, nereikia. Be to, aš noriu jums 
priminti, kad jūs dabar, šiuo momentu, bejėgis ir susierzinęs. 

Keista, bet dabar, blogiausiu savo gyvenimo momentu, 
Elizabeta jautė džiaugsmą dėl to, kad pagaliau darė kai ką, jog 
atkeršytų už pažeminimą, o ne nuolankiai pakluso likimo valiai. 

Liusinda jau išėjo į prieangį ir Elizabeta stengėsi ką nors 
sugalvoti, kad sutrukdytų Torntonui paimti pistoletą, kai ji 
numes išeidama iš namo. Mergina nusprendė pasinaudoti jo 
patarimu: ji taip ir padarė eidama atbula durų link. 

- Aš žinau, kad jūs degate ncapykanta matydamas, kad mes 
taip išeiname, - pasakė Elizabeta, o jos balsas išdavikiškai šiek 
tiek drebėjo iš baimės. - Tačiau prieš nuspręsdamas mus per- 
sekioti, pasinaudokite savo puikiu patarimu ir pagalvokite, ar 
verta dėl mano nužudymo būti pakartam. 

Pasisukusi ant batų kulnų, Elizabeta žengė vieną spartų 
žingsnį ir tuojau pat sušuko nuo netikėto skausmo: ją pakėlė 
nuo žemės ir pistoletas nuo stipraus smūgio per dilbį nukrito 
ant grindų, ranka buvo pakelta į viršų ir užlenkta už nugaros. 

- Taip, - tarė jis baisiu balsu Elizabetai į ausį, - aš iš tiesų 
manau, kad verta. 

Tuo momentu, kai Elizabeta pagalvojo, kad jos ranka 
sulaužyta, ją stipriai pastūmė ir mergina klupdama išlėkė į 
kiemą, o durys už jos nugaros triukšmingai užsidarė. 

- Najau! Aš niekada... - tarė Liusinda, žiūrėdama į užda- 
rytas duris, o jos krūtinė kilnojosi iš įniršio. 

- Ir aš niekada, - atsakė Elizabeta, purtydama purvą nuo 
suknelės apačios ir nusprendusi kuo oriau pasišalinti iš čia. - 
Mes galėsime pasikalbėti apie tą beprotį, kai takeliu nusileisi- 
me žemyn, toliau nuo namo. Ar nepaimtumėte skrynios iš to 
krašto? 

Paniurusi Liusinda pakluso ir jos patraukė takeliu žemyn, 
dėdamos visas pastangas kuo tiesiau laikyti nugaras. 

Name Džeikas stovėjo giliai susikišęs rankas į kišenes ir 
stebėjo moteris, O jo veide atsispindėjo nuostaba ir apmaudas. 

- Dieve Visagali, - atsiduso jis pažvelgęs į Janą, niūriai 
žiūrintį į neperskaitytą laišką, kurį jis laikė rankoje. - Moterys 
vejasi tave net į Škotiją. Tai greitai pasibaigs, kai sužinos, kad 
esi susižadėjęs. 

Pakėlęs ranką, Džeikas tingiai pasikasė vešliais rudais 
plaukais apžėlusią galvą ir, vėl atsigręžęs į langą, pasižiūrėjo 
žemyn. Moterys dingo iš akių ir jis nuėjo nuo lango. Nemokė- 
damas paslėpti susižavėjimo, Džeikas pridūrė: 

- Tau pasakysiu vieną dalyką. Ta blondinė yra drąsi, tu to 
negali paneigti. Ji šaltakraujiškai stovėjo, iš tavęs juokdamasi 
tavo paties žodžiais, ir išvadino tave kiaule. Aš nežinau tokio 
vyro, kuris išdrįstų taip pasielgti! 

- Ji išdrįsta, ką tik panori, - tarė Janas prisiminęs jauną 
gundytoją, kokią jis tada ją pažinojo. Kai dauguma jos amžiaus 
merginų raudonavo ir maivėsi, Elizabeta Kameron, pirmą 
kartą jį sutikusi, paprašė ją pašokinti. Tą patį vakarą ji metė 
iššūkį grupei vyrų kortų kambaryje, kitą dieną surizikavo savo 
reputacija, kad susitiktų su juo miško namelyje, - ir visa tai tik 
dėl to, kad pasidžiaugtų tuo, ką oranžerijoje pavadino „mažu 
flirtu savaitgalyje". Nuo to laiko Elizabeta tikriausiai džiaugėsi 
dar daugeliu panašių nuotykių ir su kuo papuola - kitaip jos 
dėdė nebūtų siuntęs laiškų, siūlydamas ją vesti beveik nepažįs- 
tamiems vyrams. Tikriausiai tik taip buvo galima paaiškinti 

Džulijaus Kamerono poelgį, kuris Janą nustebino kaip bepre- 
cedentinis, siaubingai netaktiškas. Kitas galimas paaiškinimas 
galėjo būti beviltiškas pinigingo vyro poreikis, bet Torntonas 
tai atmetė. Kai jie buvo susitikę, Elizabeta buvo puikiai ir 
turtingai aprengta, dar daugiau, tame užmiesčio name susirin- 
kusi draugija buvi beveik vien tik aukštuomenės elitas, o kai 
kurios paskalos, kurias jis girdėjo po to lemtingo savaitgalio, 
rodė, jog ji lankosi aukščiausiuose aukštuomenės sluoksniuose, 
kaip ir dera jos rangui. 

- Įdomu, kur jos eis, - tęsė šiek tiek susiraukęs Džeikas. - 
Ten yra vilkų ir visokių Žvėrių. 

- Nė vienas save gerbiantis vilkas neišdrįs susitikti akis į akį 
su jos duenja ir skėčiu, kuriuo ji mojuoja, - įgėlė Janas, bet 
jautėsi šiek tiek nejaukiai. 

- Oho! -nusikvatojo Džeikas. - Tai štai kokia ji. Aš maniau, 
kad jos abi čia atvyko tavęs vilioti. Aš tai bijočiau ir akis 
užmerkti atsidūręs su ta žila ragana lovoje. 

Janas nesiklausė. Lėtai išskleidė laišką žinodamas, kad 
Elizabeta Kameron nebuvo tokia kvaila, kad rašytų savo vai- 
kiška neįskaitoma keverzone. Kai jis permetė akimis aiškiai 
įskaitomą rašyseną, pirmoji mintis buvo ta, kad ji ko nors 
paprašė parašyti vietoj savęs... Tačiau vėliau Janas pažino Žo- 
džius, kurie jam pasirodė keistai Žinomi, nes jis pats juos ir 
pasakė: 

„Jūsų siūlymas vertas dėmesio. Aš išvykstu į Škotiją mėnesio 
pradžioje ir negaliu dar kartą atidėti kelionės. Bet kuriuo atveju 
pageidaučiau ten susitikti. Žemėlapį, kuriame nurodytas kelias, 
pridedu. Nuoširdžiai jūsų - Janas." 

- Dieve, gelbėk tą išsigimėlį, jeigu jis man kada nors pasi- 
painios po kojų, - įniršęs tarė Janas. 

- Tu apie ką? 

- Pitersą! į 

- Pitersą? - nustebęs paklausė Džeikas. - Savo sekretorių? 
Tą, kurį tu išvijai už tai, kad jis sumaišė visus tavo laiškus? 

- Aš jį pasmaugčiau! Tas laiškas buvo skirtas Dikinsonui 
Verliui. Jis pasiuntė Kameronui. 

Apimtas pykčio ir pasibjaurėjimo, Janas griebėsi už galvos. 
Nors jam ir labai norėjosi iš savo gyvenimo išvyti Elizabetą 
Kameron, Torntonas negalėjo versti dviejų moterų praleisti 
naktį karietoje arba kokiame kitame ekipaže, kuriuo jos atva- 
žiavo, nes jos atvyko dėl jo kaltės. Janas linktelėjo Džeikui. 

- Nueik ir atvesk jas. 

- Aš? Kodėl aš? 

- Dėl to, kad, - su kartėliu tarė Janas, eidamas prie spintos 
ir ten dėdamas pistoletą, - pirma, pradeda lyti. Antra, jeigu tu 
jų nesugrąžinsi, gaminsi maistą. 

- Jeigu aš turiu eiti tos moters, man iš pradžių reikia išgerti 
gerą stiklinaitę ko nors stipresnio. Jos tempia skrynią, todėl 
labai toli nenueis. 

- Pėsčios? - nustebęs paklausė Janas. 

- O kaip, tavo manymu, jos čia atsidūrė? 

- Aš per daug piktas, kad apie tai galvočiau. 


Takelio gale Elizabeta nuleido žemyn savąjį skrynios šoną, 
visai dvasiškai sugniuždyta ir nuvargusi atsisėdo ant jos kieto 
viršaus, greta Liusindos. Jos krūtinėje kunkuliavo juokas, kurį 
sukėlė nuovargis, išgąstis, pralaimėjimas ir paskutiniai džiaugs- 
mo likučiai, kad jai pavyko nors šiek tiek atsilyginti vyrui, kuris 
pražudė jos gyvenimą. Jano Torntono elgesį šiandieną buvo 
galima paaiškinti tik tuo, kad jis buvo tikras beprotis. 

Krėstelėjusi galvą, Elizabeta prisivertė nuvyti šalin mintis 
apie jį. Šiuo metu ji turėjo tiek daug naujų priežasčių nerimauti, 
kad vargu ar žinojo, kaip elgtis. Elizabetos akys nukrypo į 
stiprią duenją, jos lūpose pasirodė nuostabos šypsenėlė, kai 
prisiminė, kaip Liusinda elgėsi Torntono name. Viena vertus, 
Liusinda nepripažino jokio išorinio jausmų demonstravimo, jį 
laikė nepadoriu, nors pati buvo apimta tokio siaubingo pykčio, 
kokio Elizabeta niekada nebuvo mačiusi. Liusinda savo įniršio 


171 


priepuolių nelaikė jausmų išraiška. Nė kiek nedvejodama ir 
nesigailėdama ji galėjo nusidėjėlį tiesiog sudraskyti į mažus 
gabalėlius, po to mintyse įminti jį į žemę ir prispausti savo 
sunkaus bato kulnu. 

Kita vertus, pakaktų štai dabar Elizabetai jų siaubingoje 
padėtyje parodyti, jog ji yra nors truputėlį išsigandusi, Liusinda 
tuojau pat iš nepritarimo nutaisytų rūsčią miną ir pasakytų 
vieną savo griežtų papeikimų. 

Tai žinodama Elizabeta su nerimu pažvelgė į dangų, ku- 
riuo plaukė juodi debesys, pranašaujantys audrą, tačiau prakal- 
bo tyčia juokingai ramiu balsu. 

- Aš manau, kad pradeda lyti, Liusinda, - pastebėjo mergi- 
na, kai šaltas smulkus lietus pradėjo krapnoti ant EC Žių lapų 
viršum jų galvų. 

- Taip, atrodo, pradeda, - pritarė Liusinda ir staigiu sprag- 
telėjimu išskleidė skėtį, laikydama jį ant abiejų galvų. 

- Kaip patogu, kad turime skėtį. 

- Aš visada pasiimu skėtį. 

- Mes tikriausiai neperšlapsime per tokį silpną lietų. 

- Manau, kad ne. 

Elizabeta atsiduso, kad atsikvėptų žiūrėdama į jas su- 
pančias rūsčias Škotijos uolas. Žmogaus, tikinčio išgirsti 
kokią nors nuomonę kaip atsakymą į retorinį klausimą, tonu 
Ji pasakė: 

- Kaip jūs manote, ar čia yra vilkų? 

- Aš manau, - atsakė Liusinda, - kad jie tikriausiai dabar 
mūsų sveikatai kelia didesnę grėsmę negu lietus. 

Leidosi saulė ir šaltas oras skverbėsi iki kaulų, nes dar buvo 
ankstyvas pavasaris; Elizabeta buvo beveik įsitikinusi, kad užė- 
jus nakčiai jos sušals. | 

- Šaltoka. 

- Gana šaltoka. 

- Mes vis dėlto turime šiltų drabužių skryniose. 

- Esu tikra, kad šiuo atveju mums nebus labai nepatogu. 

Tuo netinkamu momentu Elizabeta parodė savotišką hu- 
moro jausmą: 

- Ne, mums bus labai jauku, kai vilkai susirinks aplink mus. 

- Labai. 

Isterija, alkis ir nuovargis kartu su nepalaužiama Liusindos 
ramybe, jos netikėtu pasirodymu su beldžiančiu į duris os 
padarė Elizabetą beveik lengvabūdę. 

- Žinoma, jeigu vilkai supras, kad mes esame šiaids tai 
tikriausiai laikysis kuo toliau nuo mūsų. 

- Paguodžianti prielaida. 

- Mes užkursime laužą, - tarė Elizabeta, jos lūpos trūkčiojo. 
- Aš manau, kad tai juos atbaidys. - Kai paskendusi savo mintyse 
Liusinda tai nutylėjo, o Elizabeta, pajutusi keistą laimės ant- 
plūdį, prisipažino: - Žinote ką, Liusinda? Manau, kad aš nė už 
ką neatsisakyčiau šios dienos. - Liusinda pakėlė siaurus žilus 
antakius ir skersomis abejodama pažvelgė į Elizabetą. - Aš 
suprantu, kad tai skamba itin keistai, bet ar galite įsivaizduoti, 
kaip buvo žavu nors kelias minutes laikyti į tą žmogų nukreiptą 
pistoletą? Argi tai ne keista? - paklausė Elizabeta, kai Liusinda 
įsistebeilijo priešais save, piktai ir mąsliai tylėdama. 

- Aš laikau keista tai, - nepritariamai lediniu tonu atsakė ji 
nustebusi, - kad jūs sužadinate tokį jo priešiškumą. 

- Aš manau, kad jis visai neteko proto. 

- O aš pasakyčiau, jog įširdęs. 

- Dėl ko? 

- Tai įdomus klausimas. 

Elizabeta atsiduso. Kai Liusinda imdavo spręsti kokią nors 
problemą, tai neatstodavo nuo jos. Ji nepritardavo bet kokiam 
poelgiui, kurio nesuprasdavo. Labiau linkusi nesigilinti į Jano 
Torntono elgesio motyvus, Elizabeta nusprendė pagalvoti, ką 
jos turėtų daryti artimiausiomis valandomis. Jos dėdė griežtai 
atsisakė leisti karietai ir vežėjui laukti, kol ji bus Škotijoje. Jo 
nurodymu moterys pasiuntė Aroną atgal į Angliją, kai tik pa- 
siekė Škotijos sieną, kur pasisamdė karietą Veikerlio viešbuty- 

je. Po savaitės Aronas atvažiuos jų parsivežti. Jos, žinoma, 
galėjo grįžti į Veikerlio viešbutį ir laukti atvažiuojančio Arono, 
bet Elizabetai stigo pinigų sumokėti už kambarį sau ir Liusin- 
dai. 

Elizabeta galėtų pasisamdyti karietą viešbutyje ir sumokėti 
užją grįžusi į Heivenherstą, bet mokestis gali būti toks didelis, 
jog jai nepakaktų pinigų, nors ji ir šauniai derėtųsi. 

Tačiau blogiausia bus su dėde Džulijumi. Jis, žinoma, įnirš, 
jeigu ji grįš dviem savaitėmis anksčiau negu turėtų - su sąlyga, 
jeigu sugebės grįžti. Ką pasakys dėdė Džulijus, kai ji grįš namo? 

Tačiau šiuo momentu Elizabetai buvo iškilusi dar didesnė 
problema: ką daryti dabar dviem beginklėms moterims, visiškai 
pasimetusioms Škotijos užkampyje naktį, per šaltį ir lietų. 

Ant tako pasigirdo žvyru brūkšėdami žingsniai ir abi mo- 
terys išsitiesė, slopindamos jų krūtinėse plykstelėjusią viltį ir 
stengdamos išlaikyti ramius veidus. 

- Na, na, na, - garsiai prašneko Džeikas. - Džiaugiuosi, kad 
jus pavijau ir... - Jis pamiršo, ką norėjo pasakyti, kai įžiūrėjo, 
kaip nepaprastai komiškai atrodo dvi moterys, sėdinčios ant 
skrynios šalia viena kitos visiškai tiesiomis nugaromis tarsi 
sukaustytos ir oriai, vienos po juodu skėčiu, o aplinkui visai 
tuščia. - O... kur jūsų arkliai? 

- Mes neturime arklių, - pasipūtusi pranešė jam Liusin- 
da, tarsi turėdama galvoje, jog tokie gyvuliai trukdytų jų 
vienatvei. 

- Ne? Tai kaip jūs čia patekote? 

- Kažkoks ekipažas atvežė mus į šitą atkampią vietą. 

- Aišku. | 

Jis gąsdinamai nutilo ir Elizabeta norėjo pasakyti bent ką 
nors šiek tiek malonesnio, bet Liusinda neteko kantrybės. 

- Mano manymu, tu atėjai įkalbėti mus grįžti? 

- O... taip. Taip, to. 

- Na, tai sakyk. Mes neturime laiko. - Liusindos žodžiai 
apstulbino Elizabetą kaip atviras melas. 

Kai Džeikas, atrodo, pasimetė nežinodamas, ką dabar da- 
ryti, Liusinda atsistojo ir jam padėjo. 

- Aš suprantu: misteris Torntonas labai apgailestauja dėl 
savo nedovanotino ir nepaaiškinamo elgesio? 

- Na, taip, manau, kad taip ir yra. Tam tikra prasme. 

- Jis, be abejo, ketina mums tai pasakyti, kai mes grįšime? 

Džeikas dvejojo apgalvodamas savo įsitikinimą, kad Janas 
visai neketina ką nors tokio pasakyti, ir įsitikinimą, jog jam teks 
valgyti savo pagamintą maistą ir miegoti su nešvaria sąžine bci 
skaudančiu skrandžiu, jeigu moterys negrįš. 

- Kodėl jam nesuteikus galimybės pačiam atsiprašyti, - 
išsisuko nuo atsakymo Džeikas. 

Liusinda pasisuko į taką, vedantį namo link, ir didingai 
linktelėjo. | 

- Paimk skrynią. Eime, Elizabeta. 

Kai jos priėjo prie namo, Elizabeta jautė ne tik pasitenki- 
nimą dėl atsiprašymo, bet ir norą pabėgti. Židinyje degė ugnis 
ir ji pajuto didžiulį palengvėjimą pamačiusi, jog kambaryje nėra 
šeimininko. 

Tačiau po kelių minučių jis pasirodė be liemenės, nešda- 
mas glėbį malkų, kurias numetė prie židinio. 

Atsitiesęs Janas atsigręžė į Elizabetą, kuri stebėjo jį, steng- 
damasi iš išorės likti rami. 

- Atrodo, įvyko klaida, - trumpai tarė jis. 

- Ar tai reiškia, kad jūs prisiminėte, jog siuntėte laišką? 

- Jį pasiuntė per klaidą. Čia buvo kviečiamas kitas žmogus. 
Deja, kvietimą nusiuntė jūsų dėdei. 

Iki šiol Elizabeta negalėjo įsivaizduoti, kad galima patirti 
dar didesnį pažeminimą negu tie, kuriuos ji patyrė. Net 
negalėdama teisėtai pasipiktinti, kad apsigintų, ji tapo nelau- 
kiama viešnia to vyro, kuris ją pastatė į kvailą padėtį jau du 
kartus. 

- Kaip jūs iki čia prisikasėte? Aš negirdėjau arklių ir, 
žinoma, karieta negalėjo čia užkopti. 

- Didžiąją kelio dalį mes važiavome vežimu, - išsisukioja- 
mai atsakė ji, griebdamasi anksčiau pateikto Liusindos aiškini- 
mo, - o dabar jis nuvažiavęs. 

Elizabeta pamatė, kaip iš pykčio ir susierzinimo prisimerkė 
Janas supratęs, kad neatsikratys jų, jeigu nepanorės sugaišti 
kelių dienų, lydėdamas nepageidaujamas viešnias atgal į vieš- 
butį. Iš baimės, kad gali pasrūti iš akių čia susikaupusios ašaros, 
Elizabeta užvertė galvą ir nusigręžė apsimetusi, jog apžiūrinėja 
lubas, laiptus, sienas, viską. Per akis užplūdusias ašaras ji pir- 
mąkart pastebėjo, jog namas atrodo taip, tarsi jo visus metus 
niekas nebūtų tvarkęs. 

Šalia jos stovinti Liusinda prisimerkusi apsidairė ir priėjo 
tokios pat išvados. 

Džeikas, nujausdamas, kad sena moteris pasiruošusi pa- 
reikšti kažkokią įžeidžiamą pastabą apie namą, apsimestinai 
linksmai atkreipė jos dėmesį į save. 

- Na štai, - pradėjo jis, trindamas rankas ir eidamas prie 
židinio. - Dabar, kai viskas susitvarkė, galbūt mes kaip reikiant 
susipažinsime? Po to pagalvosime apie vakarienę? 

Jis klausiamai pasižiūrėjo į Janą laukdamas, kad šis imsis 
supažindinti. Tačiau Torntonas užuot tai atlikęs taip, kaip dera, 
pasitenkino linktelėjimu į gražią blondinę ir pasakė: 

- Elizabeta Kameron. Džeikas Vailis. 

- Labas vakaras, misteri Vaili, - tarė Elizabeta. 

- Vadinkite mane Džeiku, - geraširdiškai atsakė vyras, po 
to klausiamai pasižiūrėjo į niūrią duenją: 

- O jūs? k 

Bijodama, kad Liusinda nepultų Jano dėl jo akiplėšiško 
Elizabetos pristatymo, mergina skubiai pristatė: 

- Tai mano kompanionė, mis Liusinda Trokmorton- 
Džons. 

- Viešpatie! Dvi pavardės. Gerai, nėra reikalo laikytis 
formalumų, nes mes čia būsime kartu mažiausiai kelias dienas. 
Mane vadinkite tiesiog Džeiku. O kaip jus vadinti? 

- Mane jūs galite vadinti mis Trokmorton-Džons, - pasakė 
duenja, žiūrėdama į savo snapo pavidalo nosies galiuką. 

- O... labai gerai, - atsakė Džeikas, susirūpinusiu, prašančiu 
pagalbos žvilgsniu permetęs Janą, kurį, atrodo, laikinai džiugi- 
no draugo pastangos sukurti draugišką aplinką. Suglumęs 
Džeikas suleido pirštus į savo susivėlusius plaukus ir dirbtinai 
nusišypsojo. Jaudindamasis jis mostelėjo į netvarką kambaryje: 
- Na, štai, jeigu mes būtume žinoję, kad pas mus bus tokia... tai 
yra puiki draugija, tai būtume... 

- Nušluostę kėdes? - pasufleravo Liusinda šaltu tonu. - 
Iššlavę kambarį ? 

- Liusinda, - iš nevilties sušnibždėjo Elizabeta. - Jie ncži- 
nojo, kad mes atvažiuosime. 

- Nė vienas save gerbiantis žmogus tokiame name nepaliks 
nė vienai nakčiai, - atkirto ji, o Elizabeta su skausmu ir susiža- 
vėjimu žiūrėjo, kaip ta rūsti moteris pasisuko ir savo puolimą 
nukreipė į šeimininką. - Jūs atsakote už tai, kad mes čia atsidū- 
rėme, nesvarbu, ar per klaidą, ar ne. Aš laukiu, kad jūs ištemp- 
tumėte savo tarnus iš ten, kur jie pasislėpę, ir įsakytumėte 
tuojau pat mums atnešti švarią patalynę. Aš taip pat laukiu, kad 
jie iki ryto išvalytų visą purvą! Iš jūsų elgesio matyti, kad jūs 
nesate džentelmenas, bet mes - ledi ir norime, jog su mumis 
būtų deramai elgiamasi. 

Akie krašteliu Elizabeta stebėjo Janą Torntoną, kuris viso 
to klausėsi sukandęs žandikaulius, jo kaklo šone pradėjo grės- 
mingai trūkčioti raumuo. 

Tačiau Liusinda arba nepastebėjo, arba nesibaimino, kaip 
jis reaguoja, nes pakėlusi sijonus pasuko prie laiptų. Atsigrę- 
žusi į Džeiką, ji tarė: 

- Gali mus vesti į mūsų kambarius. Mes norime pasiša- 
linti. 

- Pasišalinti! - sušuko sutrikęs Džeikas. - Na... o kaip 
vakarienė? - pralemeno jis. 

- Jūs galite mums ją atnešti į viršų. 

Elizabeta pamatė nustebusį Džeiko veidą ir pabandė man- 
dagiai paaiškinti, ką supykusi moteris norėjo pasakyti išgąsdin- 
tam rudaplaukiui vyrui. 

- Mis Trokmorton-Džons norėjo pasakyti, kad mes šiek 
tiek pavargome per kelionęir nelabai malonios draugijos, sere, 
todėl labiau linkusios vakarieniauti savo kambariuose. 

- Jūs vakarieniausite tai, - tarė Janas Torntonas baisiu 
balsu, privertusiu Elizabetą sustingti vietoje, - ką sau pasiga- 
minsite, ponios. Jeigu jums reikia švarios patalynės, tai ją pasi- 
imsite iš spintos pačios. Jeigu jums reikia švarių kambarių, 
susitvarkykite juos. Ar aš aiškiai pasakiau? 

- Visiškai! - piktai pradėjo Elizabeta, bet Liusinda ją per- 
traukė, jos balsas drebėjo iš įniršio. 

- Jūs siūlote, sere, kad mes dirbtume tarnaičių darbą? 

Pažintis su aukštuomene ir Elizabeta Janui sužadino dide- 
lę panieką ambicingoms siauraprotėms ir save įsimylėjusioms 
jaunoms moterims, kurių vienintelis gyvenimo tikslas buvo kuo 
mažesnėmis pastangomis gauti kuo daugiau suknelių ir bran- 
genybių, todėl jo žodžiai buvo nukreipti į Elizabetą: 

- Aš siūlau, kad jūs pirmą kartą per savo kvailą, beprasmiš- 
ką gyvenimą apsitarnautumėte pačios. Už tai sutinku jums 
suteikti pastogę ir dalytis su jumis maistu, kol galėsiu jus nusi- 
ųsti į kaimą. Jeigu tas darbas jums per sunkus, tai lieka galioti 
mano pirmasis siūlymas. Štai durys. Pasinaudokite jomis! 

Elizabeta suprato, kad šis žmogus išprotėjęs, todėl nesivar- 
gino ką nors atsakyti, o pasisuko į Liusindą. 

- Liusinda, - tarė ji nuolankiai, pavargusio žmogaus balsu, 
- nesivarginkite stengdamasi įtikinti misterį Torntoną, kad jo 
klaida sudarė nemalonumų mums, o ne atvirkščiai. Jūs veltui 
gaišite laiką. Tikras džentelmenas būtų iš karto supratęs, kad 
jam reikia atsiprašyti, o ne išsikrauti kalbomis ir šėlti. Tačiau, 
kaip aš čia jau esu sakiusi, misteris Torntonas - nedžentelme- 
nas. Jam patinka niekinti žmones ir jis bandys mus žeminti visą 
laiką, kol mes čia būsime. 

Elizabeta neslėpdama paniekos pažvelgė į Janą ir pridūrė: 

- Labos nakties, misteri Torntonai. 

Pasisukusi ji šiek tiek švelniau tarė: 

- Iki pasimatymo, misteri Vaili. 

Kai abi moterys nuėjo į savo miegamuosius, Džeikas priėjo 
prie stalo ir ėmė raustis maiše su maistu. Paėmęs sūrio ir 
duonos, jis ėmė klausytis jų žingsnių medinėmis grindimis, kol 
jos vaikščiojo atidarydamos spintas ir klodamos lovas. Baigęs 
valgyti, Džeikas išgėrė dvi stiklinaites maderos:, po to žvilgte- 
lėjo į Janą. 

- Tu ką nors suvalgytum. 

- Aš nesu alkanas, - trumpai atsakė jo draugas. 

Džeiko žvilgsnyje atsispindėjo sumišimas, kai jis pažvelgė 
į sustingusį to Žmogaus, įdėmiai Žiūrinčio į tamsą už lango, 
profilį. 

Nors pastarąjį pusvalandį iš miegamųjų viršuje nebuvo 
girdėti jokių garsų, Džeikas jautėsi kaltas, kad damos nepaval- 
gė. Jis neryžtingai ištarė: 

- Gal ką nors joms nunešti? 

- Ne, - atsakė Janas. - Jeigu jos nori valgyti, tai gali nusileisti 
žemyn ir pavalgyti pačios. 

- Mes nelabai svetingai elgiamės su jomis, Janai. 

- Nelabai svetingai? - pakartojo jis sarkastiškai, pažvelgęs 
per petį į Džeiką. - Tu dar, matyt, nesuvokei, kad jos užėmė du 
miegamuosius, O tai reiškia, kad vienas iš mūsų šiąnakt miegos 
ant sofos. 

- Sofa labai trumpa, aš, kaip ir anksčiau, miegosiu sandėly- 
je. Nieko prieš. Man patinka, kaip kvepia šienas, be to, jis 
minkštas. Tavo sargas atvedė karvę, atnešė vištų, kaip ir buvo 
parašyta raštelyje, todėl mes turėsime šviežio pieno ir kiauši- 
nių. Man atrodo, kad jis tik vieno dalyko nepadarė - nerado, 
kas tvarkytųsi name. 


Jo iais - stiprus S pl pios Das vynas, kuris savitą skonį įgyja laikomas 
temperatūroje. - Vert pasta 

Kai Janas nieko neatsakė ir tebežiūrėjo kažkur į tamsą, 
Džeikas atsargiai paklausė: 

- Ar tu nenorėtum man pasakyti, kaip tos ledi čia atsidūrė? 
Aš norėjau sužinoti, kas jos? 

Janas susicrzinęs giliai atsiduso, atlošė galvą ir abejingai 
pasikasė pakaušį. 

- Elizabetą aš sutikau prieš dvejus metus kviestiniame 
vakare. Ji buvo ką tik pasirodžiusi aukštuomenėje, bet jau 
supiršta su kažkokiu nelaimingu dvarininku ir troško išbandyti 
savo koketavimo meną su manimi. 

- Išbandyti su tavimi? Man atrodo, kad tu sakei, jog ji buvo 
sužadėta su kitu. 

Piktai atsidusęs dėl draugo naivumo, Janas šiurkščiai atsakė: 

- Debiutantės - visai kitokios moterys, negu tos, kurias tu 
pažįsti. Du kartus per metus motinos atveža savo dukteris į 
Londoną debiutuoti. Jos parodomos per sezoną, kaip arkliai 
aukcione, po to tėvai jas pardūoda į žmonas tam, kuris pasiūlo 
daugiausia. Pirkėjas nugalėtojas išsirenkamas pagal naudingu- 
mą, dažniausiai turintis aukščiausią titulą ir daugiausia pinigų. 

- Barbariškumas, - pasipiktinęs tarė Džeikas. 

Janas ironiškai linktelėjo jam. 

- Neeikvok veltui savo gailesčio. Tai jas visiškai patenkina. 
Jos visos iš santuokos trokšta gauti brangenybių, suknelių ir 
laisvės turėti slaptų meilės ryšių su tuo, kurio jos nori, jeigu jau 
yra pagimdžiusios reikalingą įpėdinį. Jos net neturi supratimo 
apic ištikimybę arba garbę, žmogiškumo jausmą. 

Po tų žodžių Džeikas pakėlė antakius. 

- Negaliu pasakyti, kad kada nors būčiau pastebėjęs, jog tu 
į sijoną žiūrėtum su pasibjaurėjimu, - pastebėjo jis, galvodamas 
apie moteris, kurios šildė Jano patalą pastarus du metus, beje, 
kai kurios buvo ir tituluotos. - Tarp kitko, apie debiutantes, - 
atsargiai tęsė Džeikas, kai Torntonas nutylėjo jo pastabą. - O 
kaip ta, viršuje? Ar tau būtent ji nepatinka, ar čia principo 
reikalas? 

Janas priėjo prie stalo ir į stiklinę įsipylė škotiško viskio. 
Nugėrė gurkšnį, patraukė pečiais ir tarė: 

- Mis Kameron išradingesnė už kai kurias jos nuobodžias 
drauges. Ji pristojo prie manęs vakare sode. 

- Aš suprantu, kad tikriausiai buvo nemalonu, - pajuokavo 
Džeikas, - kai kažkas, panašus į ją, tokiu veidu, kurį sapnuoja 
vyrai, bando tave suvilioti, naudodama moteriškas gudrybes. Ar 
jos paveikė? 

Trinktelėjęs stiklinę į stalą, Janas trumpai atsakė. 

- Paveikė. 

Abejingai nuvijęs mintį apie Elizabetą, jis atidarė ant stalo 
stovėjusią dėžutę, aptrauktą elnio oda, išsiėmė iš jos kažkokius 
peržiūrėtinus popierius ir atsisėdo prie židinio. 

Mėgindamas nuslopinti didžiulį smalsumą, Džeikas palau- 
kė kelias minutes, po to paklausė: 

- Kas įvyko vėliau? 

Jau įsitraukęs į prieš jį gulinčių dokumentų skaitymą ir 
neatsitraukdamas nuo jų, Janas abejingai atsakė: 

- Aš prašiau jos tekėti už manęs, ji atsiuntė raštelį, paskyrė 
pasimatymą oranžerijoje, aš nuėjau ten, įsikišo jos brolis ir 
pasakė man, kad ji - grafaitė ir jau sužadėta. 

Pamiršęs apie ką jie kalbėjo, Janas nuo mažo staliuko, 
esančio prie jo kėdės, paėmė ten gulėjusią plunksną, ant kontr- 
akto kažką pažymėjo. 

- Ir? - godžiai pareikalavo Džeikas. 

- Kas „ir“? 

Ir kas atsitiko po to, kai įsikišo brolis? 

- Mano ketinimą vesti aukštesnės negu aš padėties mergi- 
nąjis palaikė įžeidimu ir iškvietė mane į dvikovą, - atsakė Janas, 
paskendęs savo mintyse, ir dar kažką pažymėjo sutartyje. 

- Tai ką ta mergina dabar veikia čia? - paklausė Džeikas, 
kasydamas galvą iš nustebimo dėl tokių aukštuomenės papročių.. 

- Velniai žino, - susierzinęs sumurmėjo Janas. - Spren- 
džiant iš jos elgesio su manimi, spėju, kad ji galiausiai pateko į 

kažkokią nešvarią istoriją arba į kažką panašaus ir jos reputa- 
cija beviltiškai sugadinta. 

- O kuo tai susiję su tavimi? 

Janas susierzinęs ilgai atsiduso ir pasižiūrėjo į Džeiką aiš- 
kiai leisdamas suprasti, kad daugiau atsakymų nebebus. 

- Aš manau, - su kartėliu tarė jis, - kad jos namiškiai, 
prisiminę mano kvailą susižavėjimą prieš dvejus metus, tikisi, 
jog vėl pasipiršiu merginai ir jie atsikratys jos. 

- Ar tu manai, kad taikažkaipsusiję su tuo, kad senasis hercogas 
sako, jog tu esąs jo tikras vaikaitis ir jis norįs tave padaryti įpėdiniu? 

Jis kantriai laukė, norėdamas daugiau sužinoti, bet Janas 
skaitydamas dokumentus nekreipė į jį dėmesio. Neturėdamas 
pasirinkimo ir vilties, kad Janas vėl atkreips dėmesį į jį, Džeikas 
pasiėmė žvakę, susirinko kelias antklodėes ir išėjo į daržinę. Ant 
slenksčio jis sustojo, apstulbęs nuo netikėtos minties. 

- Ji sakė, kad tau nesiuntė raštelio su kvietimu į pasimatymą 
oranžerijoje. 

- Ji - melagė ir puiki maža aktorė, - šaltai atsakė Janas, - 
nepakeldamas akių nuo popierių, - rytoj aš sugalvosiu, kaip ją 
iš Čia išsiųsti ir jos atsikratyti. | 

Kažkas Jano veide privertė Džeiką paklausti. 

- Ko taip skubėti? Tu bijai pakliūti į jos tinklą? 

- Vargu. 

- Tada tu tikriausiai akmeninis, - paerzino Džeikas. - Ta 
moteris tokia graži, kad gali suvilioti bet kurį vyrą per dviese 
praleistą valandą, tarp jų ir mane, o aš, tu juk Žinai, nesivaikau 
sijonų. 

- Nesiduok jai sugundomas pabūti valandą dviese, - atsakė 
Janas. 

- Nemanau, kad aš nesutikčiau, - nusijuokė išeidamas Džeikas. 


Antrame aukšte, vestibiulio gale, viršum virtuvės esančia- 
me miegamajame, pavargusi Elizabeta nusivilko suknelę, įlipo 
į lovą ir visiškai netekusi jėgų užmigo. 

Miegamajame prie laiptų viršum svetainės, kurioje kalbė- 
josi vyrai, Liusinda Trokmorton-Džons nematė priežasčių ne- 
silaikyti įprasto ritualo prieš miegą. Atsisakiusi nusileisti 
nuovargiui tik dėl to, kad ją kratė furgone su šienu ir gėdingai 
išvijo iš namo per lietų, kad jai teko-galvoti apie tai, kuo minta 
plėšrieji žvėrys, kad po to ją akiplėšiškai išvarė miegoti, nedavė 
nė kąsnelio duonos, ji vis dėlto miegui ruošėsi taip, kaip ruoš- 
davosi visą dieną siuvinėjusi. Nusivilkusi ir tvarkingai pasidėjusi 
juodą pūstą suknelę, Liusinda ištraukė iš plaukų segtukus, 
neskubėdama perbraukė juos šimtą kartų šukomis, po to rū- 
pestingai supynė ir pakišo po naktine kepuraite. 

Tačiau du dalykai tiek drumstė dvasinę Liusindos ramybę, 
kad ji, įsiritusi į lovą ir iki smakro užsitraukusi šiurkščias ant- 
klodes, negalėjo užmigti. Pirmiausia ir svarbiausia, kad jos 
nesutvarkytame kambaryje nebuvo ąsočio ir dubenėlio, kuria- 
me ji galėtų nusiprausti ir apsiplauti, ką visą laiką darydavo 
prieš miegą. Antra, lova, kurioje turėjo pailsėti jos kaulėtas 
kūnas, buvo labai nelygi. 

Dėl šių dviejų priežasčių duenja dar nebuvo užmigusi, kai 
apačioje prašneko vyrai, 0 jų balsai prasiskverbė pro grindų 
plyšius prislopinti, bet neblogai girdimi, todėl ji buvo priversta 
jų klausytis. Per penkiasdešimt šešerius metus Liusinda Trok- 
morton-Džons niekada slapta nesiklausydavo. Ji smerkė klau- 
symąsi slapta, tai buvo gerai žinoma kiekvienų namų, kur tik ji 
gyveno, tarnams. Liusinda nesigėdindama apskųsdavo bet kurį 
tarną, nors ir labai aukštas parcigas užimantį namų hierarchi- 
joje, jeigu užklupdavo besiklausantį prie durų arba žiūrintį pro 
rakto skylutę. 

Tačiau ji dabar puolė taip žemai, kaip ir jie, nes slapta 
klausėsi. 

Liusinda Trokmorton-Džons klausėsi. 

Dabar ji mintimis kartojo kiekvieną Jano Torntono pasa- 
kytą žodį, tikrindama jo teisingumą, apsvarstydama viską, ką jis 
sakė tam, garbingai visuomenei nepriklausančiam vyrui, kuris 

ją palaikė tarnaite. Nors dvasiškai ir sukrėsta, Liusinda varga- 
name guolyje gulėjo visiškai ramiai, nejudėdama. Ji buvo užsi- 
merkusi, minkštas baltas rankas pasidėjusi ant plokščios 
krūtinės viršum antklodės. Liusinda nesivartė, netraukiojo ant- 
klodės, nesiraukė ir nežiūrėjo į lubas. Moteris gulėjo nė ne- 
krustelėdama; jeigu kas būtų pažvelgęs į mėnulio apšviestą 
kambarį ir pamatęs ją ten gulinčią, tai galėjo pamanyti, jog prie 
jos kojų uždegtos žvakės, o rankose - kryžius. 

Tačiau šis įspūdis neatitiko Liusindos smegenų veiklos. 
Moksliškai tiksliai ji nagrinėjo viską, ką girdėjo. 

Ji suprato, kad Janas Torntonas galbūt melavo Džeikui 
Vailiui, prisipažindamas buvęs neabejingas Elizabetai, ketinęs 
ją vesti - tiesiog norėjo atrodyti geresnis. Robertas Kameronas 
manė, kad Torntonas ne kas kitas, o pasileidęs kraičio medžio- 
tojas ir nepataisomas plevėsa, ir ypač pabrėžė, kad Torntonas 
prisipažino, jog bandė suvedžioti Elizabetą pramogos dėlei. 
Čia Liusinda buvo linkusi manyti, kad Robertas melavo, norė- 
damas pateisinti savo gėdingą elgesį per dvikovą. Dar daugiau, 
nors Liusinda ir matė tam tikrą Roberto brolišką atsidavimą 
Elizabetai, bet jo dingimas iš Anglijos rodė, jog šis vyras yra 
bailys. 

Daugiau kaip valandą Liusinda gulėjo nemiegodama, 
svarstydama, kas yra teisybė iš to, ką išgirdo. Vienu dalyku ji 
visiškai neabejojo, nors kiti, mažiau nusimanantys ir prastesnės 
intuicijos žmonės tuo abejojo ir netikėjo daugelį metų; ji nė 
akimirkos neabejojo, kad Janas Torntonas yra tikras hercogo 
Stanhopo vaikaitis. Dažnai buvo sakoma: apsišaukėlį gali pri- 
pažinti aukštuomenės nariu kiti džentelmenai išrinktųjų klube, 
bet jam geriau nesirodyti džentelmeno namuose, nes pastabus 
vyresnysis liokajus iš pirmo žvilgsnio pažins, kad jis yra apsišau- 
kėlis. 

Tasavybė buvo būdinga ir duenjoms, kurių viena iš pareigų 
- apsaugoti savo globotines nuo aukštuomenės apsišaukėlių. 
Karjeros pradžioje Liusinda buvo hercogo Stanhopo giminai- 

tės kompanionė, todėl vakare vos pažvelgusi į Janą Torntoną, 
ji iš karto nustatė, kad jis yra artimas senio giminaitis, nes buvo 
nepaprastai panašus į jį. Prisiminusi skandalą, lydėjusį markizo 
Kensingtono - hercogo Stanhopo sūnaus - santykių su šeima 
nutraukimą dėl nelygios santuokos su škotų mergina, Liusinda, 
apžiūrinėdama Janą, per pusę minutės įspėjo, jog tai senojo 
hercogo vaikaitis. Per trumpą susitikimą apačioje ji negalėjo 
nustatyti tik vieno - ar jis buvo, ar nebuvo nesantuokinis - dar 
ir dėl to, kad nežinojo, ar jo motina pastojo prieš vedybas be 
herzogo sutikimo prieš trisdešimt metų, ar jau po vedybų. 
Tačiau jeigu Stanhopas mėgino Janą Torntoną padaryti savo 
įpėdiniu, o tokie gandai kartais ją pasiekdavo, tai Torntono 
kilmė buvo aiški. 

Visa tai žinodama, Liusinda turėjo apsvarstyti tik du klau- 
simus. Pirmasis: ar Elizabeta išloš iš santuokos su būsimu kara- 
lystės peru - nepaprastu grafu, bet vyru, kuris kada nors turės 
hercogo titulą, patį aukščiausią bajorų titulą. Kadangi Liusin- 
dos gyvenimo tikslas buvo rasti savo globotinėms geriausius 
jaunikius, jai pakako dviejų minučių, nuspręsti, jog atsakymas 
būtų kategoriškai teigiamas. 

Antrasis klausimas jai atrodė šiek tiek sunkesnis. Šiuo 
metu ji buvo vienintelė, kuri norėjo tos santuokos. Laikas 
buvo jos priešas. Jeigu ji neklydo - o Liusinda niekada ne- 
klysdavo tokiuose reikaluose, - Janas Torntonas greitai taps 
labiausiai trokštamu Europos viengungiu. Nors ji buvo užda- 
ryta su vargše Elizabeta Heivenherste, bet susirašinėjo su 
kitomis dviem duenjomis. Jų laiškuose, įvairių aukštuome- 
nės gyvenimo įvykių aprašymuose, dažnai būdavo atsitiktinių 
užuominų apie jį. Jano populiarumas didėjo kartu su prane- 
šimais apie jo turtus ir šimtus kartų padidės, kai turės titulą, 
kuris privalėjo priklausyti jo tėvui, markizo Kensingtono 
titulą. Atsižvelgdamas į bėdas, kurias užtraukė Elizabetai, 
Janas privalo jai duoti pero karūną ir sutuoktuvių žiedą ilgai 
nedelsdamas. Taip manė Liusinda. 

Tačiau ji susidūrė su viena neišspręsta problema, kuri buvo 
moralinio pobūdžio dilema. Visą gyvenimą paskyrusi tam, kad 
priešingos lyties nevedusius asmenis laikytų toliau vienas nuo 
kito, dabar Liusinda galvojo, kaip juos suvesti kuo arčiau. Ji 
susimąstė dėl paskutinės pastabos Džeiko apie Elizabetą: „Ta 
moteris tokia graži, kad gali suvilioti bet kokį vyrą per dviese 
praleistą valandą". Liusinda žinojo, kad Janas Torntonas vieną 
kartą jau buvo ledi Kameron „suviliotas“; nors Elizabeta jau 
nebebuvo jaunutė mergina, bet dabar buvo dar gražesnė negu 
tada. Nuo to laiko Elizabeta tapo protingesnė, vadinasi, jau 
nebebus tokia kvaila, kad leistų jam nueiti per toli, kai jie liks 
vieni tik kelioms valandoms. Tuo Liusinda buvo tvirtai įsitiki- 
nusi. Faktiškai ji nebuvo įsitikinusi tik tuo, ar Janas Torntonas 
dabar yra toks abejingas Elizabetai, kaip jis pareiškė... ir kaip, 
Viešpatie, jai padaryti, kad jie kelioms valandoms liktų vieni. Ji 
patikėjo tas dvi problemas Kūrėjui ir pagaliau užmigo, kaip ir 
įprasta, ramiu miegu. 

DVYLIKTAS SKYRIUS 

Džeikas atmerkė vieną akį ir nustebęs sumirksėjo nuo 
saulės šviesos, sklindančios pro langą aukštai viršuje. Sutrikęs 
jis pasivertė ant nelygaus nežinomo patalo ir susidūrė akis į akį 
su didžiuliu juodu gyvuliu, kuris suglaudė ausis, iššiepė dantis 
ir pabandė jį įkąsti pro gardo tvorelės plyšį. 

- Ak tu, prakeiktas žmogėdra! - išbarė jis nirtų arklį. - 
Velnio išpera! - pridūrė Džeikas ir prisitaikė kaip reikiant 
trenkti pro medinę tvorelę ir taip atkeršyti už mėginimą jam 
įkąsti. - O, velniai rautų! Nusikeikė jis, kai basa koja trenkė į 
lentelę. 

Atsisėdęs ir pasirąžęs, jis sukišo pirštus į vešlius rudus 
plaukus ir susiraukė pamatęs tarp pirštų įstrigusius šiaudus. 
Skaudėjo koją, o nuo vakar vakare išgerto butelio vyno plyšo 
galva. 

Atsistojęs Džeikas užsimovė batus ir drebėdamas nuo šal- 
čio nusipurtė vilnonius marškinius. Prieš penkiolika metų atė- 

jęs dirbti į mažą fermą, jis kiekvieną naktį miegodavo šitame 
sandėlyje. Kai Janas pelningai investavo Džeiko pinigus, už- 
dirbtus per plaukiojimą kartu, jis išmoko vertinti pūkinės pata- 
lynės ir atlasinių antklodžių teikiamą malonumą, todėl dabar 
jam labai jų stigo. 

- Iš rūmų į karvidę, - suburbėjo Džeikas, išeidamas iš tuščio 
gardo, kuriame micgojo. Kai Džeikas ėjo pro Atilos gardą, į jį 
buvo nukreiptas mirtingas kanopos smūgis, vos nepalietęs jo 
klubo. - Tu, nelaimingas purvo gabale, už tai negausi pirmųjų 
pusryčių. - Nusispjovęs Džeikas su dideliu pasitenkinimu ėmė 
šerti kitus du arklius, o juodasis arklys žiūrėjo į juos. - Per tave 
man pagedo nuotaika, - tarė jis linksmai, kai arklys, piktai 
kilnodamas tai vieną, tai kitą koją, su pavydu žiūrėjo, kaip 
šeriami kiti du arkliai. - Galbūt aš tau vėliau duosiu ėsti, kai 
pagerės nuotaika... - Jis susirūpinęs nutilo, kai pastebėjo, kad 
puikusis Jano bėras šuolininkas stovėjo, šiek tiek sulenkęs 
dešinįjį kelį, kanopa neliesdamas žemės. - Na, na, Meihamai, - 
švelniai prašneko Džeikas, glostydamas atlasinį arklio kaklą, - 
leisk apžiūrėti kanopą. 

Gerai prajodytas žirgas, laimėjęs visas žirgų lenktynes, kurio- 
se dalyvavo, ir paskutinių Histono lenktynių nugalėtojo tėvas, 
nesipriešino, kai Džeikas pakėlė kanopą ir pasilenkė prie jos. 

- Tau įstrigo akmuo, - tarė jis arkliui, kuris pastatęs ausis, 
žiūrėjo į jį skaidriomis protingomis rudomis akimis. Džeikas 
apsidairė ieškodamas kokio nors aštraus daikto, kurį ir rado ant 
senos medinės lentynos. - Jis čia labai stipriai įstrigo, - tyliai 
pridūrė jis, pakeldamas kanopą, ir, pritūpė, padėjęs ją ant kelio. 
Užkabino akmenį, atsirėmęs nugara į gretimo gardo tvorelę, 
kad išlaikytų pusiausvyrą. - Štai jis! - Akmuo iškrito, bet Džeiko 
murmėjimą iš pasitenkinimo pakeitė vaitojimas nuo nepakelia- 
mo skausmo, kai keli didžiuliai dantys iš gretimo gardo įsmigo 
į platų vyro užpakalį. - Tu, nelaboji griaučių krūva, - sušuko 
Džeikas, pašokęs ir beveik persivertęs per tvorelę, stengdama- 
sis suduoti Atilai. Arklys, tarsi numatydamas atpildą, šonu 


187 


atsitraukė į gardo gilumą ir šnairai žvilgčiojo į Džeiką, kuriam 
atrodė, jog arklio žvilgsnyje atsispindėjo didelis pasitenkini- 
mas. - Tu dar gausi už tai, - pažadėjo Džeikas ir ketino pamo- 
juoti kumščiu, bet staiga suvokė, kad kvaila taip grasinti 
gyvuliui. 

Glostydamas sužeistą užpakalį, Džeikas atsigręžė į Meiha- 
mą ir atsargiai prisiglaudė prie sandėlio sienos. Jis patikrino 
kanopą norėdamas įsitikinti, ar ji švari, bet tuo momentu, kai 
pirštais palietė tą vietą, kur buvo įstrigęs akmuo, bėris sudre- 
bėjo iš skausmo. 

- Pritrynė, taip? - su užuojauta paklausė Džeikas. - Ne- 
nuostabu, nes toks didelis ir tokios formos akmuo buvo įstrigęs, 
bet tu vakar niekuo neparodei, kad tau skauda, - tęsė jis. 
Pakėlęs balsą ir suteikęs jam perdėto susižavėjimo išraiškos, 
Džeikas paglostė bėrio šoną ir, paniekinamai žvilgčiodamas į 
Atilą, kreipėsi į Meihamą. - Dėl to, kad tu - tikras aristokratas 
ir puikus drąsus gyvulys, tai ne tas pasigailėtinas bailus mulas, 
kuris nevertas būti gretimame garde. 

Jeigu Atilą šiek tiek ir domino vyro nuomonė, jis, Džeiko 
nusivylimui, pasistengė to neparodyti, todėl Džeiko nuotaika 
dar labiau sugedo, kai jis sunkiai žengdamas įėjo į namą. 

Janas sėdėjo už stalo, tarp delnų laikydamas puoduką 
garuojančios kavos. 

- Geras rytas, - tarė jis Džeikui, tiriamai žiūrėdamas į rūsčiai 
surauktus vyresniojo draugo antakius. 

- Gal tu taip ir manai, bet aš, žinoma, nematau nieko gero; 
aš visą naktį šalau ten, gulėdamas šalia arklio, kuris norėjo 
mane suėsti ir jau baigė pasninkauti, šį rytą atkandęs gabalą 
mano užpakalio. Ir, - baigė jis piktai, pildamas kavą iš alavinio 
kavinuko į molinį puoduką, ir paniekinamai pasižiūrėjo į drau- 
gą, kurį visa tai tik linksmino, - tavo arklys šlubuoja. 

Dribtelėjęs ant kėdės šalia Jano, Džeikas vienu mauku 
išgėrė plikinančios kavos negalvodamas ką darąs, jo akys iš- 
sprogo, a kaktą išpylė prakaitas. Janas nustojo šypsotis. 

- Kas jam? 

- Įstrigo akmuo ir jis primina tik kairę priekinę koją. 

Kėdės kojos sugirgždėjo medinėmis grindimis, kai Janas 
atstūmė ją, ketindamas eiti į sandėlį. 

- Nereikia. Ten tik kraujosruva. 


Nusipraususi Elizabeta išgirdo neaiškius dviejų vyrų balsus 
apačioje. Susisupusi į ploną rankšluostį, ji priėjo prie skrynių, 
kurias jos šeimininkas noromis nenoromis užnešė į viršų ir 
paliko prie jos durų šiandien rytą šalia dviejų didelių ąsočių su 
vandeniu. Prieš tempdama skrynias į miegamąjį, Elizabeta Ži- 
nojo, kad visos jose esančios suknelės per daug prašmatnios ir 
nepatvarios, jog būtų galima jas devėti tokioje vietoje. 

Elizabeta pasirinko nelabai puošnią, baltą batistinę sukne- 
lę su aukštu liemeniu ir plačia rožinių rožių ir žalių lapų girlian- 
da, išsiuvinėta suknelės apačioje ir ant plačių besiplaikstančių 
rankovių siaurų rankogalių. Toks pat baltas kaspinas su išsiu- 
vinėtomis rožėmis ir lapais buvo padėtas ant suknelės; Eliza- 
beta išėmė jį nežinodama, kaip surišti ir ar iš viso jį rištis. 

Mergina sunkiai užsivilko suknelę, pasitaisė per liemenį ir 
sugaišo kelias minutes, stengdamasi užsegti ilgą mažyčių sagų 
eilę ant nugaros. Ji pasisuko į mažą veidrodį pasižiūrėti, kaip 
atrodo, ir nervingai prikando lūpą. Apvalus liemuo, kuris kaž- 
kada atrodė kukliai, dabar buvo glaudžiai prigludęs prie pagra- 
žėjusios figūros. 

- Nuostabu, - tarė ji garsiai, maivydamasi ir tampydama 
suknelės liemenį. Kiek mergina betempė jį aukštyn, liemuo vis 
tiek nusileisdavo žemyn, kai tik jį paleisdavo, ir galiausiai mer- 
gina pasidavė. - Per sezoną vilkėjo suknelėmis ir su didesnėmis 
iškirptėmis negu ši, - priminė ji veidrodžiui tarsi teisindamasi. 

Priėjusi prie lovos, ji vėl paėmė kaspiną plaukams svarsty- 
dama, ką daryti su plaukais. Kai Elizabeta tą suknelę buvo 
paskutinį kartą užsivilkusi Londone, Berta kaspiną buvo įpy- 
nusi į jos garbanas. Tačiau Heivenherste jos vešlūs plaukai 


189 


nebebuvo madingai šukuojami; jie krito ant nugaros tankiomis 
bangomis ir garbanomis. 

Patraukiusi pečiais, Elizabeta paėmė šukas, padalijo plau- 
kus per vidurį skyrimu, po to suėmė juos ant viršugalvio, suver- 
žė išsiuvinėtu kaspinu, kurį surišo paprasta kokarda, ir paleido 
dvi garbanas, kad sušvelnintų griežtumo įspūdį. Ji atsitraukė 
nuo veidrodžio ir apžiūrėjusi save atsiduso atsiduodama liki- 
mui. Visiškai nepastebėdama plačiai atmerktų skaisčiai žalių, 
įją žiūrinčių akių, nei sveikos odos spalvos, nei kokių nors kitų 
bruožų, privertusių Džeiką pasakyti, kad jos veidas toks, kuris 
sapnuojasi vyrams, Elizabeta ieškojo pastebimų savo išvaizdos 
trūkumų, o nepamačiusi nieko ypatingo, nebeteko noro ieško- 
ti. Nusisukusi nuo veidrodžio, ji atsisėdo ant lovos ir ėmė 
svarstyti vakar vakaro įvykius; taip ji prasėdėjo visą rytą. Tai, 
kas jai labiausiai kėlė nerimą, buvo palyginti nelabai reikšmin- 
ga: Jano pareiškimas, kad jis gavo jos raštelį, kviečiantį susitikti 
su juo oranžerijoje. Žinoma, labai galimas dalykas, kad jis tai 
pamelavo, stengdamasis pasiteisinti misterio Vailio akyse. Ta- 
čiau Janas, kurį ji gerai pažinojo, buvo iš prigimties grubus ir 
smarkus, todėl Elizabeta negalėjo įsivaizduoti, kad jis imtųsi 
vargintis dėl draugo grąžinti tikrovę. Užsimerkusi ji bandė 
tiksliai atsiminti, ką sakė Janas, įėjęs į oranžeriją tą vakarą; jis 
pasakė kažką panašaus: „O ko jūs laukėte po tokio raštelio - 
princo regento?" 

Tada Elizabeta manė, kad jis kalba apie raštelį, kurį atsi- 
untė. Tačiau Janas pareiškė, jog jis gavo raštelį ir išjuokė jos 
rašyseną, kuria mokytojai apibūdino kaip „išlavintą ir aiškią, 
darančią garbę džentelmenui iš Oksfordo ". Kodėl Janas Torn- 
tonas manytų, jog žino, kokia jos rašysena, jeigu iš tiesų neti- 
kėtų, kad gavo tą raštelį iš jos. Galbūt jis iš tikrųjų buvo 
beprotis, bet Elizabeta taip nemanė. Čia mergina susikrimtusi 
priminė sau, kad niekada nepajėgė matyti tiesos, kai reikalai 


* Oksfordas - miestas, kuriame yra privilegijuotas seniausias D. Britanijos uni- 
versitetas. - Vert. pastaba. 

buvo susiję su Janu. Ir nieko nuostabaus! Net dabar, kai Eliza- 
beta buvo vyresnė ir protingesnė, jai vakar buvo nelengva 
blaiviai mąstyti, kad į ją žvelgė tos auksinės akys. Elizabeta 
niekaip negalėjo suprasti Jano elgesio su ja, nebent jis dar vis 
pyko ant Roberto, jog šis pažeidė dvikovos taisykles ir šovė į jį. 
Tikriausiai taip ir yra, nusprendė ji ir nukreipė savo mintis į dar 
sunkesnę problemą. 

Elizabeta su Liusinda buvo patekusios į keblią padėtį, tik 
namo šeimininkas to nežinojo, o ji sudegtų iš gėdos, tai jam 
aiškindama. Todėl Elizabeta pamėgins rasti būdą čia pabūti 
pakenčiamoje santarvėje ir kitą savaitę. Norint ištverti šį išban- 
dymą, reikia tiesiog ignoruoti jo nepaaiškinamą priešiškumą ir 
gyventi tik tuo momentu, nesidairant nei atgal, nei į priekį. Po 
to viskas baigsis ir ji su Liusinda galės išvykti. Kas neįvyktų per 
tas septynias dienas, Elizabeta prisiekė, kad niekada nebeleis 
Janui išvesti jos iš pusiausvyros kaip vakar. Paskutinį kartą, kai 
jie buvo kartu, Janas suglumino ją taip, kad Elizabeta vos 
suvokė, kas gerai, o kas blogai. 

„Nuo šio momento, prisiekė Elizabeta, viskas bus kitaip. Ji 
bus santūri, mandagi ir visiškai nesujaudinama, nors, Janas ir 
labai šiukščiai bei bjauriai elgtųsi. Elizabeta jau nebebuvo 
įsimylėjusi jauna mergina, kurią Torntonas savo malonumui 
galėtų suvilioti, nuskriausti arba supykdyti. Elizabeta tai jam 
įrodys, taip pat parodys puikų pavyzdį, kaip elgiasi gerai išauk- 
lėti žmonės. 

Taip nusprendusi Elizabeta atsikėlė ir nuėjo į Liusindos 
kambarį. 

Ši jau buvo apsirengusi, ant jos juodos suknelės nebesima- 
tė nė vienos dulkelės, žili plaukai buvo suimti į kuodą. Liusinda 
sėdėjo ant medinės kėdės prie lango, jos per daug tiesiam 
stuburui net nereikėjo atsiremti į kėdės atkaltę, o veide atsi- 
spindėjo susimąstymas ir nerimas. 

- Labas rytas, - tarė Elizabeta, atsargiai uždarydama duris. 

- Hm? O, labas rytas, Elizabeta. 


191 


- Aš norėjau jums pasakyti, - skubiai pradėjo jaunoji ledi, 
- kad labai gailiuosi, jog atvilkau jus čia ir įvėliau į tokią žemi- 
namą padėtį. Misterio Torntono elgesys nepaaiškinamas ir 
nedovanotinas. 

- Manau, kad jis buvo nustebintas... jūsų netikėto pasiro- 
dymo. 

- Nustebintas? - pakartojo Elizabeta, su nuostaba žiūrėda- 
ma įją. - Jis įsiuto! Aš Žinau, jūs tikriausiai manote... tikriausiai 
stebitės, kas galėjo anksčiau priversti mane turėti su juo ką nors 
bendro, - pradėjo ji, - ir aš negaliu jums sąžiningai pasakyti, apie 
ką aš tada galvojau. 

- O, aš čia nematau nieko nesuprantamo, - tarė Liusinda, 
- Jis nepaprastai gražus. 

Elizabeta nebūtų labiau apstulbinta, jeigu Liusinda jį būtų 
pavadinusi draugiškumo pavyzdžiu. 

- Gražus! - pradėjo ji, po to krestelėjo galvą, tarsi norėda- 
ma susikaupti. - Aš noriu pasakyti, kad jūs labai kantri ir gera 
tokioje nepavydėtinoje padėtyje. 

Liusinda atsistojo ir vertinamai žiūrėjo į Elizabetą. 

- Aš savo elgesio nepavadinčiau „geru“, - susimąsčiusi 
atsakė ji. - Aš jį pavadinčiau praktišku. Mano suknelės liemuo 
labai siauras, bet atrodo patraukliai. Eisime pusryčiauti? 


TRYLIKTAS SKYRIUS 

- Labas rytas, - pasakė bosu Džeikas, kai Elizabeta ir 
Liusinda nusileido žemyn. 

- Labas rytas, misteri Vaili, - maloniai šypsodamasi atsakė 
Elizabeta. Po to, nesugalvojusi nieko kito, ką būtų galima 
pasakyti, skubiai pridūrė: - Kvepia kažkas nepaprastai skanaus. 
Kas tai? 

- Kava, - kapotai atsakė Janas, apžiūrinėdamas ją nuo 
galvos iki kojų. 

Ilgi žvilgantys auksinės medaus spalvos Elizabetos plaukai, 
užpakalyje surišti kaspinu, suteikė jai labai patrauklaus jaunat- 
viškumo. 

- Sėskitės, sėskitės, - Tinksmai tęsė Džeikas. 

Po vakarykščio vakaro kažkas buvo nušluostęs kėdes, bet 
jis išsitraukė nosinę ir priartėjus Elizabetai nušluostė kėdę dar 
kartą. 

- Ačiū, - tarė ji dovanodama jam šypseną. - Kėdė ir taip 
gera. - Ji atsargiai pasižiūrėjo į niūrų vyrą, sėdintį priešais ir 
pasakė: - Labas rytas. 

Atsakydamas į tai, jis pakėlė antakį, tarsi netikėdamas 
keista permaina Elizabetos elgesyje. 

- Tikiuosi, kad jūs gerai miegojote? 

- Labai gerai, - atsakė Elizabeta. 

- Gal kavos? - paklausė Džeikas, skubiai priėjęs prie kavi- 
nuko, stovinčio ant krosnies, ir pildamas į puoduką garuojančio 
gėrimo likutį. 

Tačiau atėjęs prie stalo, jis sustojo ir bejėgiškai nukreipė 
žvilgsnį nuo Liusindos į Elizabetą, aiškiai nežinodamas, kuriai 
iš jų reikėtų pasiūlyti kavos pirmajai. 

- Kava, - perspėjo Džeiką Liusinda, kai jis žengė jos link, - 
pagonių gėrimas, netinkamas civilizuotiems žmonėms, todėl aš 
labiau vertinu arbatą. 

- Aš išgersiu kavos, - skubiai pareiškė Elizabeta. 

Džeikas dėkingai nusišypsojo, padėjo priešais ją puoduką 
ir grįžo prie krosnies. Nenorėdama žiūrėti į Janą, Elizabeta kol 
kas kaip pakerėta gėrė kavą, žiūrėjo neatitraukdama akių į 
Džeiko Vailio- nugarą. 

Minutę jis stovėjo nervingai trindamas delnus į klubus, 
pasimetęs žvalgėsi tai į šviežius kiaušinius, tai į gabalą bekono, 
tai įsunkią ketinę keptuvę, jau pradėjusią rūkti šalia jo alkūnės, 
tarsi neturėdamas jokio supratimo, ką toliau daryti. 

- Jau galima pradėti, -sumurmėjo Džeikas ir ištiesęs priešais 
save rankas, sunėrė jų pirštus ir labai garsiai trekštelėjo pirštų 
kaulus. Po to pačiupo peilį ir ėmė smarkiai pjaustyti bekoną. 

Elizabeta suglumusi smalsiai stebėjo, kaip jis mėtė bekono 
gabalus į keptuvę, kol ten susidarė jų visa krūva. Po minutės 

nuostabus kvapas pasklido kambaryje ir Elizabeta pajuto, kaip 
jai ėmė varvėti seilės mėgaujantis būsimais puikiais pusryčiais. 
Dar nespėjus jai ilgiau apie tai pagalvoti, Džeikas peėmė du 
kiaušinius, sudaužė juos į keptuvės kraštą ir išpylė į pilną žalio 
kumpio keptuvę. Po to jis greitai sudaužė ir išpylė dar šešis 
kiaušinius, tada apsidairč ir pasižiūrėjo per petį. 

- Kaip jūs manote, ledi Elizabeta, gal man reikėjo šiek tiek 
ilgiau pakepinti bekoną, tik po to dėti kiaušinius? 

- Aš...aš nesu visiškai tikra, - prisipažino mergina, stengda- 
masi nepastebėti patenkintos juodbruvo vyro pašaipos. 

- Galbūt pasižiūrėsite ir pasakysite, ką jūs manote? - pa- 
klausė Džeikas, jau raikydamas duoną. 

Neturėdama kitos išeities, O tik pateikti savo nekvalifikuo- 
tą patarimą arba leisti Janui žiūrėti į ją negailestingai pašaipiu 
žvilgsniu, Elizabeta išsirinko pirmą variantą: atsistojo ir pasi- 
žiūrėjo per misterio Vailio petį. 

- Na, kaip jums atrodo? 

Jos supratimu, tai buvo dideli kiaušinių gumulai, susiraitę 
nepatrauklios išvaizdos lašiniuose. 

- Puikiai. 

Jis patenkintas numykė ir nusigręžė į keptuvę, šį kartą su 
duonos griežinėliais rankose, aiškiai ketindamas dėti juos į 
keptuvę. 

- Ką jūs manote? - paklausė jis laikydamas rankas viršum 
krūvos kepančio maisto. - Dėti ten? 

- Ne, - greitai ir ryžtingai atsakė Elizabeta. - Aš tikrai 
manau, kad duoną reikia pateikti...na... 

- Atskirai, - pašaipiai tęsdamas žodį tarė Janas, o kai Eli- 
zabeta atsigręžė į balsą, tai pastebėjo, jog jis pasisuko ant kėdės 
taip, kad gerai ją matytų. 

- Ne visai atskirai, - įsiterpė Elizabeta jausdama, kad jai 
reikia primesti savo grašį ir dar pateikti patarimų kaip pagamin- 
ti šį patiekalą, 0 ne pasirodyti visiška nemokša kulinarijoje, 
kokia ji iš tiesų ir buvo. - Mes galime ją pateikti su sviestu. 

- Žinoma, man reikėjo apie tai pagalvoti, - pasakė Džeikas, 
sisgėdęs šypsodamasis Elizabetai. - Jeigu jūs neprieštarausite, 
pastovėkite čia ir pasižiūrėkite, kas čia vyksta keptuvėje, o aš 
nueisiu ir atnešiu iš ledainės sviesto. 

- Visai neprieštarauju, - patikino jį Elizabeta, visiškai atsi- 
sakydama prisipažinti, kad įdėmus Jano žvilgsnis prasiskverbia 
kiaurai per jos nugarą. 

Kadangi mažai kas rimto galėjo atsitikti keptuvėje per 
kelias minutes, Elizabeta su apgailestavimu prisipažino, kad 
nebegali ilgiau vengti Jano Torntono, nes dabar jai labai reikė- 
jo sušvelninti„padėtį tiek, jog galėtų jį įtikinti leisti jai su Liu- 
sinda pasilikti čia numatytą savaitę. 

Nenoriai pasitempusi ir sudėjusi rankas už nugaros, ji 
apsimestinai abejingai perėjo per kambarį, apatiškai žiūrėda- 
ma į voratinklį lubų kampe ir galvodama, ką pasakyti. Įkvėpi- 
mas atėjo. Sprendimas buvo žeminantis, bet būtinas ir kaip 
reikiant pateiktas galėjo atrodyti, jog ji daro Janui paslaugą. 
Elizabeta minutei sustojo, kad nutaisytų miną, kuri, jos įsitiki- 
nimu, atspindėtų entuziazmą ir užuojautą, po to staiga atsisu- 
ko. 

- Misteri Torntonai! - Jos balsas, atrodo, sprogo kambaryje 
ir tuo momentu nustebęs Jano gintarinių akių žvilgsnis įsisiurbė 
į Elizabetos veidą, po to nuslydo žemyn, į liemenį: vyras begė- 
diškai apžiūrinėjo merginos, tarsi pražydusios rožės, figūrą. 
Jaudindamasi, bet neprarasdama ryžio, Elizabeta netvirtai 
tęsė: - Atrodo, kad šitame name ilgai niekas negyveno. 

- Giriu jūsų puikų pastabumą, mis Kameron, - pašaipiai ir 
tingiai atsakė Janas stebėdamas, kokie jausmai pasikeitė jos 
išraiškingame veide. 

Jis niekaip negalėjo suprasti, ką ji čia veikia arba kodėl šį 
rytą ji, atrodo, stengiasi įsigyti jo palankumą. Vakar Džeikui 
duoti paaiškinimai buvo pagrįsti, o dabar, žiūrėdamas į ją, Janas 
vargu ar galėjo patikėti bent vienu iš jų. Čia jis prisiminė, kad 
Elizabeta Kameron jam visada trukdė teisingai samprotauti. 

- Namai iš tikrųjų kažkaip tampa nešvarūs, kai jų niekas 
neprižiūri, - linksmai pareiškė ji. 

- Dar vienas, vertas pagyrimo pastebėjimas. Jūsų protas 
tikrai šviesus. 

- Argi jūs negalite nebekomplikuoti padėties! - sušuko 
Elizabeta. 

- Atsiprašau, - tarė jis apsimestinai rimtai. - Prašom tęsti. 
Jūs sakėte? 

- Taip, aš manau, kad jeigu jau mes - Liusinda ir aš - čia 
įklimpome, tai turime daug laiko ir nėra ko veikti, o šiam namui 
tikrai nepakenktų moteriškos rankos. 

- Puiki mintis, - sušuko Džeikas, grįžęs iš sviesto paieškos 
ir su didele viltimi žvilgtelėjęs į Liusindą. 

Jis buvo apdovanotas tokiu žvilgsniu, kuris galėtų ir akme- 
nį paversti pelenais. 

- Čia reikia visos armijos tarnų su semtuvais ir kaukėmis 
ant galvų, - ryžtingai paprieštaravo duenja. 

- Jums, Liusinda, nereikės padėti, - paaiškino pasibaisėjusi 
Elizabeta. - Aš net nepagalvojau, kad jūs privalote tai daryti. 
Tačiau aš galėčiau! Aš... - Elizabeta staiga pasisuko, kai Janas 
Torntonas atsistojo ir nelabai švelniai paėmė jai už alkūnės. 

- Ledi Kameron, - tarė jis, - aš manau, kad mes turime apie 
ką pasikalbėti, ir tai geriausia padaryti vieniems. Pasikalbėsime? 

Torntonas parodė atviras duris ir po to tempte ištempė ją 
su savimi. Išėjęs iš namo į kiemą, kur švietė saulė, jis nuvedė 
Elizabetą dar kelis žingsnius į priekį, po to paleido ranką. 

- Paklausykime, - tarė jis. 

- Ko paklausykime? - jaudindamasi paklausė Elizabeta. 

- Paaiškinimo - tiesos, jeigu jūs sugebate kalbėti tiesą. 
Vakar vakare jūs buvote įrėmusi į mane pistoletą, o šiandien 
rytą labai susirūpiriusi mano namo sutvarkymu. Aš noriu suži- 
noti kodėl? 

- Na, - sušuko Elizabeta, teisindama savo poelgį su pisto- 
letu, - jūs buvote visai nepakenčiamas! 

- Ašir dabar nepakenčiamas, - trumpai atsakė jis, nekreip- 
damas dėmesio į pakeltus Elizabetos antakius. - Aš ncpasikei- 
čiau. Tai ne aš nelauktai pradėjau rodyti geranoriškumą šį rytą. 

Elizabeta pasuko galvą į alėjos pusę, kankinamai stengda- 
masi sugalvoti paaiškinimą, kuris jam neatskleistų ją žeminan- 
čių aplinkybių. 

- Spengianti tyla, ledi Kameron, ir šiek tiek keista. Kiek aš 
prisimenu, paskutinį kartą, kai mes matėmės, jūs tiesiog nega- 
lėjote sulaikyti tų pamokomų žinių, kuriomis stengėtės pasida- 
lyti su manimi. 

Elizabeta suprato, kad Janas turi galvoje jos < monologą 
apie hiacinto istoriją oranžerijoje. | 

- Aš tiesiog nežinau, nuo ko pradėti, - prisipažino ji. 

- Nenukrypkite nuo pagrindinių įvykių. Ką jūs čia veikiate? 

- Tai šiek tiek nejauku aiškinti, - atsakė Elizabeta. Ji tiek 
sutriko nuo hiacinto istorijos priminimo, kad niekas nebeatėjo 
į galvą, todėl ėmė nerišliai aiškinti: - Mano dėdė dabaryra mano 
globėjas. Jis neturi vaikų, todėl viskas, ką jis turi, atiteks mano 
vaikui. Aš negalėsiu turėti vaikų, jeigu neištekėsiu, ir jis nori 
šią problemą išspręsti su mažiausiomis sąnaud... kaip galima 
greičiau, - skubiai pasitaisė ji. - Dėdė - labai nekantrus žmogus 
ir mano, jog aš per daug vilkinu laiką... dėl sprendimo. Jis 
visiškai nesupranta, kad negalima paimti kelių vyrų ir priversti 
mane vieną iš jų pasirinkti. 

- Ar aš galiu paklausti, kodėl, velniai rautų, jis mano, jog 
aš noriu jus vesti? 

Elizabeta buvo pasirengusi sudegti iš gėdos ir išnykti visam 
laikui. 

- Aš manau, - atsakė ji, nepaprastai atsargiai parinkdama 
žodžius ir vildamasi išsaugoti tai, kas dar buvo likę iš jos išdidu- 
mo, - kad dėl dvikovos. Jis girdėjo apie dvikovą ir neteisingai 
išsiaiškino jos priežastis. Aš mėginau jį įtikinti, kad tai buvo tik 
flirtas laisvalaikiu, kaip iš tiesų ir buvo... bet jis nenorėjo nė 
klausyti. Dėdė gana užsispyręs ir, sakykime, senas, - baigė ji 

mikčiodama. - Šiaip ar taip, kai gavo jūsų kvietimą, kad aš su 
Liusinda pas jus atvykčiau, privertė mane čia atvažiuoti. 

- Gaila, kad jūs veltui važiavote, bet tai dar nėra tragedija. 
Jūs galite apsigręžti ir tuojau pat išvykti. 

Elizabeta pasilenkė apsimetusi, jog ją domina šakelė, kurią 
ji pakėlė ir apžiūrinėjo. 

- Aš turėjau šiokią tokią viltį, kad su Liusinda galėsiu čia 
pabūti sutartą laiką, jeigu tai jums nesuteiktų per daug rūpes- 
čių. 

- Tai neįmanoma, - griežtai atsakė jis ir Elizabetai sustojo 
širdis. - Be to, jeigu aš gerai prisimenu, tą vakarą, kai mes 
susitikome, jūs jau buvote sužadėta... ar tik ne su karalystės 
peru. 

Supykdyta, išgąsdinta ir pažeminta Elizabeta vis dėlto 
įstengė užriesti smakrą ir atlaikyti įdėmų jo žvilgsnį. 

- Jis... mes nusprendėme, kad netinkame vienas kitam. 
Vyrai gali labai nepritarti žmonoms, kurios jaučia potraukį 
savaitgalio flirtams su slaptais nuošalių namelių ir tamsių oran- 
žerijų lankymais. 

Elizabeta sugniaužė kumščius, jos akys degė žalia ugnimi. 

- Aš jūsų nekviečiau į pasimatymą toje oranžerijoje, jūs tai 
gerai žinote! 

Jis žiūrėjo į Elizabetą su nuoboduliu ir pasibjaurėjimu akyse. 

- Gerai, suvaidinkime šį farsą iki šlykščios pabaigos. Jeigu 
jūs man nesiuntėte to raštelio, manau, kad pasakysite, ką jūs 
ten veikėte. 

- Aš jums sakiau, kad gavau raštelį, kurį, mano manymu, 
siuntė mano draugė Valerija, ir nuėjau į oranžeriją norėdama 
sužinoti, kodėl ji nori mane pamatyti. Aš jums nesiunčiau 
raštelio, kad susitikčiau su jumis, aš gavau raštelį. Viešpatie, 
Dieve mano! - sušuko ji iš nevilties beveik trepteldama koja, 
pamačiusi, kad jis tebežiūri į ją aiškiai nepatikliai. - Aš siaubin- 
gai jūsų bijojau tą vakarą! 

Jano atmintyje iškilo aiškus vaizdas, toks aiškus, kaip ir tą 
momentą, kai tai įvyko... Žavinga graži mergina, dedanti jam į 
rankas vazoną su gėlėmis, kad sutrukdytų pabučiuoti... ir po to, 
po kelių akimirkų skęstanti jo glėbyje. 

- Ar dabar jū manimi tikite? 

Nors ir labai stengėsi, Janas negalėjo jos visiškai apkaltinti 
arba išteisinti. Jis instinktyviai jautė, kad Elizabeta kažką me- 
luoja, kai ką slepia. Dar daugiau, buvo kažkas keisto ir visiškai 
netiko jos būdui tai, kad Elizabeta labai norėjo čia pasilikti. 
Kita vertus, Janas mokėjo nustatyti neviltį pašnekovo veide, o 
dėl kažkokios nesuprantamos priežasties Elizabeta Kameron 
buvo netoli nevilties. 

- Neturi reikšmės tai, kuo aš tikiu. - Janas nutilo, nes dūmų 
kvapas, sklindantis pro atvirą langą į kiemą, juos pasiekė vienu 
metu. - Kas?.. - pradėjo jis, jau pasukęs į namą, o Elizabeta 
skubiai nuėjo iš paskos. 

Janas atidarė laukujas duris tuo metu, kai Džeikas skubiai 
išėjo iš namo. 

- Aš paėmiau pieno, - prašneko Džeikas, po to staiga 
sustojo, kai smarvė pasiekė jį. 

 Džeikas nuo Jano ir Elizabetos, kurie įbėgo į namą, žvilgs- 
nį nukreipė į Liusindą, sėdinčią toje pat vietoje, visiškai abejin- 
gą svilančio bekono ir sudegusių kiaušinių kvapui - ji mojavo 
juoda šilkine vėduokle. 

- Aš įsidrąsinau nukelti indą nuo krosnies, - pranešė duen- 
ja, -bet nespėjau išgelbėti maisto, kurį bet kuriuo atveju, atvirai 
kalbant, abejoju ar bevertėjo gelbėti. 

- Arjūs negalėjote jo nukelti nuo krosnies, kol dar nebuvo 
sudegęs? - pasipiktino Džeikas. 

- Aš nemoku gaminti valgių, sere. 

- Ar uostyti mokate? - piktai paklausė Janas. 

- Janai, nieko baisaus... Aš važiuosiu į kaimą ir rasiu dvi 
moteris, kurios čia ateitų ir viską sutvarkytų, nes kitaip mes 
numirsime iš bado. 

- Aš irgi taip manau, - iš karto jam pritarė Liusinda, jau 
keldamasi iš vietos. - Aš važiuosiu su jumis. 

- Kąąą? - sušuko Elizabeta. 

- Ką? Kodėl? - nustebęs pakartojo Džeikas. 

- Todėl, kad išrinkti geras tarnaites gali tik moteris. Ar toli 
važiuoti? 

Jeigu Elizabeta nebūtų buvusi taip sukrėsta, būtų nusikva- 
tojusi, kai pamatė Džeiko Vailio veidą. 

- Mes galime grįžti vakare, jeigu kas nors iš kaimiečių imsis 
šito darbo. Bet aš... 

- Tada mums geriausia vykti. 

Liusinda nutilo, atsigręžė į Janą, nužvelgė įdėmiu vertina- 
mu žvilgsniu, po to pasižiūrėjo į Elizabetą. Jos žvilgsnis aiškiai 
sakė: „Patikėkite manimi ir nesiginčykite", o garsiai pasakė: 

- Elizabeta, būkite gera ir atleiskite mums, aš norėčiau 
pasakyti porą žodžių Janui Torntonui vienam. | 

Elizabetai nieko kito neliko, tik atsistoti ir išeiti už durų. 
Visiškai pasimetusi ji įsistebeilijo į medžius spėliodama, koks 
fantastiškas planas gimė Liusindai, kad galėtų išspręsti jų prob- 
lemas. 

Name Janas primerktomis akimis stebėjo žilą raganą, 
įsmcigusią į jį slibino žvilgsnį. 

- Misteri Torntonai, - pagaliau tarė ji. - Aš nusprendžiau 
kad jūs - džentelmenas. 

Liusinda tai pareiškė tarsi karalienė, dovanojanti riterio 
vardą nežymiam, galbūt nevertam prasčiokui. Susidomėjęs ir 
įširdc Janas klubu prisiglaudė prie stalo, laukdamas paaiškini- 
mo, galvodamas, kokį vaidinimą ji vaidina, palikdama čia Eli- 
zabctą vieną, be pricžiūros. 

- Nepalikite manęs nežinioje, - tarė jis šaltai, - ką aš pada- 
riau, kad nusipelniau tokios geros nuomonės? 

- Visiškai nieko, - nedvejodama atsakė duenja. - Aš tokį 
sprendimą motyvuoju savo puikia intuicija ir tuo, kad jūs gimė- 
te džentelmenas. 

- Kas jums pakišo tokią mintį? - pasidomėjo jis nuobo- 
džiaudamas. | 

- Aš nekvaila. Aš pažįstu jūsų senelį, hercogą Stanhopą, ir 
buvau tarp jo giminaitės namiškių, kai jūsų tėvų savavakiška 
santuoka sukėlė daug triukšmo. Kiti, mažiau informuoti žmo- 
nės gali tik spėlioti apie jūsų kilmę, bet ne aš. Tai matyti iš jūsų 
veido, ūgio, balso, net iš manierų. - Jūs - jo vaikaitis. 

Janas buvo pripratęs, kad anglai atsargiai apžiūrinėja jo 
bruožus ir retais atvejais pateikia pabandymui vieną ar du 
klausimus; jis žinojo, kad jiespėliojo, svarstė ir šnibždėjosi tarp 
savęs, bet dabar buvo pirmas kartas, kai kažkam pakako įžūlu- 
mo pasakyti, kas jis yra. Valdydamas didėjantį pyktį, Janas 
atsakė tonu, kuriame buvo girdėti užuomina, jog ji klystanti. 

- Jeigu jūs taip sakote, vadinasi, tai tiesa. 

- Tai yra toks pat globėjiškas tonas, kokiu būtų pasakęs ir 
jūsų senelis, - pareiškė duenja šiek tiek iškilmingai ir su pasi- 
tenkinimu. - Tačiau tai su reikalu nesusiję. 

- Ar galiu paklausti, su kokiu reikalu? - nekantriai atkirto 
Janas. 

- Žinoma, galite, - atsakė Liusinda, beviltiškai ieškodama 
būdo, kaip jį nukreipti į prisiminimus, kad kažkada troško 
Elizabetos, ir pažadinti jo sąžinę. - Reikalas tas, kad aš gerai 
žinau viską, kas įvyko tarp jūsų su Elizabeta, kai praeitą kartą 
buvote kartu. Tačiau aš, - iškilmingai pareiškė ji, - nesu linkusi 
suversti kaltės dėl jūsų elgesio charakterio trūkumams, tai 
viekiau sveiko proto stygius. - Janas pakėlė antakius, bet nieko 
nepasakė. Jo tylėjimą palaikiusi sutikimu, Liusinda reikšmingai 
pakartojo: - Jūsų abiejų sveiko proto stygius. 

- Iš tikrųjų? - paklausė Janas, tęsdamas žodžius. 

- Žinoma, - atsakė ji, ištiesdama ranką ir nušluostydama 
dulkes nuo kėdės atkaltės, po to patrynė pirštus ir nepritaria- 
mai susiraukė. - Kas dar, be sveiko proto stygiaus, gali priversti 
septyniolikmetę merginą karštai ginti blogos reputacijos lošėją 
ir už tai užsitraukti sau visuotinį pasmerkimą. 

- Iš tiesų, kas? - paklausė jis vis labiau susierzinęs. 

Liusinda, vengdama jo žvilgsnio, nusišluostė rankas. 

- Argi kas nors, be jūsų ir jos, gali tai žinoti? Be abejo, ta pati 
priežastis paskatino Elizabetą pasilikti miško namelyje, o ne tuo- 
jau pat išeiti iš jo, kai jus ten pamatė. - Patenkinta, kad padarė 
viską, ką galėjo, duenja vėl prašneko griežtai, natūralesniu ir dėl 
to įtikinamesniu balsu. - Šiaip ar taip, nuo to laiko nutekėjo daug 
vandens. Elizabeta brangiai sumokėjo už neprotingumą ir teisin- 
gai, dabar ji dėl to siaubingoje padėtyje, tai irgi pelnytai. 

Liusinda mintyse nusišypsojo, kai jis prisimerkė, nes ji 
vylėsi, jog dėl kaltės arba bent iš susidomėjimo. Tačiau Jano 
žodžiai palaidojo jos viltį. 

- Ponia, aš negaliu gaišti visos dienos beprasmiškiems po- 
kalbiams. Jeigu jūs turite ką pasakyti, tai sakykite, ir baigsime. 

- Labai gerai, - tarė Liusinda, grieždama dantimis, kad 
pajėgtų tvardytis.- Mano pareiga, mano užduotis rūpintis fizine 
ledi Kameron gerove ir globoti ją. Šiuo atveju, jūsų būsto 
sąlygomis, pirmoji pareiga atrodo aktualesnė negu antroji ypač 
dėl to, jog man aišku: jums dviese visiškai nereikia duenjos, kad 
jus sulaikytų nuo netinkamo elgesio. Jums galbūt reikia teisėjo, 
kad neužmuštumėte vienas kito, o ne duenjos. Todėl aš jaučiu, 
kad privalau pasirūpinti, jog čia tuojau pat būtų atvežti tinkami 
tarnai. Taigi aš norėčiau gauti jūsų džentelmeno žodį, kad jūs 
nenuskriausite merginos nei žodžiais, nei fiziškai, kai manęs čia 
nebus. Su ja jau blogai elgėsi jos dėdė. Aš negaliu leisti, kad kas 
nors šį siaubingą jos gyvenimo metą padarytų dar blogesnį. 

- Ką jūs laikote „siaubingu jos gyvenimo metu"? - nenoro- 
mis paklausė Janas. 

"- Aš, žinoma, negaliu to svarstyti, - atsakė Liusinda, - 
stengdamasi balsu neparodyti savo triumfo, - tik rūpinuosi, kad 
jūs elgtumėtės kaip džentelmenas. Jūs duosite man džentelme- 
no žodį? 

Kadangi Janas neketino nė pirštu paliesti Elizabetos arba 
net kartu su ja leisti laiko, jis nedvejodamas linktelėjo. 

- Dėl manęs ji visai saugi. 

- Aš tai ir tikėjausi išgirsti, - drąsiai sumelavo Liusinda. 

Po kelių minučių Elizabeta pamatė, kaip Liusinda išėjo iš 
namo su Janu, bet iš jos veido nepajėgė suprasti, ką jie svarstė. 

Vienintelis žmogus, atvirai reiškiantis kokius nors jausmus, 
buvo Džeikas Vailis, kai jis į kiemą išvedė du arklius. Suglumusi 
Elizabeta pastebėjo, kad Džeiko veidas buvo rūstus, kai jis ėjo 
balnoti arklių, o dabar raukėsi nuo nesulaikomo džiaugsmo šyp- 
senos. Plačiu mostu, nusilenkdamas Džeikas parodė į juodą, su 
didele įgauba, senu moterišku balnu pabalnotą arklį. 

- Jūsų arklys, ponia, - tarė jis Liusindai šypsodamasis. - Jo 
vardas - Atila. 

Liusinda įtartinai pasižiūrėjo į arklį, dešine ranka paimda- 
ma skėtį iš kairės rankos ir maudamasi juodas pirštines. 

- Ar jūs neturite geresnio? 

- Ne, ponia, Jano arklys susižeidė koją. 

- Na, gerai, - tarė Liusinda, skubiai eidama prie arklio, bet 
kai tik ji prisiartino, juodis netikėtai iššiepė dantis ir puolė ją. 
Net nesulėtinusi žingsnio, Liusinda jam tvojo skėčiu tarp ausų. 
- Nustok, - įsakė ji ir, nekreipdama dėmesio į prunkštelėjusį iš 
skausmo, nustebusį gyvulį, apėjo jį, norėdama užsėsti iš kitos 
pusės. - Pats kaltas, - tarė Liusinda arkliui, kai Džeikas laikė 
Atilos galvą, o Janas Torntonas padėjo užsėsti ant arklio. Atilos 
akių baltymai žybčiojo, kai arklys nuogąstaudamas žiūrėjo, kaip 
moteris nusileido į balną ir ten įsitaisė. Tuo momentu, kai 
Džeikas perdavė Liusindai pavadį, Atila iš apmaudo pradėjo 
mėčiotis į šalis ir sukinėtis. - Aš nemėgstu blogo būdo gyvulių, 
- labai rūsčiai duenja perspėjo arklį, staiga įtempė pavadį ir 
kartu smarkiai sudavė skėčiu per šoną, nes arklys atsisakė jai 
paklusti ir tęsė savo pavojingus pokštus. Gailiai sužvengęs, 
arklys greitai ir paklusniai risčia pasileido keliu žemyn. 

- Tojau per daug, - nuožmiai tarė Džeikas, piktai pažvelgęs 
į tą porą, po to į Janą. - Šis gyvulys nežino, ką reiškia žodis 
ištikimybė! 

Nelaukdamas atsakymo, Džeikas įšoko į balną ir neskube- 
damas pasileido keliu žemyn paskui Liusindą. 

Visiškai pasimetusi dėl visų elgesio šį rytą, Elizabeta skerso- 
mis ir suglumusiu žvilgsniu permetė greta stovintį ir tylintį vyrą, 
po to įsistebeilijo į jį. Šis neįspėjamas vyras žiūrėjo į nujojančią 
Liusindą, rankas giliai įsikišęs į kišenes, dantyse sukandęs cigarą, 
O jo veide švietė plati šypsena. Priėjusi akivaizdžios išvados, kad 
ta keista vyrų reakcija kažkokiu būdu susijusi su sumaniu Liusin- 
dos elgesiu su nirčiu arkliu, Elizabeta prašneko: 

- Aš manau, kad Liusindos dėdė augino arklius. 

Janas susižavėjusį žvilgsnį beveik prieš savo valią nuo tie- 
sios Liusindos nugaros nukreipė į Elizabetą ir pakėlė antakius. 

- Nuostabi moteris, - tarė jis. - Ar būna situacija, iš kurios 
ji neišsisuktų? 

- Kiek aš žinau, nebūna, - nusišypsojusi atsakė Elizabeta, 
po to sumišo, nes Jano šypsena greitai dingo, o elgesys tapo 
abejingas ir šaltas. 

Giliai atsidususi, Elizabeta suspaudė už nugaros dreban- 
čias rankas ir nusprendė susitaikyti. 

- Misteri Torntonai, - pradėjo ji ramiai, - argi mums reikia 
nesantaikos? Aš suprantu, kad mūsų atvykimas čia... sudarė 
nepatogumų, bet dėl jūsų kaltės... klaidos, - atsargiai pasitaisė 
Elizabeta, - mes čia atvažiavome. Ir jūs tikriausiai, žinoma, 
matote, kad mes esame nepatogesnėje padėtyje negu jūs. - 
Įsidrąsinusi dėl to, kad jis neprieštaravo, ji tęsė: - Iš to aišku, 
kad mums abiem reikia pasistengti pataisyti padėtį. 

- Aišku, - paprieštaravo jis, - kad aš privalau jūsų atsiprašyti 
dėl „nepatogios padėties", o jūs turite išvažiuoti po to, kai tik 
aš jums parūpinsiu karietą arba furgoną. 

- Aš negaliu! - šūktelėjo ji stengdamasi nusiraminti. 

- Kodėl jūs, velniai rautų, negalite? 

- Todėl, kad... na, mano dėdė yra Žiaurus žmogus, jam 
nepatiks, jeigu nebus įvykdyti jo nurodymai. Buvo numatyta, 
kad aš čia praleisiu visą savaitę. 

- Aš jam parašysiu laišką ir viską paaiškinsiu. 

- Ne! -išsprūdo Elizabetai, kai ji įsivaizdavo dėdės reakciją, 
jeigu ir trečiasis vyras ją atstums. Jis nekvailas ir įtarinės. - 
Matote, dėdė apkaltins mane. 

Nors Janas buvo nusprendęs nekreipti nė mažiausio dė- 
mesio į Elizabetos problemas, jis buvo šiek tiek sunerimęs dėl 
jos akivaizdžios baimės ir to, kad dėdė yra „žiaurus“. 

Remdamasis Elizabetos elgesiu prieš dvejus metus, Torn- 
tonas neabejojo, jog, ledi Kameron iškrėtė pakankamai kvailys- 
čių, kad visiškai pelnytai nuo nelaimingo globėjo gautų pylos. 
Tačiau net šiomis aplinkybėmis Janas nenorėjo būti kaltinin- 
kas, kad senis diržu paliestų jos lygią baltą odą. Tai, kas tarp jų 
buvo įvykę, žinoma, buvo neprotinga, bet viskas seniai praėję. 
Torntonas ketino vesti gražią, geismingą moterį, kuri troško jo 
ir visiškai patenkino Janą. Kodėl jis turi elgtis su Elizabeta taip, 
tarsi ji žadintų kokius nors jo jausmus, tarp jų ir pyktį? 

Elizabeta pajuto, kad jis šiek tiek svyruoja, ir tą pranašumą 
išnaudojo iki galo, griebdamasi ramių samprotavimų. 

- Žinoma, tai, kas įvyko tarp mūsų, neturi versti mus blogai 
elgtis vienam su kitu. Aš noriu pasakyti, kad pagalvojęs jūs 
prieisite išvados, jog nieko nebuvo, išskyrus nekaltą savaitgalio 
flirtą, tiesa? 

- Aišku. 

- Niekas iš mūsų nenukentėjo, tiesa? 

- Ne. 

- Na, tai nėra priežasties, kodėl mes šiandieną ncgalėtume 
būti draugai, juk nėra? - paklausė Elizabeta linksmai ir vilioja- 
mai šypsodamasi. - Viešpatie, jeigu bct kuris susižavėjimas 
baigtųsi nesantaika, tai niekas pasaulyje nebekalbėtų vienas su 
kitu! 

Elizabeta sugebėjo sumaniai pastatyti Janą į tokią padėtį, 
kurioje reikėjo arba pritarti jai, arba nepritarti, tai yra pripa- 
žinti, kad ji buvo jam daugiau negu susižavėjimo objektas, ir 
Torntonas tai suprato. Jis sumojo, kur veda jos ramūs sampro- 

tavimai, tačiau vis tiek jį nenoromis nustebino, kaip subtiliai 
mergina privertė pripažinti jos teisybę. 

- Susižavėjimai, - ramiu balsu priminė Janas, - nesibaigia 
dvikova. 

- Žinau, bet aš apgailestauju, kad brolis šovė į jus. 

Janas buvo bejėgis atsispirti toms maldaujamoms didžiu- 
lėms žalioms akims. 

- Pamirškite visa tai, - tarė jis piktai atsidusęs, nusileisda- 
mas jai dėl visko, ko ji prašė. - Pasilikite septynioms dienoms. 

Slopindama norą iš džiaugsmo suktis ratu, Elizabeta šyp- 
sodamasi pasižiūrėjo jam į akis. 

- Vadinasi, tarp mūsų paliaubos, ko! aš čia? 

- Tai priklauso... 

- Nuo ko? 

Jis pakėlė antakius su juokaujamu iššūkiu. 

- Nuo to, ar jūs sugebėsite paruošti puikius pusryčius. 

- Eikime į namą ir pažiūrėkime, ko turime. 

Janas stovėjo šalia, kai Elizabeta apžiūrinėjo kiaušinius, 
sūrį ir duoną, po to - krosnį. | 

- Aš tuojau pat ką nors paruošiu, - pažadėjo ji, šypsena 
slėpdama nepasitikėjimą savimi. 

- Ar jūs įsitikinusi, kad sugebėsite? - paklausė Janas. Tačiau 
Elizabeta, atrodo, degtė degė noru veikti ir šypsena buvo tokia 
užburianti, kad jis beveik patikėjo, jog ji Žino, kaip gaminti valgį. 

- Štai pamatysite, kad man viskas pasiseks, - linksmai tarė 
mergina, imdama platų rankšluostį ir apsirišdama jį aplink savo 
liekną liemenį. 

Pagyvėjęs merginos žvilgsnis privertė Janą nusigręžti, kad 
susilaikytų jai nenusišypsojęs. Elizabeta buvo aiškiai nusiteiku- 
si energingai ir ryžtingai imtis darbo, o jis taip pat buvo nusitei- 
kęs neatvėsinti jos entuziazmo. 

-.Darbuokitės, - tarė Janas ir paliko ją vieną prie krosnies. 

Po valandos, su prakaito lašais ant kaktos, Elizabeta, 
traukdama iš krosnies keptuvę, nusidegino ranką ir surikusi 

pasičiupo skudurą. Ji išdėliojo ant lėkštės bekoną ir ėmė svars- 
tyti, ką daryti su 10 colių kepiniu, kuris iš pradžių, kai ji kišo 
keptuvę į krosnį, buvo iš keturių nedidelių gabalų. Nusprendusi 
jo nelaužyti į nelygius gabalus, Elizabeta padėjo visą kepinį 
viduryje ir nunešė valgį ant stalo, prie kurio ką tik buvo atsisė- 
dęs Janas. Grįžusi prie krosnies, ji pabandė iš didelės keptuvės 
išimti kiaušinius, bet jie buvo prikepę, todėl Elizabeta padėjo 
keptuvę ant stalo ir šalia jos mentelę. 

- Aš... aš pamaniau, kad galbūt jūs norite išdėlioti, - cere- 
moningai pasiūlė Elizabeta, norėdama paslėpti didėjančią 
baimę dėl to, ką pagamino. 

- Žinoma, - atsakė jis, taip pat labai rimtai ceremoningai 
imdamasis pasiūlytų pareigų, po to iš anksto mėgaudamasis 
pasižiūrėjo į keptuvę. 

- Kas čia yra? - draugiškai pasidomėjo jis. 

Elizabeta kukliai nuleidusi akis atsisėdo priešais jį. 

- Kiaušiniai, - atsakė ji, išskleisdama servetėlę ir dėdama ją 
ant savo kelių taip, tarsi atliktų sudėtingą darbą. - Bijau, kad 
tryniai išsiliejo. 

- Nesvarbu. 

Kai Janas paėmė mentelę; Elizabeta, linksmai ir optimis- 
tiškai šypsodamasi, stebėjo, kaip jis iš pradžių pabandė nuo 
keptuvės kilstelėti, po to atplėšti prikepusius kiaušinius. 

- Jie prikepė, - paaiškino ji, nors ir taip buvo aišku. 

- Ne, jie sukietėjo, - pataisė Janas, bet jau nebepiktai. 

Pagaliau po kiek laiko Janui pavyko atskirti gabaliuką ir jis 
įdėjo į Elizabetos lėkštelę. Dar po kiek laiko įstengė iškrapštyti 
kitą gabaliuką, kurį įsidėjo sau. 

Laikydamiesi pasiektų paliaubų, jie abu prie stalo pra- 
dėjo elgtis, labai griežtai laikydamiesi mandagumo ritualo. 
Pirmiausia Janas pasiūlė Elizabetai bekono su kepiniu vidu- 
ryje. 

- Ačiū jums, - atsakė ji, pasirinkdama du pajuodusius be- 
kono gabaliukus. 

Janas paėmė tris gabaliukus bekono ir apžiūrinėjo rudą 
kepinį dubens viduryje. 

- Aš pažįstu bekoną, - rimtai ir smalsiai tarė Janas, - bet kas 
čia? - paklausė, žiūrėdamas į rudą kepinį. - Atrodo labai egzo- 
tiškai. 

- Tai kepinys, - paaiškino jam Elizabeta. 

- Iš tikrųjų? - paklausė jis rimtai. - Beformis? 

- Aš jį vadinu... blyniniu kepiniu, - greitai sugalvojo Eliza- 
beta. 

- Taip, aš matau kodėl - pritarė Janas. - Savo pavidalu jis 
kažkuo primena blyną. 

Abu apžiūrėjo savo lėkštelės, mėgindami nustatyti, ką ga- 
lėtų suvalgyti. Jie vienu metu priėjo vienos išvados: abu paėmė 
po gabaliuką bekono ir į jį suleido dantis. Pasigirdo stiprus 
garsas, panašus į didelio medžio, lūžtančio per pusę ir krintan- 
čio ant žemės, traškesį. Stengdamiesi nežiūrėti vienas į kitą, jie 
traškino tol, kol suvalgė visą bekoną savo lėkštelėse. Suvalgiusi 
bekoną, Elizabeta išdrįso delikačiai atsikąsti truputį kiaušinio. 
Kiaušinis buvo kieto sūdyto vyniojamojo popieriaus skonio, bet 
jaunoji ledi jį narsiai kramtė, skrandis maištavo nuo pažemini- 
mo, O ašaros buvo užspaudusios gerklę. Elizabeta bet kuriuo 
momentu laukė kandžių stalo kaimyno komentarų; kuo man- 
dagiau jis valgydamas elgėsi, tuo labiau ji norėjo, kad Janas 
grįžtų prie savo įprastų nemalonių manierų, nes tada Elizabeta 
galėtų supykusi bent gintis. Visa tai, kas vyko pastaruoju metu, 
buvo žeminama ir iš jos išdidumo bei pasitikėjimo neliko nė 
akmens ant akmens. Nebaigusi valgyti kiaušinio, ji padėjo ša- 
kutę ir pabandė paragauti kepinio. Po kelių mėginimų pirštais 
atlaužti gabaliuką Elizabeta paėmė peilį ir ėmė pjauti. Pagaliau 
patamsėjęs gabaliukas atlūžo, ji įsidėjo jį į burną ir suleido 
dantis. Tačiau kepinys buvo toks kietas, kad dantys jo paviršiuje 
paliko tik įdubimus. Elizabeta jautė į ją atkreiptą priešais sė- 
dinčio Jano žvilgsnį ir noras raudoti padvigubėjo. 

- Gal norite kavos? - tyliai paklausė ji. 

- Taip, ačiū. 

Nudžiugusi, kad galės sukaupti jėgas, Elizabeta atsistojo ir 
nuėjo prie krosnies, bet ašaros buvo užliejusios akis, kai ji nieko 
nematydama pripylė puoduką ką tik išvirtos kavos. Elizabeta 
atnešė Janui kavos ir vėl atsisėdo. 

Kai Janas pažvelgė į susikrimtusią merginą, sėdinčią nu- 
leista galva ir ant kelių padėtomis rankomis, jam norėjosi arba 
juoktis, arba nuraminti ją, bet kramtymui reikėjo tokių pastan- 
gų, kad jis negalėjo padaryti nei vieno, nei kito. Nurijęs pasku- 
tinį kiaušinio kąsnį, jis pagaliau įstengė ištarti: 

- Tai buvo labai... sotu. 

Manydama, kad galbūt jam neatrodo taip blogai kaip jai, 
Elizabeta nedrąsiai pakėlė akis. 

- Aš mažai patyrusi gaminti valgį, - prisipažino ji silpnu 
balsu. 

Mergina pamatė, kad Janas gurkštelėjo kavos ir jo akys 
iššoko iš nuostabos. - Jis ėmė kramsnoti kavą. 

Elizabeta svyruodama atsistojo, ištiesė pečius ir kimiai 
tarė: 

- Po pusryčių aš visada noriu pasivaikščioti. Atleiskite. 

Nenustodamas kramsnoti, Janas žiūrėjo, kaip ji išbėgo iš 
namo, po tosu palengvėjimu atsikratė nuo jo burną užkimšusių 
kavos tirščių. 

KETURIOLIKTAS SKYRIUS 

Elizabetos paruošti pusryčiai numalšino Jano alkį; net 
mintis apie valgymą vertė jo skrandį maištauti, kai jis ėjo į 
sandėlį patikrinti Meiheno kojos. 

Torntonas buvo nuėjęs dalį kelio, kai pamatė ją, sėdinčią, 
apglėbusią rankomis kelius ir priglaudusią galvą prie jų, kairėje, 
kalvos šlaite tarp katilėlių. Nepaisant saulėje žvilgančių, kaip 
ką tik iš aukso nulietų plaukų, ji įkūnijo širdį veriantį liūdesį. 
Janas ketino nusigręžti ir palikti ją liūdnoje vienatvėje, po to 
susierzinęs atsiduso ir ėmė leistis žemyn kalva prie merginos. 

Nepriėjęs kelių jardų prie Elizabetos, jis suprato, kad jos 
pečiai drebėjo nuo raudojimo, ir nustebęs susiraukė. Visiškai 
aišku, kad nėra prasmės apsimesti, jog pusryčiai pavyko, todėl 
suteikęs balsui juokaujamą gaidelę pasakė: 

- Aš Žaviuosi jūsų išradingumu - jeigu jūs vakar būtumėte 
mane nušovusi, tai būtų buvusi per daug greita mirtis. 

Nuo Jano balso Elizabeta krūptelėjo. Pakėlusi galvą, ji 
žiūrėjo į šalį, į kairę, nusigręžusi, kad jis nematytų jos užverkto 
veido. 

- Jums ko nors reikia? 

- Deserto? - juokais padarė prielaidą Janas, šiek tiek pasi- 
lenkęs, kad pamatytų jos veidą. Janui atrodė, kad jis pamatė, 
kaip liūdna šypsena nuslydo jos lūpomis, ir tęsė: - Aš pagalvo- 
jau, kad mes galėtume išplakti grietinėlės ir užpilti ant kepinio. 
Po to mes galime paimti tai, kas liks, sumaišyti su kiaušinių 
likučiais ir panaudoti stogui pataisyti. 

Ji nusijuokė pro ašaras, trūkčiojamai atsiduso, dar vis nc- 
žiūrėdama į Janą, ir tarė: 

- Mane stebino, kad jūs dėl to visai nepykstate. 

- Nėra reikalo verkti dėl pridegusio bekono. 

- Aš verkiau ne dėl to, - atsakė ji, pasijutusi kvaila ir 
pasimetusi. 

Prieš jos akis pasirodė baltutėlė nosinė, Elizabeta paėmė 
ją ir pridėjo prie drėgnų skruostų. 

- Tai kodėl jūs verkėte? 

Sugniaužusi rankoje nosinę, ji žiūrėjo į priekį, jos Žvilgsnis 
buvo nukreiptas į gretimas kalvas, nusėtas katinėliais ir gudo- 
belėmis. 

- Aš verkiau dėl savo pačios nesuderinamumo su gyvenimu 
ir nemokėjimo jo tvarkyti, - prisipažino Elizabeta. 

Žodis „nesuderinamumas“ nustebino Torntoną ir jis pa- 
galvojo, kad tokios tuščios, mažos koketės, kokia Janas ją laikė, 
žodynas buvo nepaprastai turtingas. Elizabeta pasižiūrėjo į jį ir 
prieš Jano akis atsidūrė pora nuostabios šlapių lapų spalvos 

akių. Ant jos ilgų tamsių blakstienų dar tebežvilgėjo ašaros, ilgi 
plaukai buvo surišti užpakalyje kokarda, kaip mergytės, o suk- 
nelės liemuo apibrėžė aukštą krūtinę - mergina įkūnijo žavingą 
nekaltybę ir svaiginantį geismingumą. Janas atitraukė žvilgsnį 
nuo jos krūtinės ir atžariai tarė: 

- Eisiu paruošti malkų, kad vakare būtų kuo kūrenti. Po to 
ketinu vakarienei prigaudyti žuvies. Manau, kad jūs turėsite 
tuo laiku ką veikti. 

Nustebinta jo netikėto atžarumo, Elizabeta linktelėjo ir 
atsistojo, pasąmonėje pastebėjusi, jog jis nepasiūlė rankos, kad 
padėtų jai atsistoti. Janas jau buvo benueinąs, bet atsigręžė ir 
pridūrė. 

- Nebandykite tvarkyti namo. Džeikas grįš dar iki vakaro 
su moterimis, jos ir sutvarkys. * 

Kai jis išėjo, Elizabeta įėjo į namą ieškodama kokio nors 
darbo, kuris ją atitrauktų nuo minčių apie jos padėtį ir padėtų 
išeikvoti susikaupusią energiją. Nusprendusi, kad ji gali bent 
pašalinti tą netvarką, kuri atsirado gaminant ir valgant pusry- 
čius, mergina ėmėsi darbo. Krapštydama kiaušinius nuo pajuo- 
dusios keptuvės, ji išgirdo ritmiškus, malkas skaldančio kirvio 
smūgius. Pakėlusi ranką, kad nubrauktų nuo kaktos plaukų 
sruogą, ji pažvelgė į langą ir nuraudo. Visai nesigėdydamas 
Janas Torntonas buvo nuogas iki juosmens; bronzinė nugara 
perėjo į siaurus klubus. Kai Janas gražiu judesiu lanku užsimo- 
davo kirviu, jo rankose ir pečiuose sujudėdavo galingi iškilūs 
raumenys. Elizabeta niekada nebuvo mačiusi nuogų vyro 
rankų, jau nekalbant apie visiškai nuogą vyro liemenį, todėl 
buvo apstulbinta, sužavėta ir išgąsdinta to, į ką žiūrėjo. Nukrei- 
pusi akis nuo lango, Elizabeta uždraudė sau pasiduoti nuodė- 
mingai pagundai slapta pasižiūrėti į jį dar kartelį. Užuot tai 
dariusi, ji susimąstė, kur Janas išmoko taip gerai ir mikliai 
kapoti malkas. Janas labai pritiko vakare pas Harisą, visai 
laisvai jautėsi, vilkėdamas gražiai pasiūtais vakariniais drabu- 
žiais, todėl ji manė, jog jis visą gyvenimą praleido aukštuome- 

nės užkaboriuose, pragyvendamas iš lošimo. Ir štai Janas jau- 
čiasi kaip namuose čia, Škotijos užkampyje. Bet to, čia geriau 
negu ten, nusprendė ji. Be galingo kūno, jis turėjo daug gyvy- 
binės jėgos, nesužeidžiamumo, kurie labai derinosi su laukine 
gamta. 

Tą akimirką Elizabeta staiga prisiminė tai, ką jau seniai 
buvo nusprendusi pamiršti. Ji prisiminė, kaip jis šoko su ja valsą 
pavėsinėje ir natūralų jo judesių gracingumą. Torntonas aiškiai 
turėjo sugebėjimą pritapti prie tos aplinkos, į kurią jam tekdavo 
pakliūti. Kažkodėl ši mintis ją suerzino - ar dėl to, kad jis, 
atrodo, beveik nusipelnė susižavėjimo, ar dėl to, jog nelauktai 
privertė ją suabejoti gebėjimu teisingai jį tuo metu įvertinti. 
Pirmą kartą po tos baisios savaitės, pasibaigusios dvikova, Eli- 
zabeta leido sau peržiūrėti tai, kas vyko tarp jos ir Jano Torn- 
tono - ne įvykius, O jų priežastis. Iki šiol ji pajėgė ištverti 
užklupusią gėdą tik dėl to, kad viskuo kaltino Janą, kaip ir jos 
brolis Robertas. 

Vėl akis į akį susidūrusi su Janu dabar, būdama vyresnė ir 
protingesnė, Elizabeta, atrodo, nebegalėjo taip elgtis. Net ir 
tai, kad Janas dabar jai buvo negeras, negalėjo priversti Eliza- 
betos už praeitį apkaltinti vien tik jį. 

Lėtai plaudama dubenį, ji pamatė save tokią, kokia yra: 
kvailą, netekusią galvos ir kaltą dėl pažeistų elgesio taisyklių 
tiek pat, kiek ir jis. 

Nusprendusi būti bešališka, Elizabeta peržiūrėjo savo 
veiksmus prieš dvejus metus ir savo kaltę. Žinoma, ir jo. Pir- 
miausia, be abejonės, ji buvo labai kvaila, kad taip stipriai 
troško jį apginti... ir ieškojo jo apsaugos. Būdama septyniolikos 
metų, kai jai turėjo būti per daug baisu net pagalvoti apie 
pasimatymą su Janu tame namelyje, ji bijojo pasiduoti tiems 
nesuprantamiems, nežinomiems jausmams, kuriuos jai sužadi- 
no jo balsas, akys, prisilietimai. 

Kai derėjo bijoti Jano, ji baiminosi tik dėl savęs, Roberto 
ir Heivenhersto ateities. Jeigu Elizabeta būtų su Janu Tornto- 

nu dviese praleiduti dar vieną dieną, dar kelias valandas tą 
savaitgalį, ji būtų atmetusi atsargumą, nepaklausiusi proto 
balso ir ištekėjusi už jo. Elizabeta jau tada tai jautė, todėl ir 
pasiuntė raštelį, kad atvyktų Robertas ir kuo anksčiau ją parsi- 
vežtų. | 

Ne, pasitaisė Elizabeta, jai niekada negrėsė pavojus ište- 
kėti už Jano Torntono. Nors prieš dvejus metus jis sakė, kad 
nori ją vesti, tokio ketinimo neturėjo. Jis pats tai prisipažino 
Robertui. 

Kai prisiminimai jai pradėjo kelti pyktį, Elizabeta, prisimi- 
nė dar kai ką, kas keistai nuramino ją. Pirmą kartą per dvejus 
metus Elizabeta prisiminė tai, dėl ko ją buvo perspėjusi Liusin- 
da pirmojo pasirodymo aukštuomenėje išvakarėse. Globėja 
pabrėžė: moteris kiekvienu savo poelgiu privalo įtikinėti džen- 
telmeną, kad iš jo laukiama, jog jis su ja elgtųsi kaip džentel- 
menas. Duenja, matyt, suprato, kad vyrai, su kuriais ketino 
supažindinti Elizabetą, nors formaliai ir buvo „džentelmenai“, 
bet kartais galėjo elgtis ir nedžentelmeniškai. 

Tardama, kad Liusinda buvo teisi abiem atvejais, Elizabeta 
pradėjo svarstyti, ar nebuvo ji pati kalta dėl to, kas įvyko tą 
savaitgalį. Galiausiai nuo pat pirmojo susitikimo Elizabeta, 
žinoma, Janui neatrodė dorybinga jauna ledi, kuri laikosi griež- 
tų moralės normų ir to paties laukia iš jo. Pirmiausia ji paprašė 
Jano, kad jis išvestų ją šokti. 

Pratęsdama tą mintį iki atitinkamos išvados, Elizabeta 
pagalvojo, kad, galimas dalykas, Janas pasielgė taip, kaip būtų 
pasielgę ir kiti vyrai, aukštuomenės laikomi džentelmenais. Jis 
tikriausiai manė, kad Elizabeta yra labiau patyrusi, negu buvo 
iš tikrųjų, ir norėjo pasilinksminti. Jeigu Elizabeta būtų buvusi 
protingesnė, labiau patyrusi, tai, be abejo, būtų tai Žinojusi ir 
sugebėjusi elgtis koketiškai, ko tikriausiai Janas iš jos ir tikėjosi. 
Dabar, jausdamasi suaugusi, Elizabeta suprato, kad Janas, nors 
ir nebuvo aukštuomenės vertinamas taip, kaip daugelis kitų 
aukštuomenės kavalierių, iš tikrųjų elgėsi ne blogiau negu jie. 

Ji matė, kaip ištekėjusios moterys flirtavo baliuose; net atsi- 
tiktinai buvo vieno ar dviejų nutrauktų bučinių liudytoja, po 
ko džentelmenas gaudavo tik smūgį vėduokle per ranką ir 
perspėjimą juokais, kad privalo elgtis gerai. Elizabeta nusi- 
šypsojo pagalvojusi, kad Janas Torntonas už įžūlumą vietoj 
smūgio per ranką gavo kulką iš pistoleto. Ji nusišypsojo, bet 
šį kartą be piktdžiugiško pasitenkinimo, o tik dėl to, kad čia 
buvo tam tikros linksmos ironijos, Elizabetai dar dingtelėjo 
mintis, kad ji galėjo išgyventi visą tą savaitgalį ir nieko blogo, 
be teikiančio nedidelį skausmą ilgalaikio susižavėjimo Janu 
Torntonu, nebūtų atsitikę, jeigu jos nebūtų užtikę su juo 
oranžerijoje. 

Žvelgdama atgal, ji matė, kad didžioji dalis kaltės dėl to, 
kas atsitiko, tenka jos naivumui. 

Kažkokiu būdu nuo viso to ji pasijuto geriau, pirmą kartą 
po ilgo laiko išnyko bejėgiškas pyktis, kuris ją kankino beveik 
dvejus metus, ir jai tapo lengva. 

Elizabeta pasiėmė rankšluostį, po tosustingo vietoje svars- 
tydama, ar tik ji neieško šiam vyrui pateisinimų. Bet kodėl, 
svarstė ji, lėtai šluostydama molines lėkštes. Atsakymas buvo 
toks: ji dabar turėjo daugiau problemų, negu galėjo jų išspęsti, 
ir, atsikračiusi priešiškumo Janui Torntonui, galės lengviau jas 
spręsti. Tai atrodė taip išmintinga ir įtikinama, kad Elizabeta 
nusprendė, jog tai turėtų būti teisinga. 

Viską iššluosčiusi ir sutvarkiusi, ji išnešė vandenį, po to 
pasivaikščiojo po kambarį, ieškodama kokio nors darbo, kad 
galėtų prasiblaškyti. Užlipo į viršų, išsiėmė rašymo reikmenis ir 
atsinešė žemyn, pasidėjo ant virtuvės stalo, norėdama parašyti 
Aleksandrai laišką, bet po kelių minučių pasijuto per daug 
susijaudinusi, kad galėtų tęsti laišką. Kieme buvo labai gera ir 
iš stojusios tylos ji suprato, kad Janas baigė skaldyti malkas. 
Padėjusi plunksną, ji išėjo į kiemą, aplankė sandėlyje arklį ir 
pagaliau nusprendė imtis didelio sklypo, apžėlusio piktžolėmis 
ir pro jas kyšančiomis gėlėmis, už namo, kur kažkada buvo 

sodas. Elizabeta grįžo į namą, rado porą senų vyriškų pirštinių, 
rankšluostį pasikloti po keliais ir vėl išėjo į kiemą. 

Elizabeta negailestingai ir ryžtingai rovė piktžoles, kurios 
gožė drąsias mažas daržines našlaites, besistiebiančias į gryną 
orą, į šviesą. Kai saulė tingiai leidosi žemyn, Elizabeta jau buvo 
išrovusi vešliausias piktžoles, iškasusi kelis katilėlius ir pasodi- 
nusi juos lygiomis eilėmis sode, kad ateityje jų spalvingi žiedai 
būtų geriausiai matyti. 

Retkarčiais Elizabeta darė pertraukas ir stovėdama su 
kastuvu rankose žvalgėsi žemyn, į ten plytinčią lygumą, kur pro 
medžius matėsi siaura, mėlyna, tvaski upelio juostelė. Kartais 
ji matydavo greitą Jano rankos mostą, kai jis į vandenį mesdavo 
meškerę. Kartas nuo karto jis tiesiog stovėjo ten, šiek tiek 
išžergęs kojas, žiūrėdamas į uolas šiaurėje. 

Diena ėjo į pabaigą, Elizabeta tebeklūpodama išsitiesė ir 
žiūrėjo, kaip atrodo jos persodinti katilėliai. Šalia Elizabetos 
pūpsojo krūvelė komposto, kurį ji padarė sumaišiusi supuvu- 
sius lapus ir nuo pusryčių likusius kavos tirščius. 

- Na, štai, tarė ji padrąsinamu tonu gėlėms, - jūs turite 
maisto ir oro. Greitai jūs busite laimingos ir gražios. 

- Jūs kalbate su gėlėmis, - paklausė Janas už jos nugaros. 

Elizabeta sudrebėjo ir sumišusi juokdamasi atsigręžė. 

- Gėlės mėgsta, kai aš su jomis kalbu. - Suprasdama, kad 
tai skamba kvailai, ji tęsdama paaiškino: - Mūsų sodininkas 
sakė, kad visiems, kas gyvas, reikia meilės; gėlėms irgi. 

Vėl atsigręžusi į gėles, ji komposto likučius papylė aplink 
jas, po to atsistojo ir nukratė nuo rankų žemes. Rytiniai sam- 
protavimai apie Janą tiek prislopino jos priešiškumą, kad 
dabar, žiūrėdama į jį, Elizabeta galėjo išlikti visiškai rami ir 
šaltakraujiška. Tačiau Elizabeta pamanė, kad Janui tikriausiai 
atrodo keista, jog viešnia kapstosi sode kaip tarnaitė. 

- Tikiuosi, kad jūs neprieštaraujate, - tarė ji linktelėdama 
įsodą, - bet gėlės nebegalėjo kvėpuoti, kai jas buvo užgožusios 
piktžolės. Jos prašė nors šiek tiek vietos ir maisto. 

Jano veide šmėkštelėjo nuostaba. 

- Ar jūs girdėjote jas? 

- Žinoma, ne,- šypsodamasi atsakė Elizabeta. - Bet aš 
išdrįsau paruošti specialaus maisto... na, komposto... joms. Šiais 
metais joms tai mažai padės, bet, manau, kitais metais jos bus 
kur kas laimingesnės. 

Elizabeta nutilo tik dabar pastebėjusi, kokiu nerimastingu 
žvilgsniu jis pažvelgė į gėles, kai ji paminėjo „maisto“ joms 
paruošimą. 

- Nereikia žiūrėti į jas, tarsi laukiant, kad jos žus čia pat 
prie mano kojų, - juokaujamai papriekaištavo Elizabeta. - Jos 
kur kas geriau susidoros su savo maistu negu mes su savuoju. 
Aš - gera sodininkė, kur kas geresnė negu virėja. - Janas 
nukreipė žvilgsnį nuo gėlių, po to keistai susimąstęs pasižiūrėjo 
įją. - Aš eisiu į namą ir ten aptvarkysiu. 

Elizabeta nuėjo neatsigręždama, todėl negalėjo pamatyti, 
kaip pusiau atsisukęs Janas žiūrėjo į ją. 


Prisipylusi ąsotį karšto vandens, kurį buvo sušildžiusi ant 
krosnies, Elizabeta nunešė jį į viršų, potoėjo dar keturis kartus, 
kol prisinešė tiek, kad galėtų nusimaudyti ir išsitrinkti galvą. Po 
vakarykštės kelionės ir šios dienos darbo ji jautėsi nešvari. 

Po valandos, dar drėgnais plaukais, Elizabeta apsivilko 
paprasto persiko spalvos suknelę su trumpomis pūstomis ran- 
kovėmis ir siaura tos pačios spalvos juosta per aukštą liemenį. 
Sėdėdama ant lovos, ji lėtai šukavo plaukus leisdama jiems 
išdžiūti ir galvojo, kaip jos drabužiai juokingai nedera su šiuo 
namu Škotijoje. Kai plaukai išdžiūvo, Elizabeta priėjo prie 
veidrodžio, suėmė juos užpakalyje, po to aukštai pakėlė ir 
susuko į improvizuotą šinjoną, kuris, jos manymu, gali pasileisti 
nuo mažiausio vėjelio. Šiek tiek patraukiusi pečiais, Elizabeta 
paleido plaukus ir jie nukrito uždengdami pečius; ji nusprendė 
nieko daugiau nebedaryti. Elizabetos nuotaika tebebuvo žvali 
bei džiugi ir širdies gilumoje mergina jautė, kad tokia ir išliks. 

Kai Elizabeta nusileido žemyn, Janas ėjo durų link į kiemą 
su antklode rankose. 

- Kadangi jie dar negrįžo, - tarė jis, - aš manau, kad mums 
būtų ne pro šalį ko nors užkąsti. Mes kieme suvalgysime duonos 
su sūriu. 

janas buvo persirengęs švariais baltais marškiniais ir švie- 
siai rudais bridžiais, o Elizabeta, eidama paskui jį iš namo, 
pastebėjo, kad jo plaukai viršugalvyje dar buvo drėgni. 

Išėjęs iš namo, Janas patiesė antklodę ant žolės, Elizabeta 
atsisėdo ant jos iš šono ir žiūrėjo į tolį, į kalvas. 

- Kaip jūs manote, kelinta dabar valanda? - po kurio laiko 
paklausė Elizabeta, kai Janas atsisėdo šalia jos. 

- Manau, kad apie keturias. 

- Ar ne laikas jiems sugrįžti? 

- Jiems tikriausiai buvo sunku rasti moterų, kurios sutiktų 
mesti savo namus ir eitų čia dirbti. 

Elizabeta linktelėjo, viską pamiršusi, sužavėta prieš juos 
atsivėrusio vaizdo didingumo. Namas stovėjo ant plynaukštės 
krašto ir ten, kur baigėsi kiemas, plynaukštė stačiai leidosi į 
bedugnę, kuria tarp medžių vingiavo upelis. Tolumoje lygumą 
iš trijų pusių supo kalvos, stūksančios viena ant kitos, užklotos 
laukinių gėlių kilimu. Tas vaizdas buvo toks gražus, toks lauki- 
nis ir žalias, kad Elizabeta ilgai sėdėjo pakerėta ir keistai nuri- 
musi. Pagaliau dingtelėjo mintis, privertusi ją neramiai 
žvilgtelėti į Janą. 

- O Žuvies ar sugavote? 

- Kelias. Aš jas jau nutaisiau. 

- Taip, bet ar jūs galite jas paruošti valgyti? - šypsodamasi 
paklausė Elizabeta. 

Jis vos nenusišypsojo. 

- Taip. 

- Turiu prisipažinti, kad tai mane džiugina. 

Pasitraukęs koją, Janas ranka atsirėmė į kelį ir atsigęžęs 
atvirai ir smalsiai apžiūrinėjo merginą. 

- Nuo kada debiutantės kapstymąsi purve laiko viena iš 
mėgstamiausių pramogų? 

- Aš jau nebe debiutantė, - atsakė Elizabeta. Kai ji suprato, 
jogjis ketina laukti kokio nors paaiškinimo, tai tyliai tarė: - Man 
sakė, kad dėdė iš motinos pusės buvo sodininkas mėgėjas ir, 
matyt, iš jo aš paveldėjau mcilę augalams ir gėlėms. Heiven- 
hersto sodai - jo rankų darbas. Aš juos išplėčiau ir pasodinau 
naujų veislių. 

Jos veidas sušvelnėjo, o puikios akys sušvito kaip skaidrūs 
žali brangakmeniai, kai Elizabeta užsiminė apie Heivenherstą. 
Priešingai sveikam protui, Janas skatino pokalbį apie tai, kas 

- O kas tas Heivenherstas? 

- Mano namai, - atsakė ji meiliai šypsodamasi. - Jie mūsų 
šeimai priklauso jau septynis šimtmečius. Pirmasis grafas ten 
pastatė pilį kuri buvo tokia puiki, kad keturiolika užkariautojų 
buvo ją apsupę, norėdami paimti, bet nė karto nepaėmė. Po 
kelių šimtmečių kitas protėvis tą pilį sugriovė, norėdamas pa- 
statyti klasikinio graikiško stiliaus rūmus. Po to kiti šeši grafai 
juos plėtė, didino ir modernino tol, kol jie tapo tokie, kokie yra 
dabar. Kartais, - prisipažino Elizabeta, - suvokimas, kad nuo 
manęs priklauso, ar ties rūmai išliks, ar ne, šiek tiek slegia. 

- Aš manyčiau, kad atsakomybė tenka jūsų dėdei arba 
broliui, bet ne jums. 

- Ne, man. 

- Kaip tai gali būti? - paklausė jis susidomėjęs tuo, kad 
Elizabeta apie tą vietą kalba taip, tarsi tai būtų vienintelis jai 
reikšmingas dalykas pasaulyje. 

- Pagal paveldėjimo teisę Heivenherstas turi atitekti vyres- 
niajam broliui. Jeigu nėra sūnaus, tai dukteriai ir per ją jos 
vaikams. Dėdė negali paveldėti, nes jis jaunesnis už mano tėvą. 
Mano manymu, dėl to jis nė trupučio nesirūpino Heivenherstu 
ir dabar labai piktinasi, kad brangiai kainuoja jį išlaikyti. 

- Bet jūs turite brolį, - pastebėjo Janas. 

- Robertas man netikras brolis, - atsakė Elizabeta, taip 
aplinkos ir minties, kad išsiaiškino prieš dvejus metus vykusius 
įvykius, nuraminta, kad su juo kalbėjo visiškai laisvai. - Mano 
motina tapo našle, būdama tik dvidešimt vienerių metų, o 
Robertas buvo kūdikis. Kai ji ištekėjo už mano tėvo, jis įsūnijo 
Robertą, bet tai neturėjo reikšmės paveldėjimui. Pagal pavel- 
dėjimo teisę paveldėtojas gali iš karto parduoti savo nuosavybę, 
bet teisė valdyti negali būti perduota nė vienam giminaičiui. Tai 
buvo padaryta, kad būtų sutrukdyta vienam iš šeimos narių arba 
keliems giminaičiams, pretenduojantiems į tą nuosavybę ir 
darantiems neteisėtą spaudimą paveldėtojui, ją gauti. Kažkas 
panašaus atsitiko vienai mano senelei penkioliktame amžiuje 
ir ta pataisa po daugelio metų buvo įtraukta jos reikalavimu. 
Jos duktė įsimylėjo valą, kuris pasirodė esąs niekšas, - šypsoda- 
masi tęsė Elizabeta. - Jis norėjo gauti Henverherstą, o ne 
dukterį; kad pilis jam neatitektų, tėvai prie paveldėjimo teisių 
pridėjo pastarąjį kodicilą . 

- Kokį? - paklausė Janas, susidomėjęs istorija, kurią Eliza- 
beta taip įdomiai ir sumaniai pasakojo. 

- Jis nurodo, kad jeigu paveldėtojas yra moteris, tai ji negali 
ištekėti prieš globėjo valią. Teoriškai tai turėtų sutrukdyti mer- 
ginai tapti aiškaus niekšo grobiu. Matote, moteriai ne visada 
lengva išsaugoti savo nuosavybę. 

Janas tik matė, kad graži mergina, drąsiai stojosi jo ginti 
pilname vyrų kambaryje, bučiavusi jį meiliai ir aistringai, dabar, 
atrodo, buvo aistringai prisirišusi ne prie kokio nors vyro, 0 prie 
krūvos akmenų. Prieš dvejus metus jis įsiuto sužinojęs, kad ji 
yra grafaitė, tuščia debiutantė, jau sužadėta su kažkokiu ane- 
mišku dabita, be abejonės, ieškanti ko nors gašlesnio, kad 
sušildytų jos lovą. Tačiau dabar Janas kažkodėl jautėsi nejau- 
kiai dėl to, kad Elizabeta neištekėjo už savo dabitos. Jis jau 
buvo pasiruošęs ticsiog paklausti, kodėl neįvyko vestuvės, kai 
ji vėl prašneko: 

+ Kodicilas - papildomas testamento nurodymas. - Vert. pastaba. 

- Škotija nėra tokia, kokią aš ją įsivaizdavau. 

- Kokia? 

- Labiau laukinė ir pirmykštė. Aš žinau, kad džentelmenai 
čia turi medžiotojų namelių, bet maniau, kad juose yra įprastų 
patogumų ir tarnų. O koks namas buvo jūsų? 

- Laukinis ir pirmykštis, - atsakė Janas. 

Kol Elizabeta sumišusi ir nustebusi žiūrėjo į jį, Janas surin- 
ko valgių likučius ir vikriai atsistojo. 

- Štai jis, - ironiškai pridūrė. 

- Kas? - Elizabeta irgi instinktyviai atsistojo. 

- Mano namas. 

Karštas sumišimo raudonis nudažė švelnius Elizabetos 
skruostus, kai jie pasižiūrėjo vienas į kitą. Janas stovėjo priešais 
ją, vėjas kedeno jo plaukus, rūsčiame veide atsispindėjo tauru- 
mas ir išdidumas, kūnas rodė grubią jėgą ir Elizabeta pagalvojo, 
kad jis atrodo toks tvirtas ir neįveikiamas, kaip ir jo gimtosios 
žemės uolos. Elizabeta išsižiojo, ketindama atsiprašyti, bet 
netikėtai pasakė tai, ką galvojo. 

- Jis tinka jums, - tyliai tarė ji. 

Jano beaistrio žvilgsnio spiginama, Elizabeta stovėjo 
visiškai nejudėdama, nepajėgdama nei parausti, nei nu- 
kreipti į šalį akių, jos švelnų gražų veidą aprėmino nera- 
maus vėjelio plaikstomų auksinių plaukų ratilas - ji buvo 
nuostabaus trapumo įsikūnijimas, atrodė visai maža greta 
priešais stovinčio vyro. Šviesa ir tamsa, trapumas ir jėga, 
atkaklus išdidumas ir geležinė valia - beveik visais atžvil- 
giais dvi priešingybės. Kadaise nepanašumas sujungė juos, 
dabar - skyrė. Jie abu tapo vyresni bei išmintingesni ir buvo 
įsitikinę, kad pakankamai stiprūs, jog galėtų atsispirti ir 
išsisukti nuo lėtai kylančios aistros čia, ant žole apaugusio 
skardžio. 

- Tačiau jis netinka jums, - ramiai pastebėjo Janas. 

Jo žodžiai išgelbėjo merginą nuo baisios pagundos, kuri, 
atrodo, buvo juos apėmusi. 

- Ne, - romiai pritarė Elizabeta žinodama, kokia oranžeri- 
nė gėlytė ji tikriausiai atrodė su savo nerimtomis suknelėmis ir 
dailiais bateliais. 

Pasilenkusi jaunoji ledi suvyniojo antklodę, o Janas tuo 
metu įėjo į namą ir ėmė rinkti šautuvus, norėdamas išvalyti ir 
patikrinti prieš rytdienos medžioklę. Elizabeta stebėjo, kaip jis 
nuėmė šautuvus nuo lentynos viršum židinio, ir pasižiūrėjo į 
laišką, kurį buvo pradėjusi rašyti Aleksandrai. Jo nebuvo gali- 
ma išsiųsti, kol negrįš namo, todėl nebuvo reikalo skubėti jo 
pabaigti. Kita vertus, beveik nebuvo ko veikti, todėl Elizabeta 
atsisėdo rašyti laiško. 

Ji parašė pusę laiško, kai kieme pasigirdo šūvis, ir kilstelėjo 
iš netikėtumo ir išgąsčio. Stebėdamasi, į ką galima šauti taip arti 
namo, priėjo prie durų ir iškišusi galvą pamatė, kaip Janas 
užtaisė pistoletą, kuris vakar gulėjo ant stalo. Jis pakėlė ranką 
ir, nutaikęs į kažkokį nežinomą taikinį, iššovė. Včl užtaisė ir 
iššovė. Smalsumas privertė Elizabetą išeiti, ji prisimerkė norė- 
dama pamatyti, kur jis pataikė, jeigu iš viso į ką nors pataikė. 

Akies krašteliu Janas pastebėjo, kaip šmėkštelėjo persiko 
spalvos suknelė ir atsigręžė. 

- Ar pataikėte? - paklausė Elizabeta, šick tiek suglumusi, 
kad Janas ją užklupo žiūrinčią į jį- 

- Taip. - Kadangi ji buvo priversta čia pasilikti ir, aišku, 
žino, kaip užtaisyti ginklą, Janas pamanė, jog mandagumas 
reikalauja, kad jis bent pasiūlytų nedidelę pramogą. - Gal norite 
išbandyti savo taiklumą? 

- Tai priklauso nuo taikinio matmenų, - atsakė Elizabeta, 
bet jau ėjo į priekį, jausdamasi iki kvailumo laiminga, kad yra 
ką veikti, be laiško rašymo. Elizabeta niekada nesusimąstė ir 
net mintyse neįsivaizdavo, kad jai nepaprastai patinka Jano 
draugija, kai jis nori būti malonus. 

- Kas jus mokė šaudyti? - paklausė Janas, kai mergina 
atsistojo šalia jo. | 

- Mūsų vežikas. 

- Jau geriau vežikas negu jūsų brolis, - nusišypsojo Janas, 
duodamas jai užtaisytą ginklą. - Taikinys - tai plika šaka štai ten 
- ta, nuo kurios vidurio kabo lapelis. 

Elizabeta suvirpėjo nuo sarkastiško tono, kuriuo buvo 
paminėta dvikova. 

- Aš nuoširdžiai gailiuosi dėl tos dvikovos, - tarė ji, po to 
akimirką visą dėmesį sutelkė į mažą šaką. 

Atsirėmęs į medžio kamieną, Janas su įdomumu žiūrėjo, 
kaip ji abiem rankom paėmė sunkų šautuvą ir pakėlė jį, iš 
įtampos prikandusi lūpą. 

- Jūsų brolis prastas šaulys, - pastebėjo jis. 

Elizabeta iššovė ir pataikė tiesiai į lapkotį. 

- Oašne, -slėpdama patenkintą šypseną atsakė ji. Kadangi 
vėl prasidėjo pokalbis apie dvikovą ir Janas, atrodo, norėjo 
pasišaipyti, Elizabeta pabandė pritarti jam: 

- Jeigu ten būčiau buvusi aš, tai esu įsitikinusi, kad... 

Jis pakėlė antakius: 

- Aš tikiuosi, kad būtumėte palaukusi signalo šauti. 

- Na, ir tai, - atsakė ji jau be šypsenos, laukdama, kad Janas 
nepatikės jos žodžiais. 

Tuo momentu Janas, galimas dalykas, tikėjo, kad Elizabeta 
būtų palaukusi signalo. Nors jis ir žinojo, kokia ji, bet, žiūrėda- 
mas į merginą, Torntonas matė stiprią dvasią ir jaunatvišką 
drąsą. Elizabeta jam grąžino šautuvą ir Janas jai padavė kitą, 
jau užtaisytą. 

- Pastarasis šūvis buvo neblogas, - pasakė Janas, palikęs 
dvikovos temą. - Tačiau taikinys - šakelė, o ne lapas. Šakelės 
galiukas, - pridūrė jis. 

- Jūs tikriausiai pats prašovėte pro šalį, - paprieštaravo ji, 
pakėlusi šautuvą ir kruopščiai taikydamasi. - Kadangi šakelė 
dar tebčra. 

- Teisybė, bet ji buvo ilgesnė, kai aš pradėjau šaudyti. 

- Elizabeta iš karto pamiršo, ką daro, ir pasižiūrėjo į jį 
įtartinai ir nustebusi. | 


/ 

- Jūs norite pasakyti, kad numušėte jos galiuką? 

- Po gabaliuką, - atsakė jis, laukdamas kito jos šūvio. 

Ji pataikė į kitą lapą ant šakos ir atidavė jam ginklą. 

- Neblogai, - pagyrė Janas. 

Elizabeta buvo puiki šaulė ir Jano šypsena, kai jis vėl jai 
padavė užtaisytą šautuvą, rodė, jog jis tai žino. Elizabeta pa- 
purtė galvą. 

- Aš norėčiau pažiūrėti, kaip jūs tai padarysite. 

- Abejojate mano žodžiais? 

- Ne, tiesiog, sakykime, žiūriu šiek tiek skeptiškai. 

Paėmęs šautuvą, Janas greitai pakėlė jį ir ilgai nesitaikyda- 
mas iššovė. Dviejų colių šakelė nulėkė į šalį ir nukrito ant 
žemės. Elizabeta buvo taip sukrėsta, kad net garsiai nusijuokė. 

- Na, žinote, - sušuko ji šypsodamasi iš susižavėjimo. - Aš 
iki šiol ne visai tikėjau, kad jūs tikrai norėjote numušti kutą nuo 
Roberto bato. 

Janas pašaipiai pažvelgė į ją, užtaisydamas ir paduodamas 
jai šautuvą. 

- Tuo momentu aš jaučiau didelę pagundą pataikyti į ką 
nors labiau pažeidžiamą. 

- Bet vis dėlto jūs netaikėte, - priminė ji Janui, paėmė 
ginklą ir nusisuko į taikinį. 

- Kodėl jūs tuo įsitikinusi? 

- Jūs pats man sakėte, kad netikite, jog dėl nesutarimų 
reikia žudyti žmones. 

Ji pakėlė šautuvą, nusitaikė ir nepataikė į šaką. 

- Aš turiu gerą atmintį. 

Janas parinko kitą šautuvą. 

- Keista tai girdėti, - tęsdamas Žodžius ir pasisukdamas į 
taikinį tarė jis, - nes jūs pamiršote, jog esate sužadėta, kai mes 
susitikome. Tarp kitko, kas tas dabita? - paklausė Janas abejin- 
gai, taikydamasis ir vėl tiksliai pataikydamas į taikinį. 

Elizabeta tuo metu užtaisinėjo šautuvą ir šiek tiek sutriko, 
bet po to vėl tęsė savo darbą. Nerūpestingu tonu pateiktas 

klausimas rodė, kad jos prielaidos buvo teisingos. Flirtas tikrai 
buvo nerimtas tiems, kas buvo pakankamai patyręs juo užsiim- 
ti. Vėliau, kaip dabar paaiškėjo, įprasta dėl to vienam iš kito 
pasišaipyti. Kol Janas užtaisinėjo kitus du šautuvus, Elizabeta 
svarstė, ar daug maloniau iš to atvirai šaipytis, negu gulėti be 
miego tamsoje graužiamam gėdos ir kartėlio. Kokia ji buvo 
kvaila. Kokia kvaila ji pasirodys, jeigu apie tai nekalbės atvirai 
ir linksmai. Tačiau šiek tiek keista - ir gana juokinga - tai 
svarstyti griaudžiant šūviams. Elizabeta šypsojosi nuo šios min- 
ties kaip tik tuo metu, kai Janas padavė jai ginklą. 

- Vikontas Mondeveilis nėra... „dabita“, - tarė ji nusigręž- 
dama ir taikydamasi. 

Janas nustebęs pasižiūrėjo, bet jo balsas buvo abejingas: 

- Mondeveilis, tai jis? 

- Mmm, - Elizabeta numušė šakos galiuką ir iš džiaugsmo 
nusijuokė. - Pataikiau! Trys jūsų naudai ir vienas - mano. 

- Šeši mano naudai, - juokais pataisė jis. 

- Šiaip ar taip, aš jus vejuosi, saugokitės! 

Janas padavė jai šautuvą ir Elizabeta prisimerkė kruopščiai 
taikydamasi. 

- Kodėl jūs atsisakėte tekėti? 

Iš nuostabos ji nustėro, po to stengdamasi pamėgdžioti jo 
juokaujamą toną tarė: 

- Vikontas Mondeveilis pasirodė šie tiek jautrus tokiems 
dalykams, kad jo nuotaka laksto su jumis po miško namelius ir 
oranžerijas. 

Elizabeta iššovė ir nepataikė. 

- Kiek pretendentų šį sezoną, - tarsi tarp kitko paklausė 
Janas, pasisukdamas į taikinį ir darydamas pauzę, kad nušluos- 
tytų šautuvą. 

Ji suprato, kad jis turi omenyje jos pretendentus į vyrą ir 
išdidumas neleido jai pasakyti, jog jų nėra ir seniai nebuvo. 

- Na... tarė ji, slopindama grimasą, atsiradusią nuo minties 
apie jos storą jaunikį su namu, pilnu amūrų, manydama, kad 

Janas nesisukinėja siaurame aukštuomenės rate, todėl negali 
daug žinoti apie abu jos jaunikius. Jis pakėlė ginklą, kai Eliza- 
beta pasakė: - Pirmiausia, yra seras Fransis Belheivenas. 

Užuot iš karto iššovęs kaip anksčiau, jis, atrodo, kur kas 
ilgiau taikėsi. 

- Belheivenas - senis, - tarė jis. 

Šautuvas iššovė ir šakutė nulėkė į šalį. Kai Janas pasižiū- 
rėjo į merginą, jo akys buvo šaltos, tarsi ji būtų sumenkusi jo 
akyse. Elizabeta tarė sau, jog jai taip tik pasirodė, ir nusprendė 
palaikyti laisvą, nerūpestingą nuotaiką. Kadangi buvo jos eilė, 
tai Elizabeta paėmė šautuvą ir pakėlė jį. 

- O kas kitas? 

Apsidžiaugusi, kad jis negalės prikibti prie jos vienišiaus 
sportininko amžiaus, Elizabeta šiek tiek puikuodamasi nusi- 
šypsojo. 

- Lordas Džonas Marčmenas, - tarė ji ir iššovė. 

Jano juoko protrūkis beveik užgožė šūvio trenksmą. 

- Marčmenas! - šūktelėjo jis, kai Elizabeta piktai pasižiū- 
rėjo ir įrėmė šautuvo buožę jam į pilvą. - Jūs tikriausiai juokau- 
jate! 

Jūs sugadinote mano šūvį, - puolė jį Elizabeta. 

- Šaukite dar kartą, - tarė jis, žiūrėdamas į merginą pašai- 
piai, įtartinai ir linksmai susidomėjęs. 

- Ne, aš negaliu šaudyti, kai jūs juokiatės. Būsiu dėkinga, 
jeigu nustosite kvailai šaipytis. Lordas Marčmenas - labai ma- 
lonus vyras. 

- Jis iš tiesų malonus, - pritarė Janas su ją erzinančia 
pašaipa. - Velniškai sėkminga, kad jūs mėgstate šaudyti, nes jis 
miega su šautuvais ir meškerėmis. Jūs visą likusį gyvenimą 
praleisite keldamasi per upes ir landžiodama po miškus. 

- Taip jau atsitiko, kad aš mėgstu gaudyti Žuvis, - pranešė 
ji nesėkmingai mėgindama neprarasti savitvardos. - Seras Fran- 
sis galbūt šiek tiek vyresnis už mane, bet pagyvenęs vyras gali 
būti geresnis ir kantresnis negu jaunas. 

- Jam reikės būti kantresniam, - atžariai pasakė Janas, vėl 
imdamas šautuvą, - arba kitaip velniškai gerai šaudyti. 

Elizabetą supykdė Jano išpuoliai prieš ją, kai ji ką tik buvo 
sumaniusi, jog jie privalo į praeitį žiūrėti nerimtai ir subtiliai. 

- Turiu pasakyti, kad jūs labai nesantūrus ir nenuoseklus. 

Jo tamsūs antakiai suartėjo ir jų paliaubos pradėjo žlugti. 

- K3, velniai tautų, jūs tuo norite pasakyti? 

Elizabeta užvertė galvą, paniekinamai žiūrėdama į Janą 
kaip pasipūtusi aristokratė, kokiai pagal kilmę jai ir derėjo būti. 

- Aš noriu pasakyti, - paaiškino ji, su dideliu vargu steng- 
damasi kalbėti šaltai ir aiškiai, - kad jūs neturite teisės elgtis 
taip, tarsi aš būčiau ką nors blogo padariusi, kai tuo tarpu jūs, 
tiesą sakant, pats tai laikote menkniekiu, tik nieko nereiškian- 
čia pramoga. Jūs taip sakėte, todėl nėra prasmės tai neigti! 

Prieš prašnekdamas jis baigė užtaisyti šautuvą. Nors Jano 
veidas buvo niūrus, jo balsas skambėjo abejingai: 

- Akivaizdu, kad mano atmintis prastesnė negu jūsų. Kam 
aš tai sakiau? 

- Pavyzdžiui, mano broliui, - atsakė ji, pasipiktinusi jo 
apsimetinėjimu. 

- Ak taip, tauriajam Robertui, - prisipažino Janas, sarkas- 
tiškai pabrėždamas žodį „tauriajam". 

Jis nusigręžė į taikinį, iššovė, bet kulka nulėkė toli pro šalį. 

- Jūs net nepataikėte į tą medį, - nustebusi pastebėjo 
Elizabeta. - Aš maniau, kad jūs ketinate išvalyti šautuvus, - 
pridūrė ji, kai Janas pradėjo juos dėti į odinius dėklus, galvoda- 
mas apie kažką kita. 

Janas pakėlė galvą, bet Elizabeta pajuto, kad jis beveik 
pamiršo, jog ji čia esanti. 

- Aš nusprendžiau tai padaryti rytoj. 

Janas įėjo į namą, kaip įprasta padėjo šautuvus ant lenty- 
nos viršum židinio, po to priėjo pric stalo, susimąstęs ir surau- 
kęs antakius paėmė butelį maderos ir į stiklinę įsipylė vyno. Jis 
įtikinėjo save, kad tai, ką ji turėjo pajusti, kai brolis jai perdavė 

tą melą, nieko nekeičia. Viena, tuo metu Elizabeta iau buvo 
sužadėta, ir, jos prispažinimu, laikė jų santykius flirtu. Jos 
išdidumui galėjo būti suduotas pakankamai pelnytas smūgis, tai 
ir viskas. Antra, piktai priminė sau Janas, jis jau, galima sakyti, 
susižadėjęs, be to, su gražia moterimi, kuri nusipelnė didesnio 
jo palankumo, negu ta kvaila terlionė su Elizabeta Kameron. 

„Vikontas Mondeveilis pasirodė šiek tiek jautrus tokiems 
dalykams, AC Ijo nuotaka laksto su jumis po miško namelius ir 
oranžerijas..." - sakė ji. 

Akivaizdu, kad jaunikis jos atsisakė dėl jo. Janas pajuto 
sąžinės priekaištą, kurio nepajėgė visiškai atsikratyti. Jis tingiai 
ištiesė ranką prie maderos butelio, ketindamas pasiūlyti vyno 
Elizabetai. Šalia butelio gulėjo laiškas, kurį buvo pradėjusi 
rašyti Elizabeta. Jis prasidėjo taip: 

„Brangioji Alekse“... 

Tačiau ne šie žodžiai, o rašysena privertė jį sukąsti žandikau- 
lius. Tvarkingai ir aiški išsilavinusio žmogaus rašysena. Taip galėtų 
rašyti vienuolis . Tai buvo ne vaikiška, neišskaitoma keverzonė, 
kurią jam teko tyrinėti tame raštelyje, kol jis suprato, kad Eliza- 
beta nori susitikti su juo oranžerijoje. Janas paėmė laišką, Žiūri- 
nėjo jį ir nenorėjo juo tikėti, 0sąžinė ėmė jį kankinti stipriau, negu 
buvo galima tikėtis. Jis pamatė save, suvedžiojantį ją toje prakeik- 
toje oranžerijoje ir Janą apėmė skaudus kaltės jausmas. 

Janas vienu mauku išgėrė maderą, tarsi ji galėtų nuplauti 
Jį apėmusį pasibjaurėjimą savimi, po to pasisuko ir lėtai išėjo iš 
namo. Elizabeta stovėjo ant žole apaugusio plynaukštės krašto, 
už kelių jardų nuo tos vietos, kur jie rungtyniavo šaudydami į 
taikinį. Vėjas šlamino lapus ir kaip žvilgantį šydą plaikstė ant 
merginos pečių puikius plaukus. Janas sustojo už kelių žingsnių 
nuo Elizabetos, žiūrėjo į ją ir matė tokią, kokia ji buvo kadaise 
- jauna deivė šviesiai mėlyna suknele, lipanti laiptais žemyn, 


vvo- 


išdidi, nepasiekiama, įširdęs angelas, metantis iššūkį vyrų būriui 


+ Viduramžiais vienuolynuose buvo saugomos ir perrašinėjamos rankraštinės 
knygos, todėl vienuoliai pasižymėjo gražia rašysena. - Vert. pastaba. 

kortų kambaryje, žavinga gundytoja miško namelyje, išlei- 
džianti šlapius plaukus prie ugnies ir pagaliau išsigandusi mer- 
gina, atkišusi prieš jo rankas gėlių vazoną, kad jam sutrukdytų 
ją pabučiuoti. Janas giliai atsiduso ir įsikišo rankas į kišenes, 
kad jos neišsitiestų į merginą. 

- Čia nuostabus vaizdas, - pastebėjo ji, pasižiūrėjusi į Janą. 

Užuot atsakęs į jos pastabą, Janas kimiai ir lėtai atsiduso, 
po to atžariai tarė: 

- Aš norėčiau, kad jūs dar kartą man papasakotumėte, kas 
atsitiko tą paskutinį vakarą. Kodėl jūs atsidūrėte oranžerijoje? 

Elizabeta nuslopino susierzinimą. 

- Jūs žinote, kodėl aš ten atsiradau. Jūs man atsiuntėte 
raštelį. Aš pamaniau, kad jis iš Valerijos, Harisos sesers, - ir 
nuėjau į oranžeriją. 

- Elizabeta, aš nesiunčiau raštelio, aš jį gavau. 

Piktai atsidususi, Elizabeta prisiglaudė petimi prie medžio 
užpakalyje Jano. | 

- Aš nesuprantu, kodėl mes turime vėl viską iš pradžių 
kartoti. Jūs nenorite manimi tikėti, o aš negaliu patikėti 
jums. 

Ji laukė pykčio protrūkio, bet jis pasakė: 

- Aš tikiu jumis. Aš mačiau laišką, kurį jūs palikote name 
ant stalo. Jūsų rašysena labai graži. 

Visiškai suglūmusi nuo Jano rimto, ramaus tono ir kompli- 
mento, Elizabeta neatsitraukdama žiūrėjo į jį. 

- Ačiū jums, - neryžtingai tarė Elizabeta. 

- Kokia rašysena buvo parašytas raštelis, kurį jūs gavote? - 
paklausė jis. 

- Baisia, - atsakė Elizabeta ir pakėlusi antakius pridūrė, - 
jūs neteisingai parašėte Žodį „oranžerija“. 

Jo lūpose pasirodė nelinksma šypsena. 

- Patikinu jus, kad žinau, kaip jis rašomas, ir nors mano 
rašysena galbūt nėra tokia graži kaip jūsų, bet tai nėra nejskai- 

toma keverzonė. Jeigu jūs abejojate, būsiu laimingas tai įrodyti, 
kai grįšime į namą. | 

Tą akimirką Elizabeta suprato, kad jis nemeluoja ir siau- 
bingas jausmas, kad ją išdavė, ėmė smelktis į jos sąmonę nuo jo 
pastarųjų žodžių. 

- Mes abu gavome raštelius, kurių nė vienas iš mūsų nerašė. 
Kažkas norėjo, kad mes nueitume tenai, mano nuomonc, dėl 
to, jog mus užkluptų. 

- Niekas negalėtų būti toks žiaurus, - išsprūdo Elizabetai, 
ji papurtė galvą, širdimi mėgindama nepatikėti, o protu suvok- 
dama, kad tai tikriausiai yra tiesa. 

- Kažkas galėjo. 

- Taip nekalbėkite, - sušuko Elizabeta, neturėdama jėgų 
ištverti dar vienos išdavystės savo gyvenime. - Aš tuo netikiu! 
Tai tikriausiai klaida, - karštai paprieštaravo ji. 

Tačiau to savaitgalio įvykių vaizdas jau atgijo jos atmintyje: 
Valerija, atkakliai tvirtinanti, kad Elizabeta - vienintelė, galinti 
tiek sužavėti Janą Torntoną, jog jis pakviestų ją pašokti... 
Valerija, pateikianti jai, grįžusiai iš miško namelio, pašaipius 
klausimus... Liokajus, įteikiantis jai raštelį ir sakantis, kad da- 
vusi Valerija. Valerija, kurią ji laikė drauge. Valerija - mergina 
gražiu veideliu ir budriomis akimis. 

Skausmas dėl išdavystės beveik palaužė Elizabetą ir ji apka- 
bino rankomis save jausdama, kad yra plėšoma į gabalėlius. 

- Tai Valerija, - vos įstengė ji ištarti. - Aš paklausiau 
liokajaus, kas jam davė raštelį, ir jis pasakė: Valerija. - Elizabeta 
sudrcbėjo nuo baisaus tokio poelgio siaubingumo. - Po to aš 
pamaniau, kad jūs nurodėte Valerijai atiduoti raštelį man, oO ji 
atidavė jį liokajui. 

- Aš niekada nebūčiau nieko panašaus padaręs, - kapotai 
atsakė Janas. - Jus ir taip buvo apėmęs siaubas, kad mus gali 
pamatyti. 

Dėl to, kad tic įvykiai sukėlė Jano pyktį, viskas ėmė atro- 
dyti dar blogiau, nes net ir jis negalėjo į tai lengvai numoti 

ranka. Įveikusi spazmą gerklėje, Elizabeta užsimerkė ir pamatė 
Valeriją, važinėjančią parke su Mondeveiliu. Elizabetos gyve- 
nimas buvo sugriautas - tik dėl to, kad ta, kuria ji pasitikėjo, 
panoro pavilioti jos jaunikį. Ašaros degino Elizabetos akis ir ji 
trūkčiojamu balsu ištarė: 

- Tai buvo pokštas. Pokštas sugriovė mano gyvenimą. 

- Kodėl? - paklausė jis. - Kodėl ji taip su jumis pasielgė? 

- Aš manau, kad jai reikėjo Mondeveilio ir... - Elizabeta 
žinojo, kad pravirks, jeigu tęs pokalbį, todėl palingavo galvą ir 
norėjo pasiieškoti vietos, kur galėtų viena išraudoti savo sielvartą. 

Negalėdamas Elizabetai leisti nueiti nepabandęs nors pa- 
guosti, Janas paėmė ją už pečių ir priglaudė prie krūtinės, 
prispausdamas dar stipriau, kai ji pabandė ištrūkti. 

- Nereikia, malonėkite, - sušnibždėjo jis, lūpomis paliesda- 
mas Elizabetos plaukus. - Nenueikite. Ji neverta jūsų ašarų. 

Šokas dėl to, kad ji vėl atsidūrė Jano glėbyje, buvo toks 
stiprus, kaip ir pyktis, abu jie visiškai paralyžiavo Elizabetą. 
Nuleidusi galvą, ji stovėjo tylėdama, ašaros riedėjo iš akių, o 
kūnas drebėjo nuo slopinamos raudos. 

Janas dar stipriau prispaudė merginą prie savęs, tarsi jos 
artumas galėtų padėti jam suimti į save Elizabetos skausmą, o 
kai ji per kelias minutes dar vis nenusiramino, tiesiog iš nevilties 
jis ėmė erzinti. 

- Jeigu Valerija būtų Žinojusi, kad jūs gerai šaudote, - 
sušnibždėjo Janas, įveikdamas kažką, nepaprastai spaudžiantį 
jo gerklę, - ji niekada nebūtų išdrįsusi. - Jano ranka pakilo prie 
šlapio merginos skruosto ir priglaudė ją prie krūtinės. - Jūs 
galėtumėte bet kada iškviesti ją į dvikovą. - Mėšlungiškas glež- 
nų Elizabetos pečių drebulys ėmė rimti ir Janas pridūrė apsi- 
mestinai sausoku tonu: - Dar geriau, jeigu jūsų vietoje būtų 
atsidūręs Robertas. Jis nėra toks geras šaulys kaip jūs, bet labai 
greitas... - Elizabeta nusišypsojo pro ašaras ir Janas tęsė: - Kita 
vertus, jeigu jūsų rankose yra pistoletas, jūs privalote pasirinkti, 
o tai nėra paprasta. 

Kai Janas nutilo, Elizabeta šiek tiek atsiduso. 

- Ką pasirinkti? - pagaliau po kurio laiko sušnibždėjo ji, 
kreipdamasi į Jano krūtinę. 

- Pirmiausia, kur šauti, - pajuokavo jis, glostydamas jos 
nugarą. - Robertas buvo su botfortais , todėl aš taikiausi įkutą. 
Nors jūs, manau, galėtumėte nuplėšti kokardą nuo Valerijos 
suknelės. 

Elizabetos pečiai sudrebėjo ir pasigirdo prislopintas juo- 
kas. 

Pajutęs didžiulį palengvėjimą, Janas ranka tebelaikė ap- 
glėbęs merginą, dešine švelniai, dviem pirštais paėmė ją už 
smakro, kad galėtų pamatyti veidą. Jos puikios akys dar buvo 
drėgnos nuo ašarų, bet rožinėse lūpose jau virpėjo šypsena. 
Janas juokaujamai tęsė: 

- Tokiai patyrusiai šaulei kokarda - nesunki užduotis. 
Manau, kad jūs galėtumėte pareikalauti, jog ji tarpdviejų pirštų 
laikytų auskarą, ir jūs išmuštumėte jį vietoj kokardos. 

Vaizdas buvo toks juokingas, kad Elizabeta susijuokė. 

Nesuvokdamas, ką darąs, Janas pirštu nuo smakro per- 
braukė iki apatinės lūpos ir palengvėle glostė žavią švelnią odą. 
Pagaliau jis atsitokėjo ir nustojo glostęs. 

Elizabeta pamatė, kaip iššoko skruostikauliai jo veide. Ji 
konvulsiškai atsiduso jausdama, kad Janas vos nepabučiavo. 
Pastarosiomis minutėmis patyrusi tokį sukrėtimą, Elizabeta 
nebežinojo, kas draugas, o kas priešas, ji tik žinojo, kad jo 
glėbyje jaučiasi saugi, tuo momentu Jano rankos pradėjo atsi- 
palaiduoti ir jo veide pasirodė užsisklendimas savyje. Neįsitiki- 
nusi, ką ketina sakyti ar pareikšti, ji drebančiu balsu 
sušnibždėjo vienintelį žodį, kupiną sumišimo ir maldavimo, kad 
Janas saprastų, o jos žalios akys stengėsi sugauti jo žvilgsnį. 

- Malonėkite... 

Janas suprato, ko ji prašo, bet, užuot atsakęs, klausiamai 
pakėlė antakius. 


+ Botfortai - auliniai batai, kurių aulų viršus daug platesnis. - Vert. pastaba. 

- Aš... - pradėjo Elizabeta, nejaukiai jausdama jo supratin- 
gą žvilgsnį. 

- Taip? - padėjo jis. 

- Aš nežinau - štai kas, - prisipažino Elizabeta. Ji tikrai 
žinojo tik vieną dalyką - norėjo pasilikti jo glėbyje dar nors 
kelias minutes. ) 

- Elizabeta, jeigu jūs norite, kad jus pabučiuotų, tai pakan- 
ka tik priglausti savo lūpas prie manųjų. 

- Ką! 

- Jūs girdėjote. 

- Iš visų pernelyg pasitikinčių savimi... 

Jis šiek tiek priekaištaudamas papurtė galvą. 

- Išgelbėkite mane nuo pasipiktinusios nekaltybės protes- 
tų. Jeigu jums staiga pasidarė įdomu, kaip ir man, sužinoti, ar 
buvo mums vienam su kitu taip gera, kaip dabar atrodo prisi- 
minimuose, tai taip ir sakykite. 

Jo paties siūlymas nustebino Janą, nors tai pasakęs jis 
nematė didelės bėdos, kad jie pasikeis būčiniais, jeigu būtent 
toji nori. 

Jano žodžiai, kad jiems buvo „gera vienam su kitu" išsklai- 
dė Elizabetos pyktį ir kartu suglumino. Ji priblokšta Žiūrėjo į 
Janą, ojo rankos šiek tiek stipriau spaudė jos pečius. Suglumusi 
Elizabeta išdrįso pasižiūrėti į jo gražias lūpas ir pamatė, kaip 
šypsenėlė, metanti jai iššūkį, pakėlė jų kampučius, o rankos 
palengva traukė ją vis arčiau. 

- Bijote sužinoti? - paklausė Janas ir jo balse buvo girdėti 
tas pats prikimimas, kurį ji prisiminė ir kuris vėl užbūrė taip, 
kaip ir kadaise. Jano rankos nuslydo ant jos liemens. - Spręski- 
te, - sukuždėjo jis. 

Vienatvės jausmo ir geidulio apimta Elizabeta nesiprieši- 
no, kai Janas pasilenkė virš jos. Elizabeta buvo priblokšta, kai 
jo šiltos gundančios lūpos lietė jos lūpas, tai švelniai prisilies- 
damos, tai vėl atsitraukdamos. Negalėdama nė krustelėti, ji 
laukė tos svaiginančios aistros, kuria jis tada degė, nesupratusi, 

kad tuo momentu, ji pati daug kuo padėjo jai įsiplieksti. Neju- 
dėdama ir įsitempusi Elizabeta laukė, kad patirs tą draudžiamą 
begalinio malonumo protrūkį... norėjo jį patirti, tik kartą, tik 
vieną minutę. Deja, Jano bučinys buvo lengvas kaip pūkelis, 
vos juntamas... erzinantis! 

Elizabeta susigūžė, šiek tiek atsitraukė, o Janas žvilgsnį 
nuo jos lūpų lėtai nukreipė į akis. Šaltai ištarė: 

- Tai ne visai tas pats, ką aš prisimenu. 

- Ir aš, - prisipažino Elizabeta nesupratusi, kad jis turėjo 
galvoje jos bejausmiškumą. | 

-- Gal norite dar pabandyti? - pasiūlė Janas, dar vis neno- 
rėdamas atsisakyti kelių malonių abupusės aistros minučių, bet 
kartu neprarasdamas ir savikontrolės. 

Šiek tiek pašaipus Jano tonas pagaliau sukėlė Elizabetai 
įtarimą, kad jis į tai žiūri kaip į kažkokį patrauklų Žaidimą arba 
rungtynes, ir nustebusi pasižiūrėjo į Janą. 

- Kas tai - rungtynės? 

- Ar norite tai paversti rungtynėmis? 

Elizabeta papurtė galvą ir iš karto atsisakė slaptų meilumo 
ir nesuvaldomos aistros prisiminimų. Kaip ir kitos jos iliuzijos, 
susijusios su Janu, taip ir ši tikriausiai buvo klaidinga. Piktai ir 
liūdnai Elizabeta pažvelgė į Janą ir pasakė: - Nemanau. 

- Kodėl? | 

- Jūs žaidžiate žaidimą, - sąžiningai atsakė ji, mintyse nusi- 
leisdama jam iš nuovargio ir nevilties, - o aš nežinau taisyklių. 

- Jos nepasikeitė, - atsakė Janas. - Tai tas pats Žaidimas, 
kaip ir anksčiau, aš bučiuoju jus ir, - reikšmingai pabrėžė jis, - 
jūs bučiuojate mane. 

Atvirai apkaltinta beaistriškumu, Elizabeta labai pasimetė 
ir kartu panoro trinktelėti jam į koją, bet viena Jano ranka 
stipriai apglėbė jos liemenį, o kita lėtai slysdama pakilo iki 
pakaušio ir glostė jį geismingai prisiliesdama. 

- Kaip jūs tai prisimenate? - erzino jis artindamas lūpas. - 
Parodykite man. 

Janas lūpomis perbraukė jos lūpas vos paliesdamas jas ir, 
nepaisant pašaipaus tono, šį kartą šitame prisilietime buvo 
jaučiamas ir reiklumas, ir iššūkis; mergina prisiglaudusi prie jo 
pamažu atsiliepė, jos ranka atsargiai pakilo aukštyn jo šilkiniais 
kaip stipriai ją aistrina apglėbusi Jano ranka. Pravertos Jano 
lūpos prisispaudė prie jos lūpų ir Elizabetos širdis ėmė smarkiai 
plakti. Vyras merginos lūpas palietė kurstomu viliojamu liežu- 
viu ir ji neteko savitvardos, galėjo atsakyti, tik vienu būdu: 
aistringai pabučiuoti Janą, leisdama jo liežuvio galiukui laisvai 
praverti lūpas. 

Elizabeta pajuto smarkų Jano kvėptelėjimą tuo momentu, 
kai jis suvokė, jog geiduliai įaudrino jo kraują. Jis įsakė sau 
paleisti merginą, bandė tai padaryti, bet Elizabetos rankos 
glostė jo plaukus pakaušyje, o lūpos kankinamai saldžiai atsi- 
liepė į bučinį. Janas vargais negalais pakėlė galvą, nepajėgda- 
mas nors šiek tiek atsitraukti nuo jos geidulingų lūpų. 

- Vellllnias! - sušnibždėjo jis, bet rankos jau spaudė ją visą 
prie savo įsitempusio kūno. 

Elizabetos širdis daužėsi kaip laukinis paukštis narvelyje, 
ji žiūrėjo į degančias vyro akis, o jo rankos pirštai, įsikibę į jos 
plaukus, neleido pasukti galvos, kai jis staiga pasilenkė prie 
merginos. Karštos Jano lūpos prisispaudė prie jos lūpų stipriai 
ir neatsitraukiamai, merginos kūnas nesipriešindamas pasidavė 
tam geidulingam artumui. Elizabeta apkabino Janą ir prigludu- 
si prie jo karštai bučiavo. Vyras liežuvio galiuku šiurkščiai, tarsi 
laukdamas protesto, pravėrė jos lūpas. Tačiau Elizabeta nepro- 
testavo, ji įtraukė liežuvį į savo burną, O pirštais švelniai liesda- 
ma glostė Jano veidą ir galvą. Geismas svaiginančiomis 
bangomis apėmė Torntoną, jis ranka, laikančia merginą per 
liemenį, prispaudė ją prie stangraus savo geidulio liudytojo, jo 
lūpos susiliejo su Elizabetos lūpomis, bučiuodamos su vis didė- 
jančiu užsidegimu, kurio nebepajėgė sutramdyti. Jano rankos 
glamonėjo Elizabetą, o kumščiai konvulsiškai susigniaužė po 

to, kai ji visu kūnu dar glaudžiau prisispaudė prie jo nejausdama 
arba nekreipdama dėmesio į tikrą vyro geidulio liudytoją, stip- 
riai įsirėmusį į ją. 

Jano ranka instinktyviai išsitiesė prie merginos krūtinės, jis 
suvokė ką darąs, atsitraukė nuo jos lūpų ir, žiūrėdamas nema- 
tančiu žvilgsniu viršum jos galvos, tarsi ginčijosi pats su savimi, 
ar dar kartą pabučiuoti Elizabetą, ar viską kokiu nors būdu 
paversti pokštu. Nė viena moteris, kurias jis anksčiau pažinojo, 
neuždegdavo tokio nesutramdomo jo aistros protrūkio vos 
keliais bučiniais. 

- Tai buvo taip, kaip aš prisimenu, - sukuždėjo Elizabeta ir 
tai nuskambėjo, tarsi ji būtų pralaimėjusi arba suglumusi bei 
sukrėsta. 

Viskas buvo geriau, negu jis prisiminė: stipriau, aistrin- 
giau... O Elizabeta to nežinojo tik dėl to, kad jis vis dėlto 
nepasidavė pagundai ir nepabučiavo jos dar kartą. Vos tik 
Janas atsisakė tos minties kaip visai beprotiškos, kai už jų 
pasigirdo vyriškas balsas: 

- Dieve mano! Kas čia darosi! 

Elizabeta apimta panikos šastelėjo ir pamatė bėgantį per 
kiemą vidutinio amžiaus vyrą dvasininko apykakle. Janas rami- 
namai padėjo ranką ant merginos liemens ir ji stovėjo, nustė- 
rusi iš baimės. 

- Aš girdėjau šūvius, - uždusęs prašneko žilas vyras, bejė- 
giškai remdamasis į artimiausią medį, prispaudęs ranką prie 
širdies ir sunkiai alsuodamas. - Aš juos girdėjau visą kelią 
važiuodamas lyguma ir pagalvojau... 

Jis nutilo, aštrų žvilgsnį nukreipdamas nuo Elizabetos 
degančio veido ir sutaršytų plaukų į Jano ranką ant jos 
liemens. 

- Ir ką tu pamanei? - paklausė Janas tokiu balsu, kuris 
nepaprastu ramumu nustebino Elizabetą, turinčią galvoje tai, 
kad juos nuodėmingame glėbyje užklupo ne kas kitas, o baisus 
škotų dvasininkas. 

Vos tik ši mintis šmėkštelėjo jos suglumintoje galvoje, 
vyras ją tuojau pat suprato ir jo veidas tapo rūstus. 

- Aš pamaniau, - tarė jis ironiškai, atsitraukė nuo medžio ir 
išėjo į priekį, nuo juodos rankovės nukratydamas medžio žievės 
gabaliukus, - kad jūs mėginote vienas kitą užmušti. Tai, - jau 
ramiau tęsė dvasininkas, sustojęs priešais Elizabetą, - mis Trok- 
morton-Džons, siųsdama mane čia, laikė visai galimu dalyku. 

- Liusinda? - aiktelėjo Elizabeta jausdama, kad visas pa- 
saulis verčiasi priešais jos akis. - Jus čia atsiuntė Liusinda? 

- Būtent ji, - atsakė dvasininkas, nepritariamai Suru 
į Jano ranką, apglėbusią merginos liemenį. 2 

Iki sąmonės gelmių pažeminta, kad tebestovi pusiau apka- 
binta Jano, Elizabeta skubiai nustūmė jo ranką ir nuėjo šalin. 
Ji pasiruošė išklausyti visai pelnytą rūsčią tiradą apie jų elgesio 
nuodėmingumą, bet dvasininkas tebežiūrėjo į Janą kažko lauk- 
damas, pakėlęs vešlius žilus antakius. Jasdama, kad nebegali 
ištverti tos įtemtos tylos, Elizabeta maldaujamai pasižiūrėjo į 
Janą ir pamatė, kad šis žiūri į dvasininką be gėdos ir atgailos, o 
tik susierzinęs ir su pašaipa. 

- Na, - pagaliau, žiūrėdamas į Janą reikliai paklausė dvasi- 
ninkas. - Ką tu privalai man pasakyti? 

- Laba diena? - pokštaudamas spėjo Janas. Po to pridūrė: 
- Aš tavęs, dėde, laukiau tik rytoj. 

- Tai ir matyti, - atsakė dvasininkas, neslėpdamas ironijos. 

- Dėdė! - sušuko Elizabeta, suglumusi žiūrėdama į Janą, 
kuris jau pirmą jų susitikimo dieną aistringais bučiniais ir gla- 
monėmis parodė savo siaubingą moralės normų nepaisymą. 

Tarsi skaitydamas jos mintis, dvasininkas pasižiūrėjo į Eli- 
zabetą, o jo rudose akyse slypėjo pašaipa. 

- Nuostabu, tiesa, mano brangioji? Tai mane įtikina, kad 
Dievas turi humoro jausmą. 

Elizabeta norėjo isteriškai juoktis pamačiusi, kaip iš Jano 
veido dingsta pasipūtimas, kai dvasininkas iš karto ėmė pasa- 
koti, kokia kančia būti Jano dėde. 

- Jūs negalite įsivaizduoti, kaip sunku guosti raudančias 
jaunas damas, kurios žarstė savo kerus vildamosios, kad Janas 
atliks savo pareigą, -sakė jis Elizabetai. - Tai yra niekai palyginti 
su tuo, ką aš jaučiu, kai jis pateikė arklį lenktynėms, o vienas 
parapijietis sumanė, jog aš esu idealiai tinkamas sekti stato- 
moms sumoms! - Elizabetos juokas nuskambėjo kalvomis ir 
dvasininkas, nekreipdainas dėmesio į nepatenkintą Janą, links- 
mai tęsė: - Aš pratryniau kelius valandomis, savaitėmis, mėne- 
siais melsdamasis už jo nemirtingą sielą... 

- Kada tu, Dunkanai, baigsi vardyti mano nusidėjimus? - 
nutraukė jį Janas. - Aš tave supažindinsiu su dama. 

Užuot supykęs dėl tono, kuriuo buvo pasakyta, dvasinin- 
kas buvo patenkintas. 

- Būtinai, Janai, - ramiai ištarė jis. - Mes visada turime būti 
mandagus. 

Dabar Elizabeta netikėtai suvokė, kad smerkiamoji tirada, 
kurios ji laukė iš dvasininko, kai šis pirmą kartą juos pamatė, 
vis dėlto buvo pasakyta: subtiliai ir talentingai. Skirtumas buvo 
tik tas, kad gerasis dvasininkas ją nukreipė tik prieš Janą, 
nuimdamas kaltę nuo Elizabetos ir išgelbėdamas ją nuo toles- 
nio pažeminimo. 

Akivaizdu, kad Janas tai irgi suprato. Ištiesdamas dėdei 
ranką, sausai tarė: 

- Tu gerai atrodai, Dunkanai, nors ir pratrintais keliais. Ir, 
- pridūrė jis, - galiu tave patikinti, kad tavo pamokslai vienodai 
įtaigūs, nepriklausomai nuo to, ar aš stoviu, ar sėdžiu. 

- Dėl to, kad tu turi nelemtą įprotį užmigti per jų vidurį ir 
stovėdamas, ir sėdėdamas, - atsakė dvasininkas, spausdamas 
Jano ranką. 

Janas pasisuko, norėdamas pristatyti Elizabetą. 

- Ar galiu tau pristatyti ledi Elizabetą Kameron, savo viešnią? 

Elizabeta pamatė, kad toks paaiškinimas skamba kur kas 
blogiau negu tai, kad jis matė, kaip ji bučiavo Janą, todėl skubiai 
papurtė galvą. 

- Tai ne visai taip. Aš - kažkas panašaus... 

Elizabeta negalėjo sugalvoti paaiškinimo ir dvasininkas jai 
padėjo. 

- Keliauninkė, priversta čia apsistoti, - pasufleravo jis. - Aš 
puikiai suprantu... Aš turėjau progos susipažinti su jūsų mis 
Trokmorton-Džons, tai ji, kaip aš jau sakiau, mane čia skubiai 
atsiuntė. Aš jai pažadėjau čia pabūti iki rytojaus arba poryt 
dienos, kol ji sugrįš. 

- Rytojaus arba porytdienos? Bet jie turėjo grįžti šiandieną. 

- Įvyko nelaimingas atsitikimas... nedidelis, - paskubėjo jis 
patikinti. - Tas nirtus arklys, ant kurio ji jojo, pasak Džeiko, turi 
įprotį spardytis. L 

- Ar Liusinda labai nukentėjo? - paklausė Elizabeta, jau 
mintyse svarstydama, kaip pas ją nuvažiuoti. 

- Arklys įspyrė misteriui Vailiui, - pataisė dvasininkas, - nu- 
kentėjo tik jo išdidumas ir... jo... apatinė kūno dalis. Tačiau mis 
Trokmorton-Džons, teisingai manydama, kad arklys turi būti kaip 
nors nubaustas, ėmėsi vienintelės galimos priemonės, nes, sakė ji, 
jos skėtis, nelaimė, gulėjo ant žemės. Ji sudavė arkliui koja, - 
aiškino jis. - Gaila, bet verta pagarbos ledi stipriai patempė saus- 
gysles. Jai davė opijaus antpilo ir dabar ją gydo mano ekonomė. 
Ji turėtų pasveikti tiek, kad galėtų įkišti koją į balnakilpę po 
dienos, ilgiausiai po dviejų. - Atsigręžęs į Janą, jis pridūrė: - Aš 
suprantu, kad tave užklupau netikėtai. Tačiau jeigu tu ketini man 
atkeršyti ir neduoti stiklinės savo nuostabios maderos, aš čia galiu 
pasilikti mėnesiams, o ne iki mis Trokmorton-Džons sugrįžimo. 

- Ašeisiu ir... paruošiu stiklines, - tarė Elizabeta, mandagiai 
stengdamasi palikti juos vienu du. 

Eidama į namą, ji išgirdo Jano žodžius: 

- Jeigu tu manai, kad galėsi gerai pavalgyti, tai atėjai ne į 
tuos namus. Šiandien rytą mis Kameron jau pabandė pasiau- 
koti ant namų ūkio aukuro ir mes abu vos nenumirėme nuo jos 
bandymo. Aš ruošiu vakarienę, - baigė Janas, - ir ji tikriausiai 
nebus geresnė. 

- Aš pamėginsiu paruošti pusryčius, - geraširdiškai pasisiū- 
Jė dvasininkas. 

Kai Elizabeta buvo pakankamai toli, kad jų nebegirdėtų, 
Janas tyliai paklausė: 

- Ar labai nukentėjo moteris? 

- Sunku pasakyti, turint galvoje tai, kad ji per daug pasipik- 
tinusi , jog galėtų aiškiai pasakyti. O gal tai nuo opijaus antpilo. 

- Kas, nuo antpilo? 

Dvasininkas minutėlę patylėjo, stebėdamas paukštytę, 
striksinčią virš galvos šlamančioje lapijoje, po to pasakė: 

- Ji buvo keistoje būsenoje. Visiškai pasimetusi. Labai 
širdo. Kita vertus, ji bijojo, kad tu gali panorėti į ledi Kameron 
atkreipti tokį „meilų dėmesį", kokį, be abejonės, parodei, kai 
aš atvykau. - Pamatęs, kad jo išpuolis nesujaudinamam giminai- 
čiui nepadarė didesnio įspūdžio, išskyrus klausiamai pakeltus 
antakius, Dunkanas atsiduso ir tęsė: - Tuo pat metu ji buvo 
įsitikinusi, kad jos jaunoji ledi gali tave nušauti iš tavo šautuvo, 
ką, kaip aš aiškiai supratau iš jos žodžių, jaunoji ledi jau mėgino 
tai padaryti. Štai kodėl aš taip išsigandau, kai išgirdau šūvius, ir 
kas privertė mane lėkti čia šuoliais. 

- Mes šaudėme į taikinius. - Dvasininkas linktelėjo, bet 
susiraukęs įdėmiai tebežiūrėjo į Janą. - Tau dar kažkas kelia 
nerimą? - paklausė Janas, pastebėjęs jo žvilgsnį. 

Dvasininkas dvejojo, po to šiek tiek pakratė galvą, tarsi 
nuvydamas šalin kažkokią mintį. 

- Mis Tromorton-Džons pasakė dar daugiau, bet vargu ar 
tuo galima tikėti. 

- Be abejonės, tai opijaus antpilo poveikis, - pastebėjo 
Janas ir patraukė pečiais, nenorėdamas tęsti šios temos. 

- Galbūt, - tarė dvasininkas, vėl susiraukdamas. - Štai aš 
nevartojau opijaus, bet man atrodo, kad tu ketini pasipiršti 
jaunai moteriai - Kristinai Teilor. 

- Ketinu. 

Dunkano veide pasirodė pasmerkimas. 

- Tai kuo tada tu paaiškinsi tą sceną, kurią aš ką tik mačiau 
prieš kelias minutes? 

Jano balsas buvo atžarus: 

- Beprotybe. 

Jie pasuko namo link: dvasininkas buvo tylus ir susimąstęs, 
o Janas - niūrus. Jam nekėlė nerimo nesavalaikis Dunkano 
atvykimas, bet dabar aistrai nurimus jis buvo įsiutęs, kad nepa- 
jėgė kontroliuoti savo kūno. Tą akimirką, kai jo lūpos palietė 
Elizabetą Kameron, Janas tarsi prarado nuovoką. Nors ir gerai 
žinojo, kas ji yra bet jo glėbyje mergina virto žavingu angelu. 
Šiandieną Elizabeta liejo ašaras, kad ją apgavo draugė, o prieš 
dvejus metus, ji galima sakyti, prisegė ragus vargšui Mondevei- 
liui be jokio sąžinės graužimo. Šiandieną Elizabeta ramiai 
svarstė ištekėjimą už seno Belheiveno arba Džono Marčmeno, 
O nepraėjus nė valandai godžiai glaudėsi prie Jano, bučiuoda- 
ma jį beprotiškai aistringai. Pyktis virto pasibjaurėjimu. Jai 
reikėtų ištekėti už Belheiveno, su humoru pamanė Janas. 
Senas ištvirkėlis jai idealiai tinka, jie verti vienas kito, išskyrus 
amžiaus skirtumą, Marčmenas nusipelnė daugiau negu neiš- 
rankiai nuvalkioto Elizabetos kūnelio. 

Nors ir angeliško veido, Elizabeta Kameron buvo tokia 
pat, kaip ir visada: ištvirkęs vaikas, nuovoki koketė, kurios 
aistra buvo stipresnė už protą. 


Mirgant žvai gždėms juodame danguje, Janas su viskio stik- 
line rankoje Žiūrėjo į degantį laužą, ant kurio kepė Žuvis. 
Nakties tyluma ir viskis jį nuramino. Žiūrėdamas į linksmą 
ugnelę, jis dabar gailėjosi tik to, kad dėl Elizabetos atvykimo 
neteko rimties ir ramybės, kurių labai stokojo ir dėl kurių čia 
atvažiavo. Beveik metus jis dirbo pašėlusiu tempu ir tikėjosi 
rasti tą ramybę, kurią visada čia atvažiavęs rasdavo. 

Augdamas Janas visą laiką žinojo, kad išvažiuos iš šios 
vietos, ras pasaulyje savo kelią ir tai jam pavyko. Vis dėlto jis 
vis grįždavo čia, kažko ieškodamas, ko dar vis nerasdavo, kažko 

nesugaunamo, kas išgydytų jį nuo neradimo sau vietos. Dabar 
jis turėjo valdžią ir turtų, toks gyvenimas jį daug kuo patenkino. 
Jis buvo nukeliavęs labai toli, matė labai daug ir per daug 
pasikeitė, kad pabandytų čia apsigyventi. Janas priėjo tokios 
išvados, kai nusprendė vesti Kristiną. Ji niekada nepamils šios 
vietos, bet viešpataus visuose jo namuose gracingai ir oriai. 

Kristina buvo graži, elegantiška ir aistringa. Ji puikiai jam 
tiko, kitaip Janas jai nebūtų pasipiršęs.-Prieš pasipiršdamas jis 
viską apmąstė su beaistre logika ir neklystančiu instinktu, kaip 
ir visas kitas dalykines problemas - jis pasverdavo visus šansus, 
greitai apsipręsdavo ir po to veikdavo. Pastaraisiais metais 
Torntonas, galima sakyti, tik vieną kartą pasielgė neapdairiai 
ir neapgalvotai - tai buvo jo elgesys tą savaitgalį, kai jis sutiko 
Elizabetą Kameron. 


- Labai negružu taip elgtis, - šypsodamasi pasakė jam 
Elizabeta po vakarienės, nuimdama lėkštes, - privertėte mane 
rytą ruošti pusryčius, kai pats puikiausiai mokate gaminti valgį. 

- Negali būti, - švelniai atsakė Janas, pildamas brendį į dvi 
stiklines ir eidamas su jomis prie židinio, priešais kurį stovėjo 
dvi kėdės. - Aš moku tik paruošti žuvį, štai taip, kaip mes ją 
dabar valgėme. - Jis padavė stiklinę Dunkanui, po to atsisėdo 
ir pakėlęs ant stalo greta jo gulinčios dėžutės dangtelį, išsiėmė 
vieną ploną cigarą; tuos cigarus jam specialiai gamindavo Lon- 
done. Žvilgtelėjęs į Elizabetą, iš įpratimo paklausė: - Jūs nepri- 
eštaraujate? 

Elizabeta pasižiūrėjo į cigarą, nusišypsojo ir norėjo papur- 
tyti galvą, bet susilaikė, nes prieš jos akis nelauktai iškilo vaiz- 
das, kai prieš beveik dvejus metus jis stovėjo sode. Tada Janas 
ketino užsidegti vieną iš tų cigarų, kai pamatė ją, ten stovinčią 
ir stebinčią jį. Elizabeta tai prisiminė taip aiškiai, kad matė 
auksinę liepsną, apšviečiančią jo nulietus veido bruožus, kai 
Janas, užsidegdamas cigarą, ugnį pridengė delnais. Šypsena 
Elizabetos veide suvirpėjo nuo to skvarbaus prisiminimo ir ji 

žvilgsnį nukreipė nuo cigaro į Jano veidą svarstydama, ar jis irgi 
prisimena. Jano akyse buvo mandagus klausimas, jis pažvelgė 
į neuždegtą cigarą, po to į jos veidą. Janas neprisiminė, ji matė, 
kad jis neprisiminė. 

- Ne, visai neprieštarauju, - atsakė Elizabeta, šypsena pa- 
slėpusi nusivylimą. 

Šį pasikeitimą žvilgsniais stebėjęs dvasininkas pastebėjo 
per daug linksmą Elizabetos šypseną ir laikė šį incidentą tokiu 
pat nepaaiškinamu, kaip ir Jano elgesį su jauna ledi per vaka- 
rienę. Jis pakėlė prie lūpų brendį, slapta stebėdamas merginą, 
po to pasižiūrėjo į cigarą užsidegantį giminaitį. 

Jano elgesys nustebino Dunkaną, nes buvo nepaprastai 
keistas. Paprastai moterys laikė Torntoną nuostabiai patrauk- 
liu ir jis, būdamas dvasininkas, labai gerai žinojo, jog šis, mora- 
lės sumetimais, niekada neatsisakydavo to, ką jam atvirai ir 
nesigėdydamos siūlydavo. Tačiau anksčiau jis su moterimis, 
kurios puldavo įjo glėbį, visada elgdavosi su pašaipiu kantrumu 
ir nedideliu nuolaidumu. Jo garbei reikia pasakyti, kad Janas, 
netekęs susidomėjimo ta moterimi, tebebendravo su nepasi- 
keitusiu paslaugumu ir mandagumu, nesvarbu, ar ji būtų kaimo 
mergina, ar grafaitė. 

Visa tai žinodamas, Dunkanas pagrįstai stebėjosi ar netgi 
kažką įtarė, kadangi prieš dvi valandas Janas buvo savo glėbyje 
taip suspaudęs Elizabetą Kameron, tarsi niekada neketintų jos 
paleisti, o dabar įją nekreipė jokio dėmesio, Tiesa, nebuvo prie 
ko prikibti dėl to, kaip jis elgėsi, bet kad ją ignoravo, tai buvo 
aišku. 

Dvasininkas tebestebėjo Elizabetą beveik laukdamas, kad 
tas slapta pažvelgs į Elizabetą, bet giminaitis pasiėmė knygą ir 
skaitė ją, tarsi būtų visai išmetęs mergaitę iš galvos. Paieškojęs 
temos pokalbiui, Dunkanas tarė Janui: - 

- Kiek aš suprantu, šiais metais tau reikalai sekėsi gerai? 

Pakėlęs galvą, Janas atsakė šiek tiek šypsodamasis: 

- Ne taip gerai, kaip tikėjausi, bet pakankamai neblogai. 

- Ar tavo lošimai ne visai atsipirko? 

- Ne visi. 5 

Elizabeta akimirką nustėro, po to paėmė lėkštę ir ėmė ją 
šluostyti; ji negalėjo neatkreipti dėmesio į tai, ką išgirdo. Prieš 
dvejus metus Janas jai sakė: jeigu jam seksis reikalai, tai galės 
ją viskuo aprūpinti. Akivaizdu, jog taip neįvyko, tuo ir galima 
paaiškinti tai, kad jis gyvena čia. Elizabetos širdį užplūdo užuo- 
jauta, ji pamanė, jog jo didieji planai pasirodė bergždi. Beje, 
Janas gyvena ne taip blogai, kaip jam atrodo, nusprendė Eliza- 
beta, galvodama apie pirmykštį supančių kalvų grožį ir jaukų 
namą su dideliais langais, pro kuriuos matyti lyguma. 

Šio namo net su dideliu vargu nebuvo galima palyginti su 
Heivenherstu, tačiau jis turėjo pirmykščio didingumo. Be to, 
nereikėjo daug lėšų namui ir tarnams išlaikyti, kaip Heiven- 
herste, o tai buvo didelis pranašumas. Elizabeta nevaldė Hei- 
venhersto, ne, tai jis valdė ją. Tuo atžvilgiu šis gražus nedidelis 
namas su neįprastu šiaudiniu stogu ir keliais erdviais kamba- 
riais buvo puikus. Jis teikė pastogę ir šilumą nereikalaudamas, 
kad tas, kuris čia gyvena, gulėtų naktimis neužmigdamas ir 
galvodamas apie tai, kad kalkės byra nuo akmenų ir kiek reikės 
sumokėti už vienuolikos krosnių kaminų remontą. 

Aišku, kad Janas nesuprato, jog jam labai pasisekė, nes 
neleistų laiko džentelmenų klubuose ar kitose lošimų vietose, 
vildamasis išlošti turtų. Jam reikėtų pasilikti Čia, šitoje, atšiau- 
rioje, gražioje vietoje, kur jis jautėsi labai laisvai, kuri jam labai 
tiko... Elizabeta taip įniko į šiuos samprotavimus, kad nesuvo- 
kė, jog ji beveik nori čia gyventi. 

Viską iššluosčiusi ir sutvarkiusi, Elizabeta nusprendė lipti 
į viršų. Per vakarienę ji sužinojo, kad Janas seniai nesimatė su 
dėde, ir jautė, jog reikia juos palikti vienus pasikalbėti. 

Pakabinusi ant kabliuko rankšluostį, Elizabeta nusirišo 
improvizuotą prijuostę ir nuėjo vyrams pasakyti labos nakties. 
Dvasininkas nusišypsojo ir palinkėjo jai malonių sapnų. Janas 
pakėlė galvą ir atsainiai tarė: 

- Labos nakties. 

Elizabeta užlipo į viršų, o Dunkanas žiūrėjo į įnikusį į 
skaitymą giminaitį ir prisiminė Jano pamokas savo namuose, 
kai šis dar buvo berniukas. Dunkanas, kaip ir Jano tėvas, buvo 
labai protingas, baigęs universitetą. Būdamas trylikos metų, 
Janas jau buvo perskaitęs visus universiteto vadovėlius ir ieš- 
kojo atsakymo į naujus klausimus. Jano žinių troškimas buvo 
nepasotinamas, 0 gabumai tokie neeiliniai, kad abu - ir Dun- 
kanas, ir Jano tėvas - patyrė nemažai baimės. Bc plunksnos ir 
popieriaus, mintyse, Janas apskaičiuodavo sudėtingas matema- 
tines „sąlygines tikimybes" ir išspręsdavo lygtis, rasdamas atsa- 
kymą anksčiau, negu Dunkanas suspėdavo nustatyti sprendimo 
metodą. 

Be kitų dalykų, šie reti gabumai matematikai leido Janui 
lošiant sukaupti turtų; jis galėjo nepaprastai tiksliai apskaičiuo- 
ti šansus „už“ ir „prieš“ atskiroje kortų partijoje ir viename 
ruletės rato apsisukime - tai kadaise dvasininkas buvo paskel- 
bęs visai tuščiu Dievo duotų genialių gabumų eikvojimu. Iš 
kilmingų britų protėvių Janas buvo paveldėjęs orų išdidumą, iš 
ankstesnių škotų kartų - karštą temperamentą ir kalniečių 
atkaklumą, - tas derinys sukūrė įžymų žmogų, kuris pats viską 
sprendė ir niekam neleido jo išvesti iš pasirinkto kelio, kai 
sprendimas jau buvo priimtas. O kodėl jis turi leisti, mąstė 
dvasininkas su nemalonia pasmerktumo nuojauta, samprotau- 
damas apie tai, ką jam būtinai reikėjo aptarti su giminaičiu. 
Jano sprendimai dažniausiai buvo beveik neklaidingi ir kartu 
žmogiški, todėl Dunkanas jais pasitikėjo mieliau negu dar 
kieno nors nuomone. 

Tik vienas josprendimas, Dunkano nuomone, buvo ne be 
priekaištų; jis buvo susijęs su dėde anglu. Vien tik paminėjus 
hercogą Stanhopą, Janą apimdavo įniršis; nors Dunkanas šį 
seną klausimą norėjo apsvarstyti dar kartą, jis nesiryžo pradėti 
pokalbio šia keblia tema. Nors Janas buvo labai prisirišęs prie 
dvasininko ir jį gerbė, bet Dunkanas žinojo, kad giminaitis 

turėjo beveik bauginančią ypatybę - nusigręždavo nuo to, kas 
nueidavo per toli, arba nuo to, kas per daug stipriai jį įskaudin- 
davo. 

Tos dienos, kai devyniolikmetis Janas grįžo iš savo pirmos 
kelionės, prisiminimas privertė dvasininką susiraukti nuo nepa- 
miršto skausmo ir savo bejėgiškumo jausmo. Jano tėvai pasiėmė 
su savimi jo seserį ir, nekantraudami kuo greičiau su juo pasima- 
tyti, nuvažiavo į Hernlochą sutikti laivo ir padaryti sūnui siurprizą. 

Naktį, prieš dvi paras iki Jano garlaivio įplaukimo į uostą, 
mažas viešbutis, kuriame miegojo laiminga šeima, sudegė :iki 
pamatų ir jie visi trys žuvo. Pakeliui į namus Janas pravažiavo 
pro apdegusius griuvėsius, nežinodamas, kad ta vieta, pro kurią 
pravažiavo, buvo jo šeimos laidotuvių laužas. 

Janas atvažiavo namo, kur jo laukė Dunkanas, kad praneš- 
tų jam baisią naujieną. 

- O kur visi? - paklausė šypsodamasis Janas, numetęs ant 
grindų kelioninius drabužius. Jis greitai apėjo visą namą, apžiū- 
rėdamas tuščius kambarius. 

Janą pasitiko tik jo šuo, niufaundlendas, kuris lodamas 
įbėgo į kambarį ir sustojo prie Jano kojų. Šešėlis, - taip pava- 
dintas ne dėl tamsios spalvos, o dėl begalinio atsidavimo šeimi- 
ninkui, kurį jis dievino nuo to laiko, kai dar buvo šunytis, - 
neapsakomai džiaugėsi šeimininko sugrįžimu. 

- Aš irgi tavęs pasiilgau, mergyte, - ištarė Janas, pritūpda- 
mas ir glostydamas žvilgančią juodą kalės vilną. - Aš tau atve- 
žiau dovanų. 

Ji iš karto nustojo sukiotis prie jo kojų, palenkė galvą į 
šoną, klausydamasi šeimininko, ir neatitraukė protingų akių 
nuo jo veido. Tarp jų visada taip buvo - tas keistas, beveik 
antgamtiškas tarpusavio supratimas tarp Žmogaus ir protingo, 
jį dievinančio šuns. 

- Janai, - liūdnai pasakė dvasininkas. 

Tarsi išgirdus skausmą tame vieninteliame žodyje, Jano 
ranka apmirė. Jis lėtai išsitiesė ir atsigręžė į dvasininką, šuo 

atsisėdo šalia, žiūrėdamas į Dunkaną su tokiu pat netikėtu 
susijaudinimu, kuris buvo matyti ir šeimininko veide. 

Dėdė kuo atsargiau pranešė giminaičiui apie jo šeimos 
žūtį; nors Dunkanas gerai mokėjo paguosti žmones, netekusius 
savo artimųjų, jis niekada nebuvo matęs tokio giliai paslėpto, 
tvirtai tramdomo sielvarto, kurį išreiškė Janas, ir dvasininkas 
buvo visiškai pasimetęs, nežinojo, kaip jam elgtis. Janas nerau- 
dojo ir nesiautėjo; visas jo veidas ir kūnas sustingo, sulaikyda- 
mas nepakeliamą kančią, atstumdamas ją, nes vaikinas jautė, 
kad ji gali pražudyti jį. Tą vakarą, kai Dunkanas išvažiavo, 
Torntonas stovėjo prie lango žiūrėdamas į tamsą, o šuo buvo 
šalia jo. 

- Pasiimk jį su savimi į kaimą ir kam nors atiduok, - pasakė 
jis Dunkanui; sprendimas buvo galutinis, nesvarstytinas. 

Nesupratęs Dunkanas sustojo, net rankos nenuėmė nuo 
durų rankenos. 

- Ką paimti su savimi? 

- Šunį. 

- Bet tu sakei, jog ketini čia pasilikti mažiausiai pusę metų, 
kad sutvarkytum visus reikalus. 

- Paimk jį su savimi, - atkirto Janas. Tą minutę Dunkanas 
suvokė giminaičio žodžius ir nusigando. 

- Janai, dėl Dievo meilės, šuo myli tave. Be to, tu būsi ne 
vienas. 

- Atiduok jį Makmertonams į Kalgoriną, - atžariai pasakė 
Janas. | 

Ir Dunkanas nenoromis paėmė nenorintį išeiti šunį. Tik 
virvė, aprišta aplinkui niufaundlendo kaklą, privertė jį nueiti 
nuo šeimininko. 

Kitą savaitę drąsus Šešėlis rado kelią per visą grafystę ir 
pasirodė prie namo. Dunkanas buvo ten ir pajuto, kaip jam iš 
susijaudinimo užspaudė gerklę, kai Janas ryžtingai atsisakė 
pastebėti šuns buvimą, tuo jį apstulbindamas. Kitą dieną Janas 
su dėde vėl nugabeno šunį į Kalgoriną. Po to, kai Janas papie- 

tavo su šeima, Šešėlis laukė jo priešais namą, kol jis užsėdo ant 
arklio, o kai šuo ketino sekti paskui jį, šeimininkas atsigręžė ir 
rūsčiai įsakė pasilikti. 

Šešėlis pasiliko, nes visada klausė šeimininko įsakymų. 

Dunkanas pabuvo dar kelias valandas. Kai jis išvažiavo, 
Šešėlis dar vis tupėjo kieme, jo akys neatsitraukė nuo kelio 
posūkio, galva laukdama nusviro į šalį, tarsi šuo negalėtų pati- 
kėti, kad Janas iš tikrųjų norėjo jį ten palikti. 

Tačiau Torntonas niekada nebegrįžo jo pasiimti. Dunka- 
nas pirmą kartą suprato: Jano protas buvo toks stiprus, kad 
panorėjęs jis galėjo nuslopinti visus jausmus. Su šalta logika 
Janas nusprendė negrįžtamai nutolti nuo viso to, kas galėjo jam 
priminti netektį ir priversti vėl sielotis. Tėvų ir sesers portretai 
bei jiems priklausę daiktai buvo tvarkingai sukrauti į skrynias, 
liko tik namas. Ir prisiminimai. 

Netrukus po jų mirties, praėjus trims dienoms po gaisro, 
atėjo Jano senelio hercogo Stanhopo laiškas. Praėjus dviem 
dešimtmečiams po to, kai jis išsižadėjo sūnaus dėl to, kad šis 
vedė Jano motiną, hercogas jam parašė, prašydamas susitaikyti. 
Janas perskaitė laišką ir išmetė. Kai jam padarydavo ką nors 
bloga, Janas būdavo nepalenkiamas ir negailestingas, kaip uo- 
linės kalvos ir atšiaurios pelkės, kurios suformavo jo charakterį. 

Dunkanas taip pat nežinojo labiau užsispyrusio žmogaus 
negu Janas. Kai giminaitis dar buvo berniukas, ramaus pasiti- 
kėjimo savimi, puikaus proto ir užsispyrimo derinys vertė susi- 
mąstyti tėvus. Kartą juokaujamai kalbėdamas apie savo gabų 
sūnų, tėvas pasakė: „Janas leidžia mums jį auklėti dėl to, kad 
myli mus, o ne dėl to, kad laiko mus protingesniais. Jis jau Žino, 
kad mes nesame protingesni, bet nenori skaudinti mūsų jaus- 
mų, tai pripažindamas". 

Atsižvelgdamas į Torntono sugebėjimą šaltai nutraukti 
santykius su bet kuo, kas jam padarė blogo, Dunkanas nepuo- 
selėjo ypatingų vilčių, kad jam pavyks sušvelninti Jano santy- 
kius su seneliu dabar, kai jis nebegalėjo apeliuoti nei į 

giminaičio protą, nei į jo jausmus, dabar, kai hercogą Stanhopą 
Janas vertino kur kas mažiau negu niufaundlendą. 

Paskendęs savo mintyse, Dunkanas niūriai žiūrėjo į ugnį, 
o priešais jį sėdintis Janas padėjo į šalį popierius ir stebėjo dėdę 
tylus ir susimąstęs. Pagaliau jis tarė: 

- Kadangi mano marmalas buvo ne blogesnis negu įprasta, 
aš manau, kad yra kita tavo niūrumo priežastis? 

Dunkanas linktelėjo ir, dar vis neatsikratęs negeros nuo- 
jautos, atsistojo, priėjo prie židinio, mintyse ruošdamas argu- 
mentus, kuriais pradės pokalbį. 

- Janai, man parašė tavo senelis, - pradėjo dvasininkas 
žiūrėdamas, kaip dingsta gera Jano šypsena ir veidas virsta 
akmenine skulptūra. - Jis paprašė manęs kreiptis jo vardu ir 
įkalbėti tave vėl pagalvoti apie susitikimą su juo. 

- Tu veltui leidi laiką, - šaltai tarė Janas. 

- Bet jis - tavo šeima, - vėl pabandė Dunkanas. 

- Visa mano šeima sėdi šitame kambaryje, - atkirto Janas. 
- Aš nepripažįstu kitos. 

- Tu - jo vienintelis įpėdinis, - atkakliai spyriojosi Dunka- 
nas. 

- Tai - jo problema, o ne mano. 

- Jis merdi, Janai. 

- Aš tuo netikiu. 

- O ašjuo tikiu. Dar daugiau, jeigu būtų gyva tavo motina, 
ji būtų paprašiusi susitaikyti su juo. Ji visą gyvenimą kankinosi, 
kad jis išsižadėjo tavo tėvo dėl vedybų su ja. Man nereikia tau 
priminti, kad tavo motina buvo mano vienintelė sesuo. Aš 
mylėjau ją ir jeigu aš galiu atleisti žmogui už tą blogį, kurį jis 
padarė jai savo poelgiais, tai nesuprantu, kodėl tu negali. 

- Atleidimas - tavo profesija, - su kandžiu sarkazmu atsakė 
Janas. - Bet ne mano. Aš tikiu: akis už akį. 

- Aš sakau tau, kad jis merdi. 

- O aš sakau tau, - Janas žodžius tarė nepaprastai pabrėž- 
damas, - man nusispjauti! 

- Jeigu tu nemanai, kad reikia priimti titulą sau, tai padaryk 
dėl savo tėvo. Titulas jam priklausė teisėtai taip, kaip jį gaus ir 
būsimas tavo sūnus. Tai paskutinė proga nusileisti, Janai. Tavo 
senelis man davė dvi savaites, kad paveikčiau tave, po to jis 
paskelbs kitą įpėdinį. Tu čia atvažiavai dviem savaitėmis vėliau. 
Galbūt jau per vėlu... 

- Per vėlu buvo ir prieš vienuolika metų, - atsakė Janas 
labai šaltai, po to dvasininkui matant giminaičio veidas staiga 
ir nepaprastai pasikeitė. Jo žandikauliai nebebuvo sukąsti, 
Janas ėmė krauti popierius į dėžę. Baigęs darbą, jis pažvelgė į 
Dunkaną ir tyliai, pašaipiai tarė: - Tavo stiklinė tuščia, vikare. 
Dar nori? 

Dunkanas atsiduso ir papurtė galvą. Viskas baigėsi taip, 
kaip jis spėjo ir nuogąstavo: Janas mintyse užtrenkė duris 
seneliui ir niekas niekada nepakeis jo sprendimo. Iš patyrimo 
Dunkanas žinojo: kai Janas pasidaro ramus ir meilus kaip 
dabar, jis - visiškai nebepasiekiamas. Kadangi vakaras su gimi- 
naičiu jau buvo sugadintas, Dunkanas nusprendė, jog nieko 
nebepraras, jeigu kreipsis kitu delikačiu reikalu, kuris jam kėlė 
nerimą. 

- Janai, apie Elizabetą Kameron. Jos ducnja man kai ką 
papasakojo... 

Giminaičio veide vėl pasirodė ta pati gąsdinamai maloni ir 
kartu šalta šypsena. 

- Aš išgelbėsiu tave nuo pokalbio tęsinio, Dunkanai. Jau 
baigta. 

- Kas? Pokalbis ar... 

- Viskas. 

- Man taip neatrodė! - šiurkščiai tarė, prakeikto Jano 
ramumo išvestas iš pusiausvyros, Dunkanas. - Scena, kurią aš 
mačiau... 

- Tu pamatei pabaigą. 

Janas pasakė taip tvirtai ir ryžtingai, taip ramiai ir pašaipiai, 
kaip ir kalbėdamas apie savo senelį. Atrodė, kad Janas mintyse 

išsprendė visas problemas taip, kad jos jį visiškai patenkintų, ir 
padėjo jas į tokią vietą, kur niekas niekada negalėtų patckti. 
Pagal pastarąją giminaičio reakciją į klausimą apie Elizabetą 
Kameron ji dabar priklausė tai pačiai kategorijai žmonių, kaip 
ir hercogas Stanhopas. Susikrimtęs Dunkanas pagriebė greta 
Jano alkūnės ant stalo stovintį brendžio butelį ir šiek tiek 
kliūktelėjo į savo stiklinę. 

- Yra vienas dalykas, apie kurį aš tau niekada nekalbėjau, 
- pasakė jis piktai. 

- Kas? - paklausė Janas. 

- Aš nekenčiu, kai tu pasidarai labai meilus ir pašaipus. Aš 
veikiau norėčiau tave matyti piktą. Tada aš bent žinau, kad 
turiu vilties, jog tu mane išgirsi suprasi. 

Begaliniam Dunkano nepasitenkinimui, Janas tik pasiėmė 
knygą ir vėl ėmė skaityti. 

PENKIOLIKTAS SKYRIUS 

- Janai, ar nenueitum į sandėlį pasižiūrėti, kodėl ten užtru- 
ko Elizabeta, - paprašė dvasininkas, vikriai versdamas keptu- 
vėje bekono gabalą. - Aš prieš penkiolika minučių ją pasiunčiau 
kiaušinių. 

Janas numetė glėbį malkų prie židinio, krestelėjo rankas ir 
nuėjo ieškoti savo viešnios. Nuo to, ką pamatė ir išgirdo priėjęs 
prie sandėlio durų, jis nustėro vietoje. Įrėmusi rankas į šonus, 
Elizabeta piktai žiūrėjo į tupinčias ant laktos vištas, kurios 
įnirtingai lapsėjo sparnais ir kudakavo. 

- Aš nekalta! - sušuko ji. - Aš net nemėgstu kiaušinių. Iš 
tikrųjų aš net mėgstu viščiukų kvapą. - Taip maldaujamai ir 
atsiprašomai kalbėdama, ji ant pirštų galų kaltai pajudėjo į 
priekį. - Na, jeigu jūs man leisite paimti tik keturis, aš nesuval- 
gysiu nė vieno. Klausyk, - pridūrė Elizabeta, tiesdama ranką 
prie sparnais lapsinčios vištos, - aš tave sutrukdysiu tik vienai 
minutėlei. Aš tik įkišiu ranką čia... oi! - sušuko ji, kai višta piktai 
kirto snapu į riešą. 

Elizabeta ištraukė ranką ir sumišusi staigiai atsigręžė nuo 
pašaipaus Jano balso: 

- Ar žinote, kad jums nereikia jos leidimo, - tarė jis prieida- 
mas. - Tiesiog parodykite, kas čia šeimininkas, prieikite štai taip... 

Janas be jokio vargo ištraukė du kiaušinius iš po vištos, kuri 
net ir nebandė jam knebtelėti snapu; po to jis taip pasielgė dar 
su dviem vištomis. 

- Argi jūs anksčiau nesate buvusi vištidėje, - paklausė 
Janas, objektyviai teisingai pastebėjęs, kad Elizabeta Kameron 
sutaršytais plaukais ir iš pykčio degančiu veidu atrodė žavingai. 

- Ne, - trumpai atsakė ji. - Nebuvau. Viščiukai smirdi. 

Jis nusijuokė. 

- Štai kur esmė. Jie jaučia, kaip į juos žiūrite, o ar žinote, 
kad gyvuliai jaučia. 

Elizabeta permetė jį greitu smalsiu žvilgsniu ir ją nustebino 
nepaaiškinamas, keliantis nerimą pasikeitimo pojūtis. Janas 
šypsojosi jai, net juokavo, bet jo akyse buvo tuštuma. Per tą 
laiką, kai jie buvo drauge, Elizabeta šitose auksinėse akysc 
matė aistrą, pyktį ir net šaltį, bet dabar nematė nieko. 

Elizabeta nebebuvo įsitikinusi, kad norėjo, jog jis reikštų 
jai kokius nors jausmus, bet buvo visiškai tikra, kad nenori, jog 
į ją žiūrėtų kaip į malonią nepažįstamąją. 

- Ačiū Dievui! - tarė dvasininkas, kai jie įėjo į namą, - Jeigu 
jūs nenorite prigruzdusio bekono, tai geriau sėskitės prie stalo, 
kol aš paruošiu kiaušinius. 

- Aš su Elizabeta labiau mėgstame prigruzdusį bekoną, - 
pajuokavo Janas. 

Mergina atsakė šypsena į jo šypsenėlę, bet jos nerimas didėjo. 

- Ar jūs kartais nelošiate kortomis, - baigiantis pusryčiams 
paklausė dvasininkas. 

- Aš moku lošti kelis kortų lošimus, - atsakė ji. 

- Tokiu atveju, kai grįš mis Trokmorton-Džons ir Džeikas, 
galbūt mes kurį vakarą sulošime visto partiją, Janai, - pridūrė 
jis, - tu prisidėsi prie mūsų? 

Ant krosnies pilstęs kavą Torntonas atsigręžė ir juokauja- 
mai šypsodamasis atsakė: | 

- Jokiu būdu. - Nukreipęs žvilgsnį į Elizabetą, paaiškino: - 
Dunkanas sukčiauja. 

Absurdiška mintis, kad dvasininkas, lošdamas kortomis, 
sukčiauja, sukėlė maloniai skambantį Elizabetos juoką. 

- Aš įsitikinusi, kad jis nieko panašaus nedaro. 

- Janas visiškai teisus, mano brangioji, - prisipažino susigė- 
dęs ir šypsodamasis dvasininkas. - Tačiau aš niekada nesukčiau- 
ju, kai lošiu su kuo nors. Aš sukčiauju, kai lošiu vienas, - žinote, 
kaip Napoleonas Šventosios Elenos saloje. 

- Štai kaip, - tarė Elizabeta juokdamasi, žvilgtelėjusi į pro 
ją su puoduku praeinantį Janą. - Aš irgi! 

- Bet ar jūs lošiate vistą? 

Elizabeta linktelėjo. 

- Aronas išmokė mane lošti, kai aš turėjau dvylika metų, 
bet jis iki šiol mane aplošinėja. 

- Aronas? - paklausė jai šypsodamasis dvasininkas. 

- Mūsų vežikas, - paaiškino Elizabeta, kaip irvisada džiaug- 
damasi proga pakalbėti apie savo Heivenhersto „šeimą“. - 
Tačiau aš geriau žaidžiau šachmatais, kuriais išmokė Žaisti 
Bentners. 

- O kas jis? 

- Mūsų vyresnysis liokajus. 

- Aišku, - pasakė dvasininkas ir kažkas vertė jį atkakliai dar 
daugiau klausinėti. - Galbūt žaidžiate domino? 

- Tai misis Bodli mėgstamiausias žaidimas, - šypsodamasi 
pasakojo Elizabeta. - Mūsų ekonomė. Mes dažnai žaisdavome, 
bet ji šį žaidimą žaisdavo labai rimtai, turėjo savo strategiją. 
Tačiau man nekelia entuziazmo plokšti dramblio kaulo gaba- 
liukai su taškeliais. Žinote, šachmatų figūros kur kas įdomes- 
nės. Jos reikalauja rimto žaidimo. 

Pagaliau ir Janas įsiterpė į pokalbį. Pašaipiai pažvelgęs į 
dėdę, jis paaiškino: 

- Ledi Kameron - labai turtinga jauna ledi, Dunkanai, jeigu 
tu dar tuo nejsitikinai. 

Jo tonas davė suprasti, kad ji iš tikrųjų yra pertekęs 
malonumų, išdykęs vaikas, kurio bet kokį norą tenkina tarnų 
armija. 

Elizabeta susigūžė nebūdama tikra, ar įžeidimas, kurį pa- 
juto, buvo tyčinis, ar netgi atviras, bet dvasininkas įdėmiai 
žiūrėjo į giminaitį, tarsi nepritardamas jeigu ne turiniui, tai bent 
tos pastabos tonui. 

Janas jam atsakė abejingu žvilgsniu, bet net pats buvo 
nustebęs dėl savo išsišokimo ir nuoširdžiai apgailestavo. Išva- 
karėse buvo nusprendęs nebereikšti jokių jausmų Elizabetai ir 
tą sprendimą laikė galutiniu. Todėl jis turėjo būti visiškai abe- 
jingas, kad ji yra išlepinta tuščia aristokratė, bet vis dėlto tyčia 
įgėlė Elizabetai, nors mergina ir nieko ypatingo nepadarė. Dar 
daugiau, sėdėdama priešais jį prie stalo, ji atrodė beveik papik- 
tinamai žavinga, plaukus susirišusi užpakalyje šviesiai geltonu 
savo suknelės spalvos kaspinu. Janas taip pyko ant savęs, kad 
net pametė pokalbio giją. 

- O kokius žaidimus jūs žaidėte su broliais ir seserimis? - 
klausinėjo Dunkanas. 

- Aš turiu tik vieną brolį, jis didžiąją laiko dalį praleido 
mokykloje arba Londone. 

- Tačiau aš manau, kad buvo kaimynų vaikų, - draugiškai 
spėjo dvasininkas. 

Ji tebegerdama arbatą papurtė galvą. 

- Ten tikkeli namai, ir nėviename jų nebuvo mano amžiaus 
vaikų. Matote, Heivenhersto žcmės niekada nebuvo kaip rei- 
kiant drėkinamos. Mano tėvas manė, kad tam neverta eikvoti 
pinigų, todėl dauguma mūsų nuomininkų išvažinėjo į derlinges- 
nes žemes. 

- Tai kas sudarė jūsų draugiją? 

- Daugiausia tarnai, - atsakė Elizabeta. - Tačiau mes pui- 
kiausiai leidome laiką. 

- O dabar? - paklausė dvasininkas. - Kaip jūs ten linksmi- 
natės? 

Dunkanas ją klausinėjo taip smulkiai ir sumaniai, kad 
Elizabeta atsakinėjo nerinkdama žodžių ir negalvodama, ko- 
kias išvadas jis vėliau gali padaryti. 

- Didžiąją laiko dalį aš skiriu rūpinimuisi dvaru. 

- Jūs tai sakote, tarsi teiktų malonumų, - pasakė jis šypso- 
damasis. 

- Taip, - atsakė Elizabeta. - Labai didelį. Ar norite sužinoti, 
- patikliai paklausė ji, - kas man teikia didžiausią malonumą? 

- Negaliu įsivaizduoti. 

- Derėtis perkant maistą ir kitas atsargas. Nuostabiausia, 
kad Bentneris, mūsų -vyresnysis liokajus, sako, jog aš čia - 
genijus. 

- Derėtis? - pakartojo sumišęs dvasininkas. 

- Aš manau, kad tai reiškia: būti protaujančiu ir padėti 
kitam suprasti savo argumentus, - nuoširdžiai prisipažino ji, 
susižavėjusi šia tema. - Pavyzdžiui, kaimo kepėjas turi iškepti 
vieną pyragą, tam jis, sakykime, sugaiš valandą. Iš tos valandos 
jis pusę laiko sugaiš produktams įsigyti, atseikėti, po to paruoš- 
ti. 

Dvasininkas susimąstęs pritariamai linktelėjo. 

- Jeigu jam reikėtų iškepti dvylika pyragų, tai jis nesugaištų 
dvylika kartų daugiau laiko, ar ne, nes produktus įsigytų, atsei- 
kėtų ir paruoštų tik vieną kartą. 

- Taip, žinoma, jis nesugaištų tiek daug laiko. 

- Štai ir aš taip manau! - nudžiugo Elizabeta. - Kodėl aš už 
dvylika pyragų turiu mokėti dvylika kartų brangiau, jeigu jiems 
iškepti nereikėjo dvylika kartų daugiau laiko? Vadinasi, jeigu 
ko nors gaminama daug, tai iš karto daug perkama ir produktų, 
todėl vienas gaminys kainuoja pigiau. Bent jau reikia mokėti 
pigiau, - baigė ji, - jeigu kitas žmogus yra protaujantis. 

- Nuostabu, - sąžiningai prisipažino dvasininkas, - aš nie- 
kada dėl to nesusimąsčiau. 

- Gaila, kad kaimo kepėjas irgi, - šyptelėjo ji. - Nors aš vis 
dėlto manau, kad jis pradeda suprasti, nes nebesislapsto už 
miltų maišų, kai aš ateinu. - Elizabeta pavėluotai suprato, kokie 
demaskuojantys gali pasirodyti jos samprotavimai dvasininkui, 
tokiam įžvalgiam žmogui, ir skubiai pridūrė: - Svarbiausia, 
žinoma, ne pinigai. Visiškai ne. Svarbiausia - principas, supran- 
tate? 

- Žinoma, - ramiai atsakė Dunkanas. - Jūsų namas tikriau- 
siai nuostabioje vietoje. Jūs šypsotės, kai apie jį kalbate. 

- Taip, - atsakė Elizabeta ir jos meili šypsena buvo skirta ir 
dvasininkui, ir Janui. - Tai nuostabi vieta: kur pažvelgsi, ten 
pamatysi ką nors gražaus. Ten yra ir kalvų, ir puikus parkas, ir 
vešlių sodų, - aiškino ji, kai Janas paėmė savo lėkštę ir atsistojo. 

- Ar didelis jūsų namas? - maloniai paklausė dvasininkas. 

- Jame yra keturiasdešimt vienas kambarys, - pradėjo pa- 
sakoti ji. 

- Ir galiu lažytis, kad visi jie, - meilikaujamai įsiterpė Janas, 
dėdamas lėkštę ir puoduką šalia dubenėlio indams plauti, - 
iškloti kailiais ir išpuošti delno didumo brangakmeniais. - Jis 
nutilo, žiūrėdamas į savo atvaizdą lange. 

- Žinoma, - atsakė Elizabeta dirbtinai linksmai žvelgdama 
į Jano nugarą, nenorėdama pasiduoti jo niekuo neišprovokuo- 
tam puolimui. - Ten yra Rubenso ir Geinsboro paveikslų, 
Adamso darbo židinių. Kilimai atvežti iš Persijos. - Anksčiau 
taip ir buvo, tarėji sau atsiliepdama į sąžinės graužimą dėl melo, 
tol, kol jai pernai prireikė viską parduoti, kad sumokėti kredi- 
toriams. 

Jos visiškam apstulbimui, užuot puolęs ją ir toliau, Janas 
Torntonas atsisuko ir pasižiūrėjo į jos piktas akis. 

- Prašom atleisti, Elizabeta, - niūriai tarė jis. - Mano pasta- 
bos buvo ne vietoje. - Po tokio stulbinančio pareiškimo jis išėjo 
pasakęs, kad visą dieną ketinąs medžioti. 

Elizabeta atitraukė nustebusias akis nuo jo tolstančios 
nugaros, bet dvasininkas ilgai žiūrėjo jo įkandin, po to atsigręžė 

ir pasižiūrėjo į Elizabetą. Jo veide lėtokai radosi keista mąsli 
šypsena ir nušvito rudos akys, įdėmiai tebežiūrinčios į merginą. 

- Kas nors atsitiko? - paklausė ji. 

Dvasininkas dar plačiau nusišypsojo ir susimąstęs tebežiū- 
rėdamas į Elizabetą atsilošė į kėdės atkaltę. 

- Tikriausiai atsitiko, - aiškiai patenkintas atsakė Dunka- 
nas. - Pirmiausia aš labai patenkintas. 

Elizabeta pamanė, ar tik jų šeimoje nebuvo šiek tiek 
kvanktelėjusių ir, tik būdama gerai išauklėta, susilaikė to ne- 
pasakiusi. Ji atsistojo ir pradėjo tvarkyti indus. 

Kai indai buvo išplauti ir sutvarkyti, Elizabeta, nekreip- 
dama dėmesio į dvasininko prieštaravimą, ėmė tvarkyti pir- 
mąjį namo aukštą ir šluostyti baldus. Ji nutraukė darbą tik 
pietums su dvasininku ir po vidurdienio baigė ruošos darbus. 
Jai labai pakilo nuotaika iš didžiulio pasitenkinimo, kurį 
patyrė stovėdama namo viduryje ir žavėdamasi savo pastan- 
gų vaisiais. 

- Jūs padarėte stebuklą, - pasakė jai Dunkanas. - Tačiau 
dabar, kai viską baigėte, aš reikalauju, kad jūs pasigėrėtumėte 
šios nuostabios dienos likučiais. 

Elizabeta su malonumu išsimaudytų karštoje vonioje, bet 
šiomis sąlygomis tai buvo neįmanoma, todėl ji priėmė dvasinin- 
ko siūlymą ir, neturėdama kitos išeities, taip ir padarė. Dangus 
buvo šviesiai mėlynas, oras švelnus, aromatingas ir Elizabetą 
traukte traukė žemai tekantis upelis. Kai tik Janas grįš namo, 
ji nusileis žemyn ir išsimaudys upelyje - pirmą kartą maudysis 
neužsidariusi savo miegamajame. Tačiau dabar reikia palaukti, 
nes Janas gali ją užklupti besimaudančią. 

Ji vaikštinėjo po kiemą, gėrėjosi gamtos vaizdais, bet be 
Jano diena atrodė keistai tuščia. Kai jis būdavo kažkur šalia, 
oras, atrodė vibruodavo nuo jo buvimo, o jos jausmai keitėsi 
pašėlusiai greitai. Šiandien rytą tvarkydama namą, - tai ji nu- 
sprendė padaryti iš nuobodumo ir dėkingumo, - Elizabeta 
jautė, kad tai juos artina. 

Stovėdama ant skardžio krašto, žiūrėdama į tolį, rankomis 
apkabinusi savo pečius, ji matė priešais save rūstų, gražų Jano 
veidą ir gintarines akis, prisiminė skardaus balso meilumą ir 
vakarykščias glamones. Elizabeta susimąstė: kas būtų, jeigu ji 
ištekėčtų ir turėtų jaukų namą, apsuptą tokio užgniaužiančio 
kvapą grožio. Įdomu, kokią žmoną čia parves Janas, ir Elizabe- 
ta įsivaizdavo juos, kartu sėdinčius ant sofos prie Židinio, šne- 
kančius ir svajojančius. 

Elizabeta mintyse sudrebėjo. Ji mąstė kaip... kaip pamišusi 
moteris. Juk ji įsivaizdavo save, sėdinčią ant sofos šalia Jano. 
Nuvijusi šalin tas papiktinančias mintis, Elizabeta apsidairė ieš- 
kodama, kas galėtų padėti užimti jos laiką ir protą. Ji apsižvalgė 
aplinkui, pasižiūrėjo į viršum jos galvos šlamantį medį... ir pamatė 
ją, nedidelę trobą, beveik paslėptą tarp didžiulio medžio šakų. Jos 
akys sublizgėjo iš smalsumo, ji pasižiūrėjo aukštyn į trobelę, po to 
šūktelėjo iš namo išeinančiam dvasininkui. 

- Čia trobelė, - paaiškino Elizabeta, jeigu jis kartais nežino, 
kas ten aukštai. - Ką jūs manote, ar nebus blogai, jeigu aš 
pasižiūrėsiu? Aš manau, kad iš ten puikus vaizdas. 

Dvasininkas perėjo per kiemą ir sustojo, žiūrėdamas į 
išgverusius „laiptelius“: prie medžio prikaltas senas plokščias 
lenteles. 

- Galbūt pavojinga atsistoti ant tų lentų. 

- Nesirūpinkite, - žvaliai atsakė Elizabeta. - Albertas visada 
sakydavo, kad aš esu pusiau beždžionė. 

- O kas tas Albertas? 

- Vienas iš mūsų grumų, - paaiškino ji. - Jis ir du mūsų 
dailidės medyje man padarė trobelę mūsų namuose. 

Dvasininkas pasižiūrėjo į švytintį Elizabetos veidą ir nega- 
lėjo uždrausti jai patirti tokį mažą malonumą. 

- Aš manau, kad galima, jeigu pažadate būti labai atsargi. 

- Taip, aš pažadu. 

Jis žiūrėjo, kaip Elizabeta nusiavė batelius. Kelias minutes 
mergina vaikščiojo aplink medį, po to dingo už jo toje pusėje, 

kur nebuvo laiptelių. Dunkano nuostabai, jis pamatė, kaip 
šmėkštelėjo šviesiai geltoni sijonai, ir suprato, kad ji lipa į medį 
be senų laiptelių. Jis norėjo šūktelėti, įspėti ją, bet suprato, jog 
nėra jokio reikalo: nerūpestingo polėkio pagauta mergina jau 
pasiekė lajos vidurį ir artinosi prie trobelės. 

Elizabeta pasiekė įėjimą į trobelę ir įeidama palenkė galvą. 
Tačiau už durų lubos buvo gana aukštos ir buvo galima stovėti 
nepasilenkusiai; ji pamatė, kad Janas Torntonas jau jaunystėje 
tikriausiai buvo aukštas. Mergina su įdomumu apžiūrėjo seną 
stalą, kėdę ir didelę plokščią medinę dėžę; daugiau nieko tro- 
belėje nebuvo. Pakračiusi rankas, ji žiūrėjo pro langą šoninėje 
trobelės sienoje ir gėrėjosi puikiais lygumos ir kalvų, papuoštų 
ryškiais gudobelių, vyšnių ir katilėlių žiedais, vaizdais, po to 
atsigręžė apžiūrėti mažo kambario. Jos žvilgsnis nukrypo į 
baltai nudažytą dėžę. Mergina ištiesė ranką ir nuo viršaus 
nupurtė purvą bei dulkes. Ant dėžės viršaus buvo išpjaustyti 
žodžiai: „Privati Jano Torntono nuosavybė. Atidaryk savo pra- 
žūčiai. " Tarsi nujausdamas, kad raštiško perspėjimo nepakan- 
ka, berniukas buvo išpjaustęs bauginančią kaukolę ir 
sukryžiuotus kaulus po šiais žodžiais. 

Žiūrėdama į kaukolę, Elizabeta prisiminė savo trobelę 
medyje, kur ji su lėlėmis gerdavo arbatą. Elizabeta irgi turėjo 
savo „brangenybių skrynią", nors ant jos viršaus nebuvo reikalo 
piešti kaukolę su sukryžiuotais kaulais. Ji nusišypsojo, kai pa- 
mėgino prisiminti, kokias brangenybes slėpė toje didelėje skry- 
nioje su blizgančiais variniais vyriais ir spynomis... Vėrinį, kurį, 
prisiminė Elizabeta, padovanojo tėvas, kai jai sukako šešeri... 
ir miniatiūrinį porcelianinį arbatos servizą lėlėms, kurį tėvai 
padovanojo, kai jai buvo septyneri... ir kaspinus lėlėms. | 

Žvilgsnį vėl patraukė sena dėžė ant stalo, tuo tarpu protas 
matė įrodymą, kad galingas, nesutramdomas vyras, slėpęs bran- 
genybes ir galbūt fantazavęs, kaip ir ji. Prieš savo valią ir sąžinės 
balsą Elizabeta padėjo ranką ant užrakto. Dėžė tikriausiai 
tuščia, tarė ji sau, todėl iš tikrųjų ji nešnipinėja... 

Elizabeta pakėlė dėžės viršų, po to šypsodamasi ir nuste- 
busi pasižiūrėjo į jos vidų. Čia gulėjo ryškios žalios spalvos 
plunksna - papūgos, pamanė Elizabeta. Po ja matėsi trys pa- 
prasčiausi akmenys, kurie kažkodėl tikriausiai turėjo didelę 
reikšmę berniukui Janui, nes jie buvo kruopščiai nupoliruoti. 
Be akmenų, ten dar gulėjo didelė jūrų kriauklė lygiu rožiniu 
vidumi. Prisiminusi kriauklę, kurią vieną kartą jai buvo atvežę 
tėvai, Elizabeta pakėlė ją ir, pridėjusi prie ausies, klausėsi jūros 
ošimo, po to atsargiai padėjo ją į šalį ir paėmė pieštuku pieštus 
piešinius, paklotus ant dėžės dugno. Po jais dar buvo kažkas, 
panašus į albumą. Elizabeta paėmė jį ir atvertė viršelį. Ji išplėtė 
akis iš susižavėjimo, pamačiusi puikiai nupieštą gražios mergai- 
tės, vėjyje besiplaikstančiais plaukais jūros fone, portretą. Ji 
sėdėjo ant smėlio parietusi kojas, palenkusi galvą ir apžiūrinėjo 
didžiulę kriauklę, tokią pat, kaip ir kriauklė dėžėje. Kitas pie- 
šinys vaizdavo tą pačią mergaitę, žiūrinčią į dailininko pusę su 
šypsena, tarsi jie žinotų tą pačią įdomią paslaptį. Elizabetą 
nustebino gyvumas ir žavesys, kuriuos Janas sugebėjo perteikti 
pieštuku, ir detalės. Net medalionas ant mergaitės kaklo buvo 
kruopščiai nupieštas. 

Dar buvo piešinių, vaizduojančių ne tik tą mergaitę, bet ir 
vyrą bei moterį, kurie, Elizabetos manymu, buvo jo tėvai; be to, 
buvo ir laivų, kalnų, net šuns piešinių. Niufaundlendas, iš karto 
nustatė Elizabeta ir vėl pajuto, kad šypsosi šuniui. Šuns ausys 
buvo stačios, galva pasukta į šoną, akys blizgėjo - tarsi laukė 
preteksto bėgti pric savo šeimininko kojų. 

Elizabeta buvo taip sukrėsta jausmų subtilumo ir meno, 
kurie buvo matyti iš piešinių, kad nustėrusi nejudėjo, mėgino 
suvokti tą netikėtą Jano charakterio bruožą. Tik po kelių 
minučių ji atsitokėjo nuo savo minčių ir pasižiūrėjo į vienintelį 
dėžėje dar likusį daiktą - mažą odinį maišelį. Nors dvasininkas 
leido pažiūrėti viską, ko jos širdis geidžia, Elizabeta iš karto 
pajuto, kad lenda į asmeninį Jano gyvenimą, todėl neverta 
apsunkinti savo poelgio: atrišti maišelį. Tačiau noras kuo dau- 

giau sužinoti apie tą paslaptingą Žmogų, apvertusį aukštyn 
kojomis visą jos gyvenimą nuo to momento, kai pirmą kartą 
pamatė, buvo toks stiprus, jog Elizabeta neįstengė jo nepaten- 
kinti. Atrišusi odinio maišelio virvutę, mergina apvertė jį ir 
sunkus žiedas nukrito ant jos delno. Elizabeta žiūrėjo į jį, 
netikėdama savo akimis. Masyvaus auksinio žiedo vidyryje žė- 
rėjo ir tviskėjo keturkampis smaragdas, iš viršaus papuoštas 
sudėtingu auksiniu herbu su pavaizduotu liūtu, atsistojusiu ant 
užpakalinių kojų. Ji mažai žinojo apie brangakmenius, bct 
beveik neabejojo, kad tokio puikaus darbo žiedas yra tikras 
ir labai brangus. Apžiūrinėdama herbą, bandė jį atpažinti iš 
paveikslėlių, kuriuos buvo reikalaujama įsiminti prieš pasi- 
rodymą aukštuomenėje, nors Elizabeta ir kai ką prisiminė, 
bet nepajėgė tikrai nustatyti. Nusprendusi, kad herbas netik- 
ras, O greičiausiai tiesiog papuošimas, Elizabeta įdėjo žiedą 
į maišelį, stipriai užveržė virvutę ir nusprendė: tikriausiai 
Janas, būdamas jaunas, jo nevertino brangiau už tris akmenis 
ir kriauklę, bet ji nusimanė geriau ir buvo įsitikinusi, kad 
dabar, pamatęs žiedą, jis irgi supras jo vertę ir tai, jog reikia 
saugoti patikimoje vietoje. Mintyse pasiraukiusi, Elizabeta 
įsivaizdavo Jano pyktį, kai sužinos, jog ji kapstėsi jo daiktuo- 
se, bet tebūnie taip, - ji vis dėlto privalo atkreipti Jano dėmesį 
į žiedą. „Paimsiu ir albumą“, - nusprendė Elizabeta. Tie 
piešiniai taip gražiai nupiešti, kad verti būti įrėminti, o ne 
palikti čia, kur galiausiai Žus. 

Uždariusi dėžę, Elizabeta padėjo ją į tą vietą, kur buvo 
radusi, nusišypsojo kaukolei ir kaulams. Mergina nesuvokė, 
kad jos širdis dar labiau sušvelnėjo berniukui, kuris čia atneš- 
davo savo naujoves ir slėpdavo dėžėje su brangenybėmis. Tai, 
kad berniukas tapo vyru, kuris dažnai būdavo šaltas ir neprici- 
namas, menkai veikė jos švelnią širdį. Nusirišusi nuo galvos 
šaliką, Elizabeta apsirišo jį apie liemenį, po to užsikišo albumą 
tarp improvizuoto diržo ir suknelės, užsimovė žiedą ant nykš- 
čio, nes lipdama iš medžio neturėjo kur padėti. 

Iš vakarų pusės grįždamas iš miško, Janas ėjo kiemo link ir 
matė, kaip Elizabeta apėjo aplink medį ir dingo. Palikęs san- 
dėlyje laimikį, kurį nušovė, jis priėjo prie namo, po to pakeitė 
kryptį ir pasuko prie medžio. 

Padėjęs rankas ant diržo, Janas stovėjo po medžiu, žiūrėjo 
žemyn į samanomis apaugusį šlaitą, nusileidžiantį į upelį, ir 
suglumęs bei susiraukęs mąstė, kaip ji galėjo taip greitai nusi- 
leisti šlaitu, kad nebematyti. Aukštai viršum galvos ėmė šlamėti 
ir linguoti šakos. Janas pažvelgė aukštyn. Iš pradžių jis nieko 
nepamatė, po totai, ką pamatė, privertė nepatikėti savo akimis. 
Tarp šakų pasirodė ilga gražios formos plika koja, kurios pirštai 
ieškojo patikimos šakos nulipimui. Prie jos prisišliejo kita koja 
ir, atrodo, abi kabojo ten tarsi ore. 

Janas ketino palaikyti tai, prie ko tikriausiai jos kojos buvo 
pritvirtintos: kažkur ten aukščiau, lapijoje, po to dvejodamas 
susilaikė, nes atrodė, kad mergina pati gerai tvarkosi. 

- Ką, po velnių, jūs ten viršuje veikiate? - pareikalavo 
atsakymo Janas. 

- Aišku, lipu žemyn, - iš lapijos pasigirdo Elizabetos balsas. 

„Dešiniosios kojos pirštai judėjo, ieškojo medinio laipte- 
lio, ir pagaliau palietė jį; po to, kai Janas tebežiūrėjo, dar vis 
pasirengęs ją sugauti, jeigu kristų, mergina šaka nusileido dar 
šiek tiek žemiau ir padėjo kairiosios kojos pirštus ant laipte- 
lio. 

Nustebintas Elizabetos drąsos, jau nekalbant apie vikru- 
mą, Janas norėjo nueiti šalin ir leisti pačiai baigti lipti žemyn, 
bet staiga nulūžo supuvęs laiptelis, ant kurio ji atsistojo. 

- Padėkite! - šūktelėjo Elizabeta, krisdama iš medžio į 
stiprias rankas, sugriebusias ją per liemenį. 

Slysdama žemyn nugara į Janą, mergina juto jo stiprią 
krūtinę, plokščią pilvą ir šlaunis. Suglumusi iki širdies gelmių 
dėl savo gremėzdiškumo, dėl to, kad aptiko jo vaikiškas bran- 
genybes, dėl savo smalsumo, su kuriuo apžiūrinėjo trobelę, ir 
dėl to keisto jausmo, apėmusio nuo prisilietimo prie Jano, 

Elizabeta konvulsiškai atsiduso ir atsigręžusi su nerimu pasi- 
žiūrėjo į jį. 

- Aš apžiūrėjau jūsų daiktus, - prisipažino ji, žiūrėdama į jį 
žaliomis akimis. - Aš tikiuosi, kad jūs nesupyksite. 

- Kodėl aš turiu supykti? 

- Aš mačiau jūsų piešinius, - prisipažino ji, po to tęsė 
žavingai šypsodamasi, nes jos širdis dar vis buvo kupina liūdesio 
ir švelnumo nuo jų atradimo. - Jie puikūs, iš tiesų puikūs! Jums 
nereikėjo imtis lošimo. Jums reikėjo tapti dailininku! - Eliza- 
beta pastebėjo sumišimą primerktose Jano akyse ir, apimta 
troškimo įtikinti jį savo nuoširdumu, ištraukė iš po „diržo“ 
albumą, pasilenkusi atsargiai padėjo jį ant žolės, atvertė ir 
išlygino piešinį. - Tik pažvelkite į šitą! - pareikalavo ji, prisės- 
dama šalia albumo ir šypsodamasi Janui. 

Šiek tiek padvejojęs, Torntonas pritūpė šalia Elizabetos, 
žiūrėdamas į jos kerinčią šypseną, o ne į piešinį. 

- Jūs nežiūrite, - švelniai papriekaištavo ji, nago galiuku 
atversdama piešinį, vaizduojantį mergaitę. - Negaliu patikėti, 
koks jūs - talentingas! Jūs pagavote ir perteikėte viską tobu- 
liausiai. Žinote, aš beveik jaučiu vėją, kedenantį mergaitės 
plaukus, besišypsančias akis. 

Janas nukreipė žvilgsnį nuo jos akių į atverstą albumą ir 
sutrikusi Elizabeta pamatė, kaip skausmas iškreipė jo juod- 
bruvą veidą, kai jis pažvelgė į mergaitės portretą. 

Kažkokiu būdu iš Jano veido išraiškos Elizabeta suprato, 
kad mergaitė mirusi. 

- Kas ji buvo? - švelniai paklausė Elizabeta. 

Skausmas, kurį ji buvo pastebėjusi, dingo ir Jano veidas 
buvo visai ramus, kai jis pažvelgė į Elizabetą ir tyliai atsakė: 

- Mano sesuo. - Janas dvejodamas patylėjo ir Elizabeta 
pamanė, kad jis daugiau nieko nebeketina sakyti. Kai Tornto- 
nas prašneko, jo krūtininiame balse skambėjo keista dvejonė, 
tarsi tikrino, ar galės apie tai kalbėti. - Ji - Žuvo per gaisrą, 
būdama vienuolikos metų. 


262 


- Labai gaila, - sušnibždėjo Elizabeta ir visa užuojauta ir 
šiluma atsispindėjo jos akyse. - Man nuoširdžiai gaila, - pasakė 
ji, galvodama apie gražią mergaitę besijuokiančiomis akimis. 
Sunkiai atitraukusi žvilgsnį nuo piešinio, Elizabeta neryžtingai 
pamėgino pakeisti nuotaiką, atversdama kitą piešinį, atrodo, 
alsuojantį gyvenimu ir per kraštus išsiliejančiu džiaugsmu. Prie 
jūros ant didelio akmens sėdėjo vyras, per pečius apkabinęs 
moterį; ji buvo pakėlusi į jį veidą ir vyras šypsojosi jai, o tai, kad 
jos ranka gulėjo ant jo rankos, rodė didžiulę meilę. - Kas šie 
žmonės? - rodydama į piešinį ir šypsodamasi paklausė Elizabe- 
ta. 

- Mano tėvai, - atsakė Janas ir kažkaip keistai nuskambėjęs 
jo balsas privertė Elizabetą įdėmiai pasižiūrėti į Torntoną. - Per 
tą patį gaisrą, - ramiai pridūrė jis. 

Elizabeta nusigręžė, jausdama tramdomo liūdesio su- 
spaustą širdį. 

- Tai įvyko seniai, - po kurio laiko tarė jis ir lėtai ištiesęs 
ranką atvertė kitą piešinį. Į juos žiūrėjo juodas niufaundlendas. 
Kai Janas vėl prašneko, jo balse skambėjo šypsena. - Jeigu aš 
ką nors pašaudavau, jis galėdavo surasti. 

Vėl susitvardžiusi Elizabeta žiūrėjo į piešinį. 

- Jūs piešdamas turite nuostabią savybę pagauti daiktų 
esmę, ar tai žinote? 

Janas nustebęs ir su pašaipa pakėlė antakius, po to ištiesė 
ranką ir versdamas kitus albumo puslapius įsižiūrėjo į piešinį, 
detaliai vaizduojantį keturstiebį burinį laivą. 

- Aš kadaise norėjau jį pastatyti, - tarė jis Elizabetai. - Tai 
mano projektas. 

- Iš tiesų? - paklausė ji su susižavėjimu, kurį tikrai jautė. 

- Taip, iš tiesų, - atsakė jis šypsodamasis. 

Jų veidus skyrė tik keli coliai, jie šypsojosi vienas kitam, po 
to Jano žvilgsnis sustojo ties jos lūpomis ir Elizabeta pajuto, 
kaip iš nuojautos bejėgiškai ėmė plakti širdis. Jis šiek tiek 
palcnkė galvą ir Elizabeta žinojo, kad jis nori pabučiuoti; jos 

ranka instinktyviai pakilo ir tiesėsi Jano kaklo link, tarsi norė- 
dama jį prisitraukti, bet viskas staiga baigėsi. Janas skubiai 
pakėlė galvą ir, kietai sukandęs žandikaulius, vienu vikriu ju- 
desiu atsistojo. Nustėrusi Elizabeta skubiai atsigręžė į albumą 
ir užvertė jį. Tuojau pat ir ji atsistojo. 

- Jau vėlu, - tarė ji, norėdama nuslėpti nejaukų sumišimą. 
- Aš norėčiau išsimaudyti upelyje, kol oras dar ne per daug 
šaltas. Oi, palaukite, - pridūrė ji, atsargiai nuo nykščio numau- 
dama žiedą ir ištiesdama jam, - aš jį radau toje pačioje dėžėje, 
- ir paleido žiedą į ištiestą Jano ranką. 

- Man jį padovanojo tėvas, kai aš dar buvau berniukas, - 
tarė jis abejingai. Ilgi pirštai suspaudė žiedą ir Janas įsidėjo jį į 
kišenę. 

- Aš manau, kad jis gali būti labai vertingas, - pasakė 
Elizabeta įsivaizduodama, kaip Janas galėtų pagrąžinti namą, 
pagerinti žemę, jeigu panorėtų parduoti šį žiedą. 

- Iš tikrųjų, - ją nuramino Janas, - jis yra visai nieko vertas. 


ŠEŠIOLIKTAS SKYRIUS 


Tą vakarą vakarienė sy dvasininku ir Janu Elizabetai buvo 
neišaiškinamai kankinanti. Janas šnekėjosi su dėde taip, tarsi 
tarp jų nebūtų įvykę nieko svarbaus, o Elizabetą graužė mintys 
apie tuos jausmus, kuriuos ji patyrė, bet nepajėgė nei jų suvokti, 
nei nuslopinti. Merginos širdis imdavo plakti, kai tik gintarinės 
Jano akys nors trumpam atkreipdavo žvilgsnį į ją. Kai Janas 
nežiūrėdavo į Elizabetą, tai ji jautė, jog žiūri į jo lūpas prisimin- 
dama, kaip vakar tos lūpos buvo įsisiurbusios į jos lūpas. Janas 
pakėlė prie lūpų stiklinę su vynu, o Elizabeta žiūrėjo į ilgus 
stiprius pirštus, kurie aistringai ir švelniai glostė jos skruostą ir 
kedeno plaukus. 

Prieš dvejus metus Elizabeta pasidavė jo kerams, bet dabar 
ji tapo išmintingesnė. Mergina žinojo, kad jis buvo pasileidėlis, 
bet širdis nenorėjo tuo patikėti. Vakar jo glėbyje Elizabeta 
pajuto, kad Janui ji buvo kažkokia ypatinga - tarsi Janas ne tik 
troško jos, bet ji buvo jam ir reikalinga. 

Tu labai išdidi, Elizabeta, griežtai perspėjo ji save, ir labai 
kvaila. Gudrūs paleistuviai ir patyrę suvedžiotojai tikriausiai 
bet kurią moterį priverčia pasijusti ypatinga. Be abejonės, 
vieną minutę jie bučiuoja moterį nepaprastai aistringai, o kitą, 
praėjus geiduliui, pamiršta, kad ji iš viso yra. Dar kadaise ji buvo 
girdėjusi, kad paleistuvis apsimeta esąs aistringai įsimylėjęs 
savo auką, bet pameta ją be sąžinės graužimo, kai tik jam 
nusibosta. Taip dabar elgiasi ir Janas. Ši mintis jai buvo nema- 
loni. Elizabetai labai reikėjo paguodos dabar, kai sutemos 
tirštėjo, artėjo naktis, vakarienė tęsėsi kankinamai ilgai, o 
Janas, atrodo, net nejtarė, kad ji čia yra. Pagaliau vakarienė 
baigėsi, Elizabeta ketino pasisiūlyti nukraustyti stalą, bet, pa- 
žvelgusi į Janą, nustėro iš nuostabos, kad jo žvilgsnis slystelėjo 
jos skruostais, sustojo ties lūpomis. Jis skubiai nukreipė akis ir 
Elizabeta atsistojo, ketindama nukraustyti stalą. 

- Aš padėsiu, - pasisiūlė dvasininkas. - Tai bus teisinga, nes 
visa kita padarėte jūs su Janu. 

- Nenoriu nė girdėti, - tvirtai pareiškė Elizabeta ir ketvirtą 
kartą savo gyvenime, pasirišusi rankšluostį per liemenį, ėmė 
plauti indus. 

Už jos nugaros prie stalo likę vyrai kalbėjosi apie žmones, 
kuriuos Janas tikriausiai kadaise pažinojo. Nors jie abu buvo 
pamiršę, kad šalia yra mergina, keista, bet ji jautėsi laiminga ir 
patenkinta, klausydamasi jų pokalbio. 

Baigusi tvarkytis, Elizabeta pašluostę pakabino ant durų 
rankenos ir atsisėdo ant kėdės šalia Židinio. Iš čia ji galėjo 
nepastebimai, be jokių kliūčių stebėti Janą. Elizabeta prisiminė 
pradėtą laišką. Be Aleksės, ji neturėjo kam rašyti, bet laiške 
mažai ką ir tegalėjo parašyti dėl rizikos, kad jį gali pamatyti 
Janas. Todėl Elizabeta bandė daugiausia rašyti apie Škotiją ir 
namą, bet rašė nesusikaupusi, jos mintys sukosi ne apie tai, ką 
rašė, o apie Janą. Tam tikru atžvilgiu atrodė neteisinga, kad jis 
dabar gyvena čia, šioje nuošalioje vietoje. Blogiausiu atveju 
bent kurį laiką Torntonas turi pabūti pokylių salėse ir soduose, 

su savo puikiai pasiūtais vakariniais drabužiais, versdamas stip- 
riau plakti moterų širdis. Šiek tiek mintyse šyptelėjusi nuo to 
bandymo būti abejinga, Elizabeta tarė sau, kad į Torntoną 
"panašūs žmonės aukštuomenei suteikia didelę paslaugą - ji turi 
į ką pasižiūrėti, kuo žavėtis ir net ko bijoti. Jeigu nebūtų tokių 
vyrų, moterys neturėtų apie ką svajoti. Ir dar mažiau ko apgai- 
lestauti, priminė ji sau. 

Janas nė karto neatsigręžė į Elizabetą net pasižiūrėti, todėl 
nenuostabu, kad ji krustelėjo iš nuostabos, kai, nežiūrėdamas 
į ją, jis pasakė: 

- Puikus vakaras, Elizabeta. Jeigu jūs galite atsitraukti nuo 
savo laiško, ar nenorėtumėte pasivaikščioti? 

- Pasivaikščioti? - pakartojo mergina, sutrikusi dėl to, kad 
Janas tikrai stebėjo, ką veikė Elizabeta, kaip ir ji stebėjo vyrą, 
sėdintį prie stalo. - Kieme tamsu, - sumišusi atsakė Elizabeta, 
įsižiūrėdama į jo abejingą veidą, o atsistojęs Janas priėjo prie 
jos kėdės. 

Torntonas stovėjo iškilęs viršum Elizabetos, jo gražus vei- 
das niekuo nerodė, kad jis iš tikrųjų nori su ja kur nors eiti. 
Nesiryždama, ką daryti, Elizabeta pasižiūrėjo į dvasininką, 
kuris pritarė Jano siūlymui. 

- Pasivaikščioti - labai reikia, - įsikišo jis. - Tai padeda 
virškinti... 

Elizabeta pasidavė, nusišypsodama žilam dvasininkui. - Aš tik 
pasiimsiu šaliką iš antro aukšto. Ar jums ką nors paimti, serę? 

- Man nereikia, - atsakė susiraukdamas dvasininkas. - Aš 
nemėgstu klajoti naktimis. - Per vėlai supratęs, kad atvirai 
atsisako padorumo saugotojo pareigų, Dunkanas skubiai pri- 
dūrė: - Be to, mano akys jau nebe tokios kaip anksčiau. 

Po to jis paneigė šį pretekstą: paėmė knygą, kurią iki tol 
skaitė, atsisėdo į krėslą ir be akinių pradėjo skaityti prie žvakių 
šviesos. | 

Nakties oras buvo vėsus ir Elizabeta stipriau apsimuturia- 
vo šaliku. Kol jie lėtai apėjo namą, Janas nepratarė nė žodžio. 

- Šiandieną pilnatis, - prabilo ji po kelių minučių, žiūrėda- 
ma į didelį geltoną apskmitimą. Kadangi Janas nieko neatsakė, 
Elizabeta apsidairė ieškodama, ką dar galima pasakyti, ir nesą- 
moningai tarė tai, apie ką galvojo: - Aš dar vis netikiu, kad iš 
tiesų esu Škotijoje. 

- Aš irgi. 

Leisdamiesi takeliu, kurį Janas, atrodo, rasdavo instinkty- 
viai, jie ėjo aplink kalvą, už jų likusi šviesa namo languose 
blanko ir netrukus visai išnyko. 

Kelias minutes jie ėjo tylėdami, apėjo kalvą ir staiga atsi- 
dūrė priešais tamsą, užliejusią žemai plytinčią lygumą, o už jų 
liko nuožulnus kalvos šlaitas, nedidelė prošvaistė kairėje pusė- 
je ir žvaigždėtas dangus viršum galvų. Čia Janas sustojo ir, 
susikišęs rankas į kišenes, įdėmiai pasižiūrėjo kažkur toli už 
lygumos. Elizabeta, nežinodama, kokia jo nuotaika, paėjėjo 
kelis žingsnius iki takelio, vedančio į kairę, galo ir sustojo, nes 
toliau nebuvo kur eiti. Čia, atrodė, buvo vėsiau ir ji dar glau- 
džiau apsimuturiavo šaliką, paslapčia žvilgteldama į Janą. Jo 
profilis buvo labai ryškus mėnulio šviesoje, jis pakėlė ranką ir 
patrynė kaklo raumenį tarsi jausdamas įtampą. 

- Aš manau, kad mums reikia grįžti, - po kelių minučių tarė 
Elizabeta, kurią ėmė baiminti Jano tylėjimas. 

Atsakydamas į tai, Janas užvertė galvą ir užsimerkė kaip 
žmogus, išgyvendamas kažkokios paslėptos vidinės kovos kan- 
čias. 

- Kodėl? - paklausė jis, nepakeitęs tos keistos pozos. 

- Todėl, kad toliau nebėra kur eiti, - atsakė ji, konstatuo- 
dama tai, kas akivaizdu. 

- Mes šiandieną išėjome nepasivaikščioti, - atžariai tarė 
Janas. 

Elizabetai kėlęs nerimą pavojaus jausmas ėmė silpti. 

- Argi? 

- Jūs žinote, kad ne. 

- Tai... tai kodėl mes čia? - paklausė ji. 

- Todėl, kad mes norėjome pabūti dviese. 

Pasibaisėjusi, kad galbūt Janas kažkokiu būdu sužinojo, 
kokios mintys nedavė ramybės per vakarienę, Elizabeta sumi- 
šusi paklausė. 

- Kodėl jūs manote, kad aš noriu pabūti su jumis dviese? 

Janas atsigręžė į merginą ir negailestingai pažvelgė jai į 
akis. : 

- Eik čia ir aš tau parodysiu, kodėl. 

Visas Elizabetos kūnas sudrebėjo nuo šoko, noro ir bai- 
mės, bet ji kažkokiu būdu tebekontroliavo savo mintis. Vienas 
dalykas yra patirti norą, kad tave bučiuotų netoli namo, kur 
šalia yra dvasininkas, ir visai kitas - Čia, visai nuošalioje vietoje, 
kur niekas nesaugo nuo per daug laisvo vyro elgesio. Kur kas 
pavojingiau. Daug baisiau. Prisiminusi savo elgesį Anglijoje, 
Elizabeta net negalėjo kaltinti Jano dėl to, kad jis mano, jog ji 
to norinti ir dabar. Beviltiškai bandydama nepasiduoti Jano 
keliamam ir prie jo traukiančiam geiduliui, Elizabeta sunkiai 
įkvėpė oro. 

- Misteri Torntonai, - pradėjo ji ramiu tonu. 

- Mano vardas - Janas, - nutraukė jis. - Atsižvelgdama į ilgą 
pažintį, jau nekalbant apie tai, kas įvyko tarp mūsų, ar nemanai, 
kad gana juokinga mane vadinti misteriu Torntonu. 

Nekreipdama dėmesio į jo toną, Elizabeta stengėsi išlikti 
rami. 

- Aš kaltinau tik jus dėl to savaitgalio, kai mes buvome 
kartu, - švelniai pradėjo ji. - Tačiau dabar aš viską geriau 
suprantu. - Mergina nutraukė tą drąsią kalbą, norėdama įkvėp- 
ti oro, ir tęsė. - Tiesa yra ta, kad mano elgesys pirmą vakarą, kai 
mes susitikome sode ir aš paprašiau jūsų su manimi pašokti, 
buvo kvailas, ne, begėdiškas. - Elizabeta nutilo žinodama, kad 
galėtų iš dalies save pateisinti paaiškinusi, jog taip pasielgė dėl 
to, jog jos draugės neprarastų pinigų, bet jis tai, be abejonės, 
palaikytų žeminančiu ir įžeidžiančiu dalyku, tuo tarpu ji labai 
norėjo sušvelninti santykius tarp jų, o dar labiau nepabloginti. 

Todėl ji mikčiodama pasakė: - Po to kiekvieną kartą, kai mes 
likdavome vieni, aš elgiausi kaip begėdė paleistuvė. Aš negaliu 
vien tik jūsų kaltinti, kad jūs taip apie mane manote. 

Jano balsas skambėjo labai ironiškai: 

- Ar taip aš apie jus ir galvoju, Elizabeta? 

Skardus Jano balsas, ištaręs tamsoje jos vardą, sukrėtė 
merginą beveik taip stipriai, kaip ir keista jo, žiūrinčio į Eliza- 
betą iš nedidelio atstumo, veido išraiška. 

- Kaip dar kitaip jūs galite manyti? 

Įsikišęs rankas į kišenes, jis atsigręžė į Elizabetą. 

- Aš maniau, - iškošė Janas pro sukąstus dantis, - kad jūs 
buvote ne tik nuostabi, bet ir svaiginamai nekalta. Jeigu tada 
sodc aš būčiau patikėjęs, kad jūs suprantate, ko prašyte prašo- 
tės, flirtuodama su tokio amžiaus ir tokios reputacijos vyru, tai 
būčiau pasinaudojęs jūsų siūlymu, ir mes abu būtume praleidę 
šokius. 

Elizabeta nustebusi pasižiūrėjo į jį. 

- Aš jumis netikiu. 

- Kuojjūs netikite? Kad aš norėjau tuojau pat nutempti jus 
už krūmų ir priversti nuleipti mano glėbyje? Ar kad man paka- 
ko sąžinės atsisakyti tokio gėdingo potraukio? | 

Šiluma išdavikiškai pradėjo plūsti Elizabetos gyslomis ir mer- 
gina, sutelkusi visas jėgas, kovojo su ją apimančiu silpnumu. 

- Na, o kas nutiko jūsų sąžinei miško namelyje? Jūs gi 
žinojote: kai aš ten įėjau, tai maniau, jog jūs jau išvykęs. 

- Tai kodėl jūs pasilikote, - tęsė jis ramiu balsu, - kai 
supratote, kad aš dar esu ten? 

Sumišusi Elizabeta numetė nuo kaktos plaukus. 

- Žinau, kad neturėjau taip pasielgti, - prisipažino ji. - 
Tačiau nežinau, kodėl pasilikau. 

- Jūs pasilikote dėl tos pačios priežasties, kaip ir aš, - atsakė 
jis labai tiesmukiškai. - Mes norėjome vienas kito. 

- Tai buvo klaida, - paprieštaravo ji supykusi. - Pavojinga 
ir... kvaila! 

- Kvaila ar ne, - tarė jis ryžtingai, - bet aš norėjau tavęs. Aš 
ir dabar noriu tavęs. 

Elizabeta padarė klaidą, kad pasižiūrėjo į jį: prieš merginos 
valią gintarinės Jano akys žiūrėjo į ją, neleisdamos nukreipti 
žvilgsnio į šalį. Šalikas, kurį ji spaudė kaip gelbėjimosi šiaudą, 
išslydo iš nebejautrios rankos ir nukaro šone, bet Elizabeta to 
nebepastebėjo. 

- Nė vienas iš mūsų nieko nelaimės, jeigu mes apsimetinė- 
sime, kad tas savaitgalis baigėsi ir pamirštas, - pasakė ryžtingai 
Janas. - Vakarykštė diena įrodė, jog jis nesibaigė, o gal net 
daugiau, kad jis niekada nebuvo pamirštas - visą tą laiką aš 
prisimindavau tave ir gerai Žinau, jog tu prisimindavai mane. 

Elizabeta norėjo paprieštarauti; ji pajuto: jeigu taip pasi- 
elgs, tai jos apgaulė papiktins Janą, jis apsisuks ir nueis. Eliza- 
beta pakėlė smakrą, nepajėgdama nukreipti nuo Jano savo 
akių, bet jai padarė per daug didelį įspūdį jo ką tik pasakytas 
prisipažinimas, todėl mergina negalėjo sumeluoti. 

- Gerai, - neryžtingai pasakė Elizabeta, - jūs laimėjote, aš 
niekada negalėjau pamiršti jūsų ir to savaitgalio. Na, kaip aš 
galėsiu? - pridūrė ji gindamasi. 

Janas nusišypsojo į jos piktą iššūkį ir jo balsas tapo švelnus 
kaip storas aksomas. 

- Prieik, Elizabeta. 

- Ko? - paklausė ji drebančiu balsu pašnibždomis. 

- Kad baigtume tai, ką pradėjome tą savaitgalį. 

Elizabeta žiūrėjo į Janą sustingusi iš baimės, labai susijau- 
dinusi ir papurtė galvą. 

- Aš nenaudosiu prievartos, - tyliai tarė Janas, - ir never- 
siu tavęs daryti to, ko tu nenorėsi, kai apkabinsiu tave. Gerai 
pagalvok apie tai, - įspėjo jis, - nes jeigu tu dabar prieisi prie 
manęs, tai rytoj rytą negalėsi pasakyti, kad aš tave priverčiau 
tai daryti prieš tavo valią, arba kad tu nežinojai, kur tai nuves. 
Vakar nė vienas iš mūsų to nežinojome. Šiandieną mes žino- 
me. 

Kažkoks vidinis išdavikiškas balselis ragino ją paklusti pri- 
mindamas, kad po viešos bausmės, kurią Elizabeta patyrė nuo 
to laiko, kai jie susitiko, ji nusipelnė kelių slaptų aistringų 
bučinių, jeigu, žinoma, jų norinti. Kitas balsas perspėjo Eliza- 
betą nepažeisti padoraus elgesio normų dar kartą. 

- Aš... aš negaliu, - silpnu balsu šūktelėjo ji. 

- Mus skiria keturi žingsniai ir pusantrų metų noro būti 
kartu. 

Elizabeta pralemeno: 

- Ar negalėtumėte manęs pasitikti pusiaukelėje? 

Naivus klausimo žavesys beveik įveikė Janą, bet jam užte- 
ko jėgų papurtyti galvą: 

- Ne šį kartą. Aš noriu tavęs, bet netrokštu, kad tu rytoj 
žiūrėtumei į mane kaip į siaubūną. Jeigu tu nori manęs - 
užtenka tik prieiti prie manęs. 

- Aš nežinau, ko noriu, - šūktelėjo iš nevilties Elizabeta, 
žiūrėdama žemyn, į lygumą, tarsi ketindama nuo tako kristi 
žemyn. 

- Ateik čia, - kimiai pašaukė Janas, - ir aš parodysiu tau. 

Elizabetą įveikė ne jo žodžiai, o tonas, kuriuo vyras tai 
pasakė. Tarsi traukiama svetimos valios, stipresnės negu jos 
valia, mergina priėjo prie vyro ir atsidūrė jo rankose, kurios 
nepaprastai stipriai apglėbė ją. 

- Aš nemaniau, kad tu taip pasielgsi, - sukuždėjo jis kimiu 
balsu, glausdamas lūpas prie jos plaukų. 

Jano balse buvo girdėti pritarimas jos drąsai, tai suteikė 
merginai žvalumo ir Elizabeta, pakėlusi galvą, pasižiūrėjo jam 
įveidą. Karštas Jano žvilgsnis nuslydo prie jos burnos ir sustojo; 
tą akimirką, kai vyro lūpos užspaudė Elizabetos lūpas troškulį 
malšinančiu bučiniu, ji pajuto, kaip kūną apėmė liepsna. Jano 
rankos lankstų merginos kūną prispaudė prie tvirtų savo kūnų 
kontūrų. Tyliai dejuodama iš nevilties, Elizabeta rankomis 
perbraukė per jo krūtinę aukštyn, jos pirštai pajuto minkštus 
vyro plaukus viršugalvyje, o kūnas veržėsi prie jo kūno. Kai jie 

susiglaudė vienas su kitu, Janas suvirpėjo, lūpos negailestingai 
įsisiurbė į jos lūpas, liežuvis godžiai ir atkakliai pravėrė jas, o 
jose snūduriuojanti aistra išsiveržė. Nesuvokdamas, ką darąs, 
Janas privertė merginą atsiliepti į savo geidulingus reikalavi- 
mus: jo liežuvis slinko vis. giliau į Elizabetos burną, kol ji 
pradėjo atsakinėti tokiais pat geidulingais bučiniais. Visiškai 
pasimetusi tuose karštuose keruose, mergina liežuviu palietė 
jo lūpas ir pajuto, jog užgniaužė kvapą, tada ji nedrąsiai susvy- 
ravo... Jano burna vis stipriau spaudė jos lūpas. 

- Taip, - kimiai sukuždėjo Torntonas, o kai Elizabeta tai 
pakartojo, jis aiktelėjo iš pasigėrėjimo. 

Janas vėl bučiavo ir bučiavo Elizabetą, kol merginos nagai 
įsikibo į jo nugarą, o jos trūkčiojamas kvėpavimas susiliejo su 
jo kvėpavimu, bet jis dar negalėjo sustoti. Janą vėl apėmė toks 
pat nesulaikomas troškimas ją paimti, koks buvo ir prieš dvejus 
metus, ir jis bučiavo Elizabetą tol, kol ji suvaitojo ir pradėjo 
spurdėti jo rankose, o geidulys karštomis bangomis perėjo jos 
kūnu. Atsitraukęs nuo merginos burnos, Janas lūpomis palietė 
jos skruostą, liežuviu - ausies kriauklę, o rankomis ieškojo 
krūties. Elizabeta sudrebėjo nuo netikėto intymios glamonės 
pojūčio ir ši nekaltybės reakcija jam sukėlė prislopintą krizeni- 
mą, tuo metu jis vos laikėsi ant kojų, nes jį sukrėtė nauja aistros 
banga. Tik Jano savisaugos jausmas privertė jo rankas atsisakyti 
saldžios kančios ir neglamonėti Elizabetos krūtų, bet lūpos vėl 
ieškojo jos burnos, slysdamos pravertomis lūpomis, bet šį kartą 
švelniau, ramindamos ją. Ramindamos jį... netrukus jis vėl 
pradėjo viską iš naujo. 

Praėjo visa amžinybė, kol Janas pakėlė galvą; jo smilki- 
niuose tvinksėjo kraujas, širdis smarkiai plakė, buvo sunku 
kvėpuoti. Elizabeta tebebuvo jo glėbyje, karštą skruostą pri- 
glaudusi prie jo krūtinės, svaiginantis merginos kūnas, prisi- 
spaudęs prie jo kūno, dar tebedrebėjo nuo nesuvaldomos ir 
neišaiškinamos aistros, kokios Janas dar niekada nebuvo paty- 
IS, protrūkio. 

Iki šio momento Janui dar pasisekdavo įtikinti save, kad 
prisiminimai apie aistrą, įsiliepsnojusią tarp jų Anglijoje, buvo 
išgalvoti, perdėti. Tačiau šis vakaras pranoko net jo vaizduotę. 
Tai pranoko viską, ką jis kada nors buvo patyręs. Janas žiūrėjo 
viršum merginos galvos į tamsą, stengdamasis nereaguoti į jos 
pojūčius. 

Elizabeta jautė, kaip tilo jo širdies plakimas, rimo kvėpa- 
vimas, ir į jos aptemdytą sąmonę ėmė skverbtis nakties garsai. 
Vėjas nušiureno aukšta žole, šlamino medžių lapus; Jano ranka 
raminamai glostė jos .nugarą; nuo sumišimo akys paplūdo aša- 
romis ir, nukrėsdama jas, Elizabeta skruostą pasitrynė į vyro 
krūtinę, o Janui tai atrodė kaip subtiliai švelni glamonė. Sunkiai 
atsidususi, mergina pabandė paklausti, kodėl jai tai atsitiko. 

- Kodėl? - sukuždėjo Elizabeta, neatsitraukdama nuo jo 
krūtinės. 

Janas išgirdo drebančią gaidelę jos balse ir suprato klausi- 
mą; tai buvo tas pats klausimas, kurį jis pateikė ir sau. Kodėl jis 
patirdavo tą aistros protrūkį kiekvieną kartą, kai tik prisilies- 
davo prie jos, kodėl ta vienintelė Anglijoje mergina priversda- 
vo jį netekti proto. 

- Aš nežinau, - tarė Janas ir jo balsas jam pačiam pasirodė 
atžarus ir nenatūralus. - Kartais taip būna, - ir mintyse pridūrė: 
- netinkantiems vienas kitam žmonėms ir netinkamu metu. 

Tada Anglijoje jis buvo taip netekęs galvos, kad per dvi 
dienas du kartus kalbėjo apie vedybas. Janas žodis į žodį prisi- 
minė jos atsakymą, po kurio Elizabeta iš karto suglebo jo 
glėbyje ir bučiavo jį pašėlusiai aistringai, kaip ir šį vakarą. Jis 
pasakė: „Jūsų tėvas gali prieštarauti mūsų santuokai, bet kai tik 
suvoks, kad aš pajėgsiu jus aprūpinti, jis sutiks su viskuo". Tada 
Elizabeta atlošė galvą likdama jo glėbyje ir pašaipiai nusišyp- 
sojo: „Kuo jūs aprūpinsite, sere? Jūs pažadate man delno 
didumo rubiną, kaip vikontas Mondeveilis? Sabalų kailių man 
ant pečių, kaip lordas Siberis". „Ar tu to ir nori?" - paklausė 
jis, negalėdamas patikėti, kad ji yra tokia materialistė, jog 

nusprendė ištekėti už to, kuris jai duos vertingiausių brangeny- 
bių arba puošniausių kailių. „Žinoma, - atsakė jis, - argi ne to 
nori visos moterys ir ar ne tai žada visi džentelmenai?" 

Reikia pripažinti, galvojo sau Janas, kovodamas su pasi- 
bjaurėjimo jausmu, kad mergina bent sąžiningai prisipažino, ką 
jivertina. Žvelgdamas į praeitį, Janas net žavėjosi jos drąsa, bet 
ne pažiūromis. 

Janas pasižiūrėjo į Elizabetą ir pamatė, kad ji žiūri į jį su 
nerimu savo meiliomis ir apgaulingomis nekaltomis žaliomis 
akimis. 

- Nesijaudink, - nerūpestingai tarė Janas, paėmęs ją už 
parankės ir vesdamas namo link. - Aš neketinu pateikti to 
ritualinio siūlymo, kuriuo baigdavosi mūsų buvę susitikimai. 
Apie vedybas negali būti nė kalbos. Be visa ko, šiais metais aš 
neturiu nei didelių rubinų, nei brangių kailių. 

Nors šie žodžiai buvo pasakyti juokaujamu tonu, Elizabetai 
pasidarė nejauku, nes dabar jie skambėjo šlykščiai; nors priežas- 
tys, privertusios ją tai pasakyti, neturėjo nieko bendra su noru 
turėti brangenybių ar kailių. Reikia pripažinti, su kartėliu nu- 
sprendė ji, kad jis aiškiai jų nepalaikė įžeidimu. Tikriausiai aukš- 
tuomenės flirtas turi taisyklę: niekas į nieką nežiūri rimtai. į 

- Kas svarbiausias pretendentas dabar? - paklausė Janas 
tokiu pat nerūpestingu tonu, kai jie priartėjo prie namo. Tik- 
riausiai kas nors kitas, ne Belheivenas ar Marčmenas. 

Elizabeta narsiai stengėsi paslėpti liepsnojančią aistrą ir 
atrodyti lengvabūdė; jai atrodė, kad Janas labai greitai ir leng- 
vai pasikeitė. Tačiau Elizabetai tai sunkiai sekėsi ir jos nerū- 
pestingame tone skambėjo sumišimo gaidelės. 

- Žiūrint mano dėdės akimis, svarbiausias pretendentas yra 
tas, kurio titulas yra aukščiausias ir kuris turi daugiausia pinigų. 

- Suprantama, - sausai tarė Janas. - Tokiu atveju, atrodo, 
laimingasis turėtų būti Marčmenas. | 

Dėl visiško Jano abejingumo Elizabetai neišaiškinamai 
siaubinbai suspaudė širdį. Gindamasi ji užvertė smakrą. 

- Galima sakyti, kad aš neieškau vyro, - pareiškė Elizabeta 
stengdamasi, kad jos balsas skambėtų taip abejingai, kaip pa- 
šaipiai kalbėjo Janas. - Man galbūt teks ištekėti, jeigu aš nesu- 
gebėsiu pergudrauti savo dėdės, bet aš priėjau išvados, kad 
norėčiau ištekėti už daug vyresnio vyro negu aš. 

- Verčiau aklo, - ironiškai tarė Janas, - kuris nepastebėtų 
mažų intrigėlių. 

- Aš noriu pasakyti, - paaiškino Elizabeta, niūriai žiūrėda- 
ma įjį, - kad trokštu laisvės, nepriklausomybės. To jaunas vyras 
tikriausiai man nesuteiks, o senas - gali. 

- Nepriklausomybė - tai viskas, ką gali duoti senis, - atžariai 
pasakė Janas. 

- To visiškai pakanka, - atsakė Elizabeta. - Aš nepaprastai 
pavargau nuo to, kad visą gyvenimą man įsakinėja vyrai. Aš 
norėčiau tvarkyti Heivenherstą ir daryti tai, ką noriu. 

- Ištekėdama už senio, - ramiai įsiterpė Janas, - tu gali būti 
paskutinė iš Kameronų šeimos. 

Elizabeta nieko nesupratusi pasižiūrėjo į jį. 

- Tu su juo neturėsi vaikų. 

- O, tai, - tarė ji, jausdamasi beveik pralaimėjusi ir atsidū- 
rusi keblioje padėtyje. - Aš dar nesuspėjau išsiaiškinti. 

- Pasakykite man, kai išsiaiškinsite, - atsakė Janas su kan- 
džiu sarkazmu, nes nebepajėgė joje įžiūrėti ko nors įdomaus 
arba žavingo. - Toks atradimas gali atnešti daug pinigų. 

Elizabeta neatkreipė dėmesio į jo žodžius. Ji nesuskubo 
apie tai pagalvoti, nes priėmė visai beviltišką sprendimą po to, 
kai Janas Torntonas tai ją meiliai apglėbdavo, tai po kelių 
minučių dėl nesuprantamų priežasčių su ja elgėsi kaip su įdo- 
miu žaisliuku. Dabar elgėsi taip, tarsi ji būtų nusipelniusi pa- 
niekos. Tai buvo per daug nesuprantama, skaudu ir žeminama. 
Ji dar nebuvo pakankamai patyrusi bendrauti su vyrais, juos 
laikė visiškai nenuspėjamais, nepatikimais. Nuo savo tėvo ir 
brolio iki vikonto Mondeveilio, kuris norėjo ją vesti, ir Jano 
Torntono, kuris nenorėjo. Vienintelis vyras, kuriuo ji galėjo 

pasitikėti ir kuris bus toks pat patikimas savo veiksmais, tai - 
jos dėdė. Jis bent visada buvo beširdis ir šaltas. 

Norėdama kuo greičiau pasislėpti miegamajame, Elizabe- 
ta, vos peržengusi namo slenkstį, šaltai palinkėjo labos nakties, 
po to praėjo pro krėslą su aukšta atrama, net nepastebėjusi 
jame sėdinčio dvasininko, stebinčio ją nustebusiu ir susirūpinu- 
siu veidu. 

- Aš manau, kad pasivaikščiojimas buvo malonus, Janai, - 
tarė jis, kai Elizabeta antrame aukšte uždarė duris. 

Torntonas šiek tiek sulaikė ranką, pildamas kavos likučius 
A puoduką, ir apsidairė. Vien tik Žvilgsnis į dėdės veidą jam 
pasakė, kad senis gerai žinojo, jog geidulys, o ne gaivus oras 
privertė Janą pasiimti pasivaikščioti Elizabetą. 

- O kaip tu manai? - susierzinęs paklausė jis. 

- Aš manau, kad tu nuolat ir sąmoningai jai gadini nuotaiką, 
nors paprastai taip nesielgi su moterimis. 

- Elizabeta Kameron nėra paprasta moteris. 

- Aš visiškai sutinku, - pritarė dvasininkas su balse atsispin- 
dinčia šypsena. Užvertęs knygą, Dunkanas padėjo ją į šalį. - Aš 
taip pat manau, kad ją traukia prie tavęs, 0 tave prie jos. Tai 
visiškai akivaizdu. 

- Vadinasi, žmogui, turinčiam tavo intuiciją, turėtų būti 
aišku, - tyliu balsu griežtai tarė Janas, - kad mes labai blogai 
tinkame vienas kitam. Šiaip ar taip, tai išspręsta problema, aš 
vesiu kitą moterį. 

Dunkanas išsižiojo pamatęs Jano veidą ir nusprendė ne- 
komentuoti. 


SEPTYNIOLIKTAS SKYRIUS 


Kitą rytą auštant Janas išėjo medžioti ir Dunkanas, pasi- 
naudojęs tuo, kad jo nėra, pabandė iš Elizabetos gauti kai 
kuriuos atsakymus į jį dominančius klausimus. Jis ne kartą, bet 
nesėkmingai mėgino išklausinėti apie pirmąjį susitikimą su 
Janu Anglijoje, kaip ji ten gyveno ir kita. Tačiau iki pusryčių 
pabaigos gavo tik trumpus ir paviršutiniškus atsakymus - Dun- 

kanas jautė, kad atsakymai turėjo jį priversti patikėti, jog mer- 
gina gyveno linksmai, nerūpestingai ir labai maloniai. Pagaliau 
ji pasistengė dvasininką nukreipti nuo tos temos klausinėdama 
apic Jano piešinius. 

Vildamasis, kad Elizabeta bus su juo atviresnė, jeigu geriau 
pažins Janą, Dunkanas net paaiškino, kaip giminaitis įveikė 
sielvartą, kai žuvo jo šeima, ir kodėl jis atsisakė šuns. Gudrybė 
nepasisekė, nors mergina ir pareiškė šiokią tokią užuojautą dėl 
Jano likimo. Vis dėlto Elizabeta nebuvo linkusi papasakoti 
apic save daugiau, negu buvo pasakojusi. Ji vos įstengė sulaukti 
pusryčių pabaigos ir taip išvengti skvarbaus Dunkano žvilgsnio 
bei jo smalsių klausimų. Nors ir labai geras bei škotiškai ties- 
mukas, vis dėlto dvasininkas irgi buvo, bent ji taip įtarė, nepa- 
prastai įžvalgus žmogus, kuris nelengvai atsitraukdavo, kai 
nuspręsdavo sužinoti teisybę. Vos tik sutvarkiusi indus, Eliza- 
beta išbėgo dirbti į sodą, tačiau po kelių minučių prie jos 
atsirado sunerimęs Dunkanas. 

- Jūsų vežikas atvažiavo, - tarė dvasininkas. - Jis atvežė 
skubų jūsų dėdės laišką. 

Elizabetą apėmė baimė, kai ji atsistojo ir nuskubėjo į namą, 
kur laukė Aronas. 

- Aronai? - sušuko ji. - Kas atsitiko? Kaip tau pavyko 
karieta čia, į viršų, užvažiuoti? 

Atsakydamas į pirmą klausimą, jis padavė Elizabetai su- 
lenktą raštelį, o į antrą - niūriai pasakė: 

- Jūsų dėdė taip norėjo, jog jūs kuo greičiau grįžtumėte 
namo, kad liepė mums pasamdyti, ką tik norime. Čia yra du 
arkliai jums ir mis Trokmorton-Džons, o vežimas - apačioje ant 
kelio, juo galima nuvažiuoti į viešbutį, kur jūsų laukia karieta, 
kuria parvažiuosite namo. 

Elizabeta atsainiai linktelėjo, atskleidė raštelį ir su didė- 
jančiu siaubu žiūrėjo į jį- 

„Elizabeta, - rašė dėdė, - tuojau pat grįžk namo. Belheivenas 
tau pasipiršo. Nėra prasmės gaišti laiką Škotijoje. Tu žinai, kad 

aš labiau vertinu Belheiveną negu Tormtoną". Aiškiai laukda- 
mas, kad ji vėl pabandys nudelsti laiką, pridūrė: „Jeigu tu grįši 
per savaitę, tai galėsi dalyvauti, kai bus sudaroma vedybų sutar- 
tis. Kitu atveju aš tai padarysiu pats, nes kaip globėjas tam turiu 
teisę". 

Elizabeta suglamžė rankoje raštelį ir, žiūrėdama į su- 
gniaužtą kumštį, pajuto, kad jos širdis ėmė dusliai plakti iš 
sielvarto ir bejėgiškumo. Triukšmas prieš namą už atvirų durų 
privertė ją pakelti galvą. Pagaliau grįžo Liusinda su misteriu 
Vailiu ir Elizabeta nubėgo prie Liusindos, skubiai aplenkdama 
juodą arklį, kuris piktai ir grėsmingai suglaudė ausis. 

- Liuse! - sušuko ji, o Liusinda ramiai laukė, kol misteris 
Vailis padės jai nulipti nuo arklio. - Liuse! Atsitiko nelaimė. 

- Minutėlę, jeigu gali, Elizabeta, - tarė nesujaudinama 
moteris. - Kas bebūtų atsitikę, gali palaukti, kol mes įeisime į 
namą ir atsisėsime. Aš pareiškiu, kad jaučiuosi tarsi būčiau 
gimusi šio arklio balne. Jūs negalite įsivaizduoti, kaip sunku 
buvo surasti tinkamų tarnaičių... 

Elizabeta beveik negirdėjo, ką daralbėjo Liusė. Kanki- 
nama siaubingo bejėgiškumo jausmo, ji buvo priversta palauk- 
ti, kol Liusinda nulipo nuo arklio, šlubuodama įėjo į namą ir 
atsisėdo ant sofos. 

- Na, dabar, - tarė duenja, nupurtydama dulkeles nuo savo 
sijonų, - kas atsitiko? 

Nepastebėjusi dvasininko, kuris stovėjo prie židinio ap- 
stulbęs ir baimindamasis dėl jos, Elizabeta ištiesė Liusindai 
raštelį. 

- Perskaitykite. Atrodo, kad dėdė jau priėmė siūlymą. 

Kai Liusinda perskaitė trumpą laišką, jos veidas įgijo baisią 
pilką spalvą, o ant įdubusių skruostų pasirodė dvi ryškios pykčio 
dėmės. : 

- Jis priimtų ir paties velnio siūlymą, - iš įniršio sykandusi 
dantis tarė Liusinda, - jeigu tik turėtų garbingą titulą ir pinigų. 
Čia nėra nieko netikėtino. 

- Aš buvau visiškai įsitikinusi, kad įtikinau Belheiveną, jog 
mes nė kiek netinkame vienas kitam! - beveik sukaukė Eliza- 
beta, iš susijaudinimo rankomis glamžydama savo mėlyną sijo- 
ną. - Liuse, aš padariau viską, viską apie ką jums papasakojau, 
ir net daugiau. - Iš susijaudinimo Elizabeta net atsistojo. - Jeigu 
mes pasiskubinsime, tai įstengsime laiku parvykti namo ir gal- 
būt aš sugebėsiu kaip nors perkalbėti dėdę Džulijų. 

Liusinda nepašoko nuo sofos kaip Elizabeta, nebėgo prie 
laiptų, nelėkė į savo kambarį, neleido prasiveržti bejėgiškam 
pykčiui, trankydama durimis, kaip jos auklėtinė. Po kelionės 
Liusindos kūnas vos lankstėsi, ji labai lėtai atsistojo ir atsigręžė 
į dvasininką: 

- Kur jis? - griežtai paklausė mis Trokmorton-Džons. 

- Janas? - paklausė pasimetęs ir jos išbalusio veido sukrės- 
tas dvasininkas. - Jis - medžioklėje. 

Neturėdama savo tikrosios aukos, Liusinda visą pyktį nu- 
kreipė į vargšą dvasininką. Baigusi tiradą, ji švystelėjo suglam- 
žytą raštelį į užgesusį židinį ir iš įniršio drebančiu balsu ištarė: 

„- Kai tas Liuciferio išpera grįš, jūs jam pasakykite: jeigu jis 
kada nors pasipainios man kelyje, geriau tegu užsideda šarvus. 

Tai pasakiusi ji nuėjo į viršų. 

Sutemus grįžusiam Janui namas atrodė neįprastai tylus. 
Dėdė sėdėjo prie Židinio ir žiūrėjo į jį: Dunkano veidas atrodė 
keistas, jame atsispindėjo pyktis ir susimąstymas. Prieš savo 
valią Janas apžvelgė kambarį, tikėdamasis pamatyti žvilgančius 
auksinius Elizabetos plaukus ir žavingą veidą. Nepamatęs jis 
padėjo šautuvą ant lentynos prie židinio ir nerūpestingai pa- 
klausė: 

- O kur visi? 

- Jeigu tu turi galvoje Džeiką, - tarė dvasininkas, dar labiau 
įširdęs, kad Janas sąmoningai vengė klausimo apie Elizabetą, - 
tai jis pasiėmė į arklidę butelį elio ir pasakė, jog ketina jį gerti, 
kol pamirš dvi pastarąsias dienas. 


+ Elis - anglų alus. - Vert pastaba. 

- Tai jie grįžo? 

- Džeikas grįžo, - pataisė jį dvasininkas, kai Janas priėjo 
prie stalo ir įsipylė stiklinę maderos. - Tarnaitės atvyks rytą. 
Tačiau Elizabetos ir mis Trokmorton-Džons čia nėra. 

Manydamas, kad Dunkanas nori pasakyti, jog jos išėjo 
pasivaikščioti, Janas pažvelgė į laukujas duris. 

- Kur jos tokiu laiku išėjo? 

- Jos išvažiavo atgal į Angliją. 

Jano ranka su stikline sustingo, nepasiekusi lūpų. 

- Kodėl? - reikliai paklausė jis. 

- Todėl, kad mis Kameron dėdė priėmė jai pateiktą siūlymą 
ištekėti. 

Dvasininkas su piktu pasitenkinimu stebėjo, kaip Janas 
vienu mauku išgėrė pusę stiklinės, tarsi norėdamas nuplauti 
šios naujienos sukeltą kartėlį. Kai Janas prašneko, jo balsas 
nuskambėjo šaltai ir sarkastiškai. 

- Kas gi laimingasis jaunikis? 

- Manau, kad seras Fransis Belheivenas. 

Jano lūpos išsiviepė iš didelio pasišlykštėjimo. 

- Mano supratimu, tu dėl to nesidžiaugi? 

Janas patraukė pečiais: 

- Belheivenas - senas paleistuvis, sakoma, kad jo seksuali- 
nis skonis - ekscentriškas. Be to, jis tris kartus vyresnis už ją. 

— Labai gaila, - tarė dvasininkas, nesėkmingai stengdama- 
sis, kad jo balsas skambėtų abejingai. Jis atsilošė krėsle ir 
padėjo kojas ant priešais juos stovinčios taburetės. - Dėl to, kad 
tas nuostabiai gražus nekaltas vaikas neturi kitos išeities, o tik 
ištekėti už seno... paleistuvio. Jeigu Elizabeta už jo netekės, 
dėdė nutrauks finansinę paramą, ji neteks namo, kurį labai 
myli. Dėdę visai patenkina Belheivenas, nes turi reikalingus 
duomenis - titulą ir turto, mano supratimu, jis tik tai ir teturi. 
Ta miela mergina privalės ištekėti užsenio; ji negali to išvengti: 

- Tai absurdas, - atžariai tarė Janas, siurbčiodamas vyną. - 
Prieš dvejus metus per pirmą pasirodymą aukštuomenėje Eli- 

zabeta Kameron turėjo didžiulį pasisekimą. Visiems buvo ži- 
noma, kad ji gavo daugiau kaip dešimt siūlymų ištekėti. Jeigu 
jos dėdę tik tai tedomina, tai jis gali pasirinkti iš dešimties kitų. 

Dunkano balse nuskambėjo jam nebūdingas sarkazmas: 

Tai buvo tada, kai ji dar nebuvo kažkokiame vakare 
sutikusi tavęs. Nuo to laiko visiems aišku, kad Elizabeta Kame- 
ron - nebešviežia prekė. 

- Ką, velniai rautų, tu nori pasakyti? 

- Tu man papasakosi, Janai, - atkirto dvasininkas, - aš tik 
žinau dvi tos istorijos dalis iš Trokmorton-Džons. Pirmą kartą 
ji prašneko opijaus veikiama. Šiandieną ji buvo paveikta to, ką 
aš galėčiau pavadinti tik siaubingiausiu pykčiu, su kokiu aš kada 
nors buvau susidūręs. Tačiau aš kol kas nežinau visos istorijos. 
Aš, žinoma, suprantu reikalo esmę ir jeigu bent pusė to, ką aš 
girdėjau, yra teisybė, tai akivaizdu, kad tu neturi nei širdies, nei 
sąžinės. Man širdis plyšta, kai aš pagalvoju, ką Elizabeta išken- 
tėjo per tuos beveik dvejus metus. Ir kai galvoju, kokia kilnia- 
širdė ji buvo su tavimi... 

- Ką tau papasakojo ta moteris? - šiurkščiai jį nutraukė 
Janas, pasisukdamas ir prieidamas prie lango. 

Aiškus Jano abejingumas taip papiktino dvasininką, kad jis 
pašoko ir priėjo pric giminaičio iš šono, piktai žiūrėdamas į jo 
profilį h 

-- Ji man papasakojo, kad tu negrįžtamai sugadinai Eliza- 
betos'Kameron reputaciją, - su kartėliu pasakė dėdė. Tu 
įtikinai tą nekaltą, pirmą kartą gyvenime palikusią savo kaimiš- 
ką namą merginą, kad susitiktų su tavimi nuošaliame miško 
namelyje, po to oranžerijoje. Tą sceną stebėjo žmonės, kurie 
skubiai paskleidė paskalą, kurią per kelias dienas sužinojo visas 
miestas. Elizabetos jaunikis išgirdo tą paskalą ir atsisakė savo 
siūlymo. Kai jis taip pasielgė, aukštuomenė nusprendė, jog 
tikrai Elizabetos reputacija yra pati blogiausia, ir merginą, 
trumpai tariant, išvijo iš aukštuomenės. Po kelių dienų jos 
brolis pabėgo iš Anglijos nuo savo kreditorių, kuriems būtų 

sumokėjęs skolas, jeigu Elizabeta būtų ištekėjusi už turtingo 
vyro, ir negrįžo. - Su niūriu pasitenkinimu dvasininkas paste- 
bėjo, kad juda sukąsti Jano žandikauliai. - Elizabeta dėl to ir 
buvo atvežta į Londoną, bet tu sužlugdei visas viltis ir visam 
laikui. Štai dėl ko tas vaikas dabar priverstas ištekėti už vyro, 
kurį tu apibūdinai kaip paleistuvį, triskart vyresnį už ją! - 
Patenkintas, kad jo žodžiai pataikė į taikinį, dvasininkas metė 
paskutinį, mirtiną išpuolį. - Dėl to, ką tu padarei, ta drąsi, puiki 
mergina praleido beveik dvejus metus gėdingai ištremta. Iš jos 
namo, apie kurį ji kalbėjo su didžiule meile, kreditoriai paėmė 
visas vertybes. Aš sveikinu tave, Janai. Tu nekaltą mergaitę 
pavertei nuskurdusia raupsuotąja ir visa tai atsitiko dėl to, kad 
ji tave įsimylėjo iš pirmo žvilgsnio. Dabar viską žinodamas apie 
tave, aš galiu tik stebėtis, ką ji tavyje pamatė! 

Janui konvulsiškai užspaudė gerklę, bet jis nebandė teisin- 
tis įširdusiam dėdei. Atsirėmęs rankomis į abi lango puses, jis 
žiūrėjo į tamsą, o Dunkano argumentai tarsi tūkstančiai plak- 
tukėlių kaukšėjo į Jano smegenis, prie jų prisidėjo kankinantis. 
kaltės dėl žiauraus elgesio su Elizabeta pastarosiomis dienomis 
suvokimas. 

Dabar Janas Elizabetą matė tokią, kokia ji buvo Anglijoje 
- drąsi ir meili, kupina nekaltos aistros jo glėbyje, ir girdėjo jos 
vakarykščius žodžius: „Jūs pasakėte mano broliui, kad tai buvo 
tik nieko nereiškianti pramoga"; Janas matė ją gračingai ir 
sumaniai šaudančią į taikinį, kai jis juokėsi iš jos jaunikių. Janas 
matė Elizabetą, klūpančią ant žolės ir. apžiūrinėjančią ij 
nius, vaizduojančius jo žuvusią šeimą. „Man labai gaila", 
šnibždėjo Elizabeta, ir jos nuostabiose akyse pasirodė subtili 
užuojauta. Janas prisiminė, kaip Elizabeta prisiglaudusi prie jo 
verkė, kad ją išdavė draugai. 

Apimtas naujo apgailestavimo protrūkio Janas prisiminė 
jos nepaprastą meilumą ir pasiaukojamą aistrą vakar vakare. 
Elizabeta privertė jį iš aistros netekti proto, O jis po to pasakė: 
„Aš išgelbėsiu mus abu nuo ritualinio siūlymo. Apie vedybas 

negali būti nė kalbos - aš neturiu nei didelių rubinų, nei brangių 
kailių". 

Janas prisiminė ir kitus, anksčiau pasakytus žodžius: 
„Kodėl, velniai rautų, jūsų dėdė mano, kad aš noriu jus vesti?" 
„Mis Kameron yra labai turtinga jauna ledi, Dunkanai"; „Be 
abejo, visi Heivenhersto kambariai nukloti kailiais ir pilni bran- 
genybių". 

Oji buvo per daug išdidi, kad leistų jam manyti kitaip. Janą 
apėmė svilinantis pyktis dėl savo aklumo ir kvailumo. Jis priva- 
lėjo suprasti - tą pačią minutę, kai ji prašneko apie tai, kaip 
derasi su krautuvininkais, - jis, velniai rautų, turėjo suprasti! 
Nuo pirmos minutės, kai pamatė Elizabetą Kameron, jis buvo 
aklas. Ne, paprieštaravo Janas įnirtingai pasibjaurėjęs savimi. 
Anglijoje jis instinktyviai suprato, kad ji buvo švelni ir išdidi, 
drąsi ir nekalta... nepaprasta. Janas puikiai suprato, kad ji 
nebuvo pasileidusi jaunutė koketė, ir vis dėlto vėliau įtikino 
save, jog ji buvo tokia, ir po to taip ir elgėsi su ja, oji tai pakentė 
visą laiką, kai buvo čia! Elizabeta leido jam tai kalbėti, po to 
bandė pateisinti jo elgesį, kaltindama save, kad Anglijoje elgėsi 
kaip „begėdė koketė!" 

Gerklę pasiekęs kartėlis smaugė Janą ir jis užsimerkė. Ji 
buvo tokia maloni ir EEE B kad net tai padarė dėl jo. 
giminaitį, stovintį prie lango siDEai užmerktomis akimis tarsi 
žmogus, paguldytas ant kankinimo suolo. 

Pagaliau Janas prašneko, į jo balsas trūkčiojo iš susijaudini- 
mo, tarsi sunkiai verždamasis iš jo krūtinės. 

- Tai sakė moterisijai tai tavo nuomonė? 

- Apie ką? 

Trūkčiojamu, balsu jis paklausė: 

- Ar ji tau sakė, kad Elizabeta buvo įsimylėjusi mane prieš 
dvejus metus, ar tik tu taip manai? 

Atsakymas Janui buvo toks reikšmingas, kad Dunkanas 
net nusišypsojo. Tačiau šiuo momentu dvasininkui rūpėjo dvi 

problemos, kurias siekė išspręsti. Jis norėjo, kad Janas vestų 
Elizabetą ir ištaisytų tą skriaudą, kurią jai padarė, ir norėjo, jog 
giminaitis susitaikytų su savo seneliu. Norėdamas atlikti pirmą 
užduotį, Torntonas turėjo atlikti ir antrą, nes Elizabetos dėdė, 
matyt, buvo nusprendęs, kad jos vyras pagal galimybes privalo 
būti tituluotas. Dunkanas taip stipriai norėjo ir vieno, ir kito, 
kad norėdamas padėti sutvarkyti šiuos reikalus, vos nesumela- 
vo, bet sąžinės nuostatos tai draudė. 

- Tai buvo mis Trokmorton-Džons nuomonė, kai ji buvo 
Opijaus paveikta. Tačiau tai yra ir mano nuomonė, paremta visu 
tuo, ką aš pastebėjau Elizabetos charakteryje ir jos elgesyje su 
tavimi. 

Jis palaukė ilgą baisios įtampos minutę gerai žinodamas, 
kur dabar krypsta Jano mintys, ir tada nusprendė išspausti 
viską, kas įmanoma, iš savo pranašumo, pasitelkęs kietą meto- 
dinę logiką: 

- Tu neturi kito pasirinkimo: privalai išgelbėti ją nuo tų 
šlykščių vedybų. 

Jano tylėjimą palaikęs pritarimu, Dunkanas tęsė su dar 
didesniu įsitikinimu: 

- Norėdamas to pasiekti, privalėsi įtikinti jos dėdę neati- 
duoti Elizabetos Belheivenui. Iš to, ką pasakė mis Trokmor- 
ton-Džons, ir to, ką perskaičiau savo akimis štai tame raštelyje, 
aš supratau: dėdė nori jai titulo ir jis renkasi tituluotą vyrą. Aš 
taip pat žinau, kad tai dažno bajoro noras, todėl tau nėra jokios 
vilties įtikinti misterį Kameroną protingumo stoka, jeigu tu 
pamėginsi tai padaryti. - Dunkanas stebėjo, kaip jo žodžiai 
pasiekia tikslą su tokia jėga, jog verčia Janą išbalti, ir priėjo 
galutinės išvados. - Tavo valioje, Janai, gauti titulą. Aš supran- 
tu, kad tu labai neapkenti senelio, bet tai nebeturi reikšmės. 
Arbatu leisi Elizabetai ištekėti už to niekingo Belheiveno, arba 
tu susitaikysi su hercogu Stanhopu. Arba tai, arba tai. 

Janas nustėro, jo protas buvo apimtas įnirtingo pasipricši- 
nimo idėjai susitaikyti su seneliu. Dunkanas stebėjo Janą žino- 

damas, kokia kova verda jame, ir nepaprastai įtemptai laukė, 
kada giminaitis apsispręs. Dvasininkas pamatė, kaip Janas nu- 
lenkė savo tamsią galvą, kaip sugniaužė kumščius. Kai giminai- 
tis pagaliau prašneko, tai savo pyktį išliejo ant senelio: 

- Tas nelaimingas šunsnukis, - paniekinamai pro sukąstus 
dantis iškošė Janas. - Per vienuolika metųjis vis dėlto pasieks savo. 
Ir viskas dėl to, kad aš neįstengiau laikytis kuo toliau nuo jos. 

Dvasininkas vos įstengė paslėpti džiugų palengvėjimą. 

- Yra ir blogesnių dalykų, negu vesti nuostabią jauną mo- 
terį, kuri, be kita ko, turi nepaprastai daug sveiko proto, kad 
įsimylėjo tave, - paprieštaravo Dunkanas. 

Nuo tų žodžių Janas vos nenusišypsojo. Tačiau tai truko 
tik akimirką, nes jį užgriuvo sudėtinga ir siutinanti tikrovė. 

- Kokius jausmus bejaustų Elizabeta, tai buvo seniai. 
Dabar ji nori nepriklausomybės. 

Dvasininkas nustebęs pakėlė antakius ir nusijuokė: 

- Nepriklausomybės? Rimtai? Kokia keista moters mintis. 
Aš esu įsitikinęs, kad tu sugebėsi išvaduoti ją nuo tokių fantas- 
tiškų idėjų. 

- Nesitikėk. 

- Nepriklausomybė nepaprastai pervertinama. Duok Eliza- 
betai nepriklausomybę ir ji ims jos nebekęsti, - spėjo Dunkanas. 

Janas negirdėjo dėdės žodžių, nuo kapituliacijos seneliui 
jam vėl kilo nepaprastas įniršis. 

 - Velniai jį griebtų, - sušnibždėjo Torntonas grieždamas 
dantimis. - Tegu jis supūva pragare su savo titulu. 

Su šypsena veide Dunkanas rūsčiai tarė: 

- Galbūt baimė „supūti pragare“, kaip tu originaliai pasa- 
kei, dabar ir privertė jį skubiai paskelbti tave įpėdiniu. Tačiau 
pagalvok, jis daugiau kaip dešimt metų bandė susitaikyti, kai 
dar nesiskundė širdics liga. 

-Jis pavėlavo dešimt metų, - burbtelėjo Janas. - Tėvas buvo 
teisėtas įpėdinis, o tas senas išsigimėlis neapgailestavo tol, kol 
nenumirė tėvas. 

- Aš visa tai gerai žinau. Tačiau ne čia esmė, Janai. Tu 
pralaimėjai mūšį dėl galimybės likti nuošalyje nuo jo. Tu priva- 
lai jį pralaimėti taktiškai ir garbingai, kaip dera tavo aukštai 
kilmei, kaip pasielgtų tavo tėvas. Tu teisėtai esi artimiausias 
hercogo Stanhopo giminaitis. Niekas to negali pakeisti. Dar 
daugiau, aš tvirtai tikiu, kad tavo tėvas atleistų hercogui, jeigu 
jam būtų pasitaikiusi tokia proga kaip tau. 

Apimtas nesutramdomo pykčio, Janas atsitraukė nuo sie- 
nos. 

- Aš ne tėvas, - atžariai tarė jis. 

Nuogąstaudamas, kad Janas dvejoja, dvasininkas tvirtai 
tarė: 

- Negalima gaišti laiko. Galimas dalykas, kad tu nuvažiuosi 
pas senelį tik tam, kad išgirstum, jog jis jau padarė tai, ką ketino 
padaryti Praeitą savaitę, - paskelbė naują įpėdinį. 

- Yra ir kita, nemažesnė, galimybė po mano paskutinio 
laiško jam: man pasakys nešdintis po velnių. 

- Be to, - tarė dvasininkas, - jeigu tu nepaskubėsi, tai gali 
nuvykti jau po Elizabetos vestuvių su tuo Belheivenu. 

Minutę, kuri Janui atrodė kaip amžinybė, jis dvejojo, po to 
skubiai linktelėjo, įsikišo rankas į kišenes ir nenoriai ėmė lipti 
laiptais aukštyn. 

- Janai? - pašaukė jį dvasininkas. 

Torntonas sustojo ir atsigręžė į dėdę. 

- Kas dar? - susierzinęs paklausė jis. 

- Aš noriu sužinoti, kaip nuvykti į Elizabetos namus. Tu 
pakeitei nuotakas, bet, mano supratimu, aš dar vis turiu garbės 
atlikti jungtuvių ceremoniją Londone? 

Užuot atsakęs, giminaitis linktelėjo. 

- Tu elgiesi teisingai, - ramiai tarė dvasininkas, nepajėgda- 
mas atsikratyti baimės, kad Jano pyktis privers jį tyčia sukelti 
senojo hercogo priešiškumą. Kokia bebūtų tavo santuoka, tu 
neturi pasirinkimo. Tu sugadinai jai gyvenimą. 

- Daugiau, negu tu manai, - trumpai burbtelėjo Janas. 

- Dėl Dievo meilės, ką tai reiškia? 

- Aš - kaltas dėl to, kad jos globėjas dabar yra dėdė, - tarė 
jis kimiai atsidusęs. - Jos brolis nepabėgo, kad išvengtų skolų 
arba skandalo, kaip tikriausiai mano Elizabeta. 

- Tu - kaltas? Kaip tai galėjo atsitikti? 

- Jis iškvietė mane į dvikovą, o kai nepavyko manęs nužu- 
dyti garbingoje dvikovoje, tai bandė dar du kartus kelyje - ir abu 
kartus buvo arti tikslo, todėl aš liepiau jį mesti ant „Arianos“" 
borto ir nusiųsti į Indiją, kad jis ten pasėdėtų. 

Dvasininkas išbalo ir sudribo ant sofos: 

- Kaip tu galėjai taip pasielgti? 

Janas nustėro. Nuo priekaišto jis vėl tapo šaltas. 

- Buvo tik dvi išeitys: aš galėjau leisti jam padaryti skylę 
mano nugaroje arba jį atiduoti valdžiai. Tačiau aš nenorėjau, 
kad jį pakartų dėl per didelio ryžto atkeršyti už seserį, oO norėjau 
tik jo atsikratyti. 

- Tačiau praėjo dveji metai. 

Jis turėjo grįžti anksčiau negu po metų, bet „Ariana“ per 

šiormą buvo apgadinta ir sustojo San Delore remonto. Ten 
p Kd4meronas iššoko iš laivo ir dingo. Aš maniau, kad jis 
kaip nors grįš čia. Aš nemaniau, - baigė Janas apsisukdamas ir 
vėl lipdamas aukštyn, - kad jis negrįžo, kol prieš kelias minutes 
tu man to nepasakei. 

- Dieve mano! - tarė dvasininkas. - Nebūtų galima kaltinti 
Elizabetos, jeigu ji dėl to tavęs nekęstų. Ž 

- Aš neketinu jai suteikti tokios galimybės, - rūsčiai atsakė 
Janas, perspėdamas dvasininką nesikišti. - Aš surasiu seklį, 
kuris jo paieškotų, o kai sužinosiu, kas jam nutiko, tau pasaky- 
siu. 

Dunkano sveikas protas kovojo su sąžine ir šį kartą ji 
pralaimėjo. 

- Tikriausiai tai geriausia išeitis, - nenoriai pritarė jis, be 
abejo, žinodamas, kad Elizabetai bus labai sunku Janui atleisti 
dar vieną ir sunkesnį nusižengimą jai. - Visa tai būtų buvę kur 

kas paprasčiau, - pridūrė jis atsidusdamas, - jeigu aš būčiau 
anksčiau sužinojęs, kas nutiko Elizabetai. Tu turi daug pažįs- 
tamų anglų aukštuomenėje. Kaip atsitiko, kad tau apie tai 
nepranešė? 

- Pirma, po šio įvykio aš beveik metus nebuvau Anglijoje. 
Antra, - paniekinamai pridūrė Janas, - tie, kuriuos taip juokin- 
gai vadina aukštuomene, su kuo nors susijusių reikalų niekada 
su juo nesvarsto. Jei tai svarsto su kitais, jeigu pavyksta, slapta 
nuo jo. 

Janas žiūrėjo į atsiradusią neišaiškinamą dėdės šypseną. 

- Palikęs nuošalyje paskalas, tu juos laikai nepaprastai 
išdidžia, valdinga, savimi pasitikinčia žmonių grupe, juk taip? 

- Didžiąja dalimi, taip, - trumpai atsakė Janas, pasisukęs ir 
lipdamas laiptais. 

Kai jis uždarė duris, dvasininkas kreipėsi į tuščią kambarį. 

- Janai, - tarė jis, o pečiai kilnojosi nuo juoko, - tau reikia 
turėti titulą - tu jam sukurtas. | 

Tačiau po minutės jis surimtėjo ir pakėlė akis į lubų sijas, 
jo veide atsispindėjo taurūs jausmai ir pasitenkinimas. 

- Ačiū Tau, - tarė jis kreipdamasis į Dangų. - Tu gana ilgai 
neatsakei į mano pirmą maldą, - pridūrė Dunkanas, turėdamas 
omenyje Jano susitaikymą su dėde, - bet Tu nuostabiai greitai 
alsiliepei į antrą, dėl Elizabetos. 

AŠTUONIOLIKTAS SKYRIUS 

Po keturių dienų, apie vidurnaktį, Janas pagaliau pasiekė 
„Baltojo žirgo“ viešbutį. Palikęs arklį arklininkui, jis nuėjo į 
viešbutį, aplenkdamas pilną elį geriančių kaimiečių bendrąją 
svetainę. Viešbučio šeimininkas, storas vyras su nešvaria pri- 
juoste per pilvą, užmetė vertinamą žvilgsnį, į atėjusįjį, į jo juodą 
puošnaus sukirpimo liemenę, melsvai pilkus jojiko bridžius, 
rūstų veidą, galingą figūrą ir apdairiai nusprendė, kad nereikia 
iš svečio iš anksto už kambarį imti pinigų - kilmingi žmonės 
kartais tai palaiko įžeidimu. 

Praėjus minutei po to, kai misteris Torntonas užsakė va- 
tingu sprendimu, nes jo naujasis svečias pasidomėjo apie 
žinomą vietinį bajorą. 

- Ar toli nuo čia Stanhop Parkas? 

- Apie valandą kelio joti, pone. 

Janas dvejojo: ar ten nuvykti rytą netikėtai ir be pranešimo, 
ar nusiųsti raštelį. | 

- Man reikia, kad rytą ten nuneštų raštelį, - šiek tiek 
padvejojęs pasakė jis. 

- Aš nusiųsiu savo sūnų su tuo rašteliu. Kada jį reikia 
pristatyti į Stanhop Parką? 

Janas vėl ėmė dvejoti žinodamas, kad to išvengti negalima. 

- Dešimtą valandą. 

Kitą rytą Janas stovėjo vienas jam skirtoje svetainėje, ne- 
kreipdamas dėmesio į pusryčius, kurie jam buvo jau seniai 
atnešti. Jis pasižiūrėjo į laikrodį. Jau buvo praėję trys valandos, 
kai išvyko pasiuntinys - beveik valanda daugiau, negu jam 
reikėjo grįžti su atsakymu iš Stanhop Parko, jeigu iš viso bus 
atsakytnas. Janas laikrodį padėjo į šalį ir priėjo prie židinio, 
niūriai plekšnodamas jojiko pirštinėmis į šlaunį. Torntonas 
nieko nežinojo, ar yra jo senelis Stanhop Parke, ar senis jau 
paskyrė kitą įpėdinį ir dabar atsisakys priimti jį, kad atkeršytų 
už tai, jog šis dešimtį metų atmesdavo jo siūlymus susitaikyti. 
Po kiekvienos praeinančios minutės Janas buvo linkęs tuo vis 
labiau patikėti. 

Už jo nugaros tarpduryje pasirodė šeimininkas ir tarė: 

- Mano sūnus negrįžo, nors jau seniai laikas. Aš turėsiu iš 
jūsų, misteri Torntonai, paimti didesnį užmokestį, jeigu jis per 
valandą negrįš. 
pastangas, kad nenusuktų jam galvos. 

- Pabalnokite ir atveskite mano arklį, - trūkčiojamu balsu 
atsakė jis, gerai nežinodamas, ką dabar darys. Janas iš tikrųjų 

norėjo, kad verčiau jį viešai išplaktų, negu verstų rašyti tą 
trumpą raštelį savo seneliui. Dabar senelis nuo jo nusigręžė 
kaip nuo prašytojo ir tai jį siutino. 

Už jo stovėdamas šeimininkas niūriai ir įtariai primerkto- 
mis akimis žiūrėjo į Jano nugarą. Paprastai viešbučio gyventojai 
vyrai, atvykstantys be savo karietos arba net be tarnų, privalėjo 
mokėti už kambarį, ką tik atvykę. Šiuo atveju viešbučio šeimi- 
ninkas nepareikalavo sumokėti iš anksto dėl to, kad šis ypatin- 
gas svečiaskalbėjo skardžiu bei valdingu turtingo džentelmeno 
balsu, o jo drabužių audiniai ir sukirpimas neklystamai rodė, 
jog jie pasiūti elegantiškai ir brangaus siuvėjo. Tačiau dabar, 
kai Stanhop Parkas atsisakė net atsakyti tam žmogui, šeiminin- 
kas persvarstė savo svečio turtingumo įvertinimą ir buvo linkęs 
sustabdyti jį, jeigu šis pabandys šokti ant arklio ir nušuoliuoti 
nesumokėjęs pinigų. 

Ne iš karto pastebėjęs, kad viešbučio šeimininkas dar vis 
čia, Janas nukreipė akis nuo įvažiuojamųjų vartų. 

- Taip, kas dar. 

- Jūsų sąskaita, pone. Aš noriu užmokesčio dabar. 

Jo godžios akys plačiai atsimerkė iš nuostabos, kai £večias 
išėmė storą pluoštą pinigų; ištraukė iš jo pakankamai bankno- 
tų, kad pakaktų sumokėti už vieną naktį, ir įkišo jam į ranką. 

Janas palaukė dar trisdešimt minučių ir pripažino, jog jo 
senelis nesiruošia jam atsakyti. Įširdęs, kad veltui leidžia brangų 
laiką, jis išėjo iš svetainės, nusprendęs joti į Londoną nusipirkti 
Elizabetos dėdės palankumą. Jo dėmesys buvo nukreiptas į jojiko 
pirštines, kurias movėsi, jis perėjo per bendrąją svetainę nepaste- 
bėjęs, kaip netikėtai sujudo svetainė, kaip triukšmaujantys vals- 
tiečiai, geriantys elį pric apibraižytų stalų, atsigręžė ir pagarbiai 
tylėdami įsistebeilijo į duris. Šeimininkas, tarsi tas galėtų pavogti 
alavinį puoduką, dabar stovėjo už kelių pėdų nuo atidarytų lau- 
kujų durų ir su atvėpusiu žandikauliu stebėjo Torntoną. 

- Mano lorde, - sušuko jis, po to, tarsi neturėdamas jėgų 
ištarti nė žodžio, storulis plačiu rankos mostu parodė į duris. 

Janas nukreipė dėmesį nuo savo pirštinės paskutinės sagos 
į viešbučio šeimininką, kuris dabar pagarbiai linkčiojo, po to 
pažvelgė į išėjimą, kur nejudėdami stovėjo du liokajai ir veži- 
kas, apsivilkę žaliomis paauksuotomis paradinėmis livrėjomis. 

Nekreipdamas dėmesio į nustebusius valstiečius, vežikas 
išėjo į priekį, žemai nusilenkė Janui ir atsikosėjęs žemu, labai 
reikšmingu balsu perteikė hercogo laišką: 

- Jo šviesybė hercogas Stanhopas įsakė man perduoti jo 
nuoširdžiausius sveikinimus markizui Kensingtonųį... ir pasa- 
kyti, kad jis labai nekantraudamas laukia kuo greičiau atvyks- 
tančio į Stanhop Parką. 

Įsakęs vežikui kreiptis į Janą kaip į markizą Kensingtoną, 
hercogas ką tik paskelbė Torntonui ir visiems, esantiems vieš- 
butyje, kad šis titulas dabar priklauso ir toliau priklausys jo 
vaikaičiui. Šis viešas gestas pranoko viską, ko tikėjosi Janas, ir 
kartu liudijo du dalykus: pirma, senelis nejautė jam priešiškų 
jausmų dėl to, kad jis daug kartų atmetė jo siūlymus taikytis, 
antra, gudrus senelis dar vis buvo šviesaus proto, kad pajustų, 
Jog pergalė dabar jo rankose. 

Tai erzino Janą ir, trumpai linktelėjęs vežikui, jis praėjo 
pro į jį spoksančius valstiečius, kilstelėjusius kepures prieš 
žmogų, kuris ką tik visų akivaizdoje pripažintas hercogo įpėdi- 
niu. Viešbučio kieme laukiantis ekipažas buvo dar vienas įro- 
dymas, kad hercogas nori iškilmingai priimti Janą. Vietoj 
vienkinkio vežimo jis atsiuntė keturiais arkliais sų sidabriniais 
pakinktais kinkytą karietą. | 

Torntonas pamanė, kad tuo didingu gestu senis galbūt 
parodė, kad vaikaitis yra ilgai lauktas ir labai mylimas svečias, 
bet Janas nenorėjo jam suteikti tokios galimybės. Jis atvyksta 
ne vėl susidraugauti su seneliu, o gauti titulo, priklausančio jo 
tėvui. Išskyrus tai, Janas nenorėjo turėti nieko bendro su seniu. 

Kai karieta įvažiavo pro vartus ir pasuko į įvažiuojamą 
dvaro, kurį jo tėvas vadino savo namais, kol 21 metų vedė, alėją, 
nepaisant šalto objektyvumo, Janą apėmė keistas jausmas, kad 

viskas, kas čia vyksta, nerealu. Tai, kad Janas buvo čia, jam 
sukėlė nebūdingą praeities ilgesio jausmą ir kartu sustiprino 
neapykantą tironui aristokratui, kuris tyčia atsisakė savo sū- 
naus ir išmetė jį iš šių namų. Kritišku žvilgsniu Janas Žiūrėjo į 
kruopščiai prižiūrimą sodą ir stovintį priešais jį namą su pri- 
smaigstytais ant stogo kaminais. Daugumai žmonių Stanhop 
Parkas atrodė didingas ir įspūdingas, o Janui tai buvo senas 
didelis dvaras, kurį tikriausiai reikėjo modernizuoti, ir ne toks 
gražus, tarsi pats nereikšmingiausias iš tų, kuriuos jis turėjo. 

Karieta privažiavo prie paradinio prieangio ir, Janui dar 
nespėjus iš jos išlipti, duris atidarė senas liesas vyresnysis lioka- 
jus, apsirengęs paprasta juoda livrėja. Jano tėvas jam retai 
pasakojo apie savo tėvą arba dvarą ir daiktus, kuriuos ten 
paliko, bet dažnai ir noriai - apie tuos tarnus, kuriuos jis labiau- 
siai mėgo. Lipdamas laiptais aukštyn, Janas pasižiūrėjo į vyres- 
nįjį liokajų ir spėjo, kad tai tikriausiai Ormslis. Tėvo 
pasakojimu, tai Ormslis užklupo jį, dešimtmetį, šieninėje ra- 
gaujantį patį geriausią prancūzišką Stanhopo konjaką. Ormslis 
prisiėmė kaltę ir dėl dingusio butelio vyno ir brangaus grafino 
prisipažindamas, kad pats išgėrė vyną ir girtas nepadėjo grafino 
į vietą. 

Tuo momentu, kai drėgnos, išblukusios mėlynos Ormslio 
akys beveik meiliai žiūrėjo į Jano veidą, atrodė, kad ištrykš 
ašaros. 

- Laba diena, mano lorde, - pagarbiai pareiškė jis, bet labai 
sujaudintas veidas Janui sakyte sakė, kad tarnas tvardosi, kad 
jo neapkabintų. - Ir... ir galima man pasakyti... - senis nutilo, iš 
susijaudinimo neteko žado ir užsikosėjo... - Ir galima man 
pasakyti... kad labai labai gerai, kad jūs čia... - Jo balsas nutrūko, 
tarnas nuraudo ir Janas iš karto pamiršo savo pyktį. 

- Laba diena, Ormsli, - tarė šypsodamasis Janas, pamatęs 
didžiulį pasitenkinimą, pasirodžiusį raukšlėtame Ormslio veide 
dėl to, kad jaunasis šeimininkas žino jo vardą. Matydamas, jog 
vyresnysis liokajus ketina nusilenkti, Janas ištiesė ranką, kad 

ištikimas tarnas, užuot nusilenkęs, paspaustų jam ranką. - Aš 
manau, - meiliai pajuokavo Torntonas, - kad tu atsikratei įpro- 
čio per daug mėgautis prancūzišku konjaku? 

Išblukusios senyvos akys nušvito kaip deimantai nuo dar 
vieno liudijimo, kad Jano tėvas papasakojo apie jį sūnui. 

- Sveiki atvykę į namus. Sveiki atvykę pagaliau į namus, 
mano lorde, - kimiai atsakė Ormslis, spausdamas Jano ranką. 

- Aš čia būsiu tik kelias valandas, - ramiai tarė jam Janas ir 
vyresniojo liokajaus ranka suglebo iš nusivylimo. Tačiau jis 
atsipeikėjo ir palydėjo svečią į erdvų, ąžuolų apdailintą vesti- 
biulį. 

Nedidelis liokajų ir kambarinių būrys, stengdamasis atro- 
dyti nepastebimas, apsimetė, kad valo dulkes nuo veidrodžių, 
sienų ir lubų. Kai Janas ėjo pro juos, kai kurie paslapčia į jį ilgai, 
įdėmiai žiūrėjo, po to pasikeitė greitomis patenkintomis šypse- 
nomis. Galvodamas apie būsimą susitikimą su seneliu, Janas 
nepastebėjo į jį atkreiptų smalsių tiriamų ir nustebusių žvilgs- 
nių, bet kaip per miglą matė, kad kai kurie tarnai nosinėmis 
skubiai šluostėsi ašaras ir nosis. 

Ormslis pasuko prie dvigubų durų ilgo vestibiulio gale ir 
Janas, rengdamasis pirmam susitikimui su seneliu, stengėsi apie 
nieką negalvoti. Net būdamas berniukas, jis neleido sau būti 
silpnam ir galvoti apie giminaitį, o tais retais atvejais, kai mąs- 
tydavo apie tą žmogų, tai visada jį įsivaizdavo labai panašų į 
savo tėvą, vidutinio ūgio vyrą šviesiai kaštoniniais plaukais. ir 
rudomis akimis. Ormslis iškilmingai atidarė duris į kabinetą ir 
Janas nuėjo į priekį, prie krėslo, nuo kurio sunkiai, remdamasis 
į lazdelę, kėlėsi vyras. Dabar kai jis pagaliau išsitiesė ir pasižiū- 
rėjo į svečią, Janas pasijuto taip, tarsi jam būtų kas nors 
trenkęs. Senelis buvo ne tik tokio pat ūgio, kaip ir vaikaitis - 
šešių pėdų ir dviejų colių, - bet ir jo veidas, kurį su paslėptu 
pasibjaurėjimu pamatė Janas, buvo panašus, tuo tarpu Janas 
mažai kuo priminė savo tėvą. Tai iš tikrųjų buvo baisu: Janas 
žiūrėjo tarsi į save, tiksenesnį, nubalusiais sidabriniais plaukais. 

Hercogas irgi tyrė svečią ir aiškiai priėjo tos pačios išvados, 
nors jo reakcija buvo visiškai priešinga. Jis lėtai nusišypsojo 
jausdamas, kad Janą supykdė atradimas, jog jie panašūs vienas 
į kitą. 

- Tu nežinojai? - paklausė jis sodriu baritonu, beveik tokiu 
pat, kaip ir Jano. 

- Ne, - trūkčiojamai atsakė Janas, - aš nežinojau. 

- Tai aš esu pranašesnis už tave, - tarė hercogas, pasirėmęs 
lazdele irįsižiūrėdamas į Jano veidą taip, kaip Žiūrėjo vyresnysis 
liokajus. - Matai, aš žinojau. 

Janas pamatė ir abejingai ignoravo, kai apsiblausė tos 
gintarinės akys. 

- Aš kalbėsiu trumpai ir eisiu prie reikalo,- pradėjo Janas, 
bet jo senelis pakėlė savo ilgą aristokratišką ranką. 

- Janai, prašom, - atžariai tarė hercogas, linktelėdamas į 
krėslą priešais jį. - Aš šito momento laukiau ilgiau, negu tu gali 
įsivaizduoti. Maldauju, neatimk iš manęs seniokiško malonu- 
mo priimti namuose vaikaičio paklydėlio. 

- Aš čia atvažiavau ne šeimyninės nesantaikos slopinti, - 
atkirto Janas. - Jeigu tai priklausytų nuo manęs, aš niekada 
nekelčiau kojos į šiuos namus! 

Senelis įsitempė nuo tokio tono, bet prašneko atsargiai, 
švelniu balsu. 

- Aš suprantu, kad tu atvykai priimti to, kas tau teisėtai 
puklauso, - pradėjo jis, bet valdingas moteriškas balsas pri- 
vertė Janą atsigręžti į sofą, kur sėdėjo dvi pagyvenusios 
moterys, jų smulkūs kūnai buvo beveik paskendę minkštose 
pagalvėse. 

- Paklausyk, Stanhopai, - tarė viena išjų nepaprastai stipriu 
balsu, - kaip tu gali tikėtis, kad berniukas būtų mandagus, kai 
tu pats visiškai pamiršai mandagumą. Tu net nemalonėjai jam 
pasiūlyti ko nors užkąsti arba pristatyti mus. 

Subtili šypsena pasirodė jos lūpose, kai moteris apžiūrinėjo 
nustėrusį Janą. 

- Aš tavo pussenelė Hortenzija, - pranešė ji Janui, didingai 
linktelėjusi galvą. - Mes buvome susitikę Londone prieš keletą 
metų, nors tu, matyt, manęs nepažįsti. 

Susitikęs su dviem savo pussenelėmis tik vieną kartą, visiš- 
kai atsitiktinai, Janas niekada nė vienai jų nejautė nei priešiš- 
kumo, nei simpatijos. Jis mandagiai nusilenkė Hortenzijai, kuri 
pasuko galvą į šalia sėdinčią ir, atrodo, snaudžiančią seną, žilą 
damą. 

- Očia, galbūt pažįsti, namo sesuo Čeritė, kita tavo pusse- 
nelė, ji vėl užsnūdo, tai jai dažnai atsitinka. Amžius, suprantate. 

„ Maža žila galvelė staiga pakilo, mėlynos akys, įžeistos dėl 
suteiktos užgaulės atsimerkė ir įsistebeilijo į Hortenziją. 

- Aš tik keturiais meteliais vyresnė už tave, Hortenzija, ir 
labai nemandagu tai visiems priminti, - sušuko ji įžeistu balsu, 
po to pamatė priešais ją stovintį Janą ir šviesi šypsena nutvieskė 
jos veidą. - Janai, brangusis berniuk, tu mane prisimeni? 

- Žinoma, ponia, - maloniai prašneko Janas, bet Čeritė 
nutraukė jį, džiugiai pasižiūrėjusi į seserį. 

- Na, štai, matai, Hortenzija, jis mane prisimena ir dėl to, 
kad nors aš galbūt šiek tiek ir vyresnė už tave, bet ne tiek 
pasenau pastaraisiais metais, kaip tu. Tiesa? - paklausė ji, 
viltingai kreipdamasi į Janą. 

- Jeigu tu klausysi manęs, - sausai tarė jo senelis, - tai 
neatsakysi į šį klausimą. Ledi, - tarė jis rūsčiai žiūrėdamas į 
seseris, - man su Janu reikia daug ką aptarti. Aš buvau paža- 
dėjęs, kad jūs galėsite jį pamatyti, kai atvažiuos. Dabar aš turiu 
jūsų paprašyti palikti mus su mūsų reikalais ir prisijungti prie 
mūsų, kai gersime arbatą. 

Nenorėdamas gadinti nuotaikos senoms damoms, Janas 
nepasakė, kad čia nepasiliks tick ilgai, jog gertų arbatą, ir laukė, 
kol jos atsistos. Hortenzija ištiesė ranką, kad pabučiuotų, ir 
Janas ją pabučiavo. Jis ketino suteikti tokį pat malonumą ir 
kitai senelei, bet Čeritė atsuko skruostą, one ranką, todėl Janas 
pabučiavo ją į skruostą. 

Kai damos išėjo, dingo ir laikinas įtampos sumažėjimas, 
kurį jos suteikė, todėl įtampa vis didėjo, kol du vyrai stovėjo 
žiūrėdami vienas į kitą, - nepažįstami, neturintys nieko bendro, 
išskyrus nuostabų fizinį panašumą ir jų gyslose tekantį kraują. 
Hercogas stovėjo visiškai nejudėdamas, tiesiai ir aristokratiš- 
kai, bet jo akyse matėsi šiluma; Janas nekantriai plekšnojo 
pirštinėmis į šlaunį, jo veidas buvo šaltas ir ryžtingas. Du vyrai 
stovėjo nepaskelbtoje tylėjimo dvikovoje ir bandė valios stip- 
rumą. Hercogas nusileido, šiek tiek palenkdamas galvą, pripa- 
žindamas Janą nugalėtoju, kai pagaliau nutraukė tylą. 

- Aš manau, kad šis įvykis reikalauja šampano, - tarė jis 
tiesdamas ranką prie skambaliuko tarnams pašaukti. 

Atžarus ciniškas Jano atsakymas sustabdė jo ranką. 

- Aš manau, kad jis reikalauja ko nors stipresnio. Užuomi- 
na,kad Janas pretekstą laiko nemaloniu, nevertu šventiškumo, 
neliko hercogo nepastebėtas. Palenkęs galvą ir šiek tiek supra- 
tingai šypsodamasis, jis timptelėjo skambaliuko virvutę. 

- Viskio, taip? - paklausė senelis. 

Jano nustebimas, kad senis, atrodo, žino, kokį gėrimą jis 
labiau vertina, nublanko prieš jo apstulbimą, kai tuojau į kam- 
barį įėjo Ormslis, nešdamas sidabrinį padėklą su škotiško viskio 
grafinu, šampano buteliu ir dviem taurėmis. Vyresnysis liokajus 
buvo arba aiškiaregis, arba jis turėjo sparnus, arba padėklas 
buvo paruoštas prieš jo atvykimą. 

Trumpai ir droviai nusišypsojęs Janui, Ormslis išėjo ir 
uždarė duris. 

- Kaip tu manai, - šiek tiek pašaipiai paklausė hercogas, - 
ar mes galime atsisėsti, ar dabar rungtyniausime, kuris ilgiau 
išstovės? 

- Aš ketinu šitą reikalą pabaigti kuo greičiau, - atsakė Janas 
lediniu tonu. 

Užuot įsižeidęs, kaip spėjo Janas, Edvardas Everis Torn- 
tonas pasižiūrėjo į savo vaikaitį ir jo širdis prisipildė išdidumo 
dėl to energingo stipraus vyro, kuris turėjo jo pavardę. Daugiau 

kaip dešimtį metų Janas metė vieną iš svarbiausių Anglijos 
titulų seneliui į veidą ir tuo metu Edvardas čia įžiūrėjo tą patį 
išdidų pasipūtimą ir nepalaužiamą valią, būdingą visiems Torn- 
tonų giminės vyrams, nors kitą žmogų tai galėjo papiktinti. 
Tačiau šiuo momentu ta nepalaužiama valia susidūrė su tokia 
pat jo valia, todėl Edvardas buvo pasirengęs nusileisti beveik 
dėl visko, kad gautų tai, ko geidė labiausiai pasaulyje: vaikaitį. 
Hercogas norėjo vaikaičio pagarbos, jeigu jau negalėjo gauti jo 
meilės; jis troško tik trupučio Jano prieraišumo, kad jį galėtų 
nešioti savo širdyje. Ir norėjo atleidimo. To jis troško labiausiai. 
Hercogas norėjo atleidimo už tai, kad prieš trisdešimt dvejus 
metus padarė didžiausią klaidą savo gyvenime, ir už tai, kad per 
daug ilgai laukė, kol prisipažino Jano tėvui, jog buvo neteisus. 
Dėl to Edvardas buvo pasirengęs ištverti viską, ką padarys 
vaikaitis, išskyrus nedelsiamą išvykimą. Jeigu jis negalėjo gauti 
nieko kito - nei Jano meilės, nei jo pagarbos, nei atleidimo, tai 
norėjo bent pabūti su juo. Tik trumpą laiką. Neilgai - dieną arba 
dvi, arba net kelias valandas, kad turėtų kelis prisiminimus, 
kuriuos laikytų savo širdyje tomis liūdnomis dienomis, likusio- 
mis iki jo gyvenimo pabaigos. 

Vildamasis išlošti laiko, hercogas išsisukinėjamai pasakė: 

- Aš manau, kad popieriai bus parengti pcr savaitę. 

Janas nuleido žemyn taurę viskio. Šaltu tonu jis aiškiai pasakė: 

- Šiandieną. 

- Tai susiję su formalumais. 

Janas, turėjęs reikalų su tūkstančiais formalumų savo vers- 
lo operacijose, kurias atlikdavo per vieną dieną, šaltai ir iššau- 
kiamai pakėlė antakius. 

- Šiandieną. 

Edvardas padvejojo, atsiduso ir linktelėjo. 

- Aš manau, kad mano sekretorius gali pradėti rengti 
dokumentus, kol mes čia kalbame. Tai sudėtingas ir reikalau- 
jantis laiko dalykas, todėl jis užims mažiausiai kelias dienas. Yra 
nuosavybė, kuri tau teisėtai... 

- Man nereikia nuosavybės, - paniekinamai tarė Janas. - 
Taip pat ir pinigų, jeigu jų yra. Aš priimu tą prakeiktą titulą ir 
baigta, daugiau nieko. 

- Bet... 

- Sekretorius gali parašyti aiškų dokumentą, paskiriantį 
mane tavo įpėdiniu per ketvirtį valandos. Ir aš išvyksiu, kai tik 
dokumentas bus pasirašytas. 

- Janai, - pradėjo Edvardas, bet jis nemaldavo, ypač kai 
pamatė, kad tai beprasmiška. 

Išdidumas ir nepalaužiama valia, stiprumas ir ryžtas - 
Janui būdingi būdo bruožai darė jį hercogui neįveikiamą. 
Jau buvo per vėlu. Nustebintas Jano sutikimo priimti titulą, 
bet ne su juo susijusį turtą, hercogas sunkiai pasikėlė nuo 
krėslo ir išėjo į vestibiulį paliepti sekretoriui parašyti doku- 
mentą. Jis taip pat liepė įrašyti ir nuosavybę, kuri duoda 
daug pajamų. Edvardas buvo Torntonas, galiausiai jis irgi 
buvo išdidus. Sėkmė aiškiai nusisuko nuo jo, bet išdidumas 
liko. Janas išvyks po valandos, bet išvyks apdalytas visais 
turtais ir dvarais, kurie jam teisėtai priklauso kaip paliki- 
mas. 

Kai senelis grįžo, Janas stovėjo prie lango. 

- Padaryta, - tarė Edvardas, sėsdamasis į krėslą. - 

Jano pečiai šiek tiek atsipalaidavo, nemalonus reikalas 
buvo baigtas. Jis linktelėjo, po to prisipylė taurę ir atsisėdo 
priešais senelį. 

Po ilgos sunkios tylos hercogas ramiai pastebėjo: 

- Aš suprantu, kad tave reikia pasveikinti. 

Janas krūptelėjo. Apie jo sužadėtuves su Kristina, kurios 
bus nutrauktos, dar niekas nežinojo. 

- Kristina Teilor - maloni jauna moteris. Aš pažinojau jos 
senelį ir dėdę, žinoma, ir jos tėvą, grafą Melburną. Ji bus tau 
puiki žmona, Janai. 

- Kadangi mūsų šalyje dvipatystė - nusikaltimas, tai 
mažai tikėtina. 

Nustebęs, kad jo informacija aiškiai neteisinga, Edvardas 
atsigėrė gurkšnį šampano ir paklausė: 

- Tai ar galima sužinoti, kas ta laiminga jauna moteris? 

Janas išsižiojo, norėdamas jį pasiųsti po velnių, bet tai, kad 
senelis lėtai leido žemyn taurę, buvo kažkas bauginamo. Jis 
pamatė, kad senis ėmė keltis. 

- Laikoma, kad aš neturiu gerti vyno,- tarė hercogas atsipra- 
šomu tonu, - manau, kad man reikia pailsėti. Prašom paskambinti 
Ormsliui, - pasakė jis trūkčiojamu balsu. - Jis žino, ką reikia daryti. 

Janas sunerimo ir padarė tai, ko prašė hercogas. 

Po akimirkos Ormslis padėjo seneliui užlipti į viršų, iškvie- 
tė gydytoją. Jis atvyko po pusvalandžio nešinas savo krepšiu su 
instrumentais ir greitai užlipo laiptais, o Janas laukė svetainėje, 
stengdamasis atsikratyti nemalonaus jausmo, jog atvyko kaip 
tik laiku - taps senelio mirties liudytoju. 

Tačiau nulipęs laiptais žemyn gydytojas buvo nusiraminęs. 

- Aš daug kartų perspėjau jį neprisiliesti prie vyno, - tarė 
jis pavargęs. - Jis kenkia hercogo širdžiai. Tačiau dabar jis ilsisi. 
Jūs galėsite pas jį užlipti po valandos ar dviejų. 

Janas nenorėjo žinoti, ar sunkiai serga senelis. Janas sakė 
sau, kad senis, į kurį jis buvo labai panašus, jam - niekas, bet 
priešingai tam išgirdo savo šiurkštų balsą: 

- Kiek jam liko? | 

Gydytojas pakėlė rankas delnais į viršų. 

- Kas gali pasakyti? Savaitė, mėnuo, - prašneko jis, - metai, 
galbūt daugiau. Jo širdis silpna, bet stipri valia, ir dabar ji 
stipresnė negu bet kada, - tęsė gydytojas, vilkdamasis lengvą 
apsiaustą, kurį Ormslis jam buvo užmetęs ant pečių. 

- Ką jūs turite galvoje, sakydamas „dabar stipresnė negu 
bet kada?" 

Gydytojas nustebęs nusišypsojo. 

- Aišku, kad aš norėjau pasakyti, jog jūsų atvykimas buvo 
jam labai reikšmingas, mano lorde. Jis nuostabiai paveikė her- 
cogo sveikatą. O ne, ne nuostabiai, o stebuklingai. Paprastai 

sirgdamas jis bara mane. Šiandieną hercogas beveik apkabino 
mane, skubėdamas papasakoti, kad jūs čia ir kodėl. Ir net man 
įsakė „pažvelgti į jus", - tęsė jis patikliu seno šeimos draugo 
tonu, - nors aš neturėjau tau to sakyti. - Šypsodamasis pridūrė: 
- Jis mano, kad jūs - gražus velnias. 

Janas, atsakydamas į tą nuostabią informaciją, nepanoro 
pareikšti kokių nors jausmų. 

- Iki pasimatymo, mano lorde, - pasakė gydytojas. Atsisu- 
kęs į susirūpinusias hercogo seseris, kurios stovėjo vestibiulyje, 
pakėlė skrybėlę. - Ledi, - tarė jis ir išvažiavo. 

- Aš tik užlipsiu į viršų ir pasižiūrėsiu į jį, - pareiškė Hor- 
tenzija. Atsisukusi į Čeritę, griežtai perspėjo: - Per daug neįky- 
rėk Janui savo plepumu. - Ji jau lipo laiptais ir keistu kraupiu 
balsu pridūrė: - Ir nesikišk. 

Visą kitą valandą Janas vaikščiojo po kambarį, o Čeritė 
labai susidomėjusi stebėjo jį. Janui trūko tik laiko, čia jis gaišo 
laiką. Dėl tokių tempų Elizabeta pagimdys ir pirmąjį kūdikį, kol 
jis pasieks Londoną. Be to, prieš eidamas pas jos dėdę su savo 
siūlymu, jis turėjo atlikti nemalonią užduotį - atsisakyti vedybi- 
nių derybų su Kristinos tėvu. 

- Tujuk nesiruoši šiandien išvažiuoti, tiesa, mano brangusis 
berniuk? - nelauktai plonyčiu balsu paklausė Čeritė. 

Slopindamas irzlų atodūsį, Janas nusilenkė: 

- Manau, kad aš privalau, ponia. 

- Tu sudraskysi jam širdį. 

Susivaldęs, kad nepasakytų senai damai, jog abejoja, ar 
hercogas iš viso turi širdį, kurią galima sudraskyti, Janas atžariai 
ištarė: 

- Jis pasveiks. 

Po šių žodžių Čeritė į Janą pasižiūrėjo taip įdėmiai, kad jis 
ėmė abejoti, ar ji pakvaišusi, ar mėgina atspėti jo mintis. Pa- 
kvaišusi, nusprendė Janas, kai sena dama netikėtai atsistojo ir 


kuriuos nupiešė jo tėvas, dar būdamas vaikas. 

- Galbūt kitą kartą, - išsisukinėjo Janas. 

- O aš manau, - tarė ji, juokingai, kaip paukštis, pakreipusi 
galvą į šoną, - kad dabar. 

Janas, mintyse siųsdamas ją po velnių, iš pradžių atsisaki- 
nėjo, bet vėliau apsigalvojo ir nusileido. Galbūt greičiau praeis 
laikas. Čeritė nuvedė Janą per vestibiulį į kitą kambarį, kuris, 
pasirodo, buvo jo senelio asmeninis kabinetas. Įėjusi į kabinetą, 
sena ledi susimąsčiusi prilietė pirštą prie lūpų. 

- Kur tas piešinys? - garsiai pagalvojo ji nekaltu ir sumišusiu 
veidu. - O, taip, - pradžiugo Čeritė, - aš prisiminiau. Priėjusi 
pric stalo, ji postalčiumi paieškojo kažkokios paslėptos spynos. 
- Aš Žinau, kad tu būsi sužavėtas. Na, o kur gali būti spyna?- 
tęsė ji su ta pačia išsiblaškiusios ir sumišusios senos plepios 
damos veido išraiška. - Štai ji! - sušuko Čeritė ir stalčius iš 
kairiosios pusės pajudėjo. - Tu jį surasi štai čia, - tarė Čeritė, 
rodydama į didelį ištrauktą stalo stalčių. - Pasiknisk šituose 
popieriuose ir esu įsitikinusi, kad pamatysi. 

Janas atsisakė Ijsti į kito žmogaus stalą, bet Čeritė ne- 
jautė tokių sąžinės priekaištų. Iki alkūnių įkišusi rankas į 
stalčių, ji ištraukė didžiulę krūvą storo popieriaus ir išvertė 
ją ant stalo. 

- Kurio gi aš ieškau, - susimąsčiusi sumurmėjo sena dama, 
vartydama popierius. - Mano akys jau nebe tokios, kokios buvo. 
Ar tu nematai tarp jų paukščio, brangusis Janai? 

Torntonas nukreipė nekantrų žvilgsnį nuo laikrodžio, 
žvilgtelėjo į popieriais apverstą stalą ir nustėro. Priešais jį 
gulėjo šimtai jo paties paveikslų įvairiose pozose. Čia buvo 
kruopščiai nupiešti piešiniai, vaizduojantys Janą, stovintį prie 
jo laivyno pirmojo laivo vairo... Janą, einantį pro kaimo bažny- 
čią Škotijoje su viena kaimo mergina, kuri juokėsi, žvelgdama 
į jo veidą... Solidų šešerių metų amžiaus Janą ant ponio... Janą 
septynerių, aštuonerių, devynerių, dešimties metų... Be pieši- 
nių, buvo ir dešimtys ilgų rašytinių pranešimų apie Janą, kai 
kurie - neseni, kiti - iš jo jaunystės laikų. 

- Ar tarp jų nėra paukštytės, brangusis? - nekaltai paklausė 
ritė, žiūrėdama ne į stalą, o į jo veidą, į pradėjusius judėti 
skruostikaulius. 

- Tada jie tikriausiai klasės kambaryje! Žinoma, - tarė ji 
linksmai, - taip ir yra. Kaip tai panašu į mane, pasakytų Hor- 
tenzija, padaryti tokią kvailą klaidą. 

Janas nukreipė žvilgsnį nuo įrodymų, kad senelis sekė jį 
beveik nuo gimimo dienos, tikriausiai nuo tos dienos, kai galėjo 
pats išeiti iš namo, į Čeritės veidą ir pašaipiai tarė: 

- Hortenzijanelabai įžvalgi Aš pasakyčiau, kadjūs - gudrikaiplapė. 

Ji supratingai jam šyptelėjo ir pridėjo prie lūpų pirštą. 

- Jai nesakyk, gerai? Hortenzijai labai patinka manyti, jog 
ji - išmintinga. 

- Kaip jis sugebėjo gauti šiuos piešinius? - paklausė Janas, 
sulaikęs Čeritę, kai ji pasisuko, norėdama išeiti. 

- Daugumą jų nupiešė moteris, gyvenanti kaime, netoli 
jūsų namų. Vėliau jis samdė dailininką. Kai žinojo, kada kokio- 
je vietoje tu būsi. Aš dabar tave paliksiu čia, kur gera ir tylu. 

Janas suprato, kad Čeritė jį paliko, jog jis galėtų apžiūrėti ant 
stalo gulinčius popierius. Kurį laiką Janas dvejojo, po to lėtai 
atsisėdo į krėslą ir ėmė žiūrinėti slaptus pranešimus apie jį. Juos 
visus buvo aprašęs kažkoks misteris Edgaras Norvičius; kol Janas 
žiūrinėjo štorą šūsnį popierių, pyktis dėl senelio įžeidžiamo kiši- 
mosi į jo asmeninį gyvenimą pamažu virto linksmu susidomėjimu. 
Pradedant tuo, kad jo seklys beveik visus laiškus pradėdavo fraze, 
kuri rodė, jog hercogas jį baudė už nepakankamai smulkų prane- 
šimą. Viršutinis laiškas prasidėjo taip: 

„Atsiprašau, Jūsų Šviesybe, dėl netyčia padaryto praleidimo, 
kai aš nepaminėjau, jog misteris Torntonas iš tiesų kartais rūko 
cigarus..." 

Kitas prasidėjo taip: 

„Aš neįsivaizdavau, Jūsų Šviesybe, kad Jūs norėsite sužinoti 
be to, kad jo arklys laimėjo lenktynes, dar ir tai, kokiu greičiu jis 
lėkė..." 

Iš to, kaip buvo sudėti ir aptrinti šimtai pranešimų, Janui 
buvo aišku, kad jie imti į rankas ir skaityti po kelis kartus, o iš 
kelių atsitiktinių autoriaus pastabų - kad senelis aiškiai reiškė 
savo pasididžiavimą. 

„Jums bus malonu sužinoti, Jūsų Šviesybe, kad jaunasis 
Janas - puikus jojikas, kaip jūs ir tikėjotės..." 

„Aš, kaip ir daugelis kitų, visiškai su jumis sutinku, kad 
misteris Torntonas - genijus..." — 

„Aš jus patikinu, Jūsų Šviesybe, kad jūsų nerimas dėl dviko- 
vos yra visiškai nepagrįstas. Peršauti rankos raumenys, nieko 
daugiau..." 

Janas juos vartė kaip pakliūva nesuvokdamas, kad siena, 
jo pastatyta prieš senelį, pradėjo po truputį trūkinėti. 

„Jūsų Šviesybe, - rašė seklys, apimtas nevilties, kai Janui 
buvo vienuolika, - siūlymo, kad aš rasčiau gydytoją, kuris galėtų 
slapta apžiūrėti skaudančią Jano gerklę, jokiu būdu negalima 
įvykdyti. Net jeigu aš ir rasčiau gydytoją, kuris sutiktų apsimesti 
pasiklydusiu keliauninku, negaliu įsivaizduoti, kaip jam pavyks 
pasižiūrėti berniukui į gerklę ir nesukelti įtarimo..." | 

Minutės tapo valandomis ir Janas vis labiau nebetikėjo tuo, 
ką pamatė, peržiūrėjęs viso savo gyvenimo istoriją su laimėjimais 
ir nusidėjimais. Jo laimėjimai ir pralaimėjimai buvo nuolatos 
fiksuojami; kiekvienas naujas jo laivyno laivas buvo aprašytas, o 
prie aprašymo pridėtas piešinys, apie jo finansinius laimėjimus 
buvo pranešinėjama labai smulkiai ir su susižavėjimu. 

Janas lėtai atidarė stalčių ir ten sukišo popierius, poto išėjo 
iš kabineto ir uždarė duris. Jis ėjo į svetainę, bet Ormslis 
sustabdė ir pasakė, jog hercogas nori, kad Janas jį aplankytų 
tuojau pat. 

Kai Janas įėjo, senelis sėdėjo su chalatu krėsle prie židinio 
ir atrodė nuostabiai stiprus. 

- Tu atrodai, - neryžtingai tarė Janas, pykdamas ant savęs 
dėl palengvėjimo, kurį pajuto, - pasitaisęs, - trumpai pabaigė 
jis. > 

- Retai kada nors gyvenime jaučiausi geriau, - išdidžiai 
pareiškė hercogas, bet Janas nebuvo įsitikinęs, ar jis taip manė, 
ar tai buvo jo valios, kuria žavėjosi gydytojas, pasireiškimas. - 
Dokumentai parengti, - tęsė senelis, - aš juos jau pasirašiau. 
Aš... išdrįsau įsakyti čia atnešti pietus vildamasis, kad prieš 
išvažiuodamas tu papietausi kartu su manimi. Žinai, tau vis tiek 
kur nors reikės pavalgyti. 

Janas padvejojo, po to linktelėjo ir hercogo kūną apėmusi 
įtampa atslūgo. 

- Puiku! - Jis nušvito ir ištiesė Janui dokumentus bei 
plunksną. Su slaptu pasitenkinimu hercogas stebėjo, kaip Janas 
juos pasirašo, nepatingėjęs perskaityti, ir tuo nesąmoningai 
priėmęs ne tik tėvo titulą, bet visą jam priklausantį turtą. 

- Na štai, ties kuo mes buvome priversti nutraukti pokalbį 
apačioje? - paklausė hercogas, kai Janas grąžino jam dokumen- 
tus. 

Janas mintimis dar vis buvo kabinete, kur stalas stovėjo 
nukrautas jo atvaizdais ir kruopščiai surašytomis ataskaitomis 
apie visas jo gyvenimo puses, ir minutę nieko nesuprasdamas 
Žiūrėjo į senį. 

- Ak, taip, - pasufleravo hercogas, kai Janas atsisėdo prie- 
šais jį. - Mes aptarinėjome tavo būsimą žmoną. Kas ta laiminga 
jauna moteris? 

Užsikėlęs koją ant kojos, Janas atsilošė krėsle ir tyliai 
susimąstęs žiūrėjo į jį, juokaujamai ir pašaipiai pakėlęs tamsų 
antakį. 

- Nejaugi tu nežinai? - sausai paklausė jis. - Aš žinau jau 
penkias dienas. Ar misteris Norvičius vėl vėluoja atsiųsti laiš- 
ką? 

Senelis susigūžė savo krėsle ir, atrodo, paseno. 

- Čeritė, - pasakė jis tyliai. Tyliai atsidusęs hercogas pakėlė 
akis į Janą, jo žvilgsnis buvo ir išdidus, ir maldaujamas. - Tu 
pyksti? 

- Nežinau. 

Jis linktelėjo. 

- Ar tu įsivaizduoji, kaip sunku pasakyti „atleisk“? 

- Nesakyk, - trumpai tarė Janas. 

Senelis giliai atsiduso ir vėl linktelėjo, priimdamas Jano 
atsakymą. 

- Na, ar galime pasikalbėti? Truputį? 

- Apie ką tu nori pasikalbėti? 

- Pirmiausia apie tavo būsimą žmoną, - pasakė senelis šiltu 
balsu. - Kas ji? 

- Elizabeta Kameron. 

Hercogas apstulbo. 

- Nejaugi? Aš maniau, kad tu tą nešvarų reikalą baigei prieš 
dvejus metus. 

Janas nuslopino senelio žodžių sukeltą niūrią šypseną ir 
savo susierzinimą. 

- Aš tuojau pat jai nusiųsiu savo sveikinimą, - pareiškė 
hercogas. 

- Jis būtų labai pirmalaikis, - ryžtingai tarė Janas. 

Vis dėlto per valandą nuo konjako ir nuovargio, taip pat 
nuo begalinių įžvalgių senelio klausimų tapęs nuolaidesnis ir 
ramesnis, Janas nenoriai papasakojo apie reikalus su Elizabe- 
tos dėde. Jano niūriam nustebimui, jam neprireikė aiškinti, 
kokios šlykščios paskalos buvo skleidžiamos apie Elizabetą, 
arba to, kad jos reputacija visiškai sugadinta. Net senelis tai 
žinojo, kaip, matyt, ir visa aukštuomenė, ką buvo pareiškusi ir 
Liusinda Trokmorton-Džons.. 

- Jeigu tu manai, - perspėjo jį hercogas, kad aukštuomenė 
pamirš, atleis ir priims ją vien dėl to, kad tu dabar ketini ją vesti, 
tave, Janai, patikinu, jog tu labai klysti. Ji nekreips dėmesio į 
tavo vaidmenį tame negražiame reikale, ką jau ir padarė, nes 
tu esi vyras - ir turtingas, jau nekalbant apie tai, jog tu dabar esi 
markizas Kensingtonas. Tačiau kai tu ledi Kameron padarysi 
markize, aukštuomenė privalės ją pakęsti, nes neturės pasirin- 
kimo, bet ji sudraskys Elizabetą Kameron pasitaikius pirmam 

patogiam momentui. Reikės kai kurių asmenų, turinčių didelę 
įtaką aukštuomenei, didžiulių pastangų, kad visi suprastų, jog 
privalo ją priimti į aukštuomenę. Kitaip aukštuomenė su ja 
elgsis kaip su parija. 

Jeigu būtų kalbama apie jį, Janas ramiai ir nedvejodamas 
aukštuomenę pasiųstų po velnių, bet ji jau buvo privertusi 
Elizabetą pereiti pragarą, ir jis norėjo kaip nors atkurti 
teisingumą. Janas galvojo, kaip tai padaryti, kai senelis tvirtai 
pasakė: 

- Aš važiuosiu į Londoną ir būsiu ten, kai paskelbs apie 
tavo sužadėtuves. 

- Ne, - paprieštaravo Janas su šiek tiek išsišokusiais skruos- 
tikauliais. Vienas dalykas - atsisakyti neapykantos tam žmogui, 
bet visai kitas - leisti jam įeiti į Jano gyvenimą kaip sąjunginin- 
kui arba priimti iš jo pagalbą. 

- Aš suprantu, - ramiai tarė senelis, - kodėl tu taip skubiai 
atmeti mano siūlymą. Tačiau aš tai darau ne savo malonumui. 
Yra dvi rimtos priežastys. Pirma, ledi Elizabetai bus nepapras- 
tai naudinga, jeigu aukštuomenė pamatys, jog aš visiškai pasi- 
rengęs ją priimti kaip nuotaką. Aš - vienintelis, kuris gali 
paveikti aukštuomenę. Antra, - tęsė hercogas, naudodamas kol 
kas turimu pranašumu, - kol aukštuomenė nors vieną kartą 
nepamatys mūsų kartu ir visiškai sutariančių, paskalos apie 
abejotiną kilmę ir mūsų santykius tęsis. Kitaip tariant, tu gali 
save vadinti mano įpėdiniu, bet kol aukštuomenė nepamatys, 
kad aš laikau tave įpėdiniu, ji ligi galo nepatikės nei tuo, ką tu 
pasakysi, nei tuo, ką parašys laikraščiai. Na, o dabar, jeigu tu 
nori, kad su Elizabeta elgtųsi pagarbiai, kaip su markize Ken- 
sington, aukštuomenė iš pradžių turi priimti tave kaip markizą 
Kensingtoną. Tie du dalykai susiję vienas su kitu. Juos reikia 
daryti lėtai, - pabrėžė senelis, - žingsnis po žingsnio. Taip 
elgiantis niekas neišdrįs priešintis man arba niekinti tave, tada 
visi bus priversti priimti į savo tarpą ledi Elizabetą ir paskalas 
palikti ramybėje. | 

Janas dvejojo, tūkstantis jausmų kunkuliavo jo širdyje ir 
galvoje. | 

- Aš pagalvosiu, - trumpai sutiko jis. 

- Aš suprantu, - tyliai tarė hercogas. - Jeigu tu nuspręsi 
pasinaudoti mano parama, aš rytą išvykstu į Londoną ir apsi- 
stosiu savo miesto name. 

Janas atsistojo ketindamas išeiti, senelis irgi atsistojo. Se- 
nasis vyras nevikriai ištiesė ranką ir Janas neryžtingai paėmė ją. 
Senelio rankos paspaudimas buvo nelauktai stiprus ir ilgas. 

- Janai, - tarė jis susijaudinęs, - jeigu galėčiau ištaisyti tai, 
ką padariau prieš trisdešimt dvejus metus, aš tai padaryčiau. 
Prisiekiu tau. | 

- Aš įsitikinęs, kad tu padarytum, - išsisukinėjamai atsakė 
Janas. 

- Kaip tu manai, - tęsė hercogas trūkčiojamu balsu, - ar 
kada nors tu galėsi man visiškai atlcisti? 

Janas jam atsakė sąžiningai: 

- Aš nežinau. 

Jis linktelėjo ir atitraukė ranką. 

- Aš šią savaitę būsiu Londone. Kada tu ten atvyksi? 

- Priklauso nuo to, kiek laiko užtruks derybos su Kristinos 
tėvu, Elizabetos dėdė ir pasiaiškinimas su Elizabeta. Į visa tai 
atsižvelgdamas, aš turėčiau būti Londone iki penkioliktos. 


DEVYNIOLIKTAS SKYRIUS 


Prabangioje žaliai kreminėje Aleksandros Taunsend sve- 
tainėje Elizabeta Ištai atsistojo, nervingai gniauždama nuleis- 
tas rankas ir žiūrėdama į jauną hercogienę. 

- Alekse, - tai beprotybė, - sušuko ji iš nevilties, nieko gero 
nebesitikėdama. - Man dėdė davė laiko iki dvidešimt ketvirtos, 
o šiandieną jau penkioliktoji! Kaip tu gali tikėtis iš manęs, kad 
aš pagalvosiu: ar šiandieną man nenuvažiuoti į balių, kai, galima 
sakyti, artėja mano gyvenimo pabaiga, o mes neradome jokios 
išeities! 


- Tai gali būti išeitis, - paprieštaravo Aleksė, - ir vienintelė, 
kurią aš galėjau surasti nuo tavo atvykimo. 

Elizabeta nustojo vaikščioti po kambarį, pakėlė akis į lubas 
ir papurtė galvą, tuo gestu aiškiai padarydama užuominą, kad 
Aleksė neteko proto. Elizabeta atidūmė iš Škotijos į Angliją, 
vildamasi įkalbėti dėdę peržiūrėti savo sprendimą, bet atsitiko 
taip, jog ji atvažiavo tik dėl to, kad jis džiugiai praneštų apie 
beveik pateiktą lordo Marčmeno pasiūlymą. 

- Aš linkęs laukti vildamasis, kad Marčmenas apsispręs. Jo 
titulas ir turtas vertingesnis negu kitų pretendentų, todėl ma- 
žiau tikimybės, jog jis prašvilps mano pinigus. Aš jam parašiau 
ir paprašiau apsispręsti iki dvidešimt ketvirtos, - pasakė Džuli- 
jus Kameronas. 

Elizabeta išlaikė sugebėjimą mąstyti ir pasinaudojo gera 
dėdės nuotaika, kad jis tam laikui išleistų ją į Londoną. Dabar 
žinodamas, kad jau greitai atsikratys giminaitės, dėdė Džulijus 
buvo labai paslaugus. 

- Labai gerai. Šiandieną dešimta, tu ten gali pabūti iki 
dvidešimt ketvirtos. Aš tau pranešiu, jeigu Marčmenas pasi- 
pirš. 

- Aš... aš manau, kad man reikia pasitarti su Aleksandra 
Taunsend dėl vestuvių ceremonijos, - intuityviai pagudravo 
Elizabeta vildamasi, kad Aleksė galbūt kaip nors padės jai rasti 
išeitį ir išvengti santuokos su abiem vyrais. - Ji atvyko į Londoną 
į sezoną ir aš galiu pas ją apsistoti. 

- Tu gali pasinaudoti mano miesto namu, jeigu atsiveši savo 
tarnų, - geraširdiškai pasiūlė dėdė. - Jeigu per tą laiką Belhei- 
venas norės pasikalbėti apie vedybas su tavimi asmeniškai, tai 
galės užeiti pas tave mieste. Be to, kol tu būsi ten, galėsi 
užsakyti vestuvinę suknelę. Nereikia per daug brangios, - pri- 
dūrė jis, niūriai susiraukdamas. - Nėra reikalo rengti didelių 
vestuvių mieste, kai bus gerai ir mažos Heivenherste. Beje, 
nėra prasmės užsakyti vestuvinės suknelės, kai yra tavo moti- 
nos vestuvinė suknelė, kurią ji buvo užsivilkusi tik vieną kartą. 

Elizabetai nesinorėjo jam priminti, kad jos motinos vestu- 
vės vyko Sent Džeimso rūmuose, ceremonija buvo labai pom- 
pastiška, motina vilkėjo puošnia, perlais papuošta suknele su 
penkiolikos pėdų ilgio šleifu ir jog toks drabužis kukliose, be 
svečių, vestuvėse atrodys juokingai. Tuo momentu ji dar vis 
tikėjosi iš viso išvengti tos ceremonijos ir jai labai norėjosi 
pabėgti į Londoną, kad tuojau pat pradėtų aptarinėti apdarus. 
Dabar, po to, kai ji su Alekse praleido penkias dienas, sugalvo- 
damos ir vėl atmesdamos neįgyvendinamus sprendimus, drau- 
gė netikėtai nutarė, kad Elizabetai būtinai reikia pasirodyti 
aukštuomenei šios dienos'baliuje. Reikalai dar labiau pablogė- 
jo, kai vakar, su perdėtu uolumu tęsdamas meilinimąsi, seras 
Fransis atvyko į Londoną ir tiesiog apgulė dėdės Džulijaus 
miesto namą Promenado gatvėje. 

- Elizabeta, - Aleksės balsas buvo labai ryžtingas, - aš 
prisipažįstu, jog neturėjau daug laiko visoms smulkmenoms 
apsvarstyti, nes šis planas subrendo tik prieš tris valandas, bet 
jeigu tu dabar atsisėsi ir išgersi arbatos, pamėginsiu paaiškinti 
jo esmę. 

- Šiandieną eiti į balių, - tarė Elizabeta, paklusniai sėsda- 
masi ant gražios žaliu šilku aptrauktos kušetės, - tai ne išeitis iš 
padėties, tai... tai košmaras! 

- Leisk man tik paaiškinti. Beprasmiška dėl to ginčytis, nes 
aš jau pradėjau veikti ir esu kategoriškai nusistačiusi prieš bet 
kokį prieštaravimą. 

Elizabeta drebančia ranka nubraukė nuo kaktos plaukus 
ir nenoriai linktelėjo. Kai Aleksandra reikšmingai parodė į 
arbatą, kurią ką tik atnešė vyresnysis liokajus, Elizabeta atsidu- 
susi paėmė dailų puoduką ir atsigėrė gurkšnį arbatos. 

- Paaiškink. 

- Nekalbėk tuščiai, mums laiko liko devynios dienos. De- 
vynios dienos, kad tau surastume tinkamesnį jaunikį. 

- Dar vieną jaunikį? Tu juokauji! - pralemeno ji nežinoda- 
ma, ar pasibaisėti, ar nusijuokti. 

- Visai ne, - pastebėjo praktiška Aleksė, grakščiai, mažais 
gurkšneliais siurbčiodama arbatą. - Kai tu pasirodei aukštuo- 
menei, tai per keturias savaites gavai penkiolika siūlymų. Jeigu 
tu anksčiau galėjai gauti po pusę jaunikio per dieną, tai, netgi 
atsižvelgus į viršum tavo galvos kabantį skandalą, nėra pasau- 
lyje priežasties, dėl kurios mes negalėtume rasti bet vieno 
jaunikio, kuris tau patiktų, per devynias dienas. Dabar tu dar 
truputį gražesnė negu anksčiau. 

Paminėjus skandalą, Elizabeta išbalo. 

- Aš negaliu to padaryti, - tarė ji drebančiu balsu. - Aš 
negaliu jiems pažiūrėti į akis. Kol kas ne! 

- Viena tikriausiai negalėsi, bet tu būsi ne viena. - Nepa- 
prastai norėdama įtikinti Elizabetą, kad jos planas įgyvendina- 
mas ir būtinas, Aleksė pasilenkė pric jos, atsirėmusi alkūnėmis 
į kelius. - Aš buvau labai užsiėmusi tas tris valandas, po to, kai 
sugalvojau šį planą. Kadangi sezonas tik prasideda, tai dar ne 
visi suvažiavę, bet aš jau pasiunčiau savo vyro senelei raštelį ir 
paprašiau atvažiuoti pas mane, kai tik atvyks į Londoną. Vyras 
dar tebėra Hotorne, bet ketina grįžti vakare ir dalį vakaro 
praleisti viename klube. Aš jau pasiunčiau jam ilgą laišką, 
kuriame paaiškinau visą padėtį ir paprašiau prisijungti prie 
mūsų baliuje pas Vilingtonus pusę vienuoliktos. Aš taip pat 
nusiunčiau raštelį savo svainiui Antoniui; jis lydės tave. Visa tai 
galbūt tau atrodys nelabai svarbu, bet tu negali net įsivaizduoti, 
kokią didelę įtaką turi vyras ir jo senelė. - Raminamai ir malo- 
niai šypsodamasi Aleksė aiškino: - Našlaujanti hercogienė Ho- 
torn yra labai įtakinga ir nesidrovėdama mėgaujasi tuo, kad 
priverčia aukštuomenę nusilenkti jos valiai. Tu dar nematei 
mano vyro, - baigė Aleksė maloniai šypsodamasi, - bet Džorda- 
nas yra dar įtakingesnis negu hercogienė ir jis niekam neleis 
apie tave pasakyti blogo žodžio. Beje, niekas ir neišdrįs, jeigu 
vyras bus su mumis. 

- Ojiis... jis žino apie mane? Aš noriu pasakyti, kas aš ir apie 
tai, kas įvyko? 

- Raštelyje aš paaiškinau, kas tu man, ir trumpai tai, kas tau 
buvo atsitikę prieš dvejus metus. Aš vyrui būčiau papasakojusi 
ir anksčiau, bet jo nemačiau nuo to laiko, kai buvau atvažiavusi 
pas tave į Heivenherstą. Jis buvo išvažiavęs tvarkyti reikalų ir 
dvarų, kuriuos buvo palikęs prižiūrėti kitiems tuos pusantrų 
metų, kol mes keliavome. 

Elizabetai pasidarė bloga nuo visai realios galimybės, kad 
Aleksės vyras gali grįžti šiandien vakare į Londoną ir pareikšti, 
jog Elizabeta - netinkama kompanionė jo žmonai... arba visiš- 
kai nenorįs dalyvauti baliuje. Perspektyva buvo tokia nemaloni, 
kad Elizabeta labai apsidžiaugusi griebėsi preteksto, kuris ga- 
lėtų sužlugdyti visą planą. 

- Nieko nebus! - džiugiai šūktelėjo ji. 

- Kodėl? - paklausė Aleksė. 

- Aš neturiu kuo apsirengti! 

- Ne, turėsi, - triumfuojamai šypsodamasi atsakė 
Aleksė. - Tai suknelė, kurią atsivežiau iš Prancūzijos. - Ji 
pakėlė ranką, sustabdydama Elizabetą, kol ši nesuskubo 
paprieštarauti. - Aš negaliu apsivilkti tos suknelės, - tyliai 
tarė ji. - Mano liemuo jau platėja. - Elizabeta suabejojusi 
pabaigė: - Kitais metais ji bus visiškai nebemadinga, todėl 
bus labai teisinga, kad nors viena iš mūsų patirs malonu- 
mą. Aš jau liepiau Bertneriui atsiųsti Bertą čia su viskuo, 
kas reikalinga, - prisipažino Aleksė sumišusi ir šypsoda- 
masi. - Aš neketinu tavęs išleisti į Promenado gatvę, nes 
bijau, kad vakarop man atsiųsi raštelį pranešdama, kad 
tau nežmoniškai skauda galvą ir tu guli lovoje su savo 
uostomosiomis druskomis. 

Priešingai Elizabetą apėmusiai baimei, ji sunkiai paslėpė 
kaltą šypseną po pastarosios įžvalgios pastabos. Ji jau buvo 
sumaniusi taip ir pasielgti. 

- Aš sutiksiu su tuo planu, - lėtai ištarė Elizabeta su plačiai 
atmerktose žaliose akyse atsispindinčiu atkaklumu, - jeigu tik 


311 


našlaujanti hercogienė nė kiek neabejoja, jog nori šiandieną 
mane pagloboti. 

- Tai palik man, - atsakė Aleksė, nuo palengvėjimo giliai 
atsidususi. 

Ji pakėlė galvą ir pasižiūrėjo į tarpduryje pasirodžiusį vy- 
resnįjį liokajų, kuris iškilmingai pranešė: 

- Atvyko našlaujanti hercogienė, jūsų malonybe. Aš ją 
nuvedžiau į geltonąją svetainę, kaip jūs buvote įsakiusi. 

Aleksė atsistojo su džiugia šypsena, reiškiančia pasitikėji- 
mą, kurio ji visiškai nejautė. 

- Aš norėčiau pasakyti kelis žodžius jai vienai, paaiškinti 
anksčiau, negu ji pamatys tave, - pasakė Aleksė, jau eidama 
durų link. Prie durų ji sustojo ir atsigręžė. - Aš turiu tave įspėti 
dėl vieno nereikšmingo dalyko, - pridūrė ji nedrąsiai. - Mano 
vyro senelė kartais būna šiek tiek... akiplėšiška, - užsikirsdama 
baigė jauna ledi. 

„Keli žodžiai", reikalingi Aleksei pokalbiui su hercogiene, 
užtruko mažiau negu penkias minutes, bet Elizabeta, žiūrėda- 
ma į laikrodį, jautėsi siaubingai nelaiminga įsivaizdavusi, su 
kokiu pasipiktinimu ir pasipriešinimu tikriausiai susidūrė Alek- 
sė. Kai atsivėrė durys, Elizabeta buvo taip susijaudinusi, jog 
pašoko ir nustėro, jausdamasi nedora ir gremėzdiška, tuo tarpu 
į kambarį didingai įplaukė bauginančios išvaizdos moteris, ko- 
kios mergina niekada nebuvo mačiusi. 

Našlaujanti hercogienė Hotorn pasižymėjo ne tik didinga 
karališka laikysena, tarsi būtų gimusi su geležiniu strypu vietoj 
stuburo, bet ir gana aukštu ūgiu, pora skvarbių rusvų akių, 
aristokratiška nosimi, o lygiame neraukšlėtame veide visam 
amžiui buvo išlikusi didybės žymė. 

Šaltoje tyloje ji laukė, kad Aleksė pristatytų Elizabetą, po 
to žiūrėjo, kaip mergina prisistatydama atlieka reveransą. Dar 
vis nesudrumsdama tylos, hercogienė prie šaltų rusvų akių 
pridėjo lornetą ir apžiūrėjo ją nuo šukuosenos viršaus iki pus- 
kojinių galiukų. Tuo metu Elizabeta mintyse atsisakė bet ko- 

kios vilties, kad sena moteris ją šiandieną globos gera valia ar 
kaip nors kitaip. 

Kai pagaliau ji teikėsi prašnekti, jos balsas nuskambėjo 
kaip rimbo kirtis. 

- Aleksandra, - tarė hercogienė be jokios įžangos, - ką tik 
man paaiškino, kad pageidauja, jog šiandieną vakare aš jums 
padėčiau grįžti į aukštuomenę. Tačiau, kaip aš jai sakiau, ne- 
buvo reikalo pasakoti apie skandalą, susijusį su jūsų santykiais 
su kažkokiu misteriu Janu Torntonu prieš dvejus metus. Aš tai 
labai gerai žinau, kaip ir beveik visa aukštuomenė. - Ji patylėjo, 
palikdama laiko gana įžeidžiamam ir visiškai nereikalingam 
pareiškimui, skirtam palaužti įskaudintą Elizabetos išdidumą. 
Po to paklausė: - Aš norėčiau žinoti, ar tai pasikartos, jeigu aš 
patenkinsiu Aleksandros norą ir padėsiu jums grįžti į aukštuo- 
menę? 

Gėdos ir pažeminimo sugniuždyta Elizabeta vis dėlto ne- 
sudrebėjo ir nenuleido akių, nors jos balsas ir šiek tiek virpėjo, 
mergina įstengė ramiai ir aiškiai pasakyti: 

- Aš nevaldau plepių liežuvių, jūsų šviesybe. Kitaip aš 
nebūčiau tapusi skandalo objektu prieš dvejus metus. Tačiau 
aš neturiu nė mažiausio noro vėl įeiti į jūsų aplinką. Man liko 
pakankamai daug randų nuo mano paskutinio vakaro aukštuo- 
menėje. 

Tyčia žodį „aukštuomenėje“ ištarusi gana pašaipiai, 
Elizabeta užsičiaupė ir pasiruošė tam, kad sena moteris, 
kuri baltus antakius suglaudė prie tarpuakio, savo žo- 
džiais ją sudraskys į gabalus. Tačiau po minutės jos blau- 
siai rusvose akyse pasirodė kažkas panašaus į pritarimą, 
po to jos nukrypo į Aleksandrą. Šiek tiek linktelėjusi 
hercogienė tarė: 

- Aš visiškai su tavim sutinku, Aleksandra. Ji turi pakanka- 
mai dvasinių jėgų, kad ištvertų tai, ką jai reikės įveikti. Nuosta- 
bu, ar ne, - tęsė hercogienė, kreipdamasi į Elizabetą ir niūriai 
šypsodamasi. - Mes, aukštuomenė, didžiuojamės savo civilizuo- 

tomis manieromis ir kartu daugelis iš mūsų ryja vienas kito 
reputaciją, užuot valgę puikiausius pietus. 

Suteikusi apstulbusiai Elizabetai progą lėtai nusileisti į 
krėslą, iš kurio ji vos prieš minutę buvo pašokusi, hercogienė 
priėjo prie sofos ir, atsisėdusi ant jos, pusiau primerkė akis ir 
susimąstė. 

- Šiandieną į balių pas Vilingtonus susirinks visa aukštuo- 
menė, - pasakė ji po minutės. - Galbūt tai į gera - ten bus visi 
svarbūs ir nesvarbūs asmenys. Todėl po to bus mažiau pagrindo 
plepalams apie Elizabetos pasirodymą,nes visi ją bus matę 
patys. 

- Jūsų šviesybe, - kreipėsi susijaudinusi Elizabeta jausda- 
ma, kad reikia kaip nors pareikšti padėką už tuos rūpesčius, 
kurie laukia našlaujančios hercogienės, - jūs... jūs nepaprastai 
gera, tai darydama... 

- Niekai, - nutraukė ją sena moteris. - Aš retai būnu gera. 
Mandagi, kartais, - tęsė ji, o Aleksė tuo metu stengėsi pa- 
slėpti savo pašaipą. - Net maloni, kai reikalauja aplinkybės, 
bet nepasakyčiau, kad „gera“. „Gera“ - tai tokia silpna kaip 
drungna arbata. Na, o dabar, jeigu nori paklausyti mano 
patarimo, mergyte, - pridūrė hercogienė, žiūrėdama į susi- 
jaudinusią ir išbalusią Elizabetą, - tu tuojau pat eini į viršų 
atgauti jėgų ilgu ir kietu miegu. Tu siaubingai pavargusi. Kol 
tuilsėsies, - ji atsigręžė į Aleksę, - aš su Aleksandra aptarsime 
mūsų planus. ? 

Elizabeta į tą įsakmų nurodymą eiti miegoti reagavo taip, 
kaip ir visi reaguodavo į hercogienės įsakymus: po akimirkos, 
įveikusi nuoskaudą, ji pasielgė taip, kaip jai buvo pasakyta. 

Aleksė skubiai paprašė leidimo palydėti Elizabetą į svečių 
kambarį; kai jos ten atsidūrė, ji stipriai apkabino draugę. 

- Atleisk dėl to baisaus momento; senelė pasakė, kad nori 
pati įsitikinti, ar tu drąsi, bet aš neįsivaizdavau, jog ji ketina tai 
padaryti tokiu būdu. Šiaip ar taip, - linksmai baigė ji, - aš 
žinojau, kad tu jai patiksi, ir tu patikai! 


314 


Aleksė išbėgo plastelėjusi rožiniais sijonais, palikdama Eli- 
zabetą, nuo silpnumo prisišliejusią prie miegamojo durų. Ji 
pagalvojo, kaip hercogienė elgiasi su žmonėmis, kurie jai pa- 
tinka tik truputėlį. 

Kai Aleksė grįžo, hercogienė susirūpinusi laukė jos svetai- 
nėje. 

- Aleksandra, - iš karto pradėjo ji, imdama puoduką arba- 
tos, - aš pagalvojau, kad yra kažkas, ko galbūt tu nežinai... 

Ji nutilo, piktai žvelgdama į vyresnįjį liokajų, kuris pasirodė 
tarpduryje ir privertė ją nutraukti pokalbį. 

- Atleiskite man, jūsų malonybe, - kreipėsi jis į Aleksandrą, 
- bet misteris Bentneris nori jums pasakyti kelis žodžius. 

- Kas tas misteris Bentneris? - susierzinusi paklausė her- 
cogienė, kai Aleksandra iš karto sutiko priimti jį svetainėje. 

- Elizabetos vyresnysis liokajus, - šypsodamasi paaiškino 
Aleksė. - Jis nuostabus žmogus, domisi detektyviniais roma- 
nais. 

„Po minutės, kol hercogienė laukė aiškiai nepatenkinta, į 
svetainę drąsiai įėjo solidus žilas vyras, apsivilkęs šiek tiek 
panešiotomis juodomis kelnėmis bei liemene, ir atsisėdo šalia 
Aleksandros, net be jokio „jums leidus". 

- Savo raštelyje rašėte, kad jūs turite planą kaip padėti 
mis Elizabetai išsikapstyti iš to skandalo, mis Alekse, - sku- 
biai prašneko jis. - Aš pats atvežiau Bertą, kad sužinotų apie 
J|- 

- Tai dar šiek tiek neaišku, Bertneri, - prisipažino Aleksė. 
- Mes ketiname šiandieną vėl įvesti ją į aukštuomenę ir pasižiū- 
rėti, gal galėsime nuslopinti tą seną skandalą dė! misterio Torn- 
tono. 

- Tas niekšas! - išdrožė Bertneris. - Vien tik nuo jo pavar- 
dės paminėjimo man niežti rankos. - Jis pakratė kumštį, kad 
būtų įtaigiau. | 

- Mane ji irgi taip veikia, - prisipažino susiraukusi Aleksė. 
- Štai kol kas viskas, ką mes sugalvojome. 

Bertneris atsistojo ketindamas išeiti, patapšnojo Aleksę 
per petį ir linksmai kreipėsi į seną, savo puikybe terorizuojančią 
pusę aukštuomenės aristokratę, kuri jau žiūrėjo į jį piktai dėl 
familiaraus elgesio su Alekse. 

- Jūs gavote puikią mergytę, jūsų šviesybe. Mes pažįstame 
mis Aleksę nuo to laiko, kai ji gaudė varles kartu su mis 
Elizabeta mūsų tvenkinyje. 

Hercogienė neatsakė. Ji apstulbusi tylėjo, judėjo tik akys, 
lydėdamos Bertnerį iš kambario. 

- Aleksandra, - tarė ji baisiu balsu, bet Aleksė nusijuokė ir 
pakėlė ranką. 

- Prašau tavęs, senele, nebarti manęs dėl familiarumo su 
tarnais, aš negaliu pasikeisti, 0 tave tai erzina. Be to, tu ketinai 
man kai ką papasakoti, kai atvyko Bertneris. 

Atitrūkusi nuo savo pykčio ant blogai išauklėtų tarnų, 
hercogienė rūsčiai tarė: 

- Tu buvai taip susirūpinusi apsaugoti Elizabetą nuo abe- 
jojimo kančių, kol ji čia laukė, kad nedavei man laiko aptarti 
kai kurių su mumis susijusių faktų, kurie gali tave labai suerzin- 
ti, jeigu tu jų dar nežinai. 

- Kokių faktų? 

- Tu šiandieną matei laikraštį? 

- Dar ne, o kas? 

- Pasak laikraščių „Taims“ ir „Gazet“, čia, Londone, yra 
Stanhopas ir jis ką tik paskelbė Janą Torntoną savo vaikaičiu 
ir teisėtu įpėdiniu. Žinoma, jau kelerius metus buvo šnibžda- 
masi, kad Torntonas - jo vaikaitis, bet tik nedaug kas žinojo, jog 
tai - tiesa. 

- Aš net nejsivaizdavau, - atsainiai atsakė Aleksė, galvoda- 
ma, kad labai neteisinga, jog visiškas palcistuvis, pridaręs tiek 
nelaimių Elizabetai, mėgausis tokiais dideliais turtais, o mergi- 
nos ateitis bus labai liūdna. - Aš pirmą kartą apie jį išgirdau 
prieš šešias savaites, kai mes grįžome iš kelionės ir kažkas 
paminėjo jo pavardę, kalbėdamas apie skandalą dėl Elizabetos. 

- Tai visai nenuostabu. Iki praeitų metų apie jį retai užsi- 
mindavo aukštuomenės svetainėse. Jūs su Džordanu išvykote 
į kelionę anksčiau negu kilo skandalas dėl Elizabetos, todėl jūs 
neturėjote galimybės ta proga ką nors išgirsti apie jį. 

- Kaip toks niekšas galėjo ką nors įtikinti jį įteisinti kaip 
savo įpėdinį? - piktai paklausė Aleksč. | 

- Galiu pasakyti, jog jam nieko netrūko, kad jį įteisintų, 
jeigu aš gerai tave supratau. Jis - tikras ir teisėtas Stanhopo 
vaikaitis. Tavo vyras man tai pasakė kaip paslaptį prieš kelerius 
metus. Aš taip pat žinau, - reikšmingai pridūrė ji, - kad Džor- 
danas - vienas iš labai nedaugelio žmonių, kuriems Torntonas 
tai prisipažino. 

Aleksei pakilo bėdos nuojauta ir ji lėtai nuleido puoduką 
ant lėkštelės. 

- Džordanui? - pakartojo ji pasibaisėjusi. - Kodėl toks 
nenaudėlis prisipažino būtent Džordanui? 

- Tau, Aleksandra, gerai žinoma, - tiesiai pasakė herco- 
gienė, - kad tavo vyras ne visada gyveno nepriekaištingai. 
Audringos jaunystės metais jis su Torntonu leido laiką be- 
veik toje pat draugijoje, lošė, gėrė ir darė viską, ką daro 
patvirkę vyrai. Aš bijojau, kad tu galėjai ir nežinoti apie tą 
draugystę. 

Aleksė užsimerkė iš širdgėlos. 

- Aš tikėjausi, kad Džordanas palaikys mus ir šiandieną 
padės mums įvesti Elizabetą į aukštuomenę. Aš parašiau jam 
ir paaiškinau, kaip Žiauriai su Elizabeta pasielgė šlykščiausias 
nepraustaburnis, bet nenurodžiau jo pavardės. Aš net negalė- 
jau įsivaizduoti, kad Džordanas pažįsta Janą Torntoną, jau 
nekalbant apie tai, kad jis bendrauja su tokiu asmeniu. Aš 
buvau taip įsitikinusi, - su kartėliu pridūrė ji, - kad, susipažinęs 
su Elizabeta, jis padarys viską, ką gali, jog padėtų pristatyti ją 
aukštuomenei. 

Per kušetę išticsusi ranką, hercogienė suspaudė Alcksės 
ranką ir niūriai šypsodamasi pasakė: 

- Mes abi žinome, kad tau panorėjus Džordanas visiš- 
kai palaikys tave prieš priešą ar prieš draugą, mano bran- 
gioji.. Tačiau šiuo atveju tu gali ir nesulaukti jo 
besąlygiško palankumo, kai Džordanas sužinos, kas yra 
tas „šlykščiausias nepraustaburnis". Štai dėl to aš ir norė- 
jau tave perspėti. 

- Elizabeta neturėtų to žinoti, - karštai paaiškino Aleksė. 
- Ji jausis labai nejaukiai šalia Džordano ir aš negalėčiau dėl to 
jos kaltinti. Ne, tiesiog nėra gyvenime teisybės! - pridūrė ji, 
piktai žiūrėdama į neatskleistą laikraštį „Taims“, gulintį šalia, 
ant stalelio. - Jeigu tas... tas nekaltų merginų tvirkintojas nebū- 
tų tapęs markizu dabar, kai Elizabeta bijo pasirodyti aukštuo- 
menėje. Aš manau, kad nėra nė mažiausios vilties, - viltingai 
pridūrė Aleksė, - jog jis nebūtų gavęs kartu su titulu nei šilingo, 
nei kokios nors nuosavybės. Man būtų kur kas lengviau tai 
ištverti, jeigu jis tebebūtų nuskurdęs škotų valstietis arba ap- 
gailėtinas lošėjas. 

Hercogienė nepadoriai prunkštelėjo. 

- Tam nėra jokios vilties, mano brangioji; jeigu Elizabeta 
mano, kad jis neturtingas, tai klysta. 

- Nemanau, kad man norėtųsi tai girdėti, - atsidususi piktai 
pasakė Aleksė. - Ne, aš vis dėlto turiu žinoti. Prašom papasa- 
koti. 

- Čia beveik nėra ko ir pasakoti, - tarė našlaujanti herco- 
gienė, pasiėmusi pirštines ir maudamasi jas. - Netrukus po 
skandalo su Elizabeta Torntonas dingo. Po to, mažiau kaip 
prieš metus, kažkas, kurio pavardė 4gą laiką buvo nežinoma, 
nusipirko puikų dvarą Tilšyre, Montmeiną, ir ėmė jį pertvarki- 
nėti, pasisamdęs visą armiją dailidžių. Po kelių mėnesių buvo 
parduotas puikus miesto namas Aukštutinėje Bruko gatvėje - 
ir vėl „nežinomam pirkėjui". Kitą savaitę ir jis pradėtas labai 
atnaujinti. Visa aukštuomenė degė iš smalsumo, kas gi šeimi- 
ninkas, o prieš kelis mėnesius prie Aukštutinės Bruko gatvės 
vienuolikto namo privažiavo Janas Torntonas ir įėjo į jį. Prieš 

dvejus metus sklido gandai, kad Torntonas - lošėjas ir nieko 
daugiau, todėl jis, be abejonės, daugumoje garbingų šeimų 
buvo nepageidaujamas svečias. Tačiau šiandieną aš apgailes- 
taudama turiu tau pasakyti, kad jis turtingesnis negu Krezas ir 
jį su džiaugsmu priimtų bet kurioje svetainėje, kur tik Tornto- 
nas panorėtų užeiti, bet, laimė, jis retai kada to nori. - Atsisto- 
jusi išeiti, ji baigė niūriu tonu: - Tu dabar galėtum, sužinoti ir 
visa kita, nes vis tiek šiandieną vakare su tuo susidursi. 

- Ką tu turi galvoje? - paklausė sunkiai atsistodama 
Aleksė. 

- Aš turiu galvoje, kad šiandieną Elizabetos sėkmės šansai 
labai sumažėjo dėl šį rytą paskelbto Stanhopo sprendimo. 

- Kodėl? 

- Priežastis paprasta: dabar, kai Torntonas, be turtų, dar 
turi ir titulą, aukštuomenė į tai, kas įvyko tarp jo ir Elizabetos, 
pasižiūrės pro pirštus, kaip į „džentelmeno sportą“, bet dėmė 
jos reputacijai liks. Ir dar vienas dalykas, - pridūrė dar labiau 
paniurusi. 

- Aš nesu tikra, kad ištversiu. Kas dar? | 

- Aš, - pareiškė jos malonybė, - neturiu geros nuojautos dėl 
šios dienos vakaro. 

Tą minutę jos neturėjo ir Aleksė. 

- Tonis sutiko šiandieną lydėti Elizabetą, ir Salė sutiko, - 
tarsi tarp kitko tarė Aleksė, turėdama omenyje savo svainį ir jo 
žmoną. Svainis dar neatvažiavo iš savo užmiesčio namo. - Aš 
vis dėlto norėčiau, kad ją lydėtų kas nors kitas, tinkamas, 
nepriekaištingos reputacijos viengungis, kas nors, ką gerbia, ko 
bijo aukštumenė. Idealiai tiktų Rodis Karstersas. Aš jam nusi- 
unčiau skubų laišką, kad atvyktų pas mane, čia, kuo skubiau, 
bet manoma, jog jis negrįš iki vakaro ar rytdienos. Karstersas 
puikiausiai tiktų, jeigu aš sugebėčiau jį įtikinti. Diduma aukš- 
tuomenės žmonių tiesiog dreba iš baimės dėl jo aštraus liežu- 
vio. 

+ Krezas - senovės Lydijos karalius, garsėjęs turtingumu. - Vert. pastaba. 

- Jie dreba iš baimės prieš mane, - išdidžiai tarė herco- 
gienė. 

- Taip, aš žinau, - tarė šypsodamasi išbalusi Aleksė. - Niekas 
neišdrįs įžeisti Elizabetos tavo akivaizdoje, bet Rodis galėtų 
taip visus įbauginti, kad jie priimtų Elizabetą. 

- Galbūt. Galbūt ir ne. Kada ir kur mes visi turime susirinkti 
tam lemtingam vilčių žlūgimui? 

Aleksė plačiai atsimerkė ir padrąsinamai nusišypsojo. 

Mes iš čia išvažiuojame pusę vienuoliktos. Aš paprašiau 
Džordano mus pasitikti pas Vilingtonus prieš pristatymą šeimi- 
ninkams, kad visi kartu įeitume į pokylių salę. 


DVIDEŠIMTAS SKYRIUS 


Tą vakarą pusę devynių Janas stovėjo ant Elizabetos 
dėdės miesto namo slenksčio, slopindamas vos ne vos suval- 
domą norą užmušti vyresnįjį liokajų, kuris, atrodo, dėl nesu- 
prantamų priežasčių grūmėsi su troškimu fiziškai suluošinti 
Torntoną. 

- Aš vėl klausiu, jeigu tu dar nesupratai manęs, - tarė Janas 
tyliu, grūmojančiu balsu, nuo kurio paprastai žmonės išbąla. - 
Kur tavo šeimininkė? 

Bentnerio veido spalva nė kiek nepasikeitė. 

- Jos nėra, - atsakė jis vyrui, kuris sugriovė jo jaunos 
šeimininkės gyvenimą, o dabar pasirodė prie jos durų nelauktas 
ir nepageidaujamas, be abejonės, dėl to, kad dar kartą jį su- 
griautų, kai Elizabeta tuo pačiu laiku po dvejų metų pirmą 
kartą atvažiavo į balių ir drąsiai bando padaryti galą paskaloms, 
kurių priežastis buvo Janas Torntonas. 

- Jos nėra, bet ar tu nežinai, kur ji? 

- Aš to nesakiau. 

- Tai kur ji? 

- Tai mano reikalas žinoti, 0 jūsų įspėti. 

Per pastarąsias kelias dienas Janui teko atlikti labai daug 
nemalonių darbų: joti per pusę Anglijos, aiškintis su supykusiu 
Kristinos tėvu ir pagaliau derėtis su šlykščiu Elizabetos dėde, 

kuris privertė sudaryti tokį sandorį, kuris iki šiol jam kelia 
įniršį. Janas geraširdiškai atsisakė kraičio, vos tik prasidėjus 
aptarimui. Tačiau dėdė turėjo puikiai išlavintų sugebėjimų 
derėtis, būdingų tik prekiautojams kupranugariais, ir jis iš karto 
pajuto Jano pasirengimą padaryti viską, kad Džulijus pasirašytų 
vedybų kontraktą. Derybų rezultatas: Torntonas tapo vienin- 
teliu jam žinomu vyru, kurį privertė už būsimos žmonos išpirką 
sumokėti 150.000 svarų sterlingų. 

Įveikęs tą nemalonų išbandymą, Janas nuvyko į Montmei- 
ną, kur išbuvo tik tiek laiko, kiek reikėjo jojamam arkliui 
pakeisti.į karietą ir tarnui iš lovos ištraukti. Po to jis nuskubėjo 
į Londoną, apsistojo savo name išsimaudyti, persirengti ir nu- 
vyko tuo adresu, kurį jam davė Džulijus Kameronas. Dabar, po 
viso to, ką patyrė, Janas ne tik nerado Elizabetos, bet ir susi- 
dūrė su tokiu įžūliu tarnu, kokio niekada neturėjo laimės su- 
tikti. Įpykęs jis tyliai apsisuko ir nusileido laiptais žemyn. Durys 
už jo nugaros užsidarė su kurtinamu trenksmu ir Janas atsigrę- 
žęs minutę pastovėjo, galvodamas apie tą malonumą, kurį 
patirs rytoj, kai atleis vyresnįjį liokajų. 

Torntonas sėdo į karietą ir įsakė vežikui grįžti į namą 
Aukštutinėje Bruko gatvėje; čia jis išlipo. Jo vyresnysis liokajus 
su atitinkama pagarba atidarė duris ir Janas, įširdęs ir susierzi- 
nęs, praėjo pro jį. Jau užlipęs į viršų nusprendė, kad vakaras 
pracis greičiau, jeigu jis leis laiką ne čia, 0 kitoje vietoje, 
mąstydamas apie tą maištą, kurį rytoj jam sukels Elizabeta. 

Po dvidešimt penkių minučių Janas išėjo iš namo, apsiren- 
gęs vakariniu kostiumu ir nusprendęs praleisti vakarą lošdamas 
faraoną , ir įsakė vežikui nuvežti jį į Blakmorą. Jis dar vis širdo, 
kai įėjo į blausiai apšviestą rinktinių džentelmenų klubą, kur 
daug metų lošė iš didelių sumų. 

- Labas vakaras, milorde, - tarė vyresnysis liokajus ir Janas 
šiek tiek linktelėjo, išlaikydamas grimasą nuo padlaižiaujamo 
„mano lorde". 


* Faraonas - toks kortų lošimas. Vert. pastaba. 

Elegantiškai apstatytą kortų kambarį dažnai lankė pati 
aukštuomenės grietinėlė, sąžiningą lošimą vertinanti labiau 
negu paskalas, dėl kurių per daug dažnai viskas tapdavo nepa- 
kenčiamai nuobodus, taip pat ir ne tokie žymūs, bet labai 
turtingi džentelmenai, lošiantys tik iš didelių sumų, statomų 
būtent Blakmore. Atsistojęs ant kortų kambario slenksčio, 
Janas jau ketino eiti į kambarį, kur lošė faraoną, kai kažkas 
juokdamasis, visiškai šalia, kairėje pusėje, prašneko: 

- Janai, žmogui, kuris ką tik gavo palikimo mažą imperiją, 
netinka tokia keista rūgšti mina. Ar nenorite su manimi išgerti 
ir sulošti kelias partijas kortomis, milorde? 

Janas ironiškai nusišypsojo, kai atsigręžęs pažino vieną iš 
nedaugelio aristokratų, kurį gerbė ir laikė draugu. 

- Žinoma, - pašaipiai atsakė Torntonas, - jūsų malonybe. 

Džordanas Taunsendas nusijuokė. 

- Ar ne tiesa, kad tai pradeda šiek tiek varginti. 

Šypsodafniesi vyrai paspaudė vienas kitam rankas ir at- 
sisėdo. Kadangi Džordanas buvo irgi ką tik atvažiavęs, tai 
jiems teko palaukti, kol atsiras laisvas stalas. Kai po kelių 
minučių jie sėdo prie stalo, tai su malonumu išgėrė, aptarda- 
mi praėjusių pusantrų metų įvykius, po to ėmėsi rimtesnio ir 
malonesnio darbo - lošimo, palydėdami jį padrikomis frazė- 
mis. Kaip ir visada, lošimas buvo malonus laiko leidimas, bet 
šiandieną Jano mintys buvo užimtos kitkuo, o visi einantys 
pro jų stalą jautė pareigą sustoti ir pasišnekėti su vienu iš jų 
arba abiem. 

- Tai, kad jūs ilgai nebuvote mieste, padarė jus tokį popu- 
liarų, - pajuokavo Džordanas, mesdamas žetonus ant stalo 
vidurio. 

Janas jo beveik nesiklausė. Jis galvojo apie Elizabetą, kuri 
dvejus metus buvo neapkenčiamo dėdės valdžioje. Tas žmogus 
pardavė savo kūną ir kraują, o Janas nusipirko. Žinoma, tai 
buvo netiesa, bet jį persekiojo neramus jausmas, kad būtent 
taip pagalvos Elizabeta, kai tik sužinos, kas buvo padaryta be 

jos žinios ir sutikimo. Škotijoje Elizabeta atkreipė į jį pistoletą. 
Jis nekaltins merginos, jeigu ji Londone iššaus į jį. Janas guo- 
dėsi mintimi, kad pamėgins kelias dienas jai pasimeilinti tik po 
to pasakys, jog jie sužadėti, bet tuo pat metu galvojo ir apie tai, 
kas bus, jeigu mintis apie vedybas su juo Elizabetai bus nepa- 
kenčiama. Galbūt Belhcivenas ir šlykšti rupūžė, bet Janas ne- 
pelnytai ir daug kartų jai darė pikta. 

- Aš nenoriu kritikuoti tavo strategijos, mano drauge, - 
Jano dėmesį atkreipė Džordano balsas, - bet dabar tu pastatei 
tūkstantį svarų sterlingų, atrodo, visai be reikalo. 

Janas pasižiūrėjo į ką tik atverstas savo kortas ir pajuto 
kaip sumišimo raudonis nuplieskė jo kaklą. 

- Aš susimąsčiau apie kai ką, - paaiškino jis. 

- Kas tai bebūtų, bet ne apie kortas. Arba tai tiesa, arba tu 
praradai savo įžymųjį lošimo stilių. 

 - Aš nenustebčiau, - pasakė išsiblaškęs Janas, ištiesęs ir 
sukryžiavęs ilgas kojas. 

- Gal nori sulošti dar vieną partiją? 

- Nemanau, kad galiu sau tai leisti, - išvargęs pajuokavo 
Janas. 

Apsidairęs Džordanas linktelėjo liokajui, kad šis at- 
neštų ant jų stalo dar dvi stiklines vyno, po to nustūmė 
kortas į šalį. Atsilošęs krėsle, jis irgi ištiesė kojas ir vyrai 
žiūrėjo vienas į kitą, sudarydami ramios vyriškos draugijos 
vaizdą. 

- Aš suspėsiu tik vieną kartą išgerti, - tarė Džordanas, 
pažvelgęs į paauksuotą bronzinį laikrodį ant priešinės sienos. - 
Aš pažadėjau Aleksandrai šiandieną stovėti baliuje greta jos ir 
pritariamai šypsotis jos draugei. 

Kiekvieną kartą, kai Džordanas minėdavo žmonos vardą, 
Janui buvo įdomu stebėti, kaip sušvelnėdavo jo veidas. 

- Nori prisidėti prie mūsų? | 

Janas papurtė galvą ir pačmė iš liokajaus stiklinę. 

- Velniškai nuobodžiai skamba. 

- Aš manau, kad bus nenuobodu. Mano žmona ėmėsi mesti 
iššūkį visai aukštuomenei ir padėti merginai grįžti į ją. Spren- 
džiant iš to, ką parašė Aleksandra savo raštelyje, tai bus nema- 
žas žygdarbis. 

- Kodėl? - paklausė Janas veikiau iš mandagumo negu 
smalsumo. 

Džordanas atsiduso ir atlošė galvą, pavargęs po ilgų darbo 
valandų per pastarąsias kelias savaites ir galvodamas apie ne- 
linksmą perspektyvą šokti su patekusią į bėdą panele, kurios 
net nebuvo matęs. 

- Prieš dvejus metus mergina pateko į kažkokio vyro nagus 
ir kilo baisus skandalas. 

Pagalvojęs apie save ir Elizabetą, Janas abejingai tarė: 

- Tikriausiai tokie dalykai pasitaiko neretai. 

- Iš raštelio, kurį parašė Aleksė, matyti, kad tai gana ypa- 
tingas įvykis. 

- Kodėl? 

- Pirmiausia labai tikėtina, kad šiandieną pusė aukštuo- 
menės ją atstumia - ir tą pusę reikia priversti ją priimti. 
Aleksė pasiruošė atsakomajam smūgiui, pasitelkusi sunkiąją 
artileriją, tiksliau, mano senelę, Tonį ir mane, mažiausiai 
įtakingą. Tikslas - pamėginti įveikti drąsa, bet aš nepavydžiu 
merginai. Jeigu aš neklystu, pikti liežuviai jai gyvai nudirs 
odą. Ką bebūtų padaręs šis išsigimėlis, jis velniškai apjuodino 
jos reputaciją. Mergina, kuri, tarp kitko, sakoma yra nepa- 
prastai graži, buvo išvyta iš aukštuomenės beveik dvejiems 
metams. 

Janas nustėro, nepakeldamas stiklinės iki burnos, jo žvilgs- 
nis įmigo į Džordaną, kuris jau stojosi iš vietos. 

- Kas ta mergina? - susijaudinęs paklausė jis. 

- Elizabeta Kameron. 

- O Dieve, - išsprūdo Janui, jis pašoko, griebdamas lieme- 
nę. - Kurjos? 

- Pas Vilingtonus. O kas? 

- Otas, - atžariai pasakė Janas, skubiai vilkdamasis liemenę 
ir ištraukdamas iš rankovių puošnius marškinių rankogalius, - 
kad aš - tas išsigimėlis, kuris tai padarė. 

Netikėta nuostaba šmėkštelėjo hercogo Hotorno veide, jis 
irgi ėmė vilktis liemenę. 

- Tu - tas vyras, kurį Aleksandra aprašė „kaip šlykštų 
nepraustaburnį, didžiausią paleistuvį ir nekaltų merginų tvir- 
kintoją"? 

- Taip, aš toks ir dar blogesnis, - niūriai atsakė Janas, 
eidamas kartu su Džordanu Taunsendu prie durų. - Tu 
kuo greičiau važiuoji pas Vilingtonus, - tęsė jis. - Aš 
atvažiuoju netrukus po tavęs, nes man dar reikia vienoje 
vietoje sustoti. Dėl Dievo meilės, nesakyk Elizabetai, kad 
aš atvyksiu. 

Janas įšoko į karietą, tuojau pat nurodė vežikui, kur va- 
žiuoti, ir atsilošė ant sėdynės, skaičiuodamas minutes ir įtiki- 
nėdamas save, kad galbūt visa tai jam nepasibaigs taip blogai, 
kaip jis baiminosi. Torntonas nė karto nepagalvojo, kad Džor- 
danas Taunsendas neturi nė menkiausio supratimo, kokie mo- 
tyvai galėtų paskatinti Elizabetos Kameron „tvirkintoją“ 
susitikti su ja baliuje pas Vilingtonus. 

Karieta privažiavo prie hercogo Stanhopo miesto 
namo ir Janas greitai nubėgo laiptais, vos nepargriauda- 
mas jam atidariusio duris vargšo Ormslio, skubėdamas 
užlipo aukštyn pas senelį. Po kelių minučių jis nulipo 
žemyn ir, įėjęs į biblioteką, sudribo į krėslą ir neatitrauk- 
dino, kai hercogas pakvietė kamerdinerį, vyresnįjį liokajų 
ir liokajų. Tačiau kitaip negu Janas, hercogas buvo apim- 
tas ekstazės. 

- Ormsli, aš reikalingas Janui! - džiugiai tarė hercogas, 
nusivilkdamas liemenę ir nusirišdamas kaklaskarę. - Jis atėjo 
tiesiai čia, taip ir pasakė. 

Ormslis nusišypsojo. 

- Taip ir pasakė, jūsų šviesybe. 

- Aš jaučiuosi dvidešimt metų jaunesnis. 

Ormslis linktelėjo. 

- Tai reikšminga diena. 

- Kur, velniai griebtų, užtruko Andersonas? Man reikia 
apsiskusti. Man rcikia juodo kostiumo, vakarinio, manau, ir 
briliantinio segtuko ir briliantinės sąsagos. Ir nustok kišęs man 
tą lazdelę, broleli. | 

- Jums nereikia per daug jaudintis, jūsų šviesybc. 

- Ormsli,- tarė hercogas, eidamas prie spintos ir atidaryda- 
mas duris, - jeigu tu manai, kad aš ramstysiuos į tą prakeiktą 
lazdelę per svarbiausią mano gyvenime vakarą, tai tu išprotėjai. 
Tau labai dėkingas, bet aš įeisiu su savo vaikaičiu be kieno nors 
pagalbos. Velnias! Kur Andersonas? 


- Mes vėluojame, Aleksandra, - pasakė našlaujanti herco- 
gienė, stovėdama Aleksės svetainėje ir abejingai apžiūrinėda- 
ma nuostabią keturioliktojo amžiaus statulėlę, stovinčią ant 
atlasinio“ stalelio. - Ir nenoriu nuo tavęs slėpti, kad dabar, 
artėjant laikui važiuoti, mano nuojauta blogesnė negu anks- 
čiau, O mano jausmai manęs niekada neapgauna. 

Aleksandra prikando lūpą, kad nuslopintų savo didėjantį 
nerimą. | 

- Vilingtonai - tik už kampo, - atsakė Aleksė, aptardama 
vėlavimąsi, prieš pereidama prie nemalonesnių detalių. - Mes 
ten nuvyksime per kelias minutes. Be to, aš noriu, kad jau visi 
būtų ten, kai pasirodys Elizabeta. Aš taip pat viliuosi, kad Rodis 
dar gali atsiliepti į mano raštelį. 

Tarsi atsakydamas į jos žodžius, svetainėje pasirodė vyres- 
nysis liokajus. 

- Roderikas Karstersas nori jus pamatyti, jūsų malonybe, - 
pranešė jis Aleksei. 

* Atlasinis - pagamintas iš Indijoje augančio atlaso medžio - raudonmedžio 
atmainos, kurios mediena yra lygi ir geltonai rudos spalvos. - Vert. pastabą. 

- Ačiū Dievui, - išsprūdo jai. 

- Aš jį nuvedžiau į mėlynąją svetainę. 

Aleksė mintyse sunėrė pirštus“ 

- Aš atvykau, mano gražuole, - tarė Rodis, kaip paprastai 
pašaipiai šypsodamasis ir jai žemai nusilenkdamas, - atsiliepda- 
mas į jūsų šaukimą... ir galiu pridurti, - tęsė jis, - anksčiau, negu 
jūsų nurodymu pas Vilingtonus. 

Rodis Karstersas buvo penkių pėdų dešimties colių, grakš- 
tus, atletiškas, retėjančiais kaštoniniais plaukais ir šviesiai mė- 
lynomis akimis. Jis nuo kitų džentelmenų skyrėsi puošnaus 
kirpimo drabužiais, mokėjimu, kurio daugelis pavydėjo, surišti 
kaklaskarę su tokiomis įrhantriomis klostėmis, kurios niekada 
neišsileisdavo, ir be galokandžiu sąmojumi, kai jis pasirinkdavo 
ką nors savo taikiniu. | 

- Jūs girdėjote apie Kensingtoną? 

- Apie ką? - abejingai - paklausė Aleksė, bandydama su- 
galvoti, kaip geriau jį įtikinti, kad padarytų tai, ką reikia. 

- Naujas markizas Kensingtonas, kadaise žinomas kaip 
misteris Janas Torntonas, nepageidaujamas asmuo. Nuostabu, 
ar ne, ką gali padaryti turtas ir titulas? - tęsė jis, įsižiūrėdamas 
įsunerimusį Aleksės veidą. - Prieš dvejus metus mes nebūtume 
leidę jam peržengti slenksčio. Prieš šešis mėnesius imta kalbėti, 
kad jis labai turtingas ir mes pradėjome jį kviesti pas save. 
Šiandieną jis paveldi hercogo titulą ir mes stengiamės gauti 
pakvietimą į jo vakarus. Mes, - šyptelėjo Rodis, - jo akimis 
žiūrint, gana šlykštūs ir nepastovūs žmonės. 

Aleksandra prieš savo valią nusijuokė. 

- O, Rodi, - tarė ji bučiuodama vyro skruostą. - Jūs visada 
juokinate mane, nct tada, kai turiu siaubingą bėdą kaip dabar. 
Jeigu jūs panorėtumėte, galėtumėte man labai padėti. 

Rodis paėmė žiupsnelį šniaukščiamojo tabako, nustebęs 
pakėlė antakius ir laukė, o jo Žvilgsnis rodė įtarumą ir smalsu- 
mą. 


+ Sunerti pirštus - anglams reiškia sumanyto noro išsipildymą. - Vert. pastaba.. 
327 


- Žinoma, aš esu jūsų nuolankiausias tarnas, - tęsdamas 

Nepaisydama tokio pareiškimo, Aleksė juo nesusižavėjo. 
Kitų vyrų aukštuomenė bijojo dėl jų ūmaus būdo arba mokėji- 
mo kautis rapyra ar šaudyti iš pistoleto, o Rodžio Karsterso - 
dėl kandžių sąmojų ir aštraus kaip skustuvas liežuvio. Kadangi 
į balių niekas negalėjo ateiti su rapyra ar pistoletu, Rodis galėjo 
daryti pikta be jokių kliūčių. Net patyrusios matronos bijojo 
tapti jo priešais. Aleksė žinojo, koks pavojingas arba koks 
patikimas, jeigu panorėtų padėti, galėjo būti Rodis. Kai ji pirmą 
kartą atvyko į Londoną, būtent jis pavertė pragaru jos gyveni- 
mą. Vėliau Karstersas pakeitė savo požiūrį ir privertė aukštuo- 
menę ją pripažinti. Jis taip padarė ne dėl draugystės ar supratęs 
savo kaltę: jam buvo įdomu įvairumo dėlei išmėginti savo jėgas 
- sukurti gerą reputaciją, O ne ją sugadinti. 

Yra jauna moteris, kurios pavardę aš dabar pasaky- 
siu, - atsargiai pradėjo Aleksė, - ir kuriai jūs galėtumėte 
padaryti didelę paslaugą. Mat jūs, Rodi, galėtumėte ją 
išgelbėti, kaip prieš kelerius metus išgelbėjote mane, 
jeigu panorėtumėte. 

- Pakanka vieno karto, - nusišypsojo jis. - Aš vos pajėgiu 
pakelti galvą iš gėdos, kai pagalvoju apie savo negirdėtą nere- 
gėtą kilnumą. 

- Ji nepaprastai graži, - tarė Aleksė. 

Rodžio akyse šmėkštelėjo menko susidomėjimo kibirkštė- 
lė ir nieko daugiau. Kiti vyrai, galėjo pasiduoti moters grožiui, 
o Karstersas dažniausiai jautė malonumą ieškoti trūkumų, kad 
galėtų jas pajuokti. Rodžiui patiko moteris gluminti ir jis tai 
darė nedvejodamas. Tačiau nusprendęs būti geras, Rodis tap- 
davo ištikimiausiu draugu. 

- Prieš dvejus metus ji tapo piktų liežuvių auka ir sugėdinta 
paliko Londoną. Be to, ji mano labai artima ir sena draugė. - 
Aleksė tiriamai žiūrėjo į abejingą Rodžio veidą ir negalėjo 
suprasti, ar pavyks gauti paramą, ar ne. - Mes visi - našlaujanti 

hercogienė, Tonis ir Džordanas - šiandieną būsime šalia jos pas 
Vilingtonus. Jeigu jūs galėtumėte jai skirti šiek tiek dėmesio 
arba dar geriau - pabūti jos kavalieriumi, tai labai padėtų, o aš 
būčiau jums amžinai dėkinga. 

- Alekse, jeigu jūs būtumėte ištekėjusi ne už Džordano 
Taunsendo, aš galėčiau paklausti, kaip jūs norite man pareikšti 
padėką. Kadangi aš visiškai nenoriu, kad mano gyvenimas 
nutrūktų pirma laiko, tai susitaikysiu ir pasakysiu, jog dėkingu- 
mui pareikšti pakanka jūsų šypsenos. 

- Nejuokaukite, Rodi, man nepaprastai reikia jūsų para- 
mos ir aš būsiu visą gyvenštėą jums dėkinga. 

- Jūs verčiate mane dįebėti iš baimės, mano mieloji. Kas ji 
bebūtų, jai tikriausiai didelė bėda, jeigu aš jums reikalingas. 

- Ji miela ir drąsi, jūs žavėsitės ja. 

Tokiu atveju aš pasmerktas turėti abejotinos garbės 
suteikti jai savo paramą. Kas... - Jo žvilgsnis nukrypo į duris, 
kur nelauktai kažkas pasirodė, ir sustingo ten: jo nuolatinį 
abejingumą pakeitė susižavėjimas. - Viešpatie, - sušnibždėjo 
jis. 

Tarpduryje kaip dangiška vizija stovėjo nepažįstama jauna 
moteris blizgančia sidabriškai žydra suknele kvadratine iškirp- 
te, atidengiančia gundomai lygią iškilios krūtinės odą ir įstrižai 
kirptu korsažu, pabrėžiančiu liekną liemenį. Jos žvilgantys auk- 
siniai plaukai, sušukuoti atgal ir viršuje susegti segtuku su 
safyrais laisvai krito ant jos pečių ir nugaros kupliomis bango- 
mis ir garbanomis, kuriose žaidė žvakių liepsnelės. Po gražiai 
išlenktais antakiais ir ilgomis nuleistomis blakstienomis jos 
švytinčių akių spalva atrodė nepanaši nei į nefritą, nei į smarag- 
dą: tai buvo tų abiejų spalvų derinys. 

Priblokštas Rodis tylėdamas apžiūrinėjo ją objektyviai, 
kaip tikras žinovas, ieškodamas kitų žmonių nepastebimų trū- 
kumų ir rasdamas tik įmantrios formos skruostikaulių, plono 
kaklo gražių lūpų tobulybę. 

Tarpduryje pasirodžiusi vizija šiek tiek krustelėjo. 

Atleiskite, tarė ji Aleksandrai, meiliai šypsodamasi, 
maloniai, kaip katilėliai vėjyje, skambančiu balsu. - Aš nema- 
niau, kad jūs ne viena. 

Vikriai pasisukusi su sidabriškai Žydrais sijonais, ji dingo, 0 
Rodis dar vis žiūrėjo į tuščią tarpdurį ir Aleksandrai blykstelėjo 
viltis. Anksčiau niekada ji nebuvo mačiusi, kad Rodis nuošir- 
džiai susižavėtų moters veidu ar figūra. Nuo jo žodžių viltis dar 
labiau sustiprėjo. 

- Dieve mano, - jis vėl ištarė pagarbiai šnibždėdamas. - Ji 
buvo tikra? | 

Visai tikra, - noriai patikino Alkksė, - ir labai reikalinga 
jūsų pagalbos, nors ji neturi žinoti, Ib aš jūsų prašau. Juk jūs 
padėsite, a? 

Nukreipęs žvilgsnį nuo durų, jis krestelėjo galvą, tarsi 
norėdamas vėl atgauti blaivų protą. 

- Padėsiu? - sausai tarė jis. - Aš jaučiu pagundą jai pasiūlyti 
daugelio trokštamą savo ranką ir širdį. Pirmiausia aš turiu 
sužinoti jos vardą, nors, galiu pasakyti, kad ji man atrodo gerai 
pažįstama. 

- Tai padėsite? 

- Argi aš nepasakiau? Kas ta žavinga būtybė? 

Elizabeta Kameron. Jos debiutas buvo praeitais... 
Aleksė nutilo pamačiusi, kaip Rodžio šypsena tapo griežta 
ir kandi. 

- Mažoji Elizabeta Kameron, - mąsliai ištarė jis, tarsi kal- 
bėdamas su savimi. - Žinoma, aš turėjau numatyti. Mergiotė 
privertė suklusti visą miestą netrukus po to, kai jūs išvažiavote 
į povestuvinę kelionę, bet ji pasikeitė. Kas galėjo pamanyti, kad 
likimas taip apdovanos ją ir padarys dar gražesnę negu prieš 
dvejus metus. 

- Rodi, - tarė Aleksė matydama, kad jo požiūris į Elizabetą 
keičiasi. - Jūs jau sakėte, kad padėsite. 

Jums nereikia pagalbos, Alekse, - atŽariai tarė jis. - Jums 
reikia stebuklo. 

- Bet... 

- Atleiskite. Aš apsigalvojau. 

- Jums... Jums kelia nerimą paskalos apie tą seną skan- 
dalą. 

- Tam tikru atžvilgiu. 

Mėlynose Aleksandros akyse žybtelėjo pavojingos ugne- 
lės. 

- Na, ir geras jūs, Rodi, tikite paskalomis! Jums geriau negu 
kitiems žinoma, kad tai - paprasčiausias melas, nes jūs čia 
prikišote savo nagus! 

- Aš nesakiau, kad tikiu, - šaltai tarė jis, - dar daugiau, man 
sunku patikėti, kad kurio nors vyro, tarp jų ir Torntono, rankos 
būtų palietusios jos švelnią porcelianinę odą. Tačiau, - tarė 
Rodis, užtrenkdamas tabokinės dangtelį, ir paslėpdamas ją, - 
aukštuomenė nėra tokia nuovoki, kaip aš, arba, šiuo atveju, 
tokia gera. Neabejokite, kad ji šiandieną papjaus merginą ir net 
įtakingi Taunsendai arba įtakingas aš nepajėgs to sutrukdyti. 
Nors man nepakenčiama mintis, kad aš galiu jūsų akyse nupulti 
žemiau, negu, matau, jau nupuoliau, ketinu jums pasakyti, 
mieloji Alekse, negražią tiesą apie save, - pridūrė jis sarkastiš- 
kai šypsodamasis. - Šiandieną bet kuris laisvas viengungis, kuris 
bus pakankamai kvailas ir susidomės ta mergina, taps sezono 
pajuokos objektu, o aš nemėgstu, kai iš manęs juokiasi. Man 
trūksta drąsos, štai kodėl aš visada išjuokiu kitus. Dar daugiau, 
- baigė Rodis, imdamas skrybėlę, - aukštuomenės akyse Eliza- 
beta Kameron - sugedusi prekė. Bet kuris viengungis, prisiar- 
tinęs prie jos, bus laikomas kvailiu arba pasileidėliu ir jį ištiks 
toks pat likimas, kaip ir ją. 

Tarpduryje jis sustojo ir atsigręžė, kaip ir visada, visiškai 
ramus ir pašaipus. 

- Norite tikėkite, norite ne, bet aš privalau šiandieną pa- 
reikšti, kad netikiu, jog ji buvo su Torntonu miško namelyje, 
oranžerijoje ar dar kur nors. Iš pradžių tai gali pristabdyti 
audrą, bet jos nesulaikys. 

DVIDEŠIMT PIRMAS SKYRIUS 

Jie pilnoje svečių, triukšmingoje, žvakių apšviestoje poky- 
lių salėje neišbuvo nė valandos, kai Aleksandra su kartėliu 
pripažino, kad visi Rodžio spėjimai buvo teisingi. Kiek ji prisi- 
mena, pirmą kartą su vyru ncbuvo apsupti glaudaus draugų, 
pažįstamų ir net pataikūnų, ieškančių Džordano malonės bei 
globos, rato. Šį vakarą visi jų vengė. Taunsendų draugai klydo 
manydami, kad Džordanas ir Aleksandra bus labai nusivylę, kai 
sužinos tiesą apie Elizabetą Kameron, todėl bandė mandagiai 
sušvelninti nejaukią padėtį, į kurią šie pateko: jie apsimetė, 
tarsi nematą sutuoktinių merginos, kurios reputacija skanda- 
lingai sugedo per jų nebuvimo laiką, draugijoje. Kaip ir visi kiti 
esantys salėje, jie nedvejodami piktai žvilgčiojo į Elizabetą, kai 
tik galėjo, bet taip, kad nepastebėtų tie žmonės, su kuriais ji, 
aišku, apgaulės būdu užmezgė draugiškus santykius. Stovėda- 
ma šokių salės, kurios viduryje sukosi poros, pakraštyje, ir 
matydama į Elizabetą nukreiptus pašaipius žvilgsnius, Alek- 
sandra buvo draskoma įniršio ir noro pravirkti. Žvilgtelėjusi į 
draugę, dedančią didžiules pastangas nusišypsoti jai, Aleksand- 
ra pajuto, kad jai nuo kaltės ir užuojautos užspaudė gerklę. 
Salėje buvo garsiai juokiamasi ir triukšmaujama, todėl Aleksė 
pasilenkė į priekį, kad išgirstų, ką sako Elizabeta. 

- Jeigu galima, - sakė Elizabeta vos gaudydama kvapą, nors 
ir šypsojosi, todėl Aleksei buvo aišku, kad ji dega nuo pažemi- 
nimo, - aš... aš manau, aš cisiu į poilsio kambarį pasitvarkyti 
suknelės. 

Jos suknelė buvo visai tvarkinga, tai jos žinojo abi. 

- Aš eisiu su tavimi. 

Elizabeta papurtė galvą. 

- Alekse, jeigu tu neprieštarauji... aš norėčiau pabūti viena 
nors kelias minutes. Tai nuo triukšmo, - drąsiai sumelavo ji. 

Elizabeta nuėjo aukštai iškėlusi galvą, prasibraudama pro 
šešis šimtus svečių, kurie arba vengė jos žvilgsnio, arba nusigrę- 

Tonis, Džordanas, hercogienė ir Aleksandra - visi ją paly- 
dėjo žvilgsniu, kai mergina grakščiai kilo laiptais aukštyn. Džor- 
danas prašneko pirmasis, jis stengėsi balsu neišduoti savo 
jausmų nuogąstaudamas, kad išreiškęs pasipiktinimą visais še- 
šiais šimtais salėje esančių svečių, sunaikins paskutinius Alek- 
sandros savitvardos likučius ir jos akyse žvilgančios ašaros 
pasipils įkaitusiais skruostais. Apkabinęs žmoną per liemenį ir 
žiūrėdamas į jos pilnas ašarų akis, Džordanas nusišypsojo ir 
greitai prašneko, nes Elizabetai išėjus pažįstami, kurie laikėsi 
nuošalyje nuo jų, ėmė eiti artyn. 

- Jeigu tai tave, brangioji, paguos, - tarė jai Džordanas, - aš 
manau, kad Elizabeta Kameron -stulbinančiai drąsiausia jauna 
moteris. Išskyrus tave. 

- Ačiū, - Aleksandra pabandė nusišypsoti, bet akimis ieš- 
kojo Elizabetos, kuri lipo lenktais laiptais. 

- Jie to dar pasigailės, - lediniu balsu tarė hercogienė ir 
norėdama tai įrodyti atsuko nugarą dviem artimom draugėm, 
kurios ėjo prie jos. 

Hercogienės pažįstami šiandieną buvo vieninteliai, kurie 
prieidavo prie Taunsendų, nes buvo jos amžininkai ir kai kurie 
iš jų nežinojo, jog Elizabeta Kameron turėjo būti apjuokiama, 
niekinama ir pažeminta. 

Nurijusi ašaras, Aleksė pažvelgė į vyrą. 

- Bent, - pamėgino ji pajuokauti, - Elizabeta neliko bc 
garbintojų. Belheivenas sukiojasi aplink ją. 

- Dėl to, - nepagalvojęs pasakė Džordanas, - kad jis, visų 
akimis žiūrint, yra juodajame sąraše ir niekas nesiteikė su juo 
liežuvauti apie Elizabetą, kol kas, - pasitaisė jis, prisimerkęs 
stebėdamas du senus dabitas, kurie tampė Belheiveną už ran- 
kovės, linkčiojo į nueinančią Elizabetą, po to ėmė kažką greitai 
kalbėti. 

Didžiąją laiko dalį Elizabeta praleido viena, stovėdama 
mažoje tamsioje svetainėje, stengdamasi susitvardyti. Čia ji 
išgirdo sujaudintus svečių balsus, kurie svarstė tai, kas kitu laiku 

jai sukeltų bent nusistebėjimą: Janas ką tik buvo paskelbtas 
hercogo Stanhopo įpėdiniu. Elizabeta nieko nepajautė. 

Begalinio sielvarto apimta, ji nebepajėgė nieko pajausti. 
Vis dėlto Elizabeta prisiminė Valerijos balsą, kadaise pasakytą 
sode, kai ši žiūrėjo pro gyvatvorę į Janą: „Sakoma, kad jis - 
neteisėtas hercogo Stanhopo vaikaitis“. Elizabetos galvoje 
šmėkštelėjo mintis, beprasmiška, betikslė. Kai jai nebeliko ko 
veikti, tik grįžti į salę, Elizabeta iš galerijos nusileido žemyn, 
braudamasi per minią ir vengdama nedraugiškų žvilgsnių, kurie 
degino jos odą ir spaudė širdį. Nepaisant atokvėpio, jos galvoje 
tvinksėjo nuo pastangų išlaikyti savitvardą; jos mėgstama mu- 
zika dabar disonuojamai rėžė ausis, aplink ją griaudėjo juoko 
protrūkiai ir pokalbių garsai, o vyresnysis liokajus, stovėdamas 
viršutinėje laiptų, vedančių į pokylių salę, aikštelėje ir perrėk- 
damas triukšmą, skelbė dar atvykstančių svečių pavardes kaip 
laikrodis valandas. Daugelį jo skelbiamų pavardžių Elizabeta 
dar prisiminė iš savo debiuto ir žinojo, kad kiekviena pavardė 
reiškia dar vieną žmogų, kuris nulips laiptais ir išsiviepęs suži- 
nos, kad Elizabeta Kameron yra čia. Dar vicnas balsas pakartos 
seną paskalą, dar viena pora ausų ją išgirs, dar viena pora šaltų 
akių pažvelgs į jos pusę. 

Prisimins jos brolio, atsakiusio jaunikiams prieš dvejus 
metus, pasipūtimą, ir nurodys, jog dabar ją ves tik Fransis, ir 
juoksis. Elizabeta negalėjo jų kuo nors kaltinti. Mergina buvo 
tiek prislėgta gėdos, kad net kurie ne kurie svečiai, žiūrintys į 
ją ne paniekinamai ir smerkiamai, 0 užjaučiamai ir stebėdamie- 
si, jai atrodė grėsmingai. 

Prisiartinusi prie Taunsendų, Elizabeta pastebėjo, kad 
senas Fransis, apsimovęs keistomis rožinėmis kelnėmis ir apsi- 
vilkęs geltona atlasine liemene, kažką gyvai aptarinėja su Alek- 
sc ir hercogu Hotornu. Elizabeta apsidairė ieškodama, kur 
pasislėpti, kol jis nueis, ir staiga pamatė grupelę žmonių, kurių 
tikėjosi daugiau niekada ncbepamatyti. Arčiau negu dvidešimt 
pėdų nuo jos stovėjo vikontas Mondeveilis ir žiūrėjo į Elizabe- 

tą, oiš abiejų pusių jį buvo apstoję keli vyrai ir merginos, kurias 
ji kadaise vadino draugėmis. Elizabeta pasižiūrėjo tiesiai per jį, 
tarsi nematydama, pakeitė žvilgsnio kryptį ir sudrebėjo iš nuo- 
stabos, kai Mondeveilis užstojo jai kelią pas Aleksę ir jos vyrą. 
Kadangi jis buvo per daug arti, kad Elizabeta galėtų apeiti, jai 
nieko neliko, tik sustoti. Vikontas buvo labai gražus, atrodė 
nuoširdus ir šiek tiek sumišęs. 

- Elizabeta, - tyliai tarė jis, - jūs atrodote dar gražiau. Tai 
buvo paskutinis žmogus pasaulyje, iš kurio ji tokioje padėtyje 
galėjo tikėtis gailesčio, ir Elizabeta nežinojo, ar ji dėkinga jam, 
ar pyksta ant jo, nes griežtas atsisakymas ją vesti tada labai 
paveikė visą situaciją. 

- Dėkoju jums, milorde, - nenuoširdžiai atsakė mergina. 

- Aš norėjau pasakyti, - vėl prašneko jis, įsižiūrėdamas į 
ramų Elizabetos veidą, - kad aš... aš gailiuosi. 

Tai išsprendė problemą. Su apmaudu ji kilstelėjo puikų 
smakrą coliu aukščiau. 

- Dėl ko, sere? 

Mondeveilis stovėjo, taip arti, kad jų rankovės susilietė, kai 
jis pakėlė ranką ir vėl nuleido. 

- Dėl savo vaidmens tada, kai jums tai atsitiko. 

- Ką aš turėčiau į tai atsakyti? - paklausė A, if ji 1š 
tikrųjų nežinojo. 

- Jumis dėtas, - atsakė jis niūriai šypsodamasis, - manau, 
kad skelčiau antausį už pavėluotą atsiprašymą. 

Elizabetai grįžo lašelis humoro ir ji, didingai linktelėjusi 
galvą, pasakė: 

- Aš to labai norėčiau. 

Nuostabu, bet jo akyse padaugėjo susižavėjimo. Kai vikon- 
tas pareiškė norą pabūti šalia jos, Elizabeta buvo priversta 
atsisukti į Taunsendus ir jiems pristatyti Mondeveilį, su kuriais, 
kaip ji sužinojo, pastarasis jau buvo pažįstamas. Kai vyrai pasi- 
keitė komplimentais, Elizabeta su siaubu pastebėjo, kad Vale- 
rija pasipiktinusi Mondeveiliu, kuris ją taip greitai paliko, 

nuėjo paskui jį. Kartu su Valerija ėjo Penelopė, Džordžina ir 
visi kiti, apsupę išgąsdintą Elizabetą. Mėgindama nuo jų pa- 
sprukti ir kartu išgelbėti Aleksę nuo įkyraus sero Fransio mo- 
nologo bei klaidžiojančio žvilgsnio, Elizabeta atsisuko į draugę 
ir pamėgino su ja pasišnekėti, bet serą Fransį buvo nelengva 
nutildyti. Kai jis pagaliau baigė pasakoti savo istoriją, jau priėjo 
ir Valerija, taip ledi Kameron atsidūrė keblioje padėtyje. Deg- 
dama pykčiu, Valerija pasižiūrėjo į išbalusį Elizabetos veidą ir 
tarė: 

- Štai tau, tai - Elizabeta Kameron! Mes, žinoma, jau 
nebesitikėjome tavęs sutikti tokioje vietoje. 

- Tikiu, kad ne, - įstengė ramiai atsakyti Elizabeta, bet nuo 
įtampos jai darėsi silpna. 

- Žinoma, ne, - kandžiai juokdamasi pritarė Džordžina. 

Elizabeta pajuto, kad jai trūksta oro ir sukasi galva. Visą 
vakarą Taunsendų būrelis buvo izoliuota sala; dabar žmonės 
atsigręždavo pasižiūrėti, kas išdrįsta prie jo prieiti. Valsas jau 
buvo trankus, žmonių balsai labai garsūs, už kelių pėdų nuo 
Taunsendų būrelio vis daugiau svečių leidosi laiptais žemyn, o 
vyresnysis liokajus tęsė begalinį monologą, nustelbiantį kurti- 
nantį triukšmą. 

„Grafas ir grafienė Marsantai!" - skardėjo jo balsas. - 
„Grafas Norisas!.. Lordas Vilsonas!.. Ledi Milisent Montgo- 
meri!" 

Valerija ir Džordžina pašaipiai Žiūrėjo į išbalusį Elizabetos 
veidą, jų žodžiai nepasiekė triukšmo ir ritmiškų vyresniojo 
liokajaus šūksnių apkurtintos merginos. 

„Seras Viljamas Fichju!.. Lordas ir ledi Anderliai!" 

Atsukusi nugarą į karšta neapykanta degančias Valeriją ir 
Džordžiną, Elizabeta trūkčiojamu balsu sušnibždėjo: 

- Alekse, man bloga! 

Tačiau Aleksandra negalėjo jos išgirsti, nes seras Fransis 
vėl kažką suburbėjo. 

„Baronas ir baronienė Litlfildai!.. Seras Henris Hardinas!" 

Iš nevilties Elizabeta pasisuko į senąją hercogienę jausda- 
ma, kad dabar arba suriks, arba apalps, jeigu neišeis iš čia, 
nekreipdama dėmesio į tai, kad Valerija, Džordžina ir visi kiti 
pamanys, jog ji pabėgo dėl savo nešlovės. 

- Aš turiu išeiti, - pasakė ji hercogienei. 

„Grafas Titglis!.. Grafas ir grafienė Rindeliai!.. 

Hercogienė pakėlė ranką, kad jos draugas nutiltų ir pasi- 
lenkė prie Elizabetos. 

- Ką tu pasakei, Elizabeta? 

„Jo šviesybė hercogas Stanhopas!.. Markizas Kensingto- 
nas!" 

- Aš sakiau, - pradėjo Elizabeta, bet hercogienė žiūrėjo į 
laiptus, kur stovėjo vyresnysis liokajus, ir jos veidas ėmė balti. 
- Aš noriu išeiti! - šūktelėjo Elizabeta, bet salėje įsiviešpatavo 
keista tyla ir jos balsas nuskambėjo nenatūraliai garsiai. 

Užuot atsakiusi Elizabetai, hercogienė darė tai, ką ir visi 
kiti: neatitraukdama akių Žiūrėjo į laiptus. 

- Šiandieną tik to tetrūko, - piktai pareiškė sena moteris. 

- Atleiskite, - pasakė Elizabeta. 

- Tu alpsti? - rūsčiai paklausė hercogienė, nukreipdama 
akis nuo laiptų ir įsmeigdama gąsdinamą žvilgsnį į Elizabetą. 

- Ne, pirma ne, bet dabar man iš tiesų negera. 

Užjos nugaros Valerija ir Džordžina garsiai nusikvatojo. 

- Net ir nesvajok išeiti, kol aš neleisiu, - trumpai pasakė 
hercogienė, reikšmingai žvilgtelėjusi į lordą Antonį Taunsen- 
dą, malonų, kuklų vyrą, kuris šiandieną buvo kavalierius, lydin- 
tis Elizabetą, ir jis iš karto paėmė merginą už alkūnės ir prilaikė 
ją. 

Visą salę užpildžiusi minia, atrodo, po truputį ėmė burtis 
prie laiptų, o likusieji svečiai atsigręžinėjo, kad pakėlę antakius 
pažvelgtų į Elizabetą. Šiandieną ji Jau buvo dėmesio centre, 
todėl dabar nebepastebėjo šimtų į ją nukreiptų akių. Tačiau 
Elizabeta pajuto, kad salėje netikėtai padidėjo įtampa, susido- 

mėjimas, ir ji neryžtingai pasižiūrėjo į tą pusę, kur, atrodo, buvo 
sąmyšio kaltininkas. Nuo to, ką pamatė, jai smarkiai sudrebėjo 
keliai, o gerklėje įstrigo riksmas; akimirką Elizabeta pamanė, 
kad jai dvejinasi akyse, ir mirktelėjo, bet vaizdas nepasikeitė. 
Susikabinę už parankių laiptais leidosi žemyn du vyrai, vienodo 
ūgio, apsivilkę beveik panašiais juodais vakariniais kostiumais, 
vienodais, šiek tiek pašaipiais veidais. Vienas iš jų buvo Janas 
Torntonas. 

- Elizabeta, - reikliai sušnibždėjo Tonis. - Eikite su manimi. 
Mes šoksime. 

- Šoksime? - ištarė ji. 

- Šoksime, - pakartojo Tonis, beveik tempdamas Elizabetą 
prie šokančiųjų. 

Ten atsidūrusi Elizabeta pajuto, kad baimę nugalėjo palai- 
mintas nerealumo jausmas. Užuot su siaubu galvojusi, kad dabar 
su Janu susijusios paskalos išsiverš kaip iš seniai bundančio ugni- 
kalnio arba kad Janas buvo čia pat, ji Liesiog apie nieką negalvojo, 
viską pamiršo. Pokylių salės triukšmas jos nebekurtino: Elizabeta 
vos girdėjo jį. Priešiški Žvilgsniai jos nebeslėgė: Elizabeta matė tik 
tamsiai mėlynu brangiu audiniu aptemptą Tonio petį. Net jo 
nenoriai atvesta atgal prie Taunsendus apsupusio būrelio svečių, 
tarp kurių dar tebebuvo Valerija, Džordžina ir vikontas Monde- 
veilis, Elizabeta nepajuto... nieko. 

- Jūs gerai jaučiatės? - susirūpinęs paklausė Tonis. 

- Puikiai. 

- Jūs turite uostamųjų druskų? 

- Aš niekada nealpstu. 

- Tai gerai. Jūsų draugai dar vis stovi šalia, klausydamiesi 
ir stebėdami, trokšdami pamatyti, kas dabar įvyks. 

- Taip, jie nenori to praleisti. 

- Kaip jūs manote, ką jis padarys? - tarė Tonis. 

Elizabeta pakėlė akis ir pasižiūrėjo į Janą nevirptelėjusi. 
Janas stovėjo šalia žilo, labai panašaus į jį vyro; juos buvo 
apsupę žmonės, kurie, atrodo, su kažkuo juos sveikino. 

- Nieko. 

- Nieko? 

- Kodėl jis turi ką nors daryti? 

- Jūs norite pasakyti, kad jis atsisakys jus pripažinti. 

- Aš niekada nežinau, ko galima iš jo laukti. Argi tai turi 
reikšmės? 

Tuo momentu Janas pakėlė akis, pamatė ją ir pirmiausia 
pagalvojo apie tai, kaip atsikratyti pokalbių bei gerų linkėjimų, 
kad galėtų prieiti prie Elizabetos. Tačiau dar buvo anksti. Nors 
ji buvo išbalusi, prislėgta ir stulbinamai graži, Janas turėjo su 
Elizabeta susitikti atsitiktinai, jeigu tik būtų galima tai padaryti 
taip, jog atrodytų natūraliai. Su jį siutinančiu atkaklumu gera- 
noriai būriavosi aplinkui, vyrai meilikavo, moterys tūpčiojo, o 
tie, kurių nebuvo šalia, kaip įpykęs pastebėjo Janas, šnibždėjosi 
ir žvilgčiojo į Elizabetą. 

Janas įstengė ištverti penkias minutes, po to linktelėjo 
seneliui ir jie abu ištrūko iš trijų dešimčių Žmonių, norėjusių 
oficialiai prisistatyti markizui Kensingtonui. Braudamasis per 
minią, Janas abejingai linkčiojo pažįstamiems, stengdamasis 
nenukrypti į šalį, bet kartkartėmis sustodamas nusilenkti ir 
paspausti rankų, kad nebūtų pastebima, jog jis eina tiesiai prie 
Elizabetos. Hercogas, kuris dar karietoje buvo supažindintas 
su veiksmų planu, patikimai atliko savo vaidmenį. 

- Stanhopai! - kažkas šūktelėjo. - Pristatykite mus savo 
vaikaičiui. 

Kvaila komedija erzino ir didino Jano nekantrumą. Jis 
buvo pristatytas pusei tų žmonių kaip Janas Torntonas ir apsi- 
metinėti, kad to nebuvo, atrodė bjauru. Tačiau mandagumo 
dėlei reikėjo tai pakęsti. 

- Kaip gyvuojate, Vilsonai? - paklausė Janas, dar kartą 
sustojęs. - Siuzana, - tarė jis, šypsodamasis jo žmonai ir akies 
krašteliu stebėdamas Elizabetą. 

Mergina nesukrutėjo iš vietos, atrodė, kad ji nebepajėgia 
pajudėti. Kažkas jai padavė taurę šampano ir Elizabeta ją laikė 

rankose, šypsodamasi Džordanui Taunsendui, kuris su ja juo- 
kavo. Net iš tokio atstumo Janas matė, kad jos šypsena buvo be 
gyvos, žavingos ugnelės, ir jam suspaudė širdį. Mes privalomc 
tai padaryti, - išgirdo jis savo žodžius kaip atsakymą į kažkieno 
kvietimą aplankyti, bet tai buvo viskas, ką Janas galėjo ištverti. 
Janas pasisuko į Elizabetos pusę ir jo senelis iš karto nutraukė 
pokalbį su savo draugu. Kai tik Janas patraukė Elizabetos link, 
šnabždesys salėje nepaprastai padidėjo. 

Aleksandra su nerimu pasižiūrėjo į Elizabetą, po to į Džor- 
daną. 

- Prašom pakviesti Elizabetą šokti, - primygtinai paprašė 
ji: - Dėl Dievo meilės, išvesk ją iš čia. Tas baisūnas eina tiesiai 
į mus. 

Džordanas neryžtingai pažvelgė į Janą, bet tai, ką jis pa- 
matė Jano akyse, privertė Aleksės vyrą suabejoti ir papurtyti 
galvą. 

- Viskas bus gerai, mylimoji, - pažadėjo jis su šiek tiek 
pastebima abejone, išeidamas į priekį paspausti Janui rankos, 
tarsi jie nebūtų ką tik kartu lošę kortomis. - Leisk tave pristatyti 
savo žmonai, - pasakė Džordanas. 

Janas atsigręžė į gražią brunetę, žiūrinčią į jį degančiomis 
mėlynomis akimis. | 

- Labai malonu, - burbtelėjo jis, keldamas jos ranką prie 
savo lūpų ir jausdamas, kad jai norisi ištraukti ranką. 

Našlaujanti hercogienė Jano pristatymą priėmė taip, kad 
tik turėdamas lakią vaizduotę galėtum pamatyti jos išdidžios 
žilos galvos linktelėjimą, ir atšovė: 

- O man nemaloni pažintis su jumis. 

Janas ištvėrė abiejų damų atkirtį, po to ir Džordano suma- 
nytą „pristatymo“ Elizabetai ceremoniją. Pirmiausia pritūpė 
Džordžina žiūrėdama į jį kviečiančiomis akimis. Po to tūptelėjo 
Valerija, bet išsigandusi nervingdi pasitraukė, pamačiusi įniršį 
Jano akyse, kuris šiek tiek jai linktelėjo. Toliau sekė Monde- 
veilis; iš karto kilęs pavydulingumo protrūkis Janui dingo tuo- 

jau pat, kai jis pamatė, kaip šeimininkiškai įsitvėrė jo rankos 
Valerija. „Aš manau, kad Valerija taip pasielgė dėl to, kad 
norėjo gauti Mondeveilį", - prisiminė jis Elizabetos žodžius. 

Elizabeta visa tai stebėjo su įdomumu, bet nesijaudindama, 
kol Janas neatsidūrė tiesiai priešais ją: kai Jano auksinės akys 
susitiko su jos žvilgsniu, Elizabeta pajuto, kad jai ėmė drebėti 
ir rankos, ir kojos. 

- Ledi Elizabeta Kameron, - tarė Džordanas. 

Janas lėtai nusišypsojo ir Elizabeta, įveikusi drebulį, pasi- 
ruošė pasakyti jam ką nors kandaus, bet jo balse skambėjo 
susižavėjimas ir lengvas juokas. 

- Ledi Kameron, - tarė jis pakeldamas balsą, kad girdėtų ir 
kitos merginos. - Aš matau, kad jūs kaip ir anksčiau nustelbiate 
visas kitas moteris. Ar galiu jums pristatyti savo senelį... 

Elizabetai atrodė, kad ji sapnuoja. Jis niekam, išskyrus ją, 
nepristatė savo senelio, ta garbė buvo suteikta tyčia ir visų, 
kurie buvo netoliese, pastebėta. 

Kai Janas nuėjo, Elizabetai nuo palengvėjimo pasidarė 
silpna. 

- Na, - tarė senoji hercogienė, nenoriai linktelėjusi ir 
palankiai žiūrėdama jo įkandin. - Galiu pasakyti, kad jis tai 
padarė pakankamai gerai. Pasižiūrėkite ten, - pridūrė ji po 
kelių minučių, - jis kviečia šokti Eveliną Mceikpis. Jeigu 
Meikpis iš karto neatsisakė su juo šokti, vadinasi, jis gavo 
pritarimą. 

Elizabetai norėjosi isteriškai nusikvatoti. Argi Janą jaudi- 
no atsisakymas! Argi jį domino kieno nors pritarimas! Jos 
išblaškytos mintys buvo nutrauktos, pasirodžius antram per 
visą vakarą vyrui, kuris pakvietė ją šokti. Grakščiai nusilenkęs 
ir šiltai rūpestingai šypsodamasis hercogas Stanhopas pasiūlė 
jai ranką. 

- Ar nesuteiksite man garbės šiam šokiui, ledi Kameron? - 
paklausė jis, nepaisydamas savo pareigos iš pradžių pašokti su 
vyresnėmis moterimis. 


341 


Elizabeta norėjo atsisakyti, bet hercogo žvilgsnyje buvo 
beveik maldavimas ir atkaklumas, ir ji prieš savo valią padėjo 
pirštinėtus pirštus ant jo peties. 

Braudamasi su juo per minią, Elizabeta visomis jėgomis 
stengėsi nė apie ką negalvoti. Ir jai tai taip sekėsi, kad beveik 
patekusi į šokančiųjų ratą, Elizabeta pastebėjo, jog senasis 
hercogas eina šiek tiek lėčiau, negu turėtų eiti. Atsipeikėjusi iš 
savo letarginės būsenos, Elizabeta su nerimu pažvelgė į jo 
išraudusį veidą, ir hercogas nusišypsojo. 

- Nukritau nuo arklio, dar seniau,-- paaiškino hercogas, 
aiškiai įspėjęs, jos nerimo priežastį. - Tačiau aš puikiai su tuo 
susidorosiu ir nepadarysiu gėdos, šokdamas su jumis. 

Tai taręs jis padėjo ranką ant jos liemens ir lengvai bei 
grakščiai įvedė ją į šokančiųjų ratą. Kai poros juos patikimai 
paslėpė nuo kitų svečių, jo veidas labai surimtėjo. 

- Janas man patikėjo jums perduoti, - tarė jis švelniai. 

Elizabeta pagalvojo ir ne pirmą kartą, kad kiekvieną iš tų 
trumpų penkių dienų, praleistų Jano draugijoje, jis vartė jos 
jausmus aukštyn kojomis ir į išvirkščiąją pusę ir ji nebenorėjo 
leisti jam vėl tai daryti šiandieną. Pakėlusi akis, ji mandagiai 
žiūrėjo į hercogą, bet niekuo neparodė savo susidomėjimo tuo, 
ką patikėjo perduoti Janas. 

- Aš privalau perduoti jums, kad jūs dėl nieko nesirūpintu- 
mėte, - paaiškino hercogas. - Jums reikia vieno dalyko - pabūti 
čia dar apie valandą ir pasikliauti juo. 

Elizabeta visiškai neteko savitvardos; akys išsiplėtė iš nuo- 
stabos, o gležni peteliai sudrebėjo nuo juoko, sukelto isterijos 
ir pervargimo. 

- Pasikliauti juo? - pakartojo ji. 

Kiekvieną kartą, kai Elizabeta būdavo šalia Jano Tornto- 
no, jautėsi esanti kamuoliukas, kurį savo rakete jis mėtė ten, 
kur sumanė, ir ji tikrai stipriai nuo to pavargo. Elizabeta vėl 
nusišypsojo hercogui ir papurtė galvą dėl paprastos nesąmo- 
nės, kurią pasiūlė Janas. 

Gana arti jų esantys šokėjai ir stebintys, kas vyksta, paste- 
bėjo ir aptarė, kad ledi Kameron ir hercogo Stanhopo santykiai 
labai draugiški. Atitinkamai ir su nerimu irgi buvo visų susirin- 
kusiųjų pastebėta, kad dabar ne viena, o dvi įtakingiausios 
Anglijos šeimos globoja ją. 

Janas, kuris, dar nejėjęs į salę, tiksliai numatė įvykių eigą, 
stovėjo minios viduryje, meistriškai darydamas visa, kas įmano- 
ma, kad jos mintis nukreiptų jam palankia linkme. Kadangi 
Janas negalėjo nutraukti paskalų apie savo santykius su Eliza- 
beta, tai nusprendė pasukti jas kita kryptimi. 

Su nuolankiu nuoširdumu, kurio Janas niekada nereiškė 
aukštuomenei, jis atsidavė į jos nagus, ir kartu nuolatos tyčia 
susižavėjęs žvilgčiojo į Elizabetą. Neslepiamas Jano domėjima- 
sis ja, tingi aukštuomenės šypsena provokavo susirinkusiuosius 
pasikalbėti su naujuoju Stanhopo įpėdiniu. Kai kurie iš jų, 
padrąsinti Torntono palankumo, taip troško iš pirmųjų lūpų 
išgirsti paskalas apie jo santykius su ledi Kameron, kad išdrįso 
pateikti abejotiną, bet juokaujamą pastabą. Lordas Niusomas, 
turtingas plevėsa, stebėjęs Jano žvilgsnį, kai šis žiūrėjo į Eliza- 
betą, net išdrįso pašaipiu tonu, tarsi pasikeisdamas vyriškais 
prisipažinimais, pasakyti: 

- O, ji nieko sau, tiesa? Mieste buvo kalbų, kai jūs prieš 
dvejus metus buvote ją gavęs dienai miško namelyje. 

Janas nusijuokė ir, pridėjęs prie burnos stiklinę, tyčia pro 
jos viršų žiūrėjo į Elizabetą. 

- Buvo? - paklausė jis pašaipiu tonu pakankamai garsiai, 
kad išgirstų visi godžiai jo besiklausantys, šalia stovintys džen- 
telmenai. 

- Iš tikrųjų buvo. 

- Ir man patiko? Aš klausiu, ar man patiko būti su ja 
namelyje? 

- Kodėl jūs klausiate? Jūs ten buvote kartu. 

Užuot paneigęs, kuo jie niekada nebūtų patikėję, Janas 
nieko neatsakė, ko! kažkas pareikalavo: 

- Argi jūs ten nebuvote su ja? 

- Ne, - prisipažino jis su atgailaujama paslaptinga pašaipė- 
le, - bet ne dėl to, kad aš prastai stengiausi. 

- Liaukitės, Kensingtonai, - paprieštaravo vienas iš jų šyp- 
sodamasis. - Nėra prasmės dabar ginti ledi. Jus matė su ja 
oranžerijoje. 

Užuot skėlęs jam antausį, Janas nustebęs pakėlė anta- 
kius. 

- Kaip aš sakiau, ne dėl to, kad prastai stengiausi susitikti 
su ja vienu du. 

Šeši vyrai įsistebeilijo į jį netikėdami, kad jų laukia nusivy- 
limas; po minutės jie gavo netikėtą atpildą, kai naujasis marki- 
zas kreipėsi į juos. 

- Įdomu, - tarė Janas tarsi balsu galvodamas, - ar ji bus 
palankesnė markizui, negu paprastam misteriui? 

- Dieve Gailestingasis, - kažkas sarkastiškai nusijuokė. - 
Pero karūnos pažadėjimas užkariaus bet kurios moters, kurios 
tik panorėsite, ranką. 

- Karūnos pažadėjimas, - pakartojo Janas, šiek tiek rauky- 
damasis. - Ašsuprantu, kad jūs, vadinasi, manote, jog ledi sutiks 
nemažiau kaip tuoktis? 

Pašnekovas, kuris prieš minutę nieko panašaus nemanė, 
linktelėjo, nors ne visai suprato, kodėl pritarė. 

Janas nuėjo, palikęs šešis vyrus su naujiena, kad ledi Ka- 
meron atstūmė markizą Kensingtoną, kai šis buvo tik misteris, 
ir šis gandas buvo kur kas įdomesnis, negu ankstesnysis, jog 
Torntonas suviliojęs ją. 

Jausdamį demokratišką teisingumą, visi šeši šią išgalvotą 
naujieną ir klaidingą išvadą pranešė visiems esantiems salėje, 
kurie tik panoro juos išklausyti. Per pusvalandį visa salė sukun- 
kuliavo aptardama naujieną ir kai kurie vyrai žiūrėjo į Elizabetą 
jau su nauju susidomėjimu. Du neryžtingai prisistatė Jano 
seneliui ir paprašė juos pristatyti Elizabetai: greitai Janas pa- 
matė, kad vienas iš jų nuvedė merginą į šokančiųjų ratą, o 

senelis pritariamai šypsojosi. Žinodamas padaręs viską, kas 
įmanoma, jog tą vakarą nutiltų paskalos, Janas atliko ritualą, 
kuris buvo reikalingas tam, kad galėtų iškviesti Elizabetą šokti 
ir aukštuomenė jos dar labiau nepasmerktų. Prieš tai Tornto- 
nas pakvietė šokti iš eilės septynias įvairaus amžiaus ir neprie- 
kaištingos reputacijos moteris. 

Kai visi septyni reikalingi šokiai buvo sušokti, Janas akimis 
susirado Džordaną Taunsendą ir nepastebimai linktelėjo galvą 
galerijos link, siųsdamas jam ženklą, apie kurį, Jano žiniomis, 
senelis buvo įspėjęs jo draugą. 

Elizabeta nicko nepastebėjo, ji stovėjo su Taunsendais, 
klausėsi ją apsupusiųjų pokalbių. Nudžiugusi, aprimusi, pamir- 
šusi, kas vyksta, mergina klausėsi kelių džentelmenų, kurie, 
atrodo, jau buvo jai palankūs. Vienintelis jos tikras jausmas 
buvo palengvėjimas dėl to, kad Taunsendų jau nebeboikotuo- 
ja. Tačiau Elizabeta susikrimto, kai į klausimą, ar jai galima 
nueiti, Džordanas Taunsendas pažvelgė į hercogą Stanhopą, 
po to, papurtęs galvą, jai švelniai pasakė: „Kol kas nc". Taigi 
jai reikėjo pasilikti tarp žmonių, kurių balsai bei veidai nepa- 
siekė jos sąmonės, nors Elizabeta ir mandagiai šypsojosi atsa- 
kydama įjų pastabas arba lingavo galvą pritardama jų žodžiams, 
arba šoko su kai kuriais iš jų. 

Elizabeta nežinojo, kad jai šokant hercogas Stanho- 
pas perdavė Džordanui kitus Jano nurodymus, ir todėl 
nejautė baimės, kai Džordanas linktelėjo galvą priimda- 
mas Torntono signalą ir nelauktai pasakė Antoniui Taun- 
sendui: 

- Aš manau, kad damos nori pasivaikščioti galerijoje. 

Aleksė skubiai klausiamai pasižiūrėjo į jį, bet padavė savo 
ranką, o Elizabeta paklusniai pasisuko ir leido lordui Antoniui 
pasiūlyti jai savąją. Kartu su hercogu Stanhopu visi penki nuėjo 
per salę, tarsi garbės sargyba ledi Kameron apginti; ji buvo 
sudaryta to paties žmogaus, dėl kurio kaltės ir reikėjo apginti 
merginą. 

Plačią galeriją supo aukšta akmeninė baliustrada ir prie 
jos stovėjo kelios poros, mėgaudamosios gaiviu nakties oru 
ir mėnulio šviesa. Užuot nuo aukštų durų ėjus tiesiai į ba- 
liustradą, kaip manė Elizabeta, Džordanas nuvedė juos į 
dešinę, į toliausią galerijos galą, stačiai apjuosiantį namą. Jis 
užsuko už kampo ir sustojo, sustojo ir visi kiti. Dėkinga 
Džordanui už tai, kad šis rado nuošalią vietelę, Elizabeta 
paleido Tonio ranką ir priėjo prie baliustrados. Už kelių 
pėdų į kairę nuo jos Džordanas Taunsendas padarė tą patį, 
tik jis pasisuko šonu ir padėjo alkūnę ant baliustrados, už- 
dengdamas juos nugara nuo kieno nors, kas panorėtų, kaip 
ir jie, pasukti už kampo, žvilgsnių. Akies krašteliu ji matė, 
kaip Džordanas švelniai šypsodamasis kalbasi su Aleksandra, 
stovinčia šalia jo prie turėklų. Nusigręžusi Elizabeta grožė- 
josi naktimi, atsukusi veidą į vėsų vėjelį. 

Už Elizabetos, kur stovėjo Tonis, krustelėjo šešėlis ir stipri 
ranka atsargiai paėmė Elizabetą už alkūnės, o arti jos ausies 
pasigirdo krūtininis kimus balsas: 

- Pašok su manimi, Elizabeta. 

Šokas prasiveržęs pro nesuvokimo užtvarą, kurią stengėsi 
išlaikyti Elizabeta, privertė jos kūną susigūžti. Neatsigręždama 
ji ramiai ir mandagiai pasakė: 

- Ar nesuteiktumėte man didesnės paslaugos? 

- Kokią tik norite, - sutiko jis. 

- Nueikite. Ir negrįžkite. 

- Viską padarysiu, - pasitaisė jis rimtai šypsodamasis, - tik 
ne tai. 

Elizabeta jautė už savęs, kaip Janas prislinko dar arčiau, ir 
nervinis drebulys perbėgo per ją, žadindamas jos jausmus iš 
palaimingos nebūties. Jano pirštai atsargiai glostė jos ranką, o 
galva palinko prie merginos. 

- Pašok su manimi. 

Kaip prieš dvejus metus pavėsinėje jis ištarė šiuos žodžius, 
Elizabeta leidosi apkabinama. Šiandieną Elizabetos padėtis 

dar buvo prie skandalo ribos, nors ir ne visi nusigręžė nuo jos, 
todėl mergina papurtė galvą. 

- Aš nemanau, kad tai būtų išmintinga. 

- Iš viso to, ką mes padarėme, nieko nebuvo išmintingo. 
Nepažeiskime tos tradicijos. 

Elizabeta vėl papurtė galvą, atsisakydama atsigręžti į jį, bet 
Janas vis stipriau spaudė Elizabetos alkūnę. 

- Aš reikalauju. 

Ji nenoriai atsigręžė ir pasižiūrėjo į Janą. 

- Kodėl? 

- Todėl, - atsakė jis švelniai šypsodamasis, žiūrėdamas jai 
į akis, - aš jau šokau septynis šokius ir kiekvieną kartą su 
nepriekaištingos reputacijos negražiomis moterimis, todėl 
galiu tave išvesti šokti, nesukeldamas paskalų, kurios galėtų 
tau pakenkti. 

Šie žodžiai ir jo meilumas merginai sukėlė įtarimą. 

- Ką jūs norite pasakyti šiais pastaraisiais žodžiais? 

- Aš žinau, kas atsitiko po savaitgalio, kai mes buvome 
susitikę, - atsargiai pasakė Janas. - Tavo Liusinda viską išklojo 
Dunkanui. Nežiūrėk taip išsigandusi, tik vieną dalyką ji padarė 
blogai - jai reikėjo papasakoti ne Dunkanui, o man. 

Dabar su ja kalbantis Janas Torntonas Elizabetai buvo be 
galo skaudžiai pažįstamas: tai tas vyras, kurį ji buvo sutikusi 
prieš dvejus metus. 

- Įeikime kartu, - spyrėsi jis tebespausdamas Elizabetos 
alkūnę, - ir aš pradėsiu išpirkti savo kaltę. 

Elizabeta leidosi nuvedama kelis žingsnius ir sustojo. 

- Tai neteisinga. Pamatę mus kartu, visi pamanys, jog mes 
pradėjome viską iš naujo... 

- Ne, nepamanys, - pažadėjo jis. - Ten žaibo greitumu 
sklinda gandai, kad prieš dvejus metus aš bandžiau paimti tave 
į savo nagus, bet neturėdamas titulo, kuris galėtų tave sugun- 
dyti, neturėjau vilties laimėti. Kadangi titulo gavimas daugumai 
jų yra šventas reikalas, tai jie Žavėsis tavo protu. Dabar aš turiu 

titulą ir laukiama, jog pasinaudosiu juo, kad pabandyčiau pa- 
siekti laimėjimų ten, kur buvau pralaimėjęs prieš dvejus metus, 
ir taip užgydyčiau įžeistą vyrišką išdidumą. - Ištiesęs ranką, kad 
nuo jos švelnaus skruosto nubrauktų plaukų sruogą, jis pasakė: 
- Atleisk man. Tai geriausia, ką aš galiu padaryti, iš to, ką turiu 
atlikti - juk mus matė kartu kompromituojančiomis aplinkybė- 
mis. Kadangi jie niekada nepatikės, kad nieko neįvyko, aš galiu 
juos priversti patikėti, jog persekiojau tave, bet tu vengei 
manęs. | | 

Ji krūptelėjo nuo vyro prisilietimo, bet nenustūmė jo ran- 
kos. 

- Jūs nesuprantate. Aš visiškai nusipelniau to, kas čia 
vyksta. Aš žinojau, kokios yra taisyklės, ir jas pažeidžiau, pasi- 
likdama su jumis namelyje. Jūs nevertėte manęs pasilikti. Aš 
pažcidžiau taisykles ir... 

- Elizabeta, - pertraukė ją Janas skaudaus apgailestavimo 
sujaudintu balsu, - jeigu tu daugiau nieko man nebedarysi, tai 
bent liaukis teisinti mane dėl to savaitgalio. Aš negaliu to 
ištverti. Aš panaudojau daugiau jėgos, negu tu gali suprasti. 

Trokšdamas ją pabučiuoti, Janas privalėjo tenkintis ban- 
dymu įtikinti merginą savo plano sėkme, nes dabar jam reikėjo 
Elizabetos pagalbos, kad viskas pasisektų. Erzindamas Eliza- 
betą, jis pasakė: 

- Aš manau, kad tu nepakankamai vertini mano strategi- 
nius ir vikrumo sugebėjimus. Eikime šokti ir aš tau įrodysiu, 
kaip lengvai aš apdorojau daugumos vyrų protus. 

Elizabeta linktelėjo, nereikšdama nei tikro susidomėjimo, 
"nei entuziazmo, ir leido Janui vėl įvesti ją pro aukštas duris. 

Nors ir labai pasitikėdamas savimi, praėjus kelioms mi- 
nutėms po to, kai jie įėjo į pokylių salę, Janas pastebėjo 
didėjantį į jį nukreiptų žvilgsnių šaltumą ir tuo momentu 
pajuto, kas yra tikroji baimė, ko! nepažvelgė į Elizabetą, 
nepadėjo rankos ant jos liemens ir nesuprato, kas yra tos 
baimės priežastis... 

- Elizabeta, - tarė jis tyliu, reikliu balsu, žiūrėdamas į jos 
nuleistą galvą, - nežiūrėk taip nusižeminusi! Būk užrietusi nosį, 
pjauk mane arba flirtuok su manimi, bet nežiūrėk taip romiai, 
nes žmonės tai palaikys kaltės įrodymu. 

Elizabeta žiūrėjusi į Jano petį taip, kaip ir šokdama su 
kitais, atlošė galvą ir sumišusi pasižiūrėjo į partnerį. 

- Ką? 

Janui širdis apėjo krauju, kai kandeliabrai iš viršaus apšvie- 
tė skausmą gražiose žaliose Elizabetos akyse. Suvokęs, kad 
logika ir pamokymai nepadės jai surengti Janui labai reikalingo 
vaidinimo, jis pamėgino būdą, kuris Škotijoje privertė Elizabe- 
tą nustoti verkti ir pradėti juoktis: ėmė ją erzinti. Suradęs 
pretekstą, Janas skubiai tarė: 

- Šiandieną Belheivenas neginčijamai puikiai atrodo - ro- 
žinės atlasinės kelnės. Aš paklausiau jo siuvėjo pavardės, kad 
galėčiau porą ir sau užsisakyti. 

Elizabeta pasižiūrėjo į Janą taip, tarsi jis būtų išpro- 
tėjęs; po to jai šovė į galvą perspėjimas dėl romios išvaiz- 
dos ir mergina pradėjo suprasti, ko iš jos norima. Dar 
prisidėjo ir komiškas Jano, aukšto, atletiško vyro su nevy- 
kusiomis rožinėmis kelnėmis, vaizdas ir Elizabeta išspau- 
dė šypsenėlę. 

- Aš pati Žavėjausi tomis kelnėmis, - tarė ji. - Jūs užsisaky- 
site ir derančią geltoną atlasinę liemenę? 

Janas nusišypsojo. 

- Aš manau, - raudonai rudą. 

- Neįprastas derinys, - švelniai pastebėjo ji, - bet jums, 
manau, pavydės visi, kurie tik pamatys. 

Janas vis labiau didžiavosi, kad Elizabeta didvyriškai susi- 
tvarko su savimi. Norėdamas nepasakyti to, ką troško pasakyti 
rytoj rytą, kai bus dviese, Janas apsidairė į šalis, ieškodamas 
pokalbiui temos. 

- Aš supratau, kad Valerija, kuriai mane pristatė, ir yra ta 
pati Valerija, kuri rašė oranžerijos raštelius? 

Jis suprato savo klaidą, kai jos akys apsiblausė ir Elizabeta 
pasižiūrėjo Jano žvilgsnio kryptimi. 

- Taip. 

- Gal reikia paprašyti Vilingtonų atituštinti salę, kad tau 
būtų dvidešimt žingsnių? Žinoma, aš būsiu tavo sekundantas. 

Elizabeta vos neužduso, bet vis dėlto nusišypsojo. 

- Ar ji turi kokardą? 

Janas pasižiūrėjo ir papurtė galvą. 

- Manau, kad ne. 

- O auskarus? 

Jis vėl pasižiūrėjo ir susiraukė. 

- Manau, kad tai - karpa. 

Pagaliau ir jos akys nušvito. 

- Tai mažas taikinys, bet aš manau... 

- Leiskite man, - rimtai atsakė jis ir Elizabeta nusijuokė. 

Kai nutilo paskutiniai valso garsai ir jie ėjo iš šokėjų rato, 
Janas pastebėjo Mondeveilį, einantį prie Taunsendų, kurie 
buvo grįžę į pokylių salę. 

- Dabar, būdamas markizas, - paklausė Elizabeta, - jūs 
gyvensite Škotijoje ar Anglijoje? 

- Aš priėmiau titulą, bet ne žemę arba pinigus, - abejingai 
atsakė Janas, stebėdamas Mondeveilį. - Aš tau viską paaiš- 
kinsiu rytoj rytą tavo name. Mondeveilis ketina tave pakvies- 
ti šokti, kai tik mes prieisime prie Taunsendų, todėl atidžiai 
klausyk. Vėliau aš tave pakviesiu šokti dar kartą. Tu atsisa- 
kyk. 
Elizabeta apstulbusi pažvelgė į jį, bet linktelėjo. 
- Dar kas nors? - paklausė ji, kai Janas ketino palikti 
Elizabetą su draugais. 

- Dar yra daug ko, bet palauks rytojaus. 

Suintriguota Elizabeta atkreipė savo dėmesį į vikontą 
Mondeveilį. 

Aleksė stebėjo sceną tarp Elizabetos ir Jano, bet jos mintys 
buvo toli. Aleksandra vyrui jau buvo pasakiusi viską, ką galvojo 

apie Janą Torntoną, kuris sugadino Elizabetos reputaciją, o 
dabar apgaudinėjo įteikdamas, jog jis yra labai neturtingas. 
Džordanas nesutiko su tuo, kad Torntonas yra žmogus visai bc 
principų, ir ramiai pareiškė apie Jano ketinimą tą reikalą ištai- 
syti šiandieną. Po to privertė žmoną ir senelę, kad jos nicko 
nesakytų Elizabetai, kol Janui nebus progos tai padaryti pa- 
čiam. Aleksė sutiko labai nenoriai. Elizabeta buvo švelni ir 
gera, todėl Aleksė bijojo, kad dėkingumas gali atimti draugei 
galimybę išsiaiškinti tikrąją Jano esmę. Dabar Aleksė vylėsi, jog 
Janas Torntonas nebepadarys nieko pikta jos geriausiai drau- 
gei. - 

Baigiantis vakarui, dauguma Vilingtonų svečių priėjo 
tokių išvadų: pirma, Janas Torntonas yra tikras hercogo Stan- 
hopo vaikaitis (tuo, visų nuomone, jie visą laiką tikėjo), antra, 
Elizabeta Kameron, galimas dalykas, atmetė skandalingą Jano 
merginimąsi prieš dvejus metus (tuo, visų nuomone, jie visą 
laiką tikėjo), trečia, kadangi ji atsisakė šokti su Torntonu, kai 
jis šiandieną antrą kartą pakvietė merginą šokti, tai Elizabeta 
iš tikrųjų galėjo labiau vertinti savo ankstesnį jaunikį vikontą 
Mondeveilį (tuo vargu ar kas galėjo iš tiesų patikėti). 

DVIDEŠIMT ANTRAS SKYRIUS 

Į rytinę svetainę Bentneris įnešė uždengtą dubenį miežinių 
sklindžių ir padėjo jį ant stalo priešais Elizabetą ir Aleksę, 
kurios aptarė vakarykštį balių. Retai pusryčiaujanti Liusinda 
sėdėjo ant siauros pagalvės prie lango, ramiai kažką dirbinėjo 
ir klausėsi jų pokalbio. 

Rytinė svetainė, kaip ir visi kiti erdvaus namo Promenado 
gatvėje kambariai, buvo apstatyta pilkų ir rudų spalvų, kurias 
Džulijus Kameronas laikė praktiškomis, baldais. Tačiau šian- 
dieną kambario viduryje švytėjo vaivorykštė. Prie indiško audi- 
nio staltiese užtiesto stalo sėdėjo Aleksė matine rožine dienine 
suknele ir Elizabeta žalia, mėtų spalvos, rytine suknele. 

Galbūt matydamas tokį puikų vaizdą, kurį sukūrė jaunos 
moterys, Bentneris būtų pritariamai nusišypsojęs, bet šiandic- 

ną jam, padėjusiam ant stalo sviesto ir džemo, reikėjo papasa- 
koti nemalonių naujienų ir prisipažinti, jog kai ką padarė. 
Nukėlęs nuo dubens su sklindžiais dangtį, Bentneris pranešė 
savo naujienas ir prisipažino. 

- Vakar vakare mes turėjome svečią, - pasakė jis Elizabetai. 
- Aš prieš jo nosį užirenkiau duris. 

- Kas tai buvo? 

- Kažkoks misteris Janas Torntonas. 

Elizabeta nuslopino išgąstingą sukikenimą, kai įsivaizda- 
vo, kaip tai atrodė, bet nesuspėjo ko nors pasakyti, nes pasipik- 
tinęs Bentneris ištarė: 

- Vėliau aš apgailestavau dėl savo poelgio. Man reikėjo jį 
pakviesti į namą, pasiūlyti užkąsti ir įberti į vyną tų pačių 
vidurius laisvinamųjų miltelių. Jam visą mėnesį būtų skaudėjęs 
pilvas! 

- Bentneri, - jausmingai tarė Aleksė, - tu - brangenybė! 

- Nežadink jo vaizduotės, - juokais įspėjo Elizabeta. - 
Bentneris domisi paslaptingomis istorijomis, todėl kartais pa- 
miršta, kad tai, kas daroma romanuose, ne visada galima daryti 
realiame gyvenime. Jis iš tiesų taip padarė mano dėdei praeitais 
metais. 

- Taip, ir tas neatvažiavo pusę metų, - išdidžiai pranešė 
Bentneris Aleksei. 

- O kai atvažiuoja, - priminė jam Elizabeta susiraukusi, 
kad atrodytų griežta, - tai atsisako ko nors valgyti arba gerti. 

- Štai dėl to jis ilgai neužsibūna, - paprieštaravo Bentneris 
nė kiek neišsigandęs. 

Bentneris buvo įpratęs būti kartu, kai svarstoma jo šei- 
mininkės ateitis, kaip ir šiandieną, kad galėtų pateikti savo 
siūlymų, jeigu jam kiltų kokių nors idėjų. Kadangi Elizabeta, 
atrodo, visada vertino jo patarimus ir pagalbą, tai vyresnysis 
liokajus nematė nieko keisto, kad sėdi pric stalo ir dalyvauja 
pokalbyje su vienintele viešnia, kurią jis pažinojo dar mergy- 
tę. 

- Pirmiausia mes turime išgelbėti tave nuo to šlykštaus 
Belheiveno, - tarė Aleksė grįžusi prie jų ankstesnio pokalbio. 
Vakar jis sukiojosi aplink mus ir įniršęs žiūrėjo į bet kurį vyrą, 
kuris galėtų prie tavęs prisiartinti. - Ji krūptelėjo. - O kaip jis į 
tave šaudė akimis! Šlykštu. Dar blogiau: jis baisus. 

Bentneris viską girdėjo ir jo senos akys pasidarė mąslios, 
kai jis prisiminė kai ką, aprašytą viename savo perskaitytų 
romanų. | 

- Kaip problemos sprendimas, tai jau perdaug, - tarė Bent- 
neris, - bet kaip paskutinė išeitis, gali praversti. 

Dvi poros akių susidomėjusios atsigręžė į jį ir vyresnysis 
liokajus tęsė: 

- Aš apie taiskaičiau „Niekše“. Reikia, kad Aronas pagrob- 
tų Belheiveną mūsų karictoje ir nuvežtų jį tiesiai į dokus, kur 
mes jį parduosime verbuotojams. 

Papurčiusi galvą ir maloniai pažvelgusi į jį, Elizabeta juo- 
kaujamai tarė: 

- Aš nemanau, kad jis paklusniai nueis paskui Aroną. 

- Oaš nemanau, - pridūrė Aleksė, juokaujamai žvilgtelėjusi 
į Elizabetą, - kad verbuotojai jį paims. Jis jiems nereikalingas. 

- Visada yra juodoji magija, - tęsė Bentneris. „Mirtiname 
bandyme" buvo vienas nusikaltėlis, kuris žinojo senas apeigas 
ir galėjo užburti. Mums reikės kelių žiurkių uodegų ir kelių, 
prisimenu, liežuvių... 

- Ne, - ryžtingai tarė Elizabeta. 

- „driežų, - taip pat ryžtingai baigė Bentneris. 

- Žinoma, ne, - paprieštaravo jo šeimininkė. 

- Ir šviežių rupūžės išmatų, o jų gauti galima... Romane 
neparašyta, kaip atskirti šviežias išmatas nuo... 

- Bentneri! - juokdamasi sušuko Elizabeta. - Dėl tavęs mes 
nualpsime, jeigu tuojau pat nesiliausi. 

Kai Bentneris išėjo ieškoti nuošalios vietos, kad galėtų 
apmąstyti tolesnius išeities ir padėties variantus, Elizabeta pa- 
sižiūrėjo į Aleksę. 

- Žiurkių uodegos ir driežų liežuviai, - tarė ji šaipydamasi. 
- Nenuostabu, kad Bentneris reikalauja, jog jo kambaryje visą 
naktį degtų žvakė. 

- Prisiskaitęs tokių knygų, jis tikriausiai bijo užsimerkti, - 
"pritarė Aleksė, bet jos mintys grįžo prie vakarykščio vakaro. - 
Viena aišku, kad aš buvau teisi, jog tau reikėjo pasirodyti 
aukštuomenėje. Vakar buvo kur kas blogiau, negu aš maniau, 
bet visa kita buvo paprasta. Aš neabejoju, kad per savaitę tu 
gausi siūlymų, todėl mes turime nuspręsti, kas tau patinka ir ką 
tu nori padrąsinti. Aš manau, - atsargiai tęsė ji, - jeigu tu dar vis 
tebenori Mondeveilio... 

Elizabeta reikšmingai papurtė galvą. 

- Aš nieko nenoriu, Aleksc. Iš tikrųjų. 

Našlaujanti hercogienė, atvažiavusi palydėti Aleksės po 
parduotuves, įėjo paskui išsigandusį liokajų, kurį nuvijo, kai šis 
norėjo pranešti apie jos atvykimą. 

"-Kątu pasakei, Elizabeta? - paklausė ji labai nepatenkinta, 
kad jos vakarykštės pastangos galėjo būti dėtos veltui. 

Elizabeta krūptelėjo nuo jos valdingo balso. Nuo galvos iki 
kojų apsirengusi sidabriškai pilkai, hercogienė įkūnijo turtin- 
gumą, pasitikėjimą savimi ir aukštą kilmę. Elizabeta tebemanė, 
kad dar niekada nebuvo sutikusi tokios gąsdinančios išvaizdos 
moters, bet, kaip ir Aleksė, už nepritarimo, nuskambėjusio jos 
griežtame balse, įžiūrėjo paslėptą šilumą. 

- Elizabeta norėjo pasakyti, - paaiškino Aleksė, ko! našlau- 
janti hercogienė patogiau įsitaisė prie stalo ir tvarkė savo šilki- 
nius sijonus, - kad aukštuomenėje ji vėl išbuvo tik vieną dieną. 
Po nesėkmingo bandymo su Mondeveiliu ir misteriu Torntonu, 
ji, aišku, nenori vėl suklysti dėl savo jausmų. 

- Tu klysti, Aleksandra, - ryžtingai tarė hercogienė, įdėmiai 
įsižiūrėdama į Elizabetos veidą. - Aš manau, kad ji norėjo 
pasakyti, jog neketina ištekėti nei dabar, nci vėliau, jeigu gali 
to išvengti. 

Elizabetos šypsena dingo, bet ji ncsumelavo. 

- Būtent taip, - tyliai atsakė Elizabeta, ant sklindžio tepda- 
ma sviestą. 

- Niekai, mano brangioji. Tu privalai ištekėti ir ištekėsi. 

- Senelė visiškai teisi, - pridūrė Aleksė. - Tu negali aukš- 
tuomenėje likti netekėjusi ir kartu nepatirti įvairiausių nema- 
lonumų. Patikėk manimi, aš žinau. 

- Visiškai teisingai! - patvirtino hercogienė, ketindama 
nurodyti, dėl ko ji taip anksti atvažiavo. - Todėl aš nuspren- 
džiau, kad tau reikia pagalvoti apie Kensingtoną. 

- Apie ką? - sušuko Elizabeta ir sužinojo naują Jano titulą. 
- Ačiū, ne, - tvirtai pasakė ji. - Aš labai patenkinta, kad viskas 
baigėsi taip gerai ir dėkinga jam už pagalbą, tai ir viskas. 

Elizabeta neatkreipė dėmesio, kaip jai šiek tiek suskaudo 
širdį, kai prisiminė, koks vakar gražus ir koks meilus su ja buvo 
Janas. Nuo to laiko, kai jie susipažino, jis nesuteikė Elizabetai 
nieko, išskyrus sielvartą. Janas buvo neįspėjamas ir valdingas. 
Dar daugiau, matydama ypatingą Aleksės ir Džordano artumą, 
Elizabeta pradėjo abejoti, ar teisinga rinktis vyrą, vadovaujan- 
tis praktiniais sumetimais. Mergina mažai ką prisiminė apie 
savo tėvus, linksmą gražią porą: jie įlėkdavo į jos gyvenimą ir 
vėl dingdavo aukštuomenės pramogų sukūryje, kuris juos laikė 
toli nuo namų ilgiau, negu jie pasilikdavo juose. 

- Dėkinga? - pakartojo hercogienė. - Aš taip nepasakyčiau. 
Pirmiausia jis to nepadarė taip gerai, kaip galėjo. Jam iš viso 
nederėjo tavęs kviesti šokti. 

- Tačiau jeigu jis nebūtų pakvietęs, tai būtų atrodę dar 
keisčiau, - nenoriai paprieštaravo Aleksė. - Bet aš labiausiai 
džiaugiuosi, kad jis nedomina Elizabetos. 

Hercogienė nustebusi suglaudė antakius. 

- Kodėl? 

- Aš negaliu priversti savo širdies jam atleisti už tą sielvartą, 
kurį suteikė Elizabetai. Prisimink, kad Torntonas leido Eliza- 
betai klysti ir tikėti, kad jo namai - kuklus namelis Škotijoje, - 
Aleksė pridūrė, - aš juo nepasitikiu. 

Atsigręžusi paramos į Liusindą, Aleksė paklausė, ką ji 
mananti. 

Liusinda, kuriai Elizabeta papasakojo apie vakarykštį Jano 
elgesį, pakėlė akis nuo rankdarbio. 

- Dėl misterio Torntono, - išsisukinėjamai atsakė ji, - aš 
savo nuomonę ketinu pasilikti sau. 

- Aš nesiūlau, - tarė hercogienė, įširdusi dėl tokio negir- 
dėto pasipriešinimo, - kad tu pultum jam į glėbį, jeigu jis 
pasipirš. Jo elgesys, išskyrus vakar vakare, be abejonės vertas 
pasmerkimo. 

Ji nutilo, nes tarpduryje pasirodė susikrimtęs ir piktas 
Bentneris. 

- Jūsų dėdė atvyko, Elizabeta. 

- Apie mane nėra reikalo prancšinėti, - pareiškė jam Džu- 
lijus, eidamas vestibiuliu į rytinę svetainę. - Tai mano namas. 

Elizabeta atsistojo, ketindama kur nors išeiti, kad be liu- 
dytojų išklausytų kokią nors nemalonią naujieną, kurią jai dėdė 
būtinai pasaklys, o šiek tiek paraudęs dėdė Džulijus sustingo 
ant slenksčio tuo momentu, kai suprato, kad ji turi viešnių. 

- Tu matei Torntoną? - paklausė jis. 

- Taip, o kas? 

- Turiu pasakyti, jog didžiuojuosi tavimi, kad tu tai taip 
sutikai. Aš bijojau, kad tu pasibaisėsi dėl to, jog tau nepasakė. 
Tai susiję su dideliais pinigais ir aš neleisiu, kad imtumei mai- 
vytis, nes tada jis panorės atsiimti pinigus. 

- Apie ką jūs kalbate? 

- Galbūt mums geriau išeiti? - pasiūlė Aleksandra. 

- Nėra jokio reikalo, - atsakė Džulijus tampydamas kaklas- 
karę ir netikėtai, neįprastai sunerimo. - Aš noriai pasikalbėsiu 
su Elizabeta ir draugių akivaizdoje. Aš manau, kad jūs esate jos 
draugės? 

Elizabeta nusigando supratusi, jog dėdė mano, kad vieš- 
nios sutrukdys jai suruošti „sceną“, taip jis vadino bet kokį 
priešinimąsi, nors jis būtų ir labai ramiai pareikštas. 

- Ar mums nenuėjus į priekinę svetainę, - pasiūlė Džulijus 
tokiu tonu, tarsi įsakytų, o ne kviestų. - Ten daugiau vietos. 

Nuo dėdės įžūlumo ir netakto hercogienės veidas tapo 
ledinis, bet pažvelgusi į Elizabetą pastebėjo, kad ji netikėtai 
sustingo iš baimės, todėl linktelėjo. 

- Nėra prasmės dėl to reikalo skubėti, - tarė Džulijus, 
eidamas su visomis, kurios buvo rytinėje svetainėje, į vestibiulį. 

Džulijų džiugino ne tiek pinigai, kiek triumfas, kad turė- 
damas reikalą su nepaprastai gudriu žmogumi, kokiu buvo 
laikomas Torntonas, Džulijus Kameronas tapo visišku nugalė- 
toju. 

- Aš manau, Elizabeta, kad mus reikia supažindinti, - tarė 
dėdė, kai jie įėjo į svetainę. 

Kadangi Elizabetos protas buvo apimtas nerimo dėl neži- 
nomos grėsmės, ji dėdę pristatė hercogienei mašinaliai. Kai 
dėdč pasakė: „Aš norėčiau išgerti arbatos, 0 po to mes eisime 
prie reikalo", nerimas virto baime, nes jis niekada su ja nevalgė 
ir negėrė nuo to laiko, kai Bentneris jam įbėrė vidurius palei- 
džiamųjų vaistų. Elizabeta suprato, kad dėdė stengiasi nudelsti 
laiką, o tai reiškė, jog naujiena buvo nepaprastai svarbi. 

Nepastebėdamas parko, per kurį jie važiavo pakeliui į 
Elizabetos namą, Janas nesąmoningai plekšnojo pirštinėmis į 
kelius. Du kartus moterys, su kuriomis jis buvo susitikęs išva- 
karėse, jam mojo ranka ir šypsojosi, bet jis nekreipė dėmesio. 
Janas kruopščiai apmąstė paaiškinimus, kuriuos ketino pateik- 
ti Elizabetai. Mergina neturėjo manyti, kad Janas nori ją vesti 
iš gailesčio arba dėl to, kad buvo jai nusikaltęs, nes Elizabeta 
sužadėtuvėms. Ledi Kameron dar buvo drąsi ir užsispyrusi; 
jeigu sužinos, kad sužadėtuvės jau sutartos, tai tikriausiai ir dėl 
jų pasipiktins, o Janas negalės jos dėl to smerkti. Prieš dvejus 
metus Elizabeta buvo labiausiai pageidaujama iš visų kada nors 
Londone pasirodžiusių gražuolių ir ji nusipelnė, kad jai būtų 
atitinkamai asistuojama. 

Be abejonės, Elizabeta panorės jam šiek tiek atkeršyti 
apsimetusi, kad jo nenori, bet tai Janui nekėlė nerimo. Jie 
norėjo vienas kito nuo pat pirmojo susitikimo sode. Nuo to 
laiko jie norėjo vienas kito kiekvieną kartą, kai atsidurdavo 
dviese. Ji turėjo nekaltumo ir drąsos, aistringumo ir drovumo, 
pykčio ir atlaidumo. Elizabeta buvo rami ir didinga baliuje, gyva 
ir nuovoki su pistoletu rankoje, aistringa ir meili jo glėbyje. Ji 
turėjo visų tų savybių ir dar daug ko. 

Jis mylėjo ją. Būdamas sąžiningas, Janas turėjo prisipažinti, 
kad pamilo ją, kai Elizabeta atsistojo. prieš įširdusius vyrus, 
užpildžiusius kortų kambarį - jauna, auksinė princesė prieš 
daugybę pavaldinių, smulkutė palyginti su jais, bet ignoruojanti 
jų nuomonę. 

Ji irgi mylėjo jį; tik taip galima paaiškinti tai, kas įvyko 
tą savaitgalį, kai jie susitiko, ir per tas tris dienas, kartu 
praleistas Škotijoje. Jie vienas nuo kito skyrėsi tik tuo, kad 
Elizabeta nebuvo pranašesnė prieš Janą nei ūgiu, nei gyve- 
nimo patirtimi, nei išauklėjimu. Ji buvo jauna anglų mergina, 
išaugusi vieniša, mananti, kad stipriausias jausmas, kurį du 
žmonės gali arba turi puoselėti vienas kitam, - tai „ilgas 
prieraišumas." 

Elizabeta nežinojo, ir dar nemokėjo suprasti, kad meilė - 
tai dovana, kurią jie gavo per susitikimą žibintų apšviestame 
sode. Jano lūpose pasirodė šypsena, kai jis prisiminė, kokia ji 
buvo sode jų susitikimo vakarą; Elizabeta sugebėjo mesti iššūkį 
būriui vyrų, o sode, flirtuodama su juo, taip jaudinosi, jog 
nusišluostė delnus į savo kelius. Šis prisiminimas buvo vienas 
mieliausių. 

Janas nusišypsojo juokdamasis iš savęs. Visose savo veiklos 
srityse jis buvo šaltakraujiškai praktiškas, bet kai reikalai buvo 
susiję su Elizabeta, tai Janas tapdavo aklas ir lengvai sujaudi- 
namas, taip, kaip dabar, tarsi užburtas. Šiandieną rytą pakeliui 
į čia Torntonas sustojo prie madingiausio Londono juvelyro 
parduotuvės ir nusipirko tai, kas sukėlė parduotuvės savininkui 

misteriui Finijui Vaderbornui, linkčiojančiam galvą Janui ir jį 
lydinčiam iki durų, didžiulį džiugesį ir abejonių dėl įvykio rea- 
lumo. Iš tiesų Jano kišenėje gulčjo vestuvinis žiedas, bet jis 
nupirko jį tik dėl to, kad nepagalvojo, jog reikia pamatuoti. 
Janas neužmaus žiedo ant Elizabetos piršto tol, kol ji nebus 
pasirengusi prisipažinti, jog myli jį, arba bent nepanorės už jo 
ištekėti. Jo tėvai mylėjo vienas kitą nesigėdydami ir neslopin- 
dami savo jausmų. Ne mažiau Torntonas tikėjosi iš Elizabetos, 
o tai, pagalvojo Janas, gana keista, nes jis to nesitikėjo ir net 
nuoširdžiai nenorėjo iš Kristinos. 

Janui kėlė nerimą viena problema - tai Elizabetos reakcija, 
Kai ši sužinos, jog jau supiršta su juo, arba dar blogiau, kad jį 
privertė sumokėti už ją. Elizabeta nežinojo pirmo dalyko ir 
nėra pagrindo, jog kada nors sužinos antrąjį. Janas ypač per- 
spėjo jos dėdę, jog abi šias problemas išspręs pats. 

"Visi Promenado gatvės namai buvo balti su ornamentuo- 
tais ketiniais vartais priešais juos. Nors jie ir nebuvo tokie 
impozantiški, kaip Aukštutinės Bruko gatvės namai, bet ši 
gatvė buvo graži, ja vaikštinėjo madingos, skrybėlėtos ir vilkin- 
čios pastelinių spalvų suknelėmis moterys, kartu su nepriekaiš- 
tingai apsirengusiais vyrais. 

Kai vežikas sustabdė savo palšius priešais Kamerono 
namą, Janas pastebėjo, kad čia jau stovėjo dvi karietos, bet 
neatkreipė dėmesio į už jų stovintį samdytą ekipažą. Susierzi- 
nęs galvodamas apic būsimą susikirtimą su įžūliu Elizabetos 
vyresniuoju liokajumi, jis lipo laiptais ir iš nuostabos atsigręžė, 
išgirdęs jį šaukiantį Dunkano balsą. 

- Aš atvažiavau šį rytą, - paaiškino Dunkanas, žvairai pa- 
žvelgęs į du apačioje, gatvėje, tipenančius frantus: liemenės 
buvo aptempusios jų laibas talijas, o marškinių apykaklės, ap- 
kabinėtos grandinėlėmis, siekė smakrus. 

- Tavo vyresnysis liokajus pasakė, kad tu esi čia. Aš 
pamaniau... tai yra norėjau sužinoti, kaip klostosi rei- 
kalai. 

- Kadangi mano vyresnysis liokajus to nežinojo, - pašaipiai 
pareiškė susierzinęs Janas, - tu nusprendei važiuoti pas Eliza- 
betą'ir pasižiūrėti, ar negalėsi visko sužinoti pats? 

- Panašiai, - ramiai atsakė dvasininkas. - Aš manau, kad 
Elizabeta mane laiko draugu, todėl ketinau užvažiuoti pas ją 
ir, neradęs tavęs, užtarti už tave vieną žodelį. 

- Tik vieną? - švelniai paklausė Janas. 

Dvasininkas nepasidavė, jis retai nusileisdavo, ypač dėl 
moralės ar teisingumo reikalų. 

- Žinodamas, kaip tu su ja pasielgei, aš sunkiai radau ir 
vieną. Kaip susiklostė reikalai su tavo seneliu? 

- Pakankamai gerai, - atsakė Janas, galvodamas apie susi- 
tikimą su Elizabeta. - Jis čia, Londone. 

- Ir? 

- Ir, - nusišaipė Janas, - tu gali į mane kreiptis „milorde“. 

- Aš čia atvažiavau, - atkakliai tęsė Dunkanas, - kad krcip- 
Čiausi į tave, kaip į „jaunikį“. 

Juodbruvame Jano veide šmėkštelėjo susierzinimas. 

- Tu niekada nesiliausi atkakliai reikalavęs, tiesa? Aš tris- 
dešimt metų tvarkiau savo gyvenimą pats, Dunkanai. Manau, 
kad taip galėsiu elgtis ir dabar. 

Dunkanas įstengė padaryti rūgščią miną. 

- Tu, žinoma, teisus. Man išvažiuoti? 

Janas suvokė jam naudingą, padėtį švelninantį Dunkano 
vaidmenį ir nenoriai papurtė galvą. 

- Ne. Jeigu tu jau čia, - tęsė Janas, kai jie pakilo į viršutinę 
laiptų aikštelę, - tai galėjai apie savo atvykimą pranešti vyres- 
niajam liokajui. Aš negaliu praeiti pro jį. 

Janą. 

- Tu negali praeiti pro vyresnįjį liokajų ir manai, kad puikiai 
išsiversi be manęs? 

Nenorėdamas patekti ant tos meškerės, Janas nieko neat- 
sakė. Po minutės durys atsidarė ir vyresnysis liokajus maloniai 

pažvelgė į Dunkaną, pradėjusį sakyti savo pavardę, po to į Janą. 
Nustebęs dvasininkas nepatikėjo savo akimis, kai durys priešais 
jo veidą ėmė užsidaryti. Tačiau po akimirkos, kol jos dar neuž- 
sidarė, Janas šoko į priekį, įkišo petį į plyšį, nustūmė vyresnįjį 
liokajų į vestibiulį, kur šis trenkėsi į sieną ir atšoko nuo jos. 
Žemu griežtu balsu Torntonas ištarė: 

- Pasakyk šeimininkei, kad aš čia, arba aš ją surasiu pats ir 
viską pasakysiu. 

Labai pasipiktinęs senis nužvelgė aukštą ir galingą Jano 
figūrą, po to nusigręžė ir nenoriai nuėjo į kambarį, iš kurio 
sklido prislopinti balsai. 

Ironiškai pakėlęs žilą antakį, Dunkanas pasižiūrėjo į gimi- 
naitį ir tarė: 

- Labai protingai elgiesi, norėdamas įsigyti Elizabetos 
tarnų pasitikėjimo. 

Susirinkusieji svetainėje įvairiai išreiškė savo jausmus, kai 
Bentneris paskelbė, jog „čia yra Torntonas ir jis įsiveržė į 
namą". Našlaujanti hercogienė pasižiūrėjo į jį susidomėjusi, 
Džulijus - su palengvėjimu ir išgąsčiu, Aleksandra - nepatikliai, 
o Elizabeta, dar tebegalvodama apie nežinomą dėdės atvykimo 
priežastį, - nieko nesuvokdama. Tik Liusinda nepasimetė, pa- 
galvą į duris. 

- Atveskite jį čia, Bentneri, - pasakė dėdė ir įtemptoje 
tyloje jo balsas nuskambėjo nenatūraliai garsiai. 

Elizabeta nustėro, kai į kambarį su Torntonu įėjo Dunka- 
nas, ir dar labiau, kai Janas į nieką nekreipdamas dėmesio, 
priėjo tiesiai prie jos, įdėmiai žiūrėdamas į veidą. 

- Aš tikiuosi, kad jūs nelabai sielojatės dėl vakarykščio 
išbandymo? - paklausė jis švelniai, imdamas jos ranką ir dėda- 
mas prie burnos pirštų galiukus. 

Elizabetai lindo į galvą mintis, kad Janas nuostabiai gražus 
su rausvos spalvos brangaus audinio liemene, kuri buvo aptem- 
pusi jo plačius pečius, šviesiai rudomis kelnėmis, puikiai tinkan- 

čiomis ilgoms kojoms, ir kreminiais marškiniais, derančiais prie 
jo įdegusio veido ir kaklo. 

- Ačiū, - aš jaučiuosi labai gerai, - atsakė Elizabeta, steng- 
damasi nepastebėti jos ranka sklindančios šilumos, kai Janas 
ilgai laikė ją savo rankoje, po to Janas nenoriai paleido mergi- 
nos ranką ir suteikė progą pristatyti jį ir Dunkaną. 

Nepaisydama dėdės įvarytos baimės, Elizabeta, pristatyda- 
ma Dunkaną, mintyse nusišypsojo. Mat visi stebėjosi, kaip ir ji, 
kai sužinojo, kad Jano dėdė - dvasininkas. Džulijus aiktelėjo, 
Aleksė neatitraukė nuo jo akių, o našlaujanti hercogienė piktai 
žiūrėjo į Janą, kai dvasininkas mandagiai pasilenkė prie jos 
rankos. 

- Aš teisingai supratau, Kensingtonai, - griežtai paklausė ji 
Jano, - kad jūs giminės su dvasininku? 

Janas atsakė juokaujamu nusilenkimu ir pašaipiai pakel- 
tais antakiais, bet Dunkanas, kuris nepaprastai stengėsi sušvel- 
ninti padėtį, pamėgino nesėkmingai pajuokauti. 

- Tai visada žmonėms sukelia keistą įspūdį, - tarė jis her- 
cogienei. 

- Nesunku suprasti dėl ko, - atžariai atsakė ji. 

Janas prasižiojo, norėdamas duoti senai raganai pelnytos 
pylos, bet jam kėlė nerimą Džulijus Kameronas. Po minutės jis 
įširdo dėl to, kad Elizabetos dėdė išėjo į kambario vidurį ir 
šiurkštokai geraširdišku balsu pareiškė: 

- Kadangi mes visi esame kartu, nėra ko išsiskirstyti. Bent- 
neri, atnešk šampano. Elizabeta, sveikinu. Aš tikiuosi, kad tu 
elgsiesi taip, kaip dera žmonai, ir nenuskurdinsi vyrą, eikvoda- 
ma jo pinigus. 

Stojo mirtina tyla, niekas nekrustelėjo, tik Elizabetai atro- 
dė, kad visas kambarys siūbuoja. 

- Kas? - vos atgaudama kvapą jį pagaliau paklausė. 

- Tu sužadėta. 

Tarsi liepsna plykstelėjo pyktis jos širdyje, apimdamas ran- 
kas ir kojas. 

- Iš tikrųjų? - paklausė ji nepaprastai ramiu balsu, galvoda- 
ma apie serą Fransį ir Džoną Marčmeną. - Su kuo? 

Jos nuostabai, dėdė Džulijus laukiamai atsigręžė į Janą, 
kuris Žiūrėjo į jį, tarsi norėdamas užmušti. 

- Su manimi, - trumpai tarė Janas, nenuleisdamas ledinio 
žvilgsnio nuo Elizabetos dėdės. 

- Tai nuspręsta galutinai, - perspėjo ją Džulijus, po to, 
manydamas, kad giminaitei, kaip ir jam, malonu sužinoti, jog ji 
turi piniginę vertę, pridūrė: - Jis sumokėjo didžiulius pinigus už 
šią privilegiją. Aš jam nenuleidau nė šilingo. 

Elizabeta, net neįsivaizdavusi, kad jie anksčiau buvo susi- 
tikę, žiūrėjo į Janą nepaprastai sumišusi, ir jos pyktis vis didėjo. 

- Ką jis nori pasakyti? - sunkiai sušnibždėjo ji. 

- Jis nori pasakyti, - vos valdydamasis ir dar vis nepajėgda- 
mas patikėti, jog visi jo romantiški planai sužlugo, pradėjo 
Janas, - jog mes sužadėti. Dokumentai pasirašyti. 

- Kaipjūs...jūs pasipūtęs, visagalis ... - ji užspringo ašaromis, 
kurios trukdė jai kalbėti, - jūs net nesiteikėte pasiklausti 
manęs? 

Sunkiai atitraukęs žvilgsnį nuo savo aukos, Janas atsigręžė 
į Elizabetą ir jam suspaudė širdį nuo jos žvilgsnio. 

- Ar mes negalėtume kur nors nueiti ir visa tai vieni aptarti? 
- atsargiai paklausė jis, priėjęs prie Elizabetos ir imdamas už 
alkūnės. 

Elizabeta ištrūko, nusvilinta jo prisilietimo. 

- One, -pratrūko ji; visas merginos kūnas drebėjo iš pykčio. 
- Kam dabar saugoti mano jausmus? Jūs mane pavertėte pa- 
juokos objektu nuo tos dienos, kai mes pirmą kartą susitikome. 
Kodėl netęsti ir dabar? 

- Elizabeta, - meiliai įsiterpė Dunkanas. - Janas tik stengėsi 
išpirkti savo kaltę, dabar jis supranta, kokioje liūdnoje padėtyje 
jūs... 

- Nutilk, Dunkanai! - įniršęs įsakė Janas, bet jau buvo vėlu. 
Elizabeta išplėtė akis iš siaubo, kad jos gailėjo. 


- Kokioje „liūdnoje padėtyje", - pareikalavo ji atsakymo, 
žybčiodama nuostabiomis akimis, kupinomis pažeminimo ir 
pykčio ašarų, - jūsų nuomone, aš esu? 

Janas sugriebė ją už alkūnės. 

- Eikite su manimi arba aš jus iš čia išnešiu. 

Jis buvo kupinas ryžto taip pasielgti ir Elizabeta, ištraukusi 
alkūnę, linktelėjo. 

- Prašom, - tarė ji piktai. 

Stumtelėjęs pirmo pasitaikiusio kambario duris, Janas 
įtempė į jį Elizabetą ir uždarė duris. Ji išėjo į mažos svetainės 
vidurį ir, įrėmusi į šonus sugniaužtus kumštelius, atsigręžė į 
Ji- 

- Jūs, siaubūnas, - iškošė ji. - Kaip jūs drįstate manęs 
gailėtis! 

Janas žinojo, kad būtent tokia bus Elizabetos išvada, ir 
tokios reakcijos jis laukė iš išdidžios gražuolės, kuri Škotijoje 
privertė patikėti, kad gyvena nepadorių aukštuomenės malo- 
numų sukūryje, o jos namas - tikri rūmai. Vildamasis nors šiek 
tiek numalšinti jos pyktį, Janas pamėgino atitraukti Elizabetą 
nuo šio priekaišto logine jos pasakytų žodžių analize. 

- Yra didelis skirtumas tarp apgailestavimo dėl savo veiks- 
mų ir gailesčio tam, kuris nuo jų nukentėjo. 

- Nedrįskite su manimi žaisti žodžiais! - pasakė ji iš įniršio 
drebančiu balsu. 

Mintyse Janas nusišypsojo iš pasididžiavimo jos nuovoka: 
net šoko būsenoje Elizabeta supranta, kad ją apgaudinėja. 

- Aš prašau atleisti, - ramiai pasidavė jis. Janas nuėjo prie 
jos, Elizabeta pasitraukė, kol nugara atsirėmė į kėdę, ir susto- 
jusi piktai Žiūrėjo į jį. - Tokioje padėtyje niekas, išskyrus tiesą, 
nepadės, - pritarė Janas, padėjęs rankas ant jos susigūžusių 
pečių. Žinodamas, kad Elizabeta pasišaipys iš jo, jeigu dabar 
pamėgins įtikinti, jog ją mylįs, Janas pasakė tai, kuo ji privalėjo 
patikčti. - Tiesa yra tai, kad aš noriu tavęs. Aš visada norėjau 
tavęs ir tu tai žinai. 


- Aš nekenčiu to žodžio, - šūktelėjo ji, nesėkmingai mėgin- 
dama išsilaisvinti iš jo rankų. 

- Nemanau, kad tu žinai, ką jis reiškia. 

- Jūs tai sakote kiekvieną kartą, kai peršatės man. 

- Ir kiekvieną kartą tu tirpsti mano rankose. 

- Aš už jūsų netekėsiu, - piktai tarė Elizabeta, mintimis 
ieškodama kokios nors išeities. - Aš jūsų nepažįstu, nepasitikiu 
jumis. 

- Bet tu nori manęs, - tarė jis reikšmingai šypsodamasis. 

- Liaukitės tai kartojęs, velniai rautų! Aš noriu seno vyro, 
ašjaujums tai sakiau, - šūktelėjo ji negalvodama, sakydama kas 
atėjo į galvą, kad tik atstumtų jį. - Aš noriu, kad mano gyveni- 
mas priklausytų man. Jau tai sakiau. O jūs atrūkote į Angliją 
ir... nupirkote mane. - Tai privertė Elizabetą nutilti, o akis 
sublizgėti. 

- Ne, - tvirtai pasakė jis, nors tai buvo ir nuolaida, - aš 
susitariau su tavo dėde. 

Ašaros, kurias Elizabeta didvyriškai tramdė, ėmė riedėti iš 
po jos blakstienų. 

- Aš neelgeta, - verkė Elizabeta. - Aš neelgeta, - pakartojo 
ji springdama ašaromis. - Aš turiu... buvo...kraitis, velniai grieb- 
tų. Jeigu jūs buvote toks kvailas, kad leidotės apgaunamas, tai 
jums taip ir reikia. 

Janą draskė noras kvatotis, pabučiuoti ją ir užmušti beširdį 
dėdę. į 

- Kaip jūs drįstate sudaryti sandorį, su kuriuo aš nesutinku? 
- išdrožė ji, o ašaros liejosi iš jos nuostabių akių. - Aš nesu 
daiktas, nors ką ir sumanytų mano dėdulė. Aš būčiau radusi 
būdą neištekėti už Belheiveno. Aš būčiau, - dar stipriau sušuko 
Elizabeta, - radusi būdą išsaugoti Heivenherstą ir-be dėdės. Jūs 
neturėjote teisės, jokios teisės derėtis su mano dėde. Jūs nesate 
geresnis negu Belheivenas! 

- Tu teisi, - niūriai prisipažino Janas, mirdamas iš noro 
apkabinti Elizabetą ir pasiimti dalį jos kančios, ir staiga jam 

dingtelėjo mintis, kaip iš dalics sušvelninti jos pažeminimą ir 
priešinimąsi. Prisiminęs, kaip ji didžiavosi savo sugebėjimais 
derėtis su krautuvininkais, pasakodama apie tai Škotijoje, 
Janas pamėgino tuo pasinaudoti. - Tu sakei, kad moki puikiai 
derėtis... - Ir švelniai paprašė: - Ar pasiderėsi su manimi, Eliza- 
beta? 

- Žinoma, - tarstelėjo ji. - Susitarimas anuliuojamas, aš 
atsisakau sąlygų. Sandoris nutrauktas. 

Janui drebėjo lūpos, bet balsas buvo labai ryžtingas. 

- Tavo dėdė ketina atsikratyti tavęs ir išlaidų namui, kurį 
tu myli, ir jo niekas nesulaikys. Be dėdės tu negalėsi išlaikyti 
Heivenhersto. Dėdė man labai smulkiai papasakojo apie padė- 
tį. 

Nors Elizabeta ir papurtė galvą, bet ji žinojo, jog tai tiesa, 
ir ją apėmė artėjančios pražūties, prieš kurią ji kovojo tiek 
savaičių, jausmas. 

- Vienintelis tavo problemų išsprendimo būdas - ištekėti. 

- Nedrįskite siūlyti ištekėti kaip išeities iš mano nelaimių, 
- suriko ji. - Jūs - visų bėdų kaltininkas. Mano tėvas pralošė 
šeimos turtą ir paliko mane skolose; mano brolis dingo, dar 
labiau padidinęs mano skolas; jūs pabučiavote mane ir sugadi- 
note mano reputaciją; mano jaunikis atsisakė manęs, kai tik 
pasirodė skandalo, kurį jūs sukėlėte, požymių, o mano dėdė 
pamėgins mane parduoti! Aš manau, - baigė įniršusi Elizabeta, 
- kad vyrai - puikūs partneriai šokiuose, bet, be to, aš nė iš vieno 
jūsų nematau jokios naudos. Gerai pagalvojus, jūs visi iš tiesų. 
šlykštūs, bet tai, žinoma, retai kas pripažįsta, nes nuo to galima 
visiškai pulti į nusiminimą. 

- Nelaimė, jūs neturite kitos išeities, - pastebėjo Janas. 
Kadangi jis nebūtų atsisakęs Elizabetos, nors ir ką reikėtų 
padaryti, kad niekam neatiduotų, tyliai-pridūrė: - Šiuo atveju, 
aš - vienintelė tavo kita išeitis. Aš su dėde pasirašiau vedybų 
kontraktą ir pinigai jau perėjo iš vienų į kitas rankas. Tačiau aš 
noriu su tavimi pasiderėti dėl sąlygų. 

- Kam jums tai, - su panieka paklausė ji. 

Elizabetos klausime Janas išgirdo tą patį priešiškumą, su 
kuriuo susidurdavo, kai turėdavo reikalų su išdidžiais žmonė- 
mis, aplinkybių verčiamais parduoti tai, ką jie norėtų išsaugoti. 
Kaip ir tie žmonės, Elizabeta jautė savo bejėgiškumą, kaip ir 
juos, tik išdidumas vertė Elizabetą tą nemalonią procedūrą 
padaryti kuo sunkesnę Janui. 

Tvarkydamas reikalus Torntonas, be abejo, derybose ne- 
kenktų sau ir nepadėtų oponentui suprasti savo turto vertę ir 
nustatyti, kokias palankias sąlygas jis gali išsiderėti. Tačiau su 
Elizabeta Janas elgėsi atvirkščiai. 

- Aš noriu su tavimi sudaryti sandorį, - tarė jis švelniai, - dėl 
tų priežasčių, dėl kurių stengiasi sudaryti visi: tu turi tai, ko man 
reikia. - Visomis jėgomis stengdamasis įrodyti Elizabetai, kad 
ji nėra bejėgė ir neturtinga, jis pridūrė: - Man labai to reikia, 
Elizabeta. 

- Ir ko gi? - atsargiai paklausė Elizabeta ir nerimą jos veide 
pakeitė nuostaba. 

- Štai ko, - kimiai sušnibždėjo jis. 

Jano rankos stipriai suspaudė jos pečius, arčiau priglaus- 
damos merginą, jis pasilenkė ir lūpos kietai, geidulingai prisi- 
spaudė prie jos burnos, lėtai ir valdingai bučiuodamos. Nors 
Elizabeta atkakliai stengėsi neatsakyti Janui tuo pačiu, bet jis 
pajuto, kaip merginai atslūgsta įtampa; kai tik ji dingo, Janas 
parodė Elizabetai, koks stiprus jo geidulys. Janas apkabino ją, 
stipriai prispaudė prie savęs, jo burna godžiai siurbėsi į mergi- 
nos lūpas, rankos valdingai glostė nugarą ir klubus, vis stipriau 
spausdamos prie vyro įtempto kūno. Atsitraukęs nuo Elizabe- 
tos lūpų, Janas trūkčiojamai atsiduso. 

- Labai stipriai, - sukuždėjo jis. 

Pakėlęs galvą, Janas pasižiūrėjo į Elizabetą ir pastebėjo 
išdavikišką raudonį ant skruostų, nedidelį sumišimą įdėmiame 
žalių akių žvilgsnyje ir švelnią, ant jo krūtinės pamirštą ranką. 
Viena ranka per liemenį spausdamas Elizabetą prie savo sujau- 

dinto kūno, kitos pirštais glostydamas jos skruostus, jis tyliai 
pasakė: 

- Už teisę į tai ir tai, kas yra po to, aš pasiruošęs sutikti su 
visomis realiomis sąlygomis, kurias tu nurodysi. Aš net iš anksto 
įspėju, - pridūrė jis švelniai šypsodamasis ir žiūrėdamas į mer- 
ginos veidą, - nesu nei šykštus, nei neturtingas. 

Elizabeta atsiduso stengdamasi, kad jos balse neskambėtų 
nuo Jano bučinio ją apėmęs drebulys. 

- O kas yra po bučinių? - įtariamai paklausė ji. 

Klausimas Janą suglumino. 

- Tai, kas susiję su vaikų atsiradimu, - atsakė jis, susidomė- 
jęs stebėdamas jos veidą. - Aš noriu kelių vaikų, žinoma, tau 
padedant, - pridūrė jis slopindamas šypseną. 

- Žinoma, - nedvejodama pritarė ji. - Aš irgi myliu vaikus, 
labai. 

Janas nutilo nutaręs, kad protingiau neskubėti ir neišgąs- 
dinti Elizabetos. 

- Kokios tavo sąlygos? - paklausė Janas, dėdamas paskuti- 
nes pastangas pakeisti jėgų santykį jos naudai. - Aš vos įstengiu 
ginčytis. 

Elizabeta pagalvojo ir ėmė lėtai vardyti savo sąlygas. 

- Aš noriu, kad man būtų leista tvarkyti Heivenherstą 
niekam nesikišant ir nekritikuojant. 

- Priimta, - sutiko jis ir pajuto didėjantį palengvėjimą ir 
susižavėjimą. 

- Aš dar norėčiau, kad tam reikalui būtų skiriama tam tikra 
suma pinigų ir atiduodama kartą per metus. Dvaras, kai tik aš 
baigsiu drėkinimo darbus, kompensuos jūsų paskolą su procen- 
tais. 

- Sutinku, - ramiai tarė Janas. 

Elizabeta dvejojo, sumišusi dėl savo reikalavimų ir nežino- 
dama, ar jis galės padengti tokias išlaidas, nes nebuvo teiravusis 
apie jo finansinę padėtį. Vakar Janas jai pranešė, jog priėmė 
titulą ir nieko daugiau. 

- Mainais, - ji parodė savo teisingumą, - aš pasistengsiu kiek 
galima labiau sumažinti išlaidas. 

Elizabeta įtariai susiraukė: jis sutiko su viskuo ir per daug 
lengvai. 

- Aš manau, - ryžtingai pareiškė ji, - aš noriu, kad visa tai 
būtų užrašyta, patvirtinta liudytojų ir įtraukta į pirminį susita- 
rimą. 

Jano akys plačiai atsimerkė, vylinga šypsena ištempė jo 
lūpas ir jis linktelėjo. Gretimame kambaryje buvo daug liudy- 
tojų, tarp jų ir dėdė, pasirašęs pirmąjį susitarimą, ir dvasininkas, 
kuris irgi galėjo liudyti. 

Janas nusprendė, kad protingiausia to imtis dabar, kol 
nepasikeitė jos nuotaika, negu vėliau gailėtis praleistos progos. 

- Jeigu tu prieš kelerius metus būtum buvusi mano partne- 
rė, - pajuokavo jis, išeidamas su Elizabeta iš kambario, - tai, 
dievai žino, ko būčiau pasiekęs. 

- Heivenherste aš perku visus maisto produktus ir vedu 
buhalterijos knygas, nes mes neturime valdytojo. Aš jau sakiau, 
kad išmokau derėtis. 

Jano šypsena dingo, kai jis įsivaizdavo kreditorius, kurie 
užpuolė ją dingus broliui, ir kokią geikėjo Elizabetai parodyti 
drąsą, kad neleistų jiems po akmenėlį ištąsyti jos namo. Neviltis 
privertė merginą išmokti derėtis. 


DVIDEŠIMT TREČIAS SKYRIUS 


Kolsvetainėje nebuvo Jano su Elizabeta, Dunkanas turėjo 
daug vargo, kad pokalbis būtų malonus, net ilgametė gyveni- 
miška bendravimo su dvasios kančias išgyvenančiais žmonėmis 
patirtis negalėjo jam padėti, nes šiame kambaryje, atrodo, 
kiekvienas kentėjo skirtingų jausmų sukeltas kančias. Ledi 
Aleksandra buvo susirūpinusi ir sujaudinta,o hercogienė ir mis 
Trokmorton-Džons aiškiai jautė pasitenkinimą, kad Janas dėl 
savo neįprastų piršlybų tikriausiai pakliuvo į sunkią padėtį. 

Su palengvėjimu atsidusęs Dunkanas nutraukė savo sam- 
protavimus apie ankstyvo sniego tikimybę ir pažvelgė į Eliza- 

betą ir Janą, įeinančius į svetainę. Jam pasidarė dar lengviau, 
kai giminaičio akyse pamatė šilumą ir truputėlį linksmos pašai- 
pos. 

- Mes su Elizabeta susitarėme, - be jokios įžangos pareiškė 
Janas, kreipdamasis į susirinkusiuosius svetainėje. - Ji mano ir 
visiškai teisingai, jog ji ir tik ji turi teisę ištekėti. Todėl ji turi... 
tam tikrų sąlygų, kurios turi būti įrašytos į vedybų kontraktą. 
Dunkanai, gal būk geras ir užrašyk jos sąlygas? 

Dunkanas staiga pakėlė antakius, bet skubiai atsistojo ir 
priėjo prie stalo. 

Janas atsigręžė į Džulijų ir šaltai paklausė. 

- Ar jūs čia turite vedybų kontrakto egzempliorių? 

- Žinoma, - atsakė dėdė, paraudęs iš pykčio. - Aš jį turiu, 
bet jūs nepakeisite nė vieno jo žodžio ir aš jums negrąžinsiu nė 
vieno šilingo. - Kreipdamasis į Elizabetą jis tęsė: - Jis už tave 
užmokėjo didžiulius pinigus, tu išdidžioji mergiščia... 

Piktas Jano balsas nuaidėjo kaip šerno ilties smūgis: 

- Lauk iš čia! 

- Lauk? - piktai pakartojo Džulijus. - Čia mano namas. Jūs 
kartu su ja nenupirkote jo. 

Nežiūrėdamas į Elizabetą, jis atžariai jos paklausė: 

- Tu norijo? 

Nors Džulijus dar nebuvo suvokęs Janą apėmusio pykčio 
stiprumo, Elizabeta pamatė, kaip tramdomas įniršis veržėsi iš 
visos jo stiprios figūros, ir iš baimės šiurpuliai nubėgo per jos 
nugarą. 

- Aš... aš noriu ko? 

- Šito namo. 

Elizabeta nežinojo, ką jam turi atsakyti ir kokia jo nuotai- 
ka, todėl labai bijojo pasakyti ne tai kas reikia. 

Liusindos balsas privertė visus, išskyrus Janą, pasižiū- 
rėti į ją, kai duenja, šaltai ir iššaukiamai pažvelgusi į Janą, 
pasakė: 

- Taip, ji non. 

Janas, jos žodžius priėmęs kaip Elizabetos pritarimą, dar 
vis nenuleido skvarbaus žvilgsnio nuo Džulijaus. 

- Jūs su mano bankininku susitiksite rytoj rytą, - grėsmingai 
tarė jis. - O dabar nešdinkitės! 

Pagaliau Džulijus, atrodo, suprato, kad jo gyvybei ne juo- 
kais gresia pavojus, ir sugriebęs skrybėlę pasuko prie durų. 

Lėtai ir pabrėžiamai grėsmingai Janas pasisuko ir pasižiū- 
rėjo į jį; tai, ką Džulijus pamatė plieniniame Jano žvilgsnyje, 
privertė misterį Kameroną išeiti, nesusitarus dėl kainos. 

- Aš manau, kad mums reikia pasistiprinti, - neryžtingai 
pasakė Elizabeta, kai paradinės durys triukšmingai užsitrenkė. 

- Puiki mintis, mano brangioji, - palaikė ją dvasininkas. 

Pasirodė Elizabetos iškviestas Bentneris ir, piktai žvilgte- 
lėjęs į Janą, pasižiūrėjo į šeimininkę su nepaprasta simpatija, 
po to išėjo atnešti padėklo su gėrimais ir valgiais. 

- Na, štai... - tarė Dunkanas, patenkintas trindamas rankas, 
- aš privalėčiau užrašyti kai kurias... naujas vedybų kontrakto 
sąlygas. 

Kitas dvidešimt minučių Elizabeta reikalavo nuolaidų, 
Janas nusileido, Dunkanas rašė, o našlaujanti hercogienė .su 
Liusinda klausėsi, prastai slėpdamos savo džiaugsmą. Per visą 
tą laiką Janas pateikė tik vieną sąlygą, bet ir ją tik dėl to, kad jį 
privertė taip pasielgti vien prieštaravimo jausmas, nes visi mė- 
gavosi keblia padėtimi, į kurią jis buvo pakliuvęs. Janas padarė 
išlygą, kad nė viena iš Elizabetai suteikiamų laisvių nesukeltų 
paskalų, jog ji jam prisegė ragus. 

Hercogienė ir mis Trokmorton-Džons susiraukė dėl to, 
kad tokie žodžiai vartojami jų akivaizdoje, bet Elizabeta sutiko, 
didingai palenkdama auksinę galvą, ir mandagiai pasakė Dun- 
kanui: 

- Aš sutinku, jūs galite tai įrašyti. 

Janas jai nusišypsojo ir Elizabeta jam atsakė šypsena. Mer- 
gina žinojo, kad prisegti ragus reiškė nepadorų elgesį, pavyz- 
džiui, kai dama užklumpama miegamajame su svetimu vyru. 

Tokį neišsamų paaiškinimą jai buvo pateikusi Liusinda Trok- 
morton-Džons, kuri, deja, tikrai tuo tikėjo. 

- Kas dar? - paklausė Dunkanas, o kai Elizabeta papurtė 
galvą, prašneko hercogienė. 

- Tai štai, nors galbūt to ir nereikia rašyti. - Atsigręžusi į 
Janą, ji rūsčiai tarė: - Jeigu jūs turite nors menkiausią ketinimą 
sužadėtuves paskelbti rytoj, tai jį išmeskite iš galvos. 

Janas norėjo jai pasakyti nešdintis lauk šiek tiek švelnesniu 
tonu, negu tuo, kuriuo išvijo iš namo Džulijų, bet suprato, jog 
jos žodžiuose yra karčios tiesos. 

- Vakar vakare jūs padėjote daug pastangų, norėdamas 
sudaryti įspūdį, jog prieš dvejus metus tarp jūsų nieko nebuvo, 
išskyrus flirtą. Jeigu jūs neatliksite įprasto meilinimosi ritualo, 
į kurį Elizabeta turi teisę tikėtis, niekas tuo nepatikės. 

- Kąjūs siūlote? - trumpai paklausė Janas. 

- Vieną mėnesį, - nedvejodama atsakė hercogienė. - Vieną 
mėnesį lankyti ją su vizitais, kaip ir dera, lydėti į iškilmingus 
vakarus ar priėmimus ir taip toliau. 

- Dvi savaites, - paprieštaravo Janas, stengdamasis parodyti 
kantrybę. 

- Labai gerai, - sutiko hercogienė, sudariusi Janui įspūdį, 
kad dvi savaitės yra tai, ko ji bet kuriuo atveju tikėjosi. - Po 
to jūs galite paskelbti sužadėtuves ir tuoktis po... dviejų 
mėnesių. 

- Dvi savaitės, - ryžtingai pakartojo Janas, tiesdamas ranką 
prie arbatos puoduko, kurį priešais jį buvo padėjęs vyresnysis 
liokajus. 

- Kaip norite, - pasakė hercogienė. 

Tuo momentu atsitiko du dalykai: Liusinda prunkštelėjo, 
Jano supratimu, norėdama nusijuokti, o Elizabeta beveik iš 
jaunikio rankų ištraukė puoduką. 

- Joje... dulkelė, - nervingai paaiškino ji, atiduodama puo- 
duką Bentneriui ir piktai purtydama galvą. 

Janas norėjo iš lėkštės pasiimti sumuštinį. 

Elizabeta pastebėjo patenkintą Bentnerio veidą ir ištraukė 
iš Jano rankų sumuštinį. 

- Atrodo, kažkoks vabzdys pakliuvo į jį, - paaiškino ji Janui. 

- Aš nieko nematau, - tarė Janas suglumęs žiūrėdamas į 
sužadėtinę. 

Netekęs arbatos ir valgio, jis paėmė -vyno taurę, kurią 
vyresnysis liokajus buvo pastatęs priešais jį, bet pagalvojęs, ką 
šiandieną patyrė Elizabeta, vyną pasiūlė jai. 

- Ačiū jums, - tarė ji atsidusdama, susirūpinusiu veidu. 

Bentnerio ranka staiga nusileido ir ištraukė iš jos rankos 
taurę. 

- Dar vienas vabzdys, - pasakė vyresnysis liokajus. 

- Bentneri, - suglumusi sušuko Elizabeta, bet jos balsą 
nuslopino Aleksandros Taunsend juoko protrūkis; ji sudribo 
ant kušetės, kratydamasi nuo nepaaiškinamai linksmo juoko. 

Janas priėjo vienos tikėtinos išvados: jų visų nervai pervar- 
go nuo per stipraus streso. 


DVIDEŠIMT KETVIRTAS SKYRIUS 

Hercogienės nuomone, meilinimosi ritualą reikia pradėti 
tuojau pat, nuo baliaus šį vakarą, ir Janas tikėjosi, jog Elizabeta 
po beveik dvejų metų priverstinės tremties kaime tuo apsi- 
džiaugs, ypač dabar, kai vakar įveikė patį aukščiausią barjerą. 
Tačiau Elizabeta vengė pokalbio apic balių, spyrėsi pirmiausia 
Janui parodyti Heivenherstą ir galbūt vėliau apsilankyti viena- 
me ar dviejuose baliuose. 

Hercogienė buvo nepalenkiama, Elizabeta tebesispyriojo, 
o Janas ginčą stebėjo sunerimęs. Kadangi iš Londono iki Hei- 
venhersto buvo galima nuvykti per pusantros valandos, Janas 
nesuprato, kodėl negalima padaryti ir vieno, ir kito. Jis net 
pasakė tai ir pamatė, kad sunerimusi Elizabeta pasižiūrėjo į 
Aleksandrą ir papurtė galvą, tarsi atsisakydama tokio siūlymo. 
Galiausiai buvo nuspręsta, kad Torntonas rytoj atvažiuos į 
Heivenherstą, o Aleksandra Taunsend su vyru ten bus pado- 

rumui prižiūrėti - tai Janui patiko kur kas labiau, negu kęsti 
šaltą iškilmingą Liusindos Trokmorton-Džons fizionomiją. 

Torntonas grįžo namo, mėgaudamasis mintimi, kokia bus 
Džordano reakcija, kai šis sužinos, jog Aleksė paskyrė jį visai 
dienai ir vakarui atlikti Jano duenjos vaidmenį; jis su Janu 
kadaise lošė didžiojoje dalyje Londono aukštuomenės ir ne- 
aukštuomenės lošimo namų. 

Tačiau Janas nustojo šypsotis, kai tik pagalvojo apie tai, 
kodėl Elizabeta nepanoro važiuoti į balių po tokios ilgos 
tremties kaime. Pagaliau jis rado logišką paaiškinimą ir nauja 
skausmo banga užliejo jį. Škotijoje Elizabeta taip įtikinamai 
vaidino lengvabūdę aukštuomenės damą, kad jis ir dabar 
sunkiai prisiminė, jog ji gyveno vieniša, taupydama kiekvieną 
šilingą. 

Pasilenkęs į priekį, Janas davė trumpą nurodymą vežikui 
ir po kelių minučių sparčiais žingsniais įėjo į madingiausios ir 
respektabiliausios Londono moteriškų drabužių siuvėjos kon- 
torą. 

- Tai neįmanoma padaryti, pone Torntonai, - sušuko nu- 
stebusi šeimininkė, kai jis pasakė, jog nori, kad būtų parinkti 
fasonai dvylikai balinių suknelių bei visam garderobui ir viskas 
pasiūta per savaitę ledi Kameron, gyvenančiai Promenado 
gatvės keturioliktame name. - Tam reikėtų dviejų tuzinų paty- 
rusių siuvėjų ir mažiausiai dviejų savaičių laiko. 

Jis sušvelnino savo atžarumą, padovanojęs jai trumpą šyp- 
seną ir pasirašęs banko čekį tokiai sumai, nuo kurios suapvalėjo 
šeimininkės akys. 

- Ledi Kameron rytoj anksti rytą išvyksta į kaimą, todėl 
jums lieka visa ši diena ir vakaras, kad paimtumėte reikalingus 
matus, - tęsė jis. Plunksnos galiuku parodęs į puikaus smaragdo 
spalvos šilko, tinkleliu išsiuvinėto auksiniais siūlais, gabalą, 
kuris gulėjo prie jo, Janas pasirašė čekį ir pridūrė: - Iš šito šilko 
pasiūkite pirmąją balinę suknelę. Ji turi būti pasiūta dvidešimtą 
dicną. - Išsitiesęs jis atidavė jai čekį. - Tiek turėtų užtekti. - Jie 

abu žinojo, kad to pakaktų viskam ir dar pusei tick. - Jeigu 
neužteks, sąskaitą atsiųskite man. 

- Taip, - tarė dama, šiek tiek neryžtingu balsu, - bet aš 
negaliu jums atiduoti smaragdinio šilko. Jį jau išsirinko ledi 
Margaretė Mitčem ir jis pažadėtas jai. 

Jano veide pasirodė nuostaba ir nepasitenkinimas. 

- Aš stebiuosi, kad jūs leidote jai jį pasirinkti, ponia. Nuo 
to šilko jos veido spalva bus geltona. Pasakykite jai, jog aš taip 
sakiau. 

Janas pasisuko ir išėjo iš kontoros, jis net nežinojo, kas yra 
ta ledi Margaretė Mitčem. Jam išėjus, padėjėja atėjo paimti 
žėrinčio smaragdinio šilko ir nunešti siuvėjoms. 

- Ne, - tarė šeimininkė neatitraukdama vertinamo žvilgsnio 
nuo aukšto plačiapečio vyro, lipančio į karietą. - Jo reikia kai 
kam kitam. 

- Bet ledi Mitčem jį išsirinko. 

Paskutinį kartą mąsliai pažvelgusi į gražuolį vyrą, kuris 
mokėjo vertinti rinktinius audinius, ji numojo ranka į padėjėjos 
prieštaravimą. 

- Lordas Mitčemas - senas žmogus, jis blogai mato, jis 
nepajėgs įvertinti suknelės, kurią aš galiu pasiūti iš to šilko. 

- Bet ką aš pasakysiu ledi Mitčem, - maldavo išsigandusi 
padėjėja. 

- Jai pasakyk, - ironiškai atsakė šeimininkė, - kad ponas 
Torntonas... ne, lordas Kensingtonas, sakė, jog ši spalva jos 
veidą padarys geltoną. 


DVIDESIMT PENKTAS SKYRIUS 


Heivenherstas - gražus dvaras, pagalvojo Janas, kai jo 
ekipažas pravažiavo akmeninę arką, bet ne toks įspūdingas, 
kokį jis tikėjosi pamatyti po Elizabetos pasakojimų. Kalkės 
buvo nubyrėjusios nuo akmeninių vartų, tarp kitko pastebėjo 
Janas, o kai ekipažas pasuko prie namo, jis pajuto, kad grindinį 
reikia remontuoti, o didingi medžiai, išmėtyti pievelėse, labai 
seniai nekarpyti. Po minutės pasirodė namas ir Janas, puikiai 

nusimanantis apie architektūrą, iš pirmo žvilgsnio nustatė lais- 
vą gotikos ir Tiudorų laikų stiliaus derinį, kuris, nors šie stiliai 
ir nesiderina, teikė malonų įspūdį, todėl priverstų šiuolaikinį 
architektą iš karto sėsti prie braižomosios lentos. 

Duris atidarė žemo ūgio liokajus, kuris karingai užvertęs 
smakrą apžiūrėjo svečią nuo galvos iki kojų. Nekreipdamas 
dėmesio į keistą Elizabetos tarnų elgesį, Janas susidomėjęs 
pasižiūrėjo į medines lubas ir nukreipė žvilgsnį į sienas, kur 
neišblukusios apmušalų dėmės rodė, jog čia kabėjo paveikslai. 
Nebuvo persiškų kilimų ant aptrintų grindų, nebuvo vertingų 
niekučių ant stalų; iš viso vestibiulyje ir dešinėje pusėje esan- 
čiose svetainėse buvo visai mažai baldų. Janui suskaudo širdį 
nuo kaltės jausmo ir iš susižavėjimo tuo, kaip išdidžiai Elizabeta 
jam apsimetinėjo esanti nerūpestinga jauna įpėdinė, kokia jis 
ir laikė ją. 

Pastebėjęs, kad liokajus dar vis piktai žiūri į jį, Janas nulei- 
do žvilgsnį į neužaugą ir tarė: 

- Tavo šeimininkė laukia manęs. Pasakyk, kad aš atvy- 
kau. 

- Aš čia, Aronai, - pasigirdo švelnus Elizabetos balsas ir 
Janas atsigręžė. 

Vienas žvilgsnis į ją ir Janas pamiršo liokajų, namo būklę 
ir visas savo architektūros žinias. Paprasta dangiškai žydros 
spalvos muslinine suknele, į storas, siaurais, žydrais kaspinėliais 
surištas garbanas sudėtais plaukais, Elizabeta stovėjo vestibiu- 
lyje kaip graikų deivė, angeliškai šypsodamasi. 

- Ir ką tu manai? - viltingai paklausė ji. 

- Apie ką? - paklausė jis kimiu balsu, eidamas prie Eliza- 
betos ir valdydamasis, kad neapkabintų jos. 

- Apie Heivenherstą, - atsakė Elizabeta tyliai ir išdi- 
džiai. 

Janas galvojo, kad Heivenherstas gana mažas, jam skubiai 
reikia remonto, jau nekalbant apie baldus. Tačiau jis dabar 
norėjo apglėbti mylimąją ir maldauti atleisti už viską, ką jis 


376 


padarė. Norėdamas nenuliūdinti ir neįžeisti Elizabetos, Janas 
nusišypsojo ir sąžiningai atsakė. 

- Tai, ką pamačiau, labai vaizdinga. 

- Ar norėtum pamatyti ir visa kita? 

< Labai, - su perdėtu entuziazmu atsakė Janas, už tai buvo 
apdovanotas jos veide nušvitusiu džiaugsmu. 

- Kur Taunsendai? - paklausė Janas, kai jie lipo laiptais 
aukštyn. - Aš nepastebėjau jų ekipažo kieme. 

- Jie dar neatvažiavo. 

Janas teisingai spėjo, kad tai Džordano darbas, ir jis įsidėjo 
į galvą, jog reikės padėkoti savo draugui. 

Elizabeta jam surengė tikrą ekskursiją po seną namą, kuri 
Janui neatrodė nuobodi dėl jos žavingų pasakojimų apie se- 
nuosius Heivenhersto savininkus; po to Elizabeta išvedė jį į 
kiemą, į pievelę priešais namą. Linktelėjusi į tolimąjį pievelės 
galą, šeimininkė tarė: 

- Štai ten buvo pilies siena ir pilnas vandens griovys, žino- 
ma, prieš šimtmečius. Ta dalis tada buvo kiemas, uždaras kie- 
mas, - paaiškino Elizabeta, - apsuptas pilies sienų. Tuo metu 
ten buvo pastatų, kuriuose buvo visko - nuo tvartų iki aliejinės, 
nes pilis viskuo apsirūpino pati. 

- O ten, - tarė ji po kelių minučių, kai jie pasuko už namo 
kampo, - buvo vieta, kur trečiasis grafas Heivenherstas nukrito 
nuo arklio ir nušovė jį už tai, kad arklys numetė jį nuo savęs. 
Jis buvo bjauraus būdo, - linksmai nusišypsojusi pridūrė Eliza- 
beta. 

- Aišku, - nusijuokė Janas, trokšdamas pabučiuoti tas be- 
sišypsančias lūpas. Tačiau susivaldė ir pasižiūrėjo į tą vietą 
pievelėje, apie kurią ji kalbėjo, ir tarė: - Kaip atsitiko, kad jis 
nukrito nuo arklio savo kieme? 

- Oštai taip, - nusijuokė Elizabeta. - Jis treniravosi su ietimi 
prie stulpo. Viduriniais amžiais, - aiškino ji Janui, kuris istoriją 
išmanė ne blogiau negu architektūrą ir puikiai žinojo, kas yra 
treniruočių su ietimi stulpas, - riteriai treniruodavosi prieš 

turnyrus arba mūšius prie specialaus stulpo. Stulpas turėjo 
skersinį, kurio viename gale kabojo maišas su smėliu, 0 prieš jį 
skydas. Riteris jį puldavo, bet jeigu jodamas ietimi nepataiky- 
davo į skydo vidurį, tai skersinis pasisukdavo ir maišas suduo- 
davo riteriui į nugarą, nuversdamas jį nuo arklio. 

- Taip, mano supratimu, ir atsitiko trečiajam grafui? - 
pajuokavo Janas, kai jie pasuko prie didžiausio medžio pievelės 
pakraštyje. 

- Būtent taip, - patvirtino ji. 

Kai jie priėjo prie medžio, Elizabeta paslėpė rankas už 
nugaros ir tapo panaši į žavią mažą mergytę, pasirengusią 
pasidalyti savo paslaptimi. 

- O dabar, - tarė ji, - pasižiūrėk aukštyn. 

Janas užvertė galvą ir nusikvatojo iš malonios nuostabos. 
Viršum jo galvos, medžio šakose, matėsi didelė ir neįprasta 
trobelė. 

- Tavo? - paklausė jis. 

- Žinoma. 

Jis greitu vertinamu žvilgsniu perleido patikimus „laipte- 
lius", prikaltus prie medžio, po to klausiamai pakėlė antakius. 

- Ar nori lipti pirma, ar lipsiu aš? 

- Tu juokauji? 

- Jeigu tu matei manąją, kodėl man nepasižiūrėti tavosios? 

Jai trobelę statę dailidės gerai atliko savo darbą, pagalvojo 
Janas, kai pasilenkęs jos viduryje apsidairė aplinkui. Elizabeta 
buvo daug žemesnė už jį ir viskas atitiko jos ūgį; trobelė buvo 
pakankamai didelė, kad ji galėtų čia išsitiesti beveik visu ūgiu. 

- Kas ten skrynelėje? 

Elizabeta prislinko prie jo šypsodamasi. 

- Aš kaip tik stengiausi prisiminti, kai buvau tavo trobelėje. 
Aš pasižiūrėsiu. Taip ir maniau, - tarė ji po minutės, atidariusi 
skrynelę. - Mano lėlė ir arbatos servizas. 

Janas šypsojosi žiūrėdamas į radinį ir į ją, bet priešais save 
matė mažą mergytę, kokia ji tikriausiai buvo, palyginti ištaigin- 

gai gyvendama viena su lėle, jai atstojančia šeimą, ir tarnais 
vietoj draugų. Jo jaunystė buvo kur kas turiningesnė. 

- Daryra vienas daiktas, kurį aš norėčiau parodyti, - pasakė 
Elizabeta po to, kai jis ištraukė ją iš šakų ir abu nuėjo namo 
link. 

Kai Elizabeta pasuko į šalį, Janas atitrūko nuo minčių apie 
jos nelaimingą jaunystę. Jie apėjo namą ir nuėjo į priešingą 
pusę, Elizabeta sustojo ir grakščiu plačiu mostu pakėlė ranką. 

- Didžioji to dalis - mano indėlis į Heivenherstą, - pasidi- 
džiuodama tarė ji Janui. 

Prieš jo akis atsiskleidęs vaizdas nuvijo Jano šypseną, jį 
apėmė meilumo ir didelės pagarbos jausmas. Priešais jį plytėjo 
didingas, puikiausias gėlynas, kokio Janas dar niekada nebuvo 
matęs. Kiti Heivenhersto įpėdiniai namą papildė akmenimis ir 
kalkėmis, o Elizabeta jam suteikė grožio, kuris gniaužia kvapą. 

- Kai aš buvau jaunutė, - tyliai prisipažino Elizabeta, 
žiūrėdama į besileidžiančius žemyn gėlynus ir tolimas kalvas 
už jų, - tai maniau, kad čia yra gražiausia vieta pasaulyje. - 
Jausdamasi šiek tiek kvaila dėl savo prisipažinimo, Elizabeta 
vietą tu matei? 

Atsitraukęs nuo sodų grožio, Janas pasižiūrėjo į šalia sto- 
vintį grožio įsikūnijimą. 

- Bet kuri vieta, - kimiai atsakė Janas, - kur esi tu. 

Jis pastebėjo, kad nuo sumišimo ir pasitenkinimo Elizabe- 
tą puošęs raudonis nurausvino visus skruostus, bet jai prašne- 
kus balse nuskambėjo apgailestavimas. 

- Tu man neturi kalbėti tokių dalykų, juk Žinai - aš nepa- 
Žeisiu mūsų susitarimo. 

- Aš žinau, - atsakė Janas valdydamasis, kad neapibertų jos 
prisipažinimais, jog karštai mylįs, kuo Elizabeta dar negalėjo 
patikėti. - Be to, po mūsų derybų paaiškėjo, jog visos sąlygos 
susijusios su manimi, O ne su tavimi. 

Ji šnairomis, tramdydama juoką, pasižiūrėjo į Janą. 

- Žinai, tu kartais buvai per daug minkštas. Pabaigoje aš 
prašiau nuolaidų tik dėl to, kad norėjau pažiūrėti, kiek tu gali 
nuolaidžiauti. 

Janas per pastaruosius ketverius metus didino savo turtus, 
pirkdamas laivus, importo ir eksporto kompanijas ir daug ką, ir 
buvo laikomas ypač atkakliu komersantu. Jis išklausė jos paaiš- 
kinimą nuoširdžiai nustebęs ir šypsodamasis. 

- Man atrodė, jog kiekviena sąlyga tau buvo nepaprastai 
svarbi ir kad tu galėjai visko atsisakyti, jeigu aš bent dėl vienos 
nebūčiau nusileidęs. 

Ji patenkinta linktelėjo. | 

- Aš maniau, kad taip ir turiu elgtis. Kodėl tu juokiesi? 

- Dėl to, - prisipažino jis šypsodamasis, - kad aš vakar buvau 
prastas derybininkas. Be to, aš neteisingai supratau tavo jaus- 
mus, įsigudrinau nupirkti namą Promenado gatvėje, už kurį be 
abejo, sumokėsiu penkis kartus daugiau, negu jis yra vertas. 

- O, aš taip nemanau, - tarė Elizabeta ir tarsi sumišusi ėmė 
ieškoti preteksto išvengti jo žvilgsnio: ištiesė ranką ir nuskynė 
lapelį nuo nusvirusios šakos. Stengdamasi būti abejinga, ji 
paaiškino: - Mokėjimas derėtis, mano supratimu, remiasi nuo- 
vokumu, bet mano dėdė tikriausiai bandė tave apgauti. Jis visai 
nepakenčiamas, kai reikalai yra susiję su pinigais. 

Janas linktelėjo prisiminęs, kiek pinigų iš jo išviliojo Džu- 
lijus Kameronas už vedybų kontraktą. 

- Todėl, - prisipažino ji, neramiai, apsimestinai dėmesingai 
žiūrėdama į žydrą dangų, - po to, kai tu išvykai, aš jam nusiun- 
čiau raštelį su darbų, kuriuos reikės atlikti name, sąrašu. Aš jam 
pranešiau, kad namas labai prastas ir jį, be abejonės, reikės 
visiškai rekonstruoti. 

- Ir? 

- Ir aš parašiau, kad tu sutinki sumokėti už namą dabartinę 
kainą ir nė šilingo daugiau, nes reikės viską pertvarkyti. 

- Ir? - pasidomėjo Janas. 

- Jis sutiko parduoti namą už tą sumą. 

Janas nusikvatojo. Sugriebęs Elizabetą, jis palaukė, kol 
atgavo kvapą, po to privertė ją pasižiūrėti jam į veidą. 

- Elizabeta, - meiliai tarė jis, - jeigu sumanysi nebetckėti už 
manęs, prižadėk, kad niekada nesiderėsi su manimi sudaryda- 
ma sandorius. Prisiekiu visais dievais, kad aš pražūsiu. 

Janas beveik pasidavė pagundai ją pabučiuoti, bet prie 
namo jau stovėjo Taunsendų karieta su hercogo herbu ant 
durelių ir jis negalėjo žinoti, kur gali būti jo „duenjos“. Eliza- 
beta irgi pamatė karietą ir pasuko namo link. 

- Apie sukneles, - tarė ji, netikėtai sustojusi ir žiūrėdama į 
Janą labai rimtu veidu. - Aš norėjau tau padėkoti už dosnumą, 
kai tik atvažiuosi, bet aš buvau tokia laiminga... tai yra... 

Elizabeta susigriebė: juk ji netyčia vos nepasakė, jog buvo 
laiminga jį matydama, ir taip susierzino, kad pirma garsiai, o ne 
mintyse prisipažino, jog visiškai pasimetė. 

- Tęsk, - kimiai paprašė Janas. - Tu buvai tokia laiminga 
matydama mane, jog... 

- Aš pamiršau, - neryžtingai prisipažino Elizabeta. - 
Žinai, tau nederėjo to daryti - užsakyti tiek suknelių ir toje 
siuvykloje. Ponia La Sal - labai brangi... aš tai girdėjau per 
savo debiutą. 

- Ne tau galvoti apie tokius dalykus, - tvirtai pasakė Janas. 
Stengdamasis nuraminti jos kaltės jausmą dėl suknelių, jis juo- 
kaujamai pridūrė: Mes turime bent sukneles, kad parodytume, 
kur išleidome pinigus, o prieš užsakydamas jas tau, aš per vieną 
kortų partiją pralošiau Džordanui Taunsendui tūkstantį svarų 
sterlingų. 

- Tu - lošėjas? - smalsiai paklausė Elizabeta. - Tu dažnai 
pastatai tokias sumas per vieną partiją? 

- Ne, - sausai atsakė Janas, - kai neturiu šansų tokiame 
lošime. | 

- Žinai, - švelniai tarė ji, eidama su juo pievele paradinių 
durų link, - jeigu tu neapdairiai leisi pinigus, tai tau baigsis taip, 
kaip ir mano tėtei. 

- Kaip jam baigėsi? 

- Paskendo iki ausų skolose. Jis irgi mėgo lošti. 

Kai Janas nieko neatsakė, Elizabeta padvejojusi ryžosi. 

- Mes visada galėjome gyventi čia. Nereikia trijų namų - tai 
labai brangu. - Ji suprato, ką sako, ir skubiai pridūrė: - Aš 
nenoriu sakyti, kad man nebus visai gerai ten, kur tu gyveni. Iš 
tikrųjų namas Škotijoje yra labai gražus. 

Janas labai nudžiugo, kad ji tikriausiai nežino, jog jis labai 
turtingas, ir vis dėlto sutiko už jo ištekėti, net jeigu jai tektų 
gyventi kukliame name Škotijoje arba miesto name Promena- 
do gatvėje. Jeigu tai buvo tiesa, tai jis gavo įrodymą, kurio 
nepaprastai reikėjo, įrodymą, kad ji vertino jį labiau, negu pati 
drįso prisipažinti. 

- Tai nuspręskime poryt, kai tu apžiūrėsi mano namą, 
- ramiai pasiūlė jis, jau viltingai mėgaudamasis jos nuste- 
bimu. 

- Ar tu... tu nemanai, kad galėtum būti taupesnis leisdamas 
pinigus, - tyliai paklausė Elizabeta. - Aš galėčiau sudaryti biu- 
džetą, aš tai moku gerai padaryti... 

Janas negalėjo susivaldyti; sutramdęs juoką, jis padarė tai, 
apie ką svajojo nuo to momento, kai pamatė ją, stovinčią 
vestibiulyje. Janas priglaudė Elizabetą prie savęs, prispaudė 
lūpas prie jos burnos ir pabučiavo su tokia nepasotinama aistra, 
kuri apimdavo jį, kai Elizabeta būdavo šalia. Ir ji atsakė bučiniu 
su tokiu nuolaidžiu švelnumu, kuris visada Janui sukeldavo 
ekstazę nuo jį apėmusio geidulio. 

Kai Janas nenoriai paleido merginą, jos veidas degė, o akys 
švytėjo. Sunėręs jos pirštus su savaisiais, Janas lėtai nuėjo durų 
link. Kadangi Janas neskubėjo prisijungti prie savo „duenjų“, 
jis vilkino laiką, klausinėdamas Elizabetos apie įdomesnius 
krūmus, nepaprastą gėlę, augančią prie įėjimo, ir net apie 
paprasčiausią rožę. 

Stovėdami prie lango, pro kurį matėsi pievelė, Džordanas 
ir Aleksandra Taunsendai stebėjo į namą ateinančią porą. 

- Jeigu tu manęs paprašytum nurodyti paskutinį vyrą pa- 
saulyje, kurį aš laikyčiau galinčiu iki ausų įsimylėti tik į mergai- 
čiukę, tai būtų Janas Torntonas, - tarė Džordanas. 

Žmona išklausė vyrą, nukreipusi į šoną pašaipų žvilgsnį. 

- Jeigu aš paklausčiau, tai pagalvočiau, kad būtum tu. 

- Tikiu, kad tu taip ir galvoji, - tarė šypsodamasis Džorda- 
nas. Jis pastebėjo, kad dingo jos šypsena, ir apglėbė Aleksę per 
liemenį, tuojau pat susirūpinęs, jog nėštumas jai sukėlė skaus- 
mą. 

- Tai kūdikis, brangioji? 

Ji nusijuokė ir papurtė galvą, bet beveik iš karto surim- 
tėjo. 

- Ką tu manai, - mąsliai paklausė Aleksė, - ar galima juo 
pasitikėti, ar jis nenuskriaus? Torntonas tiek padarė bloga, kad 
aš... jis man tiesiog nepatinka, Džordanai. Janas gražus, aš dėl 
to su tavimi sutinku, nepaprastai gražus... 

- Ne toks jau gražus, - įsižeidęs atsakė Džordanas. 

Šį kartą Aleksę apėmė linksmumas. Atsigręžusi ji apkabi- 
no vyrą ir pabučiavo. 

- Jis iš tiesų man primena tave, - tarė ji, - plaukų spalva, 
ūgiu, figūra. 

- Ašviliuosi, kad tai nesusiję su tuo, kodėl jis tau nepatinka, 
- paerzino ją vyras. 

- Džordanai, prašom liautis. Aš nerimauju, tiesa, nerimau- 
ju. Jis... na... jis beveik baugina mane. Nors iš išorės Janas 
atrodo labai gerai išauklėtas, bet už jo puikių manierų slypi 
jėga, galbūt žiaurumas. Jo niekas nesustabdys, kol jis nepasieks 
savo tikslo. Aš tai pamačiau vakar, kai Torntonas pasirodė 
Elizabetos dėdės name ir įtikino ją ištekėti. 

Atsigręžęs į žmoną, Džordanas žiūrėjo į ją su susidomėji- 
mu, nuostaba ir džiugesiu. 

- Tęsk, - tarė jis. 

- Šiuo momentu jam reikia Elizabetos, o aš negaliu nenuo- 
gąstauti, kad tai tiesiog kaprizas. 

- Tu taip nebemanytum, jeigu būtum mačiusi, kaip jis 
neseniai išbalo sužinojęs, kad ji ketina su aukštuomene kovoti 
be jo pagalbos. 

- Tiesa? Tu tuo įsitikinęs? 

- Be abejo. 

- Ar tu įsitikinęs, kad pakankamai pažįsti Janą, jog galėtu- 
mei daryti išvadas apic jį. 

- Visiškai įsitikinęs. 

- Ar tu tikrai taip gerai jį pažįsti? 

- Janas, - pašaipiai atsakė Džordanas, - mano papusbrolis. 

„ Kas? Tu juokauji? Kodėl tu man anksčiau to nesakei? 

- Pirmiausia iki vakar vakaro tas klausimas nebuvo iškilęs. 
Net ir jeigu būtų iškilęs, aš to nebūčiau pasakęs, nes iki pasta- 
rųjų dienų Janas atsisakinėjo pripažinti savo giminystę su Stan- 
hopu, nors ir turėjo teisę. Žinodamas, kaip Janas į tai žiūri, aš 
laikiau garbe, Rad jis panoro pripažinti mūsų santykius. Mes 
taip pat esame trijų laivybos kompanijų partneriai. 

Džordanas pamatė, kad Aleksė sukrėsta ir nusišypsojo. 

- Jeigu Janas ir ne tikras genijus, tai artimas jam. Jis - puikus 
strategas. Intelektas, - pridūrė Džordanas, - yra būdingas jo 
šeimai. 

- Papusbroliai, - pasimetusi pakartojo Aleksė. 

- Tai neturėtų tavęs stebinti. Jeigu mes pažvelgtume 
gerokai į praeitį, tai pamatytume, kad daugelis aristokratų 
buvo susiję tuo, ką mes vadiname „santuoka iš išskaičiavi- 
mo." Tačiau aš įtariu, kad tau kelia nerimą tai, jog jis yra 
pusiau škotas. Daug kuo jis panašesnis į škotą negu į anglą, 
tai ir paaiškina tą jo savybę, kurią tu vadini žiaurumu. Janas 
darys tai, ką norės, kada norės ir siųs po velnių viso to 
padarinius. Jis visada taip elgsis. Jam nusispjauti, ką mano 
apie jį ar apie tai, ką jis daro. 

Nutilęs Džordanas reikšmingai žvilgtelėjo į porą, kuri su- 
stojo pasižiūrėti krūmų pievelėje priešais namą. Janas įdėmiai 
klausėsi Elizabetos, o rūstus veidas atrodė švelnus. 

- Tačiau šiomis dienomis jam kėlė didelį nerimą, ką mano 
žmonės apie tavo mielą draugę. Žinai, aš nenoriu ir galvoti, ką 
jis būtų padaręs, jeigu kas nors iš tiesų būtų atvirai įžeidęs 
Elizabetą jo akivaizdoje. Tu teisi, kad nesiduodi apgaunama 
Jano išorinio blizgesio. Viduje jis - škotas, ir jo būdas yra 
atitinkamas, nors dažniausiai Janas kontroliuoja jį. 

- Nemanau, kad tu mane ramini, - neryžtingai tarė Aleksė. 

- Aš privalėčiau. Jis visiškai atsidavė jai. Tas jo jausmas toks 
stiprus, jog jis net susitaikė su savo seneliu, po to kartu su juo 
pasirodė aukštuomenei ir taip, aš Žinau, jis pasielgė dėl Eliza- 
betos. 

- Kodėl tu taip manai? 

- Pirmiausia, kai aš jį sutikau Blakmore, Janas neturėjo 
jokių planų vakarui, kol nesužinojo, kad Elizabeta bus baliuje 
pas Vilingtonus. Antra, ką aš žinau, į salę jis įėjo kartu su savo 
seneliu. O tai, mano meile, mes vadiname - pa-odyti savo jėgą. 
- Matydamas, kad jo argumentai neįtikino Aleksės, Džordanas 
nusišypsojo. - Per daug nesižavėk manimi. Aš irgi jo paprašiau. 
Taigi matai, tu be reikalo nerimauji, * baigė jis įtikinamai. - 
Škotai labai atsidavę žmonės ir Janas gins Elizabetą negailėda- 
mas savo gyvybės. 

- Prieš dvejus metus, kai jos gyvenimas buvo pražudytas, 
Janas negynė jos negailėdamas savo gyvybės. 

Atsidusęs Džordanas pasižiūrėjo pro langą. 

- Po baliaus pas Vilingtonus Janas truputį papasakojo, kas 
įvyko tą savaitgalį prieš dvejus metus. Būdamas labai uždaras 
žmogus, man jis daug ko neatskleidė, bet aš supratau, jog Janas 
beprotiškai įsimylėjo Elizabetą, po to suprato, kad ji Žaidžia su 
juo. 

- O kas čia tokio baisaus, - paklausė Aleksė, visiškai tebe- 
palaikydama Elizabetą. 

Džordanas pasižiūrėjo į ją liūdnai šypsodamasis. 

- Be ištikimybės, škotai turi dar vieną bruožą. 

- Kokį? 


- Jie neatleidžia, - šiurkštokai atsakė Džordanas. - Jie 
mano, kad už ištikimybę turi būti atsilyginama ištikimybe. Dar 
daugiau, jeigu tu išdavei, tai esi miręs. Ką tu darytum ar saky- 
tum, niekas jų neprivers pakeisti požiūrio į tave. Todel jų 
nesantaika eina iš kartos į kartą. 

- Barbarybė, - tarė Aleksandra, sudrebėjusi iš siaubo. 

- Tikriausiai. Tačiau nereikia pamiršti, kad Janas ir pusiau 
anglas, o mes - labai civilizuoti, - pasilenkęs Džordanas įžnybo 
jai į ausį. - Tik ne lovoje. 

Janas nebejstengė surasti daugiau pretekstų, kad galėtų 
delsti ir nusprendė įeiti į namą, bet kai jie priėjo prie durų, 
Elizabeta atsigręžė į jį ir sustojo. Kaip žmogus, prisipažinda- 
mas, ką nors padaręs, ir nesąs tikras, jog clgiasi visiškai teisingai, 
ji tarė: 

- Šiandieną rytą aš pasamdžiau seklį, kad jis pamėgintų 
surasti mano brolį arba bent sužinotų, kas jam atsitiko. Aš tai 
bandžiau padaryti ir anksčiau, bet jis nesutiko, nes išlaidas jam 
žadėjau atlyginti vėliau. Aš manau paimti dalį tų pinigų, kuriuos 
tu duodi Heivenherstui išlaikyti, ir jam sumokėti. 

Janui prireikė didžiulių pastangų, kad išlaikytų abejingą 
miną. 

- Ir? - paklausė jis. 

- Našlaujanti hercogienė mane patikino, kad misteris 
Vordvortas - nepaprastai geras seklys. Jis nepaprastai brangus, 
bet mes sugebėjome susitarti. 

- Gen visada brangūs, - tarė Janas, galvodamas apie tris 
tūkstančius svarų sterlingų honorarą, kurį tam pačiam tikslui šį 
rytą sumokėjo sekliui. - Kiek jis paėmė iš tavęs? - paklausė 
Janas, ketindamas pridėti tą sumą prie jos išlaikymo. 

- Iš pradžių jis norėjo tūkstančio svarų sterlingų, nepri- 
klausomai nuo to, ar ką nors sužinos apie Robertą, ar ne. Bet 
aš jam pasiūliau dvigubą honorarą, jeigu paieška bus sėkmin- 
ga. 

- O jeigu jis nesužinos? 

- Tada aš nemanau, kad būtų teisinga jam iš viso kick nors 
mokėti, - tarė Elizabeta. - Aš jį įtikinau, kad esu teisi. 

Jano kvatojimas dar vis aidėjo vestibiulyje, kai jie įėjo į 
svetainę pasisveikinti su Taunsendais. 

Janas dar niekada nejautė tokio pasitenkinimo dėl iškil- 
mingų pietų ar pietų dviese, kokį pajuto šį vakarą. Nors kam- 
bariai buvo apstatyti skurdžiai, Elizabeta valgomąjį ir svetainę 
pavertė elegantiškomis pavėsinėmis, pilnomis ką tik nuskintų 
ir skoningai išdėstytų gėlių, papuoštomis kandeliabrais su de- 
gančiomis žvakėmis; tai buvo gražiausias interjeras pietums, 
kokį kada nors teko matyti Janui. 

Tik vieną kartą jis išgyveno nemalonią minutę - tai įvyko 
tada, kai į valgomąjį įėjo Elizabeta su padėklu rankose ir Janas 
vienu padėklu ir Janas mintyse su palengvėjimu atsiduso. 

- Tai - Vinstonas, mūsų liokajus ir virėjas, - pasakė Eliza- 
beta įspėjusi, ką pamatė Janas. Išlaikydama rimtą miną, ji 
pridūrė: - Vinstonas mane išmokė visko, ką aš dabar žinau apie 
valgių gaminimą. sai 

Jano siaubas virto džiaugsmu ir liokajus tai pastebėjo. | 

- Mis Elizabeta, - pabrėžtinai pranešė Janui liokajus, - 
nemoka gaminti valgių. Ji visą laiką buvo užsiėmusi, todėl 
negalėjo išmokti. 

Janas neatsakė į šią pastabą, nes visa širdimi džiaugėsi 
Elizabetos ramumu ir tuo, kad ji aiškiai erzino jį. Tačiau greitai 
įsižeidžiančiam liokajui išeinant, Janas pasižiūrėjo į Džordaną 
ir pamatė, kad šis prisimcrkęs Žiūri į išeinantį liokajų, po to 
pasižiūrėjo į suglumusią Elizabetą. 

- Jie mano, kad taip elgiasi iš ištikimybės man, - paaiškino 
ji. - Jie... na, anksčiau yra girdėję tavo vardą. Aš pasikalbėsiu su 
jais. 

- Būsiu dėkingas, - tarė juokais susierzinęs Janas. Ir pridū- 
rė, kreipdamasis į Džordaną: - Elizabetos vyresnysis liokajus 
visada bando mane išvyti. 

- Ar jis nekurčias? - be jokios užuojautos paklausė Džor- 
danas. 

- Kurčias? - pakartojo Janas. - Žinoma, ne. 

- Tai manyk, kad tau pasisekė, - piktai atsakė Džordanas, 
o moterys ėmė kvatotis. 

- Matai, Taunsendų vyresnysis liokajus, Penrozas, visiškai 
kurčias, - paaiškino Elizabeta. 

Pietūs praėjo linksmai juokaujant ir Janas stebėjosi, at- 
skleidęs naujų Aleksandros ir Elizabetos bruožų, tarp jų ir tai, 
kad Aleksė tikriausiai buvo taip gerai įvaldžiusi rapyrą, kaip jos 
draugė pistoletą. Elizabeta taip sumaniai linksmino svečius, 
kad Janas visiškai pamiršo pakankamai gerus pietus ir, atsilošęs 
į kėdės atkaltę, su pasitenkinimu ir pasididžiavimu stebėjo ją. 
Ji purslojo džiaugsmu kaip vynas jų krištolinėse taurėse, švytėjo 
kaip šviestuvo žvakės, o kai juokėsi - kambaryje skambėjo 
muzika. Su įgimtu šeimininkės sumanumu Elizabeta visus 
įtraukdavo į kiekvieną pokalbį, kol net Džordanas si Janu 
įsijungė į linksmą pašnekesį. Bet geriausia buvo tai, kad Jano 

akdyaizdoje j ji jautėsi laisvai. Paprasta, daili ir miela Elizabeta 

atsisukdavo į Janą ir pasišaipydavo iš jo, arba šypsojosi nuo jo 
žodžių, arba įdėmiai išklausydavo nuomonę. Elizabeta dar ne- 
buvo pasirengusi pasitikėti juo, bet Janas jautė, kad jau buvo 
arti to. 

Po pietų pagal paprotį damos išėjo į svetainę, palikusios 
džentelmenus prie stalo pasigardžiuoti portveinu ir cigarais. 

- J anas užsidegė ui kai aš ji pirmą kartą pamačiau, - 
svetainėje. Pakėlusi akis, i pamatė susirūpinusį, susiraukusį 
Aleksandros veidą ir patylėjusi tyliai tarė: 

- Jis tau nepatinka, ticsa? 

Aleksė permetė draugę greitu žvilgsniu, bet Elizabetos 
balse skambėjęs kartėlis sustabdė ją. 

- Man... man nepatinka tai, ką jis tau padarė, - prisipažino 
ji. 

Atlošusi galvą, Elizabeta užsimerkė ir pamėgino rasti atsa- 
kymą. Tada, seniau, Janas sakė, kad pusiau įsimylėjęs į ją, o 
dabar, kai jie sužadėti, jis nė karto apie tai neprašneko, net 
neapsimetinėjo. Elizabeta nežinojo, kas verčia jį veikti, ką jis 
jaučia; ji nežinojo, ką jaučia ir pati. Elizabeta tik buvo įsitiki- 
nusi, kad vien jo rūstaus, gražaus, tarsi skulptoriaus rėžtuku 
išrėžto veido vaizdas ir drąsus gintarinių akių žvilgsnis kiekvie- 
ną kartą sukeldavo viso jos kūno jaudulį ir sužadindavo jaus- 
mus. Elizabeta žinojo, kad Janui patinka ją bučiuoti, ir jai labai 
patinka, kai jis bučiuoja. Be kitų patrauklių dalykų, dar buvo 
kažkas, kas neišaiškinamai traukė ją prie Jano: nuo pat pirmojo 
susitikimo Elizabeta jautė, kad už Jano Torntono nesudrums- 
čiamos ramybės ir šiurkštaus vyriškumo slypi gelmė, kurios 
dauguma žmonių neturi. 

- Labai sunku sužinoti, - sušnibždėjo Elizabeta, - ką aš turiu 
manyti ir ką jausti. Blogiausia, kad aš jaučiu, jog jį pamilsiu. - 
Elizabeta atsimerkė ir pasižiūrėjo į Aleksę. - Tai prasideda ir 
aš negaliu to sutrukdyti. Tai vyko ir prieš dvejus metus, ir tada 
aš nepajėgiau to sutrukdyti. Taigi, matai, - šiek tiek liūdnai 
šypsodamsi pridūrė ji, - man būtų kur kas lengviau, jeigu ir tu 
galėtum nors kiek pamilti jį. 

Aleksė pasilenkė per stalą ir paėmė Elizabetos ranką. 

- Jeigu tu jį myli, tai jis privalo būti geriausias iš visų vyrų. 
Nuo šios dienos aš pasistengsiu jamc pamatyti visas geriausias 
savybes. - Aleksė padvejojo, po to ryžosi paklausti: - Elizabeta, 
jis tave myli? 

Elizabeta palingavo galvą. 

- Jis sako, kad nori manęs ir nori vaikų. 

Sumišusi Aleksė sutramdė juoką. 

- Ko jis nori? 

- Jis nori manęs ir nori vaikų. 

Keista reikšminga šypsena slystelėjo Alcksės lūpomis. 

- Tu man nepasakei, ką jis pasakė pirma. Mane tai labai 
džiugina, - pajuokavo Aleksė, bet jos skruostus išpylė raudonis. 

- Aš manau, kad ir mane, - prisipažino Elizabeta, skubiai 
alitraukdama tiriamą žvilgsnį nuo Aleksės. 

- Tiesą sakant, Elizabeta, kažin ar dabar laikas apie tai 
kalbėti, - pridūrė Aleksė dar labiau parausdama. - Aš nemanau, 
kad iš viso yra laikas apie tai kalbėti... bet Liusinda tau paaiški- 
no, kaip atsiranda vaikai? 

- Taip, žinoma, - nedvejodama atsakė Elizabeta. 

- Gerai, nes tada man reikėtų apie tai kalbėti, o aš iki šiol 
prisimenu savo reakciją, kai tai sužinojau. Tai buvo siaubinga, 
- nusijuokė ji. - Kita vertus, tu visada buvai išmintingesnė negu 
aš. 

- Aš visiškai taip nemanau, - pasakė Elizabeta. 

Tačiau ji negalėjo įsivaizduoti, dėl ko čia reikėtų raudo- 
nuoti. Vaikai, sakė Elizabetos paklausta Liusinda, atsiranda 
tada, kai vyras bučiuoja žmoną lovoje. Pirmą kartą skauda. 
Kartais po Jano bučinių jai likdavo mėlynės, bet niekada ne- 
skaudėjo, o teikė didžiulį malonumą. 

Savo jausmų svarstymas su Alekse tarsi atpalaidavo 
Elizabetą nuo naštos juos būtinai išsiaiškinti pačiai; Eli- 
zabeta tapo linksma ir nerūpestinga, bet sumetė, kad 
Janas tuojau pat į tai atkreips dėmesį, kai tik vyrai ateis 
pas jas į svetainę. ) 

Janas iš tiesų tai pastebėjo; kai Elizabetos siūlymu jie 
susėdo lošti kortomis, jis pajuto, jog abiejų damų santykiai su 
juo tapo pastebimai švelnesni. 

- Ar tu gali supašyti ir išdalinti kortas? - paklausė Elizabeta. 
Janas linktelėjo, ji atidavė jam malką ir susižavėjusi, tarsi už- 
burta žiūrėjo, kaip kortos atgijo Jano rankose: tai buvo sume- 
tamos į tvarkingą krūvelę, tai slidinėjo jo pirštuose. 

- Ką tu norėtum lošti? - paklausė Janas Elizabetos. 

- Aš norėčiau pamatyti, kaip tu sukčiauji, - negalvodama 
šypsodamasi jam atsakė Elizabeta. 

Jano rankos sustingo, o akys įsmigo į Elizabetos veidą. 

- Atsiprašau? 

- Aš turėjau galvoje, - ji paskubėjo paaiškinti, o Janas 
mašinaliai tebepašė kortas, nenuleisdamas nuo jos akių, - kad 
tą vakarą Harisos lošimų kambaryje buvo kalbama apie kažką, 
kas moka dalyti kortas ir po malkos, ir aš visada maniau, ar tai 
nebūsi tu, ar negalima... - Elizabeta nutilo, pavėluotai supratu- 
si, kad įžeidinėja Janą, ir jo primerktos, mąslios akys rodė, jog 
jos žodžiai nuskambėjo taip, tarsi ji būtų patikėjusi nesąžiningu 
Jano lošimu. - Prašom man atleisti, - tyliai tarė ji.- Aš pasielgiau 
siaubingai. 

Janas priėmė jos atsiprašymą, trumpai linktelėdamas 
galvą, o Aleksė skubiai įsiterpė. 

- Gal mums paimti žetonų po vieną šilingą? 

Janas, netaręs nė žodžio, iš karto išdalijo kortas. 

Per.daug susikrimtusi, kad galėtų pažvelgti į Janą, Eliza- 
beta prikando lūpą ir paėmė savo kortas. 

Ji turėjo keturis karalius. 

Elizabeta skubiai atsigręžė į Janą, bet jis, atsilošęs į kėdės 
atkaltę, apžiūrinėjo savo kortas. 

Šeimininkė išlošė tris šilingus ir buvo nepaprastai paten- 
kinta. 

Janas jai atidavė malką, bet Elizabeta papurtė galvą. 

- Aš nemėgstu dalyti. Visada paleidžiu iš rankų kortas, o 
tai, anot Keltono, labai erzina. Gal galėtum išdalyti vietoj 
manęs? 

- Žinoma, - abejingai tarė Janas ir Elizabetos širdis apmirė, 
kai ji suprato, jog jis dar tebepyksta. 

- Kas tas Keltonas, - pasidomėjo Džordanas. 

- Keltonas - mūsų grumas, su kuriuo aš lošiu kortomis, - 
atsakė nusiminusi Elizabeta, imdama kortas. 

- Ji turėjo keturis tūzus. 

Kai Elizabeta suprato, jog lūpas suvirpino juokas ir 
džiaugsmas. Ji pakėlė galvą ir pasižiūrėjo į savo sužadėtinį. 
Niekas, joks požymis, jokia užuomina, jo visiškai ramiame 
veide nerodė, kad vyksta kažkas nepaprasto. 

Janas tingiai sudribo krėsle ir abejingai pakėlęs antakius 
pasakė: 

- Tu, Elizabeta, nori kortų atsikratyti ar pripirkti? 

- Taip, - atsakė Elizabeta, tramdydama juoką, - man prie 
savo tūzų reikėtų prisidėti dar vieną. 

- Jų yra tik keturi, - ramiai paaiškino Janas taip įtikinamai, 
kad Elizabeta aiktelėjo ir išleido iš rankų kortas. 

- Tu tikras sukčius, - sušuko ji, kai pagaliau pajėgė prabilti, 
bet jos veidas švytėjo iš susižavėjimo. 

- Ačiū, mano mieloji, - lipšniai atsakė Janas, - aš esu 
laimingas girdėdamas, kad tavo nuomonė apie mane ge- 
rėja. 

Iš Elizabetos krūtinės neišsiveržusį juoką pakeitė šiluma, 
apėmusi visą jos kūną nuo galvos iki kojų. Džentelmenai taip 
švelniai ir lipšniai nekalba kitų akivaizdoje. „Aš - škotas, - 
sušnibždėjo kimiu balsu Janas tada, seniai, - mes kalbame". Po 
minutės tylos nustebę Taunsendai skubiai pradėjo gyvą pokalbį 
ir tai padarė labai laiku, nes Elizabeta negalėjo atitraukti akių 
nuo Jano, atrodė, jog negalėjo nė krustelėti. Tą be galo ilgą 
akimirką, kai jie be perstojo žiūrėjo vienas į kitą, Elizabeta 
pajuto nenugalimą troškimą pulti į Jano glėbį. Jis tai irgi pama- 
tė ir iš atsakomosios jo akių išraiškos ji pajuto, jog leipsta iš 
meilės. 

- Man atrodo, Janai, - po minutės pajuokavo Džordanas, 
atsargiai išsklaidydamas jų apžavus, - kad mes veltui leidžiame 
laiką, sąžiningai lošdami. 

Janas nenoriai atitraukė žvilgsnį nuo Elizabetos veido ir 
šypsodamsis klausiamai pasižiūrėjo į Džordaną. 

- Ką tu turi galvoje? - paklausė Janas pastumdamas jam 
malką, o Elizabeta tuo metu padėjo atgal nesąžiningai išloštus 
žetonus. 

- Naudodamiesi tavo sugebėjimu padalyti kokias nori kor- 
tas, mes galėtume aplošti pusę Londono. Jeigu kuri nors mūsų 
auka išdrįstų paprieštarauti, tai Aleksė ją pervertų rapyra, o 

Elizabeta nušautų iš pistoleto anksčiau, negu ji nugriūtų ant 
žemės. 
Janas nusišypsojo. 


- Nebloga idėja. O ką tu veiktum? . 

- Surengtum mūsų pabėgimą iš Niugeito kalėjimo, - nusi- 
juokė Elizabeta. 

- Tikrai! 


Po to, kai Janas, pricš važiuodamas į savo namus, išvyko į 
„Žaliojo lapo" viešbutį pernakvoti, Elizabeta pasiliko apačioje 
užgesinti žvakių ir sutvarkyti svetainės. Viršuje, viename svečių 
kambaryje, Džordanas pasižiūrėjo į išsiblaškiusios žmonos šyp- 
senėlę ir susilaikė supratingai nenusišypsojęs. 

- Ką tu dabar galvoji apie markizą Kensingtoną? - paklausė 
jis. 

Pakėlusi akis į vyrą, Aleksė švytėjo. 

- Aš manau, - tyliai atsakė ji, - jeigu Janas nepadarys ko 
nors siaubingo, tai pasirengusi patikėti, jog jis tikrai yra tavo 
papusbrolis. 

- Ačiū, brangioji, - švelniai atsakė Džordanas, perfrazuo- 
damas Jano žodžius, - aš laimingas matydamas, kad tavo nuo- 
monė apie jį jau pagerėjo. 

DVIDEŠIMT ŠEŠTAS SKYRIUS 

Elizabeta negalėjo paneigti, jog labai norėjo vėl pamatyti 
Janą ir jai buvo gana smalsu sužinoti, kokiame name jis gyvena. 
Janas papasakojo Elizabetai, kad pracitais metais už savo pini- 
gus nusipirko Montmeiną, ir, pabuvusi pas jį Škotijoje, ji įsi- 
vaizdavo, jog Janas išsirinko paprastą, tvirtai pastatytą 
šeimyninį namą. Kita vertus, atrodė kvaila ir išlaidu negyventi 
Heivenherste, kuriame buvo visi patogumai, bet Elizabeta su- 
prato, kad nukentės Jano išdidumas, jeigu jam teks su ja gyventi 
žmonos namuose. 

Ji paliko Liusindą viešbutyje, kur jos nakvojo, ir karieta jau 
važiavo daugiau kaip dvi valandas, kol pagaliau Aronas išsuko 
iš kelio ir staigiai sustabdė prie jiems pastojusių kelią sunkių 

geležinių vartų. Elizabeta jaudindamasi žvilgtelėjo pro langelį, 
pamatė didingą įvažiavimą ir priėjo neišvengiamos išvados, kad 
jie arba atvažiavo ne į tą vietą, arba Aronas privažiavo prie 
vartų pasiklausti kelio. Iš puošnios sarginės prie vartų išėjo 
vartininkas ir Elizabeta laukė, ką pasakys Aronas. 

- Grafaitė Henvenhcrst, - pranešė Aronas vartininkui. 

Suglumusi Elizabeta pro atvirą karietos langelį stebėjo, 
kaip vartininkas linktelėjo ir nuėjo prie vartų. Sunkūs gele- 
žiniai vartai tyliai atsidarė ant gerai suteptų vyrių. Aronas 
įvažiavo ir vartininkas juos uždarė. Rankomis tampydama 
pirštines, Elizabeta žiūrėjo pro karietos langą, kuri važiavo 
vaizdingą dvarą; jis buvo gražesnis už visus kitus, kuriuos 
Elizabeta kada nors buvo mačiusi. Virtinė kalvų su jose 
išsimėčiusiais vešliais medžiais iš trijų pusių supo dvarą, o po 
akmeniniu tiltu, kuriuo subildėjo karietos ratai, linksmai 
čiurleno gražus upelis. 

Priekyje pasirodė namas ir Elizabeta negalėjo susilaikyti 
nesušukusi matydama nepaprastą grožį, atsivėrusį priešais jos 
akis. Ji pamatė puikų triaukštį namą su dviem fligeliais, išsiki- 
šusiais į priekį stačiu kampu. Saulės šviesa mirguliavo pagrin- 
dinės sienos ištisiniuose langų stikluose, platūs akmeniniai 
laiptai terasomis nuolaidžiai leidosi nuo masyvių durų iki kelio, 
o kas keturios pakopos iš abiejų pusių stovėjo akmeniniai 
vazonai su apkarpytais krūmais. Tolimame pievelės gale veid- 
rodiniame ežero vandenyje tingiai plaukiojo gulbės, o prie 
ežero stovėjo graikiško stiliaus su baltomis kolonomis pavėsi- 
nė, kuri buvo tokia didelė, jog joje galėjo tilpti ketvirtadalis 
Elizabetos namo. Vien tik dvaro dydis ir apgalvotas kiekvienos 
vaizdingos detalės išdėstymas sudarė žavingą vaizdą, kuris už- 
gniaužė kvapą. 

Pagaliau karieta privažiavo prie plačių laiptų ir keturi 
liokajai paauksuotomis burgundiškos spalvos livrėjomis nusi- 
leido prie jos. Jie padėjo apstulbusiai Elizabetai išlipti iš karie- 

tos ir, išsirikiavę iš abiejų pusių kaip garbės sargyba, nuvedė ją 
į namą. 

Vyresnysis liokajus atvėrė sunkias duris ir nusilenkė Eliza- 
betai, kuri įėjo į didingą marmurinį trijų aukštų aukščio, su 
stiklinėmis lubomis priebutį. Ji susižavėjusi dairėsi į šalis, steng- 
damasi suvokti, kas vyksta. 

- Milordas savo kambaryje su netikėtai atvykusiais svečiais, 
- paaiškino vyresnysis liokajus, atitraukdamas Elizabetą nuo 
puošnių raižytinių graikiškų laiptų, kylančių abiejose didžiulio 
vestibiulio pusėse, apžiūrinėjimo. - Jis prašė jus atvesti, kai tik 
atvyksite. 

Elizabeta neryžtingai nusišypsojo ir nuėjo paskui jį tolyn 
marmuriniu vestibiuliu; vyresnysis liokajus sustojo prie dvigubų 
poliruotų durų su gražiomis bronzinėmis rankenomis ir pasi- 
beldė. Nelaukdamas atsakymo, jis atidarė duris. Elizabeta ma- 
šinaliai žengė tris žingsnius į priekį ir tarsi užburta sustojo. 
Storas, akro dydžio abisiniškas kilimas dengė kambario su kny- 
gomis nukrautomis sienomis grindis, o tolimame jo gale prie 
sunkaus, gražaus rašomojo stalo, ant įdegusių rankų atsiraito- 
jęs marškinių rankoves sėdėjo vyras, kuris gyveno nedideliame 
name Škotijoje ir kartu su ja šaudė į medžio šaką. 

Nepastebėdama kitų trijų kambaryje esančių vyrų, kurie 
jai įėjus mandagiai atsistojo, Elizabeta žiūrėjo, kaip Janas atsi- 
stojo su tokia pat gracija, kuri, atrodo, buvo neatskiriama jo 
dalis. Su didėjančiu nerealumo jausmu ji išgirdo savo lankyto- 
jams pasakytą Jano atsiprašymą, pamatė, kaip jis išėjo iš už 
stalo, ir žiūrėjo, kaip dideliais tvirtais žingsniais eina prie jos. 
Artėdamas prie Elizabetos, Janas vis didėjo, savo pečiais už- 
dengė visą kambarį ir linksmai, nedrąsiai šypsodamasis tiriamai 
žiūrėjo į jos veidą. 

- Elizabeta, - ištarė jis. 

Iš sumišimo ir susižavėjimo plačiai atmerktomis akimis 
Elizabeta leido Janui paimti jos ranką ir pakelti prie lūpų, po 
to tyliai pasakė: 

- Aš tave užmuščiau. 

Jis nusišypsojo, nes žodžiai visiškai neatitiko jos tono. 

- Aš žinau. 

- Tu galėjai man pasakyti. 

- Aš tikėjausi tau padaryti siurprizą. 

Atvirai sakant, Janas tikėjosi, kad Elizabeta nežino, ir 
dabar jis gavo patvirtinimą: kaip Janas ir manė, Elizabeta sutiko 
užjo ištekėti nieko nežinodama apie būsimo vyro turtus. Neti- 
kėtumas, atsispindėjęs jos nustebusiame veide, buvo nuošir- 
dus. Janas norėjo tuo įsitikinti pats, todėl vyresniajam liokajui 
ir įsakė atvesti Elizabetą pas jį, kai tik atvažiuos. Janas gavo 
įrodymą ir suprato, kad Elizabeta myli, nors ir labai atkakliai 
atsisakinėjo prisipažinti jam arba sau. 

Dabar ir vėliau Elizabeta galėjo reikalauti nepriklausomy- 
bės, vienintelio dalyko, kurio ji norėjo turėti ištekėjusi, ir Janas 
su tuo būtų ramiai sutikęs, nes žinojo, jog ji myli jį. 

Elizabeta stebėjo, kaip keičiasi jo veidas. Manydama, 
kad Janas tarsi laukia, jog ji dar ką nors pasakytų apie jo 
puikų namą, Elizabeta linksmai nusišypsojo ir juokaujamai 
tarė: 

- Žinoma, aš turėsiu aukotis, bet sutinku ištverti tuos 
nepatogumus, gyvendama tokiame name. Kiek čia kambarių? 
- paklausė ji. 

Janas pašaipiai pakėlė antakius. 

- Šimtas aštuoniasdešimt du. 

- Kuklių matmenų nedidelis miestelis, - pastebėjo ji. - Aš 
manau, kad mes kaip nors įsikursime. | 

Janas pagalvojo, jog jie įsikurs labai gerai. 

Per kelias minutes jis baigė dcrybas, bcveik nemandagiai 
išvaręs savo verslo vyrus iš bibliotekos, ir nuėjo ieškoti Eliza- 
betos. 

- Ji sode, milorde, - pranešė jam vyresnysis liokajus. 

Janas išėjo pro balkono duris į terasą ir nusileido laiptais 
žemyn. Pasilenkusi Elizabeta nuo rožės stiebo skynė nuvytusį 


396 


žiedą. „Skaudės tik vieną sekundę, - kalbėjo ji, kreipdamasi į 
rožių krūmą, - tau bus tik į gera. Pamatysi". Šiek tiek sumišusi, 
ji nusišypsojo ir pasižiūrėjo į Janą. 

- Taip įpratusi, - paaiškino Elizabeta. 

- Tai, aišku, padeda, - tarė Janas meiliai šypsodamasis, 
gėrėdamasis gražiais žiedais aplinkui ją. 

- Kodėl tu taip manai? 

- Todėl, - atsakė jis tyliai, kai Elizabeta atsitiesė, - kad tai 
buvo tik paprastas sodas, kol tavęs nebuvo čia. 

Suglumusi Elizabeta pasižiūrėjo į jį. 

- O kas dabar? 

- Rojus. 

Nuo Jano kimaus balso tembro ir akyse įsiplieskusio gei- 
dulio Elizabetai apmirė širdis. Jis ištiesė ranką ir Elizabeta 
negalvodama, ką daranti, padavė jam savąją ir atsidūrė Jano 
glėbyje. Trumpą akimirką, sulaikęs kvėpavimą, karštomis aki- 
mis Janas įdėmiai žiūrėjo į mylimosios veidą, o rankos lėtai vis 
stipriau glaudė ją prie savęs, po to jis palenkė galvą. Geidulinga 
burna prilipo prie merginos lūpų, bučinys buvo kupinas karšto 
švelnumo ir kankinamo geidulio, rankos glostė jos krūtinę ir 
Elizabeta pajuto, kad pasipriešinimas ir valia tirpsta, ir ji iš visos 
širdies pabučiavo Janą. 

Tame bučinyje slypėjo visa jos meilė, susikaupusi per vie- 
nišus vaikystės metus. Janas tai pajuto iš to, kaip švelnios 
Elizabetos lūpos svetingai pasitiko jo liežuvį, kaip plonos ran- 
kos glostė jo plaukus viršugalvyje. Su nesavanaudiška aistra ji 
visa tai siūlė Janui, ir jis godžiai traukė ją į save, jautė, kaip 
merginos jausmai įsilieja į jį, plūsta jo gyslomis, maišosi su jo 
aistra, kol to pojūčio džiaugsmas tampa nebesuvaldomas. Eli- 
zabeta įkūnijo viską, apie ką Janas kada nors svajojo, ir net 
daugiau. 

Sunkiai, beveik su skausmu Janas atsitraukė nuo jos lūpų, 
viena jo ranka dar tebelaikė išsidraikiusius šilkinius Elizabetos 
plaukus, o kita - spaudė merginą prie įtempto vyro kūno; 

Elizabeta, likusi Jano glėbyje, neatrodė nei išsigandusi, nei 
įžeista jo aiškiai reiškiamo geidulio. 

- Aš myliu tave, - sušnibždėjo jis, skruostu liesdamas Eliza- 
betos smilkinį. - Ir tu myli mane. Aš tai jaučiu, kai apkabinu 
tave. - Janas pajuto, kad Elizabeta šiek tiek susigūžė ir trūkčio- 
jamai atsiduso, bet negalėjo ar nenorėjo kalbėti. Tačiau ji 
nepaneigė Jano žodžių ir jis tęsė, glostydamas merginos nuga- 
rą. - Aš tai jaučiu, Elizabeta, bet jeigu tu kuo greičiau neprisi- 
pažinsi, tai aš išprotėsiu. Aš negaliu dirbti, negaliu galvoti. Aš 
ką nors nusprendžiu, po to keičiu. Bet, - pajuokavo jis, mėgin- 
damas sumažinti įtampą pasitelkęs temą, kuri tikriausiai ją 
išblaškys, - tai yra niekai, palyginti su pinigais, kuriuos aš ne- 
protingai eikvoju, kai jaučiuosi nepaprastai prislėgtas. Tai ne 
tik suknelės, kurias aš pirkau, ar namas Promenado gatvėje... 

Tebekalbėdamas jis paėmė Elizabetą už smakro, susižavė- 
jęs švelnia aistra, švytinčia jos akyse, bet nepastebėjęs abejonių, 
glūdinčių jų žalioje gelmėje. 

- Jeigu tu iš karto neprisipažinsi, - pajuokavo Janas, - aš 
prašvilpsiu ir mūsų namą. - Dailūs Elizabetos antakiai susiglau- 
dė nuo visiško pasimetimo, o Janas nusišypsojo, nuėmė nuo 
krūtinės jos ranką, nepastebimai savo rankoje suspaudęs nu- 
pirktą smaragdinį vestuvinį žiedą. 

- Kai aš jaučiuosi prislėgtas, - pabrėžė jis, maudamas puikų 
smaragdą ant jos piršto, - tai perku viską, ką mato akys. Aš vos 
susilaikiau nenupirkęs tokių pat įvairių spalvų žiedų. 

Elizabeta nukreipė akis nuo jo besišypsančių lūpų ir išplėtė 
jas iš nuostabos, pasižiūrėjusi į didžiulį smaragdą ant savo 
piršto. 

- O, bet... - sušuko ji, neatitraukdama žvilgsnio nuo bran- 
gakmenio ir išsitiesdama jo glėbyje. - Jis puikus, aš iš tikrųjų 
taip manau, bet negaliu tau leisti, tiesa, negaliu, Janai... - su 
nerimu išsprūdo jai, o jo kūnu perbėgo šiurpuliai, kai Elizabeta 
pavadino jį vardu, - aš negaliu tau to leisti, nestuir taip išlaidžiai 
dosnus. - Elizabeta beveik su pagarba palietė didžiulį brangak- 

menį, po to supratingai palingavo galvą. - Man nereikia bran- 
genybių, iš tiesų nereikia. Taip elgiesi dėl tos kvailos pastabos, 
kai aš paminėjau kažką, kuris man pasiūlęs delno didumo 
brangakmenį, ir štai tu nupirkai beveik tokį pat didelį! 

- Ne visai, - šyptelėjo Janas. 

- Tai štai, už brangakmenį, tokį kaip šis, būtų galima drė- 
kinti Heivenherstą, išmokėti algas visiems tarnams už kelerius 
metus, užmokėti už maistą... 

Elizabeta norėjo nusimauti žiedą. 

- Nereikia, - perspėjo jis, slopindamas juoką ir sunerdamas 
rankas už jos nugaros. - Aš... - Janas karštligiškai galvojo, kaip 
nutraukti jos prieštaravimą. - Aš negaliu jo grąžinti, - tarė jis. - 
Tai komplekto dalis. 

- Tu nori pasakyti, kad dar yra kažkas! 

- Manau, kad taip, nors aš tau norėjau pateikti siurprizą 
vakare. Dar yra vėrinys, apyrankė ir auskarai. 

- O, suprantu, - tarė ji stengdamasi nežiūrėti į žiedą. - 
Na, manau, jeigu tu pirkai kartu kelis daiktus, vienas žiedas 
tikriausiai kainavo mažiau, negu būtų pirktas atskirai... Ne- 
sakyk man, - rūsčiai pridūrė Elizabeta, kai jo pečiai sudrebė- 
jo nuo slopinamo džiaugsmo, - kad tu sumokėjai visą kainą 
už visus daiktus! 

Janas juokdamasis prispaudė kaktą prie jos kaktos ir link- 
telėjo. 

- Kokia sėkmė, - tarė ji, pirštais uždengdama puikų brangų 
akmenį, - kad aš sutikau už tavęs ištekėti. 

- Jeigu tu nebūtum sutikusi, - nusijuokė Janas, - Dievas 
žino, ko aš būčiau pripirkęs. 

- Arba kiek būtum užmokėjęs, - nusišypsojo Elizabeta, 
glausdamasi prie Jano - pirmą kartą savo noru. - Tu iš tiesų taip 
darai? - paklausė ji po minutės. 

- Ką darai? - juokdamasis iki akis užtemdančių ašarų nu- 
stebo Janas. 

- Neprotingai leidi pinigus, kai esi dėl ko nors susierzinęs? 

- Taip, - pamelavo Janas, leipdamas iš juoko. 

- Tau teks nustoti. 

- Aš pabandysiu. 

- Galėčiau tau padėti. 

- Prašom padėti. 

- Tu gali visiškai pasitikėti manimi. 

- Aš nekantraudamas to laukiu. 

Pirmą kartą Janas bučiavo moterį juokdamasis. 

Diena lėkte pralėkė, valandos atrodė kaip minutės ir Janas 
norėjo, kad laikas sustotų. Kai išsiskyrimo jau nebebuvo galima 
išvengti, jis palydėjo Elizabetą iki karietos. 

- Pasimatysime rytoj baliuje Londone ir nesirūpink. Viskas 
bus puiku. 

- Aš tai žinau, - atsakė ji tvirtai įsitikinusi. 

DVIDEŠIMT SEPTINTAS SKYRIUS 

Prieš penkias dienas atvažiavusi į balių pas Vilingtonus, 
Elizabeta jautė baimę ir gėdą. Šiandieną, kai vyresnysis liokajus 
pasakė jos pavardę, ji nejautė nei baimės, nei nerimo, grakščiai 
nuėjo galerija ir kartu su našlaujančia hercogicne ėmė lėtai 
leistis laiptais į pokylių salę. Užjų ėjo Džordanas ir Aleksandra. 
Elizabeta pastebėjo, kaip į ją atsigręžinėjo žmonės, bet šiandie- 
ną jos visiškai nejaudino, ką reiškė visi tie šeši šimtai veidų; su 
nepaprastai puošnia suknele iš auksu siuvinčto smaragdinio 
šilko, su Jano padovanotu smaragdų ir briliantų vėriniu ant 
kaklo ir su sudėtinga, iš galvą vainikavusių garbanų sudaryta 
šukuosena, ji jautėsi nerūpestingai ir ramiai. 

Nepriėjusi laiptų galo, Elizabeta permetė akimis minią, 
ieškodama vieno jai svarbaus veido. Janas buvo toje pačioje 
vietoje, kur ir prieš dvejus metus, kai ji įėjo į salę Harisos 
namuose: stovėjo netoli laiptų papėdės klausydamasis, ką jam 
sako apsupę Žmonės. 

Jis pakėlė akis tą minutę, kai Elizabeta pamatė jį, tarsi irgi 
būtų sekęs ją. Drąsus, kupinas susižavėjimo žvilgsnis nuslydo 
nuo Elizabetos kojų iki galvos ir sustojo ties veidu - ir tada taip 

pat, taip jie abu prisiminė, Janas pakėlė taurę ir padarė tą patį 
nepastebimą gestą, tarsi pakeldamas jos garbei tostą. 

Visa tai buvo malonu ir kankinamai pažįstama; jie tą sceną 
suvaidino prieš dvejus metus, bet tada ji blogai baigėsi. Šian- 
dieną Elizabeta ketino ją baigti taip, kaip reikia, ir tik dėl to ji 
atvyko į balių. Žodžiai, kuriuos Janas jai pasakė vakar, kimus 
jo balsas, tai, kaip jis apkabino , - visa tai jos širdyje skambėjo 
kaip maloniausia muzika. Janas buvo įžūlus, drąsus ir aistrin- 
gas, jis visada buvo toks ir Elizabetai labai įkyrėjo būti baigščia, 
teisuoliška ir nuovokia. 

Janas prisiminė, kaip praeitą kartą pamatė ją nusileidžian- 
čią į salę, ir dabar, pamatęs ją, pajuto, kad prarado gebėjimą 
blaiviai mąstyti. Šita Elizabeta Kameron, lipanti laiptais žemyn 
ir einanti pro jį už kelių jardų, buvo nebe ta žavinga mergina 
žydra suknele kaip prieš dvejus metus. 

Kaip kvapą užgniaužianti vizija smaragdiniame šilke, ji 
buvo per daug tobula ir kupina orumo, kad leistų jam prisiliesti. 
Janas giliai atsiduso supratęs, kad žiūrėjo į ją nekvėpuodamas. 
Keturi greta jo stovintys vyrai taip pat. 

- Viešpatie Dieve, - atsiduso grafas Dilardas, atvirai atsi- 
sukdamas, kad galėtų ją apžiūrėti, - negali būti, kad ji tikra. - 
Tą patį pagalvojau ir aš, kai ją pamačiau pirmą kartą, - patvir- 
tino Rodis Karstersas, prieidamas prie jų iš užpakalio. - Man 
vis tiek, ką kalba liežuvautojai, - tęsė Dilardas. Jis buvo tiek 
sužavėtas jos veido, kad pamiršo, jog paskalos Susijusios su 
vienu iš čia esančiųjų, - aš noriu, kad mane supažindintų. 

Užuot atidavęs taurę šalia stovinčiam liokajui, Dilardas ją 
atidavė Rodžiui ir nuėjo prašyti Džordano Taunsendo, kad jį 
supažindintų. 

Žiūrėdamas jam iš paskos, didelėmis fizinėmis pastango- 
mis stengdamasis išlaikyti abejingą miną, Janas savo žvilgsnį 
nuo Dilardo nugaros nukreipė į Rodį Karstersą, kuris ką tik su 
šiuo pasisveikino. Tik po kelių minučių Janui pavyko prisiminti 
jo pavardę. 


401 


- Kaip jūs, Karstersai? - pagaliau prisiminęs paklausė 
Janas. 

- Sužavėtas, kaip, atrodo, ir pusė čia esančių vyrų, - atsakė 
Rodis, linkčiodamas galvą į Elizabetos pusę, bet įdėmiai Žžiūrė- 
damas į abejingą Jano veidą ir susierzinimą jo akyse. - Ir aš taip 
sužavėtas, kad antrą kartą per visą savo varginančią karjerą 
atlikau riterišką poelgį dėl patekusios į bėdą mergytės. Dėljūsų 
mergytės, jeigu manęs neapgauna intuicija, O ji manęs niekada 
neapgauna. . 

Janas pakėlė prie lūpų taurę stebėdamas, kaip Dilardas 
sveikinasi su Elizabeta. 

- Jums reikėtų kalbėti konkrečiau, - tarė jis susierzinęs. 

- Konkrečiai, aš sakiau, kad, mano autoritetinga nuomone, 
visiškai niekas, taip pat ir jūs, nesutcršė šios žavingos būtybės 
garbės. 

Išgirdęs, kad jis kalba apic Elizabetą, kaip apie objektą 
aukštuomenei linksminti, Janas pajuto, jog įniršio banga užlie- 
J0JĘ- 

Nuo būtinumo atsakyti į Karsterso pastabą, jį išvadavo dar 
viena grupė atvykusių žmonių, panorusių susipažinti su Janu, 
ir jam teko visą vakarą iškęsti srautą reveransų, koketiškų 
šypsenų, viliojančių žvilgsnių, per daug nuoširdžių rankų pa- 
spaudimų ir galvos palenkimų. 

- Kaip jūs jaučiatės, - paklausė Rodis, kai vicną Žmonių 
grupę pakeitė kita, - per vieną dieną tapęs labiausiai pageidau- 
jamu jaunikiu Anglijoje? 

Janas atsakė jam ir staiga pasisukęs nuėjo, nepatei- 
sindamas naujos grupės, ėjusios prie jo, vilčių. Greta 
Karsterso stovintis džentelmenas, susižavėjęs puikiai pa- 
siūta tamsiai raudonos spalvos Jano licmene ir kelnėmis, 
pasilenkė prie Rodžio ir pakėlęs balsą, kad perrėktų 
triukšmą, paklausė: 

- Klausyk, Rodi, kaip Kensingtonas jaučiasi, tapęs pačiu 
naudingiausiu jaunikiu? 

Karstersas nuleido taurę ir pašaipi šypsena iškreipė jo 
lūpas. 

- Jis pasakė, kad tai - kaip skausmas užpakalyje. - Rodis 
pasižiūrėjo į suglumintą pašnekovą ir vylingai pridūrė: - Dabar 
kai Hotornas vedęs, o Kensingtonas greitai ves, mano nuomo- 
ne, liks tik vienas viengungis grafas - tai Kleitonas Vestmorlen- 
das. Turėdami galvoje triukšmą, kurį abu, ir Hotornas, ir 
Kensingtonas, sukėlė savo merginimusi, mes galime nekant- 
raudami ir pasimėgaudami stebėti Vestmorlendą. 

Janui prireikė dvidešimties minučių, kol nuėjo dešimt 
jardų iki savo senelio, nes kiekviename žingsnyje jį sustabdyda- 
vo: tai kai kas darė reveransą, tai atkakliai reikalavo draugiškai 
pasikalbėti. 

Kitą valandą jis praleido toje pačioje salėje, kur Eliza- 
beta šoko su savo kavalieriais, ir Janas suprato, kad ji turi 
beveik tokį pat pasisekimą, kaip ir jis. Vakarui artėjant į 
pabaigą, matydamas, kaip ji juokiasi su savo partneriais, 
klausydamasi komplimentų, kuriuos jie bėrė, Janas pastebė- 
jo, kad Elizabeta švytėte švytėjo toje aplinkoje, tuo tarpu jis 
balius kartais laikė pramoga, bet dažniausiai jie būdavo jam 
nuobodūs. Janas suprato: ji priklausė visam pasauliui, kuria- 
me švytėjo, žibėjo ir kurį valdė jauna karalienė. Tai buvo 
pasaulis, kurį ji mylėjo. Janas pastebėjo, kai nuo to laiko, kai 
Elizabeta atvyko, ji nė karto net nepažvelgė į jo pusę, nors 
Jano akys visą laiką buvo nukreiptos į ją. Kai pagaliau atėjo 
laikas ją išvesti šokti valso, paniuręs Janas suvokė, kad tai jį 
sulygino su kitais salėje esančiais vyrais. Kaip ir jis, tie vyrai 
žiūrėjo į ją godžiomis ir mąsliomis akimis. 

Laikydamasis farso, kurį buvo priverstas vaidinti, Janas 
pasuko prie grupės svečių, apsupusių Taunsendus ir pirmiausia 
priėjo prie Džordano, stovinčio tarp žmonos ir Elizabetos. 
Pašaipiai, bet supratingai pažvelgęs į Janą, Džordanas paklus- 
niai pasisuko, kad ištrauktų Elizabetą iš garbintojų minios ir 
pakviestų į savo būrį. 


403 


- Ledi Kameron, - tarė jis, su įkvėpimu atlikdamas savo 
vaidmenį, ir linktelėjo į Janą. - Tikiuosi, kad jūs prisimenate 
mūsų draugą lordą Torntoną, markizą Kensingtoną? 

Švytinti šypsena, kuria Elizabeta apdovanojo Janą, buvo 
visiškai nepanaši į „mandagią, bet šaltą", kokios reikalavo naš- 
laujanti hercogienė. Ta šypsena nebuvo panaši nė į vieną, kuria 
kada nors Elizabeta buvo apdovanojusi Janą. 

- Žinoma, prisimenu jus, milordz, - atsakė Janui Elizabeta, 
grakščiu judesiu paduodama jam ranką. 

- Aš manau, kad šitas valsas - mano, - tarė jis gyvai susido- 
mėjusiems Elizabetos garbintojams. Po to patylėjo, kol nuėjo 
prie šokančiųjų, ir pasistengė, kad jo balsas skambėtų kuo 
mandagiau. - Tu, atrodo, linksminiesi? 

- Taip, - išsiblaškiusi atsakė ji, o pasižiūrėjusi į Jano veidą, 
pamatė šaltas akis, bet dabar, kitaip suprantančiai savo jaus- 
mus, jai buvo lengviau suprasti ir jį. Švelni, supratinga šypsena 
pasirodė merginos lūpose, kai muzikantai užgrojo valsą; jis 
skambėjo Elizabetos širdyje, kai Janas apglėbė jos liemenį, o 
kairė ranka suspaudė jos pirštus, tarsi apgaubdama juos. 

Viršum galvų krištoliniuose šviestuvuose degė tūkstančiai 
žvakių, bet Elizabeta buvo praeityje, mėnulio apšviestoje pa- 
vėsinėje. Tada, kaip ir dabar, Janas nuostabiai lengvai šoko 
muzikos ritmu. Nuo to nuostabaus valso prasidėjo kažkas, kas 
baigėsi blogai, siaubingai blogai. Dabar, šokdama su Janu, ji 
galėjo padaryti taip, kad šitas valsas baigtųsi visiškai kitaip, ir 
ji tai žinojo: tas žinojimas pripildė Elizabetą išdidumo ir jaudu- 
lio. Ji laukė manydama, kad Janas pasakys ką nors malonaus, 
kaip praeitą kartą. | 

- Belheivenas visą vakarą rijo tave akimis, - tarė Janas, 
užuot pasakęs tai, ko ji laukė. - Taip pat ir pusė salėje esančių 
vyrų. Šalyje, kuri didžiuojasi geromis manieromis, jos, be abejo, 
netaikomos žavėjimuisi gražiomis moterimis. 

Tai, nustebusi ir mintyse šypsodamasi pamanė Elizabeta, 
ne tokia pradžia, kokios ji tikėjosi. Kadangi Jano nuotaika 

buvo tokia, tai Elizabeta suprato, kad teks pačiai pradėti ma- 
lonesnį pokalbį. Pažvelgusi į jo paslaptingas auksines akis, ji 
tyliai pasakė: 

- Janai, ar buvo kas nors, ko tu labai norėtum, kas nors, ką 
tu galėtum gauti, ir vis dėlio bijojai ištiesti rankos? 

Nustebintas jos rimto klausimo ir to, kad Elizabeta pradėjo 
jį nuo jo vardo, Janas pasistengė nukreipti dėmesio į visą vakarą 
jį kankinantį pavydą. 

- Ne, - atsakė jis, - stengdamasis sutramdyti atžarumą savo 
balse ir žiūrėdamas į jos žavingą veidą. - Kodėl tu klausi? Tu ko 
nors nori? - Ji nuleido galvą ir linktelėjo į jo balto antkrūtinio 
kripes. 
- Ko gi tu nori? 

- Tavęs. 

Janas neteko žado ir žiūrėjo į jos žvilgančius plaukus. 

- Ką tu tik ką pasakei? 

Ji pasižiūrėjo Janui į akis. 

- Aš pasakiau, kad noriu tavęs, tik aš bijau, kad... 

Jano krūtinėje sutvaksėjo širdis ir jo pirštai nevalingai 
įsispaudė į Elizabetos nugarą, glausdami ją dar arčiau. 

- Elizabeta, - tarė jis susijaudinęs, šiek tiek sumišęs Žvelg- 
damas į su dideliu susidomėjimu juos stebinčią minią ir grum- 
damasis su neįvykdomu noru nusivesti Elizabetą į galeriją, - 
kam, dėl Dievo meilės, tau prireikė man tai pasakyti per šį 
prakeiktą šokį žmonių pilnoje salėje. 

Ji dar plačiau nusišypsojo. 

- Aš pamaniau, kad tai, atrodo, tinkamiausia vieta, - 
atsakė jam Elizabeta matydama, kad nuo geidulio tamsėja jo 
akys. 

- Todėl, kad čia saugiau? - nepatikliai paklausė Janas 
turėdamas omenyje, kad čia saugiau nuo jo aistros protrū- 
kio. 

- Ne, dėl to, kad viskas taip prasidėjo prieš dvejus metus. 
Mes buvome pavėsinėje, o salėje grojo valsą, - priminė ji, nors 

nebuvo jokio reikalo to daryti. - Tu atėjai prie manęs iš už 
nugaros ir pasakei: „Pašoksu manimi, Elizabeta". Ir aš... šokau, 
- tarė Elizabeta ir jos balsas nutilo nuo keistos jo patamsėjusių 
akių išraiškos. - Prisimeni? - neryžtingai pridūrė ji, kai Janas 
neištarė nė garso. 

Jų žvilgsniai susitiko. 

- Mylėk mane, Elizabeta, - kimiu balsu reikalaujamai pa- 
prašė jis. 

Šiurpuliai perbėgo visą Elizabetos kūną, bet ji nemirksė- 
dama žiūrėjo tiesiai Janui į akis. 

- Aš myliu. 

Valso garsai nutilo ir Janas didelėmis pastangomis prisi- 
vertė ją paleisti. Jie kartu brovėsi per minią, mandagiai šyp- 
sodamiesi žmonėms, kurie stabdė juos, net 
neįsivaizduodami, ką yra su jais kalbėję. Kai jie priartėjo 
prie grupės, susibūrusios apie Taunsendus, Janas, palietęs 
jos ranką, sulaikė Elizabetą. 

- Aš seniai norėjau tau kai ką pasakyti, - tarė jis. Kruopščiai 
laikydamasis padorumo, Janas nuo pro šalį einančio liokajaus 
padėklo paėmė taurę, kad parodytų priežastį, dėl kurios jie 
sustojo. - Aš privalėjau tau tai pasakyti anksčiau, bet iki šios 
dienos tu abejojai ir netikėjai manimi. - Elizabeta grakščiai 
linktelėjo su ja pasisveikinusiai moteriai, po to lėtai ištiesė 
ranką norėdama paimti taurę ir klausinėti, kai jis tyliai pridūrė: 
- Aš niekada nesakiau tavo broliui, kad nenoriu tavęs vesti. 

Elizabetos ranka sustingo, po to ji paėmė iš Jano taurę ir 
nuėjo greta jo, stengdamasi kuo ilgiau tęsti grįžimo pas savo 
draugus laiką. 

- Ačiū, - tyliai tarė Elizabeta sustodama, kad išgertų gurkš- 
nelį iš taurės, dar kartą rasdama pretekstą pastovėti su Janu. 

- Yra dar vienas dalykas, - susierzinęs tarė jis. 

- Kas? - paklausė ji. 

- Tas bjaurus velnio balius. Aš atiduočiau pusę savo turtų, 
kad galėčiau kur nors kitur atsidurti kartu su tavimi. 0 

Jano nuostabai, jo taupi nuotaka visiškai pritardama link- 
telėjo galvą. | 

- Aš irgi. 

- Pusę? - papriekaištavo Janas, šaipydamasis iš jos padoru- 
mo taisyklių visiško nesilaikymo. 

- Na, bent ketvirtį, - išsiblaškiusi pasitaisė ji, ištiesdama 
vieną ranką būtinam bučiniui, kita pasiėmusi už sijono šono ir 
ketindama daryti reveransą. 

- Nedrįsk pritūpti prieš mane, - sau nusijuokdamas perspė- 
jo Janas, bučiuodamas pirštinėtus pirštus. - Kur aš neičiau, 
moterys krinta ant grindų, kaip palaužti laivo stiebai. 

Elizabetos pečiai drebėjo iš juoko, kai ji nepaklususi pada- 
rė gilų rūmų reveransą, parodydama grakštumo ir žavumo 
stebuklą. Virš jos nulenktos galvos pasigirdo gerklinis Jano 
juokas. 

Jano nuotaika staiga pasikeitė, balius netikėtai jam pasiro- 
dė ypač linksmas. Visiškai šaltai jis šoko su gana senomis ir 
gerbiamomis aukštuomenės damomis, kad vėliau įsigytų abso- 
liučiai tinkamo Elizabetos kavalieriaus reputaciją. Per visą šį 
ilgą vakarą jo nesudrumsčiama nuotaika buvo sutrikdyta tik 
kelis kartus. Pirmą kartą, kai kažkas, nežinodamas, kas jis yra, 
su Janu pasidalijo Žinia, kad tik prieš du mėnesius ledi Elizabc- 
tos dėdė išsiuntė kvietimus visiems buvusiems pretendentams 
į jaunikius, siūlydamas ją vesti. 

Neparodydamas, kad patyrė šoką ir pasišlykštėjimą Džuli- 

jumi Kameronu, Janas nutaisė pašaipią šypseną ir patikliai 
pranešė: 
“ - Aš pažįstu tos ledi dėdę ir apgailestaudamas turiu pasa- 
kyti, kad jis šiek tiek ne viso proto. Jums žinoma, kad tokių 
dalykų pasitaiko, - baigė Janas sušvelnindamas savo žodžius, - 
ir mūsų garbingiausiose šeimose. 

Nebuvo galima nesusivokti, kad Janas turėjo galvoje silp- 
naprotį Anglijos karalių Jurgį, ir nuo šio pokšto pašnekovas 
ėmė kvatoti. 

- Tiesa, - pritarė jis, - apgailčtina tiesa. - Po to jis nuėjo 
skleisti paskalos, kad įrodyta, jog Elizabetos dėdės galvoje 
trūksta vieno šulo. 

Serui Fransiui Belheivenui, kuris, kaip sužinojo senelis, 
gyrėsi tuo, kad Elizabeta su juo praleido kelias dienas, Janas 
panaudojo ne tokį subtilų, bet kur kas efektyvesnį metodą. 

- Belheivenai, - tarė Janas, pusę valandos ieškojęs to šlykš- 
taus riterio. Storulis nustebęs atsigręžė, O jo pažįstami ištempė 
ausis, kad išgirstų, ką tyliai sako Janas. - Aš manau, kad jūs čia 
nepakeičiamas, - tarė Janas grėsmingai tyliu balsu. - Man ne- 
patinka jūsų liemenė, man nepatinka jūsų marškiniai, man 
nepatinka jūsų kaklaskarės mazgas. Apskritai jūs man nepatin- 
kate. Ar aš pakankamai jus įžeidžiau, ar dar tęsti? 

Belheivenui nukabo žandikaulis, o nesveika veido spalva 
tapo mirtinai pilka. 

- Jūs... jūs mėginate išprovokuoti dvikovą? 

- Paprastai į šlykščias varles nešaudoma, bet šiuo atveju aš 
pasiruošęs padaryti išimtį, nes ši varlė nemoka laikyti liežuvio 
už dantų! 

- Dvikova, su jumis! - pasibaisėjo Belheivenas. - Na, tai 
nebūtų rungtynės - nieko panašaus. Visi žino, koks jūs šaulys. 
Tai būtų nužudymas. 

Janas pasilenkė žemyn ir pro sukąstus dantis iškošė: 

- Tai ir bus nužudymas, jeigu jūs, nelaimingas opijaus 
rijikas, staiga neprisiminsite ir labai garsiai nepasakysite, jog 
apie Elizabetos Kameron vizitą pajuokavote. 

Paminėjus opijų, stiklinė išslydo iš jo rankų ir sudužo ant 
grindų. 

- Aš kaip tik supratau, kad pajuokavau. 

- Gerai, - pasakė Janas, tramdydamas norą jį pasmaugti. - 
Štai ir pradėkite tai prisiminti kiekviename šios salės kampe! 

- Štai kas, Torntonai, - pasigirdo balsas už Jano peties, kai 
Belheivenas skubiai nuėjo vykdyti nurodymo, - trukdo man 
pasakyti, kad jis nemeluoja. 

Dar vis įširdęs ant Belheiveno, Janas atsigręžė ir nustebęs 
pamatė šalia stovintį Džoną Marčmeną. 

- Ji ir pas mane buvo, - tarė Marčmenas. - Ačiū Dievui, 
viskas garbingai, todėl nežiūrėkite į mane taip, tarsi aš būčiau 
Belheivenas, su ja visą laiką buvo jos teta Berta. 

- Kas jos? - paklausė Janas, nežinodamas ar pykti, ar 
juoktis. 

- Jos teta Berta. Stora, maža moteris, kuri mažai kalbėjo. 

- Stenkitės imti iš jos pavyzdį, - niūriai perspėjo Janas. 

Džonas Marčmenas, gavęs teisę gaudyti žuvis puikiame 
Jano upelyje Škotijoje, įsižeidęs pasižiūrėjo į Torntoną. 

- Drįstu pastebėti, kad ne jums abejoti dėl mano garbės. 
Aš ketinu vesti Elizabetą, kad ištraukčiau ją iš Belheiveno 
nagų, O jūs tik ketinate jį nušauti. Man atrodo, kad aš aukojau- 
Sl... 

- Kąjjūs ketinote daryti? - paklausė Janas jausdamasis taip, 
tarsi vaidintų pjesėje nuo antro veiksmo vidurio ir negalėtų 
pagauti siužeto gijos arba nustatyti jos veikėjų. 

- Jos dėdė atstūmė mane. Gavo geresnį pasiūlymą. 

- Patikėkite manimi, kad jūsų gyvenimas bus ramesnis, - 
šaltai pasakė Janas ir nuėjo ieškoti liokajaus su vyno padčk- 
lu. 

Paskutinis susitikimas suteikė Janui malonumą, nes su juo 
buvo Elizabeta; jie buvo ką tik baigę savo antrą ir paskutinį 
leistiną šokį. Prie jų artėjo Mondeveilis su ant jo rankos paki- 
busia Valerija ir visa juos apsupusia kompanija. Jauna moteris, 
suteikusi jiems abiem tiek daug skausmo, Janui kėlė beveik tokį 
pat pyktį, kaip ir Mondeveilis, žiūrintis į Elizabetą, kaip iš 
meilės mirštanti gulbė. 

- Mondeveili, - atžariai tarė Janas jausdamas, kaip pažvel- 
gusiai į Valeriją Elizabetai įsitempė pirštai, - aš pritariu jūsų 
skoniui. Tikiuosi kad mis Džeimison bus jums gera žmona, 
jeigu jums pakaks ryžto jai pasipiršti. Jeigu vis dėlto tai pada- 
rysite, tai paklausykite mano patarimo ir pasamdykite jai mo- 

kytoją, nes ji nemoka rašyti, yra mažaraštė. - Nukreipęs degi- 
nantį žvilgsnį į nustėrusią jauną moterį, Janas atkirto: - Oran- 
žerija rašoma ne „ė“, o „e“. Gal jums parašyti, kaip rašomas 
žodis „pyktis“? 

- Janai, - švelniai paprickaištavo Elizabeta, kai jie nuėjo. - 
Tai nebeturi reikšmės. 

Ji pasižiūrėjo į Janą ir nusišypsojo, jis alsakė šypsena. 
Netikėtai Janas pasijuto visiškai susitaikęs su visu pasauliu. 

Tas jausmas buvo toks gilus, kad Janas galėjo ramiai ištver- 
ti likusias tris savaites su visomis aukštuomenei ir jaunikiui 
privalomomis pareigomis, ritualu ir formalumais, nors mintyse 
skaičiavo, kiek liko dienų, ko! Elizabeta priklausys jam ir jo 
išbadėjęs kūnas susilics su ja. 

Mandagiai šypsodamasis Janas dalyvavo arbatos gėrimuo- 
pabaigos sėdėjo salėje ir mintyse lėtai nurenginėjo ją, ištvėrė 
vienuolika aukštuomenės pusryčių, per kuriuos išrado naują 
savo laivų stiebų konstrukciją, lydėjo Elizabetą į aštuoniolika 
balių mandagiai susilaikė nuo pasikartojančio noro nutraukti 
frantų, kurie lipo prie jos, apžiūrinėdami merginos figūrą ir 
sakydami nešvankybes, rankas ir kojas. 

Tai buvo ilgiausios trys savaitės Jano gyvenime. 

Tai buvo trumpiausios trys savaitės Elizabetos gyvenime. 


DVIDEŠSIMT AŠTUNTAS SKYRIUS 

Susijaudinusi ir laiminga Elizabeta stovėjo priešais aukštą, 
žmogaus ūgio, veidrodį savo miegamajame Promenado gatvė- 
je, o ant lovos sėdėjo Aleksandra ir šypsodamasi žiūrėjo į ją ir 
keturias kambarines, kurias Janas atsiuntė jai padėti apsirengti 
ir susidėti daiktus. 

- Atleiskite, miledi, - tarė tarpduryje pasirodžiusi dar viena 
kambarinė. - Bentneris liepė jums pasakyti, kad atėjo misteris 
Vordsvortas ir reikalauja, jog jūs nedelsdama jį priimtumėte, 
nors mes aiškinome: šiandieną jūsų vestuvės. - 

- Aš tuojau nulipsiu žemyn, - tarė Elizabeta, jau dairyda- 
masi chalato, su kuriuo būtų padoru priimti lankytoją vyrą. 

- Kas tas Vordsvortas? - paklausė Aleksė, šiek tiek susirau- 
kusi dėl to, kad Elizabeta atitraukiama nuo pasiruošimo vestu- 
vėms. 

- Seklys, kurį aš pasamdžiau, kad pamėgintų sužinoti, kas 
atsitiko Robertui. 

Kai Elizabeta įėjo į mažą svetainę, Vordsvortas su skrybėle 
rankoje neramiai vaikščiojo po kilimą. 

- Aš apgailestauju, kad esu priverstas trukdyti jus vestuvių 
dieną, - pradėjo seklys, - bet, ticsą sakant, dėl to aš taipir skubu. 
- Aš manau, kad reikėtų uždaryti duris,- pridūrė jis. 

Elizabeta ištiesė staiga sudrebėjusią ranką ir uždarė duris. 

- Ledi Kameron, - tarė jis ncramiu balsu, - aš turiu pagrindo 
manyti, kad jūsų būsimasis vyras gali būti įsivėlęs į jūsų brolio 
dingimo istoriją. 

Elizabeta sudribo ant sofos. 

- Tai... tai absurdas,- pareiškė ji neryžtingai. - Kodėl jūs 
tokius dalykus kalbate? 

Jis nusisuko nuo lango ir pasižiūrėjo į Elizabetą. 

- Ar jūs žinote, kad Janas Torntonas kovėsi dvikovoje su 
jūsų broliu prieš savaitę iki Roberto dingimo? 

- O, tai, - su palengvėjimu tarė Elizabeta. - Taip, aš Žinau. 
Tačiau tai nepadarė didelės žalos. 

- Atvirkščiai, Torntonui... Kensingtonui buvo buvo peršau- 
ta ranka. 

- Taip, aš žinau. 

- Ar jūs žinote, kad brolis iššovė anksčiau, negu buvo 
duotas ženklas? 

- Taip. 

- Dabar labai svarbu, kad jūs įsivaizduotumėte, kokia 
buvo Kensingtono nuotaika. Jis buvo sužeistas dėl negarbin- 
go jūsų brolio poelgio ir vien tai galėjo versti jį ieškoti kaip 
atkeršyti. 

- Misteri Vordsvortai, - šiek tiek šypsodamasi tarė Eliza- 
beta, - jeigu Janas... lordas Kensingtonas būtų norėjęs kokio 
nors keršto, tokią, man atrodo, jūs darote užuominą, tai jis 
galėjo atkeršyti per dvikovą. Jis - nepaprastai taiklus šaulys. 
Tačiau lordas Kensingtonas taip nepasielgė, - tęsė ji, susižavė- 
jusi savo ištikima Jano gynyba, - nes jis netiki,kad dvikova, kuri 
baigiasi mirtimi, yra priemonė asmeniniams prieštaravimams 
spręsti! | 

- Iš tikrųjų? - paklausė Vordsvortas su neslepiamu sarkaz- 
mu. 

- Iš tikrųjų, - atkakliai patvirtino Elizabeta. - Lordas Torn- 
tonas man pats sakė ir aš turiu pagrindo manyti, kad tai yra 
tiesa, - pridūrė ji galvodama apie tai, kaip jis atmetė lordo 
Everlio iššūkį, kai šis Janą pavadino sukčiumi. 

- O aš turiu pagrindo manyti, - taip pat atkakliai atsakė 
Vordsvortas, - kad škotas, už kurio jūs ištekate, - jis žodį 
„škotas“ ištarė su tokia pikta panieka, kurią daugelis anglų 
jaučia savo „žemesniems“ tėvynainiams, - nejaučia nė men- 
kiausio sąžinės graužimo, dvikovoje atimdamas žmogui gy- 
vybę. 

- Aš ne... 

- Jis yra nužudęs penkis, tai aš gerai Žinau. 

Elizabeta atsiduso iš susijaudinimo. 

- Ašįsitikinusi, kad jis... tikrai turėjo tam priežasčių ir kad... 
tai buvo garbingos dvikovos. 

- Jeigu jūs taip norite manyti... tačiau yra dar kai kas. 

Elizabeta pajuto, kad suprakaitavo jos delnai. Viena 
jos dalis norėjo atsistoti ir išeiti, o kita - nepajėgė pajudč- 
ti. 

- Ką jūs norėjote pasakyti? 

- Jeigu norite, prisiminkime, ką mes jau žinome: Torntonas 
buvo sužeistas ir, be abejonės, net teisėtai buvo įniršęs, kai jūsų 
brolis nepalaukė ženklo šauti. 

- Aš tai Žinau... bent sutinku tai pripažinti, čia yra logikos. 

- Ar jūs, mano ledi, žinote, kad praėjus trims dienoms.po 
nepasisekusio mėginimo nužudyti Torntoną dvikovoje jūsų 
brolis bandė tai padaryti dar kartą - kelyje į Marblmarlį. 

Elizabeta lėtai atsistojo. 

- Jūs klystate! Kaip jūs galėjote tai sužinoti? Kodėl staiga 
Robertas taip nusprendė. - Jos balsas nutrūko. 

Praėjus trims dienoms po dvikovos vikontas Mondeveilis 
atsiėmė savo pasiūlymą ją vesti, taip sudužo visos Roberto bei 
jos pačios finansinės padėties pagerinimo viltys ir brolis dingo. 

- Tai, ką jūs man papasakojote, sudarė galimybę nuosekliai 
atkurti kiekvieną jūsų brolio žingsnį paskutinę savaitę prieš 
dingimą, taip įprasta daryti - grįžti į praeitį ir surasti gijas, kurios 
vestų į priekį, padėtų atskleisti paslapį. Praėjus trims dienoms 
po-dvikovos jūsų brolis praleido dieną Naitbridžo klube, kur 
pasigėrė ir ėmė plepėti, kad nori nužudyti Torntoną. Jis iš 
pažįstamo pasiskolino ekipažą ir pasakė, jog važiuos ieškoti 
savo laimikio. Aš įstengiau įsitikinti, kad jo „laimikis“ tą dieną 
buvo Londone ir po pietų vyko į Derlešyrą, tai reiškė, jog jis 
pasirinks kelią į Marblmarlį. Kadangi jam pakeliui reikėjo 
keisti arklius, mes patikrinome pašto stotis, norėdami sužinoti, 
ar kas nors neatsimena susitikimo su vyru, iš pasakojimo pana- 
šiu į Torntoną arba į jūsų brolį. Mums pasisekė „Juodajamc 
šerne“, kur pašto tarnautojas buvo labai gerai įsiminęs Tornto- 
ną, nes jis davęs pusę kronos. Tarnautojas dar prisiminė, ir 
labai gerai prisiminė skylę prie Torntono karietos langelio ir 
savo pokalbį su Torntono vežiku, kuris pakankamai sukrėstas 
papasakojo, kaip ten atsirado skylė. Atrodo, likus kelioms 
mylioms kelio, įvyko susidūrimas, per kurį vyras, iš pasakojimo 
panašus į Robertą, o vėliau ir pats Torntonas patvirtino, kad 
tai buvo Robertas Kameronas, įvažiavo į kelią ir mėgino nu- 
šauti Torntoną. Dar po dviejų dienų jūsų brolis papasakojo 
savo draugeliams Naitbridže, ką jis padarė. Robertas pareiškė, 
kad Torntonas pražudęs jus ir jį, todėl jis mirsiąs, bet neatleisiąs 
Torntonui. Pasak vieno Torntono liokajaus, tą pačią naktį jūsų 

brolis vėl išniro iš tamsos ir užpuolė Torntoną pakeliui į Lon- 
doną. Šį kartą Robertas jam peršovė petį. Torntonui pavyko jį 
sutramdyti kumščiais, bet jūsų brolis nujojo. Kadangi Tornto- 
nas negalėjo su karieta jo vytis mišku, Robertui pavyko pabėgti. 
Tačiau kitą dieną, palikęs savo klubą, jūsų brolis netikėtai 
dingo. Jūs sakėte, kad visi daiktai liko jo kambariuose, asmeni- 
niai daiktai, viskas. Ką jums tai sako, ledi Kameron? - atžariai 
paklausė jis. 

Elizabeta nurijo seilę, neleisdama sau sužinoti daugiau, 
negu jis žinojo. 

- Tai rodo, jog Robertas buvo apimtas keršto už mane ir 
kad jo metodai buvo... ne visai... na, garbingi. 

- Ar Torntonas jums apie tai niekada nekalbėjo? 

Papurčiusi galvą, Elizabeta gindamasi pridūrė: 

- Roberto problema - mums opus klausimas. Mes jos ne- 
svarstome. 

- Jūs nesiklausote manęs, miledi, - sušuko jis nepaprastai 
įpykęs. - Jūs nenorite sutikti su aiškiomis išvadomis. Aš tikiu, 
jog Torntonas pagrobė jūsų brolį, kad jis vėl nesikėsintų į jo 
gyvybę. 

- Aš paklausiu Jano, - sušuko Elizabeta jausdama, kad 
mažytis plaktukėlis paniškai ir skaudžiai ėmė tauškėti jos gal- 
voje. 

- Nieko panašaus nedarykite, - tarė Vordsvortas taip, tarsi 
ketintų jai smogti. - Šansai sužinoti teisybę bus didesni, jeigu 
mes nepriversime suklusti Torntono savo tyrimais. Aš galiu taip 
pat jūsų paprašyti, kad pasakytumėte jam, jog viską žinote, 
todėl mes galėsime jį stebėti, žiūrėti, kur jis eina, ką darys toliau, 
bet vargu ar jis bus atviras. Tai paskutinis jūsų šansas. - Jis baigė 
užjaučiamai. - Aš apgailestauju, kad jums teko dar išklausyti 
paskalų, bet jaučiu, jog privalėjau jus įspėti prieš vedybas su tuo 
žudiku škotu. 

Jis vėl su panieka ištarė žodį „škotas“ ir ta kvailystė papik- 
tino Elizabetą, nors ji buvo suglumusi ir apimta siaubo. 

- Liaukitės sakęs žodį „škotas“ tokiu tonu, - sušuko ji. - 
Jau... lordas Torntonas... pusiau anglas, - pridūrė šiek tiek 
pyktelėjusi Elizabeta. 

- Nuo to jis tampa tik pusiau barbaras, - su pikta panieka 
paprieštaravo Vordsvortas. Jis šiek tiek sušvelnėjo, pažvelgęs 
į išbalusią gražią merginą, iššaukiamai žiūrinčią į jį. - Jūs neži- 
note, kokie gali būti žmonės ir kokie jie dažniausiai esti. Mano 
scsuo ištekėjo už vieno tokio ir aš nerandu žodžių apsakyti 
pragarui, kuriuo jis pavertė jos gyvenimą. 

- Janas Torntonas - ne jūsų svainis! 

- Ne, ne svainis, - atkirto Vordsvortas. - Tas žmogus 
savo turtą susikrovė lošdamas ir ne kartą buvo kaltinamas 
sukčiavimu. Prieš dvylika metų - tai visi žino, jis išlošė 
dokumentą, pagal kurį gavo teisę valdyti aukso kasyklos 
šachtą, išlošė kortomis su kolonijos gyventoju, kai per 
pirmą kelionę buvo tame uoste. Šachta davė daug aukso 
ir šachtininkas, dirbęs joje pusę gyvenimo, pabandė apkal- 
tinti Torntoną. Jis prisiekė, kad jūsų jaunikis sukčiavo ir 
žinote, kas atsitiko? 

Elizabeta papurtė galvą. 

- Jūsų pusiau škotas šaltakraujiškai jį nužudė. Girdite? 
Nužudė jį. Sakau jums, kad visi tai žino. - Visą Elizabetos kūną 
nupurtė drebulys. - Jie S dvikovoje ir šitas barbaras jį 
nužudė. 

Žodis „dvikova“ Elizabetos nuotaiką paveikė šiek tiek 
raminamai. Dvikova ne visai nužudymas... ne, ne visai. 

- Tai... tai buvo garbinga dvikova? 

Vordsvortas patraukė pečiais. 

- Sklinda gandai, kad taip, bet tai tik gandai. 

Elizabeta pašoko, bet piktas kaltinimas jo akyse nepaslėpė 
blogos nuojautos. 

- Nevadinkite gandais, viso to, kas pateisina Janą, nes kai 
kas nors kaltina jį, jūs tuo visiškai tikite i ir norite, kad ir aš 
tikėčiau. 

- Prašom, miledi, - tarė Vordsvortas nuoširdžiai įsižeidęs. 
- Aš tik noriu parodyti, kad neprotinga kelti šias vestuves. 
Prašau jūsų netekėti. Jūs privalote palaukti. 

- Tai spręsiu tik aš, - atkirto ji pasipiktinamu išdidumu 
slėpdama baimę. 

Vordsvortas iš nusivylimo sukando žandikaulius ir paga- 
liau tarė: 

- Jeigu jūs padarysite tokią kvailystę ir šiandieną ište- 
kėsite už šito vyro, aš maldauju nieko nesakyti jam apie 
tai, ką aš sužinojau, ir kaip ir anksčiau, vengti pokalbių 
apie Robertą Kameroną. Jeigu to nepadarysite, - pridūrė 
jis grėsmingai, - kils pavojus jūsų brolio gyvybei, jeigu jis 
dar yra gyvas. 

Elizabeta taip stipriai stengėsi susikaupti ir neprarasti są- 
monės, kad suleido nagus į savo delnus. 

- Kąjūs kalbate? - dusdama ji pareikalavo atsakymo. - Jūs 
kalbate nesąmones. Aš privalau paklausti Jano. Jis privalo 
turėti šansą paneigti šmeižtą, pasiaiškinti... 

Tie žodžiai iš tiesų įvarė siaubo Vordsvortui ir jis sugriebė 
Ją už pečių. 

- Klausykite manęs! - suriaumojo seklys. - Jeigu jūs tai 
padarysite, galėsite manyti, jog jūsų brolis žuvęs! Sumišęs dėl 
savo ūmumo, Vordsvortas nuleido rankas, bet balsas išliko 
atkaklus, beveik maldaujamas: - Pasižiūrėkite į faktus, jeigu 
nenorite aiškintis prielaidų: jūsų jaunikis ką tik paskelbtas 
vieno žymiausių Europos titulų paveldėtoju. Jis ketina vesti 
gražią merginą, gralaitę, kuri vos prieš kelias savaites jam buvo 
nepasiekiama. Nejaugi jūs nors minutę galite pagalvoti, jog jis 
visu tuo rizikuotų, leisdamas surasti jūsų brolį, atvežti jį čia, kad 
šis duotų parodymus prieš jūsų vyrą. Jeigu Robertas yra gyvas 
ir Torntonas jį nusiuntė dirbti į vieną savo šachtų arba prievarta 
užverbavo į savo laivą, 0 jūs pradėsite jo klausinėti, tai jūsų 
jaunikiui neliks nieko kita, kaip pasiryžti atsikratyti įkalčių. Ar 
jūs klausotės manęs, ledi Kameron? Jūs suprantate? - Elizabe- 

ta linktelėjo. - Dabar aš su jumis atsisveikinu ir atnaujinu jūsų 
brolio paiešką. - Jis stabtelėjo prie durų ir atsigręžė į merginą, 
stovinčią kambario viduryje nuleista galva ir nepaprastai išba- 
lusiu veidu. - Bent dėl savęs netekėkite už to vyro, nors kol mes 
tikrai nesužinosime apie jūsų brolio likimą. 

- Kada tai bus? - paklausė Elizabeta trūkčiojamu balsu. 

- Kas gali žinoti? Po mėnesio, galbūt ir po metų. Arba 
niekada. - Vordsvortas nutilo, susikrimtęs ir giliai atsidusęs. - 
Jeigu jūs nepaklausysite blaivaus proto ir ištekėsite už jo, tai 
nors dėl savo brolio, o ne dėl savęs, tylėkite. Jums irgi kils 
pavojus, jeigu jis yra kaltas ir mano, jog jūs ketinate viską 
sužinoti ir galbūt demaskuoti jį. 

Kai jis išėjo, Elizabeta vėl sudribo ant sofos ir užsimerkė 
mėgindama sulaikyti ašaras. Jos galvoje skambėjo Vordsvorto 
balsas. Savo širdyje Elizabeta matė jai besišypsantį Janą ir 
girdėjo jo prikimusį, kupiną geidulio balsą: „Mylėk mane, Eli- 
zabeta". Po to pamatė jį, besiginčijantį su dėde, jo skruostikau- 
liai judėjo, kūnas skleidė įniršį. Vordsvorto balsas priminė Janą 
oranžerijoje, kai Robertas juos užklupo ir pasakė, kad Eliza- 
beta jau supiršta; Janas pasižiūrėjo į Elizabetą ir jo akyse matėsi 
mirtis. 

Tačiau jis pasigailėjo Roberto toje dvikovoje. Nors ir bū- 
damas pelnytai įširdęs, jis išlaikė blaivų protą. Konvulsiškai 
prarijusi susitelkusias ašaras, Elizabeta nubraukė ašarėlę iš 
akies kampučio jausdama, tarsi kas ją plėšytų į gabalus. 

Elizabeta matė Jano veidą, tą griežtą veidą, kuris nuo vien 
tik tingios šypsenos galėjo pavirsti beveik berniukišku. Matė jo 
akis: ledines - Škotijoje, žaibuojančias - kalbantis su dėde ir 
besišypsančias jai - jam atvykus į Heivenherstą. 

Tačiau garsiausiai jos galvoje skambėjo Jano balsas, nuga- 
lintis visas abejones, tas skardus, žavingas prikimęs balsas - 
„Mylėk mane, Elizabeta". 

Elizabeta lėtai atsistojo, nors ir tebebūdama mirtinai išba- 
lusi nusprendė; Jeigu jis buvo nekaltas, o Elizabeta atšauks 

vestuves, tai Janas atrodys apmulkintas; ji nesugebės net pa- 
aiškinti jam priežasties ir Janas niekada neatleis. Elizabeta jo 
neteks visam laikui. Jeigu ištekės už Jano, paklausys savo jaus- 
mų, tai galbūt niekada nebesužinos, kas atsitiko Robertui. 
Arba Janas bus išteisintas, arba ji sužinos, kad ištekėjo už 
siaubūno, už žmogžudžio. 

Aleksandra, vos tik pažvelgusi į išbalusį Elizabetos veidą, 
šoko iš lovos ir apkabino savo draugės pečius. 

- Kas tau, Elizabeta? Blogos naujienos? Pasakyk man, 
malonėki, tu, atrodo, tuojau pat nuvirsi. 

Elizabeta norėjo jai papasakoti ir būtų papasakojusi, bet 
labai bijojo, kad Aleksė pamėgins ją atkalbėti nuo vestuvių. Jai 
buvo sunku apsispręsti, todėl dabar, apsisprendusi, Elizabeta 
manė, jog, ji nebeturės jėgų išklausyti argumentų, nukreiptų 
prieš vestuves, ir ims dvejoti. Elizabeta nusprendė pasitikėti 
Janu, todėl norėjo, kad jis vis labiau ir labiau patiktų Aleksei. 

- Nieko, - silpnai atsakė Elizabeta. - Bent kol kas. Misteriui 
Vordsvortui dar reikia informacijos apie Robertą ir labai sunku 
apie tai kalbėti. 

Aleksandra ir kambarinė darbavosi prie Elizabetos sukne- 
lės šleifo tolimame bažnyčios gale, kur jaunoji laukė, šaldama 
iš susijaudinimo, draskoma nuojautų, įtikinėdama save, kad tai 
tik vestuvinis drebulys. 

Elizabeta žiūrėjo pro duris žinodama, kad pilnoje žmonių 
bažnyčioje nėra nei vieno jos kraujo giminaičio, nei vieno 
giminaičio, kuris ją tekintų. Bažnyčios viduryje ji pamatė Džor- 
daną Taunsendą, išėjusį į priekį, už jo ėjo Janas, aukštas ir 
juodbruvas, pranašesnis savo stotu ir valia. Niekas negalėjo jo 
priversti vykdyti jų susitarimo sąlygų, jeigu jis sumanytų jas 
pažeisti. Net ir teismas neįstengių jo priversti. 

- Elizabeta, - meiliai tarė hercogas Stanhopas ir ištiesė jai 
ranką. - Nebijok, mano vaikeli, - švelniai tęsė jis šypsodamasis 
ir žiūrėdamas į jos dideles išsigandusias akis. - Tai baigsis 
greičiau, negu spėsi apsidairyti. 

Užgrojo vargonai pradėdami melodiją, po to tarsi laukda- 
mi nutilo ir Elizabeta netikėtai suprato, kad eina tarpu tarp 
žmonių. Ji pagalvojo, kiek žmonių iš tūkstančių, žiūrinčių į ją, 
dar vis prisimena jos daug. kalbų sukėlusius „ryšius“ su Janu ir 
skaičiuoja, kiek laiko anksčiau gims kūdikis. 

Tuo metu Elizabeta pastebėjo ir kelis gerus veidus. Jai 
einant pro šalį, viena hercogo sesuo nusišypsojo, kita prie akių 
pridėjo skepetaitę. Rodis Karstersas įžūliai sumirksėjo jai ir 
isteriškas juokas vos neišsiveržė iš Elizabetos burnos, bet įstri- 
go sutikęs baimės ir suglumimo spazmą. Į ją žiūrinčio Jano 
veidas buvo neperprantamas. Tik dvasininkas žiūrėjo ramina- 
mai, laukdamas jų su atversta sutuoktuvių registravimo knyga 
rankose. 


DVIDEŠIMT DEVINTAS SKYRIUS 

Hercogas Stanhopas užsispyrė, kad iškilmingas vestuvinis 
banketas ir priėmimas, kuriame dalyvautų visa įžymiausioji 
aukštuomenės dalis, yra tai, ko rcikia, kad galutinai būtų baig- 
tos paskalos apie Jano ir Elizabetos praeitį. Todėl vestuvių 
šventė vyko čia, Montmeine, o ne Heivenherste, kur ne tik 
trūko vietos tūkstančiui svečių, bet nebuvo ir baldų. Stovėdama 
pokylių salėje, kurią Jano dekoratoriai buvo pavertę didžiule, 
gėlėmis puošta pavėsine, o jos tolimame kampe buvo tikra 
miniatiūrinė pavėsinė, Elizabeta visomis dvasinėmis jėgomis 
stengėsi atsikratyti ją persekiojančių Vordsvorto rytinio vizito 
prisiminimų. Nors Elizabeta ir labai stengėsi, seklio žodžiai 
kabojo viršum jos galvos, kaip rūko debesėlis, ne toks tirštas, 
kad trukdytų jai elgtis taip, tarsi nieko nebūtų atsitikę, bet vis 
dėlto Elizabeta jautė, jog jis yra. 

Dabar Elizabeta su juo susidorodavo vienu jai prieinamu 
būdu: kai tik ją apimdavo liūdesys ir baimė, Elizabeta ieškodavo 
Jano. Per kelias valandas, praėjusias nuo vestuvių pradžios, 
Elizabeta nustatė, kad vien tik Jano išvaizda gali išsklaidyti jos 
abejones ir Vordsvorto kaltinimus paversti absurdiškais, kokie, 
be abejonės, jie ir buvo. Jeigu Jano nebuvo arti, Elizabeta 

turėjo dar vieną išeitį - švytėdama šypsojosi ir apsimetinėjo 
sau ir visiems, kad ji, kaip ir turi būti, yra švytinti iš laimės, 
nerūpestinga nuotaka. Kuo ilgiau ji taip elgėsi, tuo labiau į 
tai ir įsijautė. 

Kadangi Janas nuėjo jai atnešti taurės šampano ir jį 
sulaikė draugai, Elizabeta tą laiką praleido šypsodamasi be- 
galinei eilei pro šalį einančių svečių, kurie jai linkėjo laimės, 
žavėjosi puikiu salės papuošimu arba nuostabia vakariene. 
Šaltumas, kurį, Elizabetos nuomonec, ji šį rytą jautė bažny- 
čioje, buvo tik jos sujaudintos vaizduotės vaisius, todėl nu- 
sprendė, kad neteisingai vertino daugelį šių žmonių. Tiesa, 
jie nepritarė jos elgesiui prieš dvejus metus - beje, kaip jie 
"galėjo pritarti - ir vis dėlto dabar visi, atrodo, nuoširdžiai 
norėjo pamiršti praeitį. 

Tai, kad šie žmonės apsimetė, tarsi tos praeities iš viso 
nebuvę, kėlė Elizabetai paslėptą šypseną, kai ji žvelgė į nuosta- 
bų salės papuošimą: niekas, be jos, nesuprato, kad pokylių salė 
nuostabiai priminė Harisos Diumont užmiesčio namo sodus, 0 
nuošalyje stovinti pavėsinė su trim įėjimais buvo tiksli kopija 
tos, kur ji su Janu pirmą kartą šoko valsą tą tolimą naktį. 

Prie kitos salės sienos stovėjo Dunkanas su Džeiku Vailiu, 
Liusinda bei hercogu Stanhopu ir jis, žiūrėdamas į Elizabetą, 
pakėlė taurę. Ji nusišypsojo ir linktelėjo jam. Džeikas Vailis 
pastebėjo tą tylų pokalbį ir švytėdamas kreipėsi į savo mažą 
kompaniją. 

- Nuostabi nuotaka, tiesa? - tarė jis nebe pirmą kartą. 

Pastarąjį pusvalandį tie trys vyrai linksmai sveikino vienas 
kitą su tuo, kokį vaidmenį kuris iš jų suvaidino šitose vestuvėse, 
ir išgertas vynas ėmė reikštis vis didesniu Dunkano ir Džeiko 
draugiškumu. 

- Be abejonės, nuostabi, - pritarė Dunkanas. 

- Ji bus puiki Jano žmona, - tarė hercogas. - Mes gerai 
pasidarbavome, džentelmenai, - pridūrė jis, keldamas taurę su 
dar vienu tostu savo kompanionų garbei. 

- Už tave, Dunkanai, - pasiūlė hercogas, - kad atvėrei Janui 
akis. | 

- Už tave, Edvardai, - tarė dvasininkas hercogui, - už tai, 
kad privertei aukštuomenę juos priimti. - Atsisukęs į Džeiką, 
pridūrė: - Ir užtave, senasis drauge, už tai, kad išvažiavai į kaimą 
tarnaičių ir pasiėmėi senąją Atilą ir mis Trokmorton-Džons. 

Tas tostas pavėluotai priminė jiems tyliąją duenją, kaip 
stulpas stovinčią greta jų, visiškai bereikšmiu veidu. 

- Ir už jus, mis Trokmorton-Džons, - pridūrė Dunkanas 
labai žemai ir grakščiai nusilenkdamas, - už tai, kad jūs išgėrėte 
opijaus antpilo ir man papasakojote teisybę apie tai, ką Janas 
buvo padaręs prieš dvejus metus. 

- Ir tai, tik tai, jeigu taip galima pasakyti, viską išjudino. 
Tačiau dabar, - tarė sumišęs Dunkanas, kviesdamas liokajų su 
šampano padėklu, - jūs, mano brangioji, neturite taurės, kad 
galėtumėte prisidėti prie mūsų tostų. 

- Aš nevartoju stiprių gėrimų, - pareiškė Liusinda, Dunka- 
nui. - Dar daugiau, mano brangusis žmogau, - pridūrė ji su 
savotiška veido išraiška, tarsi su šypsena, tarsi su pašaipa, - 
opijaus antpilo aš irgi nevartoju. 

Padariusi tokį stulbinantį pareiškimą, ji pasisuko, sumata- 
ruodama savo nepuošniais pilkais sijonais, ir nuėjo gadinti 
nuotaikos kitai kompanijai. Nustėrę iš nustebimo, trys vyrai 
žiūrėjo vienas į kitą ir netikėtai ėmė kvatotis. 

Elizabeta žvilgtelėjo į Janą, atnešusį jai taurę šampano. 

- Ačiū, - tarė ji šypsodamasi vyrui ir rodydama į Dunkaną, 
hercogą ir Džeiką, kurie kratėsi iš juos apėmusio linksmumo. - 
Jie iš tiesų linksminasi, - pastebėjo Elizabeta. 

Janas abejingai pasižiūrėjo į besijuokiančius vyrus ir vėl 
atsisuko į ją. 

- Nuo tavo šypsenos aš nebeatgaunu kvapo. 

Elizabeta išgirdo, kaip kimiai skamba jo balsas, pamatė 
beveik mieguistas Jano akis ir pagalvojo apie priežastį, kai jis 
tyliai pasakė: 

- Eisime? 

Tas pasiūlymas paaiškino Elizabetai, kad tokios jo veido 
išraiškos priežastis - nuovargis. Ji irgi buvo pasiruošusi pailsėti 
savo miegamajame; kadangi dar niekada nebuvo vestuvėse, tai 
manė, kad turi elgtis taip, kaip ir kituose iškilminguose priėmi- 
vyks namo ar neišeis į jam skirtą kambarį paskutinis svečias. 
Šiandieną visi svečiams skirti kambariai bus užimti, o rytoj 
rengiami dideli vestuviniai pusryčiai, po kurių bus medžioklė. 

- Aš nenoriu miego, tiesiog jaučiu nedidelį nuovargį dėl to, 
kad teko labai daug šypsotis, - tarė Elizabeta ir nutilo, jog galėtų 
dar kartą nusišypsoti svečiui, kuris sugavo jos žvilgsnį ir pamo- 
javo ranka. Atsigręžusi į Janą, ji meiliai pasiūlė: - Šiandien buvo 
ilga diena. Jeigu tu nori išeiti, aš tikiu, jog visi supras. 

- Aširgi tikiu, kad supras, - sausai pridūrė Janas ir Elizabeta 
suglumusi pastebėjo, kad jo akys nelauktai sublizgėjo. 

- Aš čia pasiliksiu ir pakeisiu tave, - pasisiūlė Elizabeta. 

Jo akys dar labiau sublizgėjo. 

- Ar tu nemanai, kad atrodys šiek tiek keista, jeigu aš išeisiu 
vienas? 

Elizabeta suprato, kad tai atrodys bent ncmandagu, jeigu 
ne keista, bet po to jai dingtelėjo į galvą mintis ir Elizabeta 
patikino jį. 

- Palik visa tai man. Aš paaiškinsiu, kodėl tavęs nėra, jeigu 
kas nors paklaus. 

Jano sudrebėjo lūpos. 

- Tiesiog iš smalsumo, kuo tu paaiškinsi, kad nėra 
manęs? 

- Aš pasakysiu, kasd tu nesveikuoji. Tai, žinoma, negali būti 
kas nors rimto, nes mus apkaltins melagyste, kai tu pasirodysi 
visai sveikas per pusryčius ir po to vyksi į medžioklę. - Elizabeta 
susimąsčiusi padvejojo ir po to ryžtingai pridūrė: - Aš pasakysiu, 
kad tau skauda galvą. 

Jis nuo juoko išplėtė akis. 

- Tai labai malonu, kad dėl manęs pasirengusi pameluoti, 
mano ledi, bet šis melas privers mane visą mėnesį kautis dviko- 
vose, nes bus pretekstas paskaloms apie mano... vyriškus suge- 
bėjimus. 

- Kodėl? Argi džentelmenams neskauda galvos? 

- Ne, - atsakė jis šiurkštokai ir pašaipiai, - jų vestuvinę naktį 
- ne. 

- Nesuprantu, kodėl. : 

- Nesupranti? LN 

- Ne, - pridūrė ji piktai šnibždėdama, - aš nesuprantu, kodėl 
niekas neišvyksta, nors jau labai vėlu. Aš niekada nesu buvusi 
vestuvėse, bet, man atrodo, jiems jau laikas miegoti. 

- Elizabeta, - tarė jis stengdamasis nesusijuokti. - Per ves- 
tuves svečiai negali išvykti, kol neišeina nuotaka su jaunikiu. 
Jeigu tu pažvelgsi ten, tai pamatysi, kaip mano senclės knapso 
savo krėsluose. 

- O, - sušuko ji apgailestaudama. - Aš nežinojau. Kodėl tu 
man anksčiau nepasakei. 

- Todėl, - atsakė Janas, imdamas ją už alkūnės ir 
eidamas prie durų, - kad aš norėjau, jog tu mėgautumeisi 
kiekviena mūsų baliaus minute, net jeigu mums prireiktų 
svečius priglausti prie krūmų, kad jie nenuvirstų iš nuo- 
vargio. | 

- Beje, apie krūmus, - pajuokavo Elizabeta, sustojusi gale- 
rijoje paskutinį kartą su malonumu pasižiūrėti „sodo“, padary- 
to iš augalų vazonuose su šilkinėmis gėlėmis ir užimančio 
ketvirtadalį pokylių salės. - Visi sako, kad pagrindinis akcentas, 
kuris papuoš bet kokį balių, bus sodų I ir pavėsinės derinys. Aš 
manau, kad pradėjai naują madą. 

- Jeigu tu būtum mačiusi savo veidą, - vesdamas tolyn 
Elizabetą, erzino Janas, - kai supratai, ką aš padariau. 

- Mes tikriausiai vienintelė pora, - atsakė ji, pasižiūrėjusi į 
Janą su linksma sąmokslininkės mina, - kuri pradėjo balių, 
šokdama valsą nuošalyje nuo kitų. 

Kai užgrojo orkestras, Janas ją nusivedė į pavėsinės kopiją 
ir jie iš ten pradėjo balių. 

- Ar tu neprieštaravai? 

- Tu gi žinai, kad ne, - atsakė Elizabeta, šalia jo kildama 
laiptais, supančiais įėjimą. 

Janas sustojo prie jos miegamojo, atidarė duris ir norėjo 
priglausti Elizabetą prie savęs, bet susilaikė, pamatęs du tarnus, 
nusileidžiančius į vestibiulį su krūvomis patalynės rankose. 

- Mes dar turėsime laiko, - sukuždėjo jis - Tiek, kiek tik 
panorėsime. 


TRISDEŠIMTAS SKYRIUS 


Nepastebėdama nepatenkinto Bertos, šukuojančios veš- 
lius Elizabetos plaukus, veido, Elizabeta sėdėjo prie tualetinio 
staliuko su kreminio šilko nėriniuotais naktiniais marškiniais, 
kurie, ponios La Sal tvirtinimu, suteiks ypač didelio malonumo 
markizui vestuvių naktį. 

Tačiau šią minutę Elizabetai nekėlė nerimo, kad gili 
V raidės pavidalo iškirptė apnuogina jos krūtinę arba dėl 
skeltuko kairė koja gundomai matyti iki kelio. Pirma, 
Elizabeta žinojo, kad ją uždengs antklodė, antra, dabar 
pirmą kartą per šią dieną atsidūrusiai vienai, jai buvo kur 
kas sunkiau negalvoti apie-kankinančius žodžius, kuriuos 
pasakė Vordsvortas. 

Nepaprastai stengdamasi galvoti apie ką nors kita, Eli- 
zabeta susierzinusi pakeitė pozą ir sukaupė mintis apie ves- 
tuvių naktį. Žiūrėdama į savo rankas, sunertas ant kelių, 
Elizabeta palenkė galvą, kad Bertai būtų lengviau tvarkyti 
jos ilgas plaukų sruogas, o pati galvojo apie Liusindos pateik- 
tą paaiškinimą, kaip atsiranda vaikai. Kadangi Janas pabrėž- 
davo, jog nori vaikų, tai, galimas dalykas, jis panorės pradėti 
šiandieną, O jeigu taip, tai, pasak Liusindos, jie tikriausiai 
gulės vienoje lovoje. 

Galvodama apie Liusindos aiškinimą, ji susiraukė, nes, 
Elizabetos nuomone, jis buvo gana beprasmiškas. Elizabeta 

žinojo, kaip atsiranda kitų pasaulio gyvūnų vaikai, bet ji supra- 
to, ir tai, kad negalėtų būti, jog ir žmonės taip bjauriai elgtųsi. 
Tačiau vis dėlto - sutuoktinių bučinys lovoje? Jeigu iš tiesų būtų 
taip, tai kodėl ji kartais girdėdavo skandalingų paskalų apie 
kurią nors ištekėjusią aukštuomenės damą, kurios kūdikis, kaip 
buvo įtariama, nėra jos vyro kūdikis. Akivaizdu, kad egzistavo 
ir kitas būdas vaikams atsirasti arba Liusindos duomenys buvo 
netikri. 

Todėl jai kilo mintis: kaip jie miegos. Elizabetos miegama- 
sis susisiekė su vyro miegamuoju ir ji neįsivaizdavo, ar Janas 
panorės su ja gulti į lovą ir kieno lovą: į jos ar savo. Tarsi 
atsakymas į nėpasakytą klausimą, atsidarė durys, esančios tarp 
jos ir Jano miegamųjų, ir Berta baimingai virptelėjo; po to 
piktai pasižiūrėjo į Janą, kurio ji, kaip ir kai kurie kiti Elizabetos 
tarnai, tebebijojo bei laikė kaltu, ir skubiai išėjo, uždarydama 
duris. 

Tačiau Elizabeta pajuto tik susižavėjimą ir šiek tiek 
nusišypsojo žiūrėdama, kaip Janas prie jos eina dideliais, 
lengvais žingsniais, kurie jai visada atrodė tvirti ir nesku- 
būs. Jis dar tebebuvo su vakarinėmis juodomis kelnėmis, 
kaip ir baliuje, bet be liemenės bei kaklaskarės, ir balti su. 
kripėmis, pakaklėje atsegti marškiniai apnuogino tvirtą, 
įdegusį kaklą. 

Janas su marškiniais Elizabetai atrodė toks pat rūsčiai 
žiais. Čia į jos sąmonę išdavikiškai prasiskverbė Vordsvorto 
kaltinimai, bet Elizabeta juos nuvijo šalin. 

Elizabeta atsistojo, sumišusi dėl savo per daug apnuogi- 
nančio tualeto, žengė žingsnį jo pasitikti ir sustojo pamačiusi, 
kaip sublizgėjo tos auksinės akys, pamačiusios prastai peniuaro 
slepiamą jos kūną. Su nepaaiškinamu baimės ir netikrumo 
jausmu Elizabeta vėl skubiai atsisuko į veidrodį ir atsainiai 
perbraukė ranka per plaukus. Janas priėjo iš užpakalio ir pa- 
dėjo rankas ant jos pečių. Elizabeta veidrodyje matė, kaip jis 

palenkė tamsią galvą ir pajuto karštų vyro lūpų prisilietimą 
prie savo kaklo; nuo to prisilietimo per jos kūną perbėgo 
šiurpuliai. 

- Tu drebi, - tarė Janas tokiu švelniu balsu, kokio ji anks- 
čiau nebuvo girdėjusi. 

- Aš žinau, - prisipažino Elizabeta iš susijaudinimo dreban- 
čiu balsu. - Tik nežinau, kodėl. 

Janas nusišypsojo. 

- Nežinai? - tyliai paklausė jis. 

Elizabeta papurtė galvą, norėdama atsigręžti į vyrą ir mal- 
dauti jo pasakyti, kas atsitiko Robertui, kartu bijodama išgirsti 
atsakymą, bijodama apkartinti šią naktį savo įtarimais, tais 
įtarimais, kurie, kaip ji žinojo, negalėjo būti pagrįsti, bijodama 
to, kas jos laukė lovoje. 

Nepajėgdama atitraukti nuo Jano savo žvilgsnio, Eliza- 
beta matė veidrodyje, kaip vyro ranka apglėbė jos liemenį, 
spausdama ją arčiau jo kūno; Elizabeta pajuto, kad prisiglau- 
dė vyro krūtinė, o jo kojos palietė jos kojas. Janas vėl palenkė 
galvą, dar stipriau prispaudė ją prie savęs ir lėtai pabučiavo 
žmonos ausį, kita jo ranka, slysdama po atlasine perpete, 
ieškojo Elizabetos krūties, o pirštai valdingai ir švelniai glos- 
tė jos odą. 

Janas lėtai pasuko Elizabetą veidu į save ir vėl pabučiavo, 
šį kartą su pamažu įsiliepsnojančia aistra, o rankos vis stipriau 
spaudė žmoną. Elizabeta vyrui atsakė bučiniu, ji buvo bejėgė 
prieš jausmus, kuriuos visada joje sužadindavo Jano bučinys, ir 
Elizabetos rankos apsivijo vyro kaklą, kad laikytų jį prie savęs... 
"Tuo momentu Janas pakėlė Elizabetą ir neatsitraukdamas nuo 
jos lūpų nusinešė žmoną į savo miegamąjį, kur ant pakylos 
stovėjo didžiulė lova. 

Aistringo bučinio apsvaiginta Elizabeta jautė, kaip Janas, 
prispaudė prie savęs, ją atsargiai leido žemyn, kol kojos palietė 
grindis. Kai vyro pirštai patempė juostelę ant peties, Elizabeta 
atitraukė lūpas ir instinktyviai sulaikė jo ranką. 

- Ką tu darai? - drebančiu balsu pašnibždomis paklausė ji. 
Jano pirštai sustingo ir jis pakėlė į Elizabetą akis su pasunkė- 
jusiais vokais. 

Klausimas jį nustebino, bet, pažvelgęs į žalias Elizabetos 
akis ir pamatęs jose išgąstį, Janas suprato priežastį. 

- Kaip tu manai, ką aš darau? - atsargiai paklausė jis. 

Elizabeta susvyravo, tarsi nenorėdama jo kaltinti dėl tokio 
bjauraus elgesio, po to tyliu balseliu nenoriai prisipažino. 

- Nurenginėji mane. 

- Tai tave stebina? 

- Stebina? Žinoma. Kodėl neturėtų stebinti? - paklausė 
Elizabeta, labiau negu bet kada suabejojusi tuo, ką pasakojo 
Liusinda. 

Janas ramiai paklausė: 

- Ką tu žinai, kas vyksta lovoje tarp vyro ir moters? 

- Tu... tu turi galvoje „tai, kas susiję su vaikų atsiradimu"? 
- paklausė Elizabeta, pakartodama Jano žodžius, kuriuos jis 
pasakė tą dieną, kai ji sutiko už jo ištekėti. 

Janas meiliai ir šiek tiek pašaipiai nusišypsojo išgirdęs; 
kokiais žodžiais ji išreiškė savo mintį. 

- Manau, kad tai tu gali taip vadinti, kol kas. 

- Tik tai, ką man sakė Liusinda. - Janas laukė paaiškini- 
mo ir Elizabeta nenoriai pridūrė: - Ji sakė, kad vyras lovoje 
bučiuoja žmoną ir pirmą kartą tai šiek tiek skauda, tai šitaip 
ir daroma. 

Janas patylėjo pykdamas ant savęs, kad nepasitikėjęs savo 
intuicija jos daugiau nepaklausinėjo, kai Elizabeta jam pasiro- 
„dė gerai išmananti meilės reikalus ir neturinti mergaitiškų 
prietarų. Jis pasakė kuo atsargiau: 

- Tulabai protinga jauna moteris, mylimoji, o neitin griežta 
senmergė, kaip tavo buvusioji duenja. Na, nejaugi tu, tiesą 
sakant, tiki, kad gamtos dėsniai visiškai aplenkia žmones? 

Jo pirštai slystelėjo po atlasinėmis perpetėmis, laikančio- 
mis žvilgančius marškinius, ir nuleido jas. 

Janas pajuto, kad Elizabeta suvirpėjo, ir apkabino ją, bct 
žmona nuo to dar labiau susigūžė. 

- Aš tau pažadu, - sukuždėjo jis, mintyse kcikdamas Liu- 
sindą Trokmorton-Džons, - kad nieko nemalonaus šitoje lovo- 
je mums neatsitiks. | 

Suprasdamas, kad laukimas jai bus kur kas blogesnis 
negu tikrovė, Janas pasilenkė ir užpūtė prie lovos stovin- 
čias žvakes, po to nuleido nuo Elizabetos pečių atlasinius 
naktinius marškinius. Nuo vyro prisilietimo Elizabeta su- 
drebėjo ir jis pajuto, kad ją apima įvairūs jausmai. Paėmęs 
žmoną už pečių, kad ji negalėtų nuo jo atsitraukti, Janas 
tyliai pasakė: 

- Jeigu aš būčiau nors kartą pagalvojęs, kad tau tai bus 
netikėta, dar prieš savaitę būčiau viską paaiškinęs. 

Keista, bet Elizabetai turėjo didelės reikšmės tai, kad Liu- 
sinda ir, aišku, visi kiti tuos dalykus nuo jos slėpė, o Janas būtų 
jai pasakęs. Elizabeta nervingai linktelėjo ir sustingusi laukė, o 
Janas atsegiojo žmonos naktinius marškinius, kurie nuslydo 
žemyn prie jos kojų; po to Elizabeta greitai įlindo po antklode, 
stengdamasi nepasiduoti panikai. 

Ne tokią Janas įsivaizdavo vestuvių naktį, bet, nusi- 
renginėdamas kitame miegamojo gale degant vienintelei 
žvakei, nusprendė, kad ji turi baigtis taip, kaip jis ir buvo 
numatęs. Elizabeta pajuto, jog lova įlinko nuo jo svorio, 
ir ji susigūžė visu kūnu, kad užimtų kuo mažiau vietos. 
Janas sujudėjo, atsirėmė ant alkūnės ir ranka palietė jos 
skruostą. 

Kai Janas nieko nepasakė, Elizabeta atsimerkė, žiūrėjo 
tiesiai priešais save ir ją, sujaudintoje būsenoje gulinčią nuogą 
šalia vyro, kuris, be abejonės, irgi buvo nuogas, užplūdo daugy- 
bė įvairiausių jausmų: vienoje galvos pusėje skambėjo Vords- 
vorto perspėjimai, kita pusė perspėjo, kad dėl meilės reikalų 
neišmanymo ji negalinti nesilaikyti sutarties sąlygų, nors ir 
jautėsi šiek tiek apgauta. 


428 


Šalia Elizabetos gulintis vyras padėjo ranką ant jos peties, 
nykščiu raminamai glostė jį jausdamas, koks dažnas jos pulsas. 
Elizabeta mėšlungiškai gurktelėjo ir tarė: 

- Dabar aš suprantu, ko tu tikėjaisi iš vedybų kontrakto 
savo sąlygų įvykdymo ir kokias teises aš tau sutciksiu šį rytą. Tu 
tikriausiai manai, kad aš labiausiai nemokšiška, mažiausiai iš- 
mananti moteris pasaulyje, kuri nežino, kad... 

- Nereikia, brangioji, - pasakė Janas ir Elizabeta jo balse 
išgirdo nekantravimą; Elizabeta tai pajuto, kai vyras ilgai ir 
reikliai bučiavo ir nepaleido jos lūpų, kol ji neatsakė bučiniu. 
Tik po to Janas vėl prašneko tyliai ir įtikinamai. 

- Tai neturi nieko bendra su teisėmis, kurias tu man davei 
sudarydama vedybų kontraktą arba šiandien rytą bažnyčioje. 
Jeigu mūsų vestuvės būtų įvykusios Škotijoje, būtume davę 
senovinę priesaiką. Ar žinai, kokius žodžius būtume sakę, ko- 
kius pažadus davę, jeigu šiandien rytą būtume buvę ne čia, o 
ten? 

Janas paglostė jos skruostą, tarsi sušvelnindamas įspūdį, 
griežtą mylimą veidą ir jos suglumimas bei baimė dingo. 

- Ne, - sukuždėjo ji. 

- Aš tau būčiau pasakęs, - tarė jis ramiai ir visai nesipčdy- 
damas. - Savo kūnu gerbiu tave. 

Janas šiuos žodžius dabar ištarė kaip priesaiką ir kai 
Elizabeta tai suprato, didelis jų intymumas išspaudė jai aša- 
ras. Pasukusi veidą, ji pabučiavo vyro delną ir padėjo ant jo 
savo ranką; iš Jano krūtinės išsiveržė aimana, burna prisi- 
spaudė prie jos lūpų; bučinys buvo ir šiurkštus, ir švelnus, ir 
priverčiantis jas prasiverti, kad galėtų įlįsti liežuvis. Elizabeta 
apglėbė jo plačius pečius ir Janas prispaudė ją prie viso savo 
kūno, prie savo tvirtų šlaunų, o liežuvis ėmė judėti tai gilyn, 
tai atgal tuo stipriai jaudinamu ritmu, nuo kurio Elizabetos 
kūną persmelkė geidulys, ir ji dar arčiau prisispaudė pric 
vyro. 

Janas atvertė ją aukštielninką, jo ranka glostė Elizabetos 
krūtį, švelniai maigė ją, po to jos spenelį tol, kol jis sustangrėjo 
ir išdidžiai įsirėmė į vyro delną. Janas atitraukė lūpas ir Eliza- 
betą apėmė stiprus netekties jausmas, kuris virto saldžia kan- 
čia, kai vyro lūpos palietė jos kaklą ir pasiliko ant krūtų, be galo 
ilgam lėtai prisilietinėdamos prie jų, kol stipriai suėmė stangrų 
spenelį. Elizabeta suvaitojo, kai vyras ją stipriai suspaudė; jos 
pasiduodama, o Jano rankos tuo metu glostė ją su nuovokia 
pagarba, nuo kurios degė oda ir persmelkė ncpaaiškinamų 
geidulių skausmas. 

Vyras pabučiavo jos plokščią pilvą ir liežuvis, slinkdamas 
vis žemiau, palietė bambą; jam išsprūdo tylus juokas, kai Eliza- 
beta aiktelėjo ir virptelėjo iš nuostabos. Po to Jano rankos 
slinko žemyn, glostė klubus, o lūpos tyčia neskubėdamos artėjo 
prie garbanėlių trikampyje tarp kojų. 

Elizabeta pavėluotai suprato, ką jis daro, ir išsigandusi 
sugniaužė kumščius. Janas padvejojo, bet vos tik Elizabeta 
suprato, kad vyras neketina susilaikyti, nieko negalvodamas ten 
trumpai ją pabučiavo. Pabučiavęs vyras išsitiesė, jo lūpos vėl 
prisispaudė prie žmonos lūpų dar vienam be galo ilgam svaigi- 
nančiam bučiniui; Janas įtraukė jos liežuvį į savo burną, o 
rankos apglėbė ją. Elizabeta pamanė, kad jis tuojau pat ją 
paims, bet nepaprastų pojūčių ir nepasotinamo geidulio kupi- 
nas bučinys tęsėsi. Pasivertęs ant šono, Janas priglaudė ją prie 
savęs, glostė nugarą, prispaudė klubus priversdamas pajusti jo 
aistringą geidulį. Po to jis jau nebespaudė lūpų prie jos burnos, 
o tik švelniai lietė lūpas. Kai Janas pakėlė galvą, Elizabeta 
sunkiai kvėpuodama sugriebė jį už pečių; jos širdis pašėlusiai 
plakė, ji vėl susijaudinusi ir išsigandusi laukė, kad vyras paims 
ją. Janas jautė, kad Elizabeta vėl įsitempė, bet nepaisydamas 
to, jog tik didžiulėmis pastangomis tramdė aistrą, tik švelniai 
pabučiavo jos kaktą. 

- Dar ne, - sukuždėjo jis. 

Elizabeta sunkiai prisivertė atsimerkti ir pasižiūrėti į vyrą; 
nuo to, ką ji pamatė, širdis ėmė plakti dar smarkiau, beveik su 
skausmu. Žvakės šviesoje Jano veidas buvo griežtas, tamsus 
nuo aistros, kuri degė vyro akyse, nukreiptose į jos veidą - kartu 
jose buvo ir meilumo nemažiau negu geismo. Tas derinys neti- 
kėtai jai sukėlė didžiulį norą suteikti jam tokį malonumą, kokį 
jautė pati, bet nežinojo, kaip tai padaryti. Elizabeta nusprendė 
padaryti tai, kas, jos įsitikinimu, suteiks jam pasitenkinimo: 
paglostė glotniai nuskustą Jano skruostą, drąsiai pažvelgė jam 
į akis ir tikrai aistringai sukuždėjo: 

- Aš myliu tave. 

Vyro akys patamsėjo, užuot atsakęs, jis paėmė jos ranką ir 
prispaudė prie savo krūtinės. Akimirką Elizabeta pajuto nusi- 
vylimą dėl jo tylėjimo, po to suprato, kodėl jis taip pasielgė: 
vyras prispaudė jos ranką prie savo širdies, kad žmona galėtų 
išgirsti, kaip audringai ji plaka, ir suprasti, jog jis irgi nepapras- 
tai sujaudintas. Nustebusios Elizabetos akys Žiūrėjo į Janą, po 
to, staiga panorusi gerai jį apžiūrėti, Elizabeta nukreipė žvilgsnį 
į plačią raumeningą krūtinę, šiek tick apaugusią tamsiais plau- 
kais. Blankioje šviesoje jo oda blizgėjo kaip aliejumi sutepta 
bronza, rankos ir pečiai buvo gumbuoti nuo įtemptų raumenų. 
Jis, pagalvojo Elizabeta, neįtikėtinai gražus. Ji ištiesė ranką, po 
to sulaikė nežinodama, ar galima paliesti vyro kūną, ir klausia- 
mai pasižiūrėjo į jį. 

Janas suprato jos neryžtingumą. 

- Taip, - kimiai sukuždėjo jis. 

Supratusi, jog Janas miršta iš troškimo, kad ji prisiliestų 
prie jo kūno, Elizabeta pajuto susižavėjimą ir išdidumą, todėl 
paglostė stiprius vyro krūtinės raumenis ir pamatė, kaip Janas 
virpteli nuo aistros antplūdžio po kiekvieno, lengvo kaip 
plunksnelė, jos pirštų prisilietimo. Pačiupinčti jo oda buvo 
atlasinė ir Elizabeta pabučiavo prie peties, po to įsidrąsinusi - 
krūties spenelį, liesdama jį liežuvio galiuku ir jausdama, kaip 
Janas nuo to neteko kvapo, o rankos susinėrė už jos nugaros. 

Elizabetos rankos vis žemiau slydo jo kūnu. Ji taip gėrėjosi tuo, 
kadirjam teikia malonumą, lėtai bučiuodama vyro krūtinę, jog 
ne iš karto pajuto, kad jo ranka nebeglosto jos šlaunies, o 
atkakliai skečia kojas. 

Elizabeta instinktyviai jas stipriai suglaudė ir, apimta ne- 
suprantamos baimės, išsigandusi pasižiūrėjo į vyrą. 

- Nereikia, brangioji, - tyliai sukuždėjo Janas, neatitrauk- 
damas nuo jos karšto žvilgsnio, pešiodamas ir glostydamas 
pirštais stangrias tarpkojo garbanėles. - Neslėpk nuo manęs. 

Įsikniaubusi veidu į Jano krūtinę, Elizabeta mėšlungiškai 
atsiduso ir prisivertė paklusti, po to jai išsprūdo aiktelėjimas, 
ne pažeminimo ar skausmo, o pasitenkinimo, kai vyro judesiai 
darėsi vis intymesni; ji stipriai apkabino Janą, kai jo pirštas 
slystelėjo į jos drėgną šiltą gelmę. 

- Aš myliu tave, - aistringai sukuždėjo Elizabeta, spausda- 
ma veidą prie jo skruosto, o meilumas, su kuriuo ji atsidavė 
beveik nusvilino Janą. 

Atvertęs Elizabetą aukštielninką, Janas prisispaudė prie 
jos lūpų, o pirštas lindo vis giliau. Kai Elizabetos šlaunys, 
suspaudusios jo ranką, ėmė ritmingai judėti, Janas praskėtė jas 
taip, kad galėtų į ją įeiti stangrus falas. Nekantraudamas iš 
geidulio ir kartu bijodamas jai suteikti skausmo, Janas pakėlė 
grakščias Elizabetos šlaunis, kad jai būtų lengviau jį priimti. 

- Aš tau suteiksiu skausmo, mylimoji, bet kitaip negalima. 
Jeigu galėčiau, aš tą skausmą sau paimčiau. 

Ji nenusigręžė nuo vyro ir nebandė išsilaisvinti iš jo plieni- 
nių rankų, o nuo to, ką pasakė, Janui iš susijaudinimo užspaudė 
gerklę. 

- Žinai, - sukuždėjo Elizabeta šypsodamasi pro ašaras, - aš 
labai seniai laukiu, kad tu vėl mane pavadintum „mylimąja“. 

- O kiek seniai? - kimiai paklausė Janas. 

Rankomis apkabinusi jo pečius, Elizabeta pasiruošė bet 
kokiam jos laukiančiam skausmui, iš jo įtempimo jausdama, 
kad jis artėja, ir prašneko tarsi mėgindama nuraminti save. 

- Dvejus metus. Aš laukiau ir lau... 

Elizabetos kūnas trūktelėjo ir ji aiktelėjo, bet skausmas 
tuojau pat dingo, falas lindo vis giliau į jos ankštą kūno angą, 
kol moteris, glaudžiai prisispaudusi prie vyro, nugalėta tų lėtų, 
gilių judesių, prisipildė jo karščio ir jėgos. Tik instinkto ir 
didingos meilės vedama, Elizabeta suglaudė savo šlaunis su 
vyro šlaunimis ir ėmė tokiais pat judesiais atsakinėti jam; tai 
darydama, ji netyčia privertė Janą patirti nepakeliamą geidulio 
agoniją, nes jis susilaikė tvirtai nusprendęs, jog jai orgazmas 
įvyks anksčiau negu jam. Janas pagreitino savo judesius gilyn, 
sukiodamas šlaunis, 0 jaunoji gundytoja, gulinti jo glėbyje, 
atsakė jam, suspausdama jo tvinkčiojantį falą savo ankštoje 
šiltoje gelmėje. 

Elizabeta jautė, kad kažkas nesuvaldomo, nepalytėto ple- 
čiasi jos viduje, teka gyslomis, nusmelkia visą kūną. Jos galva 
judėjo ant pagalvės tuo pačiu ritmu, moteris laukė, troško to, 
ką Janas jai norėjo duoti, vėl ir vėl įeidamas į ją... po to tai tarsi 
sprogo, Elizabeta aiktelėjo ir jai išsprūdo riksmas. 

Įtempęs pečius bei rankas irstengdamasis susilaikyti, Janas 
ėjo į ją trumpais, staigiais judesiais, vienodu ritmu su jos atsa- 
komaisiais mėšlungiškais ir kviečiamais judesiais. Tuo momen- 
tu, kai pastarieji nutrūko, Janas stipriai suspaudė Elizabetą, 
visas falas įėjo į ją, atsipalaidavo ir vyras nustebęs suprato, kad 
pasigirdęs aiktelėjimas yra jo paties. Jano, kūnas vėl ir vėl 
sudrebėjo, jis spaudė Elizabetą prie savęs, sunkiai kvėpuoda- 
mas jai į skruostą, vyro širdis plakė pašėlusiu, bet vienodu ritmu 
su jos širdimi, o kūnas susiliejo su jos kūnu. 

Atgavęs jėgas, Janas atsivertė ant šono, priglaudęs prie 
savęs Elizabetą, dar vis susiliejęs su jos kūnu. Elizabetos 
plaukai buvo išsidraikę ant jo krūtinės kaip suglamžytas 
šilkas ir Janas, apimtas Elizabetos meilumo ir pasiaukojamos 
aistros sukeltų paklusnumo bei susitaikymo jausmų, pakėlė 
drebančią ranką, norėdamas juos nubraukti nuo žmonos 
veido. 

Po kelių minučių Elizabeta sujudėjo jo glėbyje ir Janas 
paėmė žmonos smakrą, ketindamas pasižiūrėti į jos akis. 

- Ar aš tau kada nors sakiau, kad tu esi nuostabi? 

Elizabeta ketino papurtyti galvą, bet netikėtai prisiminė, 
kad vieną kartą jis jau sakė jai, jog ji esanti nuostabi ir nuo to 
prisiminimo jos akyse pasirodė ašaros. 

- Tu man tai jau sakei, - atsakė Elizabeta, glostydama vyro 
petį, nes ji, atrodo, neįstengė susivaldyti jo nepalietusi. - Tu tai 
pasakei, kai mes buvome kartu... 

- Miško namelyje, - pabaigė jis, irgi gerai prisimindamas, 
kada tai buvo. Atsakydama į tai, Elizabeta tada jam paprieš- 
taravo, kad jis mano, tarsi ir Harisa Diumont yra nuostabi. 
Janas prisiminė ir gailėjosi to laiko, kurį jis prarado... tų 
dienų ir naktų, kurias ji, kaip ir dabar, galėjo praleisti jo 
glėbyje. - Žinai, kaip aš praleidau dienos likutį, kai tu išvykai? 
- tyliai paklausė jis. Kai Elizabeta papurtė galvą, Janas atsakė 
šelmiškai šypsodamasis: - Aš su džiaugsmu galvojau apie šią 
naktį. Tuo metu, aišku, aš nežinojau, kad ji dar taip toli. - 
Janas patylėjo, užklojo žmoną, kad jai nebūtų šalta, po to 
tęsė tokiu pat tyliu balsu: - Tą dieną aš taip norėjau tavęs, 
kad man buvo skaudu žiūrėti, kaip tu užsisegioji savo palai- 
dinukę. Nors, - šaltai pridūrė jis, - būtent tokia būsena, 
susidariusi kaip tik dėl tokios priežasties, pastarąsias ketu- 
rias savaites tapo mano normalia būsena, todėl aš dabar jau 
apsipratau su ja. Įdomu, gal aš jos gailėsiuos, - pajuokavo 
Janas. 

- Ko? - paklausė Elizabeta jausdama, kad jis kalba labai 
rimtai, nors ir juokaujamu tonu. 

- Nenumalšinamo geidulio agonijos, - paaiškino Janas, 
lūpomis liesdamas jos kaktą, - sužadintos noro tavęs. 

- Noro manęs? - išsprūdo Elizabetai, ir ji atsitraukė taip 
staigiai, kad vos neapvertė Jano, įsirėmė alkūnėmis, instinkty- 
viai glausdama paklodę prie krūtinės. - Tai... to, ką mes dabar 
darėme? Aš noriu pasakyti... 

- Škotai tai vadina meile, - meiliai nutraukė Janas, - kitaip 
negu dauguma anglų, - pridūrė jis su šalta panieka, - kurie į tai 
linkę žiūrėti, kaip į „sutuoktinių pareigų vykdymą". 

- Taip, - abejingai tarė Elizabeta, dar vis tebegalvodama 
apie Jano žodžius, kad tai, kai jis norėdavo jos, sukeldavo jam 
skausmą. - Tačiau tu tai ir turėjai galvoje visą laiką, kai sakei, 
jog nori manęs? 

Geidulingose Jano lūpose šmėkštelėjo šypsena. 

- Taip. 

Švelnius Elizabetos skruostus išpylė raudonis, jos akys 
juokėsi, nors pati stengėsi atrodyti pikta. 

- Tą dieną, kai mes svarstėme vestuvių kontraktą, kai tu 
pasakei, kad aš turiu tai, ko tu labai norėtum buvo irgi tai? 

- Taip pat ir tai, - sutiko jis, liesdamas pirštais jos karštą 
skruostą. 

- Jeigu aš tai būčiau žinojusi, - tarė ji liūdnai šypsodamasi, 
- aš, žinoma, būčiau paprašiusi papildomų nuolaidų. 

Janą nustebino ta mintis, kad Elizabeta būtų iškėlusi jam 
sunkias sąlygas, jeigu būtų gerai žinojusi, kokią didelę ir kokio 
pobūdžio valdžią turėsianti. 

- Kokios tos papildomos nuolaidos? - paklausė Janas, 
stengdamasis išlaikyti abejingą veido išraišką. 

Elizabeta priglaudė skruostą prie jo peties ir apkabino 
vyrą. 

- Trumpesnės sužadėtuvės, - sukuždėjo ji, - trumpesnis 
meilinimasis ir trumpesnė vestuvių ceremonija. 

Naujas meilumo ir didelio pasididžiavimo antplūdis užliejo 
Janą nuo to meilės ir teisingumo pareiškimo ir jis stipriai, tarsi 
gindamas, apkabino Elizabetą ir šypsojosi iš džiugaus pasiten- 
kinimo. Pamatęs Elizabetą, jis nuo pat pirmųjų minučių supra- 
to, jog ji - nepaprasta mergina; po kelių valandų Janas jau 
žinojo, kad ji turi viską, ko jis nori. Ši mergina - aistringa ir meili, 
išmintinga, geisminga ir nuovoki. Janas mylėjo visas tas jos 
savybes, bet tai, kas ypač jį sužavėjo, jis aptiko kur kas vėliau - 

tai buvo drąsa. Janas labai didžiavosi ta drąsa, kuri padėjo 
Elizabetai ne vieną kartą įveikti priešiškumą bei priešus - net 
ir tada, kai tas priešas buvo jis. Jeigu Elizabeta nebūtų buvusi 
tokia drąsi, Janas būtų jau seniai jos netekęs; ji būtų pasielgusi 
taip, kaip ir daugelis merginų, tai yra jai būtų buvęs surastas 
pirmas tinkamas vyras, kurį galėtų pakęsti, ir jam pavesta pa- 
čiam tvarkytis su gyvenimo sunkumais ir nemalonumais. Eliza- 
beta taip nesielgė: ji pabandė susitvarkyti ne tik su Janu, bet ir 
su ja užgulusia siaubinga piniginių problemų našta. Tai jam 
priminė, kokia ji buvo ekonomiška, ir tuojau nusprendė, jog 
bent šiuo momentu taupumas - vicna iš žavingai įdomiausių jos 
savybių. 

- Apie ką tu galvoji? - paklausė Elizabeta. 

Jis palenkė galvą, kad geriau matytų žmoną ir nuo jos 
skruosto nubraukė išsidraikiusią auksinių plaukų sruogą. 

- Aš galvoju, koks turėjau būti nuovokus, kad vos tik 
pamatęs tave,.suprasčiau kokia tu nuostabi. 

Elizabeta nusišypsojo, šiuos žodžius sutikdama kaip juo- 
kaujamą meilikavimą. 

- Kaip tu taip greitai suvokei mano savybes? 

- Aš pasakyčiau, - susimąstęs atsakė Janas, - kad jas suvo- 
kiau, kai tu užjautei Galilėjų. 

Elizabeta laukė, kad jis pasakys ką nors apie išvaizdą, bet 
tik ne apie pokalbius ar jos išmintį. 

- Tiesa? - paklausė Elizabeta, neslėpdama pasitenkinimo. 

Janas linktelėjo, bct žmonos atsakymas sukėlė jo smalsu- 
mą. | 

- Oką tu manei, kad aš pasakysiu? 

Elizabeta sumišusi patraukė gsležnais puciais. 

- Aš maniau, kad tu pasakysi, jog pirmiausia pas:-bėjai 
mano veidą. -Žmonės nepaprastai keistai reaguoja į mano 
veidą, - paaiškino ji ir pasibjaurėjusi atsiduso. 

- Negaliu įsivaizduoti, kodėl, - tarė Janas, šypsodamasis 
veidui, kuris, jo ir bet kurio kito žmogaus nuomone, buvo 


436 


nuostabiai žavus ir priklausė jaunai moteriai, gulinčiai ant jo 
krūtinės, panašiai į nekaltą auksinę deivę. 

- Aš manau, kad dėl mano akių. Jos labai keistos spalvos, 
- rimtai paaiškino ji. x 

- Bet atsitiko taip, kad ne tavo veidas sužavėjo mane, kai 
mes susitikome sode, nes, - pridūrė jis pamatęs, jog ji juo netiki, 
- aš negalėjau jo įžiūrėti. 

- Žinoma, galėjai. - Aš gi labai gerai mačiau tavo veidą, nors 
jau buvo tamsoka. 

- Taip, bet aš stovėjau prie žibinto, o tu atkakliai laikeisi 
šešėlyje. Aš galėjau įžiūrėti, kad tavo veidas buvo malonus ir viskas 
buvo savo vietoje, aš galėjau pamatyti, kad ir visi kiti... moteriški 
privalumai...buvo tokie, kokių reikia, bet tik tiek. Po to, vėliau, 
kai aš pasižiūrėjau aukštyn ir pamačiau tave nusileidžiančią laip- 
tais, tai buvau toks apstulbęs, jog reikėjo padėti nemažai valios 
pastangų, kad neišmesčiau taurės, kurią laikiau rankoje. - Jos 
laimingas juokas jam nuskambėjo kaip muzika. - Elizabeta, - 
sausai tarė Janas, - aš nesu toks kvailys, kad vien tik gražus veidelis 
vestų mane iš proto arba priverstų paprašyti tavo rankos, arba net 
blogiausiu atveju sužadintų seksualinius geidulius. 

Elizabeta pamatė, kad jis visiškai rimtas, ir taip pat prašne- 
ko rimtai. 

- Ačiū, - tyliai pasakė ji, - tai gražiausias komplimentas, kurį 
tu galėjai pasakyti, mano lorde. 

- Nevadink manęs „mano lorde“, - paprašė Janas pusiau 
švelniai, pusiau griežtai, - jeigu tu taip nemanai iš tikrųjų. Aš 
nemėgstu, kai į mane taip kreipiasi, net turėdami omenyje tik 
titulą. 

Elizabeta priglaudė skruostą prie jo krūtinės ir tyliai atsa- 
kė: 

- Kaip panorėsite, mano lorde. 

Janas nepajėgė to ištverti. Jis atvertė Elizabetą aukštiel- 
ninką ir godžiai prisiglaudė prie jos, gundydamas lūpomis, 
rankomis ir visu kūnu. 

- Ar aš tavęs dar nenuvarginau, brangioji, - sukuždėjo 
Janas po kelių valandų. 

- Taip, - pavargusi atsakė Elizabeta ir nusijuokė, jos 
skruostas vėl patogiai prisispaudė prie Jano peties, o ranka 
tingiai glostė jo krūtinę. - Tačiau aš per daug laiminga, kad 
mėginčiau užmigti. 

Tą patį patyrė ir Janas, bet jis jautė, jog privalo bent 
pasiūlyti, kad ji pamėgintų užmigti. 

- Rytą tu to pasigailėsi, kai mums reikės pasirodyti per 
pusryčius, - įspėjo Janas šypsodamasis ir spausdamas ją prie 
savęs. 

Jo nuostabai, po šios pastabos lygiame Elizabetos veide 
atsirado raukšlė. Ji pakėlė veidą, išsižiojo, tarsi norėdama jo 
ko nors paklausti, po to apsigalvojo ir skubiai nukreipė akis 
į šalį. 

- Kas yra? - paklausė Janas, paėmęs ją užsmakro ir atgręžęs 
į save jos veidą. 

- Rytoj rytą, - tarė linksma, bet sumišusi Elizabeta. - Kai 
mes nusileisime žemyn... visi žinos, ką mes darėme naktį? 

Ji laukė, kad Janas išsisuks nuo atsakymo. 

= Taip, - atsakė vyras. 

Elizabeta linktelėjo su tuo susitaikydama ir pasisuko jo 
glėbyje. 

- Ačiū, kad tu man sakai teisybę, - tarė ji, atsidusi, paten- 
kinta ir dėkinga. 

- Aš visada tau sakysiu teisybę, - tyliai pažadėjo Janas ir ji 
patikėjo. 


Dabar, kai Janas davė tokį pažadą, jai dingtelėjo mintis 
paklausti vyrą, ar jis nėra kaip nors susijęs su Roberto dingimu. 
Kaip ta mintis greitai šmėkštelėjo, taip piktai ją Elizabeta ir 
nuvijo. Ji nepadarys gėdos jų vestuvinei lovai, kartodama ne- 
švarius, tuščius kaltinimus, jai įteigtus žmogaus, kuris nekenčia 
visų škotų. 

Šiandien rytą Elizabeta sąmoningai nusprendė juo pasiti- 
kėti ir ištekėti, dabar ji buvo davusi priesaiką gerbti savo vyrą 
ir neturėjo nė menkiausio ketinimo pakeisti savo sprendimą 
arba sulaužyti priesaiką, kurią jam davė bažnyčioje. 

- Elizabeta? 

- Hm? 

- Kol mes kalbame apie teisybę, aš privalau prisipažinti. 

Jos širdis sutuksėjo krūtinėje ir Elizabeta nustėro. 

- Ką? - sunerimusi paklausė ji. 

- Gretimas kambarys skirtas tau: tai - tavo tualetinis kam- 
barys ir svetainė. Aš nepritariu anglų papročiui, kai vyras ir 
žmona guli atskirose lovose. 

Ji atrodė tokia patenkinta, kad Janas net nusišypsojo. 

- Esu laimingas, - šyptelėjo jis, bučiuodamas jos kaktą, - kad 
mes čia vienminčiai. 

TRISDEŠIMT PIRMAS SKYRIUS 


Per kitas savaites Elizabeta, dideliam savo malonumui, 
nustatė, kad apie viską gali klausinėti Jano ir jis visada atsako 
taip išsamiai, kaip ji pageidauja. Jai atsakydamas vyras nė 
karto nepabrėžė savo pranašumo, neatstūmė jos nurodyda- 
mas, jog tai ne jos, moters, reikalas, arba. dar blogiau, kad 
atsakymo ji nesupras. Elizabeta nepaprastai didžiavosi Jano 
pagarba jos protui, ypač po to, kai sužinojo apie jį du nuo- 
stabius dalykus. 

Pirmą dalyką ji nustatė praėjus trims dienoms po vestuvių, 
kai jie abu nusprendė praleisti vakarą namuose skaitydami. 

Tą vakarą po vakarienės Janas į svetainę iš bibliotekos 
atnešė sunkią nesuprantamo pavadinimo knygą, ketindamas ją 
skaityti. : 

Elizabeta pasiėmė „Savigarbą ir prietarus" , šią knygą ji 
labai norėjo paskaityti nuo to laiko, kai išgirdo, kokį triukšmą 


* „Savigarba ir prietarai" - anglų rašytojos Džeinės Ostin (1745-1817) - roma- 
nas. - Veit. pastaba. 

dėl jos sukėlė konservatyvių pažiūrų aukštuomenės nariai. 
Pabučiavęs Elizabetą į kaktą, Janas atsisėdo greta į krėslą su 
aukšta atrama. Ištiesęs ranką per mažą stalelį tarp jų, jis savo 
pirštus sunčrė su žmonos pirštais ir atsivertė knygą. Elizabeta 
pajuto, kad neįtikėtinai jauku sėdėti susirietusiai krėsle, šalia 
vyro, sunėrus pirštus, su knyga ant kelių, ir jai netrukdė nedi- 
delis nepatogumas vartyti puslapius viena ranka. 

Netrukus Elizabeta taip įsigilino į knygą, kad tik po pusva- 
landžio pastebėjo, jog Janas labai greitai verčia savo knygos 
puslapius. Akies krašteliu ji nustebusi ir susidomėjusi stebėjo, 
kaip jo žvilgsnis, atrodo, per daug greitai slysta vienu puslapiu 
žemyn, po to - kitu, ir vyras verčia puslapį. Ji juokaujamai 
paklausė: 

- Ar tu, mano lorde, skaitai tą knygą, ar tik apsimetinėji dėl 
manęs? 

Janas staiga pakėlė galvą, jo veide šmėkštelėjo keistas 
neryžtingumas ir jis lėtai, tarsi ieškodamas tinkamų žodžių, 
atsakė: 

- Aš turiu... keistą sugebėjimą... labai greitai skaityti. 

- O, - tarė Elizabeta, - kaip tau pasisekė. Aš niekada nesu 
girdėjusi apie tokį talentą. 

Jano veide pasirodė tingi, žavinga šypsena ir jis suspaudė 
žmonos ranką. 

- Jis nėra toks retas, kaip tavo akys, - atsakė Janas. 

Elizabeta pamanė, kad toks talentas turėtų būti dar nepa- 
prastesnis, bet nebūdama tuo visiškai įsitikinusi, nieko neatsa- 
kė. Kitą dieną antras dalykas nustelbė pirmąjį. Janas užsispyrė, 
kad Elizabeta Heivenhersto buhalterinės knygas išdėliotų ant 
jo stalo, jog galėtų peržiūrėti ketvirčio sąskaitas. Kadangi jau 
artėjo vidurdienis, ilgi skaičių, kuriuos Elizabeta dėjo ir daugi- 
no, stulpeliai ėmė lietis vieni su kitais ir maišytis jos galvoje - iš 
dalies dėl to, pamanė ji pavargusi, bet šypsodamasi, kad vyras 
pusę nakties su ja mylėjosi ir nedavė užmigti. Elizabeta trečią 
kartą sudėjo tuos pačius išlaidų stulpelius ir trečią kartą gavo 

skirtingą sumą. Ji taip susierzino, kad nepastebėjo, kaip Janas 
įėjo į kambarį. Jis priėjo iš užpakalio ir pasilenkė viršum jos, 
atsirėmęs rankomis į stalą. 

- Problemos? - paklausė jis, pabučiavęs žmoną į pakaušį. 

- Taip, - atsakė Elizabeta, žvilgtelėjusi į laikrodį ir pama- 
čiusi, kad Žmonės, kurių jis laukė, tuojau pat bus čia. Aiškinda- 
ma savo sunkumus, ji ėmė skubiai dėlioti lapus į knygas, 
stengėsi kuo greičiau viską sutvarkyti ir nukraustyti vyro stalą. 

- Keturiasdešimt penkias minutes aš dėjau tuo pačius ke- 
turis stulpelius, kad sumą galėčiau padalyti iš keturiasdešimties, 
nes mes dabar turime tiek tarnų, ir iš keturių metų ketvirčių. 
Taip apskaičiavusi, aš galėsiu nustatyti tikrą maisto ir kitų 
pirkinių, reikalingų vienam tarnui išlaikyti, kainą. Deja, sudėjus 
tuos stulpęlius aš kiekvieną kartą gavau skirtingas sumas, todėl 
net nemėginau toliau skaičiuoti. Rytoj pradėsiu viską iš naujo, 
- baigė ji susierzinusi. - Dabar daug laiko sugaišau, kol tuos 
popierius išdėliojau ir dabar sutvarkiau. 

Elizabeta ištiesė ranką, norėdama sudėti į knygą savo skai- 
čiavimus ir ją užversti, bet Janas sulaikė žmonos ranką. 

- Kokie tie stulpeliai? - ramiai paklausė jis, nustebęs Žiūrė- 
damas į jos nuoširdžiai susikrimtusį veidą. 

- Štai tie, ilgi, apačioje, kairėje pusėje. Nieko, aš su jais 
susigrumsiu rytoj, - atsakė žmona. 

Elizabeta įstūmė stalčių, bet du lapai nukrito ir ji pasilenkė 
jų paimti. Lapai nuslydo po stalu ir Elizabeta su didėjančiu 
nerimu palindo po juo. Viršum jos galvos Janas pasakė: 

- Trys šimtai šešiasdešimt keturi svarai sterlingų. 

- Atsiprašau? - paklausė Elizabeta, išlįsdama iš po stalo su 
nepaklusniais popieriaus lapais rankoje. 

Janas ant popieriaus skiautelės parašė „364 svarai sterlin- 

- Nesijuok iš manęs, kad noriu sužinoti tuos skaičius, - su 
pavargusia šypsena perspėjo ji. - Be to, - tęsė Elizabeta, prisi- 
artinusi prie vyro ir tarsi atsiprašydama pabučiavo jo skruostą, 

mėgaudamasi aštriu Jano odekolono kvapu, - dažniausiai man 
patinka dirbti su buhalterinėmis knygomis. Aš šiandieną tiesiog 
šiek tiek neišsimiegojusi, - sukuždėjo ji, - mano vyras pusę 
nakties man neleido užmigti. 

- Elizabeta, - neryžtingai pradėjo Janas, - yra kai kas, kad 

Po to, papurtęs galvą, jis apsigalvojo: kadangi Šiplis jau 
stovėjo tarpduryje, norėdamas pranešti apie verslininkų atvy- 
kimą, tai Elizabeta apie tai nebegalvojo. 

Iki kito ryto. 

Nusprendusi nebeužimti vyro kabineto ir neardyti jo darbo 
dienos tvarkos, Elizabeta savo knygas ir popierius išsidėliojo 
ant stalo bibliotekoje. Šviežia, pailsėjusia galva Elizabeta grei- 
tai pasiekė laimėjimų ir per valandą gavo atsakymą, kurio 
ieškojo vakar, ir dar kartą jį patikrino. Įsitikinusi, kad suma 364 
svarai sterlingų yra teisinga, ji nusišypsojo mėgindama prisimin- 
ti, kokį skaičių vakar spėtinai pasakė Janas. Neprisiminusi, tarp 
popierių paieškojo to, ant kurio vyras buvo užrašęs savo atsa- 
kymą, ir rado jį tarp knygos lapų. 

Laikydama rankoje savo atsakymą, Elizabeta pažvel- 
gė į tai, ką buvo parašęs vyras... Ji pritrenkta lėtai atsisto- 
jo, kitoje rankoje laikydama popierių su Jano atsakymo - 
„364 svarai sterlingų". Drebėdama nuo nepaaiškinamo 
nerimo, ji žiūrėjo į atsakymą, kurį jis apskaičiavo mintyse 
per kelias sekundes, o ne popieriaus lape per tris ketvir- 
čius valandos. 

Elizabeta dar tebestovėjo ten pat, kai go kelių minučių įėjo 
Janas ir pakvietė ją pasivažinėti. * 

- Dar vis mėgini surasti savo atsakymą, mylimoji, - su 
užjaučiama šypsena paklausė vyras, neteisingai supratęs jos 
įtariamą žvilgsnį. 

- Ne, aš suradau savąjį, - atsakė Elizabeta ir jos balsc buvo 
girdėti nesąmoningas priekaištas, kai ji ištiesė Janui abu popie- 
rius. - Aš tik nozėčiau žinoti, - tęsė Elizabeta, nepajėgdama nuo 

jo atitraukti žvilgsnio, vieną dalyką: kaip atsitiko, kad tu tokį 
pat atsakymą gavai per kelias sekundes? 

Jano šypsena dingo ir jis įsikišo rankas į kišenes, nekreip- 
damas dėmesio į popierius jos ištiestoje rankoje. Abejingu 
veidu jis pasakė: 

- Tas atsakymas yra kur kas sunkesnis negu tau užrašytasis 
ant popieriaus... 

- Tu gali visus tuos skaičius apskaičiuoti mintyse? Taip? 
Akimirksniu? 

Janas šiek tiek linktelėjo, o kai Elizabeta tebežiūrėjo į jį 
įtartinai, tarsi jos vyras būtų nežinia iš kur atsiradęs, jo veidas 
surūstėjo. 

Atžariu balsu jis šaltai pasakė: 

- Aš būčiau tau dėkingas, jeigu liautumeisi žiūrėjusi į mane 
kaip į išsigimėlį. 

Išgirdusi jo toną ir žodžius, Elizabeta išsižiojo. 

- Aš nežiūriu. 

- Ne, - atkakliai tvirtino Janas. - Tu žiūri. Štai dėl to aš tau 
anksčiau ir nesakiau. 

Elizabeta sumišo ir labai gailėjosi, kai dėl jos reakcijos, jis 
priėjo tokios visai suprantamos išvados. Susitvardžiusi Elizabe- 
ta apėjo aplink stalą ir priėjo prie vyro. 

- Tai, ką tu pamatei mano veide, buvo nustebimas ir baimė, 
nesvarbu, kaip visa tai turėjo atrodyti. 

- Aš tau mažiausiai noriu įteikti baimę, - tarė jis griežtai. 

Elizabeta pavėluotai suprato, kad kitų žmonių nuomonei 
Janas buvo visiškai abejingas, o jos reakcija jam buvo labai 
svarbi. Greitai suvoleusi, kad Janas, matyt, jau yra susidūręs su 
kitų žmonių reakcija į tai, kas, be abejo, buvo genialumo forma, 
kuri stebino juos, kaip „nenormali“, Elizabeta prikandusi lūpą 
mėgino sugalvoti, ką pasakyti. Kai niekas neatėjo į galvą, Eli- 
zabeta ticsiog pasitikėjo tuo, ką jai diktavo mcilė, ir veikė 
negudraudama. Prisišliejusi prie stalo, ji lipšniai jam nusišypso- 
jo ir pasakė: 4 


4 

- Aš suprantu, kad tu gali skaičiuoti beveik taip pat greitai, 
kaip ir skaityti. 

Jis atsakė trumpai ir šaltai. 

- Ne visai. 

- Suprantu, - juokaujamai tęsė ji. - Aš manau, kad tavo 
bibliotekoje apie dešimt tūkstančių knygų. Ar tu visas jas per- 
skaitei? 

- Ne. 

Elizabeta susimąsčiusi linktelėjo, o kai vėl prašneko, jos 
akyse užsidegė linksma susižavėjimo ugnelė. 

- Na, pastarąsias kelias savaites, tu buvai labai užimtas - 
lydėjai mane į šokius. Be abejo, tai sutrukdė tau perskaityti 
likusį vieną ar du tūkstančius. 

Jano veidas sušvelnėjo, kai ji linksmai paklausė: 

- Ar tu ketini jas visas perskaityti? 

Ji su palengvėjimu pastebėjo, kaip atsakomoji Jano šypse- 
na pasirodė jo lūpose. 

- Aš manau, kad tuo užsiimsiu kitą savaitę, - atsakė jis 
dirbtinai oriai. 

- Verta pasistengti, - pritarė ji, - tikiuosi, kad tu be manęs 
nepradėsi, aš norėčiau pasižiūrėti. 

Skubiai sutramdęs juoką, Janas pagriebė Elizabetą ir įsik- 
niaubė veidu į jos kvapius plaukus, prispaudęs žmoną prie 
savęs, tarsi stengdamasis įsiurbti į save jos švelnumą. 

- Ar tu, mano lorde, dar turi kokių nors nepaprastų savybių, 
kurias man reikėtų Žinoti? - sukuždėjo ji, ir stipriai apkabino vyrą. 

Jano juokas sudrumstė jos meilų rimtumą. 

- Aš gana gerai, - sukuždėjo jis, - meku tave mylėti. Per 
pastarąsias savaites Janas tai įrodė šimtus kartų. Be visa ko, 
vyras niekada neprieštaravo, kad dalį laiko žmona praleidžia 
toli nuo jo, Heivenherste. Elizabetai, visa gyvenimą paskyrusiai 
Heivenhersto praeičiai ir ateičiai, buvo netikėta, kai ji labai 
greitai suprato, jog jai gaila didžiąją laiko dalį leisti ten vykstan- 
čiam namo ir ūkio pagerinimui. 

Norėdama ilgai neužsibūti Heivenherste, Elizabeta vežėsi 
namo architekto padarytus brėžinius ir daugelį problemų 
sprendė pasitardama su Janu. Nors ir labai su bet kuo užimtas, 
jis visada rasdavo laiko žmonai. Janas sėdėdavo su ja valandų 
valandas, lėtai aiškindamas įvairius variantus. Elizabeta greitai 
suprato, kad jis būtent jai rodė neišsenkamą kantrybę, nes šiaip 
jau vyras labai nemėgo lėtumo. Janas nepaprastai greitai spren- 
dė visas problemas. 

Tik kelis kartus, kai Elizabetai teko pasilikti Heivenherste, 
jie nakvojo atskirai, ir Elizabeta greitai įsitikino, kad vestuvių 
naktis tebuvo tik trumpa preliudija, po kurios atsiskleidė Jano 
mokėjimo mylėti nesuvaldomas grožis ir natūralus puikumas. 
Buvo naktų, kai jis be galo ilgai glamonėdavo ją, sukeldamas 
įvairiausius geidulingumo niuansus, nutolindamas orgazmą, 
kol Elizabeta nepradėdavo maldauti baigti kankinamą malo- 
numą; kitomis naktimis jis aistringai ir nekantriai, šiurkštokai 
ir kartu švelniai, beveik iš karto paimdavo ją. Elizabeta taip ir 
nenusprendė, kas jai labiau patinka. Kartą ji tai prisipažino 
vyrui ir jis greitai paėmė ją, bet po to jai ilgai neleido užmigti 
savo meiliomis glamonėmis, kad jai būtų lengviau nuspręsti. 
Janas prašė žmonos nesidrovėti ir sakyti jam, ko norinti, o kai 
drovumas jai trukdė pasakyti, vyras tą pačią naktį parodė pa- 
vyzdį. Viena Jano pamoka Elizabetai buvo nepaprastai jaudi- 
nanti, kai ji klausėsi kimaus, geidulingo, prašančio glamonėti 
ypatingu būdu vyro balso, o jo galingi raumenys krūpčiojo nuo 
tų jos glamonių ir iš krūtinės veržėsi dejonė. 

Baigiantis vasarai, jie išvažiavo į Londoną, nors miestas dar 
buvo tuščias, sezonas dar neprasidėjęs. Elizabeta sutiko va- 
žiuoti, nes manė, kad vyrui patogiau būti arčiau žmonių, su 
kuriais jis įdėjo didelius pinigus į įvairias įmones. Be to, ir 
Aleksė buvo Londone. Janas išvažiavo dėl to, kad norėjo, jog 
Elizabeta galėtų pademonstruoti savo teisėtą prestižinę padėtį 
aukštuomenėje. Be to, jam patiko parodyti žmoną ten, kur ji 
švytėjo kaip tie brangakmeniai, kuriais Janas ją apibėrč. Janas 

žinojo, kad Elizabeta žiūrėjo į jį, kaip į mylintį geradarį ir 
išmintingą mokytoją, nors, jo manymu, dėl pastarojo žmona 
klydo, nes ir ji mokė savo vyrą. Savo pavyzdžiu Elizabeta 
išmokė jį būti kantriu su tarnais, išmokė atsipalaiduoti ir to, 
kad, be abejo, dižiausia pramoga, po meilės, yra juokas. Jos 
reikalavimu, Janas net pradėjo atlaidžiau žiūrėti į daugelio 
aukštuomenės narių kvailas silpnybes. 

Elizabeta pasiekė, kad Janas būtų toks atlaidus aukš- 
tuomenei, jog po kelių savaičių jie tapo gana populiaria 
pora, kuri buvo labai pageidaujama visuose labdaros arba 
aukštuomenės renginiuose. Daugybė pakvietimų buvo 
siunčiama į jų namus Aukštutinėje Bruko gatvėje; jie 
kartu, juokaudami, ieškojo pretekstų, kad išvengtų dau- 
gumos renginių, nes Janas dienomis norėjo padirbėti, o 
Elizabeta - savo laiką skirti įdomcsniems dalykams negu 
aukštuomenės vizitai. 

Janas neturėjo jokių kliūčių atsisakyti vizitų, nęs buvo labai 
užsiėmęs darbais. Elizabeta, nusileidusi atkakliems kai kurių 
įtakingiausių senų damų, tarp jų ir našlaujančios hercogienės 
Hotorn, įtikinėjimams, nusprendė tą problemą išspręsti taip: 
įsitraukti į labdaros veiklą ir prisidėti prie labai reikalingos 
ligoninės Londono pakraštyje statybos. Deja, komitetas pini- 
gams ligoninės statybai rinkti, į kurį buvo įtraukta Elizabeta, 
daugiausia laiko praleido smulkiems ginčams ir retai ką nors 
nuspręsdavo. Vieną kartą pavargusi iš nuobodulio ir susierzi- 
komiteto posėdį ir duoti komitetui progą pasinaudoti jo išmin- 
timi. 

- Ir, - juokdamasi perspėjo ji, kai jie kabinete buvo vieni, ir 
vyras sutiko dalyvauti komiteto posėdyje, - kaip komiteto nariai 
besiginčytų dėl menkiausių išlaidų, ką jieir darys, pažadėk man, 
jog tujiems nepasakysi, kad galėtumei pastatyti šešias ligonines 
su mažesnėmis jėgų ir laiko sąnaudomis. 

- Ar aš galėčiau? - šypsodamasis paklausė Janas. 

- Žinoma! - Elizabeta atsiduso. - Jie kartu paėmus, turi 
pusę visų Europos pinigų, o ginčijasi dėl kiekvieno šilingo, kurį 
reikia išleisti, tarsi jį imtų iš savo pinigų ir dėl jo galėtų būti 
pasodinti į neišsimokančių skolininkų kalėjimą. 

- Jeigu jie užgauna net tavo taupumo jausmą, tai tikrai 
turėtų būti retai pasitaikanti kompanija, - pajuokavo Janas. 

Elizabeta sumišusi nusišypsojo vyrui, bet priėjusi prie sve- 
tainės, kur komitetas gėrė arbatą iš brangiausių Sevro“ porce- 
liano puodukų, ji atsisuko į Janą ir skubiai pridūrė: 

- O, ir nieko nekalbėk apie žydrą Viltšyr skrybėlę. 

- Kodėl? 

- Todėl, kad tai jos plaukai. 

- Aš taip ir nebūčiau sakęs, - šypsodamasis paprieštaravo 
Janas. 

- Ne, būtum pasakęs, - sušnibždėjo žmona mėgindama 
susiraukti, bet nesusivaldžiusi sukikeno. Našlaujanti hercogie- 
nė man papasakojo, kad tu vakar pasakei komplimentą ledi 
Širli, pagirdamas gauruotą šunelį ant jos rankos. 

- Ponia, aš paklausiau jūsų ypatingo nurodymo būti malo- 
nus su ta ekscentriška sena ragana. Kodėl aš negalėjau pagirti 
jos šunelio? 

- Todėl, kad tai buvo nauja kailinė mova, kuria ji labai 
didžiavosi. 

- Pasaulyje nėra tokio prasto kailio, - atkakliai tvirtino 
šypsodamsis Janas. - Ji jus visas mulkina. 

Elizabeta sutramdė netikrą norą nusikvatoti ir maldauja- 
mai pasižiūrėjo į vyrą. | 

- Pažadėk man, kad būsi labai malonus ir kantrus, bend- 
raudamas su komitetu. 

- Pažadu, - tarė Janas rimtai, bet kai Elizabeta paėmė už 
durų rankenos ir atidarė jas, kai jau buvo vėlu grįžti atgal ir jas 
uždaryti, vyras pasilenkė prie jos ausies ir sušnibždėjo: - Žinai, 

+ Sevras - Prancūzijos miestas, kuriame nuo 1756 metų gaminami visame pasau- 
lyje garsūs porceliano dirbiniai. - Vert. Pastaba. 

vienintelis gyvulys, kuris galėjo sudaryti tokį komitetą, buvo 
kupranugaris, todėl tas komitetas ir yra toks išsigimęs. 

- Kadangi komiteto nariai labai nustebo pamatę grubų ir 
ūmų markizą Kensingtoną, ateinantį pas juos su laiminga baž- 
nytinio choro berniuko šypsena, tai, be abejonės, būtų nustėrę, 
jeigu būtų atkreipę dėmesį į rankomis užsidengusią veidą jo 
žmoną ir iš jos akių trykštančią linksmybę. 

Elizabetos nerimą, kad Janas gali juos įžeisti, nepastebi- 
mai, bet greitai pakeitė susižavėjimas, po to nesuvaldomas 
džiaugsmas; ji matė kaip vyras pusvalandį sėdėjo juos visus 
žavėdamas atsitiktine tingia šypsena arba į pokalbį įterpiamais 
mandagiais komplimentais, o jie per tą laiką svarstė klausimą: 
„Giunterio“ firmos paaukotą šokoladą pardavinėti po 5 ar po 
6 svarus sterlingų už dėžutę. Nors Janas elgėsi ir labai manda- 
giai, Elizabeta nerimaudama laukė, kad jis pasakys, jog perka 
visą tą prakeiktą vcžimą šokolado po 10 svarų sterlingų už 
dėžutę, jeigu tai jiems padės pereiti prie kito klausimo svarsty- 
mo. Elizabeta žinojo, kad būtent tai jam ir norėjosi pasakyti. 

Tačiau jai nebuvo ko nerimauti, nes Janas teberodė 
mandagų susidomėjimą. Keturis kartus komitetas kreipėsi į 
jį patarimo, keturis kartus Janas šypsodamasis pateikė pui- 
kiausius siūlymus ir tiek pat kartų jie neatsižvelgė į tuos 
siūlymus. Beje, Elizabetos vyras dėl to visiškai neįsižeidė ir 
net to neparodė. 

Mintyse nutarusi dosniai apdovanoti vyrą už jo nepaprastą 
kantrybę, Elizabeta tebesidomėjo savo svečiais bei jų ginčais, 
kol atsitiktinai pažvelgė į Janą ir jai užėmė kvapą. Vyras sėdėjo 
priešais ją, atsilošęs į krėslo atramą, užsikėlęs koją ant kojos ir 
iš išorės įnikęs į svarstomą objektą, o jo žvilgsnis iš po tamsių 
antakių buvo reikšmingai nukreiptas į jos krūtinę. Vos tik 
pažvelgusi į jo šypseną, Elizabeta suprato, kad Janas nori, jog 
ji tai žinotų. 

Janas aiškiai nusprendė, kad jie abu valtui gaišta laiką 
komitete ir syrengė tą įdomų žaidimą, tik Elizabeta negalėjo 

tvirtai pasakyti, kodėl, ar kad ją palinksmintų, ar kad galutinai 
suglumintų. Elizabeta giliai atsiduso, pasiruošusi mesti į jį per- 
spėjamą žvilgsnį, bet vyras nukreipė savo akis nuo šiek tiek 
besikilnojančios krūtinės, lėtai žvilgtelėjo į jos. kaklą, sustojo 
ties lūpomis ir po to susidūrė su primerktomis akimis. 

Elizabetos niekinamas žvilgsnis jai nė kiek nepadėjo, Janas 
tik truputį, iššaukiamai, pakėlė antakius ir tyčia geidulingai 
nusišypsojo, po to jo žvilgsnis pakeitė kryptį ir vėl nuslydo 
žemyn. 

Ledi Viltšyr pakėlė balsą ir antrą kartą paklausė: 

- Ledi Tornton, ką jūs manote? 

Elizabeta skubiai atitraukė žvilgsnį nuo savo įžūlaus vyro 
ir pasižiūrėjo į ledi Viltšyr. 

- Aš... aš pritariu, - pasakė ji, neturėdama nė mažiausios 
nuovokos, kam ji pritarė. 

Dar penkias minutes Elizabeta sugebėjo išvengti meili- 
kaujamo Jano žvilgsnio, ryžtingai atsisakydama net pasižiū- 
rėti į tą pusę, bet kai komitetas vėl įniko į šokolado reikalus, 
ji akies krašteliu žvilgtelėjo į vyrą. Janas sugavo tą žvilgsnį ir 
neleido jai nukreipti į šalį, o pats, apsimetęs žmogumi, įniku- 
siu į kažkokios svarbios problemos apmąstymus, alkūne at- 
sirėmęs į alkūnramstį, smiliumi abejingai glostė lūpas. 
Elizabetos kūnas atsiliepė į šį glostymą, kurį vyras jai siuntė, 
tarsi jo lūpos iš tikrųjų liestų jos burną, ir ji atsiduso, steng- 
damasi nusiraminti, o Jano žvilgsnis tyčia vėl nukrypo į žmo- 
nos krūtinę. Janas puikiai žinojo, kaip veikė Elizabetą jo 
žvilgsnis, ir ji buvo nepaprastai pasipiktinusi, kad negali jam 
nepasiduoti. 

Pagal dienotvarkę, komiteto nariai po pusvalandžio išvy- 
ko, primindami vienas kitam, kad kitas posėdis įvyks pas ledi 
Viltšyr. Dar nespėjus uždaryti durų, Elizabcta užpuolė savo 
besišypsantį nepataisomą vyrą. 

- Tu nevidgnas! - sušuko ji. - Kaip tu galėjai? - pareikalavo 
Elizabeta atsakymo, bet tos pasipiktinimo tirados viduryje 

Janas suėmė rankomis jos galvą, pasuko veidu į save ir godžiu 
bučiniu privertė žmoną nutilti. 

- Aš tau neatleidau, - perspėjo ji, kai priglaudusi skruostą 
prie jo krūtinės, po valandos gulėjo lovoje. Janas prie jos ausies 
iš visos širdies garsiai nusijuokė. 

- Ne? 

- Žinoma, ne. Aš tau atsilyginsiu, kad ir kažin kas. 

- Aš manau, kad tu jau atsilyginai, - kimiai pasakė jis, tyčia 
neteisingai aiškindamas jos žodžius. 

Netrukus jie grįžo į Montmeiną, kad rugsėjį praleistų 
kaime, kur nebuvo taip karšta. Janui gyvenimas su Elizabeta 
buvo būtent toks, kokio jis tik galėjo tikėtis, ir net geresnis. Tas 
gyvenimas buvo toks puikus, kad jam teko grumtis su įkyria 
baime, jog tai negali ilgai tęstis, baime, kuri, bent taip jis 
stengėsi įtikinti save, buvo tiesiog prietaras, atsiradęs dėl to, 
kad prieš dvejus metus likimas buvo iš jo atėmęs Elizabetą. 
Tačiau širdies gilumoje Janas jautė, jog tai netiesa. Jano pasam- 
dyti sekliai dar vis nebuvo aptikę Elizabetos brolio pėdsakų ir 
jis visą laiką bijojo, kad jos sekliai aptiks greičiau už juos. Todėl 
Janas laukė, kada paaiškės, kokį didelį nusikaltimą jis padarė 
prieš Elizabetą ir jos brolį. Viską sužinojęs, jis ketino prašyti 
Elizabetos atleidimo, kad vesdamas ją nepasakė apie Roberto 
Kamerono pagrobimą. 

Janas protu suvokė, kad, palikęs Robertą „Arianos“ laive, 
jis išgelbėjo išpaikintą jauną kvailį nuo baisesnės dalios - pa- 
kliūti į valdžios rankas. Tačiau dabar nežinodamas, koks liki- 
mas iš tikrųjų ištiko jaunuolį, nebuvo įsitikinęs, kad Elizabeta 
viską teisingai supras. Na, ir pats Janas savo poelgį dabar 
vertino kitaip, nes žinojo tai, ko nežinojo tada. Tuo metu, kai 
dingo Robertas, Elizabetos tėvai jau buvo mirę, ir brolis buvo 
vienintelis, kuris gynė ją nuo dėdės. 

Baimė, Jano labiausiai niekinamas jausmas, stiprėjo kartu 
su stiprėjančia meile Elizabetai. Janas pradėjo.norėti, kad kas 
nors ką nors sužinotų apie Robertą, nes tada jis galėtų Eliza- 

betai prisipažinti visus nusižengimus, dėl kurių buvo kaltas, ir 
jam būtų atleista arba jis būtų jos atstumtas. Janas žinojo, kad 
šitos jo mintys buvo neprotingos, bet nieko negalėjo padaryti. 
Janas įsigijo tai, kas jam buvo be galo brangu, įsigijo Elizabetą, 
meilė kuriai padarė jį labiau pažeidžiamą, negu jis buvo po savo 
šeimos mirties. Janą persekiojo grėsmė netekti žmonos ir jis 
ėmė galvoti, ar ilgai galės ištverti nežinomybės kančias. 

Viso to nenujausdama Elizabeta mylėjo vyrą pasiaukoja- 
mai ir ištikimai, vis labiau įsitikindama esanti mylima, o Janui ji 
atrodė vis ryžtingesnė ir žavesnė. Tais atvejais, kai Elizabeta 
matė, jog vyras be aiškios priežasties yra paniuręs, ji juokavo, 
bučiavo Janą, o jeigu ir tos gudrybės nepadėdavo, tai įteikdavo 
dovanėlių, gėlių iš Heivenhersto sodų. Pavyzdžiui, vieną rožę 
paslėpdavo jam už ausies arba padėdavo ant vyro pagalvės. 

- Aš tau turėčiau padovanoti brangakmenį, kad priversčiau 
nusišypsoti? - vieną kartą pajuokavo Elizabeta praėjus trims 
mėnesiams po vestuvių. - Man atrodo, kad taip daroma, kai 
mylimasis susierzinęs? 

Elizabetos nuostabai, ši pastaba privertė vyrą jos vos ne- 
pasmaugti savo glėbyje. 

- Nemanyk, kad man nebereikia tavęs, - atsakė Janas. 

Elizabeta atsilošė, nustebinta neišaiškinamo tvirtumo, su 
kuriuo vyras tai pasakė, ir tebecrzino jį. 

- Tu visiškai įsitikinęs? 

- Visiškai. 

- Tu negalėtum man meluoti, tiesa? - paklausė ji apsimes- 
tinai rūsčiai. 

- Aš tau niekada nemelavau, - iškilmingai pareiškė Janas, 
bet tuojau pat suprato, kad, slėpdamas nuo jos tiesą apie brolį, 
iš tikrųjų apgaudinėja žmoną, o tai nėra geriau, negu meluoti 
atvirai. 

Elizabeta žinojo, kad kažkas jam kelia nerimą, ir kuo 
toliau, tuo dažniau jis apnikdavo vyrą, tačiau ji nepajėgė net 
įsivaizduoti, kas galėtų būti netgi netiesioginė jo tylėjimo ar 

nerimo priežastis. Elizabeta dažnai prisimindavo Robertą, bet 
nuo vestuvių dienos neleido sau nė minutės galvoti apie miste- 
rio Vordsvorto kaltinimus. Pirmiausia tai buvo nepakeliamai 
sunku, antra, ji nebetikėjo, kad yra nors mcenkiausia tikimybė, 
jog jis teisus. 

- Aš rytoj turiu važiuoti į Heivenherstą, - nenoriai pasakė 
Elizabeta, kai Janas pagaliau ją paleido. - Mūrininkai pradėjo 
namo apdailą ir tilto statybą, prasidėjo drėkinimo darbai. Jeigu 
aš ten pernakvosiu, tai man nebereikės važiuoti bent dvi savai- 
tes. 

- Aš ilgėsiuos, - tyliai tarė Janas, bet jo balse nebuvo 
nuoskaudos ir jis nebandė atkalbėti žmonos atidėti kelionę. Jis 
laikėsi susitarimo ir Elizabetą tai labai žavėjo. 

- Tačiau ne taip stipriai, - sukuždėjo ji, bučiuodama vyro 
burnos kamputį, - kaip aš ilgėsiuos tavęs. 

TRISDEŠIMT ANTRAS SKYRIUS 

Įsigilinusi į maisto produktų sąrašą, kurį skaitė, Elizabeta 
lėtai ėjo takeliu iš Heivenhersto sandėlių namo link. Aukšta 
gyvatvorė dešinėje pusėje slėpė tarnybines patalpas nuo namo, 
prie kurio dirbo mūrininkai. Už Elizabetos pasigirdo žingsniai 
ir, nespėjus apsidairyti arba ką nors suvokti, kažkas ją per 
liemenį sugriebė ir patraukė atgal, vyro ranka užspaudė jai 
gerklę, nuslopindama išgąstingą riksmą. 

- Ššš, Elizabeta, tai aš, - paprašė labai pažįstamas balsas. - 
Nerėk, gerai? 

Elizabeta linktelėjo, ranka atleido burną ir ji staiga atsigrę- 
žusi nukrito į ištiestas Roberto rankas. 

- Kur tubuvai? - paklausė Elizabeta juokdamasi ir verkda- 
ma, apkabindama brolį. - Kodėl tu išvykai nepasakęs, kur 
išvyksti? Aš tave būčiau užmušusi už tai, kad privertei mane 
taip jaudintis... 

Robertas pagriebė ją už pečių, atstumdamas nuo savęs, ir 
jo išvargusiame veide Elizabeta pamatė nekantravimą. 

- Dabar nėra laiko aiškinti. Kai sutems, susitiksime pa- 
vėsinėje ir, dėl Dievo meilės, nickam nesakyk, kad matei 
mane. 

- Net Bentneriui... 

- Nie-kam! Aš privalau dingti iš čia, kol manęs nepamatė 
tarnai. Kai sutems, aš būsiu pavėsinėje prie tavo mėgstamos 
vyšnios. 

Brolis paliko Elizabetą, nusėlino takeliu, po to skubiai 
apsidairęs aplinkui ir įsitikinęs, kad jo niekas nemato, dingo 
pavėsinėje netoli takelio. 

Elizabeta jautėsi, tarsi šis susitikimas jai būtų pasivai- 
denęs. Elizabetos nepaliko nerealumo jausmas, kai ji 
vaikščiojo pirmyn ir atgal svetainėje, žiūrėdama, kaip 
siaubingai lėtai leidžiasi saulė, ir mėgindama įspėti, kodėl 
Robertas bijojo, kad jo nepamatytų jų senas ištikimas 
vyresnysis liokajus. Tikriausiai brolis turėjo kokių nors 
nemalonumų, galbūt su valdžia. Jeigu tai tiesa, tai reikia 
paprašyti vyro patarimo ir pagalbos. Robertas yra jos bro- 
lis, Elizabeta jį myli, nors jis ir turi ydų, todėl Janas turėtų 
tai suprasti. Galimas dalykas, dėl jos jie abu ilgainiui elgsis 
vienas su kitu kaip giminaičiai. Elizabeta slapta, jausda- 
masi tarsi vagilė, išėjo iš savo namo. 

Kai Elizabeta pamatė brolį, jis sėdėjo prisišliejęs prie 
senos vyšnios ir susiraukęs apžiūrinėjo savo apnešiotus batus; 
Robertas greitai atsistojo ir paklausė: 

- Ar tu atsitiktinai ncatnešci valgyti? 

Elizabeta suprato, kad neapsiriko: jis iš tikrųjų buvo pus- 
alkanis. 

- Taip, bet tik duonos ir sūrio, - paaiškino Elizabeta, išim- 
dama išsijonų paslėptą maistą. - Aš nesugebėjau sugalvoti, kaip 
čia atnešti daugiau ir nesukelti įtarimo, ką aš maitinu pavėsinė- 
je. Robertai, - sušuko ji, nebegalvodama apie tokius kasdieniš- 
kus dalykus kaip maistas, - kur tu buvai, kodėl mane taip 
pametei, ir kas... 

- Aš tavęs nepamečiau, - įniršęs atsikirto jis. - Tavo vyras 
pagrobė mane, praėjus savaitei po dvikovos ir metė mane į 
vieną savo laivų. Aš turėjau ten numirti... 

Skausmas ir netikėjimas persmelkė Elizabetą. 

- Man to nekalbėk, - sušuko ji, iš nevilties linguodama 
galvą. - Ne... jis ne... 

Robertas sukando lūpas, iš po diržo ištraukęs marškinius, 
pakėlė juos ir atsigręžė. 

- Štai vieno jo kankinimo pėdsakai. 

Iš Elizabetos krūtinės išsiveržė riksmas ir ji prie burnos 
prispaudė delną, stengdamasi jį nuslopinti. Elizabetai pasirodė, 
kad pasidarys bloga. 

- Oi, Dieve mano, - atsiduso Elizabeta, žiūrėdama į baisius 
randus skersai jo liesos nugaros beveik kas kiekvieną colį. - Oi, 
Dieve mano, Dieve mano! 

- Neapalpk, - pasakė Robertas, griebdamas Elizabetos 
ranką, kad ji nenuvirstų. - Tu privalai būti stipri, nes kitaip 
pribaigs mane. 

Elizabeta atsitūpė ant žemės, prispaudė galvą prie kelių, 
apsiglėbusi rankomis, ir bejėgiškai svirduliavo į šalis. 

- Oi, Dieve mano, - kartojo ji galvodama apie sužalotą ir 
sumuštą Roberto kūną. - Oi, Dieve mano. 

Elizabeta prisivertė kelis kartus įkvėpti oro ir pagaliau 
šiek tiek atsigavo. Visos abejonės, perspėjimai bei užuomi- 
nos jai paaiškėjo, pamačius įrodymą - randuotą Roberto 
nugarą, - ją apėmė ledinis šaltis, nuo kurio nebejautė nieko, 
net skausmo. Janas buvo jos meilė ir jos mylimasis; ji gulėjo 
žmogaus, kuris žinojo, ką padarė savo žmonos broliui, glėby- 
je. 

Atsirėmusi ranka į medį, Elizabeta svirduliuodama atsisto- 
j0. 

- Papasakok man, - tarė ji užkimusiu balsu. 

- Papasakoti tau, kodėl jis taip pasielgė? Ar papasakoti 
apie tuos mėnesius, kuriuos aš praleidau šachtoje, kasdamas 

anglis? Ar papasakoti, kaip mane paskutinį kartą mušė, kai aš 
mėginau pabėgti ir grįžti pas tave? 

Elizabeta patrynė savo rankas: jos buvo šaltos ir sustingu- 
siOS. 

- Papasakok man kodėl? - tarė ji. 

- Kaip, velniai griebtų, tu manai, aš galiu paaiškinti bepro- 
čio motyvus? - sušvokštė Robertas, po to didelėmis pastango- 
mis susitvardė. - Aš turėjau dvejus metus viskam apmąstyti, 
pamėginti suprasti, bet kai išgirdau, kad Torntonas vedė tave, 
man viskas tapo aišku kaip dieną. Ar tu žinojai, kad jis bandė 
mane nužudyti pakeliui į Marblmarlį pračjus savaitei po dviko- 
vos? 

- Aš pasamdžiau seklius, mėgindama tave surasti, - atsakė 
ji linktelėjusi, kad iš dalics apie tai Žino, ncpastebėjusi, jog 
Robertas dar labiau išbalo. - Tačiau jie manė, kad tu bandei jį 
nužudyti. 

- Tai šlykštus melas! 

- Tai buvo... spėjimas, - prisipažino Elizabeta. - Bet kodėl 
Janas norėjo tave nužudyti? 

 - Kodėl? - paklausė Robertas, griebdamas duoną ir sūrį, 
kaip išbadėjęs žmogus, o Elizabeta žiūrėjo į jį ir jai širdis plyšte 
plyšo. - Pirmiausia todėl, kad aš jį sužeidžiau dvikovoje. Tačiau 
ne tai svarbiausia. Aš suardžiau jo planus, kai užtikau oranže- 
rijoje. Siekdamas tavęs, Torntonas žinojo, kad nori gauti tai, ko 
nėra vertas, ir aš nurodžiau tikrąją jo vietą. Žinai, - tęsė jis 
šiurkščiai juokdamasis, - buvo žmonių, kurie po to nuo jo 
nusigręžė, o kol mane įmetė į vieno savo laivų triumą, aš 
girdėjau, jog taip pasielgė daugelis. 

Elizabeta atsiduso. 

- Ką tu ketini daryti? 

Robertas užvertė galvą ir nutaisęs kankinio miną užsimer- 
kė. 

- Jis mane užmuš, jeigu sužinos, kad aš esu gyvas, - tarė jis 
nė trupučio neabejodamas. - Aš nebeištversiu, jeigu mane včl 

muš rimbu, kaip mušė praeitą kartą, Elizabeta. Aš savaitę 
mirčiai žiūrėjau į akis. 

Ji springo raudodama iš gailesčio ir siaubo. 

- Pagal įstatymą iškelsi kaltinimą? - paklausė Elizabeta ir 
jos balsas virto širdies skausmo kupinu šnabždesiu. - Tu ketini 
kreiptis į valdžią? 

- Aš galvoju apie tai. Aš taip stipriai to noriu, kad vos galiu 
miegoti naktimis, bet dabar jie manimi nebepatikės. Tavo vyras 
tapo turtingas ir galingas. 

Kai Robertas ištarė „tavo vyras“, tai pasižiūrėjo į ją taip 
priekaištingai, kad Elizabeta vos pajėgė Žiūrėti į jo akis. 

- Aš... - Elizabeta pakėlė smakrą, bejėgiškai prašydama 
atleidimo, bet nežinodama už ką, ir ašaros užliejo jos akis, 
trukdė kalbėti. - Malonėki, - bejėgiškai sušuko Elizabeta. - Aš 
nežinau, ką daryti ar sakyti. Kol kas. Aš negaliu galvoti. 

Jis išleido iš rankų duoną ir apkabino Elizabetą. 

- Vargšas gražus vaike, - tarė Robertas. - Aš nemiegojau 
naktimis, jaudindamasis iš baimės dėl tavęs, mėgindamas nc- 
galvoti, kad jis liečia tave savo nešvariomis rankomis. Tavo 
vyras valdo šachtas - gilius, begalinius rūdynus po žeme, kur 
žmonės gyvena kaip žvėrys ir juos muša kaip gyvulius. Štai iš 
kur jis ima pinigus ir viską perka. 

Ir brangenybes, kailius, kuriuos dovanoja jai, pagalvojo 
Elizabeta ir užėjęs pasišlykštėjimas buvo beveik nesutramdo- 
mas. Ji visą laiką krūpčiojo, o Robertas prilaikė seserį. 

- Jeigu tu jo nepaduosi į teismą, tai ką tada darysi? 

- Ką aš darysiu? - paklausė jis. - Tai klausimas ne man 
vienam, Elizabeta. Jeigu tavo vyras sumes, kad tu viską Žinai, 
tai tavo puiki nugara ne taip, kaip manoji - ji neatlaikys. Tu 
neištversi to, ką jo žmonės tau padarys. 

Tą minutę Elizabetai buvo vis tiek, ar ji ištvers, ar ne. Jos 
širdis buvo paplūdusi kraujais, ji jau merdėjo. 

- Mes turime išvažiuoti. Pasirinkti kitas pavardes. Pradėti 
naują gyvenimą. 

Pirmą kartą Elizabeta apsisprendė nepagalvojusi apie Hei- 
venherstą. 

- Kur? - paklausė ji trūkčiojamai, pašnibždomis. 

- Tai palik nuspręsti man. Kiek pinigų tu gausi artimiausio- 
mis dienomis? | 

Iš užmerktų Elizabetos akių byrėjo ašaros, juk ji neturėjo 
išeities. Nebuvo ko pasirinkti. Nebuvo Jano. 

- Manau, kad daug, - liūdnai tarė ji, - jeigu sugebėsiu 
parduoti brangenybes. 

Roberto rankos stipriai suspaudė ją, jis broliškai pabučiavo 
jos smilkinį. 

- Tu privalai tiksliai vykdyti mano nurodymus. Pažadi? 

Elizabeta linktelėjo prisispausdama prie jo peties ir sun- 
kiai nurijo ašaras. 

- Niekas neturi žinoti, kad tu išvažiuoji. Jeigu sužinos, ką 
tu ketini daryti, jis neleis. 

Elizabeta vėl linktelėjo; Janas jos niekada neišleis, nepa- 
teikęs tiriamų klausimų, o tai užtruks savaitę. Po patirtos abi- 
pusės aistringos meilės jis, žinoma, nepatikės, kad Elizabeta 
nori jį palikti dėl to, kad nenori su juo gyventi. 

- Parduok viską, ką gali, nesukeldama įtarimo. Važiuok 
į Londoną: tai didelis miestas ir ten galbūt tavęs nepažins, 
jeigu pakeisi pavardę ir pamėginsi pakeisti kiek įmanoma 
savo išvaizdą, juk icškos blondinės. Penktadienį nusisamdyk 
ekipažą ir važiuok iš Londono į Terston Krosingą Barnamo 
keliu. Ten yra pašto stotis ir aš lauksiu tavęs. Tavo vyras 
pradės ieškoti tavęs, kai tik pastebės, jog esi dingusi. Jeigu 
jis mus suras, tai mes žuvę. Mes vyksime kaip vyras ir Žmona; 
manau, kad taip geriausia. 

Elizabeta viską girdėjo, viską suprato, bet, atrodo, nieko 
nejautė ir negalėjo nė krustelėti. 

- Kur mes važiuosime? 

- Aš dar nenusprendžiau. Galbūt į Briuselį, bet jis per daug 
arti. Galbūt į Ameriką. Mes nuvažiuosime į šiaurę ir apsisto- 

sime Helmšide. Tai mažas kaimas pakrantėje, labai atkampus 
ir nuošalioje provincijoje. Ten gyventojai tik retkarčiais gauna 
laikraščius, todėl nesužinos apic tavo dingimą. Ten mes galime 
palaukti laivo, plaukiančio į kolonijas. 

Robertas atsitraukė nuo Elizabetos ir stipriai suėmė už 
pečių. 

- Man reikia eiti. Tu supratai, ką turi daryti? 

Elizabeta linktelėjo. 

- Dar vienas dalykas. Aš noriu, kad tu susipyktum su juo 
liudytojų akivaizdoje, jeigu, žinoma, pasisektų. Nebūtinai dėl 
ko nors svarbaus, tiesiog, kad tavo vyras pagalvotų, jog tu 
pyksti. Tada tau išvažiavus jis ne iš karto paskui tave pasiųs 
seklius. Jeigu tu dingsi be jokios priežasties, Torntonas pradės 
tavęs ieškoti tuojau pat. Kitaip tariant, mes laimėsime laiko. Ar 
galėsi taip padaryti? 

- Taip, - sunkiai ištarė Elizabeta. - Manau, kad galėsiu. 
Tačiau aš jam norėčiau palikti raštelį, jam pasakyti... nuo min- 
ties parašyti Janui raštelį ją užsmaugė ašaros; galbūt jis ir 
siaubūnas, bet širdis atsisakė taip greitai išguiti meilę, kaip 
protas pripažino Jano išdavystę, - jam pasakyti, kodėl aš išvyks- 
tu. 

Jos balsas nutrūko, o pečiai ėmė trūkčioti nuo širdį dras- 
kančios raudos. 

Robertas vėl apkabino seserį. Nors ir padaręs malonų 
gestą, jis tarė šaltai ir tvirtai. 

- Jokių raštelių! Supratai? Jokių raštelių! Po to, - pažadėjo 
Robertas, jo balsas sušvelnėjo ir pasidarė malonus, po to, kai 
mums pasiseks pabėgti, galėsi jam parašyti ir viską papasakoti. 
Galėsi tam išsigimėliui rašyti net knygas. Tu supranti, kodėl taip 
svarbu, kad atrodytų, jog tu išvyksti tarsi dėl paprasto barnio? 

- Taip, - kimiai atsakė ji. 

- Aš tave pamatysiu penktadienį, - pažadėjo jis, bučiuoda- 
mas Elizabetą į skruostą ir nueidamas nuo jos. - Neapvilk 
manęs. | 

- Ne. 

Mašinaliai kažką darydama, kad gyventų ir išgyventų, Eli- 
zabeta vakare nusiuntė Janui raštelį pranešdama, kad ketina 
nakvoti Heivenherste, nes nori peržiūrėti ūkio knygas. Kitą 
dieną, trečiadienį, ji nuvažiavo į Londoną, po apsiaustu pasi- 
slėpusi aksominį maišelį su brangenybėmis. Jame buvo viskas, 
net vestuvių žiedas. Kruopščiai laikydamasi būtino atsargumo, 
Elizabeta liepė Aronui išleisti ją Bondo gatvėje, po to samdytu 
ekipažu privažiavo prie pirmo juvelyro tame Londono rajone, 
kur mažiausiai tikėjosi, kad ją galėtų pažinti. 

Nustebęs juvelyras neteko žado, kai pamatė, ką siūlo jauna 
ledi. 

- Tai nepaprastai puikūs brangakmeniai, misis... 

- Misis Roberts, - abejingai pasufleravo Elizabeta. Dabar, 
kai jai viskas buvo vis tiek, Elizabeta galėjo lengvai meluoti ir 
apsimetinėti. 

Kaina, kurią juvelyras pasiūlė Elizabetai už smaragdus, iš 
pradžių sužadino kažkokius jausmus, bet tai buvo tik nedidelis 
nerimas. 

- Jie turėtų kainuoti dvidešimt kartų brangiau. 

- Veikiausiai trisdešimt kartų, bet aš neturiu pirkėjų, kurie 
galėtų sumokėti tokią didelę kainą. Aš esu priverstas pardavi- 
nėti už tiek, kiek sutinka mano pirkėjai. 

Elizabeta abejingai linktelėjo, jos širdis buvo per daug 
apmirusi, kad ji galėtų derėtis arba nurodyti juvelyrui, jog jis tas 
brangenybes gali parduoti juvelyrui Bondo gatvėje dešimt 
kartų brangiau, negu moka jai. 

- Aš čia nelaikau tiek pinigų. Jums reikės su manimi užeiti 
į mano banką. 

Po dviejų valandų Elizabeta išėjo iš jo nurodyto banko su 
dideliu maišu ir rankinuku, pilnais pinigų. 

Prieš važiuodama į Londoną, ji pranešė Janui, kad ketina 
pernakvoti Promenado gatvės name, nes nori apsipirkti ir ap- 
lankyti tarnus. Toks pretekstas buvo neįtaigus, bet Elizabeta 

jau nepajėgė protingai mąstyti. Ji mašinaliai vykdė Roberto 
nurodymus, laikėsi jų ir nieko nekeitė, nieko nebejautė. Eliza- 
beta jautėsi tarsi jau miręs žmogus, bet jos kūnas kaip šmėkla 
dar vis slankiojo. 

Viena sėdėdama savo miegamajame Promenado gatvėje, 
ji nieko nematančiomis akimis žiūrėjo pro langą į nepermato- 
mą nakties tamsą, beprotiškai gniauždama ant kelių padėtas 
rankas. Elizabetai rcikėtų nusiųsti raštelį Aleksei, atsisveikinti 
su ja, dingtelėjo į galvą mintis. Tai buvo pirmoji mintis apie 
ateitį per dvi pastarąsias dienas. Tačiau atgavusi gebėjimą mąs- 
tyti, ji ėmė to gailėtis. Dar nesuskubo Elizabeta nuspręsti, ar 
verta rizikuoti ir siųsti Aleksandrai raštelį, kai ją ėmė kankinti 
mintys apie vienintelį likusį išmėginimą: reikia susitikti su Janu, 
kaip ji gali per dvi dienas išvengti susitikimo nesukeldama 
įtarimų. Ar gali? - pasimetusi mąstė Elizabeta. Janas buvo 
sutikęs, kad žmona turėtų savarankišką asmeninį gyvenimą, ir 
ji po vestuvių retkarčiais pasilikdavo nakvoti Heivenherste. 
Žinoma, dėl bjauraus oro, o ne dėl kaprizų. 

Dangus jau šviesėjo nuo ryto aušros, kai Elizabeta užmigo 
krėsle. 

Kitą dieną privažiavusi prie Heivenhersto, ji buvo beveik 
tikra, kad prie namo pamatys Jano kanetą, bet viskas atrodė 
kaip paprastai ir ramiai. Už Jano pinigus Heivenherste buvo 
pasamdyta daugiau tarnų; arklininkai prie arklidžių apžiūrinėjo 
arklius, sodininkai dėliojo mulčią ant tuščių gėlynų. Visur įpras- 
ta ir ramu, pamanė ji šiek tiek isteriškai, kai Bentneris atidarė 
karietos duris. 

- Kur jūs buvote, mis? - paklausė jis, sunerimęs žiūrėdamas 
į jos išbalusį veidą. - Markizas pranešė, kad jūs važiuotumėtc 
namo. 

To reikėjo laukti, bet Elizabeta nepajėgė apie tai galvoti. 

- Nesuprantu, kodėl aš turiu važiuoti, Bentneri, - tarė ji 
nenatūraliu balsu, kuris turėjo išreikšti susierzinimą, - mano 
vyras, atrodo, pamiršo, ką mes sutarėme prieš vestuves. 

Bentneris dar vis nemėgęs Jano dėl to, kaip šis pasielgė su 
jo šeimininke, jau nekalbant apie asmeninį įžeidimą, kai Torn- 
tonas įsiveržė į namą Promenado gatvėje, nematė pagrindo 
dabar ginti markizą. Vyresnysis liokajus tylėdamas, paslapčia 
žvilgtelėjęs į Elizabetą, nusekė paskui šeimininkę į vestibiulį. 

- Jūs prastai atrodote, mis Elizabeta, - pastebėjo jis. - Gal 
pasakyti Vinstonui, kad jis paruoštų stiprios karštos arbatos su 
skaniausiais sklindžiais? 

Elizabeta papurtė galvą ir nuėjo į biblioteką, kur atsisėdo 
prie savo rašomojo stalo ir sukūrė Janui, kaip pati tikėjosi, 
mandagų nuolankų raštelį, kuriame pranešė ketinanti šiandie- 
ną pasilikti Heivenherste, kad baigtų tvarkyti sąskaitas. Netru- 
kus buvo pasiųstas liokajus su tuo rašteliu ir jam įsakyta ten 
karieta nuvažiuoti ne vėliau kaip po septynių valandų. Eliza- 
beta jokiu būdu nenorėjo, kad Janas išvažiuotų iš namų, savo 
namų, ir čia pasirodytų rytą, o dar blogiau - naktį. 

Liokajui išvažiavus, apmiręc Elizabetos nervai atsigavo nuo 
ją apėmusio keršto. Senovinio, ant vestibiulio grindų pastatyto 
laikrodžio švytuoklė pradėjo siaubingai greitai švytuoti ir Eli- 
zabetai ėmė rodytis visokic baisūs dalykai. Miegok, įsakė ji sau, 
reikia užmigti. Tačiau jos vaizduotė įsisiūbavo ir Elizabeta 
beveik nemiegojo. 


Elizabeta akimirksniu nubudo iš siaubo, kai prieš aušrą 
atsidarė jos miegamojo durys ir į neapšviestą kambarį įėjo 
Janas. 

„ - Ar tu pradėsi pirma, ar pradėti man? - rūsčiai tarė jis, 
sustojęs prie žmonos lovos. 

- Ką tu turi galvoje? - drebančiu balsu paklausė ji. 

- Aš turiu galvoje tai, - atsakė jis, - ar tu pradėsi pirma ir 
papasakosi man, kodėl, po velnių, tau staiga tapo nemaloni 
mano draugija, arba pradėsiu aš ir papasakosiu tau, ką jaučiu, 
kai nežinau, kur tu ir kodėl tau reikia ten būti. 

- Aš abu kartus tau nusiunčiau raštelius. 

- Tu man siuntei tuos prakeiktus raštelius, kuriuos abu 
kartus aš gavau po vidurnakčio, ir pranešinėjai, kad ketini 
miegoti kažkur kitoje vietoje. Aš noriu žinoti, kodėl? 

„Pas jį mušė žmones kaip gyvulius", prisiminė ji. 

- Liaukis rėkti ant manęs, - neryžtingai tarė ji, keldamasi iš 
lovos ir užsitraukdama ant savęs antklodę, kad pasislėptų nuo 
jo žvilgsnio. 

Janas, piktai susiraukdamas, suglaudė antakius. 

- Elizabeta? - paklausė jis, ištiesdamas rankas į žmoną. 

- Neliesk manęs, sušuko ji. 

Iš tarpdurio pasigirdo Bentnerio balsas. 

- Kas nors ne taip, miledi, - paklausė vyresnysis liokajus, 
drąsiai žiūrėdamas į Janą. 

- Dink iš čia ir uždaryk duris, - įširdęs įsakė Janas. 

- Neuždaryk, - susijaudinusi pasakė Elizabeta ir drąsus 
vyresnysis liokajus jos paklausė. 

Janas dideliais žingsniais priėjo prie durų ir taip pastūmė 
jas, kad durys su trenksmu užsidarė, o Elizabeta sudrebėjo iš 
baimės. Kai Janas atsigręžė ir pasuko prie žmonos, ji paban- 
dė eiti atbula, bet susipainiojo antklodėje ir liko stovėti 
vietoje. 

Janas pamatė išsigandusias Elizabetos akis ir sustojo, ne- 
priėjęs prie jos per kelis colius. Jis pakėlė ranką ir Elizabeta 
susiraukė, kai vyro ranka palietė jos skruostą. 

- Brangioji, kas yra? - paklausė Janas. 

Tai buvo jo balsas, skardus baritonas, kuris jai sužadino 
norą pradėti raudoti prie jo kojų, tai buvo jo veidas, rūstus 
gražus veidas, kurį ji dievino. 

Elizabeta norėjo paprašyti vyro paneigti tai, ką sakė Ro- 
bertas ir Vordsvortas, pasakyti, kad tai melas, viskas melas. 
„Nuo to priklauso mano gyvenimas, Elizabeta. Tavo irgi. Ne- 
apvilk manęs, - maldavo Robertas. Ir vis dėlto silpnumui užėjus 
ji iš tiesų ketino Janui papasakoti viską, ką žinojo, ir tegu jis 
užmiršta, jeigu nori; Elizabeta buvo pasiruošusi geriau numirti, 

negu gyventi su juo žinodama, kad visas jų gyvenimas yra melas, 
arba gyventi be jo. 

- Tu sergi? - paklausė susiraukęs ir įdėmiai žiūrėdamas į ją 
Janas. 

Pasigriebusi vyro pateiktą pretekstą, Elizabeta skubiai 
linktelėjo. 

- Taip, aš blogai jaučiuosi. 

- Ir dėl to nuvažiavai į Londoną? Pas gydytoją? 

Elizabeta šiek tiek pasitempusi linktelėjo, ir, jos nustebi- 
mui bei siaubui, vyras nusišypspjo ta pačia lėta meilia šypsena, 
kuri visada jaudino ją. 

- Tu laukiesi, brangioji? Todėl taip keistai elgiesi? 

Elizabeta tylėjo, mėgindama nuspręsti, kas geriau: pasaky- 
ti „taip“ ar „ne“. Ne, ji suprato, kad reikia pasakyti „ne“. Janas 
ją gaudys po visą pasaulį, jeigu patikės, kad ji nešioja jo vaiką. 

- Ne! Jis... daktaras pasakė, kad... tai...nervai. 

- Tu per daug dirbai ir pramogavai, - pasakė Janas kaip 
susirūpinęs ištikimas vyras. - Tau reikia daugiau ilsėtis. 

Elizabeta nebepajėgė daugiau viso to ištverti: nei dirbtinio 
meilumo, nei jo susirūpinimo, nei prisiminimų apie. sužalotą 
Roberto nugarą. 

- Aš dabar miegosiu, - sunkiai tardama žodžius, pasakė 
Elizabeta, - viena, - pridūrė ji ir Jano veidas išbalo, tarsi jam 
būtų smogusi žmona. 

Visą savo sąmoningą gyvenimą Janas pasitikėjo savo intui- 
cija ir protu, šiuo momentu jis nenorėjo patikėti paaiškinimais, 
kuriuos jie abu surado. Žmona nenorėjo jo priimti į savo lovą; 
ji atšoko nuo jo, kai jis prisilietė, jos dvi naktis nebuvo namuose 
ir baisiausia, kad išbalusiame žmonos veide buvo matyti ir kaltė, 
1r baimė. 

- Ar tu žinai, ką galvoja vyras, - paklausė ramiu, skausmą 
slepiančiu balsu Janas, - kai žmona nenakvoja namie, O grįžusi 
nepriima jo į lovą? 

Elizabeta papurtė galvą. 


- Jis mano, - šaltai pasakė Janas, - kad tikriausiai kažkas 
kitas užėmė jo vietą. 

Ant jos išbalusių skruostų pasirodė ryškios pykčio dėmės. 

- Tu raudonuoji, mano brangioji, - tarė jis siaubingu balsu. 

- Aš pasipiktinusi! - paprieštaravo Elizabeta, akimirksniu 
pamiršusi, kad ginčijasi su išprotėjusiu. 

Jo sustingusį žvilgsnį beveik iš karto pakeitė palcngvėji- 
mas, po to suglumimas. 

- Atleisk, Elizabeta. 

- Prašom išeiti iš čia! - sukaupusi paskutines jėgas, sušuko 
Elizabeta. - Tik išeik ir leisk man pailsėti. Aš tau pasakiau, kad 
pavargau. Aš nesuprantu, kokią tu turi teisę taip susierzinti. 
Prieš vedybas mes susitarėme - man turi būti leidžiama netruk- 
domai gyventi savo gyvenimą, O taip mane klausinėti reiškia 
kištis į mano gyvenimą! - Elizabetai nutrūko balsas ir Janas, dar 
kartą pažvelgęs į ją primerktomis akimis, išėjo iš kambario. 

Iš palengvėjimo ir skausmo nieko nejausdama, Elizabeta 
įsiropštė į lovą ir iki smakro užsitraukė antklodę, bet ją purtė 
šaltis, nors ji ir jautė malonią šilumą. Po kelių minučių Elizabeta 
ant lovos pamatė šešėlį ir ji beveik surėkė iš siaubo, kai suprato, 
kad tai buvo Janas, tyliai įėjęs pro dyris iš savo miegamojo. 

Kadangi Elizabeta, pamačiusi vyrą, aiktelėjo, ji nebegalėjo 
apsimesti mieganti. Elizabeta, tylėdama iš baimės, žiūrėjo, kaip 
Janas artinasi prie jos lovos. Vyras tylėdamas atsisėdo ant lovos 
krašto ir ji pamatė jo rankose stiklinę. Janas pastatė stiklinę ant 
stalelio prie lovos, po to ištiesė ranką ir taip pataisė pagalves, 
kad Elizabetai teliko atsisėsti ir į jas atsiremti. 

- Išgerk, - ramiu tonu įsakė vyras. 

- Kas tai? - įtartinai pasakė ji. 

- Brendis. Jis tau padės užmigti. 

Janas žiūrėjo į žmoną, kol ji gėrė, o kai vėl prašneko, jo 
balse skambėjo meilumas ir šypsena. 

- Kadangi mes nustatėme, jog dėl visko kaltas ne kitas 
vyras, aš galiu spėti, kad kas nors atsitiko Heivenherste. Taip? 

Elizabeta įsitvėrė šito preteksto tarsi laukdama manos iš 
dangaus. 

- Taip, - sušnibždėjo ji, energingai linkčiodama. 

Janas pasilenkęs pabučiavo ją į kaktą ir juokais paklausė: 

- Leisk man atspėti - tu nustatei, kad tave apskaičiavo 
malūne? - Elizabeta pamanė, kad numirs nuo ją kankinamai 
beveikiančio meilumo, kai vyras šaipėsi iš jos taupumo. - Ne 
malūne? Tai bandelių pardavėjas: jis atsisakė nuleisti kainą, kai 
tu vietoj vienos pirkai dvi bandeles. 

Elizabetos akyse rinkosi ašaros, pasiruošusios išdavikiškai 
pabirti, ir Janas matė jas. 

- Taip blogai? - pajuokavo vyras, žiūrėdamas į įtartiną 
blizgesį jos akyse. - Tada tikriausiai tu viršijai savo išlaidas. - Kai 
ji neatsakė į atsargius vyro klausimus, Janas nusišypsojo ir 
nuramino ją: - Kas bebūtų, mes rytoj kartu tai išsiaiškinsime. 
Jano žodžiai nuskambėjo taip, tarsi jis ketintų čia pasilikti, ir 
tai išgąsdino Elizabetą, todėl ji įveikė sielvartą ir užsikirsdama 
pasakė: 

- Ne...tai mūrininkai. Jiems reikia mokėti kur kas brangiau, 
negu... aš maniau. Aš jau išleidau dalį savo asmeninių pinigų, 
viršijau tą paskolą, kurią tu man buvai davęs už Heivenherstą. 

- O, tai mūrininkai? - nusišypsojo Janas šaipydamasis. - 
Tau, žinoma, reikia juos prižiūrėti. Per juos tu pakliūsi į pavar- 
gėlių prieglaudą, jeigu netikrinsi kalkių, už kurias jie ima iš 
tavęs pinigus. Rytą aš su jais pasikalbėsiu. 

- Ne! - netyčia sušuko ji, karštligiškai stengdamasi ką nors 
sugalvoti. - Kaip tik tai mane ir erzina. Aš nenorėčiau, kad tau 
reikėtų įsikišti. Norėjau sutvarkyti pati. Dabar aš jau viską 
sutvarkiau, bet tai pareikalavo daug jėgų. Todėl aš nuvažiavau 
pas gydytoją sužinoti, kodėl jaučiu tokį nuovargį. Jis... jis pasa- 
kė, kad man viskas gerai; aš atvažiuosiu namo, į Montmeiną, 
poryt. Nelauk manęs čia. Aš žinau, kad tu dabar labai užimtas. 
- Malonėki, - maldaujamai paprašė ji, - leisk man taip pasielgti, 
prašau tavęs! 

Janas išsitiesė ir suglumęs nepatikliai palingavo galvą. 

- Aš atiduočiau visą savo gyvenimą už tavo šypseną, Eliza- 
beta. Tau nereikia nieko manęs p/ašyti. Tačiau aš nenoriu, kad 
tu eikvotum savo pinigus Heivenherstui. Jeigu tu taip elgsies, 
- juokaujamai pamelavo jis, - aš galbūt būsiu priverstas suma- 
žinti tavo kišenpinigius. - Po to jau daug rimčiau pasakė: - Jeigu 
tau dar reikia pinigų Heivenherstui, tai pasakyk man, o savo 
pinigus tu turi leisti tik sau. Baik gerti brendį, - meiliai įsakė 
vyras, O kai ji viską išgėrė, dar kartą pabučiavo į kaktą. - Lik čia, 
kiek reikia. Aš turiu reikalų Devone, kuriuos atidėliojau, nes 
nenorėjau palikti tavęs. Aš išvažiuoju ten ir į Londoną grįšiu 
antradienį. Nori atvažiuoti pas mane ten, o ne į Montmeiną? - 
Elizabeta linktelėjo. - Ir dar vienas dalykas, - baigė Janas, 
įdėmiai tirdamas jos išbalusį ir susijaudinusį veidą. - Tu duodi 
garbės žodį, kad daktaras nerado nieko blogo? 

- Taip, - atsakė Elizabeta. - Aš tau duodu garbės žodį. 

Elizabeta žiūrėjo į jį, einantį į savo miegamąjį. Kai tik jis 
užsklendė duris, Elizabeta apsivertė ir įsikniaubė į pagalves. Ji 
raudojo, kol nepajuto, kad negali būti, jog dar būtų neišverktų 
ašarų, ir ėmė raudoti stipriau. 

Durys iš Elizabetos kambario į vestibiulį nebuvo visiškai 
uždarytos ir pro plyšelį pažvelgusi Berta jas skubiai atidarė. 
Atsigręžusi į Bentnerį, kuris buvo atėjęs pas ją pasitarti, kai jam 
prieš nosį Janas užtrenkė duris ir savo nepasitenkinimą išliejo 
ant Elizabetos, kambarinė susikrimtusi pasakė: 

- Ji taip verkia, kad, rodos, širdis pliš, bet jo ten nėra. 

- Jį reikia sušaudyti? - piktai su panieka pasakė Bentneris. 

Berta droviai linktelėjo ir glaudžiau susisupo į chalatą. 

- Jis - baisus žmogus, patikėkite manin::, misteri Bentneri. 


TRISDEŠIMT TREČIAS SKYRIUS 


Kai antradienio vakare Elizabeta neatvažiavo į miesto 
namą Aukštutinėje Bruko patvėje, bloga nuojauta, kurią Janas 
mėgino nuslopinti, dvigubai sustiprėjo. Vakare, vienuoliktą 
valandą, jis du liokajus nusiuntė į Heivenherstą sužinoti, ar ten 

nežinoma, kur ji yra, ir dar du į Montmeiną pasižiūrėti, ar jos 
nėra ten. | 

Kitą rytą pusę vienuoliktos jam pranešė, kad Heivenhersto 
tarnai manė, kad prieš penkias dienas jaunoji šeimininkė išvyko 
į Montmeiną, o Montmeino tarnai buvo įsitikinę, kad visą tą 
laiką ji buvo Heivenherste. Elizabeta buvo dingusi prieš pen- 
kias dienas ir niekam nešovė į galvą pakelti aliarmo. 

Tą pačią dieną pirmą valandą Janas susitiko su kriminali- 
nės policijos viršininku, o iki ketvirtos valandos pasamdė šimtus 
privačių seklių ieškoti Elizabetos. Jis mažai ką galėjo jiems 
pasakyti. Buvo žinoma tik tiek, kad Elizabeta dingo iš Heiven- 
hersto, kur ją paskutinį kartą matė su juo tą naktį, ir tai, kad ji 
tikriausiai nieko nepasiėmė, išskyrus drabužius, kuriais buvo 
apsirengusi, ir niekas nežinojo, kaip ji buvo apsivilkusi. 

Buvo dar viena Janui žinoma aplinkybė, apie kurią be 
labai svarbaus reikalo jis neketino nieko niekam sakyti: tai 
buvo vienintelė priežastis, dėl kurios Janas darė viską, kad 
žmonos dingimą išlaikytų paslaptyje. Janas žinojo, kad pas- 
kutinę naktį, kai jis buvo su žmona, ji atrodė. kažko išsigan- 
dusi ar kažkieno išgąsdinta. Janas galėjo spėti, kad tai 
šantažas, bet šantažuotojai negrobia savo aukų, be to, jis 
niekaip negalėjo įsivaizduoti, kad nekalta Elizabeta gali tu- 
rėti tai, kas viliotų šantažuotojus. 

Neturėdamas kito motyvo, išskyrus šantažą, nė vienas nu- 
sikaltėlis nebūtų toks kvailas, kad grobtų markizę ir tuo pakeltų 
ant kojų visą Anglijos teisėtvarką. 

Be to, Janas negalėjo nė pamanyti apie dar vieną spėjimą: 
negalėjo net įsivaizduoti, kad ji galėjo pabėgti su kažkokiu 
nežinomu meilužiu. Tačiau laukimo valanda virto diena, po to 
atėjo naktis ir jam darėsi vis sunkiau nuvyti šalin tą kankinamai 
šlykščią mintį. Janas slankiojo po namą, sustodavo Žmonos 
miegamajame, kad būtų arčiau jos, po to ėmė gerti. Janas gėrė, 
kad širdyje nuslopintų jos netekties skausmą ir nepaaiškinamą 
siaubą. 

Šeštą dieną laikraščiai sužinojo apie ledi Tornton dingimo 
tyrimą ir ta naujiena užėmė pirmuosius „Taims“ ir „Gazet“ 
puslapius kartu su daugybė įvairiausių spėjimų, tarp jų- buvo 
minimas pagrobimas, šantažas ir net atvira užuomina, kad mar- 
kizė Kensington galėjo nuspręsti išvykti "tik dėl jai žinomų" 
priežasčių. 

Po to net jungtinė Torntonų ir Taunsendų šeimų galybė 
nebepajėgė sutrukdyti spaudai skelbti kickvieną tiesos, spėji- 
mo arba gryno melo žodį, kurį ji sužinodavo arba pati sukurda- 
vo. Laikraščiai spausdino bet kurią žinutę, gautą iš kriminalinės 
policijos ar Jano seklių. Visuose Jano namuose ir Hcivenherste 
buvo apklausti tarnai ir jų parodymus „citavo“ nepasotinama 
spauda. Jano ir Elizabetos asmeninio gyvenimo smulkmenos 
išalkusiai publikai buvo mėtomos kastuvais kaip pašaras galvi- 
jams. 

Būtent iš „Taims“ straipsnių Janas pirmą kartą sužinojo, 
kad tapo įtariamuoju. Laikraštis pranešė, kad Heivenhersto 
vyresnysis liokajus, atrodo, buvo barnio tarp sutuoktinių liudy- 
tojas tą naktį, kai paskutinį kartą matė ledi Tornton. Vyresnysis 
liokajus sakė, kad barnio priežastis buvo šlykštūs lordo Torn- 
tono, suabejojusio savo žmonos, linkusios į „tam tikrus dalykus, 
apie kuriuos geriau nekalbėti", moralinėmis savybėmis, kalti- 
nimai. 

Laikraštyje pažymima, kad ledi Tornton kambarinė ne- 
galėjo sulaikyti ašarų pasakodama, apie tai, kas įvyko. Ji 
užsuko pas savo šeiminkę ir išgirdo, kad ši „rauda taip, jog 
atrodo, kad širdis pliš". Kambarinė dar pasakė, kad kamba- 
ryje buvo tamsu, todėl ji negalėjo įžiūrėti, ar buvo Žiauraus 
fizinio elgesio su šeimininke pėdsakų, „bet ji to negali pa- 
neigti." 

Tik vienas Heivenhersto tarnas davė parodymus, nekalti- 
nančius Torntono, bet juos perskaitęs Janas pajuto dar didesnį 
skausmą, negu jam buvo sukėlusios visos užuominos apie jį. 
Prieš keturias dienas iki ledi Tornton dingimo neseniai į tarny- 

bą priimtas sodininkas Viljamas Stokis matė, kaip jo šeimininkė 
temstani išėjo iš namo pro užpakalines duris ir nuėjo prie 
pavėsinės. Stokis nuėjo paskui ją, ketindamas jos pasiklausti 
apie mulčią, kuris buvo dedamas ant gėlių. Tačiau jis nepriėjo 
pric šeimininkės, nes pamatė, kad ji apkabina „vyrą, kuris 
nebuvo jos vyras." 

Laikraščiai paskubėjo nurodyti, kad dėl neištikimybės 
vyras galėjo padaryti kur kas daugiau, negu tik apibarti žmoną, 
neištikimybė galėjo jį pastūmėti į tai, kad žmona dingtų... am- 
žinai. | 

Valdžia dar vis nesiryžo patikėti, kad Janas nužudė žmoną 
tik dėl to, kad ji, manoma, pavėsinėje susitiko su nežinomu 
vyru. 

Tačiau antros savaitės pabaigoje liudytojas misteris Vords- 
vortas, ledi Elizabetos pasamdytas seklys, būdamas toli nuo 
Anglijos, perskaitęs laikraštyje apie paslaptingą ledi Tornton 
dingimą iš karto labai įniršo. Jo parodymai prieš markizą Ken- 
singtoną pasirodė tokie keisti, kad buvo laikomi visiškoje pa- 
slaptyje, ir net spauda negalėjo nieko sužinoti. 

Kitą dieną „Taims“ pranešė stulbinamą naujieną: Janas 
Torntonas buvo suimtas savo namuose Londone, atvežtas į 
policiją ir oficialiai apklaustas, mat norėta išsiaiškinti jo vaid- 
menį žmonos dingimo istorijoje. 

Nors formaliai Janas nebuvo apkaltintas dėl žmonos din- 
gimo ir neareštuotas, kai vyko tardymas, bet jam buvo įsakyta 
neišvykti iš Londono tol, kol teismas nesusirinks į uždarą po- 
sėdį spręsti, ar yra pagrindo jį teisti dėl žmonos dingimo arba, 
remiantis naujais, Vordsvorto pateiktais įrodymais, dėl galimo 
jo prisidėjimo prie Elizabetos brolio dingimo prieš dvejus 
metus. 

- Jie tavęs neteis, Janai, - įtikinėjo Džordanas Taunsendas 
vakare, po to, kai Janas buvo paleistas už savo užstatą, vaikš- 
čiodamas pirmyn ir atgal po Torntono svetainę. Jis kartojo: - 
Jie taip nepasielgs. 

- Jie taip pasielgs, - abejingai ištarė Janas; jo balse nebuvo 
girdėti nerimo, net akys neišreiškė nė menkiausio susidomėji- 
mo. 

Jau praėjo tos dienos, kai tardymas galėjo jaudinti Janą. 
Nebuvo Elizabetos, nebuvo raštelio apie išpirką, nieko nebu- 
vo; nebuvo pagrindo manyti, kad žmoną išvežė prieš jos valią. 
Kadangi Janas puikiai žinojo, kad jis nenužudė ir nepagrobė 
jos, išvada liko viena: Elizabeta jį paliko dėl ko nors kito. 

Teismo pareigūnai dar vis nebuvo įsitikinę, kad yra kitas 
vyras, kurį ledi Tornton buvo sutikusi pavėsinėje. Įrodyta, 
kad sodininko regėjimas yra labai prastas, jis netgi prisipaži- 
no, kad „galbūt medžių šakos sutemoje lingavo prie jos, ne 
vyro rankos". Tačiau Janas tuo neabejojo. Meilužis - tai buvo 
vienintelis įtikinamas argumentas; Janas tai įtarė dar naktį 
prieš jos dingimą. Žmona nenorėjo jo priimti į savo lovą; 
jeigu tą naktį jai būtų kėlęs nerimą kas nors kitas, ne meilu- 
žis, tai Elizabeta apsaugos būtų ieškojusi savo vyro glėbyje, 
net jeigu ir nebūtų jam prisipažinusi. Tačiau tada ji savo vyro 
norėjo mažiausiai. 

Ne,tą naktį Janas iš tiesų nieko nejtarė, nes tai jam būtų 
sukėlę tokį skausmą, kurio jis nebūtų ištvėręs. Tačiau dabar 
Janas ne tik įtarė, bet ir žinojo, nors niekada neįsivaizdavo, kat 
gali būti toks skausmas. 

- Aš sakau, jie tavęs neteis, - kartojo Džordanas. - Atvirai 
kalbant, jūs manote teis? - paklausė jis, pirmiausia kreipdama- 
sis į Dunkaną, po to į hercogą Stanhopą, kurie sėdėjo svetai- 
nėje. 

Atsakydami Džordanui jie pakėlė blausias, kupinas skaus- 
mo akis, papurtė galvas, stengdamiesi atrodyti tvirtai įsitikinę, 
po to jas vėl nuleido ir žiūrėjo į savo rankas. 

Pagal Anglijos įstatymus Jano likimą galėjo spręsti jam 
lygūs žmonės; kadangi Janas buvo lordas, tai jį galėjo teisti tik 
Lordų rūnai, todėl Džordanas ir griebėsi tos teisės, kaip Jano 
gelbėjimo šiaudo. 

- Tu esi pirmasis iš mūsų, kurio išpaikinta žmona įsižeidė 
ir kuriam laikui dingo vildamasi, kad paklupdys vyrą, - tęsė 
Džordanas, dėdamas beviltiškas pastangas, kad viską pavaiz- 
duotų taip, tarsi Elizabeta būtų ko nors pasišiaušiusi, be abejo, 
nežinodama, kad sugadinta sutuoktinio reputacija ir net jo 
gyvybei gresia pavojus. - Jie nešauks visų tų prakeiktų Lordų 
rūmų tik dėl to, kad teistų nelaimingą vyrą, nuo kurio pabėgo 
žmona, - pasipiktinęs tarė jis. - Velniai rautų, pusė lordų nesu- 
sitvarko su savo žmonomis. Kodėl tu turi būti išimtis? 

Aleksandra pasižiūrėjo į Džordaną, jos akys buvo kupinos 
skausmo ir nepasitikėjimo. Kaip ir Janas, ji žinojo, kad Eliza- 
betai nebūdingi ožiavimosi priepuoliai. Tačiau kitaip negu 
Janas, ji negalėjo patikėti ir netikėjo, kad jos draugė įsigijo 
meilužį ir su juo pabėgo. | 

Tarpduryje pasirodė vyresnysis liokajus su užantspauduo- 
tu laišku rankose ir ištiesė jį Taunsendui, 

- Kas žino? - pamėgino juokauti Džordanas, atplėšdamas 
laišką. - Galbūt iš Elizabetos - raštelis su prašymu būti tarpinin- 
ku tarp jūsų, kol išdrįs pasirodyti tau. 

Tačiau jo šypsena akimirksniu dingo. 

- Kas tai? - sušuko Aleksė, pamačiusi perkreiptą vyro 
veidą. 

Džordanas suglamžė delne laišką ir pasipiktinęs apgailes- 
taudamas atsigręžė į Janą. 

- Jie šaukia Lordų rūmų posėdį. 

- Malonu girdėti, - tarė Janas šaltai ir abejingai, atstumda- 
mas savo kėdę ir eidamas į kabinetą, - kad ten yra vienas mano 
draugas ir vienas giminaitis. 

Janui išėjus, Džordanas tebevaikščiojo po kambarį. 

- Tai prasimanymai ir įžeidimas. Visa tai. Ir dvikova su 
Elizabetos broliu ir kita. Jos brolio dingimą lengva paaiškin- 
ti. 

- Vieno žmogaus dingimą palyginti lengva paaiškinti, - 
samprotavo hercogas Stanhopas. - Dviejų iš tos pačios šeimos, 

manau, - kitas dalykas. Jie sudraskys Janą, jeigu jis nieko nepa- 
darys, kad padėtų sau. 

- Viskas, ką galima padaryti, daroma, - patikino jį Džorda- 
nas. - Mes turime visą armiją privačių seklių, kurie, ieškodami 
Elizabetos pėdsakų, apvers visą šalį. Kriminalinė policija mano, 
kad kaltininkas yra Janas, ir visiškai atsisakė minties, kad Eli- 
zabeta išvyko savo valia. 

Aleksandra atsistojo, ketindama išeiti, ir, likdama ištikima 
draugei, pasakė: 

- Jeigu ji taip išvyko, galite būti tikri, kad Elizabeta turės 
puikų pasiteisinimą - įtikinamesnį negu moterišką blogos nuo- 
taikos priepuolį, kaip jums, vyrams, norisi tikėti. 

Kai Taunsendai išėjo, pavargęs hercogas užvertė galvą ant 
krėslo atramos ir paklausė Dunkano: 

- Kokį „puikų“ pateisinimą ji gali turėti? 

- Tai neturi reikšmės, - kimiai tarė Dunkanas, - Janui. Jeigu 
Elizabeta nesugebės įtikinti, kad ją pagrobė prievarta, ji jam 
bus mirusi. 

- Taip nekalbėkite, - paprieštaravo Edvardas. - Janas ją 
myli. Jis išklausys ją. | 

- Aš Janą pažįstu geriau negu jūs, Edvardai, - atsakė Dunka- 
nas, prisiminęs kaip Janas elgėsi po tėvų mirties. - Janas niekada 
nebeleis jai sukeltiskausmo. Jeigu Elizabeta savo valia jam padarč 
gėdą, išdavė jį, ji jam nebeegzistuoja. O jis jau mano, kad žmona 
padarė ir viena, ir kita. Pasižiūrėkite į jo veidą - paminėjus jos 
vardą nekrusteli nė vienas raumuo. Jis jau žudo savyje meilę jai. 

- Jis negali taip lengvai ko nors išmesti iš savo širdies. 
Patikėkite manimi. Aš žinau. 

- Janas gali, - papriekaištavo Dunkanas. - Jis padarys taip, 
kad ji niekada nebegalėtų prie jo prisiartinti. - Kai hercogas 
nepatikliai susiraukė, Dunkanas pasakė: - Leiskite jums papa- 
sakoti vieną istoriją, kurią aš neseniai pasakojau Elizabetai, kai 
ji Škotijoje pakiausė manęs apie Jano piešinius. Tai istorija apie 
jo tėvų žuvimą ir apie jo niufaundlendą... 

Dunkanui baigus pasakoti, jie sėdėjo niūriai tylėdami, o 
laikrodis išmušė vienuolika. Abu krūptelėjo, įsiklausė... lauk- 
dami neišvengiamo durų plaktuko dūžio... ir bijodami jo. Jiems 
nereikėjo ilgai laukti. Po ketvirčio valandos atvyko du vyrai ir, 
pateikę Janui Torntonui, markizui Kensingtonui, oficialų kal- 
tinimą dėl savo žmonos bei jos netikro brolio misterio Roberto 
Kamerono nužudymo, areštavo jį ir įsakė keturias savaites 
ruoštis teismui Lordų rūmuose. Gerbdami jo rangą, jie iki 
teismo neuždarė Jano į kalėjimą, bet prie namo pastatė sargy- 
binius ir įspėjo, kad jis bus stebimas, kur tik vyks į miestą. Buvo 
nustatytas užstatas - šimtas tūkstančių svarų sterlingų. 


TRISDEŠIMT KETVIRTAS SKYRIUS 


Helmšidas buvo mažas apsnūdęs kaimelis ant skaisčiai 
mėlynos įlankos kranto; ją retkarčiais perskrosdavo laivai, 
plaukiantys į uostą ir besibraunantys tarp šimtų žvejų laivelių, 
kurie buvo užpildę užutčkį. Kartais į krantą išlipdavo jūrinin- 
kai, kurie vylėsi praleisti naktį linksmindamiesi ir gerdami; per 
rytinį potvynį jie išplaukdavo atgal nusprendę, kad neverta 
išlipti iš laivo, jeigu tektų dar kartą čia apsilankyti. Helmšidc 
nebuvo viešųjų namų, tavernų, kur jūrininkai galėtų pavalgyti, 
prostitučių, pardavinėjančių savo prekę. 

Čia gyveno griežtų žvejų, kurių rankos buvo šiurkščios, 
kaip ir kasdieną jų traukiamos virvės bei tinklai, šeimų bend- 
ruomenė; čia moterys nešė skalbti savo skalbinius prie bendro 
šulinio ir plepėjo tol, kol jų paraudusios rankos trynė šarmo ir 
saulės išblukintus skalbinius, maži vaikai ėjo gaudynių, neveis- 
liniai šunys skardžiai ambrijo, pamatę priešą. Įdegę, vėjo nugai- 
rinti, griežti veidai buvo giliai išvagoti būdingų raukšlių ir mažų 
raukšlelių aplinkui akis. Helmšide nebuvo nei elegantiškų, 
brangenybėmis pasipuošusių damų, nei puošniai apsirengusių 
kavalierių, siūlančių sav ranką, kad į ją galėtų atsiremti piršti- 
nėta rankelė; čia buvo tik moterys, nešančios namo sunkius 
krepšius su šlapiais skalbiniais ir grubūs žvejai, kurie aplenkda- 

vo jas ir juokaudami užsiversdavo sunkų krovinį ant savo rau- 
meningų pečių. - 

Stavėdama ant skardžio krašto, netoli kaimo vidurio, pri- 
siglaudusi prie medžio, Elizabeta stebėjo juos. Ji atsiduso, 
mėgindama atsikratyti jau keturias savaites ją kankinančio 
skausmo tarsi spazmo gerklėje, ir atsigręžė į kitą pusę, žiūrėda- 
ma įstatų skardį, iškilusį viršum mirguliuojančios įlankos. Krei- 
vi medžiai glaudėsi prie akmenų, jų kamienai, sudarkyti, 
sukumpinti ir suluošinti amžinos kovos su gamtos jėgomis, 
buvo nepaprastai gražūs, pasipuošę auksiniu ir purpuriniu aiš- 
kiai rudeniniu apdaru. 

Elizabeta užsimerkė, kad viso to nematytų, nes grožis jai 
priminė Janą. Atšiauri gamta irgi priminė Janą. Spalvų didin- 
gumas jai priminė Janą. Susipynusios šakos irgi priminė Janą... 

Giliai atsidususi, Elizabeta vėl atsimerkė. Šiurkšti medžio 
kamieno žievė įsispaudė į jos nugarą ir pečius, bet jauna mote- 
ris neatsitraukė; skausmas rodė, kad ji dar gyva. Bc skausmo, 
nebebuvo nieko. Tuštuma. Tuštuma ir ilgesys. Galvoje skam- 
bėjo kimus Jano balsas, kuždantis meilius žodžius, maloninan- 
tis ir dirginantis ją. 

Jo balsas... Sumušta Roberto nugara. 


- Kur jis? - paklausė Džordanas vyresniojo liokajaus Jano 
Londono name ir gavęs atsakymą dideliais žingsniais praėjo 
pro jį į šeimininko kabinetą. | 

- Aš turiu naujienų, Janai. 

Džordanas palaukė, kol Torntonas baigė diktuoti trumpą 
raštelį, paleido sekretorių ir pagaliau į jį atkreipė dėmesį. 

- Viešpatie, kaip aš noriu, kad baigtum visa tai! - sušuko 
Džordanas. 

- Ką baigčiau? - paklausė Janas aįsilošdamas į krėslo atra- 
mą. 

Džordanas žiūrėjo į jį, apimtas bejėgiško pykčio, nežino- 
damas, kodėl draugo elgesys jį taip stipriai erzino. Marškinių 

rankovės buvo atraitotos, Janas buvo ką tik apsiskutęs ir, jeigu 
nebūtų labai sulysęs, atrodytų kaip vyras, tvarkantis savo gana 
patenkinamą gyvenimą. 

- Aš noriu, kad tu liautumeisi elgęsis tarsi... viskas būtų 
normalu! 

- Oko tu norėtum, kad aš daryčiau? - atsakė Janas, atsikė- 
lęs ir eidamas prie padėklo su gėrimais. Jis į dvi stiklines įpylė 
škotiško viskio ir vieną padavė Džordanui. - Jeigu lauki, kad aš 
imčiau skųstis ir raudoti, tai veltui leidi laiką. 

- Ne, šiuo metu aš džiaugiuosi, kad nesimeti į vyriško 
varianto isteriją. Aš jau sakiau, kad turiu naujienų; nors jos tavo 
asmeniniu požiūriu neatrodys malonios, bet užtat labai geros 
tavo padėties kitą savaitę įvyksiančiame teisme atžvilgiu. Janai, 
- nedrąsiai tęsė Džordanas, - noriu pasakyti, kad mūsų sekliai - 
tavo sekliai - pagaliau aptiko Elizabetos pėdsakus. 

- Kur ji? - Jano balsas buvo šaltas, veidas nepasikeitė. 

- Mes dar nežinome, bet ją matė važiuojančią keliu į 
Barnamą su vyru praėjus dviem paroms po dingimo. Jie buvo 
sustoję viešbutyje apie penkiolika mylių į šiaurę nuo Listerio. 
Jie, - Džordanas sudvejojo ir po to iš karto išrėžė, - jie keliavo 
kaip vyras ir žmona, Janai. 

Niekas neparodė, kaip Janas sutiko šią stulbinančią nau- 
jieną arba visas tas šiurpias, bjaurias užuominas, tik jo ranka 
šiek tiek stipriau suspaudė viskio stiklinę. 

- Dar yra naujienų, irgi gerų... aš noriu pasakyti, tokių pat 
vertingų... mums. 

Janas vienu mauku išgėrė tai, ką turėjo stiklinėje, ir pasakė 
šaltai ir ryžtingai: 

- Aš nemanau, kad kitos naujienos gali būti geresnės. Jau 
įrodyta, kad aš nenužudžiau Elizabetos ir tuo pačiu ji man 
suteikė nenuginčijamą argumentą ištuokai. 

Stengdamasis nepžkeikšti užuojautos, kurią, Džordano 
nuomone, Janas atmestų, jis stebėjo, kaip Torntonas grįžo prie 
savo stalo, ir tada ryžtingai tęsė: 

- Kaltintojas gali pamėginti įrodyti, kad jos bendrakeleivis 
yra pagrobėjas, kurį tu papirkai. Kiti duomenys teisme padės 
visus įtikinti, kad ji iš anksto suplanavo ir pasiruošė tave palikti. 

Janas pasižiūrėjo į Džordaną abejingai tylėdamas ir šis 
paaiškino: 

- Prieš keturias dienas iki dingimo ji pardavė savo brange- 
nybes juvelyrui Flečerio gatvėje. Juvelyras pasakė, kad anks- 
čiau apie tai niekam nepranešė dėl to, kad ledi Kensington, kuri 
jam prisistatė kaip misis Roberts, atrodė labai įbauginta. Jis 
nenorėjo išduoti ledi Kensington, jeigu ji pabėgo nuo tavęs dėl 
kokios nors svarbios priežasties. 

- Jis nenorėjo išduoti, kiek būtų uždirbęs už tuos brangak- 
menius, jeigu jie iš tikrųjų nebūtų priklausę jai, - paprieštaravo 
Janas ramiai ir ciniškai. - Kadangi laikraščiai neparašė, kad jie 
pavogti ar pamesti, tai jis pamanė, jog bus saugiau, jeigu prisi- 
pažins. 

- Galimas dalykas, bet svarbiausia tai, kad tavęs bent neteis 
už tą išgalvotą žmogžudystę. Taip pat svarbu, kad dabar jau 
aišku, jog ji „dingo“ savo valia, taigi byla nebebus tokia baisi, 
kai tave teis apkaltinę, kad jos brolį... - jis nutilo ir po to tarė: - 
Sekliai negalėjo žinoti, kad dingo brangenybės, nes Heiven- 
hersto tarnai manė, kad jos ramiausiai guli tavo name, o tavo 
tarnai, - kad jos Londone. 

Janas paėmė plunksną ir iš popierių krūvos, gulinčios šalia 
jo rankos, išėmė kontraktą. 

- Dabar aš matau, kaip tai įvyko, - tarė Janas nepareikš- 
damas susidomėjimo. - Tačiau yra tikimybė, kad tai neturės 
įtakos kaltinimui. Jie tvirtins, kad aš pasamdžiau žmones, 
kurie pardavė brangenybes ir išvažiavo kartu su ja, ir tuo 
patikės. Aš dabar turiu paklausti, ar tu tebenori bendradar- 
biauti toje bendroje laivybos į įmonėje, kurią tarėmės įkurti, 
ar ketini atsisakyti? 

- Atsisakyti? - paklausė Džordanas, visai nebepajėgdamas 
kęsti visiško Jano abejingumo. 


476 


- Šiuo momentu mano, garbingo ir patikimo žmogaus, reputa- 
cija sugadinta. Jeigu tavo draugai nebebendraus, aš juos suprasiu. 

- Jie jau nebebendrauja, - nenoriai prisipažino Džordanas. 
- Aš pasilieku su tavimi. 

- Net ir gerai, kad jie nebebendraus, - atsakė Janas, iš- 
braukdamas iš kontrakto kitų partnerių pavardes. - Galiausiai 
mes abu gausime didesnį pelną. 

- Janai, - tyliai ir ryžtingai ištarė Džordanas, - tu prašyte 
prašaisi, kad aš tau trenkčiau vien dėl to, jog galėčiau pasižiū- 
rėti, ar tu bent susirauksi. Aš jau kentėjau, kiek galėjau, tavo 
abejingumą tam, kas vyksta. 

Janas pakėlė akis nuo dokumentų ir tada Džordanas pa- 
matė, kaip jis sukando žandikaulius - vos pastebimą nebesu- 
tramdomo įniršio arba sielvarto požymį - ir pajutęs 
palengvėjimą sumišo. 

- Negaliu žodžiais išreikšti, kaip aš gailiuosi dėl savo pasta- 
bos, - tyliai atsiprašė Džordanas. - Jeigu tai tave paguos, tai 
pasakysiu, kad pats Žinau, ką reiškia išgyventi, jog tavo žmona 
tave išdavė. 

- Man nereikia paguodos, - atžariai atsakė Janas. - Man 
reikia laiko. 

- Kad tai išgyventum, - pritarė Džordanas. 

- Laiko, - šaltai ir lėtai ištarė Janas, - šitiems dokumentams 
peržiūrėti. 

Eidamas vestibiuliu prie laukujų durų, Džordanas nebuvo 
tvirtai įsitikinęs, ar jam nepasivaideno, jog šiek tiek ėmė reikštis 
Jano jausmai. 


Elizabeta stovėjo prie to paties medžio, prie kurio kas 
dieną ateidavo pasižiūrėti į jūrą. Štai štai turėjo atplaukti laivas, 
pasak Roberto, laivas, plaukiantis į Jamaiką. Brolis stengėsi 
palikti Britaniją, liguistai stengėsi ir kas galėtų jį dėl to kaltinti, 
mąstė ji, lėtai eidama skardžio kraštu, nuo kurio galima nukristi 
kelis šimtus pėdų žemyn ant akmenų ir smėlio. 

Robertas išnuomojo kambarį misterio ir misis Hoganų 
name ir dabar, gerai maitindamasis puikiu misis Hogan viralu, 
kaupė jėgas. Kaip ir beveik visi Helmšido gyventojai, Hoganai 
buvo geri, darbštūs žmonės, o jų keturmečiai dvynukai sūnūs 
rodė energijos ir plačių šypsenų stebuklus. Visi keturi Hoganai 
labai patiko Elizabetai; jeigu ji pati galėtų viską nuspręsti, tai 
būtų noriai pasilikusi Helmšide visam laikui. 

Kitaip negu Robertas, Elizabeta nesistengė palikti Brita- 
nijos ir nebijojo, kad ją suras. Keistu būdu ji čia rado kažkokią 
sustingusią ramybę - buvo pakankamai arti Jano, kad beveik 
jaustų jo buvimą, ir pakankamai toli, kad žinotų: nors ir ką jis 
pasakytų ar padarytų, tai negalėjo jai sukelti skausmo. 

- Nuo čia labai iš aukštai krisite, misis, - tarė misteris 
Hoganas, priėjęs prie Elizabetos ir sugriebdamas ją už rankos 
savo raumeninga ranka. - Eikite toliau nuo krašto, girdite? 

“- Aš nepastebėjau, kad esu taip arti prie krašto, - atsakė 
Elizabeta, nuoširdžiai stebėdamasi, pamačiusi, kad jos batelių 
galiukai nebeliečia tvirtos žemės. 

- Eikite į namą ir pailsėkite. Jūsų vyras mums paaiškino, 
kokias sunkias dienas jūs išgyvenote ir kad jums kurį laiką reikia 
pagyventi ramiai. 

Naujiena, kad Robertas kai ką papasakojo apie juos kai 
kam, ypač Hoganams, kurie žinojo, jog jų nuomininkai laukia 
laivo, plaukiančio į Ameriką, Jamaiką ar kurią nors kitą jiems 
tinkamą šalį, pasiekė jos liguistą sąmonę ir Elizabeta paklausė: 

- Ką Rob... mano vyras... papasakojo visiems apie „sunkias 
dienas", kurias aš išgyvenau? £ 

- Jis paaiškino, kad jūs neturite girdėti ir matyti nieko, kas 
galėtų sujaudinti. 

- Aš norėčiau pamatyti, - tarč Elizabeta, peržengusi Hoga- 
nų namelio slenkstį ir įkvėpusi ką tik iškeptos duonos kvapo, - 
laikraštį. 

- Jums kaip tik negalima skaityti laikraščių, - atsakė misteris 
Hoganas. | 

- Čia maža vilties juos pamatyti, - pavargusiu balsu tarė 
Elizabeta, be šypsenos žiūrėdama į vieną dvynuką, pribėgusį 
prie jos ir prisiglaudusį prie jos kojų. - Nors aš negaliu įsivaiz- 
duoti Anglijoje tokios vietos, kurios nepasiektų laikraščiai. 

- Jūs nenorėsite skaityti visų tų paistalų. Visą laiką vienas 
ir tas pats - nužudymai ir suluošinimai, politika ir šokiai. 

Per tuos dvejus metus, kuriuos Elizabeta praleido sava- 
noriškame ištrėmime Heivenherste, ji retai imdavo į rankas 
laikraščius, nes skaitydama jausdavosi dar labiau atskirta nuo 
Londono ir gyvenimo. Tačiau dabar Elizabeta norėjo pasi- 
žiūrėti, ar nerašoma apie jos dingimą ir kiek tam teikiama 
dėmesio. Ji manė, kad Hoganai nemoka skaityti, ir tai nebu- 
vo nieko nuostabaus, bet vis dėlto jai atrodė keista, kad 
misteris Hoganas negali rasti net seno laikraščio visame 
kaime. 

- Man iš tikrųjų reikia paskaityti laikraštį, - pasakė Eliza- 
beta reikliau, negu norėjo, ir vaikas atsitraukė nuo jos. - Ar 
nenorėtumėte, kad aš padėčiau jums ką nors padaryti, misis 
Hogan? - paklausė Elizabeta, norėdama sušvelninti savo šūksnį 
dėl laikraščio. Misis Hogan buvo septintą mėnesį nėščia; ji visą 
laiką dirbo ir visada buvo žvali. 

- Nieko nereikia, misis Roberts. Štai jūs pasėdėkite ir 
pailsėkite čia, prie stalo, o aš jums paruošiu puoduką puikios 
arbatos. 

- Man labiau reikia laikraščio, - tyliai pasakė Elizabeta, - 
negu arbatos. . 

- Timi, - sušvokštė misis Hogan. - Nunešk šalin tuojau pat, 
girdi, Timi? - pagrasė motina, bet linksmas dvynukas, kaip ir 
visada, nekreipė į ją dėmesio. Jis timptelėjo Elizabetą už sijono, 
bet tuo momentu tėvas skubiai pasilenkė ir iš jo rankelės 
ištraukė kažkokį didelį popieriaus pluoštą. = 

- Čia ledi! - suriko berniukas, risdamasis ant Elizabetos 
kelių. - Aš atnešiau ledi! 

Elizabeta iš nuostabos vos nenumetė vaiko ant grindų. 

- Tai laikraštis! - sušuko ji, nukreipdama priekaištingą 
žvilgsnį nuo misterio Hogano į misis Hogan; nuo sumišimo jų 
abiejų įdegę veidai paraudo. 

- Misteri Hoganai, prašom duoti man pasižiūrėti. 

- Jūs labai susijaudinote ir jūsų vyras sakė, jog taip atsitiks, 
jeigu jūs jį pamatysit. 

- Aš susijaudinau, - tarė Elizabeta stengdamasi kalbėti kuo 
ramiau ir mandagiau, - dėl to, kadjūs neleidote man jo pasižiū- 
rėti. 

- Tai senas laikraštis, - paprieštaravo jis. - Trijų savaičių. 

Keista, bet ginčas dėl kvailo laikraščio pirmą kartą po 
daugelio dienų Elizabetai grąžino gebėjimą ką nors iš tikrųjų 
pajusti. Misterio Hogano atsisakymas duoti jai laikraštį Eliza- 
betą supykdė, o ankstesnės pastabos, kad jai reikia pailsėti, kad 
ji per daug susijaudino, sukėlė šiokį tokį nerimą. 

- Aš nė kiek nesusijaudinau, - pasakė Elizabeta, ryž- 
tingai šypsodamasi ir kreipdamasi į misis Hogan, kuri 
dažniausiai viską nuspręsdavo šiuose namuose. - Aš tik 
norėjau pasižiūrėti visokių menkniekių... pavyzdžiui, kas 
šį sezoną madinga. 

- Madinga žydra spalva, - atsakė jai misis Hogan šypsoda- 
masi ir papurtė galvą pažvelgusi į vyrą, jam nurodydama, kad 
nereikia Elizabetai duoti laikraščio, - štai jūs ir žinote. Argi 
blogai žydra spalva? 

- Tai jūs mokate skaityti? - sušuko Elizabeta, suspaudusi 
pirštus, kad iš misterio Hogano rankų neištrauktų laikraščio, 
nors prireikus ji buvo pasirengusi tai padaryti. 

- Mama skaito, - prancšė šypsodamasis vienas dvynukų. 

- Misteri ir misis Hoganai, - ramiai ir rimtai tarė Elizabeta, 
- aš ketinu labai „susijaudinti“, jeigu jūs man neduosite šito 
laikraščio. Prireikus aš eisiu iš namo į namą, ieškodama ko nors, 
kas dar turi tą laikraštį arba jį yra skaitęs. 

Tokiu tvirtu balsu tik motina kalba su nepaklusniais vai- 
kais, kai šie ima ją nervinti, ir tai, atrodo, suprato misis Hogan. 

- Jūs nieko nepešite, jeigu vaikščiosite po kaimą, ieškoda- 
ma kito laikraščio, - prisipažino misis Hogan. - Kiek aš žinau, 
yra tik vienas laikraštis ir dabar buvo mano eilė jį skaityti. 
Misteris Vilis jį gavo iš laivo kapitono praeitą savaitę. 

- Tai aš galiu pasižiūrėti, malonėkite, - neatlyžo Elizabeta. 

Jai niežėjo delnus nuo noro ištraukti laikraštį iš didelio 
misterio Hogano kumščio. Elizabeta jau įsivaizdavo, kaip ji 
isteriškai šokinėja apie misterį Hoganą, bandydama pagriebti 
laikraštį, kurį jis laiko viršum savo galvos. 

- Jeigu jūs itin domitės mada ir panašiais dalykais, tai aš, 
pavyzdžiui, nesuprantu, kodėl tai kenksminga, nors jūsų vyras 
griežtai uždraudė... 

- Mano vyras, - reikšmingai tarė Elizabeta, - ne visada 
nurodo, ką aš turiu daryti. 

- Man atrodo, - pašaipiai pastebėjo misteris Hoganas, - kai 
įsisiautėja, ji komanduoja taip, kaip ir tu, Roza. 

- Duok jai laikraštį, Džonai, - šypsodamasi nusileido Roza. 

- Aš manau, kad pasiskaitysiu savo kambaryje, - pasakė 
Elizabeta, kai pagaliau jos pirštai suspaudė laikraštį. 

Iš to, kaip Hoganai Žiūrėjo jai iš paskos, Elizabeta suprato, 
kad Robertas tikriausiai netyčia įteigė jiems mintį, jog ji beveik 
pabėgusi iš Bedlamo. Atsisėdusi ant siauros lovos, Elizabeta 
išskleidė laikraštį. 

MARKIZAS KENSINGTONAS KALTINAMAS NU- 
ŽUDĘS ŽMONĄ IR SVAINĮ 

LORDŲ RŪMAI RENGIASI IŠKLAUSYTI PARO- 
DYMŲ 

LAUKIAMA NUOSPRENDŽIŲ DĖL ABIEJŲ 
ŽMOGŽUDYSČIŲ 

Isteriškas protesto riksmas išsiveržė iš Elizabetos krūtinės; 
ji pašoko neatitraukdama žvilgsnio nuo rankose suspausto 
laikraščio. „Ne“, - tarė ji, purtydama galvą, nenorėdama pati- 
kėti. „Ne“, - sušuko ji kambario sienoms. „Ne!“ Ji skaitė Žo- 
džius, tūkstančius žodžių, šiurpius žodžius, absurdišką melą, 

pagiežingas užuominas - visa tai šmėkščiojo prieš akis irsujaukė 
visus jos jausmus. Po to Elizabeta viską perskaitė dar kartą, nes 
negalėjo gerai suprasti. Elizabetai prireikė perskaityti tris kar- 
tus, koliš tiesų pajėgė galvoti; ji kvėpavo kaip užvaikytas žvėris. 
Kitas penkias minutes Elizabetos jausmai keitėsi: po isteriškos 
panikos atsirado nepastovus nuovokumas! Susijaudinusi Eliza- 
beta greitai svarstė visas aplinkybes ir mėgino rasti išeitį. Ne- 
svarbu, ką Janas padarė Robertui, bet jis nenužudė nei jo, nei 
jos. Pasak laikraščio, buvo pateikta įrodymų, kad Robertas du 
kartus bandė nužudyti Janą, bet šiuo momentu Elizabeta to 
gerai nesuprato. Iš to, kas buvo parašyta laikraštyje, ji geriausiai 
suprato, kad teismas prasideda aštuonioliktą dieną, vadinasi, 
jau praėjo trys dienos ir yra didelė tikimybė, kad Janą pakars, 
o norint kuo greičiau pasiekti Londoną, pradinį kelio etapą 
reikia įveikti jūra, O ne sausuma. 

Elizabeta numetė laikraštį, išbėgo iš kambario ir įsiveržė į 
mažą svetainę. 

- Misteri ir misis Hoganai, - sušuko ji, stengdamasi nepa- 
miršti, kad jie jau laikė ją šiek tiek nenormalia, - laikraštyje yra 
pranešimas - labai svarbus, kuris susijęs su manimi. Aš kuo 
skubiau turiu grįžti į Londoną. 

- Nusiraminkite, misis, - meiliai, bet tvirtai pasakė misteris 
Hoganas. - Jūs žinote, kad neturėjote skaityti šito laikraščio. 
Kaip ir buvo sakęs jūsų vyras, laikraštis jus labai suerzino. 

- Mano vyrą teisia už žmogžudystę, - nusiminusi papriešta- 
ravo Elizabeta. 

- Jūsų vyras uoste, teiraujasi laivo, kuriuo jūs plauksite 
pasižiūrėti pasaulio. 

- Ne, tai mano brolis. 

- Šiandieną jis dar buvo jūsų vyras, - priminė jai misteris 
Hoganas. 

- Jis niekada nebuvo mano vyras, jis visą laiką buvo mano 
brolis, - neatlyžo Elizabeta. - Mano vyrą, mano tikrąjį vyrą, 
teisia už tai, kad jis nužudė mane. 

- Misis, - švelniai tarė misteris Hoganas, - jūs - gyva. 

- Oi, Dieve mano! - tyliu, sujaudintu balsu sušuko Elizabe- 
ta, nubraukdama nuo kaktos plaukus ir stengdamasi sugalvoti, 
kąreikia daryti, kad įtikintų misterį Hoganą nuvežti ją į pakran- 
tę. 

Elizabeta atsigręžė į misis Hogan, kuri įdėmiai sekė ją, 
lopydama sūnelio marškinius. 

- Misis Hogan? - pritūpusi prie jos kojų Elizabeta paėmė 
moters rankas, priversdama pasižiūrėti į ją, ir beveik ramiu 
maldaujamu balsu tarė: - Misis Hogan, aš - ne beprotė, ne 
pakvaišėlė, bet mane ištiko nelaimė ir aš privalau jums viską 
paaiškinti. Ar jūs nepastebėjote, kad aš čia buvau nelaiminga? 

- Taip, mes pastebėjome, brangioji. 

- Jūs skaitėte laikraštyje apie ledi Tornton? 

- Kiekvieną žodį, nors aš skaitau lėtai ir nieko nesusigau- 
dau tuose teisiniuose paistaluose. 

- Misis Hogan, - aš - ledi Tornton. Ne, nežiūrėkite į vyrą, 
žiūrėkite į mane. Žiūrėkite į mano veidą. Aš susijaudinusi ir 
išsigandusi, bet negi jums atrodau, kad esu pamišėlė? 

- Aš... aš... nežinau. 

- Argi per visą tą laiką, kol čia buvau, aš ką nors pasakiau 
arba padariau, kas priverstų jus manyti, jog esu nenormali? Ar 
jūs galite pasakyti, kad atrodžiau tiesiog labai nelaiminga ir 
truputį išgąsdinta? 

- Aš nepasakyčiau, kad jūs... - ji susvyravo ir tomis minutė- 
mis atėjo tarpusavio supratimas, kaip kartais atsitinka, kai 
moterys ieško viena kitos pagalbos. - Aš nemanau, kad jūs - 
nenormali. 

- Ačiū jums, - jausmingai pasakė Elizabeta, dėkingai spaus- 
dama jos rankas ir tebekalbėdama tarsi pati su savimi: - Dabar, 
kai mes supratome viena kitą, aš privalau rasti būdą, kaip jums 
įrodyti, kas esu aš, kas esame mes, Robertas ir aš. Laikraštyje, 
- pradėjo Elizabeta, mintyse svarstydama daugybę paaiškinimų 
ir ieškodama greičiausio, paprasčiausio įrodymo. - Laikraštyje, 

-neryžtingai tęsė ji, - rašoma... manoma, kad markizas Kensing- 
tonas nužudė savo žmoną ledi Elizabetą Tornton ir jos brolį 
Robertą Kameroną, prisimenate? 

Misis Hogan linktelėjo. 

- Tačiau šios pavardės labai paplitusios, - paprieštaravo ji. 

- Ne, kol kas negalvokite, - karštai kalbėjo Elizabeta. - 
Dabar aš pateiksiu dar vieną įrodymą. Palaukite, aš turiu. Eime 
su manimi! 

Elizabeta beveik tempte nutempė vargšę moterį nuo 
kėdės ir nuvedė į mažytį miegamąjį su dviem siauromis lovomis, 
kuriose miegojo ji ir Robertas. Kol misis Hogan stovėjo tarp- 
duryje ir žiūrėjo, Elizabeta įkišo ranką po pagalve ir, ištraukusi 
rankinuką, jį atsegė. 

- Pasižiūrėkite, kiek aš turiu pinigų. Tai kelis kartus dau- 
giau, negu gali turėti paprasti žmonės, tokie, kokiais jūs mane 
su Robertu laikėte. 

- Aš, tiesą sakant, nežinau. 

- Aišku, kad nežinote, - tarė Elizabeta supratusi, kad 
pradeda netekti misis Hogan pasitikėjimo. - Palaukite, štai! 
- Elizabeta pribėgo prie lovos ir parodė laikraštį. - Skaitykite, 
kas čia rašoma apie tai, kaip aš išvažiuodama buvau apsiren- 
gusi. 

- Man nereikia skaityti. Ten parašyta - žaliai su juoda 
apdaila. Arba, jų manymu, galėtų būti rudas sijonas su kreminiu 
žaketu... 

- Arba, - triumfuodama baigė Elizabeta, atidarydama du 
lagaminus su drabužiais, kuriuos ji atsivežė, - arba jie mano, jog 
galėtų būti pilkas kelioninis kostiumas, tiesa? 

Misis Hogan linktelėjo. Elizabeta iš lagaminų ištraukė 
visus drabužius ir iškilmingai išvertė juos ant lovos. Iš moters 
veido buvo matyti, kad ji tiki Elizabeta ir sugebės įtikinti vyrą 
taip pat ja pasitikėti. 

Atsigręžusi į sunerimusį misterį Hoganą, Elizabeta pradė- 
JO jį pulti. 

- Man reikia tuojau pat grįžti į Londoną ir ten kur kas 
greičiau galima patekti į jūrą. 

- Kitą savaitę turi būti laivas, laivas, kuris plauks į... 

- Misteri Hoganai, aš negaliu laukti. Teismas prasidėjo 
prieš tris dienas. Kiek aš žinau, jie nuteis mano vyrą už tai, kad 
jis nužudė mane, ir ketina jį pakarti. 

- Tačiau, - piktai sušuko misteris Hoganas, - jūs gi gyva! 

- Tai ir svarbiausia. Todėl aš privalau ten nuvykti ir įrodyti. 
Aš negaliu laukti, kol laivas atplauks į uostą. Aš jums duosiu 
viską, ko jūs paprašysite, jeigu laiku mane nuvešite į Tilberį. Iš 
ten geri keliai į Londoną, ir aš galėsiu pasisamdyti karietą. 

- Aš nežinau, misis. Aš norėčiau padėti, bet dabar kaip tik 
geri Žuvų laimikiai ir... - jis pamatė didžiulį nerimą Elizabetos 
akyse ir patraukęs pečiais bejėgiškai pasižiūrėjo į žmoną. Misis 
Hogan padvejojo ir po to linktelėjo. 

- Tu paimsi ją, Džonai. 

Stipriai apkabinusi moterį, Elizabeta pasakė: 

- Ačiū jums abiem. Misteri Hoganai, kiek jūs uždirbate per 
savaitę, kai Žuvų laimikis būna geriausias? 

Jis pasakė kiek, ir Elizabeta iš rankinuko ištraukė kelis 
banknotus, suskaičiavo ir misteriui Hoganui įdėjo į delną, stip- 
riai užspaudusi pinigus jo paties pirštais. 

- Čia penkis kartus daugiau, negu jūs pasakėte, - tarė ji. 
Pirmą kartą gyvenime Elizabeta Kameron-Tornton sumokėjo 
daugiau, negu iš tikrųjų reikėjo. - Ar mes galime išplaukti šį 
vakarą? 

- Aš... aš manau, kad neprotinga išplaukti į jūrą naktį. 

- Turėtume išplaukti šiandieną. Aš negaliu delsti nė minu- 
tės. 

Elizabeta nuvijo šalin neįtikėtiną mintį, kad galbūt jau per 
vėlu. 

- Kas čia vyksta? - pasigirdo nustebusio Roberto balsas, kai 
jis pamatė ant jos lovos sumestus Elizabetos drabužius. Po to 
jo akys nukrypo į laikraštį ir susiaurėjo iš pykčio. 

- Aš jums sakiau, - pradėjo jis, įniršęs atsisukdamas į Ho- 
ganus. 

- Robertai, tau ir man reikia pasikalbėti, - nutraukė jį 
Elizabeta. - Vieniems. 

- Džonai, - tarė misis Hogan, - aš manau, kad mums reikėtų 
pasivaikščioti. 

Tą minutę Elizabeta pirmą kartą suprato: Robertas nuo 
jos slėpė laikraštį, nes žinojo, kas jame parašyta. 

Mintis, kad jis žinojo ir jai nepasakė, buvo beveik tokia pat 
baisi, kaip ir naujiena apie kaltinimus Janui nužudymu. 

- Kodėl? - pradėjo Elizabeta, netikėtai plūstelėjusi pyk- 
Čiu. 

- Kas kodėl, - atsikirto jis. 

- Kodėl tu man nepasakei, kas parašyta laikraštyje? 

- Aš nenorėjau, kad tu susikrimstum. 

- Ką tu? - sušuko ji, po to suvokė, kad nėra laiko detalėms 
su juo svarstyti. - Mes turime grįžti. 

- Grįžti? - pašaipiai pakartojo jis. - Aš negrįšiu. Tegu jį 
pakaria už mano nužudymą. Tikiuosi, kad pakars tą velnio 
išperą. 

- Na, jo nepakars už mano nužudymą, - tarė ji, kišdama 
drabužius į lagaminą. 

- Manau, kad taip, Elizabeta. 

Tas netikėtai švelnus tonas, visiškas Roberto abejingumas 
privertė apmirti Elizabetos širdį ir baisus, neaiškus įtarimas 
ėmė bręsti jos sieloje. 

- Jeigu aš būčiau palikusi raštelį, kaip norėjau, - pradėjo 
Elizabeta, - nebūtų viso to reikėję, Janas būtų galėjęs parodyti 
raštelį... 

Elizabeta nutilo, sugluminta jai dingtelėjusios minties: 
„Pasak laikraštyje išspausdintų liudytojų parodymų, Robertas 
du kartus bandė nužudyti Janą, o ne atvirkščiai. Jeigu jis čia 
sumelavo, tai galėjo... pameluoti ir visa kita". - Senas, žinomas, 
išdavystės sukeliamas skausmas tvinksėjo Elizabetos galvoje, 

tik šį kartą nuo Roberto išdavystės, o ne nuo Jano, kuris 
niekada neišdavė. 

- Visa tai šlykštus melas, tiesa? - tarė ji ramiai, paslėpusi 
savo pasipiktinimą. 

- Jis pražudė mano gyvenimą, - sušvokštė Robertas, įniršęs 
žiūrėdamas į Elizabetą, tarsi ji būtų išdavikė. - Ir ne viskas yra 
melas. Jis įsakė įmesti mane į vieną savo laivų, bet aš San Delore 
pabėgau. 

Elizabeta sunkiai gaudė kvapą. 

- O tavo nugara? Kas atsitiko? 

- Kai pabėgau, aš, velniai tave griebtų, neturėjau pinigų, 
nieko, išskyrus drabužius, kuriais buvau apsirengęs. Aš parsi- 
daviau į vergiją, kad užsimokėčiau už kelionę į Ameriką, - 
susierzinęs pasakojo jis, - taip mano šeimininkas susidorodavo 
su pirktais tarnais, kurie vog... kurie dirbo nepakankamai spar- 
čiai. 

- Tu pasakei „vogė“! - drebėdama iš pykčio jam atsakė 
Elizabeta. - Nebemeluok. Otos šachtos, apie kurias tu kalbėjai, 
- juodos duobės žemėje? 

- Aš šachtoje dirbau kelis mėnesius, - burbtelėjo jis, grasi- 
namai artėdamas prie Elizabetos. 

Elizabeta pagmiebė rankinuką ir atsitraukė atgal, bet įpy- 
kęs Robertas sučiupo ją už pečių. 

- Aš mačiau ir išdarinėjau baisius dalykus - ir viską dėl to, 
kad stengiausi apginti tavo garbę, o tu tuo metu ištvirkavai su 
tuo šunsnukiu. 

Elizabeta pabandė ištrūkti, bet nepajėgė, ir jai pasidarė 
baisu. | 

- Kai man pagaliau pavyko sugrįžti, aš perskaičiau laikraš- 
tyje, kad mano sesutė vaizdavo elegantišką damą aukštuome- 
nės kviestiniuose baliuose, o jos brolis tuo metu puvo 
džiunglėse kirsdamas cukrašvendres... 

- Tavo sesutė, - drebančiu balsu sušuko Elizabeta, - parda- 
vinėjo viską, ką mes turėjome, kad užmokėtų tavo skolas, 

velniai tave griebtų! Tu būtum pakliuvęs į neišsimokančių 
skolininkų kalėjimą, jeigu būtum pasirodęs anksčiau, negu aš 
Heivenherste palikau tik tuščias sienas! - Ji nebegalėjo daugiau 
kalbėti ir išsigando. - Robertai, prašau, - dusdama ir pilnomis 
ašarų akimis žiūrėdama į rūstų jo veidą, vėl prašneko Elizabeta. 
- Prašau, tu mano brolis ir tai, ką tu pasakei, yra iš dalies tiesa, 
aš esu daugiausia kalta dėl to, kas tau atsitiko. Ne Janas, o aš. 
Jis galėjo su tavimi pasielgti kur kas blogiau, jeigu iš tikrųjų būtų 
žiaurus, - įtikinėjo ji. - Jis galėjo tave atiduoti valdžiai. Taip būtų 
pasielgę daugelis vyrų ir tu būtum iki gyvenimo pabaigos sėdė- 
jęs kalėjime. 

Robertas stipriau suspaudė Elizabetos pečius, jo veido 
raumenys tebebuvo įtempti, o Elizabeta nepajėgė sulaikyti 
ašarų ir pajusti neapykantos broliui už tai, ką šis norėjo padaryti 
Janui. Įveikusi dusulį, Elizabeta pridėjo ranką prie lieso Ro- 
berto skruosto, o jos akyse blizgėjo ašaros. 

- Robertai, - su skausmu ištarė Elizabeta, - aš myliu tave ir 
manau, kad tu myli mane. Jeigu tu ketini sutrukdyti man nuva- 
žiuoti į Londoną, bijau, kad tau reikės mane nužudyti. 

Robertas atstūmė Elizabetą, tarsi prisilietęs prie sesers jis 
būtų nusideginęs rankas; ji nukrito ant lovos, dar vis neišleis- 
dama iš rankų atviro rankinuko. Kupina gailesčio Robertui dėl! 
to, ką jis patyrė, Elizabeta sekė, kaip brolis vaikščiojo po 
kambarį tarsi žvėris narve. Elizabeta atsargiai išėmė iš rankinu- 
ko visus savo pinigus ir padėjo juos ant lovos, po to atskyrė kelis 
banknotus, tiek, kiek reikėjo karietai nusisamdyti. 

- Bobi, - tyliai pasakė Elizabeta ir pamatė, kaip trūktelėjo 
brolio pečiai, kai ji ištarė jo vaikišką vardą. - Prašom ateiti čia. 

Elizabeta matė, kokia kova vyko jo sieloje, kol jis tebe- 
vaikščiojo po kambarį; po to, kai ji atsistojo, Robertas staigiai 
atsisuko ir priėjo. 

- Čia šioks toks turtas, - tęsė Elizabeta tuo pačiu švelniu, 
liūdnu balsu. - Tai - tavo. Paimk, kad galėtum išvažiuoti, kur tik 
panorėsi. - Elizabeta ranka palietė jo rankovę. - Bobi, - sušnibž- 

dėjo ji, įdėmiai žiūrėdama broliui į veidą. - Viskas baigta. 
Nebereikia keršto. Paimk pinigus ir išplauk pirmu, kur nors 
plaukiančiu laivu. - Robertas prasižiojo, bet ji skubiai papurtė 
galvą. - Nesakyk man kur, jeigu tai norėjai pasakyti. Manęs 
klausinės apie tave: jeigu aš nieko nežinosiu, tai būsi tikras, kad 
esi apsaugotas nuo manęs, tavęs nepalies nei Janas, nei Angli- 
jos įstatymai. 

Elizabeta matė, kad Robertas kelis kartus-mėšlungiškai 
gurktelėjo, ir pajuto jo, užguito žmogaus, žvilgsnį, kuriuo jis 
žiūrėjo į pinigus, gulinčius ant lovos. - Po šešių mėnesių, - tęsė 
Elizabeta, kai neviltis nepaprastai praskaidrino jos mintis, - aš 
įdėsiu pinigų į kokį nors banką, kurį tu nurodysi. Pateik skelbi- 
mą į „Taims“ Elizabetai... Dunkan, - skubiai sugalvojo ji, - ir aš 
įdėsiu juos ta pavarde, kuri bus parašyta skelbime. 

Atrodė, kad Robertas nepajėgia nė krustelėti, tada ji dar 
stipriau suspaudė rankinuką. 

- Bobi, tu privalai nuspręsti dabar. Negalima delsti. 

Roberto kaklas trūkčiojo dėl to, kad jis kovojo pats su 
savimi, stengdamasis nepriimti jos siūlymo, bet po be galo ilgai 
trukusios minutės kimiai atsiduso ir jo veidas šiek tiek atsipa- 
laidavo. 

- Tu visada, - nuolankiai tarė Robertas, žiūrėdamas jai į 
veidą, - turėjai geriausią širdį. 

Daugiau nebetaręs nė žodžio, Robertas priėjo prie savo 
lagamino, įmetė į jį savo negausius daiktus, pačiupo ant lovos 
gulinčius pinigus. 

Elizabeta stengėsi sulaikyti riedančias ašaras. 

- Nepamiršk, - kimiai sušnibždėjo ji, - Elizabeta Dunkan. 

Robertas sustojo, padėjo ranką ant durų kabliuko ir apsi- 
dairė. | 

- To visai pakanka. - Brolis ir sesuo ilgai žiūrėjo vienas į 
kitą žinodami, kad tai jų paskutinis pokalbis; po to jo lūpose 
pasirodė keista, kupina skausmo šypsena. - Sudie, - tarė Rober- 
tas ir pridūrė, - Bete. 

Kai Elizabeta pamatė, kad Robertas greitai praėjo pro jų 
kambario langą ir pasuko į kelią, kuris vingiuodamas leidosi į 
jūrą, įtampa atslūgo ir ji nusilpusi atsisėdo ant lovos. Elizabeta 
palenkė galvą, ašaros varvėjo per skruostus, krisdamos ant 
rankinuko, ant kurio gulėjo jos ranka; sielvarto ir palengvėjimo 
ašaros krito nuo jos blakstienų, bet ji verkė ne savęs, 0 savo 
brolio. 

Mat rankinuke buvo pistoletas. 

Tuo momentu, kai Elizabeta būtų pamačiusi, jog Robertas 
nesutinka jos paleisti, ji būtų pistoletą nutaikiusi į brolį. 

TRISDEŠIMT PENKTAS SKYRIUS 

Keturių dienų kelią iš Helmšido į Londoną Elizabeta įvei- 
kė per dvi su puse dienos - tai padaryti jai pasisekė sėkmingu, 
nors ir pavojingu bei brangiu būdu: ji mokėjo didžiulius pinigus 
vežikams, kurie nenoriai sutiko važiuoti naktį, ir miegojo ka- 
rietoje. Elizabeta sustodavo tik pasikeisti arklių, drabužių ir 
užkąsti. Visur, kur tik jie sustodavo, visi - nuo pašto iki baro 
tarnautojų - kalbėjo apie Jano Torntono, markizo Kensingto- 
no, teismą. 

Šmėkščiojo mylių ženklai, dieną pakeitė tamsi naktis ir 
pilka aušra, po to viskas pasikartojo, Elizabeta klausėsi arklių 
kanopų kaukšėjimo ir savo išgąsdintos širdies tuksėjimo. 

Septintą Jano teismo dieną, dešimtą valandą ryto, apdul- 
kėjusi karieta privažiavo prie našlaujančios hercogienės Ho- 
torn namo Londone, iš jos nelaukdama, kol nuleis laiptelius, 
iššoko Elizabeta ir su užkliuvusiais sijonais atsistojo ant žemės, 
po to klupdama užbėgo laiptais ir pasibeldė į duris. 

- Kas tai, Viešpatie, - sušuko hercogienė, stovinti vestibiu- 
lyje, po kurį ji vaikščiojo susirūpinusi, kai išgirdo bronzinio 
durų plaktuko dūžius. 

Vyresnysis liokajus atidarė duris ir Elizabeta pirma jo 
puolė į priekį. 

- Jūsų šviesybe, - uždususi ištarė ji... - aš... 

- Tu! - tarė hercogienė, apstulbusi žiūrėdama į susivėlusią, 
dulkėtą moterį, kuri pametė savo vyrą, suteikdama jam tiek 
daug skausmo ir sukeldama triukšmingą skandalą, o dabar, kai 
jau buvo per vėlu, stovėjo priešais ją paradiniame vestibiulyje, 
panaši į gražią dulkėtą šluotą. - Tave reikia išperti, - piktai 
pasakė ji. 

- Be abejo, Janas panorės to imtis pats, bet vėliau... Dabar 
man reikia... - Elizabeta patylėjo, bandydama nuslopinti baimę, 
kad galėtų žingsnis po žingsnio įvykdyti savo planą. - Man reikia 
patekti į Vestminsterį . Man reikia jūsų pagalbos, nes jie ne- 
norės į Lordų rūmus įsileisti moters. 

- Teismas tęsiasi šešias dienas ir aš turiu pasakyti, kad jis 
vyksta negerai... 

- Man papasakosite vėliau, - tarė Elizabeta licpiamu tonu, 
kuris nepadarytų gėdos ir pačiai hercogienei. 

- Dabar prisiminkite ką nors įtakingą, kuris galėtų mane 
ten nuvesti, ką nors, kurį jūs žinote. Kitką aš padarysiu, kai ten 
pakliūsiu. 

Tik dabar hercogienė suvokė, kad Elizabeta, nors ir nedo- 
vanotinai pasielgusi, buvo vienintelė, kuri galėjo padėti ištei- 
sinti Janą, ir ji pagaliau ėmė veikti. 

- Folkner! - sušuko hercogienė, atrodo, kreipdamasi į 
laiptus. 

- Jūsų šviesybe? - paklausė asmeninė hercogienės kamba- 
rinė, pasirodžiusi viršutinėje galerijoje. 

- Nuvesk šitą jauną moterį į viršų. Išvalyk jos drabužius ir 
sutvarkyk plaukus. - Ramsi, - griežtai pašaukė hercogienė vy- 
resnįjį liokajų nurodydama, kad jis ateitų paskui ją į mėlynąją 
svetainę, kur ji atsisėdo prie rašomojo stalo. - Nuvežk šitą 
raštelį tiesiai į Vestminsterį. Jiems pasakyk, kad siunčiu aš, jį 
reikia tuojau pat perduoti lordui Kailtonui. Jis bus savo vietoje 
Lordų rūmuose. - Ji greitai parašė ir atidavė laišką vyresniajam 


+ Vestminsteris - Londono dalis, kurioje yra karaliaus rezidencija, parlamento 
rūmai ir kitos valstybinės įstaigos; čia: Lordų rūmai. - Vert. pastaba. 

liokajui. - Aš jam parašiau, kad tuojau pat nutrauktų teismo 
posėdį. Daspranešiau, jog mes lauksime jo po valandos, prie- 
šais Vestminsterį savo karietoje. Jis turi mus ten sutikti, kad 
nuvestų į Lordų rūmus. 

- Tuojau pat, jūsų šviesybe, - pasakė Ramsis nusilenkęs, jau 
išeidamas iš kambario. 

Hercogienė išėjo paskui jį, dar vis duodama nurodymus. 

- Jeigu Kailtonas vengs eiti savo pareigas ir šiandieną 
nedalyvaus teisme, tai vieną liokajų nusiųsk į jo namus, o kitą 
- pas Vaitamą, dar vieną į Blorindo gatvę, į tos artistės, kurios, 
jo nuomone, niekas nežino, kad jis išlaiko namus. Tu, - šaltai 
pažvelgusi kreipėsi ji į Elizabetą, - eisi su manimi. Tu turėsi 
daug ką paaiškinti, ponia, ir galėsi tai padaryti, kol Folkner 
tvarkys tavo išvaizdą. 

- Aš neketinu, - sušuko Elizabeta, apimta bejėgiško pykčio 
priepuolio, - galvoti apie savo išvaizdą tokiu laiku. 

Hercogienės antakiai pakilo iki plaukų. 

- Tu atvykai jų įtikinti, kad tavo vyras yra nekaltas? 

- Taip, žinoma. Aš... 

- Tai nedaryk jam gėdos daugiau, negu jau padarei! 
Tu panaši į bėglę iš Bedlamo šiukšlių dėžės. Tau dar 
pasiseks, jeigu jie tavęs nepakars už tai, kad tu jiems 
sutcikei rūpesčių! 

Hercogienė nuėjo į viršų, Elizabeta lėtai nusekė paskui ją, 
klausydamasi jos tirados tik ausies krašteliu. 

- Jeigu tavo netikras brolis mums suteiktų garbę ir atvyktų, 
tai tavo vyrui galbūt netektų praleisti nakties kalėjime; Džor- 
dano manymu, jis ten paklius, jeigu kaltintojams pavyks pasiek- 
ti pergalę. 

Ant trečio laiptelio Elizabeta sustojo. 

- Malonėkite minutę manęs paklausyti... - piktai pradėjo ji. 

- Aš tavęs klausysiu visą kelią iki Vestminsterio, - sarkas- 
tiškai atsakė hercogienė. - Aš manau, kad visam Londonui iš 
rytinių laikraščių bus įdomu sužinoti, kuo Lu teisiniesi. 

- Dėl Dievo meilės! - sušuko Elizabeta jai į nugarą, žaibo 
greitumu svarstydama, į ką dar galėtų kreiptis skubios pagalbos. 
- Valanda - tai visa amžinybė. - Aš atvažiavau ne tik pasirodyti, 
kad esu gyva. Aš galiu įrodyti, kad Robertas yra gyvas ir nenu- 
kentėjo nuo Jano ir... 

Hercogienė atsisuko ir ėmė leistis laiptais, įdėmiai žiūrė- 
dama į Elizabetos veidą ir beviltiškai, ir viltingai. 

- Folkncer! - sušuko ji neatsigręždama, - pasiimk viską, ko 
taureikia. Tu ledi Tornton tualetą galėsi sutvarkyti ir karietoje. 


Po penkiolikos minučių hercogienės vcžikas sustabdė ark- 
lius priešais Vestminsterį, prie karietos skubiai priėjo lordas 
Kailtonas, kurį iš paskos, neatsitraukdamas nė per žingsnį, 
lydėjo Ramsis. 

- Kokių velnių... - pradėjo jis. 

- Padėkite mums išlipti, - paprašė hercogienė. - Aš jums 
papasakosiu, ką galėsiu, kol mes eisime prie įėjimo. Tačiau 
pirmiausia pasakykite, kokie ten reikalai. 

- Negeri. Blogi... labai blogai Kensingtonui. Vyriausiasis 
kaltintojas gerai pasiruošęs. Kol kas jam pavyko pateikti įtiki- 
namą argumentą: net jeigu, pasak gandų, ledi Tornton ir gyva, 
tikrų įrodymų nėra. 

Jis atsisuko padėti išlipti iš karietos Elizabetai, kurios niekada 
nebuvo matęs, ir toliau dėstė hercogicnei kaltintojų taktiką. 

- Dėl aiškinimo, kad yra gandų, jog ledi Tornton matė 
viešbutyje ir pašto stotelėje su nepažįstamu vyru, kaltintojai 
pareiškė prielaidą, kad Kensingtonas pasamdė jauną porą, 
vaizduojančią jo žmoną ir jos meilužį. Prielaida skamba gana 
įtikinamai, nes praėjo daug laiko, kol aptiko ledi Tornton 
pėdsakus, ir taip pat daug laiko kol pasirodė juvelyras su savo 
pareiškimu. Ir paskutinis dalykas, - baigė lordas Kailtonas, kai 
jie skubiai įėjo pro skliautuotas duris, - kaltintojai stengiasi 
logiškai įrodyti: jeigu ji dar gyva, tai baiminasi dėl savo gyvybės, 
kitaip per tiek laiko būtų pasirodžiusi. Jų žodžiais tariant, iš to 

seka, kad ledi Tornton yra savo kailiu patyrusi, koks žiaurus 
siaubūnas yra jos vyras. Jeigu jis iš tiesų žiaurus siaubūnas, tai, 
savaime suprantama, galėjo nužudyti jos brolį. Jie mano, kad 
brolio dingimas - tai nusikaltimas, kuriam įrodyti jie turi pakan- 
kamai įkalčių ir už kurį Kensingtoną verta pasiųsti į kartuves. 

- Dėl pirmo preteksto jau nebercikia jaudintis. Jūs nutrau- 
kėte teismo posėdį? - paklausė hercogienė. 

- Nutraukiau posėdį? - paprieštaravo lordas Kailtonas. - 
Mano brangioji hercogiene, reikės princo arba Dievo, kad 
sustabdytų šitą teismą. 

- Jiems teks pasitenkinti ledi Tornton, - piktai atsakė 
hercogienė. ą 

Lordas Kailtonas staiga atsigręžė ir įsistebeilijo į Elizabetą, 
jo veidas keitėsi: pasirodė nuostaba, po to palengvėjimas, vė- 
liau didelė panieka. Jis nukreipė akis į šalį, greitai nusisuko 
padėjęs rankas ant sunkių durų, prie kurių stovėjo sargybiniai. 

- Palaukite čia. Aš nunešiu raštelį Kensingtono advokatui, 
kad jis čia ateitų susitikti su jumis. Nė su kuo nekalbėkite ir 
niekam nesakykite, kas ši moteris, kol neateis Petersonas Del- 
hamas. Aš manau, kad jis norės tai panaudoti reikiamu momen- 
tu kaip siurprizą. 

Elizabeta stovėjo sustingusi, varžydamasi jo karšto Žvilgs- 
nio, kurio priežastį ji žinojo. Visų, kurie iš laikraščių sekė šią 
istoriją, akyse ji buvo arba nebegyva, arba neištikima žmona, 
pametusi vyrą dėl kažkokio meilužio. Kadangi ji čia buvo gyva, 
tai lordas Kailtonas, matyt, tikėjo antrąja versija. Elizabeta 
žinojo, kad visų Lordų rūmų vyrai, esantys už šitų durų, tarp jų 
ir jos vyras, galvos apie ją tą patį, kol ji neįrodys, kad jie klysta. 

Pakeliui hercogienė beveik nieko nekalbėjo: ji įdėmiai 
klausėsi Elizabetos aiškinimo, bet norėjo, kad tuos paaiškini- 
mus pirmiau suprastų Lordų rūmai, negu ji pati. Tai, kad 
hercogienė, kuri tikėjo Elizabeta, kai beveik visi kiti ja netikėjo, 
o dabar vengė patikėti, Elizabetai buvo sunkiau ištverti, negu 
paniekinamą lordo Kailtono žvilgsnį. 

Po kelių minučių į vestibiulį grįžo lordas Kailtonas. 

- Prieš minutę Petersonui Delhamui perdavė mano raštelį. 
Pažiūrėsime, kas bus toliau. 

- Ar jūs jam pranešėte, kad ledi Tornton yra čia? 

- Ne, jūsų šviesybe, - tarė jis stengdamasis būti kantrus. - 
Teisme - svarbiausia tinkamai parinkti laiką. Delhamas turi 
nuspręsti, ką jam daryti ir kada. 

Elizabeta norėjo surikti iš nevilties dėl dar vieno sutruk- 
dymo. Janas buvo už šitų durų, ji taip stipriai norėjo prasi- 
veržti pro jas, kad jis pamatytų ją, jog Elizabeta vargais 
negalais prisivertė stovėti vietoje. Elizabeta sakė sau, kad po 
kelių minučių Janas pamatys ją ir išgirs jos parodymus. Dar 
kelios minutės ir ji galės vyrui paaiškinti, kad išvyko su 
Robertu, o ne su meilužiu. Kai jis tai supras, tai, žinoma, 
atleis už tą skausmą, kurį ji sukėlė. Elizabetai nerūpėjo, ką 
mano apie ją šimtai šių Rūmų lordų: ji pajėgs ištverti jų 
smerkimą. 

Po to, kai, atrodo, praėjo visas gyvenimas, o ne ketvirtis 
valandos, atsidarė durys ir į vestibiulį įėjo Jano advokatas 
Petersonas Delhamas. 

- Dėl Dievo meilės, ko tu nori, Kailtonai? Aš darau viską, 
ką galiu, kad šis teismas nepasibaigtų žudynėmis, O tu ištrauki 
mane čia vidury labiausiai demaskuojančio kaltinimo. 

Lordas Kailtonas neramiai žvilgtelėjo į kelis vestibiulyje 
vaikštinėjančius vyrus, po to pridėjo ranką prie Petersono 
Delhamo ausies ir skubiai pašnibždėjo. Šaltas Delhamo žvilgs- 
nis nukrypo į jaunos moters veidą, tą pačią akimirką jo ranka 
palietė Elizabetos petį ir jėga nutempė ją per vestibiulį prie 
uždarytų durų. 

- Mes ten pasišnekėsime, - trumpai tarė jis. 

Kambaryje, į kurį ją įvedė advokatas, buvo stalas ir šešios 
kėdės su tiesiomis atkaltėmis; Delhamas priėjo prie stalo ir 
atsisėdo ant stovėjusios už stalo kėdės. Trikampiu sunėręs 
rankų pirštus, jis žiūrėjo į Elizabetą viršum jų, apžvelgdamas 

jos veidą aštriomis kaip kinžalai mėlynomis akimis, o kai pra- 
šneko, nuo balso pasklido stiprus šaltis. 

- Ledi Tornton, labai malonu, kad jūs suradote laiko atvyk- 
ti pas mus mandagumo vizito! Ar jums nebūtų sunku mums 
pranešti, kur jūs buvote pastarąsias šešias savaites? 

Tuo momentu Elizabeta staiga pagalvojo: jeigu jau Jano 
advokatas taip elgiasi su ja, su kokia neapykanta ji susidurs, kai 
susitiks su pačiu Janu. 

- Aš... aš galiu įsivaizduoti, ką jūs dabar turite jausti, - 
pradėjo ji draugišku tonu. 

Jis ironiškai nutraukė Elizabetą. 

- O, nemanau, kad galite, ponia. Jeigu aš galėčiau jums 
pasakyti, tai jūs dabar pasibaisėtumėte. 

- Aš galiu viską paaiškinti, - sušuko Elizabeta. 

- Iš tikrųjų? - lėtai ir nedraugiškai tarė adyokatas. - Kaip 
gaila, kad jūs nebandėte to padaryti prieš šešias savaites! 

- Aš čia esu tam, kad tai padaryčiau dabar, - atsakė Eliza- 
beta valdydamasi, kad neprarastų savikontrolės. 

“ - Galite pradėti, kada norite, - pašaipiai, ištęsdamas žo- 
džius, tarė Delhamas. - Priešais salėje laukia trys šimtai vyrų, 
kada jums bus patogu tai padaryti. 

Iš baimės ir nusivylimo Elizabetai sudrebėjo balsas 1r ji įširdo: 

- Klausykite, secre, aš važiavau dienomis ir naktimis ne tam, 
kad čia stovėčiau ir klausyčiau, kaip jūs gaištate laiką, mane 
įžeidinėdamas! Aš išvažiavau tą pačią minutę, kai perskaičiau 
laikraštyje ir supratau, kad mano vyras pakliuvo į bėdą. Aš 
atvažiavau čia, kad įrodyčiau, jog gyva ir sveika,kad mano brolis 
irgi gyvas! 

Užuot parodęs, kad yra patenkintas arba apsidžiaugęs, 
Delhamas darėsi dar kandesnis. 

„- Tai pasakokite, ponia. Aš labai nekantrauju visa tai suži- 
noti. | 

- Kodėl jūs taip elgiatės? - sušuko Elizabeta. - Dėl Dievo 
meilės, aš esu jūsų pusėje! 

- Ačiū Dievui, mes daugiau neturime tokių, kaip jūs. 

Elizabeta tai ištvėrė nepalūžusi ir pradėjo greitai, bet išsa- 
miai pasakoti viską, kas įvyko nuo to momento, kai Robertas 
priėjo prie jos iš užpakalio Heivenherste. Baigusi pasakoti, ji 
Delhamas tebelaikė ją savo žvilgsniu, tyliai žiūrėdamas į Eliza- 
betą viršum sunertų pirštų. 

- Ir mes turime patikėti ta pasaka? - pagaliau atžariai 
paklausė jis. - Jūsų brolis gyvas, bet čia jo nėra. Mes privalome 
patikėti ištekėjusios moters, kuri begėdiškai keliauja su kitu 
vyru kaip sutuoktiniai, žodžiais... 

- Su savo broliu, - paprieštaravo Elizabeta. 

- Jūs norite, kad mes tuo patikėtume. Kodėl, ledi Tornton? 
Iš kur toks netikėtas dėmesys savo vyro gerovei? 

- Delhamai! - piktai kreipėsi hercogienė. - Ar jūs išprotė- 
jote? Bet kam aišku, kad Elizabeta sako tiesą, net man, o aš 
nenorėjau tikėti nė vienu jos žodžiu, kai ji atvažiavo pas mane! 
Tu ją kankini be jokios priežasties... 

Nenuleisdamas akių nuo Elizabetos, misteris Delhamas 
trumpai pasakė: 

- Jūsų šviesybe, ką aš darau, yra menkniekis palyginti su 
tuo, ką kaltintojai bando padaryti iš jos istorijos. Jeigu ji nepa- 
jėgs ištverti čia, ten ji neturės jokio šanso. 

- Aš to visiškai nesuprantu! - iš pykčio ir baimės sušuko 
Elizabeta. - Čia būdama, aš galiu įrodyti, kad mano vyras manęs 
nenužudė. Aš turiu misis Hogan laišką, kuriame ji aprašo mano 
brolį ir tvirtina, kad mes buvome kartu. Misis Hogan pati čia 
atvažiuos, jeigu ji jums reikalinga, bet ji laukiasi ir negali taip 
greitai važiuoti, kaip buvau priversta aš. Šis teismas tam, kad 
įrodytų, jog mano vyras kaltas arba nekaltas. Aš Žinau teisybę 
ir galiu įrodyti, kad jis nekaltas. 

- Jūs klystate, ledi Tornton, - su kartėliu ištarė Delhamas. 
- Kadangi dėl sensacijos ir kvailų spaudos spėjimų tai jau nebe 
tiesos ir teisingumo ieškojimas Lordų rūmuose, o teatras ir 

kaltintojai scenos viduryje vaidina pagrindinį vaidmenį prieš 
tūkstantinę Anglijos auditoriją, kuri apie šį vaidinimą sužino iš 
laikraščių. Jie dabar stengiasi surengti triumfo spektaklį ir tuo 
daugiausia rūpinasi. Gerai, - pasakė jis po minutės. - Pažiūrė- 
sime, kaip jūs su tuo susidorosite. 

Elizabeta labai apsidžiaugė pamačiusi, kad jis pagaliau 
atsistojo, nes net pastaroji advokato pastaba dėl kaltintojų 
motyvų jai nepadarė įspūdžio. 

- Aš jums tiksliai papasakojau, kaip viskas įvyko ir Čia 
atsinešiau misis Hogan laišką, kad patvirtinčiau tai, kas susiję 
su Robertu. Aš jau sakiau, kad prireikus ji čia atvažiuos pati. 
Misis Hogan gali papasakoti, kaip jis atrodo, ir net atpažinti iš 
mano turimų portretų. 

- Galbūt jūs nelabai tiksliai jai papasakojote apie brolį ir 
už tai užmokėjote? - pastebėjo advokatas, vėl vaidindamas 
kaltintojo vaidmenį. 

- Taip, bet... 

- Nesvarbu, - piktai burbtelėjo jis. - Tai neturi reikšmės. 

- Neturi reikšmės? - abejingai pakartojo Elizabeta. - Ta- 
čiau Kailtonas sakė, kad kaltintojai smarkiausiai kaltina dėl 
brolio nužudymo. 

- Aš jums sakiau, - šaltai pasakė advokatas, - kad šiuo metu 
man ne tai kelia didžiausią nerimą. Aš jus pasodinsiu ten, kur 
galėsite girdėti, ką aš kalbėsiu, o jūsų niekas nematys. Mano 
padėjėjas jus nuves į liudytojams skirtą vietą. 

- Jūs... jūs pasakysite Janui, kad aš čia? - paklausė ji silpnu 
trūkčiojančiu balsu. 

- Žinoma, ne. Aš noriu, kad jo pirmasis žvilgsnis į jus 
sutaptų su viskuo, kas vyksta salėje. Aš noriu, kad kaltin- 
tojai pamatytų jo pirmąją reakciją ir įvertintų jos reikš- 
mingumą. 

Advaekatas Elizabetą ir hercogienę nuvedė prie kitų durų, 
po to pasitraukė į šalį ir Elizabeta suprato, kad jos atsidūrė 
nuošalioje nišoje, iš kur galėjo matyti visus ir viską, o jų niekas 

nematė. Elizabetai padažnėjo pulsas, kai ji pamėgino pajusti 
visą spalvų, judesių ir garsų kaleidoskopą. Ilga salė su aukš- 
tomis skliautuotomis lubomis garsiai ūžė nuo šimtų prislo- 
pintų pokalbių, skambėjusių aukštai galerijose ir žemai ant 
suolų, kur sėdėjo karalystės lordai, nekantriai laukdami teis- 
mo tęsinio. 

Netoli nišos ant tradicinio raudono maišo su peruku ir 
raudona mantija sėdėjo lordas kancleris, jis ir pirmininkavo 
teismui. 

Žemiau ir aplink jį matėsi niūrūs vyrų su pudruotais peru- 
kais ir raudonomis mantijomis veidai; čia buvo ir aštuoni teisė- 
jai ir karališkasis prokuroras. Prie kito stalo sėdėjo vyrai, kurie, 
Elizabetos spėjimu, buvo advokatai ir jų padėjėjai; dar buvo 
vyrių niūriais veidais, su pudruotais perukais ir raudonomis 
mantijomis. Elizabeta sekė akimis Petersoną Delhamą, einantį 
tarpu tarp stalų ir nepaprastai stengėsi pamatyti, kas yra šalia 
jo. Žinoma, Janas turėjo sėdėti prie kurio nors stalo. Joskaršt- 
ligiškas žvilgsnis sustingo, sutelktas į mylimą veidą. Elizabeta 
prikando lūpą, kad susilaikytų ir nesušuktų, kad ji yra čia. Tuo 
metu ji pro ašaras šiek tiek nusišypsojo, nes visas jis, net ir jo 
nerūpestinga poza atrodė gražiai, iki skausmo mielai. Kiti tei- 
siamieji, žinoma, būtų sėdėję, pagarbiai sukaupę dėmesį, bet 
ne Janas, su pasididžiavimu, nors ir apimtas baimės, pagalvojo 
Elizabeta. Tarsi ketindamas parodyti visišką panieką teisėtu- 
mui, įstatymams ir teismo procesui prieš jį, Janas teisiamųjų 
suole sėdėjo, atsirėmęs alkūne į jį apsupusį poliruotą medinį 
barjerą, padėjęs batuotą koją ant kitos kojos kelio. Jis atrodė 
abejingas, šaltas, visiškai valdantis save. 

- Aš tikiuosi, kad jūs vėl pasiruošęs pradėti, misteri Delha- 
mai, - nepatenkintas tarė lordas kancleris ir, pasigirdus jo 
balsui, didžiulė salė iš karto nutilo. Galerijose, viršuje ir apa- 
čioje, suoluose sėdintys lordai įsitempė, sukluso ir visi laukia- 
mai pasisuko į kanclerį. Visi, pastebėjo Elizabeta, išskyrus 
Janą, kuris tebesėdėjo atsilošęs į kėdės atkaltę. Dabar jis, 

atrodo, nekantravo, tarsi teismas būtų farsas, atimantis iš jo 
laiką nuo kitų, svarbesnių reikalų. 

- Atsiprašau dėl šio sutrukdymo, mano lordai, - pasakė 
Delhamas, kažką sušnibždėjęs greta sėdėjusiam Jano advoka- 
tui. Jaunuolis greitai atsistojo ir ėmė eiti pakraščiu aplink salę, 
Elizabetos supratimu, pasukdamas ticsiai į ją. Vėl atsigręžęs į 
lordą kanclerį, Delhamas tarė nepaprastai mandagiai: 

- Mano lorde, ar neleistumėte man dabar šiek tiek nutolti 
nuo procedūros, aš manau, kad mes galėsime išspręsti visą bylą 
be tolesnių debatų ir nekviesdami liudytojų. 

- Paaiškinkite, ką jūs turite galvoje, misteri Delhamai, - 
trumpai įsakė lordas kancleris. 

- Aš noriu pakviesti netikėtą liudytoją ir turėti leidimą jai 
pateikti tik vieną klausimą. Po to, mano lorde, kaltintojas galės 
klausinėti ją, kiek ir kaip norės. 

Lordas kancleris kreipėsi patarimo į vyrą, kuris, Elizabetos 
spėjimu, tikriausiai buvo svarbiausias kaltintojas, generalinis 
prokuroras. 

- Ar jūs neprieštaraujate, lorde Saterlendai? 

Lordas Saterlendas, aukštas, ereliška nosimi ir plonomis 
lūpomis, su tradicine raudona mantija ir pudruotu peruku, 
vyras atsistojo. 

- Žinoma, ne, mano lorde, - tarė jis beveik sarkastiškai. - 
Šiandieną mes jau du kartus laukėme misterio Delhamo. Ką 
reiškia dar vienas sutrukdymas angliško teisingumo labui? 

- Įveskite čia savo liudytoją, misteri Delhamai, ir po to aš 
nebeleisiu jokių trukdymų. Suprantate? 

Elizabeta krūptelėjo, kai jaunas advokatas įėjo į nišą ir 
palietė jos ranką. Neatitraukdama akių nuo Jano, ji nuėjo į 
priekį, kilnodama sustingusias kojas; jos širdis jau daužėsi krū- 
tinėje, kol Petersonas Delhamas dar nebuvo ištaręs tokiu 
balsu, kuris pasiekė tolimiausias vietas viršuje: 

- Milordai, mes kviečiame į liudytojų vietą markizę Ken- 
sington! 

Didžiuliuose Lordų rūmuose, atrodo, nuvilnijo nuostabos 
ir susijaudinimo bangos. Visi palenkė galvas į priekį, bet Eliza- 
beta pamatė, kaip apmirė visas jo kūnas, pamatė, kaip Jano 
žvilgsnis įsmigo į jos veidą... po to jo veide sustingo ledinis 
pyktis, gintarinės akys virto sustingusiu šaltu auksu. 

Drebėdama nuo to sunkaus žvilgsnio, Elizabeta priėjo prie 
liudytojų vietos ir pakartojo priesaiką, kurią jai perskaitė. Po 
to Petersonas Delhamas išėjo į priekį. 

- Ar nepasakytumėte savo vardo ir pavardės, kad tai girdė- 
tų visi, esantys šitoje salėje? 

Elizabeta konvulsiškai gurktelėjo ir, atitraukusi žvilgsnį 
nuo Jano, tarė kiek pajėgdama garsiau: 

- Elizabeta Mari Kameron. 

Aplinkui ją prasidėjo sumaištis, galvos su baltais perukais 
linko viena prie kitos, o lordas kancleris prašė tylos. 

- Ar leis man teismas paklausti kaltinamojo, kad įsitikin- 
čiau, jog čia tikrai yra jo žmona? - paklausė Delhamas, kai salėje 
vėl įsivyravo tvarka. 

Primerktos lordo kanclerio akys nuo Elizabetos veido nu- 
krypo į Janą. 

- Leidžia. 

- Lorde Torntonai, - ramiai paklausė Delhamas, stebėda- 
mas Jano reakciją, - ar priešais jus stovinti moteris yra jūsų 
žmona, kurios dingimu... kurios nužudymu... jūs kaltinamas? 

Janas sukando žandikaulius ir linktelėjo. 

- Lordas Torntonas pripažįsta, kad šita liudytoja yra jo 
žmona. Daugiau klausimų neturiu. 

Elizabeta įsitvėrė liudytojų vietos medinio krašto, žiūrėda- 
ma išplėstomis akimis į Petersoną Delhamą, netikėdama, kad 
jis neketina jos klausinėti apie Robertą. 

- Aš turiu kelis klausimus, milordai, - tarė generalinis 
prokuroras, lordas Saterlendas. 

Elizabeta nerimaudama žiūrėjo, kaip lordas Saterlendas 
išėjo į priekį, bet kai jis prašneko, ji buvo pritrenkta jo balse 

skambančio gerumo. Net apimta baimės ir nevilties, Elizabeta 
galėjo neklysdama pajusti panieką, vyrišką neapykantą, nu- 
kreiptą į ją iš visų salės pusių, iš visų vyrų akių, išskyrus jo. 

- Ledi Tornton, - pradėjo lordas Saterlendas sumišęs, be- 
veik apsidžiaugęs, kad ji čia yra tam, jog padėtų išspręsti bylą. 
- Prašom labai nebijoti. Aš turiu tik kelis klausimus. 

- Ar nebūtumėte tokia maloni ir mums nepapsakotumėte, 
kodėl jūs atsiradote čia taip vėlai ir aiškiai matyti, jog labai 
sunerimusi? 

- Aš... aš atvykau dėl to, kad sužinojau, jog mano vyras 
kaltinamas nužudęs mano brolį ir mane, - atsakė Elizabeta, 
stengdamasi Ralbėti pakankamai garsiai, kad ją girdėtų ir di- 
džiulės salės gale. 

- O kur jūs buvote ligi šiol? 

--Aš buvau Helmšide su savo broliu Rob... 

- Ji pasakė su broliu? - garsiai paklausė vienas karališkųjų 
advokatų. - 

Lordas Saterlendas buvo apstulbintas, kaip ir kiti esantys 
salėje, ir vėl prasidėjo kalbos, o tai privertė lordą kanclerį 
pakviesti visus laikytis tvarkos. Tačiau kaltintojas greitai susi- 
tvardė. Vos tik atsigavęs, lordas Saterlendas paklausė: 

- Jūs čia atvykote mums pranešti, kad esate ne tik sveika ir 
gyva, - susimąstęs jis priėjo tokios išvados, - bet buvote su 
broliu, dingusiu maždaug prieš dvejus metus, su broliu, kurio 
pėdsakų niekas negalėjo aptikti - nei jūsų seklys misteris Vords- 
vortas, nei karališkieji sekliai, net tie, kuriuos pasamdė jūsų 
vyras? 

Elizabeta išgąstingai pažvelgė į Janą ir tuojau pat iš siaubo 
nukreipė žvilgsnį, pamačiusi jo veide ledinę neapykantą. 

- Taip, teisingai. 

- O kur gi tas jūsų brolis? - norėdamas padaryti didesnį 
įspūdį, lordas Saterlendas mostelėjo ranka į salę ir pasižiūrėjo 
aplinkui, tarsi ieškotų Roberto. - Jūs jį atsivežėte, kad mes 
galėtume pamatyti taip, kaip ir jus, - sveiką ir gyvą? 

- Ne, - ištarė Elizabeta. - Aš neatvežiau, bet... 

- Prašom atsakinėti tik į mano klausimus, - perspėjo lordas 
Saterlendas. Ilgą laiką jis buvo susimąstęs, po to pasakė: - Ledi 
Tornton, aš manau, kad mes visi norėtume išgirsti, kodėl jūs 
palikote patikimus ir jaukius namus, slapta pabėgote nuo vyro, 
o dabar paskutiniu, lemiamu, momentu grįžote pranešti, kad 
mes kažkokiu būdu padarėme klaidą, jog jūsų gyvybei arba jūsų 
brolio gyvybei gresia pavojus. Prašom pradėti pasakoti viską iš 
pat pradžios. 

Elizabeta apsidžiaugė, kad jai leidžia papasakoti visą savo 
istoriją, todėl ji ir pasakojo, nieko nekeisdama, taip, kaip repetavo 
karietoje, daug kartų kartodama: ji apdairiai praleido tą istorijos 
dalį, iš kurios atrodytų, kad Robertas yra melagis ir beprotis, tvirtai 
nusprendęs pasiekti, kad Janas būtų pakartas už nužudymus, nors 
jis ir nenužudė. Atsargiai, iš anksto paruoštais žodžiais ji greitai 
papasakojo apie Robertą tokį, kokį ji matė, - jaunuolį, kurs iš 
sielvarto ir vargų panoro atkeršyti jos vyrui, jaunuolį, kurį Janas 
išgelbėjo nuo kartuvių arba kalėjimo iki gyvos galvos, pasigailėjęs 
ir įsodinęs į laivą, plaukiantį į užsienį; jaunuolį, dėl savo netyčinių 
poelgių patyrusį didelių kančių ir smarkiai sumuštą, bet dėl viso 
to neteisingai apkaltinusį Janą. 

Kadangi Elizabeta buvo apimta nevilties, išgąsdinta ir daug 
kartų mintyse kartojusi tai, ką jai reikėjo papasakoti, ji davė 
parodymus lygiu, be jokių emocijų balsu, jos kalba atrodė iš 
anksto paruošta ir nuostabiai greitai pasibaigė. Tik vieną kartą 
jai suvirpėjo balsas: kai teko prisipažinti, jog iš tiesų ji buvo 
patikėjusi, jog vyras tikrai kaltas dėl brolio sumušimo. Tą baisią 
akimirką Elizabeta kaltai pažvelgė į Janą ir jo veido išraiška jai 
sukėlė dar didesnį siaubą, nes jame atsispindėjo nuobodulys - 
tarsi Elizabeta būtų buvusi labai bloga aktorė, vaidinanti be 
galo nuobodžioje pjesėje, kurią jis buvo verčiamas žiūrėti. 

Po šių parodymų mirtiną tylą nutraukė lordas Saterlendas, 
trumpai su užuojauta nusijuokęs; staiga jo akys skvarbiai pasi- 
žiūrėjo į Elizabetą ir pasigirdo skardus balsas; 

- Mano brangioji moterie, aš turiu jums klausimą, labai 
panašų į tą, kurį jau pateikiau, - aš noriu sužinoti: „Kodėl?“ 

Dėl neišaiškinamos priežasties Elizabeta pajuto, kad ją 
apima stingdanti baimė, tarsi jos širdis suprato, jog vyksta 
kažkas baisaus - jai nepatikėjo, o prokuroras dabar padarys 
taip, kad jai tikriausiai jau nebepatikės. 

- Kodėl... kas kodėl? - mikčiodama paklausė ji. 

- Kodėl jūs čia atvažiavote? Kad papasakotumėte mums 
tokią nuostabią pasaką, vildamasi išgelbėti gyvybę tam vyrui, 
nuo kurio, kaip pati prisipažinote, jūs prieš kelias savaites 
pabėgote? 

Elizabeta maldaujamai pasižiūrėjo į Petersoną Delhamą, 
kuris patraukė pečiais, tarsi su pasibjaurėjimu atsitraukdamas. 
Jausdamasi paralyžiuota, ji prisiminė advokato žodžius, pasa- 
kytus vestibiulyje ir iš karto juos suprato: „Tai, ką aš dariau, - 
menkniekis palyginti su tuo, ką kaltintojai bando padaryti iš jos 
istorijos... Tai jau nebe teisybės ir teisingumo ieškojimas... tai 
teatras ir kaltintojai stengiasi surengti triumfo spektaklį..." 

- Ledi Tornton! - griežtai pasakė kaltintojas ir ėmė berti 
jai klausimus taip greitai, kad Elizabeta vos spėjo atsakinėti 
į juos. - Pasakykite mums teisybę, ledi Tornton. Tas vyras, 
pirštais grėsmingai parodė į ten, kur sėdėjo Janas, bet Eliza- 
beta jo nematė, - surado jus ir papirko, kad sugrįžtumėte čia 
ir mums papasakotumėte tą kvailą pasaką? Ar jis surado jus 
ir grasino nužudyti, jeigu jūs šiandieną čia nepasirodysite? 
Ar tiesa, kad jūs nežinojote, kur yra jūsų brolis? Ar tiesa, kad, 
pasak jūsų pačios prisipažinimo prieš kelias minutes šitoje 
salėje, jūs, baimindamasi dėl savo gyvybės, bėgote nuo to 
žiauraus vyro? Ar tiesa, kad jūs bijote, jog ir ateityje jis 
žiauriai elgsis su jumis? 

- Ne! - sušuko Elizabeta. Ji skubiai apžvelgė vyrų veidus 
aplinkui save ir viršum jos, bet nepamatė nieko, išskyrus abe- 
jones ir panieką tai tiesai, kurią Elizabeta jiems papasakojo. 

- Daugiau klausimų nėra! 

- Palaukite! - Per tą akimirką Elizabeta suprato: jeigu ji 
neįstengė jų įtikinti, kad sako tiesą, galbūt pajėgs įtikinti jog ji 
per daug kvaila, jog galėtų sugalvoti tokį melą. - Taip, mano 
lorde, - nuskambėjo jos balsas. - Aš negaliu to paneigti, aš noriu 
pasakyti - žiaurumo. 

Saterlendas atsigręžė, jo akys sublizgo ir didžiulė Lordų 
rūmų salė vėl pagyvėjo. 

- Jūs pripažįstate, kad jis yra žiaurus žmogus? 

- Taip, pripažįstu, - įtikinamai pareiškė Ellizabeta. 

- Mano brangioji, vargše moterie, ar negalėtumėte mums 
visiems papasakoti kai kurių jo žiaurumo pavyzdžių? 

- Taip, kai aš papasakosiu, tai žinau, kad jūs visi suprasite, 
koks iš tikrųjų žiaurūs gali būti mano vyras ir kodėl aš pabėgau 
su Robertu, savo broliu. 

Elizabeta stengėsi skubiai sugalvoti pusiau tiesą, kuri ne- 
būtų melagingas liudinimas, ir prisiminė Jano žodžius, pasaky- 
tus tą naktį, kai jis atvažiavo pas ją į Heivenherstą. 

- Taip, tęskite. - Visi sėdintys galerijoje pasilenkė į priekį 
ir Elizabetai atrodė, jog visas pastatas užgriuvo ją. 

- Kada paskutinį kartą jūsų vyras buvo Žiaurus? 

- Štai, kaip tik prieš tai, kai aš išvažiavau, jis grasino suma- 
žinsiąs man kišenpinigius, o aš buvau išleidusi pinigų daugiau 
ir nepaprastai nenorėjau prisipažinti. 

- Jūs bijojote, kad jis už tai jus muš? 

- Ne, aš bijojau, kad jis man nebeduos pinigų iki kito 
ketvirčio. 

Galerijoje kažkas nusijuokė, po to staiga nutilo. Saterlen- 
das ėmė niūriai raukytis, bet Elizabeta tęsė: 

- Aš su vyru kaip tik svarstėme tą dalyką, noriu pasakyti, 
kišenpinigių, tą naktį prieš dvi dienas iki pabėgimo su broliu. 

- Ir jis ėmė bartis, kai jūs tai svarstėte? Tai buvo tą naktį, 
kai, pasak jūsų kambarinės, jūs verkėte? 

- Taip, tada. 

- Kodėl jūs verkėte, ledi Tornton? 


Galerija dar labiau pasilenkė arčiau jos. 

- Aš buvau siaubingoje būsenoje, - atsakė Elizabeta, saky- 
dama tikrą tiesą. - Aš norėjau išvažiuoti su Bobiu. Kad galėčiau 
tai padaryti, aš buvau priversta parduoti savo nuostabius sma- 
ragdus, kuriuos man buvo padovanojęs lordas Torntonas. 

Elizabetai atėjo įkvėpimas ir ji patikliai, šiek tiek pasilen- 
kusi prie kanclerio, sėdinčio ant vilnų maišo, pasakė: 

- Suprantate, aš žinojau, kad jis man nupirks kitus. 

Galerijoje pasigirdo skardus juokas, būtent tokios para- 
mos ir laukė Elizabeta. 

Tačiau lordas Saterlendas nesijuokė. Kaltintojas pajuto, 
jog Elizabeta bando jį apmulkinti, bet su daugumai vyrų būdin- 
gu išdidumu negalėjo patikėti, kad jai užteks proto pabandyti 
tai padaryti, jau nekalbant apie tai, jog tai jai pasiseks. 

- Ar aš privalau patikėti, kad jūs pardavėte savo smaragdus 
dėl kažkokio kaprizo - lenvabūdiško noro išvažiuoti su vyru, 
kuris jūsų tikinimu, buvo jūsų brolis? 

- Viešpatie, aš nežinau, kuo jūs privalote patikėti, aš žinau 
tik tai, ką aš padariau. 

- Ponia, - griežtai tarė jis. - Jūs vos sulaikėte ašaras, taip 
sakė juvelyras, kuriam jūs pardavėte brangenybes. Jeigu jūs 
buvote lengvabūdiškai nusiteikusi, tai kodėl vos pajėgėte sulai- 
kyti ašaras? 

Elizabeta apstulbusi pažvelgė į jį. 

- Aš mylėjau savo smaragdus. 

Nuo grindų ligi lubų viskas drebėjo nuo garsaus juoko. 
Elizabeta palaukė, kol jis baigsis, ir pasilenkusi išdidžiai tarė 
patikliu tonu. 

- Mano vyras dažnai sako, kad smaragdai tokios pat spalvos 
kaip ir mano akys. Ar ne miela, tiesa? 

Elizabeta pastebėjo, kad Saterlendas pradėjo griežti dan- 
timis. Bijodama pasižiūrėti į Janą, ji trumpam žvilgtelėjo į 
Petersoną Delhamą ir pamatė, kad šis įdėmiai seka ją su tokia 
veido išraiška, kuri galėtų reikšti ir susižavėjimą. 

- Taigi, - suriaumojo Saterlendas beveik nenatūraliu balsu. 
- Ar dabar mes privalome tikėti, kad jūs iš tiesų nebijote savo 
vyro? 

- Žinoma, bijojau. Argi aš jums ką tik nepaaiškinau, kad jis 
gali būti žiaurus? - paklausė ji, dar kartą nustebusi žiūrėdama 
į prokurorą. - Žinoma, kai Bobis man parodė savo nugarą, aš 
negalėjau nepamanyti, kad žmogus, grasinantis man sumažinti 
kišenpinigius, gali padaryti bet ką... 

Šį kartą garsus juokas tęsėsi kur kas ilgiau ir, net kai jis 
nutilo, Elizabeta pastebėjo pašaipias šypsenas ten, kur anks- 
čiau matė smerkimą ir nepatiklumą. 

- Ir, - sugriaudėjo Saterlendas, kai jo balsą buvo galima 
išgirsti, - mes taip pat turime patikėti, kad jūs pabėgote su vyru, 
kuris, jūsų tvirtinimu, yra jūsų brolis, ir jaukiai įsitaisė kažkur 
Anglijoje? 

Elizabeta energingai palingavo galvą ir noriai papasako- 
jo: 

- Helmšide. Tai puikus kaimelis prie jūros. Aš labai mal... 
labai ramiai ten leidau laiką, kol neperskaičiau laikraščio ir 
nesupratau, kad mano vyrą teisia. Bobis nepanorėjo grįžti, nes 
jis vis dar tebepyksta už tai, kad buvo įsodintas į mano vyro 
laivą. Tačiau aš pamaniau, kad man reikia grįžti. 

- O kaip, - sumurmėjo Saterlendas, - jūs paaiškinote savo 
sprendimą? 

- Aš nemaniau, kad lordui Torntonui patiks, jeigu jį pa- 
kars... - Dar labiau įsilinksmino Lordų rūmai ir Elizabetai teko 
palaukti visą minutę, kol galėjo vėl tęsti. - Todėl aš daviau 
Bobiui pinigų, kad jis išvažiuotų ir gyventų, kur jam patinka, 
bet aš tai jau pasakojau. 

- Ledi Tornton, - tarė bauginamai, bet mandagiai Saterlen- 
das, nuo ko Elizabetos širdis virpėjo, - ar jūs suprantate žodžio 
„melagingas liudijimas" reikšmę. 

- Aš manau, kad jis reiškia kalbėti netiesą tokioje vietoje 
kokia yra ši. 

- Ar jūs žinote, kaip karališkasis teismas baužia melagingą 
liudijimą? Jie nubaudžiami kalėti kalėjime ir visą gyvenimą 
praleidžia tamsoje, drėgnoje kameroje. Ar jūs norite, kad ir 
jums taip atsitiktų? 

- Taip, žinoma, nemalonu girdėti, - atsakė Elizabeta. - Ar 
aš galėsiu ten pasiimti savo brangenybes ir sukneles? 

Nuo juoko pliūpsnių sudrebėjo prie skliautuotų lubų ka- 
bėję šviestuvai. 

- Ne, negalėsite! 

- Na, tai aš džiaugiuosi, kad nemelavau. 

Saterlendas jau nebeišmanė, ar jį apmulkino, bet jautė, jog 
jo pastangos parodyti, kad Elizabeta yra sumani intrigantė ir 
neištikima žmona arba įbauginta kalta moteris, patyrė nesėk- 
mę. Keista jos pabėgimo su broliu istorija dabar kažkokiu 
keistu būdu pasidarė tikroviška, prislėgtas Saterlendas tai su- 
prato ir piktai pasižiūrėjo į jauną moterį. 

- Ponia, ar jūs galėtumėte duoti melagingus parodymus, 
kad išgelbėtumėte šį žmogų? - Jis parodė į Janą, kur bejėgiškai 
žvilgtelėjo ir Elizabeta. Jos širdis apmirė iš siaubo, kai pamatė: 
jeigu nors kiek ir pasikeitė Janas, tai tik aiškiau jo veide buvo 
nuobodulys, jis pats atrodė šaltesnis, labiau užsidaręs ir abejin- 
gesnis. - Aš paklausiau jūsų, - skardžiu balsu tarė Saterlendas, 
ar jūs duotumėte melagingus parodymus, kad išgelbėtumėte šį 
žmogų nuo kartuvių, kur jis atsidurs kitą mėnesį. 

Elizabeta būtų numirusi, kad tik išgelbėtų jį. Nukreipusi 
žvilgsnį nuo ją bauginančio Jano veido, ji nutaisė kvailą šypse- 
ną. 

- Kitą mėnesį? Kaip galima siūlyti tokį nemalonų dalyką! 
Juk kitą mėnesį... ledi Nortam balius ir Kensingtonas pažadėjo, 
kad mes atvyksime... - Pasigirdo griausmingas juokas, sudrebi- 
nęs lubas ir užgožęs paskutinius Elizabetos žodžius, - ... kad aš 
turėsiu naujus kailinius! 

Elizabeta laukė jausdamasi esanti nugalėtoja, bet ne dėl 
to, kad taip įtikinamai suvaidino, o dėl to, jog daugelis lordų 

turėjo žmonas, kurių mintys sukosi tik apie naujas sukneles, 
balius, kailius, todėl ji jiems atrodė visiškai teisi. 

- Daugiau klausimų nėra! - kapotai tarė Saterlendas, pa- 
niekinamai pažvelgęs į Elizabetą. 

Petersonas Delhamas lėtai atsistojo; nors jo veidas iš at- 
sargumo buvo bereikšmis ir net rodė sutrikimą, Elizabeta vei- 
kiau pajuto, negu pamatė, kad jis mintyse jai ploja. 

- Ledi Tornton! - tarė jis oficialiu tonu, - ar nenorėtumėte 
dar ko nors pasakyti teismui? 

Elizabeta suprato, kad jis nori, jog ji dar ką nors pasakytų, 
bet iš nuovargio negalėjo suvokti ką. Ji pasakė tai, ką galėjo 
sugalvoti, ir pradėjusi kalbėti pamatė, jog advokatas yra paten- 
kintas. 

- Taip, mano lorde, aš noriu pasakyti, kad nepaprastai 
gailiuosi, jog su Bobiu visiems pridarėme tiek rūpesčių. Aš 
suklydau juo patikėjusi ir išvažiavusi, niekam nepasakiusi nė 
žodžio. Ir jis buvo neteisus, kad visą tą laiką pyko ant mano vyro 
už tai, ką jis iš tiesų padarė ne blogo, o gero. - Elizabeta pajuto, 
kad nuėjo per toli, prašnekusi per daug protingai, todėl skubiai 
pridūrė: - Jeigu Kensigtonas būtų Bobį įkišęs į kalėjimą už tai, 
kad šis mėgino jį nušauti, drįstu teigti, jog Bobiui ta nemaloni 
vieta būtų nepatikusi taip kaip ir man. Jis, - prisipažino Eliza- 
beta, - labai kaprizingas žmogus. 

- Ledi Tornton! - tarė lordas kancleris, kai naujos juoko 
bangos beveik nurimo. - Galite eiti iš savo vietos. 

Pagiežingas lordo kanclerio balso tonas privertė Elizabetą 
įsidrąsinti ir pasižiūrėti į jį; Elizabeta iš karto vos nesuklupo 
pamačiusi įniršį ir panieką jo veide. Kiti lordai galėjo Elizabetą 
palaikyti beviltiška kvaile su vištos smegenimis, bet lordas kanc- 
leris atrodė kaip žmogus, kuris ją su malonumu pasmaugtų savo 
rankomis. 

Elizabetai drebėjo kojos ir ji leido Petersono Delhamo 
padėjėjui palydėti išėjimo link; kai jie priėjo prie sienos ir 
advokato padėjėjas paėmė už durų, vedančių į koridorių, ran- 

kenos, Elizabeta papurtė galvą ir maldaujamai pažvelgė jam į 
akis. 

- Malonėkite, - sušnibždėjo ji, jau dairydamasi atgal ir 
stengdamasi pamatyti, kas bus toliau, - leiskite man pasilikti čia, 
nišoje. Neverskite manęs laukti už durų, kankinantis nežinioje, 
- paprašė Elizabeta, eidama paskui vyrą, dideliais žingsniais 
pasukusį prie pagrindinio įėjimo į salės gilumą Petersono Del- 
hamo link. 

- Gerai, - nedrąsiai sutiko advokato padėjėjas, - bet neiš- 
tarkite nė žodžio. Visa tai greitai baigsis, - pridūrė ramindamas 
Ją. 

- Jūs norite pasakyti, - sušnibždėjo Elizabeta, neatitrauk- 
dama žvilgsnio nuo žmogaus, einančio prie Petersono Delha- 
mo, - kad aš veikiau pakankamai gerai ir jie dabar paleis mano 
vyrą? 

- Ne, miledi. Tyliau. Ir nesirūpinkite. 

Šiuo momentu Elizabeta buvo labiau apstulbusi negu su- 
sirūpinusi, nes pirmą kartą nuo tos minutės, kai ji pamatė vyrą, 
jis, atrodo, susidomėjo tuo, kas vyksta. Janas skubiai pažvelgė 
į vyrą, kalbantį su Petersonu Delhamu, ir akimirkai, kaip jai 
pasirodė, jo abejingame veide šmėkštelėjo niūri šypsenėlė. 
Nuėjusi paskui advokato padėjėją į nišą, Elizabeta atsistojo 
šalia hercogienės, nepastebėdama į ją atkreipto niūraus, nepa- 
lankaus tos damos žvilgsnio. 

- Kas čia vyksta, - paklausė Elizabeta padėjėjo, kai jis 
neskubėjo grįžti į savo vietą. 

- Jis ketina tai pabaigti! - atsakė šypsodamasis jaunuo- 
lis. 

- Mano lorde kancleri, - Petersonas Delhamas pakėlė balsą 
ir linktelėjo į ką tik su juo kalbėjusį vyrą. - Teismui leidžiant, aš 
galėčiau pasakyti, esant atlaidžiam, norėčiau pristatyti dar 
vieną liudytoją, kuris, mūsų manymu, pateiks nenuginčijamų 
parodymų, kad jokios žalos, nei tiesioginės, nei netiesioginės, 
Robertui Kameronui nebuvo padaryta per visą jo buvimo 

„Arianos“ laive laiką. Jeigu teismas priims šiuos parodymus, tai 
bylą bus galima baigti labai greitai. 

- Aš nejaučiu tokio įsitikinimo, - atkirto lordas Saterlendas. 

Net iš nišos Elizabeta matė, koks griežtas tapo lordo kanc- 
lerio profilis, kai jis atsigręžė į kaltintoją. 

- Tikėsimės geriausios baigties, - tarė lordas kancleris pro- 
kurorui. - Šis teismas jau peržengė visas padorumo bei gero 
skonio ribas ir čia nemažą vaidmenį atlikote jūs, mano lorde. - 
Žvilgtelėjęs į Petersoną Delhamą, jis susierzinęs pridūrė: - 
Pradėkite. 

- Dėkoju jums, mano lorde kancleri. Mes kviečiame į 
liudytojų vietą kapitoną Džordžą Grantomą. 

Elizabetai užėmė kvapą nuo minties: tai, kas čia įvyks, 
sukurta jos vaizduotės. Atidarius šonines duris, pasirodė 
aukštas raumeningas vyras. Už jo matėsi būrys tvirtų, įdegu- 
sių, vėjo nugairintų vyrų, laukiančių, kada juos pakvies. 
Helmšide ji buvo mačiusi pakankamai žvejų, todėl suprato, 
kad šie jaunuoliai yra jūrininkai. Kapitonas Grantomas atėjo 
į liudytojų vietą ir tą pačią minutę, kai jis ėmė atsakinėti į 
Petersono Delhamo klausimus, Elizabeta suprato, kad pa- 
neigti kaltinimą dėl Roberto „mirties“ buvo nuspręsta anks- 
čiau, negu ji įėjo į salę. Kapitonas Grantomas papasakojo 
apie gerą elgesį su misteriu Kameronu „Arianos“: laive ir 
apie tai, kad Robertas pabėgo, kai laivas buvo priverstas 
sustoti remonto. Kapitonas patvirtino, jog ir visa komanda 
pasirengusi duoti parodymus. 

Dabar Elizabeta suprato, kad siaubas, kurį iškentėjo kely- 
je, ir baimė, kai ji davė parodymus, iš tikrųjų neturėjo pagrindo. 
Jeigu Janas sugebėjo įrodyti, kad Robertas nuo jo nenukentė- 
jo, tai žmonos dingimas nekėlė baisių įtarimų. 

Sutrikusi Elizabeta piktai kreipėsi į besišypsantį advokato 
padėjėją, kuris įdėmiai klausėsi kapitono parodymų. 

- Kodėl jūs neparašėte laikraščiuose, kas atsitiko mano 
broliui? Tikriausiai mano vyras ir misteris Delhamas tai žinojo. 

Matyt, ir jūs žinojote, jog galite iškviesti laivo kapitoną ir 
komandą, kad tai įrodytumėte. 

Advokato padėjėjas nenoriai nukreipė akis nuo liudytojo 
ir tyliai pasakė: 

- Tai buvo jūsų vyro idėja - palaukti ir pasižiūrėti, kaip vyks 
teismas, ir po to netikėtai pakviesti tuos liudytojus. 

- Kodėl? 

- Todėl, kad įžymusis prokuroras ir jo svita neparodė jokio 
noro nutraukti teismo , ką mes jiems bekalbėtume. Kaltintojai 
tikėjo, kad jų įrodymų visiškai pakanka nuosprendžiui paskelb- 
ti; jeigu mes būtume paminėję „Arianą“, tai jie būtų vilkinę 
laiką, kad rastų įrodymų, paneigiančių numatomus kapitono 
Grantomo parodymus. Be to, „Ariana“ ir jos komanda plau- 
kiojo ir mes nebuvome visiškai tikri, kad juos rasime ir jie suspės 
čia laiku atvykti. Dabar nusivylęs lordas prokuroras po ranka 
neturi parengęs jokių paneigimų, nes jis nebuvo to numatęs. 
Jeigu jūsų brolio niekas nebepamatys, prokurorui nebebus 
prasmės ieškoti netiesioginių, demaskuojančių įkalčių, mat 
jeigu prokuroras jų ir rastų - Ojis neįstengs jų surasti, - jūsų vyro 
negalima teisti du kartus už tą patį nusikaltimą. 

Dabar Elizabeta suprato, kodėl Janas atrodė nuobodžiau- 
jantis ir abejingas, bet dar negalėjo paaiškinti, kodėl jis nesu- 
švelnėjo, kai ji pareiškė pabėgusi su broliu, o ne su meilužiu, 
pasisiūlė pateikti įrodymą - misis Hogan laišką ir net pažadėjo, 
jog ši moteris gali duoti parodymus. 

- Visą šį manevrą organizavo jūsų vyras, - pasakė advokato 
padėjėjas, susižavėjęs žiūrėdamas į Janą, į kurį tuo metu krei- 
pėsi lordas kancleris. - Pats suplanavo savo gynybą. Išmintin- 
giausias žmogus, jūsų vyras. Tarp kitko, misteris Delhamas man 
liepė jums pasakyti, kad jūs ten buvote nuostabi. 

Nuo to momento teismo procesas, atrodo, vyko tokiu 
greičiu, kokį numato būtinas, bet beprasmiškas ritualas. Tik- 
riausiai supratęs, kad neturi šansų paneigti visos „Arianos“ 
komandos parodymų, lordas Saterlendas pateikė kapitonui 

Grantomui tik kelis paviršutiniškus klausimus ir paleido jį. Po 
to liko išklausyti abiejų advokatų baigiamuosius žodžius įr 
lordas kancleris paskelbė balsavimą. 

Vėl susijaudinusi Elizabeta klausėsi ir stebėjo, kaip teismo 
pirmininkas šaukė kiekvieno lordo pavardę. Vienas po kito iš 
savo vietų kėlėsi perai ir, pridėję prie krūtinės dešinę ranką, 
sakė „Nekaltas, garbės žodis" arba „Kaltas, garbės žodis". 
Galutinis rezultatas buvo toks: 324 už Jano Torntono paleidi- 
mą ir 14 prieš. Prieš pasisakė lordai, pašnibždėjo Elizabetai 
Petersono Delhamo padėjėjas, kurie arba iš anksto buvę n 15 
statę prieš Torntoną dėl asmeninių motyvų, arba abejojo Eli- 
zabetos ir kapitono Grantomo parodymų patikimumu bei 
įtikinamumu. 

Elizabeta tos pastabos beveik negirdėjo. Visa, kas ją jau- 
dino, Elizabeta jau žinojo: dauguma balsavo už Jano paleidimą 
ir lordas kancleris pagaliau pradėjo skelbti nutarimą. 

- Lorde Torntonai, - tarė lordas kancleris ir Janas lėtai 
atsistojo, - ši komisija nustatė, kad jūs esate nekaltas nė dėl 
vieno jums pateikto kaltinimo. Jūs laisvas ir galite eiti. - Jis 
patylėjo, tarsi kažką apmąstydamas, po to pasakė disonansu 
nuskambėjusia humoro gaidele, kuri nustebino Elizabetą. - 
Neoficialiai aš jums siūlyčiau: jeigu ketinate šią naktį pra- 
leisti su žmona po vienu stogu, šį ketinimą rimtai apmąstyki- 
te. Jumis dėtas aš turėčiau kankinamą norą padaryti tai, už 
ką jūs jau buvote apkaltintas. Nors, - pridūrė lordas kancle- 
ris, kai galerijoje pasigirdo juokas, - aš esu įsitikinęs, kad jūs 
galėjote tikėtis, jog čia būsite išteisintas, nes turėjote išteisi- 
nimo vertą priežastį. 

Elizabeta užsimerkė iš gėdos, apie kurią neleido sau 
galvoti duodama parodymus. Ji buvo pasakiusi sau, kad tegu 
geriau ją laiko paika kvaile negu intrigante ir neištikima 
žmona, bet supratusi teismo pirmininko žodžių prasmę ir 
pamačiusi Janą, einantį į priešingą nuo jos pusę, ji tapo 
viskam abejinga. 

- Eime, Elizabeta, - pasiūlė hercogienė, švelniai padėjusi 
ranką ant jos peties. - Neabejoju, kad ten bus spaudos atstovai. 
Kuo greičiau mes išeisime, tuo daugiau vilties nuo jų pasislėpti. 

Kai tik jos išėjo į saulės apšviestą gatvę, Elizabeta suprato, 
kad vilties yra nedaug. Laikraštininkai ir būrys smalsuolių, 
atėjusių sužinoti teismo naujienų iš pirmųjų lūpų, susirinko ten, 
kur turėjo eiti Janas. Užuot bandęs juos apeiti, jis sukandęs 
žandikaulius skynėsi kelią per minią. Apimta kankinamos ago- 
jos, Elizabeta matė, kaip jie įžeidinėjo Janą, šaukdami kalti- 
- O, Dieve mano, - ištarė ji, - pasižiūrėkite, ką aš su juo 
padariau. 

Kai Jano karieta su trenksmu nulėkė, minia atsigręžė ieš- 
kodama naujos aukos tarp žmonių, išeinančių iš pastato. 

- Štai ji! - sušuko, rodydamas į Elizabetą, vyras iš laikraščio 
„Gazet“, tvarkantis aukštuomenės kroniką, ir smalsuolių minia 
bei spaudos atstovai puolė prie Elizabetos. 

- Greičiau, ledi Tornton, - nekantriai įsakė nepažįstamas 
jaunuolis, įtempdamas ją atgal į pastatą, - eikite su manimi, už 
kampo yra kitas išėjimas. 

Elizabeta mašinaliai pakluso, laikydamasi už hercogienės 
rankos, kol jie brovėsi per lordų srautą durų link. 

- Kokia jūsų karieta? - paklausė jaunuolis, žvalgydamasis 
nuo vienos moters prie kitos. Hercogienė pasakė, kokia jos 
karieta, ir jis linktelėjo. - Palaukite čia. Neišeikite. Aš pasaky- 
siu, kad jūsų vežėjas atvažiuotų jūsų pasiimti čia. 

Po dešimties minučių hercogienės karieta privažiavo prie 
tos pastato pusės ir jos sėkmingai įsėdo į ją. Elizabeta iškišo 
galvą pro dureles. 

- Dėkoju jums, - tarė ji jaunuoliui laukdama, kad šis prisi- 
statytų. 

Jis kilstelėjo skrybėlę. 

- Tomas Taisonas, ledi Tornton, iš laikraščio „Taims“. 
Nesibaiminkite, - nuramino jis. - Aš neketinu lįsti prie jūsų čia 

ir dabar. Kibti prie moterų karietoje - ne mano sritis. - Taip 
patvirtindamas, jis uždarė karietos dureles. 

- Tai, manau, jūs nedaug pasieksite kaip Žurnalistas, - pro 
atidarytą karietos langą pasakė Elizabeta, kiek pajėgtum dė- 
kingiau šypsodamasi. 

- Galbūt jūs sutiksite su manimi pasikalbėti kitą kartą, be 
publikos? 

- Galbūt, - abejingai atsakė Elizabeta, kai vežėjas paragino 
arklius ir jie lėtai patraukė karietą tarp daugybės ekipažų, 
užtvenkusių gatvę. 

Užsimerkusi Elizabeta priglaudė galvą prie sėdynės atra- 
mos. Į jos širdį giliai įsmigo minios, šaukiančios „žmogžudys“, 
„Žmonos žudikas", persekiojimo Jano paveikslas. Su skausmu 
balse ji sušnibždėjo hercogienei. 

- Ar seniai visa tai vyksta? Susirenka minios ir jį įžeidinėja? 

- Jau ilgiau negu mėnesį. 

Elizabeta sunkiai atsiduso, balsas išdavė ašaras. 

- Arjūs žinote, koks išdidus Janas? - trūkčiojamai šnibždė- 
dama paklausė ji. - Jis toks išdidus... o aš paverčiau jį kaltina- 
muoju žmogžudyste. Rytoj visi iš jo juoksis. 

Hercogienė šiek tiek patylėjo, po to griežtai tarė: 

- Jis - stiprus žmogus ir niekada nekreipė dėmesio į bet 
kieno nuomonę, išskyrus galbūt tavo ir Džordano, na, dar 
vieno kito žmogaus. Drįstu pasakyti, kad, šiaip ar taip, ryti- 
niuose laikraščiuose ne Kensingtonas, o tu atrodysi esanti 
kvailė. 

- Ar jūs mane nuvešite namo? 

- Į Promenado gatvę? 

Tai nustebino Elizabetą ir ji pamiršo savo sielvartą. 

- Ne, žinoma, ne. Mūsų namas Aukštutinėje Bruko gatvė- 
je. 

- Aš nemanau, - griežtai pasakė hercogienė, - kad tai 
protinga mintis. Tu girdėjai, ką pasakė lordas kancleris. 

Elizabeta beveik nedvejodama paprieštaravo jai. 

- Aš geriau su Janu susitiksiu dabar, užuot baimindamasi 
apie tai galvočiau visą naktį. 

Hercogienė, tikriausiai nusprendusi Janui duoti laiko atsi- 
gauti, prisiminė turinti būtinai aplankyti vieną susirgusią bičiu- 
lę, po to kitą. Kol jos pagaliau atvažiavo į Aukštutinę Bruko 
gatvę, beveik visai sutemo ir Elizabeta jau drebėjo iš susijaudi- 
nimo, kol jų vyresnysis liokajus dar nebuvo pažvelgęs įją taip, 
jog ji nėra verta net paniekos. Tikriausiai Janas buvo grįžęs ir 
tarnai jau plepėjo apiejos kalbą Lordų rūmuose. 

“ - Kur mano vyras, Deltonai? - paklausė ji. 

- Savo kabinete, - atsakė vyresnysis liokajus, pasitraukda- 
mas nuo durų. 

Elizabetos žvilgsnį patraukė skrynios vestibiulyje ir tar- 
nai, nešantys iš antro aukšto dar kelias skrynias. Pašėlusiai 
plakančia širdimi ji greitai perėjo vestibiulį ir, peržengusi 
Jano kabineto slenkstį, sustojo, kad susikauptų, kol vyras 
atsigręš ir pamatys ją. Janas žiūrėjo į ugnį židinyje, laikyda- 
mas rankoje stiklinę. Jis buvo nusivilkęs liemenę ir atsirai- 
tojęs marškinių rankoves; Elizabetą vėl apėmė atgailos 
protrūkis, kai ji pamatė, jog vyras yra dar labiau sulysęs, negu 
jai atrodė Lordų rūmuose. Elizabeta bandė sugalvoti nuo ko 
pradėti; kadangi joje kunkuliavo emocijos ir pasiaiškinimai, 
Elizabeta griebėsi ne svarbiausio, bet akivaizdžiausio klausi- 
mo - dėl skrynių vestibiulyje. 

- Tu išvyksti? 

Elizabeta pamatė, kad, pasigirdus jos balsui, Jano pečiai 
įsitempė, o kai vyras atsigręžė ir pažvelgė į ją, tai beveik fiziškai 
pajuto, kokiomis didžiulėmis pastangomis jis sulaiko įniršį. 

- Tu išvyksti, - atkirto Janas. 

Tylėdama, bejėgiškai protestuodama, Elizabeta papurtė 
galvą ir lėtai nuėjo kilimu per kambarį tarsi per rūką manyda- 
ma, kad tai blogiau, daug blogiau, negu stovėti prieš kelis šimtus 
lordų. 

- Tavimi dėtas, aš to nedaryčiau, - tyliai paprašė jis. 

- Nedaryčiau... ko nedaryčiau, - nedrąsiai paklausė Eliza- 
beta. 

- Nesiartink prie manęs. 

Išgirdusi jo grėsmingą balsą ir neįstengusi tuo patikėti, 
Elizabeta nustėro, klausiamai pasižiūrėjo į sustingusį Jano 
veidą. 

- Janai, - pradėjo ji be žodžių maldaudama,; ištiesė ranką, 
o pamačiusi, kad jos maldaujamas gestas sukėlė tik panieką jo 
akyse, nuleido ją, - Aš suprantu, - vėl tęsė ji iš susijaudinimo 
drebančiu balsu galvodama, ką pasakyti, jog nuslopintų vyro 
pyktį, - tu niekini mane už tai, ką aš padariau. 

- Tu teisi. 

- Bet, - drąsiai tęsė Elizabeta, - aš pasirengusi padaryti 
viską, viską, kad išpirkčiau savo kaltę. Nors kaip tau dabar 
atrodytų, aš niekada nenustojau tavęs mylėti. 

Jis kaip kirviu nukirto: 

- Nutilk! 

- Ne, tu privalai išklausyti mane, - daug greičiau tęsė 
Elizabeta; dabar ji buvo apimta baimės ir baisios nuojautos, 
kad niekas nebepajėgs suminkštinti jo širdies, ką ji bekalbėtų 
ar bedarytų. - Aš niekada nebuvau nustojusi tavęs mylėti, net 
kai... 

- Perspėjau tave, Elizabeta, - nutraukė ją grėsmingai Janas, 
- nutilk ir dink. Dink iš mano namų ir iš mano gyvenimo! 

- Tai... tai Robertas. Aš noriu pasakyti... tu netiki, kad tas 
vyras, su kuriuo aš buvau, Robertas? 

- Man nusispjauti, kas buvo tas šunsnukis. 

Elizabeta sudrebėjo nuo neapsimestinio siaubo, nes Janas 
taip ir galvojo, kaip sakė, - ji tai matė iš jo veido. | 

- Aš jau sakiau, kad tai buvo Robertas, - tęsė Elizabeta 
užsikirsdama. - Jeigu tu man leisi, aš be jokios abejonės galiu 
tau tai įrodyti. 

Janas atsakė trumpu, prislopintu juoku, kuris buvo baises- 
nis už pyktį ir neteikė jokių vilčių. 

- Elizabeta, aš nepatikėčiau, net jeigu ir pamatyčiau tave su 
juo. Aš aiškiai sakau? Tu paskutinė melagė ir nuostabi artistė. 

- Tu taip sakai todėl, kad aš niekus kalbėjau teisme, tu, 
žinoma turėtum žinoti kodėl aš taip kalbėjau. 

Janas paniekinamai žvilgtelėjo į ją. 

- Žinoma, aš žinau, kodėl tu taip kalbėjai! Dėl pinigų. Tu 
dėl jų visa tai darei. Tu gulėtum su velniu, jeigu tai tau duotų 
pinigų. 

- Kodėl tu taip kalbi? - šūktelėjo ji. 

- Todėl, kad tą dieną, kai tavo seklys pasakė, jog aš kaltas 
dėl tavo brolio dingimo, tu stovėjai šalia manęs bažnyčioje ir 
prisiekei mylėti mane iki grabo lentos! Tu noriai ištekėjai už 
vyro, kuris, tavo duomenimis, galėjo būti žmogžudys, tu sutikai 
miegoti su žmogžudžiu. 

- Tu netiki tuo! Aš galiu tai įrodyti... aš sugebėsiu, tik suteik 
man vilties... 

- Ne. 

- Janai... 

- Man nereikia įrodymų. 

- Aš myliu tave, - tarė ji, apimta nevilties. 

- Man nereikia tavo „meilės“, man nereikia tavęs. Dabar... 
- Janas pakėlė akis, kai Deltonas pabeldė į duris. 

- Atvyko misteris Larimoras, mano lorde. 

- Pasakyk jam, kad aš tuojau pat jį priimsiu, - tarė Jauas ir 
Elizabeta nustebusi pasižiūrėjo į jį. 

- Tu... tu dabar ketini tvarkyti reikalus? 

- Ne visai taip, mylimoji. Šį kartą aš pakviečiau Larimorą 
dėl kitos priežasties. 

Nuo neaiškios baimės jos nugara nubėgo šiurpuliai. 

- Dėl kokios... dėl kokios priežasties tokiu laiku kviesti 
advokatą? 

- Aš pradedu skyrybų bylą, Elizabeta. 

- Ką tu? - aiktelėjo ji ir pajuto, kad ėmė svyruoti kambario 
sienos. - Kuo remdamasis? Dėl mano kvailystės? 

- Įsipareigojimų pažeidimas, - griežtai atsakė Janas. 

Tuo momentu Elizabeta būtų pasakiusi ir padariusi viską, 
kad tik įtikintų jį. Elizabeta netikėjo, net nesuprato, kaip mei- 
lus ir aistringas vyras, kuris mylėjo ją, norėjo jos, gali taip 
pasielgti, net neleidęs jai paaiškinti priežasčių. Elizabetos 
akyse pasirodė meilės ir siaubo ašaros, kai ji pamėgino nevyku- 
siai pajuokauti. 

- Tu, brangusis, teisme atrodysi nepaprastai kvailai, nes aš, 
stovėdama už tavo nugaros pareikšiu, jog labai trokštu ištesėti 
savo priesaiką. 

Atsigręžęs Janas pamatė meilę jos akyse. 

- Jeigu tu iš to namo neišeisi per tris minutes, - lediniu tonu 
įspėjo jis, - aš apkaltinsiu ištikimybės priesaikos laužymu. 

- Aš nesulaužiau ištikimybės priesaikos. 

- Galbūt, bet tau prireiks nepaprastai daug laiko, kad 
įrodytum, jog ko nors nepadarei. Aš jau turiu tam tikrą patyri- 
mą. O dabar sakau paskutinį kartą: dink iš mano gyvenimo. 
Viskas baigta. 

Norėdamas tai patvirtinti, Janas priėjo prie stalo ir atsisė- 
dęs iškėlė ranką: ketino paskambinti. 

- Tegu įeina Larimoras, - įsakė Janas Deltonui, kuris visai 
netrukus pasirodė. 

Elizabeta nustėrusi ieškojo būdo įtikinti Janą jos neatsisa- 
kyti, kol vyras dar nebuvo žengęs ryžtingo, nepataisomo žings- 
nio. Visa siela Elizabeta tikėjo, kad Janas myli ją. Nėra 
abejonės, jeigu žmogus stipriai myli, tai ir labai sielvartauja... 
Elizabeta įspėjo, kodėl jis taip elgiasi; staiga jai galvoje šmėkš- 
telėjo dvasininko pasakojimas apie tai, kaip Janas elgėsi po 
tėvų mirties. Tačiau ji nebuvo niufaundlendas, kurį jis galėjo 
atstumti ir išmesti iš savo gyvenimo. 

Priėjusi prie stalo, Elizabeta atsirėmė į jį prakaituotais 
delnais ir palaikė, kol Janas prisivers pasižiūrėti jai į akis. Panaši 
į drąsų, liūdesio apimtą angelą, Elizabeta pažvelgė į savo prie- 
šininką ir iš meilės drebančiu balsu prašneko: 

- Klausyk manęs įdėmiai, brangusis, nes aš tavė sąžiningai 
įspėju, kad neleisiu taip su manimi pasielgti. Tu man davei 
meilę ir aš neleisiu tau jos atimti iš manęs. Kuo labiau stengsies 
tai padaryti, tuo atkakliau aš su tavimi kovosiu. Aš tai pasiro- 
dysiu naktimis sapne, kaip ir tu ateidavai pas mane kasnakt, kai 
aš buvau toli nuo tavęs. Tu gulėsi naktimis neužmigdamas ir 
geisdamas manęs, žinosi, jog ir aš guliu, neužmerkdama akių ir 
geisdama tavęs. Kai tu neįstengsi to ištverti - tęsė ji skausmingu 
balsu, - grįši pas mane ir aš ten lauksiu tavęs. Aš verksiu tavo 
glėbyje ir sakysiu tau, kad nepaprastai gailiuosi viso to, ką 
padariau. Todėl tu padėsi man ir parodysi, kaip atleisti pačiai 
sau... 

- Velniai tave griebtų, - atžariai tarė jis iš įniršio išbalusiu 
veidu. - Kaip priversti tave nutilti? 

Elizabeta susiraukė nuo mylimojo balse nuskambėjusios 
neapykantos ir giliai atsiduso mintyse maldaudama, kad galėtų 
baigti kalbą nepravirkusi. 

- Aš tau, mano meile, sukėliau neapsakomą sielvartą ir tai 
darysiu dar penkiasdešimt metų. Ir tu, Janai, mane priversi 
kentėti, bet viliuosi, kad niekada taip baisiai kaip dabar. Tačiau 
jeigu taip turi būti, tai aš ištversiu, nes kitas kelias - gyventi be 
tavęs, o tai yra tas pats, kas iš viso negyventi. Mes vienas nuo 
kito skiriamės tuo, kad aš tai Žinau, o tu ne... kol kas. 

- Tu jau baigei? 

- Ne visai, - atsakė pasitempusi Elizabeta, išgirdusi žings- 
nius koridoriuje. - Dar vienas dalykas, - pridūrė ji, užrietusi 
drebantį smakrą. - Aš nesu niufaundlendas. Tu negali manęs 
išmesti iš savo gyvenimo, nes aš nenoriu likti be tavęs. 

Elizabetai išėjus, Janas apžvelgė tuščią kambarį, kuris 
vos prieš kelias akimirkas buvo toks jaukus nuo jos buvimo 
čia, ir nustebęs pagalvojo, ką ji norėjo pasakyti paskutiniais 
žodžiais. Jis pasižiūrėjo į įeinantį Larimorą, po to galvos 
linktelėjimu parodė kėdę priešais rašomąjį stalą ir tylomis 
pakvietė sėstis. 

- Jūsų laiškas rodo, - tyliai pasakė Larimoras, atsegdamas 
savo portfelį, - kad jūs dabar norite pradėti skyrybų bylą. 

Janas akimirką padvejojo, kol jo galvoje šmėkščiojo kupini 
sielvarto Elizabetos žodžiai, palygino juos su tuo melu ir nuty- 
lėjimais, kurie prasidėjo, kai jie susitiko pirmą vakarą, ir tęsėsi 
iki nakties, kai jie buvo kartu paskutinį kartą. Janas prisiminė 
kančias pirmomis savaitėmis po Elizabetos išvykimo ir palygino 
jas su jų vietą užėmusiu šaltu palaimingu bejausmiškumu. Jis 
pasižiūrėjo į laukiantį atsakymo advokatą. 

Ir linktelėjo galvą. 


TRISDEŠIMT ŠEŠTAS SKYRIUS 


Kitą dieną Elizabeta nekantriai laukė vestibiulyje, kol 
atneš abu laikraščius. „Taims“ atmetė kaltinimus Janui ryškiu 
pareiškimu pirmame puslapyje: 

MARKIZAS ŽUDIKAS PASIRODĖ 

ESĄS NELAIMINGAS VYRAS. 

„Gazet“ pašaipiai nurodė, kad „markizas Kensingtonas 
nusipelno ne tik išteisinimo, bet ir medalio už ištvermę nepa- 
prastai sunkiomis aplinkybėmis!" 

Po antraštėmis-buvo išspausdintos ilgos ir Elizabetai labai 
nemalonios ataskaitos apie jos juokingus savo elgesio paaiški- 
nimus. 

Teismo išvakarėse visi Jano vengė ir jį įtarinėjo; kitą 
dieną jis susidūrė su didžiosios miesto dalics pašaipia užuo- 
jauta ir palankumu. Mažesnioji gyventojų dalis tikėjo: jeigu 
yra kaltinimas, tai turėtų būti ir nusikaltimas, nes turtingieji 
už pinigus išsisuka ten, kur paprasti žmonės būtų pakarti. 
Elizabeta žinojo, kad šie žmonės dar ilgai Jano vardą sies su 
blogiu. 

Elizabetos padėtis irgi smarkiai pasikeitė. Ji nebebuvo 
žmona paklydėlė arba neištikima žmona; ledi Tornton veikiau 
tapo įžymybe: nuobodžiai gyvenančios moterys ja žavėjosi, 
neturinčios asmeninio gyvenimo - ją ignoravo, o aukštuomenės 
vyrai, kurių žmonos buvo labai panašios į Elizabetą, kokia ji 

atrodė Lordų rūmuose, ir rūsčiai pasmerkė, ir atleido. Vis dėlto 
praėjus mėnesiui nuo Jano išteisinimo, Elizabeta galėjo pasi- 
slėpti name Promenado gatvėje ir už ketinių vartų laukti vyro, 
jeigu ne Rodis Karstersas, kuris užsispyrė, kad ji privalo pasi- 
rodyti aukštuomenėje tą pačią savaitę, kai laikraščiai išspaus- 
dino nuosprendį. 

Tai būtų buvę blogiausia, ką galėjo padaryti Elizabeta, 
nes ji greitai suprato, nors ir nenorėjo tuo patikėti, kad Janas 
tikriausiai be didelio vargo galėjo ją išmesti iš savo galvos. Iš 
Aleksandros ir Džordano ji sužinojo, kad Janas grįžo prie 
savo įprastos dienotvarkės, tarsi nieko nebūtų atsitikę, ir 
praėjus savaitei po nuosprendžio paskelbimo jį matė lošiantį 
su draugais Blakmore, operoje su bičiuliais, apskritai jis 
gyveno kaip užsiėmęs aukštuomenės vyras, kuris mėgo ir 
lošti, ir dirbti. 

Elizabeta kitaip įsivaizdavo savo vyrą ir stengėsi nuslopinti 
skausmą širdyje, tvirtai įtikinėdama save: jo audringa veikla 
aukštuomenėje tik rodo, kad Janas patiria pralaimėjimą mėgin- 
damas pamiršti ją. Elizabeta jam rašė laiškus, bet tarnai, Jano 
įsakymu, atsisakydavo juos priimti. | 

Pagaliau Elizabeta nusprendė pasekti Jano pavyzdžiu ir ko 
nors imtis, nes tik tai padėjo jai ištverti ilgą laukimą; diena po 
dienos jai vis sunkiau sekėsi susivaldyti: nenueiti pas jį ir nepa- 
bandyti dar kartą atsiprašyti. Kartais jie atsitiktinai pasimaty- 
davo per balių arba operoje ir kiekvieną kartą Elizabetai 
imdavo smarkiau plakti širdis, o Jano veidas pasidarydavo dar 
neprieinamesnis. Dunkanas ją perspėjo, kad beprasmiška dar 
kartą prašyti Jano atleidimo, o jo senelis Elizabetai patapšnojo 
per ranką ir naiviai pasakė. 

- Jis pasirodys, mano brangioji. 

Aleksė galiausiai įtikino Elizabetą, kad galbūt šiek tiek 
pavyduliavimo privers jį sugrįžti. Tą vakarą lordo ir ledi Frank- 
linų baliuje Elizabeta pamatė Janą, šnekučiuojantį su draugais. 
Sutelkusi visą drąsą, šokdama ji atvirai flirtavo su vikontu 

kartu kiaurai jos. Tą vakarą jis išėjo iš baliaus už parankės su 
ledi Džeine Edison. Tai įvykjo pirmą kartą, kai Janas ir Eliza- 
beta apsigyveno atskirai, pirmą kartą jis paskyrė išskirtinį dė- 
mesį kuriai nors vienai moteriai, pirmą kartą pasielgė ne kaip 
vedęs vyras, kuris nenori gyventi su savo žmona, bet ir nesidomi 
meilės intrigomis. 

Aleksė buvo sunerimusi dėl tokio Jano elgesio ir juo pasi- 
piktinusi. 

- Jis kovoja, naudodamas tavo ginklą! - šūktelėjo Aleksė, 
tą vakarą likusi viena su Elizabeta. Tą žaidimą reikia kitaip 
žaisti. Tavo vyras privalo pajusti pavydą ir šliaužte atšliaužti pas 
tave. Galbūt, - tarė ji guosdamasi, - jis pavyduliavo ir norėjo tau 
sukelti pavydą. 

Elizabeta liūdnai nusišypsojo ir palingavo galvą. 

- Vieną kartą Janas sakė, kad visada sugebėdavo atspėti 
priešininko ketinimus. Šį kartą jis mane įspėjo, kad puikiai 
supranta, kodėl aš flirtuoju su Šefildu, ir todėl man nevalia taip 
elgtis. Jis, matote, nori mane nuvyti šalin. Janas ne šiaip sau 
stengiasi nubausti mane ir priversti šiek tiek pasikankinti, kol 
priims atgal. 

- Tu iš tiesų manai, kad jis nori išvyti visam laikui? - liūdnai 
paklausė Aleksandra, sėsdama ant sofos šalia Elizabetos ir 
apkabindama ją per pečius. | 

- Aš žinau, ko jis nori, - atsakė Elizabeta. 

- Tai ką tu darysi toliau? 

- Viską, ką reikės daryti, viską, ką galėsiu sugalvoti. Kol 
Janas žino, kad gali mane pamatyti bet kurioje vietoje, kur tik 
benueitų, tol jis negalės visiškai pamiršti manęs. Aš turiu šansų 
nugalėti. 

Deja, pasirodo, Elizabeta apsiriko. Praėjus šiek tiek dau- 
giau kaip mėnesiui po nuosprendžio paskelbimo, į svetainės, 
kurioje sėdėjo Elizabeta ir Aleksandra, duris pasibeldė Bent- 
neris. 

- Atėjo vyras - kažkoks misteris Larimoras, - pranešė vy- 
resnysis liokajus, paminėdamas Jano advokato pavardę. - Jis 
sakosi atnešęs popierius, kuriuos turi įteikti jums į rankas. 

Elizabeta išbalo. 

- Misteris Larimoras? O kas per popieriai? 

- Jis atsisakinėjo paaiškinti, kol aš neperspėjau, kad jūsų 
nesutrukdysiu tol, kol nesužinosiu, kokius dokumentus jis at- 
nešė. 

- Kas per popieriai? - paklausė Elizabeta, bet, tepadeda jai 
Dievas, ji jau žinojo. 

Bentneris nuleido akis, jo veidas sugriežtėjo iš siel- 
varto. 

- Jis pasakė, kad dokumentai susiję su pareiškimu dėl 
skyrybų. 

Kai Elizabeta pabandė atsistoti, viskas aplinkui ją ėmė 
suktis. | 

- Aš manau, kad imsiu nebeapkęsti to žmogaus, - sušųko 
Aleksandra, apkabindama ir prilaikydama savo draugę, jąs 
balsas drebėjo iš sielvarto. - Net Džordanas pradeda ant jo pykti 
dėl to jūsų santykių nutraukimo. 

Elizabeta beveik nesuprato, kad ją guodžia; didelis skaus- 
mas buvo beveik paralyžiavęs jauną moterį. Išsilaisvinusi iš 
Aleksandros glėbio, ji pasižiūrėjo į Bentnerį žinodama, jog 
pačmusi tuos popierius nebegalės vilkinti laiko, nebeliks vil- 
ties, bet dings kankinantis neaiškumas. Tai bent suteiks jai ir 
jos sielai poilsio nuo baisių, daug jėgų reikalaujančių kančių. 
Sutelkusi visą savo narsą paskutinei didvyriškai kovai, Elizabe- 
ta iš pradžių prašneko lėtai. 

- Pasakyk misteriui Larimorui, kad, kol tu pictavai, aš 
išvažiavau. Be to, tu kalbėjai su mano kambarine ir ji pasakė, 
kad aš ketinau išvažiuoti. - Elizabeta pažvelgė į Aleksandrą 
klausdama leidimo ir draugė energingai palingavo galvą, - šį 
vakarą žiūrėti pjesčs su hercogiene Hotorn. Sugalvok, ką nori, 
bet papasakok jam smulkiai, Bent neri, smulkiai priežastis, dėl 

kurių aš nebūsiu namuose šiandieną ir rytoj, papasakok taip, 
kad tai atrodytų įtikinama. 

Kitas vyresnysis liokajus, kuris nesidomėtų paslaptingomis 
istorijomis, galbūt nebūtų taip greitai viską supratęs, bet Bent- 
neris iš karto ėmė linkčioti galvą ir nusišypsojo. 

- Jūs norite, kad jis ieškotų jūsų kitose vietose ir jūs turė- 
tumėte laiko susiruošti ir išvykti, O jis neįspėtų, jog jūs išvyks- 
tate? 

- Visiškai teisingai, - dėkingai šypsodamasi atsakė Elizabe- 
ta. - Po to, - pareiškė ji, kai Bentneris apsisuko ir ketino eiti 
vykdyti nurodymo, - nucik pas misterį Tomą Taisoną, laikraščio 
„Taims“ žurnalistą, kuris yra prašęs manęs interviu. 

- Kur tu važiuosi? - paklausė Aleksė. 

- Jeigu aš tau, Alekse, pasakysiu, privalėsi prisiekti, kad 
nepasakysi Janui. 

- Žinoma, nepasakysiu. 

- Ir savo vyrui. Jis yra Jano draugas. Būtų negerai jį čia 
įvelti. 

Aleksė linktelėjo. 

- Džordanas supras, kad daviau žodį ir nesakysiu to, ką 
žinau, net jam. 

- Aš išvažiuosiu, - tyliai pasakė Elizabeta, - į paskutinę vietą 
pasaulyje, kur dabar galėtų Janas ieškoti manęs, ir pirmą, kur 
jis važiuos, jeigu tikrai pajus, kad jam reikia manęs arba ramy- 
bės, kurios niekur nebejstengia surasti. Aš važiuoju į Škotiją, į 
mūsų namą. 

- Tu neturi taip elgtis! - šūktelėjo ištikimoji Aleksė. - Jeigu 
jis nebūtų buvęs toks beširdis, toks neteisus... 

- Užuot visa tai sakiusi, - švelniai tarė Elizabeta, - paklausk 
savęs, ką jaustum, jeigu Džordanas visos aukštuomenės aki- 
vaizdoje tave padarytų žmogžude, bet po to paskutinę minutę 
atlėktų į Lordų rūmus, po to, kai sudraskė tavo širdį ir tave 
paniekino, viską paverstų įdomiu pokštu. - Aleksė nieko neat- 
sakė, bet jos pyktis tolydžio tirpo, kai Elizabeta išmintingai 

tęsė: - Paklausk savęs, ką pajaustum sužinojusi, jog nuo pat 
vestuvių dienos jis tikėjo, kad tu galbūt iš tikrųjų esi žmogžudė, 
ir ką jaustum, prisiminusi visą tą laiką, kartu praleistas naktis. 
Kai tu to savęs paklausi, prisimink, kad visą laiką Janas darė tai, 
Jog aš būčiau laiminga. 

- Aš... - pradėjo Aleksė ir nutilo, - kai tu visa tai taip pateiki, 
viskas atrodo kitaip. Aš nesuprantu, kaip tu gali būti tokia 
teisinga ir objektyvi, o aš negaliu. 

- Janas, - liūdnai pajuokavo Elizabeta, - mane išmokė: 
norint greičiau ir sėkmingiau įveikti savo priešininką, reikia į 
reikalą pasižiūrėti jo akimis. - Po to jos veidas apsiniaukė. - 
Žinai, ko vakar paklausė kurjeris, kai sužinojo, kas aš esu? - 
Kai Aleksė papurtė galvą. Elizabeta kaltai atsakė: - Jis paklau- 
sė, ar aš iki šiol bijau savo vyro. Jie dar nieko nepamiršo. 
Daugelis niekada nepatikės, kad jis visiškai nekaltas. Aš pada- 
riau baisų darbą ir ilgam, supranti? 

Prikandusi lūpą, kad nepravirktų, Aleksė tarė: 

- Jeigu jis neatvažiuos pas tave į Škotiją tol, kol-sausio 
mėnesį gims mūsų kūdikis, ar atvažiuosi pas mus į Hotorną? 
Man baisu pagalvoti, kad tu ten praleisi visą žiemą viena. 

- Aš atvažiuosiu. 

Sudribęs krėsle, Janas klausėsi įpykusio Larimoro ataskai- 
tos apie karštligiškas ir nesėkmingas gaudynes, kurioms jis 
sugaišo dvi dienas dėl ledi Tornton ir jos vyresniojo liokajaus 
kaltės. 

- Po viso to, - didžiai pasipiktinęs sušuko Larimoras, - aš 
grįžau į namą Promenado gatvėje ir pareikalavau, kad vyres- 
nysis liokajus leistų man peržengti namo slenkstį, ir tas 
vyras... 

- Užtrenkė duris priešais jūsų nosį, - abejingai spėjo Janas. 

- Ne, mano lorde, jis pakvietė mane į vidų, - paprieštaravo 
Larimoras. - Pasiūlė man apieškoti namą, kiek tik širdis geidžia. 
Ji išvyko iš Londono, - baigė pasakoti Larimoras, vengdamas 
savo šeimininko primerktų akių žvilgsnio. 


526 


- Ji išvyko į Heivenhersrą, - tvirtai pasakė Janas ir paaiškino 
Larimorui, kaip surasti tą mažą dvarą. 

Larimorui išėjus, Janas paėmė kontraktą, norėdamas jį 
perskaityti ir pasirašyti, bet jis nesuspėjo perskaityti nė dviejų 
eilučių, kai į kabinetą, nieko nepranešęs, skubiai įėjo Džorda- 
nas su laikraščiu rankoje; jo veidas buvo toks, kokio Janas dar 
nebuvo matęs. 

- Ar tu šiandien matei laikraštį? 

Janas neatkreipė dėmesio į laikraštį, bet Žiūrėjo į piktą 
draugo veidą. 

- Ne, o ką? 

- Perskaityk, - tarė Džordanas, mesdamas ant stalo 
laikraštį, - Elizabeta leido „Taims“ reporteriui pateikti jai 
kelis klausimus. Perskaityk. - Jis pirštu nurodė kelias ei- 
lutes straipsnio apie Elizabetą, parašyto kažkokio miste- 
rio Tomo Taisono, pabaigoje. - Štai tavo žmonos 
atsakymas į Taisono klausimą, ką ji pajuto, pamačiusi tave 
teisme priešais perus. 

Susiraukęs nuo Džordano tono, Janas perskaitė Elizabe- 
tos atsakymą. 

„Mano vyrą teisė nelygūs jam. Jį teisė tik Britanijos Karalys- 
tės lordai. Janui nėra lygių." 

Janas nukreipė žvilgsnį nuo straipsnio, nereaguodamas į 
nepaprastą jos atsakymo žavesį, bet Džordanas nuo jo neatsi- 
traukė. 

- Sveikinu tave, Janai, - piktai tarė jis. - Tu iš žmonos 
reikalauji skyrybų, o ji atsako tau, viešai atsiprašydama. 

Jis apsisuko ir išėjo iš kambario, palikęs Janą, kuris, sukan- 
dęs dantis, žiūrėjo į straipsnį. 

Praėjo mėnuo, o Elizabeta neatsirado. Janas tebesistengė 
išvyti ją iš savo galvos ir širdies, bet vis nesėkmingiau. Jis 
suprato, kad šitoje kovoje slysta žemė iš .po kojų nuo to mo- 
mento, kai pakėlęs galvą pamatė, kaip Elizabeta įeina į Lordų 
rūmus. 

Praėjus dviem mėnesiams po Elizabetos dingimo, 
Janas sėdėjo svetainėje prie židinio vienas, žiūrėdamas į 
ugnį ir stengdamasis apmąstyti rytdienos susitikimą su 
Džordanu ir kitais verslo partneriais, bet jo akyse stovėjo 
Elizabeta, o ne pajamų ir išlaidų skaičiai... Elizabeta, 
pasilenkusi prie gėlių sode, Ekizabeta, šaudanti šalia jo iš 
pistoleto, Elizabeta, daranti jam ironišką rūmininkės re- 
veransą su juoko kibirkštėlėmis žaliose akyse, Elizabeta 
šokanti su juo valsą ir žiūrinti į akis: „Ar tu kada nors labai 
labai ko norėjai, to, ką galėjai pasiimti, bet vis dėlto 
pabijojai ištiesti rankos?" 

Tą vakarą jis atsakė „ne“. Šiandieną jis atsakytų „taip“ /Be 
visa ko, Janas norėjo sužinoti, kur ji yra; prieš mėnesį jis sakė 
sau, kad dėl to, jog reikia įteikti skyrybų dokumentus. Šiankdie- 
ną jis buvo jau per daug išvargintas vidinės kovos, kad stengtysi 
vėl meluoti sau. Janas norėjo sužinoti, kur yra Elizabeta dėl tą, 
kadjam tai buvo būtina, reikalinga. Senelis tikino nežinąs, dėdė 
ir Aleksandra žinojo, bet atsisakė jam pasakyti, ir jis atkakliai 
nereikalavo. 

Janas padėjo išvargusią galvą ant krėslo atramos ir užsi- 
merkė nemanydamas, kad galės užmigti, nors jau buvo trečia 
valanda ryto. Jis nebegalėjo miegoti, išskyrus naktis, kai būdavo 
pavargęs nuo sunkaus fizinio darbo arba vakare išgėręs daug 
brendžio. 

Tačiau ir šiais atvejais Janas ilgai negalėdavo užmigti, geis- 
damas Elizabetos ir žinodamas, kad kažkur toli, kaip ji pati 
sakė, taip pat nemiega jo geidžianti žmona. 

Janas trumpam šyptelėjo prisiminęs ją, stovinčią liudyto- 
jams skirtoje vietoje, tokią iki širdies skausmo gražią ir jauną, 
iš pradžių bandančią logiškai paaiškinti viską, kas įvyko, o tam 
bandymui nepasisekus, vaidinančią visišką kvailelę. Janas nu- 
sijuokė, kaip ir kiekvieną kartą prisiminęs, kaip ji atrodė tą 
dieną. Tik Elizabeta galėjo išdrįsti grumtis su visais Lordų 
rūmais; neįstengusi protu ir logika įtikinti lordų, ji pakeitė 

taktiką ir pasinaudojo jų kvailumu ir puikybe, kad juos įveiktų. 
Jeigu tą dieną Janas nebūtų jautęs tokio įniršio dėl išdavystės, 
jis būtų atsistojęs ir plojęs Elizabetai, nes ji to nusipelnė! 
Elizabeta panaudojo tokią pat taktiką, kaip ir tą vakarą, kai jis 
buvo apkaltintas sukčiavimu kortų kambaryje. Ji neįstengė 
įtikinti Everlio atsisakyti dvikovos su Janu, kuris buvo nekaltas, 
bet nelaimingą jaunuolį nukreipė nuo dvikovos, primindama jo 
pažadą kitą dieną ją palydėti. Nepaisydamas savo kaltinimo, 
kad Lordų rūmuose Elizabeta veikė savanaudiškų tikslų veda- 
ma, Janas suprato, jog tai netiesa. Elizabeta atvyko gelbėti savo 
vyTO nuo, jos manymu, kartuvių. 

Kai Jano pyktis ir skausmas pagaliau atslūgo, jis kitaip 
įvertino ir Vordsvorto vizitą vestuvių dieną, įsivaizdavęs save 
jos vietoje. Tą dieną jis mylėjo Elizabetą ir geidė jos. Jeigu jo 
seklys būtų pasirodęs su spėjimais, net ir Elizabetą kaltinančiais 
spėjimais, meilė būtų jį privertusi jų atsisakyti ir neatšaukti 
vestuvių. Vienintelė priežastis, dėl kurios ji galėjo ištekėti už 
Jano, išskyrus meilę, buvo Heivenhersto gelbėjimas. Norėda- 
mas tuo patikėti, Janas pirmiausia turėjo patikėti, jog buvo 
apgaudinėjamas kiekvienu jos bučiniu, prisilietimu ir žodžiu, o 
su tuo jis negalėjo taikstytis. Janas nebetikėjo savo širdimi, bet 
pasitikėjo protu. 

Protas perspėjo Janą, kad iš visų pasaulio moterų Elizabe- 
ta yra vienintelė visais atžvilgiais jam tinkama moteris. 

Tik Elizabeta galėjo išdrįsti ateiti pas jį po teismo, po to, 
kai jis įžeidė ir paniekino ją, pasakyti, kad jos valia grumsis su 
jovalia ir Janas neįstengs nugalėti. „Kai tu neįstengsi to ištverti, 
- pažadėjo ji su skausmu maloniame balse, - grįši pas mane, aš 
verksiu tavo glėbyje ir sakysiu tau, kad nepaprastai gailiuosi 
viso to, ką padariau. Tada tu padėsi manir parodysi, kaip atleisti 
pačiai sau". 

Velniškai sunku, pagalvojo Janas, sielvartingai atsidusda- 
mas, pralaimėti valios jėgų mūšį, kai negalima rasti nugalėtojo, 
kuriam turėtum pasiduoti. 

Po penkių valandų Janas, markstydamasis nuo blausios 
saulės šviesos, sklindančios per užuolaidą, nubudo krėsle, 
kuriame buvo užmigęs. Trindamas nutirpusias rankas ir pe- 
čius, jis nuėjo į viršų, nusimaudė, apsiskuto, po to vėl nusi- 
leido žemyn ir įniko į darbą; po Elizabetos dingimo jis visada 
taip elgėsi. 

Janas jau buvo peržiūrėjęs pusę korespondencijos, kai 
vyresnysis liokajus jam padavė Aleksandros Taunsend laišką. 
Atplėšus voką, ant stalo nukrito banko sąskaita, bet Janas 
neatkreipė į ją dėmesio, pirmiausia skubėdamas perskaityti 
trumpą raštelį. „Tai iš Elizabetos, - buvo rašoma jame. - Ji 
pardavė Heivenherstą." Iš netikėtumo ir skausmo Janas pašoko 
ir baigė skaityti raštelį: „Aš privalau jums pranešti, kad tai visa 
smaragdų, kuriuos ji pardavė ir kurie, jos nuomone, teisėtai 
priklauso jums, vertė su atitinkamais procentais." 

Janui užsmaugė gerklę, jis paėmė banko sąskaitą ir prie jos 
prisegtą siaurą popieriaus skiautelę. Joje Elizabeta buvo ap- 
skaičiavusi procentus, jam priklausančius už dienas, praėjusias 
nuo brangenybių pardavimo iki datos prieš savaitę, nurodytos 
banko sąskaitoje. 

Jano akis graužė ašaros, bet pečiai sudrebėjo nuo neregėto 
juoko - Elizabeta jam sumokėjo pusę procento mažiau įprastos 
palūkanų normos. 

Po pusvalandžio Janas jau stovėjo priešais Džordano vy- 
resnįjį liokajų ir jam pareiškė norįs pamatyti Aleksandrą. Alek- 
sė įėjo į kambarį, jos mėlynos akys smerkiamai ir piktai 
įsismeigė į Janą, O ji su panieka pasakė: 

- Aš maniau, kad gal raštelis jus privers čia ateiti. Ar jūs 
įsivaizduojate, kas Elizabetai yra...buvo...Heivenhcrstas? 

- Jį aš jai sugrąžinsiu, - rimtai tarė Janas ir nusišypsojo. - 
Kur ji? 
jo. 

- Kur ji? - pakartojo jis tyliai, bet reikalaujamai. 

- Aš negaliu jums pasakyti, - šiek tiek apgailestaudama 
atsakė Aleksė. - Žinote, aš negaliu. Aš pažadėjau. 

- Ar nors šiek tiek padės, - ramiai paklausė jis, - jeigu aš 
paprašysiu Džordano kaip vyro paveikti jus ir įtikinti vis dėlto 
man pasakyti? 

- Manau, kad ne, - patikino jį Aleksandra. - Ji tikėjosi, kad 
Janas ims ginčytis, bet vyro veide prieš jo valią pasirodė šypse- 
na. Kai Janas prašneko, jo balsas buvo švelnus. 
 -Jūs - visai panaši į Elizabetą. Jūs man primenate ją. 

Dar vis nepatikliai žiūrėdama į aiškų jo nuotaikos pasikei- 
timą, Aleksė mandagiai pasakė: 

- Aš tai vertinu kaip didžiausią komplimentą, milorde. 

Nepaprastam Aleksės nustebimui, Janas Torntonas ištiesė 
tanką ir lipšniai paėmė jai už smakro. 

- Aš ir norėjau tokią padaryti, - tarė jis šypsodamasis. 

Apsisukęs Janas ketino eiti prie durų, bet sustojo, pamatęs 
tarpduryje stovintį Džordaną, kuris pašaipiai, supratingai šyp- 
sojosi. 

- Jeigu tu, Janai, būtum prižiūrėjęs savo žmoną, tau nebūtų 
prireikę ieškoti panašumo su manąja. 

Nelauktam svečiui išėjus, Džordanas paklausė Aleksės: 

- Ar tu ketini pranešti Elizabetai, kad Janas važiuoja pas 
ją? 

Aleksė norėjo linktelėti, bet suabejojo: 

- Aš...aš nemanau. Aš jai pranešiu, kad Janas klausinėjo, 
kur ji; tai jis padarė ką tik. 

- Janas važiuos pas ją, kai tik susipras, kur yra Elizabeta. 

- Galbūt. 

- Tu dar vis nepasitiki juo? - nustebęs ir šypsodamasis 
paklausė Džordanas. 

- Po šio vizito pasitikiu... šiek tiek...bet ne taip, kaip 
Elizabeta. Jis siaubingai pasielgė su žmona ir aš nenoriu 
turėti netikros vilties ir padėti jam vėl suteikti Elizabetai 
sielvarto. 

Ištiesęs ranką, Džordanas, kaip tai buvo ką tik padaręs jo 
papusbrolis, paėmė žmonai už smakro, po to patraukė prie 
savęs. 

- Žinai, ji irgi privertė Janą kentėti. 

- Galbūt, - nenoriai sutiko Aleksė. 

Džordanas nusišypsojo, žiūrėdamas viršum jos galvos. 

- Tu buvai atlaidesnė, kai aš sužeidžiau tau širdį, mylimoji, 
- paerzino jis. 

- Todėl, kad aš mylėjau tave, - atsakė Aleksė, prisiglausda- 
ma skruostu prie vyro krūtinės ir apkabindama jį. 

- Ar tu nors kiek pamilsi mano papusbrolį, jeigu jis išpirks 
savo kaltę Elizabetai? 

- Galbūt aš rasiu šiek tiek meilės savo širdyje, - sutiko ji, - 
kai Janas jai grąžins Heivenherstą. 

- Jeigu Janas tai pamėgins padaryti, jam brangiai kainuos, 
- šyptelėjo Džordanas. - Ar tu žinai, kas jį nupirko? 

- Ne, otu? 

Jis linktelėjo. 

- Filipas Demarkusas. 

Ji nusijuokė, prisiglausdama prie vyro krūtinės. 

- Tas baisus vyras, kuris liepė princui užsimokėti už tai, kad 
plauks Temze jo naująja jachta? 

- Tas pats. 

- Tu manai, kad misteris Demarkusas apgavo Elizabe- 
tą? 

- Tik ne mūsų Elizabetą, - nusijuokė Džordanas. - Tačiau 
aš nenorėčiau atsidurti Jano vietoje; jeigu Demarkusas supras, 
kad ta vieta Janui yra sentimentali vertybė, kaina pakils iki 
debesų. 

Per dvi savaites Janas sugebėjo išpirkti Elizabetos smarag- 
dus ir Heivenherstą, bet žmonos pėdsakų neaptiko. Miesto 
namas Londone jam virto kalėjimu, bet jis vis dar laukė, kaž- 
kokiu būdu jausdamas, kad Elizabeta verčia jį visa tai iškentėti, 
duodama jam savotišką, pelnytą pamoką. 

Jis atvyko į Montmeiną, kur dar kelias savaites vaikščiojo 
po kambarius, pramindamas taką ant svetainės kilimo, ir žiūrė- 
jo į marmuru apdailintą židinį, tarsi ugnies liežuviuose slypėtų 
atsakymas. Pagaliau Janas nebepajėgė viso to ištverti. Jis nebe- 
įstengė tvarkyti reikalų, o kai bandė, darė klaidas. Dar blogiau, 
Jį ėmė persekioti košmarai, kad jai kažkas atsitiko, kad ji įsimy- 
lėjo kitą vyrą, geresnį už jį, ir kankinantys vaizdiniai sekiojo jį 
iš kambario į kambarį. 

Giedrą, šaltą gruodžio pradžios dieną, palikęs nurodymus 
liokajams, vyresniajam liokajui ir net virėjui, kad nedelsdami 
praneštų jam, jeigu ką nors gautų iš Elizabetos, Janas išvyko į 
Škotiją, į savo namą. Tai buvo vienintelė vieta, kur Janas galėjo 
rasti išsigelbėjimą nuo kankinančios tuštumos, kurios sukeltas 
skausmas diena iš dienos stiprėjo, nes jis nebesitikėjo, kad 
žmona atsišauks. Praėjo per daug laiko. Jeigu jauna graži mo- 
teris, kurią jis vedė, būtų panorusi susitaikyti, ji būtų ką nors iki 
tol padariusi. Elizabetos charakteris neleistų viską palikti liki- 
mo valiai. Todėl Janas vyko namo, ketindamas rasti ramybę, 
taip jis visada elgdavosi ir anksčiau. Tik dabar, šią nepaprastai 
šaltą gruodžio naktį, į taką, kylantį aukštyn namo link, atvedė 
ne gyvenimo sunkumai, o žiojėjanti tuštuma. 

Name prie lango. žiūrėdama į apsnigtą taką, stovėjo Eliza- 
beta. Ji čia stovėjo nuo to laiko, kai prieš tris dienas dvasininkas 
jai atnešė raštelį, adresuotą sargui. Elizabeta sužinojo, kad 
vyras vyksta namo, bet Janas tikriausiai nė nesapnavo, jog ji yra 
čia. Raštelyje buvo nurodyta paruošti malkų ir maisto atsargų, 
sutvarkyti namą, nes jis čia ketinąs išbūti du mėnesius. Stovė- 
dama prie lango, Elizabeta žiūrėjo į mėnulio šviesos nutviekstą 
taką ir įtikinėjo save, kad juokinga manyti, jog Janas atvyks 
naktį, ir dar juokingiau jo atvykimo proga apsivilkti savo mėgs- 
tamiausią safyro spalvos vilnonę suknelę ir paleisti plaukus ant 
pečių taip, kaip labiausiai patinka vyrui. 

Posūkyje pasirodė aukšta, tamsi figūra ir Elizabeta užtrau- 
kė naujas, savo pasiūtas sunkias užuolaidas; jos širdis ėmė 

smarkiai plakti iš baimės ir vilties, ji prisiminė, kad paskutinį 
kartą matė vyrą, kai jis ėjo iš baliaus, vesdamas už parankės 
Džeinę Edison. Netikėtai idėja atsidurti ten, kur jis nesitiki, o 
galbūt ir nenori jos pamatyti, Elizabetai pasirodė visiškai nevy- 
kusi. 

Palikdamas arklį daržinėje, Janas jį paglostė, po to patikrino, 
ar yra paruošta maisto produktų. Eidamas per sniegą, jis pastebė- 
jo pro namo langus sklindančią silpną šviesą ir iš kamino rūkstan- 
čius dūmus. Tikriausiai ten sargas laukia jo atvažiuojančio. 
Nusipurtęs nuo batų sniegą, Janas paėmė už durų rankenos. 

Elizabeta sustingo kambario -viduryje, sulaikiusi kvapą, 
gniauždama kumščius, žiūrėdama į judančią durų rankeną. 
Atsidarė durys, įleisdamos šalto oro debesį ir aukštą plačiapetį 
vyrą, kuris, pažvelgęs į degančio židinio apšviestą Elizabetą 
tarė: 

- Henri, nereikė... 

Janas nutilo, neuždaręs durų, žiūrėdamas į tai, kas, kaip jis 
akimirksniu nusprendė, buvo haliucinacija, židinio ugnies at- 
švaitų žaismas, bet netrukus suprato, kad šmėkla buvo reali: 
nejudėdama stovėjo Elizabeta ir žiūrėjo į jį. Prie jos kojų gulėjo 
jaunas niufaundlendas. 

Bandydamas laimėti laiko, Janas nusisuko, atsargiai užda- 
rė duris, tarsi kruopščiai užsklęsti sklendę būtų svarbiausias 
dalykas jo gyvenime, ir visą laiką galvojo, ar Elizabeta nudžiugo 
Jį pamačiusi, ar ne. Ilgomis vienatvės naktimis jis dešimtis kartų 
sakė jai kalbas - nuo kandžių priekaištų iki meilių prisipažini- 
mų. Kai pagaliau tam atėjo laikas, Janas nebegalėjo prisiminti 
nė vieno prakeikto žodžio iš kurios nors kalbos. 

Nežinodamas, ką daryti, jis pasirinko vienintelį jam priei- 
namą būdą. Vėl atsigręžęs į Elizabetą, jis pažvelgė į niufaund- 
lendą. 

- Kas čia? - paklausė jis, priėjęs ir atsitūpęs, ketindamas 
paglostyti šunį, nes nežinojo, ką, po velniais, reikia pasakyti 
žiAonai. 

Elizabeta įveikė nusivylimą dėl to, kad Janas nekreipia į ją 
dėmesio, o glosto žvilgančią juodą niufaundlendo galvą. | 

- Aš...aš jį vadinu Šešėliu. 

Jos balsas buvo švelnus, todėl Janas panoro apkabinti 
žmoną. Tačiau jis tik pasižiūrėjo į Elizabetą džiaugdamasis, kad 
ji savo šunį pavadino jo buvusio šuns vardu. 

- Gražus vardas. 

Elizabeta prikando lūpą, bandydama paslėpti nevalingą 
šypseną. 

- Ir neįprastas. 

Elizabetos šypsena Janui buvo tarsi smūgis į galvą, iš karto 
privertęs jį atsisakyti nesavalaikio ir nereikalingo susidomėji- 
mo šunimi. Atsitiesęs jis atsitraukė per žingsnį ir klubu prisi- 
šliejo prie stalo, remdamasis kita koja. 

Elizabeta iš karto pastebėjo, kad jo veidas pasikeitė ir 
jaudindamasi žiūrėjo, kaip Janas sunėręs rankas ant krūtinės 
neperprantamu veidu stebėjo ją. 

- Tu...tu gerai atrodai, - tarė Elizabeta galvodama, kad jis 
nepakenčiamai gražus. 

- Aš jaučiuosi puikiai, - patikino Janas, neatitraukdamas 
žvilgsnio. - Nuostabiai gerai, tiesą sakant, kaip žmogus, kuris 
daugiau kaip tris mėnesius nematė saulės šviesos ir negalėjo 
užmigti, neišgėręs butelio brendžio. 

Jo tonas buvo atviras ir ramus, todėl Elizabeta ne iš karto 
suprato, ką jis pasakė. Kai suprato, jos akys paplūdo džiaugsmo 
ir palengvėjimo ašaromis, o Janas tęsė: 

- Aš labai daug dirbau. Deja, man retai kas pasisekdavo, o 
jeigu ir pasisekdavo, tai pasirodydavo, jog tai yra klaida. Atsi- 
žvelgiant į visa tai, galiu pasakyti, kad mano, žmogaus, kuris 
daugiau kaip tris mėnesius buvo beveik miręs, reikalai klostėsi 
gerai. 

Janas pamatė ašaras, žvilgančias jos nuostabiose akyse, ir 
viena jų nuriedėjo švelniu Elizabetos skruostu. 

Atvirai skausmingu balsu jis tarė: 

- Jeigu tu, brangioji, prieisi prie manęs, tai galėsi paverkti 
mano glėbyje. Kol tu verksi, aš tau pasakysiu, kaip gailiuosi viso 
to, ką padariau... - Ir nieko nelaukdamas stipriai prispaudė prie 
savęs. - Kai aš baigsiu, - kimiai sušnibždėjo Janas, kai ji apkabi- 
no vyrą rankomis ir ėmė raudoti, - tu padėsi man ir parodysi, 
kaip atleisti sau pačiam. 

Kankindamasis dėl jos ašarų, Janas stipriau prispaudė Eli- 
zabetą, skruostu liesdamas jos smilkinį, o jo balsas virto kužde- 
siu. 

- Atleisk man, - tarė jis. Abiem rankomis suėmęs Elizabe- 
tos veidą, pakėlė jį, kad galėtų matyti akis, ir glostė drėgnas nuo 
ašarų akis. - Aš apgailestauju. - Janas lėtai palenkė galvą ir 
prigludo prie jos lūpų. - Aš velniškai gailiuosi. 

Elizabeta atsakė bučiniu, konvulsiškai prisispausdama prie 
jo, rauda sukrėtė jos grakštų kūną, o ašaros riedėjo iš akių. 
Krimsdamasis dėl jos kančių, Janas bučiavo drėgnus žmonos 
skruostus, glostė krūpčiojančią jos nugarą ir pečius, mėginda- 
mas nuraminti. 

- Prašom nebeverkti, brangioji, - prašė jis, - nereikia. 

Elizabeta raudodama, spausdama savo skruostą prie jo 
krūtinės, dar stipriau apkabino vyrą, o ašaros lašėjo ant jo storų 
vilnonių marškinių ir draskė širdį. 

- Nereikia, - skausmingu nuo savo neišverktų ašarų balsu 
sušnibždėjo Janas. - Tu plėšai mano širdį. 

Praėjus minutei po šių žodžių, Janas suprato, kad Elizabe- 
ta nustojo verkti, kad nekankintų jo, ir pajuto, kaip ji krūpčioja, 
narsiai stengdamasi susivaldyti. Kedendamas šilkinius Elizabe- 
tos plaukus, Janas spaudė jos galvą prie savo krūtinės, įsivaiz- 
duodamas tas naktis, kai ji raudojo dėl jo kaltės taip graudžiai, 
kaip ir dabar, ir niekindamas save su beveik nepakenčiamu 
pykčiu. 

Jis atvijo Elizabetą čia, privertė slapstytis nuo skyrybų - 
savo kezšto, O ji dar vis tebelaukė vyro. Kai Elizabeta, stovėda- 
ma jo kabinete, perspėjo, jog neleis vyrui išmesti jos iš savo 

gyvenimo, Janas nė neįsivaizdavo, kad žmona privers jį taip 
kankintis keliolika be galo ilgų savaičių. Elizabeta buvo dvide- 
šimties metų, ji karštai mylėjo vyrą. Atsakydamas į tai, jis bandė 
išsiskirti, viešai ją ignoravo, kai likdavo vieni, niekino, po to 
išvijo čia verkti vienatvėje ir laukti jo. Neapykanta sau ir gėda 
degino Janą kaip ugnis. Jis droviai sušnibždėjo: 

- Ar eisi su manimi į viršų? 

Ji linktelėjo ir patrynė skruostą į jo krūtinę, Janas meiliai 
apkabinęs pakėlė žmoną ir vos palietė lūpomis jos kaktą. Janas 
nusinešė Žmoną į viršų, norėdamas suteikti jai tokį malonumą, 
kad bent šią naktį ji galėtų pamiršti sielvartą, dėl kurio jis buvo 
kaltas. 

Kai Janas paguldė ją ant lovos ir pradėjo nurenginėti, 
Elizabeta suprato, kad kažkas buvo ne taip, kaip anksčiau. 
Janas apkabino žmoną, jo kūnas įsitempė nuo geismo, ją bu- 
čiuojančios lūpos ir glostančios rankos buvo tokios pat įgudu- 
sios, bet Elizabeta jautėsi kaip nesava. Tuo momentu, kai ji irgi 
norėjo paglamonėti vyrą, Janas jos galvą paguldė ant pagalvių 
ir švelniai paėmė už riešų, vengdamas jos glamonių. Janas 
bučiavo ir glamonėjo ją beveik iki sąmonės netekimo. Kai Janas 
paleido Elizabetos rankas, ji, aistringai norėdama suteikti vyrui 
malonumą taip, kaip jis buvo ją išmokęs, norėjo paliesti vyrą, 
bet jis staiga atsitraukė. 

- Nereikia, - sukuždėjo Janas, bet ji mylimojo balse išgirdo 
stiprėjančią aistrą ir pakluso. 

Janas neleido jai niekuo padidinti jam malonumo. Kai vyro 
lūpos ir rankos jaudrino Elizabetos geidulius, jis užgulė ją ir 
staigiu stipriu judesiu įėjo į jos gelmę. Elizabeta, virpėdama iš 
geismo, pasidavė į jį, moters nagai nuo vyro judesių ritmo 
įsikibo į jo nugarą, po to jis pagreitino judesius. Saldus jausmas, 
kad Janas vėl pripildė jos kūną, ir nepaprastai galinga vyro 
aistra, kuri vėl ir vėl giliai skverbėsi į ją, užvaldė Elizabetą ir 
moteris instinktyviai kilstelėjo klubus, karštligiškai trokšdama 
pasidalyti su vyru tuo saldumu. Jano rankos suspaudė jos klu- 

"bus, judesiai vis greitėjo; jis skerbėsi vis gilyn, judindamas 
klubus ir privesdamas prie ekstazės, kol Elizabeta aiktelėjo 
sudrebėjusi nuo vyro saldžios jėgos, o jos rankos susinėrė užjo 
pečių. 

Elizabeta pradėjo lėtai atsigauti nuo audringos aistros 
didingumo, tos aistros apsvaigintu protu suvokdama, kad tik ji 
patyrė tą stulbinantį pasitenkinimą. 

Elizabeta atsimerkė ir židinio šviesoje pamatė, kokiomis 
milžiniškomis pastangomis Janas tvardė save, kad nesujudėtų jos 
viduje. Jis atsirėmė rankomis šalia Elizabetos pečių, pakėlęs savo 
kūną, jo akys buvo užmerktos ir mėšlungiškai trūkčiojo skruoste 
raumuo. Per visą santuokinio gyvenimo laiką jie labai harmonin- 
gaisusiliedavo vienas su kitu, todėl Elizabeta instinktyviai suvokė, 
ką jis daro, ir tai suteikė jai ypatingo meilumo. Janas norėjo 
pratęsti jai malonumą, todėl sąmoningai susilaikė, nors Elizabeta 
žinojo, kad tai jam nepaprastai sunku. „Meilės gestas - ir bergž- 
džias", - meiliai pagalvojo ji. Elizabeta to visai nenorėjo. Janas 
žmoną buvo išmokęs, kaip parodyti, ko jinai nori. Janas žinojo, 
kaip Elizabeta gali valdyti jo kūną, ir parodė, kaip ji galinti tuo 
pasinaudoti. Elizabeta visada buvo puiki mokinė ir dabar ji ne- 
delsdama sėkmingai panaudojo savo išmanymą. 

Kadangi vyro kūno svoris trukdė jai nors kiek pajudėti, 
Elizabeta vyrui vilioti panaudojo rankas ir balsą. Glostydama 
Jano nugarą, iškilius pečių raumenis, iš meilės ir geismo dre- 
bančiu balsu ji sukuždėjo: 

- Aš myliu tave, - Janas atsimerkė ir Elizabeta, pamačiusi 
jo karštą žvilgsnį, tęsė skausmingu balsu: - Aš apie tai ilgai 
svajojau... prisimindavau, kaip tu mane apkabindavai, kai jau 
viskas būdavo baigta, ir kaip puiku gulėti šalia tavęs jaučiant, 
kad dalis tavęs dar vis tebėra manyje ir kad galbūt tu man davei 
kūdikį. - Pakėlusi rankas, Elizabeta suėmė delnais jo veidą, 
pirštais meiliai glostydama jo kietus skruostikaulius ir lėtai 
artindama lūpas prie jo burnos. - Bet labiausiai, - sukuždėjo ji, 
- aš svajojau apie tą nuostabų pojūtį, kai tu giliai manyje... 

Jano susivaldymas neatlaikė tokio puolimo. Iš jo krūtinės 
išsiveržė skausminga dejonė, jis godžiai pabučiavo žmoną, stip- 
riai ją apkabino ir giliai įėjo į ją, dar ir dar kartą, norėdamas 
visiškai susilieti su ja... ir susiliejęs, kai Elizabeta visu kūnu 
prigludo prie jo konvulsiškai ir audringai virpančio kūno. Jano 
širdis garsiai plakė krūtinėje, jis giliai ir sunkiai kvėpavo, nepa- 
leisdamas Elizabetos, laukdamas, kol jos kūnas vėl atsilieps į 
aistringą jo geismo troškulį, norėdamas dar kartą suteikti ma- 
lonumą žmonai. Ji šūktelėjo mylimojo vardą, jos klubai išsilen- 
kė, visas kūnas virpėjo. 

Kai Janas atgavo jėgas, pakišo ranką po jos klubais, kita 
apglėbė pečius ir atsivertė ant šono kartu su Elizabeta, dar 
vis susijungęs su ja... jo sėkla buvo giliai jos kūne. Tai nuo- 
stabiausias momentas mano gyvenime, pagalvojo Janas. 
Glostydamas žmonos plaukus, jis atsiduso ir prašneko vir- 
pančiu balsu. 

- Aš myliu tave, - tarė jis, pakartodamas tai, ką Elizabeta 
pasakė jam tą baisią dieną kabinete. - Aš niekada nanustosiu 
tavęs mylėti. 

Elizabeta pritraukė prie jo savo veidą ir nuo jos atsakymo 
Janui suskaudo širdį. 

- Aš Žinau. 

- Kaip tu, mylimoji, sužinojai? - paklausė jis, mėgindamas 
nusišypsoti. 

- Todėl, - atsakė ji, - kad aš labai norėjau, jog tai būtų tiesa, 
O tu man duodavai viską, ko aš norėdavau. Aš negalėjau pati- 
kėti, kad tu to nepadarysi dar nors kartą. Tik vieną kartą. 

Elizabeta šiek tiek krustelėjo ir Janas ją sulaikė, stipriau 
suspausdamas jos rankas. 

- Gulėk ramiai, brangioji, - meiliai sušnibždėjo jis ir, 
pamatęs žmonos nuostabą, pasakė, - nes mes pradėjome savo 
kūdikį. 

Ji įdėmiai pasižiūrėjo į vyrą. 

- Kodėl tu taip manai? 

- Todėl, - atsakė jis, lėtai nubraukdamas žmonos plaukus 
nuo skruosto, - kad aš labai noriu, jog tai būtų tiesa, 0 tu man 
duodavai viską, ko aš norėdavau. 

Janui iš susijaudinimo dar labiau suspaudė krūtinę, kai 
Elizabeta prisiglaudė dar arčiau ir gulėjo jo glėbyje nejudėda- 
ma. Elizabeta norėjo, kad tai būtų tiesa; jis buvo tuo įsitikinęs, 
kaip ir tuo, jog tai buvo tiesa. 


Skaisti ryto saulė švietė į langą, kai Janas pagaliau nubudo 
iš gilaus miego. Jis buvo apimtas palaimos, kurios nejuto dau- 
giau kaip tris mėnesius, ir keista, kad jis pabudo nuo kažkokio 
visiškai nežinomo jausmo. Janas atsigulė ant pilvo, atsimerkė. 
Jis norėjo, kad tas sapnas tęstųsi, jam nesinorėjo nubusti į 
tuštumą, kuri pastasruoju metu buvo aplinkui jį. 

Tačiau jau grįžo nuovoka. Lova atrodė mažesnė ir kietesnė 
negu įprasta; manydamas, kad jis Montmeine, tingiai nuspren- 
dė, jog, matyt, buvo užmigęs savo miegamajame ant sofos. 
Janas dešimtis kartų nusigerdavo ant tos sofos ir miegodavo čia, 
o ne didžiulėje tuščioje lovoje, kur anksčiau gulėdavo su Eliza- 
beta. Jis jautė, kad vėl artinasi bukas apgailestavimo ir nerimo 
skausmas ir žinodamas, jog sapnas nebesugrįš, staiga atsivertė 
aukštielninkas ir atsimerkė. Vyzdžiai susitraukė nuo skaisčios 
saulės šviesos, ir jis blausiu žvilgsniu pradėjo atpažinti netikėtą 
kambario apstatymą. Po to Janas prisiminė, kur jis, kas su juo 
nepaprastai intymiai, liete susiliejusi praleido naktį. Janą 
apėmė džiaugsmas ir ramybė, jis užsimerkė, paskendęs tuose 
jausmuose. 

Tačiau nosis tolydžio labiau juto dar kažką - kepamo be- 
kono kvapą. Jis nusišypsojo, netrukus šypsena virto pašaipa: 
Janas prisiminė, kaip Elizabeta paskutinį kartą jam kepė beko- 
ną. Šį rytą, linksmai nusprendė Janas, jis valgys pridegusį po- 
pierių, kol akys su pasigėrėjimu žiūrės į Elizabetą. 

Elizabeta su žalia minkštos vilnos suknele ir ryškiai geltona 
per liemenį surišta prijuoste stovėjo prie krosnies ir pylė į 


540 


puoduką kavą. Nepastebėjusi Jano, kuris ką tik atsisėdo, ji 
pasižiūrėjo į Šešėlį, viltingai sutelkusi dėmesį į keptuvėje vės- 
tantį bekoną. 

- Ką tu galvoji apie savo šeimininką? - paklausė šuns 
Elizabeta, į arbatą įpildama pieno. - Argi aš nesakiau, kad jis 
gražus? Nors, - tęsė ji šypsodamasi, pasilenkdama paglostyti 
atlasinės galvelės, - prisipažįstu, jog pamiršau, koks jis gra- 
Žus. 

- Ačiū, - meiliai šypsodamasis tarė Janas. 

Elizabeta iš nuostabos taip staigiai pasuko galvą, kad jos 
plaukai kaip auksiniai purslai išsidraikė ant pečių. Ji įsitempė 
vos sulaikydama juoką, pamačiusi priešais save nepaprastai 
patenkintą vyrą: Janas su zomšine valstietiška palaidine ir 
kavos spalvos kelnėmis sėdėjo ant sofos, sunėręs rankas už 
galvos, sukryžiavęs kojas ir padėjęs jas ant žemo staliuko prie- 
šais sofą. 

- Tu panašus į škotų sultoną, - tarė ji juokdamasi. 

- Aš ir jaučiuosi esąs sultonas, - jo šypsenėlė virto tikra 
šypsena, kai žmona jam ištiesė puoduką kavos. - Gal galima 
neskubėti pusryčiauti? - paklausė jis. 

Elizabeta linktelėjo. 

- Aš maniau, kad prieš valandą girdėjau tave vaikščiojantį 
ir tada padėjau bekoną ant krosnies. Aš ketinau dar paruošti, 
kai tu nusileisi žemyn. Kodėl turime palaukti? - paklausė ji 
manydama, ar tik vyras nebijo valgyti to, ką ji paruošė. 

- Todėl, kad mums reikia apie kai ką pasikalbėti. 

Elizabeta staiga pajuto išdavikišką baimę. Vakar naktį 
gulėdama šalia vyro, ji paaiškino viską, kas įvyko, nuo Roberto 
pasirodymo Heinvenherste iki jos atvykimo į Lordų rūmus. 
Baigusi pasakoti, Elizabeta to pasakojimo bei Jano meilės buvo 
taip išvarginta, kad užmigo ir nesulaukė jo poelgių paaiškini- 
mo. Dabar tikriausiai jis norėjo apie tai pasikalbėti, o Elizabeta 
nebuvo įsitikinusi, kad norėtų sugadinti jų susitaikymo žavesį, 
grįžusi prie tos temos. 

- Mes buvome neteisūs vienas kitam, - tyliai tarė Janas, iš 
jos veido supratęs, jog ji nenori apie tai kalbėti. - Jeigu mes 
pamėginsime nuo to pasislėpti, apsimesti, kad nieko neįvyko, 
praeitis visą laiką liks užsislėpusi. Kažkokiu momentu, dėl 
kokios nors priežasties ji sugrįš ir ims persekioti mus abu. Bet 
kuris nereikšmingas dalykas, kurį aš padarysiu ar pasakysiu, 
atvers tavo seną žaizdą ir aš nežinosiu, kodėl tu pikta, nu- 
skriausta arba nepatikli. Tas pats bus ir man. Vakar tu man 
viską paaiškinai ir šiandieną nebereikia kartoti. Aš manau, kad 


tu turi teisę išklausyti mane. 
- Kaip tu tapai toks išmintingas? - švelniai šypsodamasi 
paklausė ji. 


- Jeigu aš būčiau buvęs išmintingas, - sausai atsakė Janas, 
- mūsų išsiskyrimas būtų baigęsis mėnesiu ar dviem anksčiau. 
Tačiau aš išgyvenau kelias kančių savaites, stengdamasis sugal- 
voti, kaip geriau pasielgti, kad mes galėtume po viso to gyventi 
kartu, jeigu tu kada nors leisi surasti tave, ir man pasirodė, kad 
vienintelė išeitis - atvirai apie viską su tavimi pasikalbėti. 

Elizabeta dar vis tebeabejojo prisiminusi, kokį nežmonišką 
pyktį Janas išliejo ant jos kabinete po nuosprendžio paskelbi- 
mo. Jeigu šis pokalbis vėl supykdys Janą, tai Elizabeta nebuvo 
tikra, ar verta jį pradėti. 

Paėmęs žmoną už rankos, Janas pasodino ją ant sofos ir 
žiūrėjo, kaip Elizabeta taisėsi sijonus, nervingai krapštydamasi 
su kiekviena kloste, po to laukdama pasižiūrėjo į apsnigtą 
langą. Janas skausmingai suvokė, kad Elizabeta sunerimusi. 

- Duok man ranką, mylimoji. Tu gali manęs klausinėti, ko 
tik nori, ir nebijok, kad aš supyksiu. 

Žemas, raminamas balsas ir jos ranką laikančių pirštų 
šiluma Elizabetai padėjo išsklaidyti visas abejones. Įdėmiai 
žiūrėdama į vyro veidą, ji paklausė: 

- Kodėl tu man nepasakei, kad Robertas bandė tave 
nužudyti ir tu jį įsodinai į savo laivą? Kodėl tu nesutrukdei man 
tikėti, kad jis tiesiog dingo? 

Akimirką jis atlošė galvą į sofos atramą ir užsimerkė, o 
Elizabeta vyro veide pamatė ir balse, kai jis pažvelgęs į žmoną 
prašneko, išgirdo apgailestavimą; jis pasakė: 

- Iki tos praeito pavasario dienos, kai tu iš čia išvažiavai ir 
Dunkanas pasitiko mane su mano nusikaltimų tau sąrašu, aš 
maniau, kad tavo brolis grįžo į Angliją po to, kai pasitraukė iš 
„Arianos“. Aš net neįsivaizdavau, kad broliui išvykus tu Hei- 
venherste gyvenai viena, kad dėl mano kaltės tapai tremtine, 
kad neturi tėvų, kurie galėtų tave apginti, ir neturi pinigų. Tu 
turi tuo patikėti. 

- Aš tikiu, - nuoširdžiai patvirtino Elizabeta. - Liusinda 
užsipuolė Dunkaną ir viską jam papasakojo, tada tu atvykai į 
Londoną ir suradai mane. Mes apie visa tai kalbėjome prieš 
vestuves, išskyrus apie Roberto likimą. Kodėl tu tada man apie 
jį nepapasakojai? 

- Kada? - paklausė jis rūsčiu nuo savo kaltės prisipažinimo 
ir nevilties balsu. - Kada galėjau aš tau pasakyti? Pagalvok, kaip 
tu žiūrėjai į mane, kai aš atskubėjau į Londoną prašyti tavo 
rankos. Tu buvai beveik įsitikinusi, kad aš pasipiršau iš gailesčio 
ir jausdamas kaltę. O jeigu aš būčiau tau papasakojęs, kad 
prisidėjau prie Roberto dingimo, tai tu būtum visiškai patikė- 
jusi. Be to, aš tau nelabai patikau ir tu neitin pasitikėjai manimi, 
- priminė Janas. - Tu būtum man tėškusi į veidą mano „sutartį“, 
jeigu aš būčiau prisipažinęs, jog pagrobiau tavo brolį, nors 
priežastis būtų buvusi ir labai svarbi. Yra dar viena priežastis, 
kurios aš nepasakiau, -visai atvirai pridūrė Janas. - Aš norėjau 
vesti tave ir buvau pasirengęs padaryti beveik viską, kad pasiek- 
čiau savo tikslą. 

Elizabeta vyrui nusišypsojo ta pavergiančia šypsena, nuo 
kurios jis visada ištirpdavo, po to rimtai paklausė: 

- Kodėl tu man nepasakei po to, kai sužinojai, kad aš myliu 
tave? 

- A, taip, po to, - atsakė jis susimąstęs. - Kai aš pagaliau 
priverčiau tave pamilti mane? Pirma, aš bijojau tau suteikti 

pretekstą apsigalvoti. Antra, mes buvome tokie laimingi, kad 
aš nenorėjau gadinti laimės, kol nebuvo didelio būtinumo. Ir 
paskutinis dalykas, aš gerai nežinojau, kuo esu nusikaltęs. 
Mano sekliai neįstengė surasti nė pėdsakų... Taip, - pridūrė 
Janas, pastebėjęs nustebusios Elizabetos žvilgsnį. - Aš pasam- 
džiau seklius tuo pat metu, kaip ir tu. Tačiau aš žinojau tik tiek, 
kad tavo brolis buvo toli, slapstėsi nuo savo kreditorių, beje, ir 
tu tai įtarei. Kita vertus, galbūt jis jau buvo žuvęs, kokiu nors 
būdu bandydamas grįžti namo, tuo atveju aš būčiau priverstas 
tau prisipažinti prisidėjęs prie to nusikaltimo. 

- Jeigu iš jo niekada nebūtų atėję jokių žinių, nė vieno 
žodžio, ar tu būtum man kada nors pasakęs, dėl kokios svar- 
biausios priežasties jis paliko Angliją? 

Janas žiūrėjo į jos ranką, mašinaliai pirštais liesdamas Eli- 
zabetos delną, bet atsakydamas pažvelgė į akis. 

- Taip. - Patylėjęs vyras pridūrė: - Prieš tavo dingimą aš jau 
buvau nusprendęs sekliams skirti dar šešis mėnesius. Jeigu per 
tą laiką jie nieko nebūtų radę, tai ketinau tau papasakoti tai, 
ką žinau. 

- Aš džiaugiuosi, - tyliai tarė Elizabeta. - Aš nenorėčiau 
galvoti, kad tu mane visą laiką apgaudinėsi. 

- Tai buvo nelabai garbingas sprendimas, - prisipažino 
Janas. - Čia trukdė baimė. Aš gyvenau nuolatinėje baimėje, kad 
vieną kartą namuose pasirodys Vordsvortas ir tau pateiks įro- 
dymų, jog aš tavo broliui padariau nepataisomos žalos arba dar 
blogiau. Buvo akimirkų, - pridūrė jis, - kai aš nuoširdžiai troš- 
kau, jog vienas iš mano seklių rastų įrodymų, kurie arba apkal- 
tintų, arba išteisintų mane, kad tik pasibaigtų ta nežinomybė. 
Supranti, aš nežinojau, kaip tu pasielgsi. - Janas žiūrėjo į Eliza- 
betą laukdamas, ką ji pasakys; kadangi žmona nutylėjo, jis 
ištarė: - Man ir mūsų bendram gyvenimui labai svarbu, ar tu 
sugebėsi patikėti tuo, ką aš papasakojau. Prisiekiu tau, kad tai 
yra tiesa. 

Elizabeta pasižiūrėjo į vyrą: 

- Aš tikiu tavimi. 

- Ačiū, - nuolankiai atsakė jis. 

- Nėra už ką man dėkoti, - pasakė Elizabeta, bandydama 
pajuokauti. - Aš ištekėjau už talentingo vyro, kuris išmokė 
mane visada įsivaizduoti save priešininku ir pamėginti į viską 
pasižiūrėti jo akimis. Aš taip ir padariau, todėl jau seniai suge- 
bėjau suvokti, kodėl tu nuo manęs slepi Roberto dingimą. - - 
Tęsdama pasakojimą Elizabeta jau nebesišypsojo. - Įsivaiz- 
davusi save tavo vietoje, aš sugebėjau įspėti, kaip tu gali 
mane sutikti, kai pirmą kartą atėjau pas tave. Aš žinojau, dar 
nepamačiusi tavo veido, kai tu Žiūrėjai į mane Lordų rūmuo- 
se, kad tau bus nepaprastai sunku man atleisti už suteiktas 
kančias ir gėdą. Tačiau aš negalėjau numatyti, kad tu man 
atkeršysi. - Janas matė skausmą žmonos akyse ir nors tikėjo, 
jog reikia tokio pokalbio, jam prireikė beveik fizinių pastan- 
gų, kad nepradėtų jos raminti glamonėmis arba tildyti buči- 
niais. - Supranti, - lėtai tęsė ji, - aš maniau, kad tu nuvysi mane 
šalin, kol praeis įniršis, arba gyvensi su manimi ir slapta 
keršysi man - taip būtų pasielgęs paprastas vyras. Tačiau aš 
niekada nemaniau, kad tu pabandysi visam laikui nutraukti 
mūsų santuoką. Visam laikui atsisakyti manęs. Aš privalėjau 
tai numatyti po to, kai Dunkanas man papasakojo apie tave, 
bet aš per daug pasitikėjau tuo, kad prieš mano išvykimą tu 
pasakei mylįs mane... | 

- Tu puikiai Žinai, kad aš mylėjau. Ir myliu... Dėl Dievo 
meilės, jeigu tu nebetiki niekuo, ką aš tau kada nors esu sakęs, 
tai bent patikėk tuo. 

Janas laukė jos prieštaravimų, bet Elizabeta nutylėjo, ir jis 
suprato, jog žmona galbūt jauna ir nepatyrusi, bet labai protin- 
ga. 

- Aš žinau, - tyliai tarė Elizabeta. - Jeigu tu manęs nebūtum 
stipriai mylėjęs, aš niekada nebūčiau privertusi tavęs taip ken- 
tėti. Aš, stovėdama tavo kabinete, supratau, ką tu jautei, nors 
tu sakei, kad skiriesi su manimi. Jeigu aš nebūčiau visko supra- 

tusi, nebūčiau supratusi tavęs, tai visą tą laiką nebūčiau kovo- 
jusi dėl tavęs. 

- Aš neneigsiu tavo išvadų, bet prisiekiu, kad daugiau 
niekada su tavimi taip nebepasielgsiu. 

- Ačiū. Aš nemanau, kad galėsiu visa tai dar kartą ištverti. 

- Ar tu negalėtum man pasakyti, ką gi tau papasakojo 
Dunkanas, kai tu visa tai sugalvojai? 

Elizabeta meiliai ir užjaučiamai nusišypsojo. 

- Jis man papasakojo, ką tu padarei, grįžęs į namus ir 
sužinojęs apie savo šeimos žuvimą. 

- Ką aš padariau? 

- Tu atstūmei nuo savęs vienintelį, ką mylėjai, - juodą 
niufaundlendą Šešėlį. Tu taip pasielgei, kad nebesikankintum 
bent jau dėl to, ko galėjai atsisakyti. Iš esmės tu taip, beje, dar 
žiauriau pasielgei, kai pabandei išsiskirti su manimi. 

- Tavimi dėtas, - tarė Janas, iš susijaudinimo pakimusiu 
balsu, pridėjęs delną prie žmonos skruosto, - manau, neapkęs- 
čiau tokio vyro. 

Elizabeta pasuko galvą ir pabučiavo jo delną. 

- Žinai, - tarė ji šypsodamasi pro ašaras, - ką reiškia jausti, 
kad tave stipriai myli... - Ji palingavo galvą, tarsi ieškodama 
paaiškinimo, ir vėl prašneko iš meilės drebančiu balsu. - Žinai, 
ką aš pastebėjau, kai mes dalyvaujame aukštuomenės baliuose. 

Nepajėgdamas susivaldyti, Janas priglaudė ją prie savęs, 
prispaudė prie krūtinės. 

- Ne, - sukuždėjo jis, - ką tu pastebėjai? 

- Aš pastebėjau, kaip kiti vyrai elgiasi su savo žmonomis, 
kaip žiūri į jas arba kalba su jomis. Žinai ką? 

- Ką? 

- Aš -vienintelė žmona, - sukuždėjo susijaudinusi Elizabe- 
ta, - išskyrus Aleksę, kurios vyras dievina ją ir nesijaudina, kad 
kad esu vienintelė žmona, kurios vyras pabandė ją sugundyti 
net komiteto lėšoms ligoninės statybai rinkti akivaizdoje. 

Janas dar stipriau apkabinęs Elizabetą, pabandė prislopin- 
tu kuždesiu, ir gana sėkmingai, sugundyti savo žmoną ant sofos. 

Už lango sūkuriavo snaigės, o židinyje nuo grotelių nukri- 
tusi pliauska pažėrė į kaminą lekiančias skaisčias kibirkštis. 
Nurimusi ir laiminga Elizabeta gulėjo Jano glėbyje po antklo- 
de, kurią jis užklojo ant abiejų; jos mintys lėtai nukrypo nuo 
pusryčių, kurių jie dar nebuvo valgę, į pusryčius, prabangius 
pusryčius, kuriuos, be abejo, Janui būtų pateikę, jeigu jie būtų 
Montmeine. Atsidususi Elizabeta atsitraukė nuo vyro ir apsi- 
rengė. 

Kai Elizabeta vartė keptuvėje bekoną, Janas priėjo. už 
nugaros ir apkabinęs per liemenį žvilgtelėjo per petį. 

- Atrodo labai skaniai, - pajuokavo jis. - Aš maniau, kad 
bus „tradiciniai“ pusryčiai. 

Elizabeta, atsigręžusi į vyrą, nusišypsojo. 

- Kada mes turime sugrįžti? - paklausė Elizabeta, įsivaiz- 
davusi, kad jai čia labai jauku su vyru. 

- Jeigu tau tinka, po dviejų mėnesių. 

- Puiku, bet ar esi įsitikinęs, kad tau nebus nuobodu, ar tu 
nesirūpinsi, jog apleidai savo reikalus? 

- Jeigu mano reikalai taip smarkiai nukentėtų dėl to, kad 
aš juos apleidau, tai, mano mylimoji, po trijų pastarųjų mėnesių 
mūsų kišenės būtų buvusios tuščios. Tikriausiai, - tęsė jis šyp- 
sodamasis, - aš susitvarkęs geriau, negu maniau. Be to, Džor- 
danas man praneš, jeigu kokia nors ypatinga problema 
pareikalaus mano dėmesio. 

- Dunkanas man davė beveik šimtą knygų, - pasisakė Eli- 
zabeta, stengdamasi sugalvoti, kuo jis galėtų užsiimti, jeigu jie 
čia pasiliktų, - bet tu tikriausiai jas jau perskaitei, O jeigu ne, - 
juokdamasi ir perdėdama pridūrė ji, tai galėtum jas įveikti iki 
trečiadienio. Bijau, kad tu nuobodžiausi. 

- Man bus sunku, - sausai pritarė Janas. - Tarp sniegynų, 
čia, su tavimi. Aš nežinau, ką veiksiu be knygų ir reikalų, kaip 
leisiu laiką, - pridūrė jis gudriai šypsodamasis. 

Elizabeta labai išraudo, bet pasižiūrėjusi į vyro veidą, rimtu 
tonu pasakė: 

- Jeigu tavo reikalai hesisektų taip gerai, jeigu nebūtum 
sukaupęs tokių turtų, ar galėtum čia būti laimingas? 

- Su tavimi? 

- Žinoma. 

Vyras šypsojosi taip pat rimtai, kaip ir ji. - Visiškai. Nors, - 
pridūrė Janas, sunerdamas rankas už jos nugaros ir prisitrauk- 
damas žmoną arčiau savęs, - tu galbūt nepanorėsi čia pasilikti, 
kai sužinosi, kad tavo smaragdai vėl guli savo dėžutėse Mont- 
meine. 

Elizabeta pakėlė galvą ir jos akys nušvito iš džiaugsmo ir 
meilės. 

- Aš taip džiaugiuosi: kai aš supratau, kad Robertas sukūrė 
savo istoriją, man buvo skaudu pagalvoti apie parduotas bran- 
genybes. 

- Bus dar skaudžiau, - negailestingai pridūrė vyras, - kai 
sužinosi, už kiek aš išpirkau tavo smaragdus. Aš turėjau sumo- 
kėti keturiasdešimt penkis tūkstančius svarų sterlingų už tai, 
kas jau buvo parduota, ir penkis tūkstančius už likusias bran- 
genybes juvelyrui, kuriam tu juos buvai pardavusi. 

- Tas... tas begėdis vagis! - išsprūdo jai. - Jis man davė tik 
penkis tūkstančius svarų sterlingų už viską! - Ji palingavo galvą 
nusivylusi tuo, kad Janas neturi sugebėjimų derėtis. - Jis siau- 
bingai apgavo tave. 

- Tačiau manęs tai nejaudino, - tebesišaipė Janas iš žmo- 
nos, jausdamas nepaprastą pasitenkinimą, - nes žinojau, kad 
viską susigrąžinsiu iš tavo kišenpinigių. Žinoma, su procentais. 
Mano apskaičiavimu, - tarė jis ir nutilo, mintyse skaičiuodamas 
tai, ką Elizabeta būtų skaičiavusi kelias minutes raštu, - šian- 
dieną tu man skolinga apie šimtą penkiasdešimt vieną tūkstantį 
šimtą dvidešimt šešis svarus sterlingų. 

- Šimtą ir ... kiek? - šūktelėjo ji pusiau juokais, pusiau 
rimtai. 

- Dar yra nedidelė Heivenhersto vertės problema. Aš ją 
pridėjau prie tos sumos. 

Džiaugsmo ašaros užtemdė jos gražias akis. 

- Tu išpirkai Heivenherstą iš to siaubingo misterio Demar- 
kuso? 

- Taip. Jis ištiesų „siaubingas“. Jam reikėtų būti tavo dėdu- 
lės partneriu. Jie abu turi prekiautojų kupranugariais instinktą. 
Už Heivenherstą aš sumokėjau šimtą tūkstančių svarų sterlin- 
gų. 

Elizabeta apstulbusi išsižiojo ir susižavėjimas nušvietė jos 
veidą. 

- Šimtą tūkstančių svarų sterlingų! O, Janai... 

- Man labai patinka, kai ištari mano vardą. 

Ji nusišypsojo, bet mintys dar tebesisuko apie puikų Jano 
sudarytą sandėrį. 

- Aš nebūčiau daugiau nusiderėjusi! - geraširdiškai prisipa- 
žino Elizabeta. - Lygiai tiek Demarkusas sumokėjo man ir 
pasirašęs dokumentus pasakė esąs įsitikinęs, jog palaukęs 
metus ar dvejus už jį gaus šimtą penkiasdešimt tūkstančių svarų 
sterlingų. 

- Tikriausiai jis galėjo tiek gauti. 

- Bet ne iš tavęs, - išdidžiai pareiškė Elizabeta. 

- Ne iš manęs, - šypsodamasis sutiko Janas. 

- Jis bandė? 

- Supratęs, kad man labai svarbu išpirkti tavo namą, De- 
markusas užsiprašė dviejų šimtų tūkstančių svarų sterlingų. 

- Tu tikriausiai parodei daug sumanumo ir išradingumo, 
kad priverstum jį tiek daug nuleisti. 

Nepaprastai stengdamasis nenusikvatoti, Janas linktelė- 
jo. 

- Labai daug sumanumo, - pritaė jis dusdamas iš juoko. 

- Vis dėlto įdomu, kodėl Demarkusas buvo toks nuolai- 
dus? 

Įveikęs juoko priepuolį, Janas tarė: 

- Manau, kad dėl to, jog jam parodžiau: yra jam reikalin- 
gesnis dalykas negu pernelyg didelis pasipelnymas. “ 

- Tiesa? - paklausė ji pagarbiai ir susidomėjusi. - Kas tai? 

- Jo gerklė. 

| EPILOGAS 

Sėdėdamas terasoje prie baliustrados, Janas žiūrėjo į pui- 
kius Montmeino sodus, kur Elizabeta ir jų trejų metų dukrelė 
Karolina buvo pasilenkusios virš pelargonijos: apžiūrinėjo ryš- 
kius žiedus. Jų galvos buvo taip arti viena kitos, kad auksiniai 
Elizabetos plaukai susiliejo su Karolinos plaukais. Elizabeta 
kažką pasakė ir dukra nusijuokė laimingu sidabriniu balsu, o 
besišypsančio Jano akys prisimerkė nuo to linksmo juoko. 

Už Jano prie kaltinės geležies sodo staliuko buvo įnikę į 
šachmatų žaidimą jo senelis ir Dunkanas. Šiandieną turėjo 
atvykti septyni šimtai svečių į balių, kurį Janas suruošė Eliza- 
betos gimimo dienos proga. Įtemptą žaidėjų tylą netikėtai 
nutraukė pasirodęs šešiametis berniukas, jau dabar nuostabiai 
panašus į Janą, su savo mokytoju, atrodo, esančiu ties beviltiš- 
kumo riba dėl būtinumo tvarkytis su šešiamečiu intelektu, kuris 
irgi nuostabiai priminė Jano gabumus. 

- Prašom atleisti, - atsiprašė misteris Tvindelis, nusilenkda- 
mas žaidėjams, - bet su meistru Džonatanu įsiplieskė ginčas, 
kurį, kaip aš dabar suprantu, jūs, vikare, galėsite išspręsti, jeigu 
panorėsite. 

Atitraukęs žvilgsnį nuo lentos ir dar vis tebegalvodamas 
apie pergalę,kuri jau beveik buvo jo rankose, Dunkanas užjau- 
čiamai nusišypsojo iškankintam mokytojui. 

- Kuo aš galiu padėti? - paklausė jis, nukreipdamas žvilgsnį 
nuo mokytojo į gražų šešiametį berniuką, kurio dėmesį iš karto 
patraukė šachmatų lenta. 

- Tai susiję, - paaiškino misteris Tvindelis, - su dangumi, 
vikare. Mes aiškinomės, kaip atrodo rojus; aš visą rytą stengiau- 
si įtikinti meistrą Džonataną, kad rojuje nėra jokių absurdiškų 
dalykų. 

Po šių žodžių meistras Džonatanas atitraukė mąslų žvilgsnį 
nuo lentos, sunėrė rankas už nugaros ir pasižiūrėjo į pusprose- 
nelį ir prosenelį, tarsi kviesdamas juos palaikyti jo nuomonę dėl 
per daug kvailo pasakojimo, kad būtų galima juo patikėti. 

- Misteris Tvindelis, - paaiškino berniukas, stengdamasis 
nesusijuokti, - mano, kad danguje gatvės yra auksinės. Tačiau 
taip, žinoma, negali būti. 

- Kodėl negali būti? - nustebęs paklausė hercogas. 

- Todėl, kad vasarą gatvės būtų per daug įkaitusios ir arklių 
kanopos neištvertų, - atsakė Džonas, šiek tiek nustebintas 
prosenelio samprotavimo trumparegiškumo. Laukiamai pa- 
žvelgęs į pusprosenelį, jis paklausė: 

- Sere, ar nemanote, kad rojaus metalinių gatvių idėja yra 
visiškai nejtikima? 

Dunkanas, prisiminęs panašius ginčus su Janu, kai tas buvo 
tokio amžiaus, atsilošė į kėdės atkaltę ir jo veide atsispindėjo 
išankstinis pasigėrėjimas. 

- Džonai, - tarė jis patenkintas, - paklausk savo tėvo. Jis 
štai ten, prie baliustrados. 

Berniukas pritariamai linktelėjo, stabtelėjo prie prosene- 
lio ir, pridėjęs ranką prie jo ausies, kažką sušnibždėjo hercogui, 
po to, kaip jam buvo pasakyta, nuėjo prie tėvo. 

- Kodėl tu, Dunkanai, neatsakei Džonui? - smalsiai paklau- 
sė hercogas. - Tau priklauso pasakoti apie rojų. 

Dunkanas juokais nesutikdamas pakėlė antakius. 

- Būdamas šešerių metų, - sausai atsakė vikaras, - Janas 
mane įtraukdavo į teologinius ir retorinius debatus, panašius į 
šį. Aš paprastai pralaimėdavau. Tai būdavo labai nemalonu. - 
Pasižiūrėjęs į berniuką, laukusį, kol jį pastebės tėvas, - Dunka- 
nas linksmai tęsė: - Aš tos dienos laukiau dešimtmečius. Tarp 
kitko,- pridūrė jis, - ką Džonas tau pašnibždėjo į ausį? 

Hercogas paraudo. | 

- Jis... pasakė, kad po keturių ėjimų tu paskelbsi mano 
karalienei šachą, jeigu aš nepatrauksiu savo žirgo. 

Juoko protrūkis prie šachmatų privertė Janą apsidai- 
ryti ir jis pamatė šalia, šiek tiek už jo, stovintį Džonataną. 
Šypsodamasis Janas pasisuko, kad atkreiptų dėmesį į savo 
sūnų, kuris buvo pradėtas tą snieguotą naktį, kai jis grįžo 
į Škotiją. 

- Tu atrodai kažko susimąstęs, - pajuokavo Janas. Jis pa- 
žvelgė į išvargusį mokytojo veidą, po to vėl į sūnų ir užjaučiamai 
pridūrė: - Aš matau, kad tu su misteriu Tvindeliu vėl dėl kažko 
susiginčijote? Dėl ko šį kartą? 

Patenkinta šypsena nušvietė Džono veidą ir jis linktelėjo. 
Nors visi stebėjosi Džono mintimis ir pasimesdavo nuo jo 
klausimų, berniukas žinojo, kad tėvas ne tik jį supras, bet ir 
pateiks patenkinantį atsakymą. 

- Dėl rojaus, - pareiškė Džonas iš nuostabos apvaliomis 
akimis tyliu sąmokslininkišku balsu. - Misteris Tvindelis nori, 
kad aš patikėčiau, jog rojus - vieta su auksinėmis gatvėmis. 
Ar gali įsivaizduoti, - šyptelėjo jis, - kokios temperatūros 
pasieks grynas auksas, jeigu liepos mėnesį dešimt valandų 
per dieną jį kaitins saulė? Niekas nenorės vaikščioti tokiomis 
gatvėmis! 

- O ką pasakė misteris Tvindelis, kai tu tai nurodei? - 
apsimestinai rimtai paklausė Janas. 

- Jis sakė, kad mes tikriausiai neturėsime kojų. 

-Na, tai baisi mintis, - sutiko Janas.- O kaip tu manai, į ką 
panašus rojus? 

- Neturiu nė menkiausio supratimo. O tu? 

- Taip, bet tai tik mano nuomonė, - atsakė Janas susirūpi- 
nusiam sūnui. 

Pritūpęs jis padėjo ranką ant berniuko peties ir parodė į 
sodą. 

Elizabeta ir Karolina tarsi pajuto, kad į jas žiūri, abi - 
dvi žaliaakės mergaitės auksiniais plaukais ir meile švytin- 
čiomis akimis atsigręžė į terasą, nusišypsojo ir pamojavo 
rankomis. 

- Mano manymu, - rimtai prisipažino Janas sūnui,- štai jis 
- rojus, priešais mūsų akis. 

- Nėra angelų, - pasigedo Džonas. 

- Aš matau du, - tyliai atsakė tėvas, po to pažvelgė į sūnų 
ir šypsodamasis pasitaisė,- tris. 

Berniukas lėtai linktelėjo, supratingai šyptelėjo ir tarė: 

- Tu manai, kad rojuje bus visko, ko žmogus labiausiai 
panorės, tiesa? 

- Aš manau, kad tai - visai galimas dalykas. 

- Aš irgi, - minutę pamąstęs pritarė Džonas. 

Berniukas pasisuko ketindamas nueiti, bet, pamatęs mo- 
kytoją ir gimines, laukiamai žiūrinčius į jį, vėl atsigręžė į tėvą ir 
pasimetęs, šypsodamasis tarė: 

- Jie manęs paklaus, ką tu man atsakei. Jeigu aš pasaky- 
siu misteriui Tvindeliui, kad rojus yra toks, jis bus labai 
nusivylęs. Žinai, jis tikisi auksinių gatvių, angelų ir arklių su 
sparnais. 

- Aš suprantu, kad tai bus problema, - sutiko Janas ir 
švelniai palietė ranka sūnaus skruostą. - Tada tu jam gali 
pasakyti, jog aš sakiau, kad tai - beveik rojus. 

